
1. introducere 


Imperiile din Europa de Est s-au prăbușit acum o sută de ani. Între 1917 
şi 1923 au dispărut Imperiul Rus, Austro-Ungaria și Imperiul Otoman, 
fiind înlocuite de state naţionale. Multă vreme aceste imperii au fost con- 
siderate fenomene ale unei epoci premoderne apuse. Însă, odată cu dez- 
voltarea unor organisme supranationale precum Uniunea Europeană, 
interesul pentru ele a revenit. E astăzi limpede că delegitimarea imperi- 
ilor a fost una dintre strategiile statelor naţionale, care doreau să înlocu- 
iască marile imperii. Pe plan extern, statele naţionale au trebuit să se 
legitimeze, infätisändu-si propriul model politic ca pe un progres istoric 
în raport cu cel al imperiilor. Pe plan intern, au făcut tot ce au putut pen- 
tru a înlătura moștenirea imperială. Pentru că toate statele naţionale din 
Europa de Est au fost create prin desprinderea de imperii. Acest lucru 
este valabil și pentru Balcani, regiunea din sud-estul Europei definită de 
mii de ani prin apartenenţă la imperii, în special bizantin si otoman, și 
asupra căreia Imperiul Habsburgic a avut o puternică influenţă din nord. 

În cercetarea istorică, sfârșitul imperiilor a fost perceput multă vreme 
ca un moment de cotitură. Astăzi însă, se ridică noi întrebări. Dispariţia 
imperiilor a însemnat că ceva esențialmente nou a început in 1918-1923? 
Este cu adevărat o ruptură, o graniţă între epoci, asa cum o sugerează 
periodizarea comună a istoriei europene? Sau, dimpotrivă, oare conti- 
nuitätile nu erau mai puternice decât ar fi fost dispuşi să recunoască 
actorii politici si multi istorici? 

Interpretarea care subliniază ruptura dintre imperii şi statele natio- 
nale nu este doar istorică, ci și politică. Trebuie înţeleasă ca o justificare 
a noii ordini national-statale, care a modelat până în prezent Balcanii. 
Totuşi, interesul pentru imperii și moștenirea lor, manifestat în ultimele 
două decenii, este la fel de politic: reflectă un prezent în care sistemele 
politice supranationale si multietnice nu mai sunt privite ca la început 
drept premoderne şi anacronice, ci adesea drept un model dezirabil de 

organizare politică, în timp ce statul naţional este adesea privit cu 
suspiciune. 

În acest context, termenul „postimperial“ înseamnă două lucruri: pe 
de o parte, denotă pur si simplu epoca de după imperii. Termenul poate 
fi astfel înţeles pur și simplu temporal. Cu toate acestea, conținutul său 
esențial cuprinde fenomene care depășesc vremea imperiilor, intrând in 
noua epocă a statelor nationale si perpetuându-se. Până de curând exista 
prea puţin interes pentru moștenirea imperială. Atunci când interesul a 
existat, a fost adesea vorba de factori culturali istoricizati ca relicve, mai 
degrabă decât de elemente care continuau să modeleze societăţile, iar 
aceste elemente trebuiau doar respinse si combätute. Acest lucru se 
datora și faptului că moştenirea imperială era considerată îngropată, 
îngropată ca nobilii care au creat-o. Această moştenire este însă mai 
diversă şi de mai lungă durată decât se presupune în general. Demersul 
din cartea de faţă nu este exhaustiv. De asemenea, nu toate domeniile vor 
fi tratate în mod egal. El oferă însă o primă imagine cu privire la abun- 
denta fenomenelor. Moștenirea postimperialá este formată din oameni 
care au fost socializati în imperii și care au transmis valori, informaţii 
şi idei socio-culturale, adică le-au păstrat vii, chiar dacă modificate, de-a 
lungul mai multor generaţii; este formată, de asemenea, din grupuri 
postimperiale care erau dominante din punct de vedere politic, economic 
şi socio-cultural înainte de 1918 si au fost marginalizate de condiţiile 
statului naţional, devenind obiectul politicilor naţionale agresive (turci, 
albanezi, unguri, germani, ruși, evrei), dar și din instituţii și culturi 
instituţionale (stat de drept, birocratie si regularitatea procedurilor ad- 
ministrative, dezvoltarea sistemului juridic, separarea puterilor, pro- 
fesionalizarea aparatului functionäresc, înregistrarea teritoriilor si a 
rezidentilor sub formă de registre fiscale, cadastre, statistici ale popu- 
latiei, cartografie modernă); în cele din urmă, din moștenirea materială 
mult mai temeinic cercetată în comparaţie cu instituţiile (de la clădiri 
sacre la arhitectură administrativă si instituţii culturale precum uni- 
versitätile, teatrele, sălile de operă). 

Cercetările asupra imperiilor au înflorit în ultimele două decenii și 
au produs o multitudine de scrieri teoretice. Aceste abordări arată în 
mod special că imperiile si statele nationale nu pot fi separate ca epoci 
distincte. Imperiile nu erau pre-nationale, și statele nationale nu au 
lăsat în urmă tot ce însemna imperiu. Naționalismul etnic a fost în spe- 
cial o moștenire a imperiilor, precum şi o nouă dimensiune a violenţei 
din ce în ce mai etnicizate. Primul Război Mondial a avut în acest caz 
un efect accelerat, dar și advers, asupra imperiilor. Logica naţională a 
subminat structura supranationalä a imperiilor, atunci când populaţiile 

loiale au fost definite brusc drept opozanți naționali, si persecutate, de 
către conducerea militară şi politică a imperiului, sau când imperiile au 
folosit categoriile nationale pentru a-și trasa politicile de război. Impe- 
rialul si nationalul s-au împletit în dinamica extrem de accelerată a 
violenţei de război. Experienţa de a fi un obiect al violenţei bazate pe 
etnie a fost trăită de aproape toate acele societăți dominate de imperiile 
din Europa de Est care, după 1918, s-au transformat în formațiuni pos- 
timperiale într-un proces îndelungat, care s-a desfășurat rapid doar în 
ceea ce privește evenimentele, în unele cazuri însă, în ceea ce privește 
structura sau mentalitatea, el nefiind încă finalizat. 

Lumea statelor balcanice, apărută după 1918, a fost definită la nivel 
naţional, iar structurile etnice și religioase complexe pe care le-au lăsat 
imperiile erau în conflict cu idealul omogenitätii etnice. Statele balcanice 
au încercat să rezolve pe cale violentă acest contrast. Prin urmare, istoria 
postimperială a Balcanilor este, în mare măsură, si o istorie a violenţei. 

Cartea de faţă își propune să arate modul în care statele nationale 
au aspirat să obțină nivelarea si omogenizarea societăţilor multietnice 
si multireligioase în două decenii de război (1912-1923, 1939-1949), 0 
scurtă perioadă interbelică și în cadrul diferitelor sisteme comuniste. 
Epoca comunistă nu contrastează cu statele naționale adesea autoritare 
din perioada interbelică. Mai degrabă ea constituie o a doua etapă în 
eliminarea oamenilor și a structurilor care amintesc de imperii prin sim- 
pla lor existenţă. Grupurile sociale cum ar fi proprietarii nobili de teren, 
burghezia urbană multietnicä, dar și grupuri etnice întregi, precum ma- 
ghiari, germani, evrei, în special din fostul Imperiu Habsburgic, albane- 
zii musulmani, turcii si slavii din regiunea postotomană, au stat în calea 
proiectului comuniștilor de a crea Omul Nou. 

Diversitatea religioasă, de asemenea o moştenire a imperiilor, a îm- 
piedicat și nivelarea societăţii. Oamenii și structurile descrise în teoria 
marxistă drept feudale proveneau în Balcani din lunga epocă a imperi- 
ilor. Lupta de clasă din Balcani, ca si în alte părți ale Europei de Est, a 
avut adesea și un caracter naţional, întrucât dușmanul de clasă era 
diferit nu numai din punct de vedere social, ci de multe ori și etnic. Prin 
urmare, represiunile sociale si nationale s-au combinat în Balcani sub 
comunism. Lupta de clasă a continuat adesea prin ceea ce statele nati- 
onale din perioada interbelică combăteau în ideea de moştenire natio- 
nală şi ceea ce grupările fasciste si guvernele militare ultranationaliste 
au vrut să distrugă într-o nouă fază de violență dezläntuitä în al Doilea 
Război Mondial. 

Cele două decenii de război, perioada interbelică și perioada comu- 
nistă sunt legate de această continuitate a unei istorii a violenței, care 

a însemnat eliminarea radicală a moștenirii imperiale, care părea să le 
dea coșmaruri statelor naţionale. Această istorie a violenței a avut mai 
multe puncte culminante: cele două decenii de război și anii '8o şi oo ai 
secolului XX. Chiar la sfârșitul erei comuniste, violenţa împotriva gru- 
părilor musulmane postotomane a continuat în Bulgaria și Iugoslavia, 
iar în România regimul s-a îndreptat împotriva maghiarilor, cel mai 
numeros grup rezultat din destrămarea Imperiului Habsburgic. În toate 
cazurile, obiectul politicilor statale violente s-a opus scopului unei soci- 
etäti unificate la nivel social si national. 

Povestea Balcanilor nu e singularä in spatiul postimperial, de la Ma- 
rea Baltică până în lumea arabă. In Europa Centrală şi de Est (Polonia, 
Republica Cehă, Ungaria), ruptura de moștenirea imperială a fost mai 
radicală pe termen lung decât în Balcani. Pentru că, în ciuda tuturor 
eforturilor de omogenizare a statelor naţionale, în Balcani nu au apărut 
state compacte etnic, precum în Cehia sau în Anatolia; aici, moștenirea 
socio-culturală a imperiilor, în funcţie de diversitatea etnică si religioasă, 
a persistat în multe locuri, chiar dacă s-a subtiat. 

Toate statele balcanice au apărut din cel puţin un imperiu, ba unele 
s-au născut din două sau chiar mai multe imperii. Iugoslavia a fost 
construită în 1918 din zonele posthabsburgice și postotomane în jurul 
unui stat de bază sârb, care, la rândul său, și-a câștigat suveranitatea 
faţă de Imperiul Otoman în 1878. De asemenea, România a fost constru- 
ită în jurul unui spaţiu central suveran față de Imperiul Otoman înce- 
pând cu 1878, prin unificarea unor foste provincii otomane, austro-ungare 
şi ruse. Conflictul tradiţiilor si structurilor postimperiale din interiorul 
acestor state succesoare compozite tine de cele mai importante teme ale 
unei istorii balcanice a secolului XX. Termenul „compozit“ a fost adoptat 
de cercetările moderne timpurii, ceea ce indică astfel eterogenitatea 
constitutivă a statelor premoderne. În contextul nostru, el descrie com- 
poziţia statelor postimperiale din teritoriile mai multor imperii, precum 
şi problemele de integrare asociate. 

Utilizarea dimensiunii postimperiale ca matrice pentru o istorie a 
Balcanilor în epoca statelor naţionale moderne deschide noi perspective. 
Ea nu poate fi însă înţeleasă ca o naraţiune completă şi nouă. Nu tot 
ceea ce este descris în această carte poate fi atribuit dimensiunii postim- 
periale. Prin urmare, nu este vorba de o aplicare forțată a interpretării 
postimperiale indiferent de circumstantá. Cu toate acestea, cartea do- 
reste să utilizeze dimensiunea postimperială, să abordeze perspective 
necunoscute, să pună în prim-plan spaţii şi grupuri marginalizate sau 
ignorate într-o logică national-statalä și national-istoricä. Iar aceasta 
înseamnă și că uneori trebuie să ne abatem de la căile bătute.! 

O ISTORIE A DESTRĂMĂRII POSTIMPERIALE 


Această carte descrie, de asemenea, Balcanii din secolul XX ca pe o po- 
veste a dezbinării postimperiale. Cu puţine întreruperi, imperiile au 
modelat Balcanii timp de aproximativ două milenii. O organizaţie de tip 
state naţionale nu era doar tânără, ci și nouă pentru regiune. Prin ur- 
mare, anul 1918 reprezintă o ruptură în cursul lin al istoriei. Dispariţia 
imperiilor este unul dintre cele mai profunde clivaje din istoria politică 
a regiunii, dar, chiar dacă imperiile au dispărut oficial, acest lucru nu a 
însemnat că, la un moment dat, moștenirea lor a încetat brusc să existe. 

Statele naţionale balcanice au încercat să facă uitată moștenirea 
imperială, cu mai multă sau mai puțină särguintä. Acestea au margi- 
nalizat ca minorităţi grupuri odinioară dominante, le-au obligat să emi- 
greze, le-au expulzat si le-au ucis; au marginalizat și au ucis în masă 
elementele indezirabile ale populației (evrei, musulmani, romi) sau au 
încercat să le asimileze cu forța; au lansat programe masive de coloni- 
zare internă. Ele au unificat administratiile, și-au înlocuit sau transfor- 
mat personalul, au anihilat administrativ regiuni istorice, au înlocuit 
toponimele pe tot teritoriul, au eliminat monumentele istorice şi au 
schimbat radical structurile urbane. Au persecutat și marginalizat gru- 
puri religioase postimperiale sau au interzis religia cu totul. În noua 
memorie istorică și în noua istorie culturală, tot ceea ce amintea de 
imperii trebuia să fie anulat ai la modul ideal ocultat. Ruptura statului 
national de patrimoniul imperial a fost rațiune de stat în noile sisteme 
politice. Statul national nu ar putea fi legitim decât dacă s-ar fi prezen- 
tat ca un progres istoric faţă de imperii. 

Conceptul de ruptură se referă la metoda istoriei integrative, compa- 
rate (histoire croisee), pe care indirect o preia. Pentru că, în ciuda tuturor 
eforturilor guvernelor, această ruptură nu a fost completă, chiar dacă 
legăturile postimperiale au devenit din ce în ce mai fragile în decursul 
secolului XX. Statele naţionale au întreprins două încercări majore de 
rupere de trecut: mai întâi, sub regimurile autoritare din perioada inter- 
belică, și apoi la nivel mult mai extins, sub dictaturile comuniste. În 
ambele cazuri a fost vorba despre omogenizare etnică și nivelare socială. 

Secolul XX este, prin urmare, un saeculum postimperial în Balcani: 
după imperii nu înseamnă însă fără imperii. Mai degrabă este vorba de 
a urmări în ce zone a avut influențe moştenirea imperială și modul în 
care această moștenire a avut un impact asupra politicii, societății și 
culturii, dar a fost prezentă și în administraţie, economie și diferențele 
regionale din interiorul statului. Istoria Balcanilor postimperiali este, 

de asemenea, istoria declinului moștenirii imperiale. Detașarea de moş- 
tenirea imperială a fost modelată de cele două decenii de război (1912- 
1922, 1939-1949), prin care Balcanii s-au diferențiat de alte părţi ale 
Europei: anume, durata celor două războaie mondiale, în care strategi- 
ile de omogenizare radicală ar fi trebuit să contribuie la afirmarea prin- 
cipiului naţionalist. 

O prezentare care examinează separarea postimperială și estomparea 
elementelor imperiale dintr-o regiune atât de diversă riscă să depășească 
această abordare. Prin urmare, trebuie să analizăm întotdeauna în ce 
măsură abordarea este viabilă. Cu alte cuvinte, nu trebuie trecut în plan 
secund faptul că statele nationale au fost actorii determinanti după 1918 
si, prin urmare, ele oferă un cadru de interpretare. În consecinţă, istoria 
balcanică a fost adesea scrisă ca adaos la istoriile naţionale. O carte care 
se pretinde o istorie a unei mari regiuni trebuie să compare studiile de 
caz nationale, dar și să cuprindă elementele comune regiunii ca atare si 
să justifice folosirea Balcanilor ca unitate de interpretare semnificativă. 

Așadar, voi folosi diferite metode: istoria celor două decenii de război 
(1912-1923, 1939-1949), care se caracterizează printr-o complexitate 
politică extraordinară, este analizată la nivel regional, de exemplu prin 
compararea regimurilor de ocupaţie. Probleme de istorie structurală, 
precum cele legate de societăţile agrare, industrializare sau politicile 
religioase sunt de asemenea comparate între regiuni. Problema specifi- 
cului dezvoltării regionale şi a clasificării tendinţelor regionale este tra- 
tată în secțiunile temporale, în special pentru anii-cheie 1956, 1968 şi 
1989. Acestea arată clar modul în care Balcanii au parcurs propriul drum 
dincolo de graniţele marilor puteri europene — și de ce accesul la istoria 
regională oferă o plusvaloare hermeneutică. De asemenea, acestea arată 
că, în ciuda tuturor diferențelor nationale, Balcanii au trăit deseori in 
ritmuri politice si socio-culturale similare, dincolo de granițele celor două 
blocuri de putere. De asemenea, sunt abordate și perspective alternative, 
cum ar fi conștiința de sine a periferiilor. Acestea pot fi spaţiale, dar și 
legate de grupuri: sunt prezentate fostele zone centrale și grupuri cen- 
trale ale imperiilor, care au fost marginalizate după 1918. Descrierea 
grupurilor postimperiale ca maghiarii, germanii si evreii, dar si aromâ- 
nii și romii, precum si regiunile postimperiale, cum ar fi Macedonia sau 
Kosovo, deschid, laolaltă cu (noi) periferii, perspective neobişnuite pri- 
vind dezvoltarea Balcanilor. 

După 1945, naraţiunea postimperială s-a diluat. Oamenii si institu- 
tiile din moștenirea imperială dispăruseră sau îşi pierduseră forța si vi- 
zibilitatea. Punctul de reper imperial a rămas ca o constelație a puterii. 

Uniunea Sovietică și Statele Unite ca noi superputeri au afectat și ele 
Balcanii. Conducătorii din regiune au aplicat strategii de subversiune 
față de superputeri, care nu erau noi, ci proveneau din experiența înde- 
lungată a conducătorilor regionali în relaţie cu ce părea a le fi superior, 
ca si din experienţa obţinerii de resurse imperiale în scopuri regionale. 
Prin urmare, eforturile superputerilor față de presupusii lor vasali amin- 
tesc de dificultăţile întâmpinate în special de Imperiul Otoman în ceea 
ce priveşte controlul periferiilor sale. 


PROBLEME DE METODOLOGIE ȘI STADIUL CERCETĂRII 


Istoria postimperială a unei regiuni mari, comparatia intraregionalä si 
referintele la istoria globală pentru perioada comunistă a Balcanilor 
sunt punctele de interes ale acestei cărţi. Această din urmă dimensiune 
intră în joc mai ales după 1945, când țările balcanice au apărut pentru 
prima dată ca actori noneuropeni. A devenit clar din cele spuse până 
acum că statele naţionale reprezintă categorii importante de interpre- 
tare, dar nu singurele. Se adaugă imaginea noilor zone de frontieră şi a 
zonelor periferice interioare. Acest lucru se intrepátrunde cu încercarea 
de integrare intraregională. Istoria balcanică nu este pur si simplu un 
cumul de istorii naţionale. Trebuie să servească la mai mult: la compa- 
rarea consecventă a structurilor. 

Dar acest lucru este mai ușor de revendicat decât de implementat, 
pentru că cercetarea se bazează în mare parte pe frontierele naţionale. 
Abordările comparative sunt slabe în regiune. În interiorul și în afara 
regiunilor, barierele lingvistice — aproape nici un istoric nu stăpânește 
toate idiomurile balcanice — ridică dificultăţi atunci când este vorba de 
prelucrarea unor cercetări speciale. În prezent, multe subiecte sunt re- 
descoperite sau descoperite recent: de exemplu, istoria administrativă 
sau grupurile de influenţă postimperiale. Cine dorește, de exemplu, să 
compare istoria poliţiei, a serviciilor secrete sau a sistemului judiciar se 
confruntă cu un domeniu de cercetare care este doar parţial acoperit; 
fenomenele transfrontaliere, cum ar fi contrabanda, comerțul ilicit si 
comerțul cu vite, abia încep să fie abordate. Pătrunderea statului în 
regiunile rurale este un subiect de cercetare aflat tot la început, după 
cum este si problema modului în care, după 1918, majoritätile rurale ale 
populaţiei Iugoslaviei si României (grecii și sârbii au putut acumula 
experienţă anterioară) au fost încorporate în practica politică în noile 
sisteme de sufragiu universal masculin. Trebuie avut în vedere faptul 

că cercetările din ultimele trei decenii s-au concentrat puternic pe peri- 
oada comunistă. Primul Război Mondial a reintrat în conștiința multor 
istorici în ultimii patru-cinci ani — în special fronturile balcanice au fost 
relativ puţin cercetate, iar regimurile de ocupaţie (în ambele războaie 
mondiale) nu au fost niciodată comparate sistematic. În plus, există 
dezechilibre în teme: dezintegrarea Iugoslaviei a provocat o examinare 
cuprinzătoare a lugoslaviei lui Tito în lumea germană si anglofonă, ade- 
sea efectuată de cercetătorii care au fugit în Vest din fosta lugoslavie. 
Nu există ceva similar pentru alte ţări, deoarece, de exemplu, disciplina 
studiilor neogrecesti din afara Greciei este puternic filologică. Părţi im- 
portante ale cercetărilor grecești, bulgare, române, croate si sârbe au 
fost conectate la dezbaterile teoretice europene în ultimele decenii, chiar 
dacă multe rezultate (din păcate) în afara ţărilor respective sunt greu 
observabile, din cauza barierei lingvistice. Această evoluţie nu a reușit 
să se materializeze în Albania, la fel ca și în alte țări mai mici, precum 
Muntenegru, Kosovo sau Macedonia. Prezenta lucrare se bazează pe o 
cercetare larg dispersată si ar dori să se folosească si de lucrări în limbi 
balcanice. Cu toate acestea, întrucât nu aspiră să fie doar o sinteză, ci 
tese şi conceptele menţionate în prezentare, trebuie să aibă în vedere si 
limitele pe care le impune stadiul cercetării, în ciuda abundenței biblio- 
grafiei selectate. 

Din punct de vedere geografic, accentul acestei cărţi cade asupra 
statelor Albania, Bulgaria, Grecia, România si Iugoslavia, iar zonele 
austro-ungare care li s-au alipit ulterior, după 1918, precum Croatia sau 
Transilvania, au fost tratate într-un context istoric balcanic, deoarece 
în noile state principala concentrare a puterii a fost în sud-estul fiecă- 
ruia, adică în Serbia, respectiv în Vechiul Regat cu centrul la Bucureşti. 
Ungaria, pe de altă parte, s-a despărţit prin pierderile teritoriale de un 
context istoric balcanic și, prin urmare, este abordată doar marginal; în 
schimb, în analiză sunt incluse minoritățile maghiare din statele pos- 
timperiale guvernate de la Belgrad si Bucureşti. 

Încă o vorbă cu privire la echilibrarea materialului. Cele două decenii 
de război sunt tratate în detaliu, la fel și perioada interbelică. În schimb, 
spaţiul care se aplică celor patru decenii între 1945 și 1989 poate părea 
modest. Dar scurtul secol XX nu se împarte chiar în jumătate — înainte 
şi după 1945 — aşa cum se crede. O mare parte din ce s-a realizat în 
comunism fusese creat înainte de 1945: de la controlul guvernamental 
al economiei şi omogenizarea naţională la cultul liderilor și al conduce- 
rii patrimoniale. 

Chiar şi aceasta este o perspectivă inedită. De aceea, în prima parte 
pun bazele direcţiei în care va duce analiza perioadei de după 1945. 

2. Primul deceniu de război: 1912-1923 


Drumul spre primul deceniu de război 


Scurtul secol XX din istoria Balcanilor debutează cu prăbuşirea imperi- 
ilor într-un deceniu de războaie violente. Prima decadă a războiului (aici 
delimitată de cea de-a doua, din 1939 până în 1949) este unul dintre cele 
mai complexe capitole din istoria recentă a Balcanilor. Înglobează dez- 
voltarea conflictuală a statelor naționale apărute pe teritoriul fostului 
Imperiu Otoman după 1830 și poziția Balcanilor în etapa europeană a 
Marelui Război din 1914 până in 1918. La începutul acestei faze (1912-13), 
statele balcanice (Grecia, Bulgaria, Serbia și Muntenegru) au încercat 
pentru prima dată să se desprindă de marile puteri în ceea ce priveşte 
politica regională și să stabilească o nouă ordine teritorială într-o ali- 
antä regională. Imediat după aceea s-a trecut la perioada celei mai 
masive prezenţe a marilor puteri în regiune, prin intervenţii militare 
si ocupație (1915-1918). La sfârșitul anului 1916, numai Bulgaria își 
mai controla în mod suveran teritoriul. Serbia și Muntenegru, nordul 
si centrul Albaniei și sudul României fuseseră ocupate de Puterile 
Centrale, sudul Albaniei şi nordul Greciei de către forțele Antantei, 
restului teritoriului grecesc îi fusese sever limitată suveranitatea de 
Antantă. Impresionantä a fost si turnura la finele lui 1918: România și 
Serbia nu numai că au părăsit ringul alături de învingătorii marilor 
imperii, ci au făcut-o si cu câștiguri teritoriale uriașe. Principiul statu- 
lui national părea să fi triumfat. Regiunea s-a împărţit, la fel ca toată 
Europa, în învingători si învinși. 

Puterea si slăbiciunea tinerelor state au fost strâns legate în deceniul 
de război. În cercetările mai vechi asupra statelor naţionale şi mai ales 
a memoriei culturale naţionale, apare o imagine clară a evenimentelor 
şi a interpretării lor. Ea serveşte la crearea de sens și la legitimarea noii 
lumi statale, și reprezintă statul naţional ca progres istoric în compara- 
tie cu imperiile. În reprezentările national-istoriografice mai vechi, dis- 

paritia lor a fost adesea interpretată ca parte a unui proces (teleo-) logic 
si ca dovadă a caracterului lor anacronic. În statele regionale victorioase, 
a fost trasată povestea liniară a unei lupte de eliberare împotriva habs- 
burgilor, otomanilor și rușilor, purtată si condusă de colectivitätile po- 
pulare în frunte cu lideri proveniţi din popor. Această interpretare s-a 
manifestat si înainte de comunism. Orice ambivalentä a fost ascunsă. 
Faptul că pentru contemporani istoria era un proces deschis în Balcani 
chiar si în cazul Primului Război Mondial, nu un marș triumfal, a fost 
dezvoltat recent doar prin cercetări critice. Faptul cá nu un stat deseori 
ridicat la un nivel cvasireligios, ci grupuri identificabile si adesea parasta- 
tale (cum ar fi organizaţiile secrete, ca asociaţiile de ofiţeri din Bulgaria, 
Serbia și Grecia) au avut o influenţă semnificativă asupra evoluţiilor po- 
litice de asemenea nu se încadrează întotdeauna în imaginea de sine 
regională a statelor autoritare moderne. 

Primul deceniu de război a inclus Balcanii în politica europeană din 
punct de vedere militar ai politic mai mult ca niciodată, nu numai din 
cauza tensiunii crescute dintre determinarea statelor de a acţiona regi- 
onal ca puteri independente, fără marile puteri, si interesul continuu 
pentru factorii de putere nonregionali. Modul de purtare a războiului și 
noile instrumente de soluționare a conflictelor nu au făcut ca regiunea 
să devină un caz special, ci un model pentru marile războaie si numeroase 
crime în masă din prima jumătate a secolului XX. Persecutia sistematică 
a populaţiei civile, evacuările în masă efectuate de stat, distrugerea 
localităților și primul genocid petrecut aproape de Europa (genocidul 
armenilor comis de Imperiul Otoman din 1915), fiecare cu scopul de 
omogenizare etnică a teritoriilor, au avut loc în Balcani și în vecinătatea 
culturală a acestora. 


Construirea statelor naţionale 
pe teritoriul fostului imperiu Otoman 


Momentul de debut al fazei conflictuale din Balcani, care a culminat în 
1912, este o chestiune controversată. Numeroase linii conflictuale ne duc 
înapoi până în secolul al XIX-lea, cum ar fi disputa dintre bulgari și greci 
din privinţa Macedoniei, între sârbi si albanezi în privința Kosovo, din- 
tre albanezi si greci în jurul Epirului. Grecia si Serbia, cele mai vechi 
două state balcanice, concepuseră deja programe naţionale de extindere 
în anii 1840. Marea Idee consta în renașterea Imperiului Bizantin sub 
forma unui stat grec modern. Programul naţional sârb iniţial a vizat în 
primul rând ceea ce era încă Bosnia otomană și, de asemenea, Herte- 
govina otomană, dar si pe sârbii din Imperiul Austriac (în special din 

sudul Ungariei si de pe graniţa militară, adică zona de frontieră dintre 
Croaţia şi Bosnia). Începând cu 1878, Bulgaria a urmărit obiectivul de 
a îngloba Macedonia, dar si părți din Tracia, prevăzute ca fiind ale vii- 
torului stat bulgar, la începutul aceluiași an, în tratativele de la San 
Stefano — lucru niciodată împlinit. 

A fost deci vorba despre împărţirea provinciilor europene ale Im- 
periului Otoman. Imperiul începuse încă din 1839 o politică de reformă 
(Tanzimat), care a servit la întărirea armatei şi a administraţiei, iar din 
1856 a căutat, de asemenea, un tratament egal pentru creștinii discri- 
minati de secole, care reprezentau majoritatea populaţiei din Balcani. 
În jurul anului 1900, cu toate acestea, încercarea otomană de a impune 
statalitatea modernă și în zonele periferice tradiționale (în special în 
zonele ocupate de albanezi) a trebuit să fie considerată în mare măsură 
eșuată. Implicarea populaţiei creștine a rămas mai degrabă pe hârtie. 
În practică, populaţiile musulmane regionale s-au opus oricărei schim- 
bări. Loialitatea populaţiei creștine faţă de imperiu, care era evident 
incapabil de reformă, era drept urmare scăzută. Pentru a-i menţine cel 
puţin pe musulmanii non-turci (în Balcani, în special albanezii si slavii 
de limbă bulgară, în estul imperiului, kurzii, arabii şi cerchezii) loiali 
imperiului, acesta a mizat pe panislamism ca ideologie imperială, care 
i-a exclus si mai mult pe crestini.! 


Un început de secol dominat de crize 


Prima decadă a secolului XX a înregistrat mai multe şocuri politice in- 
terne în regiune. Răsturnarea sângeroasă a dinastiei regale sârbe 
Obrenović și preluarea puterii de către dinastia Karageorgevici au con- 
tribuit semnificativ la imaginea negativă a Balcanilor în Europa (1903). 
În luna august a aceluiași an, Organizaţia Revoluționară Internă Mace- 
donia-Adrianopol, fondată în 1893, și care era probabil cea mai mare 
organizaţie subterană din Europa, a stârnit o revoltă în zona centrală a 
Balcanilor otomani, care a fost suprimată brutal de trupele otomane și 
paramilitarii musulmani balcanici și a provocat o catastrofă umanitară 
(așa-numita răscoală Illinden, care a început de ziua Sfântului Ilie). 
Marile puteri au trimis o misiune internaţională politieneascä, un instru- 
ment care a fost folosit in mod repetat la începutul si sfârşitul secolului 
XX, când statele regionale nu mai puteau garanta protecţia propriilor 
popoare. 

Cu siguranţă că stabilizarea regiunii Macedoniei (un construct geo- 
grafic între Marea Egee, munţii Sar, lacul Ohrid și munţii Pirin), care 
reprezenta într-o formă compactă diversitatea religioasă şi etnică pro- 

nuntatä din Balcani). Între 1904 şi 1908 grupuri de paramilitari, finan- 
tate de Grecia, Bulgaria si Serbia, precum si activiști naționaliști susținuți 
de România au operat în regiune pentru a câştiga populaţia ortodoxă de 
partea respectivelor cauze naţionale. În 1908, pe fondul prăbușirii pu- 
terii în Imperiul Otoman, Junii Turci au dat o lovitură de stat, fiind 
vorba în principiu de tineri ofițeri musulmani orientati spre reformă si 
stationati în garnizoane balcanice. Au restabilit constituţia otomană, 
care fusese introdusă pentru scurt timp în 1876. Cu toate acestea, regi- 
mul Junilor Turci a evoluat curând de la un experiment de parlamen- 
tarism la o dictatură militară autoritară. În 1908, Austro-Ungaria a 
anexat Bosnia-Hertegovina, administrată ca protectorat din 1878. După 
revoluţia Junilor Turci, monarhia dunăreană a dorit să împiedice orice 
perspectivă ca teritoriul să poată fi anexat unui Imperiu Otoman conso- 
lidat. Preţul politicii externe a fost ridicat — Rusia s-a văzut bruscată, 
dar cu atât mai mult protejata sa regională, Serbia, care avea revendi- 
cări asupra Bosniei. În 1909, Imperiul Otoman a cunoscut o contrarevo- 
lutie eșuată, condusă de forţele conservatoare împotriva Junilor Turci, 
iar în Grecia a avut loc o lovitură de stat din partea ofiţerilor nemultu- 
miti. În regiunile balcanice de nord-vest ale Imperiului Otoman, în 
esenţă în ceea ce este acum Kosovo, tulburările populaţiei musulmane 
albaneze au crescut, iar imperiul nu le-a putut aplana nici măcar prin 
represiune militară. În 1912 părea iminentă înfiinţarea unui stat alba- 
nez autonom cu centrul la Skopje.? 


Congresul de la Berlin (1878) ca punct de cotitură 


Acestea sunt date-cheie importante și aproape telegrafice din istoria 
Balcanilor, înainte de izbucnirea Primului Război Balcanic. Evolutiile 
structurale abordate în acest fel trebuie acum aprofundate. Mai întâi 
avem în vedere zonele balcanice care au rămas după Congresul de la 
Berlin (1878) Imperiului Otoman. Deciziile Congresului au zguduit pu- 
terea otomană: imperiul a trebuit să lase statele vasale periferice, 
Serbia, Muntenegru si România, deplin suverane; a trebuit să predea 
Bosnia si Herţegovina sub protectoratul Austro-Ungariei; a pierdut 
zonele de bază ale imperiului, odată cu instituirea principatului auto- 
nom al Bulgariei si al provinciei autonome Rumelia Orientală; in 1881 
a trebuit să cedeze Tesalia Greciei. În plus, Austro-Ungaria a obţinut 
dreptul de a stationa trupele în sangeacul (districtul) Novi Pazar, iar 
unele părți ale populaţiei musulmane din Bosnia şi Tesalia au părăsit 
ulterior zonele ancestrale. Cu toate acestea, Imperiul Otoman mai avea 
o zonă largă, de la Adriatica la Istanbul (Grecia de nord, Albania, Kosovo, 


PRIMUL DECENIU DE RĂZBOI: 1912-1923 19 
















Vinita®.,, 









Dee Pa 
o { 









- u N-G-A RIA 























































L un i ^ o „Brașov 
d ` x “sibi, Fe) e 
, a S 
o? A Novi Sad NUT e Sem al f "b 
V a. Ce IN ROMÂNIA. x 
SW F Orşova o 
X Bosnia și, . \ NO, o 
| Herţegovina Belgrad „A București, © 
X ocupată de: Yidin A > 
Ki EN Ungaria ) 

á „SERBIA e "Zo Leg D 
| A Veliko Tărnovo OVarna o 
" E N 

ULGARIA Ewe AER D 

TA ORIENTAL Buraas = 

“(până f în 1885) E 
v es 
„O Plovdiv ex %, 
N 
| NConstantinopol- 
y d E 
Yeşilköy” 
d "San stefano} a 





ai Is Bu 





Marea Y 
Tireniană | | 











Marea Mediterană 


urn Bulgaria după propunerile 
Conferinţei de la Constantinopol 1877 


Granițele conform , 
Conferinței de la San Stefano 1878 


en Granita dintre jumătatea austriacă 











și cea ungară a Imperiului Pacea preliminară de la San Stefano 
———— Granițele de stat 1878/80 (Berlin) . . 

pána lo inceputul lui 1912 SI Pacea de la Berlin (1878) 
Înălțimi în metri 1 Sutomore, din 1878 la Austro-Ungaria 

peste 1000 2 Ulcinj, din 1880 la Muntenegru 0 100 200 300, 
— m 
[___] 500-1000 

© Ing.-Büro für Kar tographie J. Zxick, 35364 Gießen 

Karl sub 500 Entwurf: K. Clewing 














Harta 1 


20 BALCANII ÎN SECOLUL XX 





Macedonia, sud-vestul Bulgariei şi Turcia europeană de azi). Imperiul 
Otoman cucerise aceste zone de la sfârşitul secolului al XIV-lea. Acestea 
aparţineau nucleului imperial si aveau în consecinţă amprente so- 
cio-culturale. Acest lucru a fost exprimat prin populaţia musulmană 
puternică, care în sud (Grecia de nord de azi) era în general turcă, iar 
spre nord (Albania de azi, Macedonia de Nord şi Kosovo) era predomi- 
nant albaneză. Acolo mai trăiau și grupuri mai mici de musulmani slavi 
şi comunităţi de romi musulmani. 


Etnicizarea comunităţii ortodoxe în Balcanii otomani 


Cea mai mare comunitate religioasă din partea europeană a Imperiului 
Otoman o reprezentau creștinii ortodocşi, care erau subordonați patri- 
arhului ecumenic din Constantinopol. În jurul anului 1870, majoritatea 
ortodocșilor din zonele rurale vorbeau dialecte slave sud-estice (din care 
provine macedoneana de astăzi), greaca predomina în zona urbană, care 
a fost folosită și ca limbă literară de către mulţi aromâni (vorbitori ai 
unei limbi romanice balcanice). Patriarhia era transnationalä, dar a 
folosit limba greacă ca limbă liturgică si oficială si era condusă de clerul 
grec. Din anii 1830 au apărut tensiuni naţionale tot mai mari în cadrul 
ortodoxiei balcanice otomane. În 1870 Imperiul Otoman a aprobat pro- 
pria structură bisericească pentru bulgarii ortodocși (exarhatul bulgar). 
Demarcarea jurisdicției ecleziastice între exarhat si patriarh nu a fost 
o chestiune doar intraecleziasticä, ci şi o problemă politică naţională. 
Exarhatul a reprezentat o protostatalitate bulgară în Imperiul Otoman, 
s-a văzut ca un actor central în înființarea unui stat naţional bulgar — și 
mai târziu în pregătirea cultural-identitar-politică a teritoriilor încă oto- 
mane pentru integrarea în statul bulgar apărut în 1878. 

Activistii naţionali bulgari şi-au îndreptat atenţia către acele zone 
care, în tratativele de la San Stefano dintre Rusia si Imperiul Otoman 
(începutul anului 1878), urmau să fie adăugate unui stat bulgar care 
avea să fie creat, în special către regiunea istorică a Macedoniei. Efor- 
turile bulgare s-au suprapus cu cele ale ţărilor vecine ortodoxe Grecia 
și Serbia, ambele făcând din biserică un instrument al politicii lor de 
influenţă. Acei macedoneni ortodocși care nu s-au alăturat exarhatului 
bulgar au fost numiţi patriarhisti. Într-o societate premodernä, tärä- 
nească si în mare măsură analfabetă însă, nu existau identități natio- 
nale, la care aspirau activiștii naţionali din Balcani şi adesea și cei din 
afara regiunii (adică grupuri din diasporă, precum și mari puteri euro- 
pene). Pe fundalul acestei indiferente identitar-politice a grupurilor ţintă, 
apartenenţa a fost forțată prin strategii de naționalizare, adesea pe calea 

armelor, ducând la decenii de instabilitate și suferințe umane enorme. 
Comunitatea religioasă ortodoxă transnationalá, condusă de patriarhul 
ecumenic al Constantinopolului, s-a scindat si ea din cauza conflictului 
national etnic. Severitatea conflictului dintre exarhisti si patriarhiști nu 
poate fi înțeleasă decât dacă se ţine cont că biserica din Imperiul Otoman 
administrase comunitatea ortodoxă în condiţiile legii civile și canonice 
timp de secole, şi că apartenenţa bisericească și naţională în secolul al 
XIX-lea era considerată una si aceeași de către activiștii naționaliști. În 
legătură cu Exarhatul ca reprezentant al unei naţiuni bulgare, Biserica 
Patriarhiei din Constantinopol a reprezentat (dar mai puţin în teorie) 
interesele elementului grec în zona macedoneană. 

În Kosovoul de azi, la acea vreme de asemenea teritoriu otoman, si- 
tuatia ortodocșilor care erau în minoritate era si mai complicată: popu- 
latia ortodoxă s-a despărțit în slavii de sud și în aromâni. Exarhatul s-a 
putut stabili cu greu în regiune, prin urmare clericii greci și sârbi au 
ajuns la certuri în cadrul patriarhiei. Grecii au fost urmaţi în primul rând 
de mica comunitate aromână. La începutul secolului XX, țările ortodoxe 
vecine Serbia și Muntenegru s-au luptat pentru influenţa Bisericii Ortodoxe 
din Kosovo, iar intervenţia rusă a slăbit și influenţa sârbă. 


Restrângerea stăpânirii otomane 
de către marile puteri europene 


Controlul otoman asupra provinciilor balcanice a fost sever restricţionat 
de prezenţa marilor puteri. La aceasta s-a adăugat incapacitarea finan- 
ciară si politică extinsă, întrucât statelor creditoare occidentale li s-a 
atribuit de către Imperiul Otoman extrem de îndatorat administrarea 
celei mai importante surse de venit, anume domeniul tutunului mono- 
polizat de stat. Puterile individuale și-au urmărit în mare parte propriul 
interes însemnat în regiune timp de două secole. Rusia se văzuse ca o 
putere protectoare a ortodocșilor din Balcani încă de la începutul seco- 
lului al XVIII-lea și a aplicat acest lucru împotriva Imperiului Otoman 
printr-un tratat (1774). Tinerele state nationale slavo-ortodoxe din re- 
giune (Serbia, Bulgaria, Muntenegru) au acceptat cu bucurie sprijinul 
în anumite puncte, dar si-au urmărit clar si propriile interese si nu si-au 
aliniat în nici un fel politica externă cu planurile de la Sankt-Petersburg. 
Deși statul bulgar a fost creat în mare parte prin intervenția militară 
rusă împotriva Imperiului Otoman, consilierii ruși s-au comportat prea 
mult ca niște administratori coloniali, ceea ce a dus între 1885 si 1894 
la o ruptură între tânărul stat balcanic și puterea protectoare. 

De biserică, drept pârghie a politicii de influență, s-a folosit, si mo- 
narhia austriacă (din 1867 austro-ungară), care şi-a exercitat puterea 
paternalistă asupra populaţiei catolice din Balcanii otomani, ca parte a 
protectoratului cultic. După ocuparea Bosniei și Herțegovinei de către 
dubla monarhie (1878), aceasta era formată în principal din albanezi 
catolici si câţiva slavi sudici din nordul Albaniei, Kosovo si zona 
Macedoniei. Italia si Franţa i-au curtat si ele pe aceşti catolici. Italia, 
veriga cea mai slabă din concertul marilor puteri europene, a încercat să 
se distingă în Marea Mediterană și în Balcani, ceea ce a dus-o la o pozi- 
tie contrară Austro-Ungariei. Politica balcanică a Franţei depindea de 
alianţa încheiată cu Rusia in 1892 si de politica sa balcanică. Marea 
Britanie nu a avut de fapt interese speciale în Balcani, dar a văzut într-un 
imperiu otoman stabilizat o contragreutate pentru Rusia și expansiunea 
sa spre sud spre Mediterană. Această extindere ameninţa legătura prin 
canalul Suez dintre Marea Britanie și India, ruta vitală a Imperiului 
Britanic. Puterile concurente au construit rețele în Imperiul Otoman, 
care includeau misiuni diplomatice, şcoli si asociaţii. 


Statele naţionale regionale și Marile Puteri 


Statele naţionale regionale au imitat acest model, dar l-au extins pentru 
a include organizaţii ilegale ai politică externă parastatală. Acestea nu 
erau simple instrumente ale statelor. Mai degrabă, influența a fost si in 
direcția opusă, întrucât membrii societăţilor secrete au determinat în 
mod durabil politicile oficiale ale statului și instituţiile statului unde 
s-au infiltrat. În Serbia (Societatea Sfântul Sava), Grecia (Societatea 
Naţională) si Bulgaria (Comitetul Revoluționar Macedonean Suprem) 
au fost formate societăţi secrete în care s-a reunit elita politică. Aceste 
societăţi au finanţat si au condus bande înarmate, care au impus inte- 
resele naţionale în Balcanii otomani și au făcut presiuni asupra popu- 
latiilor controversate, de exemplu în conflictul dintre exarhisti si 
patriarhisti în Macedonia. Oficial, statele balcanice nu puteau interveni 
în treburile interne ale Imperiului Otoman. Bulgaria a aparținut, de 
asemenea, Imperiului Otoman ca stat autonom în conformitate cu drep- 
tul international până în 1908 şi nu a avut deloc consulate, ci doar niște 
agenţii comerciale. Cu toate acestea, agenţii comerciali și consulii state- 
lor balcanice au acţionat ca lideri ai unor sisteme extinse de școli, biserici 
și bande înarmate, care trebuiau să pregătească anexarea zonelor oto- 
mane prin etnicizarea (prin educaţia școlară, adesea și prin intimidarea 
armată) a populaţiei predominant țărănești si de credinţă ortodoxă. 

Din cele spuse, concurenţa dintre statele regionale și Marile Puteri 
pentru grupurile de populaţie din Balcanii Imperiului Otoman târziu 
devine clară. Acest lucru a fost complicat de alianțele și dependentele 
dintre statele regionale şi Marile Puteri, în special cele două care atin- 
geau direct regiunea, Austro-Ungaria și Rusia. Balcanii s-au transfor- 
mat în anii dinainte de 1912 într-o zonă furtunoasă a politicii mondiale. 
Rusia, care fusese învinsă de Japonia în Orientul Îndepărtat în 1905, si 
care ajunsese in 1897 (acord de înghețare a Chestiunii Balcanice) si 1903 
la un plan de acţiune comună cu Austro-Ungaria după revolta Ilinden 
(Acordul de la Mürzsteg), căuta să capete iar prestigiu în Europa. 
Austro-Ungaria își afirma statutul de mare putere, după ce s-a rupt de 
politica în zonele italiană și germană (1859-1866), numai în Balcani. 
Trebuia să ia în considerare reaparitia Rusiei în Balcani și in special 
legătura ei cu Serbia. Mai multe crize internaţionale, printre care criza 
anexării Bosniei (1908), au întărit formarea blocurilor în Europa. Rusia 
a fost de acord cu anexarea la Buchlau (septembrie 1908), dar apoi a 
revocat-o. La rândul său, Austro-Ungaria nu a susținut extinderea rusă 
spre strâmtori (Bosfor și Dardanele). Tripla Antantă alcătuită din 
Franța, Marea Britanie si Rusia, pe de o parte, si Tripla Alianţă formată 
din Reichul german, Austro-Ungaria si Italia, pe de altă parte, erau in 
opoziţie, dar nu au acţionat întotdeauna ca un bloc monolit. În Tripla 
Alianţă, tensiunile dintre dubla monarhie si Italia au crescut. Era vorba 
despre controlul asupra Adriaticii, importantă pentru ambele, în special 
al Strâmtorii Otranto, despre influenţa în sud-vestul Balcanilor, dar, 
desigur, si despre pretenţiile iredentiste mereu înflăcărate ale nationa- 
listilor italieni în legătură cu Trieste si coasta austriacă a Adriaticii. De 
partea Antantei, Franţa şi-a sprijinit importantul aliat Rusia, desi nu 
urmărea nici un interes imediat în Balcani, în timp ce Marea Britanie, 
de asemenea dezinteresată de Balcani, privise în mod tradițional 
Imperiul Otoman ca pe o barieră împotriva pătrunderii rusești în Me- 
diterana prin Istanbul. Austro-Ungaria stabilise un sistem de alianţe 
cu statele tinere din Balcani învecinate în ultimul sfert al secolului al 
XIX-lea, adică România (1883 — dar clauzele acestui tratat secret erau 
cunoscute numai cercului interior al puterii din București) și cu Serbia 
(1881), care după schimbarea dinastiei din 1903 a căutat apropierea de 
Rusia. Bulgaria își datora autonomia intervenției militare rusești îm- 
potriva Imperiului Otoman (1877-1878), dar elita sa era împărţită între 
prietenii Rusiei si adversarii Imperiului Țarist. 

Accentuarea aversiunilor 1908-1912 


După 1908, Rusia a dus o politică activă în Balcani împotriva Austro-Un- 
gariei, întrucât s-a simţit ignorată în chestiunea bosniacă, si a curtat 
chiar Imperiul Otoman susţinut de Germania. Imperiul Țarist a pus în 
vedere Serbiei și Bulgariei o nouă ordine politică în Balcani. Apropierea 
celor doi concurenţi sud-slavi regionali, care chiar au purtat război unul 
împotriva celuilalt în 1885, a fost condiția necesară pentru înființarea 
unui sistem de alianţe intraregional sub patronaj rus, care avea să fie 
în curând emancipat de sub Rusia. Bulgaria și Serbia au negociat intens 
între 1910 și începutul anului 1912. Serbia urmărea două obiective: ac- 
cesul la Marea Adriatică prin ocuparea Albaniei de Nord (ceea ce în- 
semna inevitabil conflictul cu Austro-Ungaria) si câștigarea Kosovo și a 
unor părţi din bazinul Vardarului. Bulgaria privea spre sud-est, spre 
Tracia, teritoriul etnic mixt (turci, greci, bulgari) european din jurul 
Istanbulului și spre sud-vest, spre Macedonia, visul veritabil al natio- 
nalismului bulgar. Interesele sârbilor și bulgarilor se suprapuneau acolo. 
Regiunea diversă din punct de vedere etnic de la Kumanovo până la 
Skopje, Tetovo, Ohrid, Struga și Dibra, a fost deosebit de controversată, 
zonă în care albanezii musulmani, turcii si slavii de sud musulmani 
formau deseori o mică majoritate regională (adică nordul și vestul 
Republicii de azi a Macedoniei de Nord). 

Negocierile din statele balcanice au stat în umbra unui eveniment 
care a declanșat destabilizarea sistemului politic european. În 1911, cea 
mai slabă Mare Putere, Italia, a invadat Tripolitania otomană (Libia) și 
a dat astfel semnalul de pornire pentru împărţirea Imperiului Otoman. 
Statele balcanice erau acum pregătite, dacă nu să soluţioneze litigii 
bilaterale, să le amâne, pentru a nu lăsa pe seama Marilor Puteri pro- 
vinciile otomane balcanice vizate de planurile naţionale de extindere, 
sau a realiza planul unei Albanii autonome, pe care Austro-Ungaria îl 
susţinea tot mai mult din 1896-97. Între 11 martie si 29 aprilie 1912, 
Bulgaria si Serbia au încheiat, sub egida rusă, mai multe acorduri de 
alianţă și un tratat militar pentru cucerirea Balcanilor otomani. Soluţia 
la controversatele probleme teritoriale bilaterale se lăsa așteptată. 
Divergentele greco-bulgare din sudul Balcanilor, care în Macedonia au 
escaladat într-un război brutal între bande între 1904 și 1908, au fost 
întotdeauna si mai accentuate decât cele särbo-bulgare. Si aici, atacul 
italian asupra Imperiului Otoman a declanșat mobilitatea diplomatică 
a ambelor părţi. Ca și faţă de Serbia, Bulgaria a adus în negocierile cu 
Grecia proiectul unei Macedonii autonome (pe modelul Bosniei de dinainte 
de 1908) — acest plan urma să supravieţuiască deceniului de război, dar 

la Sofia a fost întotdeauna conceput ca un pas preliminar pentru propria 
integrare a teritoriului (în regiune însăși, totuşi, conceptul s-a dezvoltat 
intr-o direcţie diferită). În acordul greco-bulgar nu a fost stabilită nici 
o diviziune, dar Bulgaria a sprijinit anexarea Cretei şi a Insulelor Egee 
otomane de către Grecia, eforturile de extindere urmând a fi deviate 
către sud-est (29 mai 1912). Bulgaria a preluat de asemenea rolul do- 
minant în relaţia cu cel de-al patrulea aliat. Muntenegru, al cărui print 
s-a ridicat la rangul de rege în 1910, era în relaţii strânse cu Serbia si 
şi-a menţinut propria clientelă de triburi (în majoritate creștine) alba- 
neze din munţii Albaniei de Nord. Muntenegru s-a aliat cu Bulgaria, 
dar cu Serbia abia imediat înainte de izbucnirea războiului (6 octom- 
brie 1912), prin care a fost solutionatä in mod clar o singură problemă 
de teritoriu (divizarea sangeakului Novi Pazar), restul fiind lăsat sor- 
tilor războiului. Pe lângă aceste contacte, Serbia si Grecia, precum si 
Grecia și Muntenegru au negociat bilateral. Centrul sistemului însă 
era Sofia. La porţile Austro-Ungariei, Rusia a construit un sistem evi- 
dent orientat spre război în anii precedenti, despre care şi-a informat 
foarte târziu aliatul principal, Franța. Totuşi, Rusia nu a observat 
modul în care cele patru state se retrăgeau treptat din sfera sa de in- 
fluentä nemijlocită. Balcanii pentru popoarele balcanice — această solu- 
tie, care în secolul XX urma a fi auzită si mai des, însemna ca, pe baza 
înțelegerilor, regiunea să părăsească pentru prima dată sistemul cli- 
entelar al Marilor Puteri. 


Eșecul încercărilor de stabilizare ale Imperiului Otoman 
în Balcani 


În ajunul Primului Război Balcanic, situaţia politică etnică din Balcanii 
otomani devenise foarte complicată. Administraţia otomană s-a confrun- 
tat cu o mișcare albaneză, una bulgară (cu o componentă autonomă ma- 
cedoneană), una sârbă, una grecească și o mișcare naţională românească 
(aromână) mai mică. Acestea erau mai puţin mișcări de masă sau chiar 
partide de masă deja formate, ci mai degrabă grupuri de activiști nati- 
onaliști bazate pe infrastructura instituţiilor și a bandelor înarmate 
menţionate deja. Statele regionale respective se aflau în spatele activis- 
tilor greci, bulgari, sârbi şi aromâni, iar mișcarea naţională a Albaniei 
era susținută de Austro-Ungaria și, de asemenea, de Italia. Deoarece în 
Imperiul Otoman au avut loc alegeri începând din 1908, situaţia etnică 
s-a reflectat și în alianțele corespunzătoare. Guvernul otoman a încercat 
să obţină un echilibru politic și etnic în alianțele cu cei mai slabi. Aceasta 
explică legătura Junilor Turci cu partidul sârb din Macedonia, care 

trebuia să contracareze puternicul curent bulgar. La rândul lor, bulgarii 
au căutat să stabilească contacte cu activiștii naționali albanezi care nu 
erau mulțumiți de politicile represive ale Junilor Turci. Aceste alianțe 
erau legături pentru scopuri punctuale la nivel regional, dar, când con- 
flictul a fost ridicat la nivel interstatal, au trecui într-o altă dimensiune. 
De-a lungul timpului ele s-au caracterizat printr-o neîncredere reciprocă 
considerabilă, întrucât toate grupurile au urmărit interese care erau 
îndreptate împotriva eforturilor aliaţilor lor — Serbia, de exemplu, a dorit 
să cucerească Balcanii otomani din sud. Echilibrul dintre revendicările 
teritoriale albaneze si cele bulgare era aproape de neatins. Comparativ, 
aspiraţiile sârbe și greceşti s-au suprapus oarecum si ele. Ambele state, 
cele mai vechi state naționale din regiune, negociau de zeci de ani pentru 
a împărţi Balcanii otomani în sfere de interes. Toate aceste constelații 
vor urma să joace un rol important în istoria politică etnică a secolului 
XX și uneori până în prezent. 

Războiul pentru moștenirea Imperiului Otoman a fost provocat de 
chestiunea albaneză. Albanezii alcătuiau cel mai mare grup musulman 
majoritar din Balcani. Zona lor de așezare se întindea din sud-vestul 
Adriaticii până în spaţiul balcanic central (Kosovo, Macedonia). În timp 
ce în vest (Albania de azi), aproximativ 30% dintre albanezi erau orto- 
docsi sau catolici și numeroși musulmani aparţineau ordinului dervis 
Bektashi, albanezii din zonele de est (acum Kosovo, Macedonia de Nord, 
sudul Serbiei) formau o comunitate religioasă în mare măsură sunnită. 
Pierderile teritoriale ale Imperiului Otoman în 1878 au făcut ca regiu- 
nile ocupate de albanezi să devină zone de graniță cu statele creştine 
balcanice în expansiune. Refugiații musulmani din Bosnia si Serbia, dar 
și din Imperiul Rus (cerchezi) au fost colonizați de autorităţile otomane 
de-a lungul graniţei cu Serbia și au exacerbat atmosfera de neîncredere 
faţă de populaţia creștină. 

Musulmanii albanezi, văzând soarta Bosniei, ocupată de Austro-Un- 
garia în 1878, trebuiau să se confrunte cu problema duratei stăpânirii 
otomane și a viitorului lor ca musulmani într-o Europă creștină. Ca 
sunniti si, prin urmare, un grup privilegiat din punct de vedere politic 
si fiscal, curtat și de sultanul a cărui strategie panislamică a fost îm- 
brätisatä de musulmanii conservatori, multi albanezi au avut un inte- 
res scăzut să renunţe la un imperiu larg în favoarea unui stat national 
mic, înconjurat de vecini ostili. Mișcarea naţională albaneză a trecut, 
așadar, printr-o fază dificilă o lungă perioadă de timp si din cauza ne- 
acceptării instituţiilor de limbă albaneză de către statul otoman. 
Centrele sale intelectuale se aflau în diaspora, la Istanbul, București, 

“olta, Viena, Paris, Boston si Alexandria. Cei mai importanti activiști 
vernu creștini, ortodocși si catolici, care sperau că discriminarea religi- 
oasă de către majoritatea musulmană va fi depășită prin construirea 
unei comunităţi nationale bazate pe limbă și origine. Sloganul activis- 
tılor naţionali — religia albanezilor este albanismul — descria o dorinţă 
mai degrabă decât practica socială, modelată de diferenţele religioase 
din viaţa de zi cu zi. Activismul national albanez în Balcani a fost pro- 
movat în special de Austro-Ungaria. Din 1896, monarhia dunăreană a 
continuat proiectul de a construi națiunea albaneză, pentru a preveni 
dominaţia sârbă în sudul Adriaticii, cordonul ombilical al comerțului 
exterior austriac prin principalul său port, Trieste, în cazul unei pră- 
busiri otomane. Mai ales în estul zonei de așezare albaneză, ideea na- 
lională albaneză a activiștilor diasporei se înrădăcinase prea puţin. 
Albanismul a fost definit acolo prin apartenenţa la Islam, privilegiul de 
à purta arme, legea cutumiară albaneză si limba albaneză, deci se con- 
Lura mai clar decât cel al albanezilor musulmani și creștini din Albania 
adriaticä. Centrul puterii politice îl reprezentau albanezii sunniti din 
est, care au întreprins mai multe revolte împotriva regimului Junilor 
Turci între 1909 și 1912, predominant cu o acțiune antireformistä. In- 
surgentii erau preocupaţi de autoguvernare, de păstrarea legii religi- 
oase islamice și de dreptul cutumiar albanez, nu doreau să plătească 
impozite, nu tolerau funcţionarii străini și nu doreau să trimită recruți 
în provinciile arabe ale imperiului. 

Plângerile legate de lipsa politicii economice și de infrastructură a 
imperiului au venit abia târziu. În conflict s-au ciocnit două înțelegeri 
ale stăpânirii: ideea premodernă a guvernării indirecte și a zonelor de 
autoguvernare îndepărtate de stat și dreptul Imperiului Otoman la apli- 
carea la nivel naţional a controlului de stat și monopolul statului asupra 
violenţei. Imperiul Otoman a dorit, de asemenea, să suprime mișcările 
autonome ale albanezilor sunniti, care, ca musulmani similari kurzilor 
şi arabilor musulmani din imperiul asiatic, din perspectiva guvernului 
otoman, trebuiau să sprijine puterea în scădere a imperiului în Balcani, 
nu să pună în pericol stăpânirea aici. Răscoalele albaneze și reacţia 
inconsecventă a imperiului au slăbit partea otomană la nivelul din 1912: 
după represiuni (1909 Cavit Pașa, 1862-1932, 1910 Sevket Turgut Pașa, 
1857-1924) au urmat plăţile compensatorii. În 1911, sultanul Mehmed 
V a apărut personal pe Câmpia Mierlei si a invocat solidaritatea panis- 
lamică. Represiunea otomană i-a determinat pe rebelii albanezi din 
nord-vest să caute ajutor din partea Regatului Muntenegru. În primă- 
vara anului 1912, notabilii albanezi Hasan Prishtina (1873-1933), Bajram 

Harta 3 


Curri (1862-1925) si Isa Boletini (1864-1916) au condus o altă răscoală 
mare, in scopul creärii unei Albanii autonome in Imperiul Otoman. 
Aceasta ar fi schimbat decisiv echilibrul de putere in Balcani si ar fi 
anihilat planurile de expansiune ale statelor balcanice. Austro-Ungaria 
ar fi fost consolidată din privinţa Marilor Puteri. În august și septembrie 
1912, activiștii est-albanezi au fost la un pas de obiectivul lor. Această 
evoluţie a accelerat negocierile de alianţă ale țărilor balcanice Bulgaria, 
Serbia, Grecia și Muntenegru și a declanșat atacul lor asupra Imperiului 
Otoman: o Albanie autonomă susținută de Austria, de la Adriatica până 
la graniţele Serbiei si Bulgariei, ar fi separat ca o barieră statele bal- 
canice. Rusia și Austro-Ungaria au recunoscut prea târziu pericolul 
războiului și au încercat să convingă Imperiul Otoman să se reformeze. 
Micul Muntenegru a iniţiat atacul la 9 octombrie 1912. În 12 octombrie, 
celelalte trei ţări au refuzat să accepte o mediere ruso-austriacä. 

CELE TREI RĂZBOAIE BALCANICE 


Primul Război Balcanic - izbucnirea lui și războiul-fulger 


^Latele aliate din Balcani au mobilizat în jur de 800.000 de oameni între 
410 septembrie si 15 octombrie 1912. Cu excepţia Muntenegrului, toate 
tarile investiserä puternic în armatele lor in anii precedenti, iar Grecia 
ınvestise si în flotă. Corpurile de ofiţeri freeventaserä în mare parte 
academiile militare europene. Bulgaria avea cele mai recente puști Mann- 
licher, Bulgaria si Serbia — cele mai recente mitraliere germane, cele 
«două ţări şi Grecia aveau şi tunuri franceze. Cele trei armate au folosit 
de asemenea pentru prima dată avioane, micile forte aeriene crescând 
rapid pe măsură ce războiul a progresat. Marșul spre front a fost efectuat 
pe calea ferată. În schimb, armata otomană din Balcani avea în jur de 
90.000 de oameni în forțele permanente si rezervisti sub arme, din 1909 
inclusiv creștini. Trupele de linie aveau echipament german, în timp ce 
rezervistii aveau puști britanice învechite. Reţeaua feroviară otomană 
cra slabă, mica forţă aeriană nu era pregătită pentru operaţiuni, flota 
era partial modernizată, dar dispersată spatial. Armatele aliaţilor s-au 
confruntat cu diferite provocări. Bulgaria a atacat Tracia Otomană, te- 
ritoriul din faţa Istanbulului, apărat cu hotărâre de otomani. Serbia și 
Muntenegru depășeau numeric cu mult armata otomană din Macedonia, 
la fel si Grecia, care a atacat din Tesalia spre Salonic. 

Mobilizarea otomană a întâmpinat rezistența populaţiei creștine. 
Mulţi soldaţi creștini au dezertat, funcţionarii creștini ai căilor ferate 
au sabotat avansul otoman, grupări creștine au întreprins atacuri. Impe- 
riul Otoman a plătit preţul pentru secole de discriminare si pentru inca- 
pacitatea sa de reformă; creştinii nu prea aveau motive să lupte pentru 
un imperiu în care erau cetăţeni de clasa a doua. 

Primul Război Balcanic este împărţit în două faze: un război-fulger 
în toamna anului 1912 și o încercare otomană de contraatac în primăvara 
anului 1913. Armatele balcanice au obţinut în puține săptămâni succese 
care au determinat prăbuşirea stăpânirii otomane în Balcani. Soldaţii 
erau motivaţi şi de propaganda ideii de răzbunare asupra foștilor stă- 
pâni. Infanteria bulgară, în special, a luptat cu o asemenea fervoare în 
atacurile cu baionetă, încât comparatiile contemporane s-au referit la 
puterea de sacrificiu a japonezilor, care provocase senzaţie la nivel mon- 
dial în Războiul Ruso-Japonez din 1905. S-a ajuns la cele mai sänge- 
roase bătălii din Europa de la Războiul Franco-Prusac din 1870-1871. 
În 22-24 octombrie 1912, bulgarii au reușit să spargă frontul la Kırklareli, 
acţiune urmată de bătălia de la Lüleburgaz-Pınarhisar (29-31 octombrie 

1912), în care armatele bulgară și otomană au pierdut aproximativ 
20.000 de oameni fiecare. Artileria bulgară superioară a jucat rolul de- 
cisiv în ambele cazuri. Armata otomană a trebuit să se retragă pe linia 
puternic fortificată Catalca, care proteja Istanbulul. În același timp, tru- 
pele bulgare au avansat spre sud, au cucerit orășelele Smolyan și 
Nevrokop din Rodopi (26-30 octombrie 1912) si au pătruns pe la Drama 
în teritoriul macedonean. Armata bulgară a asediat cea mai mare cetate 
otomană din Tracia, Edirne. În exuberanta entuziasmului national, 
Istanbulul părea accesibil. De teama unor pogromuri musulmane împo- 
triva populaţiei creştine, cele șase mari puteri, precum şi Spania, Olanda 
si România au plasat o flotă în faţa capitalei otomane si au debarcat trupe 
de protecţie în 18 noiembrie. Istanbulul ajunsese efectiv sub control in- 
ternational. La sfârşitul lui noiembrie 1912, încercarea bulgară de spar- 
gere a liniei Çatalca a eșuat; epidemiile și artileria otomană mai puternică 
din apropierea capitalei explică eșecul, care a însemnat un moment de 
cotitură în război. Cu toate acestea, Bulgaria cucerise cea mai mare 
parte a Traciei, Munţii Rodopi și estul Macedoniei, și trimisese un con- 
tingent de trupe la Salonic. 

Aşa cum era de așteptat, acolo s-au ciocnit interesele bulgare şi gre- 
cești. Grecia a trebuit să depăşească trupele otomane relativ slabe în 
avansul său spre nord. 'Trupele grecești, favorizate de victoriile sârbe și 
bulgare, au ajuns rapid în marea câmpie a Macedoniei de Sud, unde, la 
Jannitsă, şi-au forțat drumul către Salonic în lupte violente împotriva 
unităţilor otomane (1-2 noiembrie 1912). La 8 noiembrie 1912 armata 
greacă a intrat în Salonic, cu câteva ore înainte de sosirea grupărilor 
bulgare. Au urmat apoi incursiunile la nord și nord-vest (Florina, 20 
noiembrie, Korca în decembrie 1912). Pe mare, Grecia a cucerit insulele 
din nordul Mării Egee, Tenedos, Lemnos, Thassos, Imbros, Samothrace 
şi marile insule din estul Mării Egee, Lesbos și Chios (până în 3 ianua- 
rie 1913). 

La rândul său, armata sârbă a înaintat spre sud de-a lungul văii 
Morava-Vardar si a învins armata otomană în apropiere de Kumanovo, 
care urma să protejeze Skopje, alături de Salonic cel mai important oraș 
din Balcanii otomani centrali (24 octombrie 1912). La 26 octombrie 1912, 
sârbii au intrat în Skopje şi au avansat mai spre sud în zona disputată 
în cadrul negocierilor särbo-bulgare. Dar, întrucât Bulgaria se temea 
că Grecia va fi un concurent mai periculos în lupta pentru Macedonia, 
guvernul bulgar a acceptat un avans sârb către Veles, Prilep și mai 
departe către capitala provinciei otomane, Monastir/Bitola, pe care ar- 
mata sârbă a ocupat-o după câteva zile de rezistenţă otomană, la 19 

noiembrie 1912. Serbia controla astfel zona Vardar-Macedonia între 
^kopje, Ohrid si Monastir, în consecinţă, zone pe care Bulgaria le re- 
vendicase expres. Cu toate acestea, guvernul de la Sofia a sperat că 
după încheierea războiului va fi mai uşor să negocieze cu Serbia asupra 
acestor zone care au fost disputate ani de zile între grupuri bulgare si 
precești, decât cu Grecia. 

Serbia a trimis de asemenea trupe în sud-vest, în nordul Albaniei și 
Adriatica. Acolo, mica (33.000 de oameni) și înapoiata din punct de ve- 
dere tactic armată muntenegreană nu a putut cuceri fortăreața Scutari, 
din nordul Albaniei. Serbia a acordat ajutor armat şi a ajuns la Marea 
Adriatică la Lezha (20 noiembrie 1912). Astfel, Serbia a dobândit mult 
râvnitul acces la mare. Muntenegrenii au acționat cu mai mult succes 
in sangeacul Novi Pazar, a cărui jumătate vestică a căzut în mâinile 
Muntenegrului, si în Kosovo, unde muntenegrenii au avansat în Gjakova 
si Peja. Jumătatea estică a sangeacului și cea mai mare parte din Kosovo 
au revenit Serbiei, ale cărei trupe abia dacă au întâlnit rezistenţă orga- 
nizată pe Câmpia Mierlei.? 


Amenințarea unui război european 
și intervenţia sistemului de putere european 


Astfel s-a terminat prima fază a războiului. Otomanii mai aveau cetăţile 
Scutari în nordul Albaniei, Ioannina în Epirus și Edirne în Tracia. Cu 
excepția Traciei şi a celor două cuiburi de rezistenţă din sud-vestul Bal- 
canilor, stăpânirea otomană se präbusise. Frontul otoman s-a prăbușit 
rapid în zonele de locuire albaneze din Kosovo şi Macedonia, deoarece 
luptătorii albanezi se organizaseră în unităţi neregulate şi refuzaseră 
să slujească în armata otomană. Conducători politici albanezi (precum 
Hasan Prishtina sau Bajram Curri) au fost luaţi prizonieri de către sârbi. 
Trupele sârbe, muntenegrene și grecești au înaintat dinspre nord si sud 
şi către teritoriul cu locuire albaneză compactă. Doar anumite părţi ale 
coastei Adriatice nu fuseseră încă cucerite. 

În portul sudic albanez Vlora, la 28 noiembrie 1912, o adunare a 
notabililor, în mare parte susținută și organizată de Austro-Ungaria, a 
proclamat un stat albanez independent. Forţa declansatoare a fost Ismail 
Qemali (1844-1919), un politician care se ocupa de ani buni de campanii 
pentru cauza albaneză, și care servise mai multor puteri. Tânărul stat 
nu avea nici un teritoriu mai mare (Grecia ocupase insula Sazan din 
fata Vlorei la 27 noiembrie 1912) si nici un aparat de stat. Proclamarea 
lui fusese un act de disperare. Austro-Ungaria și Italia stăteau în spatele 
său, deoarece doreau să împiedice o divizare completă a zonei de locuire 

albaneză între cele trei state balcanice. Viena si Roma concurau însă și 
ele în sud-vestul Balcanilor. În urma proclamării, divizarea nu mai era 
o opţiune. 

Crearea unui stat albanez a devenit o problemă europeană. Pentru 
monarhia dunăreană a însemnat mai mult — un test suprem pentru 
statutul său de mare putere. Statul albanez a devenit un obiect de 
prestigiu pentru Viena, care dorea să-și demonstreze capacitatea de a 
modela politica în singura zonă de acţiune rămasă, Balcanii. Muntenegru 
si Serbia au contestat monarhia. Având în vedere schimbarea radicală 
a echilibrului de forte, Marile Puteri, care nu au luat nici o iniţiativă 
de la începutul lunii octombrie 1912, au devenit acum active. Aceasta, 
deoarece Austro-Ungaria, a cărei poziţie în Balcani fusese zguduită, şi-a 
mobilizat armata împotriva Serbiei și Rusiei. Faptul că Serbia s-a înstă- 
pânit pe Adriatica era inacceptabil pentru monarhia dunăreană. Serbia 
şi Muntenegru, la rândul lor, au fost surprinse de pasivitatea Vienei în 
primele săptămâni de război ai au încercat acum să-și atingă obiective 
maxime. În Kosovo, a cărui parte nord-vestică a fost reorganizată în 
jurul Pejei si Gjakovei ca Noul Muntenegru, Muntenegru i-a obligat pe 
cale violentă pe catolicii albanezi subordonați Kultusprotektorat, pro- 
tectoratului religios cezaro-cráiesc, precum si pe musulmani, să se 
convertească la ortodoxie. Persecutia albanezilor în partea ocupată de 
sârbi din Kosovo, umilirea diplomaților austro-ungari și ocuparea ora- 
sului nordic albanez Scutari de către Muntenegru (22 aprilie 1913, 
după trădarea notabilului albanez Esad Pasha Toptani, 1863-1920) au 
pus Austro-Ungaria sub presiune. Comandamentul armatei austriece 
a recomandat un atac asupra Serbiei, ceea ce urma să pună capăt 
iredentismului sârb împotriva Austro-Ungariei, care devenise evident 
din 1908. 

Negocierile de pace au avut loc la Londra, sub egida Marii Britanii, 
în iarna anului 1912-13, pentru a mai domoli focarul crizei din Balcani. 
Acestea sunt cu atât mai remarcabile cu cât mecanismele de gestionare 
a crizelor ale Marilor Puteri europene încă au funcţionat de această dată, 
dar, un an mai târziu, când a izbucnit Primul Război Mondial, au eşuat. 
La Conferinţa de la Londra (din 16 decembrie 1912), primele fisuri în 
alianţa statelor balcanice erau deja evidente. Bulgaria, care trebuise să 
suporte cele mai grele campanii militare, s-a temut că Macedonia, pe 
care o dorise de multă vreme, va fi pierdută în favoarea Serbiei si Greciei. 
Prin urmare, la 3 decembrie 1912, a încheiat un armistițiu cu Imperiul 
Otoman. Un nou acord între Sofia și Istanbul a eșuat, din cauza reven- 
dicării bulgarilor pentru Edirne — orașul ar fi trebuit să funcţioneze ca 

o compensație faţă de pierderea de teritoriu din Macedonia. Grecia nu 
s-a alăturat armistiţiului, ci a asediat cetatea otomană Ioannina si a 
invins la 16-17 decembrie 1912 flota otomană la Dardanele. În timp ce 
Marile Puteri exercitau presiune asupra Imperiului Otoman, ofițeri ai 
„Junilor Turci, indignati de cedarea iminentă a teritoriilor din Tracia, au 
ajuns la putere printr-un Duc, sub conducerea lui Enver (1881-1922) si 
'Talaat (1874-1921) — ambii responsabili puţin mai târziu pentru geno- 
cidul armenilor din 1915 —, asasinându-l pe ministrul de război otoman. 
Asta a însemnat reluarea războiului. Conferinţa de la Londra și, astfel, 
concertul Marilor Puteri au obţinut totuși câteva succese. Serbia a tre- 
buit să se retragă de la Adriatica sub presiunea tuturor puterilor. A fost 
sprijinită însă de Rusia în chestiunea granițelor statului albanez. De 
asemenea, Austro-Ungaria dorea să alipească statului albanez și vestul 
majoritar albanez din Kosovo (cu Prizren, Peja și Gjakova), precum si 
Dibra si Ohrid. Cu toate acestea, în lungile negocieri între Austro-Ungaria 
si Rusia, graniţa albaneză s-a mutat tot mai spre vest. În cele din urmă, 
aproximativ jumătate dintre albanezi au rămas în afara statului albanez 
recent proclamat, una dintre cele mai mari „ipoteci“ din istoria balcanică 
din secolul XX. Chestiunea kosovară s-a născut odată cu granița trasată 
de acţiunile Rusiei si, în plan secund, ale aliatei sale, Franta.* 


A doua etapă a războiului și pacea de la Londra 


Soluţia finală a celorlalte probleme teritoriale s-a realizat prin mijloace 
militare. Otomanii au inaugurat a doua fază a Primului Război Balcanic. 
Bulgaria a respins un contraatac otoman în Tracia, otomanii suferind 
pierderi mari (în jur de 24.000 de oameni) (8 februarie 1913). În timp ce 
bulgarii trebuiau să îndure principalul şoc otoman, aliaţii săi au obţinut 
câștiguri teritoriale decisive. La 5 martie 1913, după un lung asediu, 
Ioannina a căzut în mâinile Greciei. Trupele greceşti au cucerit apoi, tot 
în martie, orașele din sudul Albaniei, Gjirokastra si Tepelena, adică zona 
pe care Grecia a revendicat-o drept Epirul de Nord. Mai departe spre 
nord, trupele sârbe au înaintat spre sudul Albaniei centrale (12 aprilie 
1913, ocuparea orașului Berat) și au limitat tânărul stat albanez la te- 
ritoriul orașului Vlora. 

La 26 martie 1913, trupele bulgare ai sârbe au luat cu asalt puternica 
apărare de la Edirne, la celălalt capăt al Peninsulei Balcanice. Imperiul 
Otoman a reacţionat, încheind la 15 aprilie 1913 un armistițiu în Tracia. 
În cele din urmă, după un asediu lung si dur, trupele Muntenegrului au 
intrat în înfometatul Scutari (24 aprilie 1913), în ciuda opoziţiei marilor 
puteri, care la 28 martie 1913 ceruseră Muntenegrului să se retragă, 

printr-o notă colectivă. Sub spectrul unei ameninţări de război aus- 
tro-ungare, Marile Puteri, care au acţionat din nou colectiv pentru a 
evita o criză europeană, au concentrat nave de război în largul coastei 
micului stat. În mai 1913, Muntenegru a cedat presiunii internaţionale 
și a eliberat din nou Scutari. 

Imperiul Otoman pierduse începând din octombrie 1912 Skopje, 
Scutari, Ioannina, Monastir, Salonic si Edirne, adică fortărețele impor- 
tante din Balcani, și s-a văzut limitat la o Tracie rămasă la est de linia 
Catalca. Dacă disputele dintre statele balcanice și imperiu păreau acum 
soluționate, deveneau evidente conflictele dintre aliaţi. Bulgaria s-a vă- 
zut înșelată de Grecia și Serbia în ceea ce privește Macedonia. Guvernul 
de la Sofia solicita portul Salonic. Pe plan european, şi-a extins contac- 
tele spre Berlin si Viena, ceea ce l-a costat simpatia rusă, dar a indicat 
o schimbare fundamentală a cursului în politica externă — deoarece 
Rusia a împărţit sprijinul către statele rivale sud-slave, Bulgaria şi 
Serbia. Cu toate acestea, Serbia şi-a schimbat poziţia cu privire la ches- 
tiunea Macedoniei: a văzut în câștigurile sale teritoriale de pe Valea 
Vardarului, pe care Bulgaria le-a permis ca măsură provizorie, compen- 
sarea accesului pierdut la Adriatica în Albania, și a acuzat Bulgaria că 
nu ar fi acordat nici un ajutor Serbiei în chestiunea politică din Albania 
pentru a contracara presiunea austro-ungară. Serbia a făcut referire si 
la sprijinul său militar acordat Bulgariei în cucerirea orașului Edirne. 
Deja în ianuarie 1913, Serbia şi Grecia s-au apropiat, pentru a se proteja 
reciproc împotriva Bulgariei. La 25 mai 1913 au format o alianţă. Rusia 
s-a oferit să acţioneze ca mediator. Serbia dorea o conferinţă a puterilor 
şi a celor patru aliaţi balcanici. Sub presiunea Marilor Puteri, Primul 
Război Balcanic s-a încheiat la 30 mai 1913 cu Pacea de la Londra. Im- 
periul Otoman a păstrat din provinciile sale europene doar Tracia Orien- 
Lola la est de linia Enez-Midye (acum, Kıyıköy). Problemele dintre 
aliaţi au rămas nesolutionate. 


Al Doilea Război Balcanic și pacea de la București 


La începutul lunii iunie 1913 au eșuat ultimele încercări bilaterale de 
compensare între Bulgaria și Serbia. Medierea rusă s-a lovit de lipsa de 
reacţie a Sofiei. Bulgaria a jucat totul pe o singură carte și a mobilizat 
600.000 de soldaţi. Fără să consulte guvernul, comandamentul bulgar 
a lansat atacul asupra Serbiei la 30 iunie 1913. Acest lucru arată ce rol 
hotărâtor avea armata asupra politicii în Bulgaria. În 5-6 iulie 1913, 
Grecia si Serbia au declarat război Bulgariei. Atacatorul s-a prăbușit 
rapid. Muntenegru s-a grăbit să ajute Serbia. La 8 iulie bulgarii au fost 

invinși de sârbi pe râul Bregalnica (cu pierderi enorme de ambele părți, 
in total aproximativ 36.000 de oameni). Încă din 4 iulie 1913, o armată 
bulgară fusese învinsă în fata Salonicului de o armată greacă de apro- 
ximativ trei ori mai puternică (Bătălia de la Kukus/Kilkis). Bulgarii au 
evacuat sudul Macedoniei, în timp ce trupele grecești înaintau în Rodopi 
i în Tracia Occidentală. La 3 iulie 1913, România şi-a mobilizat trupele, 
care, fără a întâmpina rezistenţă — Bulgaria își trimisese trupele pe 
celelalte fronturi și lăsase hotarul Dunării neapărat — la 14-15 iulie au 
trecut la jefuirea și atacarea civililor din Sofia, împingând frontul spre 
sud-est și ocupând Dobrogea de Sud. Imperiul Otoman a lansat ofensiva 
la 12 iulie 1913 și a capturat Edirne la 23 iulie 1913. Armata otomană 
a continuat să avanseze pe teritoriul principal al Bulgariei prin Tracia 
otomană, eliberată de trupele bulgare până în 1912. Nu a ajutat prea 
mult Bulgaria faptul ca avansul grec în valea Strumei a fost oprit. Patru 
armate inamice erau în ţară. Bulgaria a capitulat. 

De data aceasta, pacea s-a făcut rapid, mai ales că echilibrul de putere 
era clar. Negocierile au avut loc la București, capitala ţării care se alătu- 
rase recent alianței balcanice. România nu intervenise în Primul Război 
Balcanic. Aceasta ceruse compensaţii teritoriale în Bulgaria, mai exact 
Cadrilaterul, Dobrogea de Sud, care fusese mult timp zonă disputată în- 
tre cele două ţări, deși acolo nu erau aproape deloc români, ci mai ales turci, 
tătari şi bulgari. Bulgaria refuzase si, la o conferință convocată de cele șase 
Mari Puteri la Sankt-Petersburg (încheiată la 8 mai 1913), a acceptat doar 
să facă corectii minime la frontiera de pe Dunăre. Drept urmare, România 
s-a apropiat de Grecia și Serbia. În cadrul negocierilor de pace de la 
Bucureşti cu Bulgaria, a fost prima putere care și-a atins obiectivul, și 
anume Dobrogea la nord de linia Tutrakan-Balcic a revenit României. 

În cadrul negocierilor cu Grecia şi Serbia, Bulgaria a primit sprijinul 
Rusiei şi Austro-Ungariei, ambele dorind să-și consolideze clientul pe 
care îl aveau de multă vreme și în viitor. Franţa și Germania au spriji- 
nit Grecia. De data aceasta, Marile Puteri nu s-au grupat pe liniile 
Triplei Alianțe si a Antantei. Austro-Ungaria și Rusia au reușit să obțină 
dreptul Bulgariei de a-și păstra câștigurile din Munţii Rodopi si accesul 
la Marea Egee în Tracia Occidentală (Dedea&ag/Alexandrupolis), precum 
şi o mică parte din regiunea Macedoniei din Munţii Pirin (valea superi- 
oară a Strumei). Monarhia dunăreană a acordat sprijin deplin Bulgariei: 
faţă de Serbia mult extinsă, care se afla în siajul rusesc, şi față de România, 
care se îndepărtase de Tripla Alianţă si devenise mediator politic regional, 
tara învinsă a obținut si mai mare importanţă strategică, din punctul de 
vedere al puterilor europene. De asemenea, s-a deschis posibilitatea in- 
teractiunii cu elementul albanez susținut de Viena si cu cel de-al doilea 


PRIMUL DECENIU DE RĂZBOI: 1912-1923 37 






































perdant major al războaielor balcanice, Imperiul Otoman. Rusia, pe de 
altă parte, a trebuit să ţină cont de interesele bulgare si sârbe, dar, in 
mod evident, nu le-a putut satisface pe amândouă în acelaşi timp. La 10 
august 1913 s-a încheiat Pacea de la București. Vardar-Macedonia a 
revenit Serbiei; sudul Macedoniei cu Salonic, Halkidiki, Drama şi portul 
revendicat Kavala, Greciei. Germania a fost în spatele acestei ultime 
decizii, sperând să atragă Grecia de partea sa. Trasarea frontierei bul- 
garo-otomane în Tracia s-a dovedit dificilă şi nu a fost reglementată până 
la 29 septembrie 1913, prin Tratatul de la Istanbul. 


Crearea statului albanez 


Ultima chestiune nesolutionatä a vizat graniţele statului albanez. În- 
fiintarea celui mai tânăr stat din Balcani și, în special, stabilirea grani- 
telor sale a devenit o chestiune internaţională care a fost preluată de 
Marile Puteri în 1913 (si de Liga Naţiunilor începând cu 1920). Scutari 
a fost administrat de o comisie internaţională a Marilor Puteri. O moti- 
vatie majoră a fost si intervenţia umanitară de criză — în acest sens este 
un model pentru acțiunile multilaterale comparabile de la sfârşitul se- 
colului XX și începutul secolului XXI. Construcţia statală, mai precis 
administraţia civilă și financiară, urma a fi supravegheată de reprezen- 
tantii Marilor Puteri timp de un deceniu, iar un contingent de jandar- 
merie olandez urma să asigure, de asemenea, securitatea internă. Cele 
două puteri cele mai interesate de Albania și responsabile de trasarea 
frontierei în teren au fost Austro-Ungaria în nord spre Muntenegru și 
Serbia, respectiv Italia în sud, spre Grecia. Întrebarea despre cine ar 
trebui să devină print al Albaniei a adus în prim-plan un număr mare de 
aventurieri. Puterile au fost de acord asupra prinţului german Wilhelm de 
Wied (1876-1945). Ca Grecia, Bulgaria și România anterior, si Albania 
urma să fie integrată în concertul de state europene printr-o familie 
nobiliară germană. 

Wilhelm de Wied a fost o soluţie de compromis, deoarece candidaţii 
austrieci, italieni sau otomani au ieșit din discuţie din cauza intereselor 
puterilor respective. De Wied a fost ales şi datorită confesiunii sale pro- 
testante, deoarece aceasta a fost cea mai bună modalitate de a ţine cont 
de sensibilitätile religioase reciproce ale albanezilor musulmani, orto- 
docși și catolici. Prinţul a sosit pe pământ albanez abia la 7 martie 1914. 

Înainte de aceasta, fusese dat un ultimatum austro-ungar către Serbia 
(şi Muntenegru) pentru a treia oară de la începutul războiului. La 18 
octombrie 1913, monarhia dunăreană a cerut Serbiei să-și retragă trupele 
de pe teritoriul statului albanez. În acest conflict reînnoit austro-särb, 

faliile dintre Antantä si Tripla Aliantä au devenit mai evidente decät in 
fazele anterioare ale crizei balcanice. In cadrul Triplei Aliante, tensiu- 
nile dintre monarhia dunăreană și Italia s-au intensificat, ambele lup- 
tând pentru controlul Adriaticii de sud. În acest context, Italia şi Grecia 
au căzut de acord. Când graniţele albaneze au fost stabilite definitiv prin 
Protocolul de la Florenţa (19 decembrie 1913), trupele greceşti erau încă 
în țară. Pentru a nu fi făcută direct responsabilă de Marile Puteri pentru 
tulburarea păcii, Grecia a recurs la mijloacele unei acţiuni parastatale 
utilizate de multe ţări balcanice în caz de presiune internațională: vo- 
luntari controlati de la Atena au proclamat în sudul Albaniei un stat 
autonom al Epirului de Nord (29 februarie 1914). Släbita Albanie a fost 
de acord cu autonomia regiunii in Protocolul de la Corfu (mai 1914). Dar, 
dupä inceperea Primului Räzboi Mondial, regiunea a fost ocupatä de 


Grecia si anexatä in 1915. 

Domnia prințului de Wied a fost ultima încercare a Marilor Puteri 
de a controla Balcanii înainte de a izbucni conflictul mondial. Contrastele 
acutizate pot fi privite ca printr-o lupă: Austro-Ungaria si Italia erau 
ostile una alteia. Puterile Antantei, in special Rusia si Franţa, au dat 
dovadă de solidaritate. Prinţul nu a primit împrumuturile internatio- 
nale promise. Jandarmeria olandeză a eșuat. Grecii voluntari din sud, 
dar mai ales Esad Pascha Toptani, s-au opus prinţului. Otomanii, care 
nu renuntaserä la periferia Adriaticii, au provocat o revoltă islamică 
împotriva prinţului creștin în Albania centrală, puternic dominată de 
sunniti (rebeliunea lui Haxhi Qamili [1876-1915], mai 1914). Prinţul de 
Wied, care era de asemenea slab pregătit pentru sarcina sa, a trebuit să 
părăsească Albania pe 3 septembrie 1914, imediat după izbucnirea răz- 
boiului mondial. 


Nici o pace, ci alte focare de război 


Pacea de la București nu a pus capăt stării de război în Balcani mai mult 
decât a făcut-o Pacea de la Londra. Mai degrabă, reglementările trata- 
tului au creat o serie de conflicte teritoriale care au continuat zeci de ani 
si, în unele cazuri, se extind până în prezent. Aproape tot teritoriul oto- 
man din Balcani până în 1912 a fost afectat. Motiv semnificativ de con- 
flict a fost trasarea frontierelor statului albanez spre Serbia si Grecia. 
Trasarea frontierei a sancţionat cuceririle militare ale Serbiei în Kosovo 
si Macedonia. Zone de locuire compact albaneze din vestul regiunii 
Kosovo şi zonele puternic locuite de albanezi din estul regiunii Kosovo 
si din vestul si nordul Macedoniei au reprezentat de mult obiectul unui 
conflict etnic. 

În sud, demarcatia greco-albanezä din Epir a dus la un proces de 
formare a identităţii naționale, creat sub presiune externă. În special în 
cadrul comunităţii ortodoxe multilingve (albaneză, greacă, aromână), 
Epirul era o zonă complexă din punct de vedere lingvistic și religios. 
Grecia a continuat să revendice sudul Albaniei (Epirul de Nord în ter- 
minologia greacă) până la sfârșitul secolului XX. Odată cu anexarea 
zonelor Kosovo și Vardar-Macedonia, Serbia și-a extins teritoriul până 
la sud, dar aceste regiuni nu aveau decât o minoritate sârbă (nici măcar 
30% din populaţia din Kosovo). În cazul Kosovo până în 1966 și în cazul 
Macedoniei până în cel de-al Doilea Război Mondial, politicile Belgradului 
bazate pe reprimare au acumulat mari resurse statale (armată, jandar- 
merie, servicii secrete) care au distrus orice perspectivă de serbizare, 
chiar si pentru populaţia ortodoxă slavă din Macedonia. Populaţia din 

Albania, care a fost clasificată ca ostilă statului, a opus în mod repetat 
rezistenţă violentă în fata dominaţiei sârbe. 

Bulgaria nu a acceptat pacea de la București, care și-a menţinut 
pretenţiile asupra întregii regiuni a Macedoniei. Activistii macedo-bul- 
pari au dezvoltat ideea iredentistă a unei Macedonii tripartite, care există 
“i astăzi: Vardar-Macedonia sârbă, Macedonia greacă de la Marea Egee 
i Macedonia bulgară din Munţii Pirin. De asemenea, Bulgaria nu a 
acceptat anexarea românească a Cadrilaterului. Conflictul bulgaro-turc 
din Tracia a putut fi cel mai bine solutionat. Grecia, la fel ca Serbia, și-a 
dublat aproape teritoriul, dar a preluat și teritorii mari în care grecii 
reprezentau doar o minoritate. Frontiera cu Albania a rămas o problemă 
«deschisă, graniţa cu Bulgaria era la fel de nesigură; relaţiile cu Imperiul 
Otoman s-au dovedit deosebit de încordate, în jur de un milion de orto- 
docsgi greci trăind în provinciile de la Marea Egee și devenind tinta per- 
secutiilor masive ale represaliilor.5 


„Noile provincii“ şi noile modele de politici demografice 


Provinciile cedate de Imperiul Otoman au fost anexate de câștigători. 
De obicei, și-au transferat acolo propriile reglementări administrative. 
Controlul de facto în perioada scurtă până la izbucnirea Primului Război 
Mondial s-a aflat în mâinile militarilor. Contrastul dintre autoritățile 
civile si cele militare marchează si această preluare de către statele 
balcanice. În cazul zonelor din Kosovo și Macedonia anexate de Serbia 
şi Muntenegru, s-a remarcat tratarea aspră a unor grupuri mari ale 
populaţiei: Muntenegru, după cum s-a arătat, a intervenit până când a 
cedat protestelor internationale față de mijloacele de convertire forțată 
la ortodoxie atât a musulmanilor, cât si a catolicilor albanezi. Autoritățile 
sârbe și muntenegrene s-au caracterizat prin corupţie si abuz de putere 
şi nu a existat un personal instruit. Incertitudinea generală și rezistența 
marilor părţi ale populaţiei au descurajat oficialii calificaţi. Pe lângă 
militarii adesea brutali, au existat și aventurieri și criminali care s-au 
îmbogăţit în posturi administrative. 

Grupurile paramilitare asociate care au jucat un rol important în 
război au format adesea coloana vertebrală a administraţiei. Același 
lucru a fost valabil și pentru administraţia bulgară, în special în Tracia. 
Paramilitarii bulgari și turci s-au adunat acolo pentru a se pregăti pen- 
tru revanşa împotriva statelor învingătoare. Administrația regulată nu 
s-a putut consolida niciodată în aceste condiţii. În munţii Rodopi, puter- 
nic populati de musulmani, armata, biserica si paramilitarii din Bulgaria 

au apelat, de asemenea, la convertirea forțată a musulmanilor vorbitori 
de bulgară (pomaci), care a fost inversatä ulterior, după înfrângerea 
bulgarilor în cel de-al Doilea Război Balcanic. Si din consideraţie pentru 
politica externă față de Imperiul Otoman, care împreună cu Bulgaria 
aspira să revizuiască ordinea stabilită, Sofia a căutat o înțelegere cu 
populaţia musulmană de limbă bulgară și turcă din sud și le-a garantat 
libertatea de credinţă şi egalitatea juridică. Expulzările în masă sau 
chiar relocările în masă ale pomacilor nu au mai intrat în discuţie. În 
Bulgaria și Serbia, musulmanii slavi au fost consideraţi (potenţiali) 
membri ai naţiunilor titulare, spre deosebire de musulmanii non-slavi 
(albanezi, turci). În consecinţă, au fost trataţi diferit. 

Perioada dintre vara anului 1913 și prăbușirea Serbiei în toamna 
anului 1915 a fost foarte scurtă, jumătate din timp s-a petrecut în Primul 
Război Mondial. Durabilitatea măsurilor sârbe, precum trimiterea co- 
lonistilor în noile zone din sud, a fost în consecinţă slabă. O parte sub- 
stantialä a populaţiei creștine din Vardar-Macedonia sârbă s-a orientat 
spre Bulgaria. În zona de frontieră a Bulgariei cu Serbia, au existat zeci 
de mii de refugiaţi din Macedonia care doreau să se întoarcă şi optau 
pentru guvernarea bulgară. Aproximativ 120.000 de oameni fugiseră în 
Bulgaria din 1913. Autorităţile și paramilitarii sârbi au acţionat foarte 
sever împotriva profesorilor din școlile bulgare si clericilor Bisericii 
Ortodoxe Bulgare (exarhatul). Atât școli, cât și biserici fuseseră deja 
închise imediat după avansul sârbilor în 1912. 

Autorităţile sârbe nu au urmărit o politică coerentă față de musulma- 
nii non-slavi din Kosovo si Macedonia. Multi turci si albanezi voiau să 
emigreze în Imperiul Otoman. Au existat întrebări legate de proprietate, 
dar și probleme pe termen scurt, precum întreţinerea producţiei agricole. 
Conform statisticilor turcești, aproximativ 400.000 de musulmani au 
părăsit foştii Balcani otomani până la izbucnirea Primului Război 
Mondial, de obicei ca urmare a violenței deschise sau structurale din 
partea noilor conducători naţionali. Modelul schimbului (presupus) vo- 
luntar de populaţie este deosebit de important pentru istoria Europei în 
secolul XX. Acesta a fost prevăzut pentru prima dată în tratatele inter- 
naționale ca instrument de dezamorsare a conflictelor în contextul răz- 
boaielor balcanice. 

O omogenizare etnică a statului naţional trebuia realizată prin re- 
locarea părţilor indezirabile ale populaţiei. În acest sens, Imperiul 
Otoman și Bulgaria au încheiat un protocol suplimentar la acordul lor 
(din 29 septembrie 1913), iar Grecia a ajuns si la o înțelegere cu Im- 
periul Otoman (5 iulie 1914). Comisiile locale au fost responsabile de 
implementarea tehnică (determinarea relocărilor, problema proprietă- 

tılor). Primul Război Mondial nu a împiedicat punerea în aplicare a 
acestor planuri, ci doar le-a amânat — în realitate, au fost amânate cu 
cinci ani. 

Violenţa și alungarea nu au afectat doar populaţia musulmană. În 
Imperiul Otoman, presiunea a crescut asupra populației greceşti si ar- 
menesti — aproximativ 150.000 de greci au fost strămutați forțat din 
'l'racia de Est otomană, iar câteva zeci de mii de greci din Asia Mică au 
lost deportaţi în interiorul Anatoliei. În timp ce statele balcanice nu au 
ıntreprins deportări bine organizate și expulzări pe scară largă înainte 
de 1914, au existat indicii că Imperiul Otoman va fi mai radical. Calea 
către genocidul armean şi anihilarea extensivă a creștinismului anato- 
lian fusese trasată. Oricât de reprobabilă a fost violenta împotriva mu- 
sulmanilor din Balcani, Islamul nu a dispărut în noile state: Serbia, 
Grecia si Bulgaria au preluat mari populaţii musulmane. Existenţa 
religiei musulmane în Balcanii de Sud până în zilele noastre se dato- 
reazá gi faptului că statele creștine balcanice, în ciuda tuturor politicilor 
lor represive, nu au fost atrase de genocid precum a făcut-o Imperiul 
Otoman în 1915 cu armenii crestini.® 


Al Treilea Război Balcanic 


Puterile victorioase Serbia, Grecia, Muntenegru și România au format o 
alianță nu foarte stabilă pentru a păstra statu-quoul. Învinșii — Bulgaria, 
Imperiul Otoman și activiștii naționaliști din Albania — au fost înfrânți 
lemporar și numai în războiul conventional. Conflictul a continuat, nu- 
mai caracterul său s-a schimbat: dintr-un război obișnuit, infräntii au 
revenit la tradiţiile luptei între grupuri sub egida organizaţiilor secrete, 
denumită uneori al Treilea Război Balcanic. Acest termen de cel de-al 
'Treilea Război Balcanic poate fi găsit sub două forme în discuţia de 
cercetare. În primul rând, este folosit pentru Primul Război Mondial. Se 
face referire la faptul că acest conflict major a apărut în Balcani si nu 
doar din cauza pretextului (uciderea moștenitorului tronului austro-un- 
gar, Franz Ferdinand (1863-1914) la 28 iunie 1914 la Sarajevo de către 
extremistii sârbi), ci în schimb și cauze mai profunde: opoziția aus- 
tro-särbä, exacerbatä de concurenţa Rusiei cu monarhia dunăreană în 
regiune. 

Termenul poate fi înțeles si altfel. Se referă la acele lupte neregulate 
între grupuri din zona albanezo-macedoneană, care au urmat tratatului 
de pace de la București (10 august 1913). Acestea au fost trecute cu 
vederea multă vreme. Logica era deja cunoscută. Actorii importanţi au 
trecut de la politica oficială vizibilă la diplomaţia subterană și secretă, 

în care organizaţiile de stat și parastatale au acţionat într-o zonă gri. 
Invinsii anilor 1912-1913 s-au reunit într-o alianţă de interese, care era 
mai mult o uniune în vederea unui scop decât o cooperare de încredere. 
Acest lucru a fost iniţial valabil pentru marea perdantă, Bulgaria. 
Înfrântă zdrobitor, dispunea în continuare de suficiente arme, dar mai 
ales în cadrul deja mentionatei Organizaţii Revolutionare Interne din 
Macedonia si Odrin (adică Adrianopol/Edirne) (din 1905 IMORO/ORIMO), 
fondatä in 1893 si redenumitä in mod repetat, o organizatie cu conexiuni 
regionale. Reteaua de activisti si contacte bulgaro-macedonene, care au 
ajuns adânc în elita otomană și albaneză, a fost acum mobilizată. Partea 
bulgară și-a pus la dispoziţie experienţa în războaiele moderne între 
bande și a sprijinit în special pregătirile de răscoală ale albanezilor 
împotriva ocupaţiei sârbe. În Imperiul Otoman, secţiuni importante ale 
elitei erau formate din musulmani balcanici care, după înfrângerea trau- 
matizantă, tânjeau după răzbunare. Actorii politici bulgaro-macedoneni 
și albanezi au putut să se bazeze pe alianţe de interes mai vechi. În 
primăvara lui 1912, liderul kosovaro-albanez Hasan Priștina a cerut 
sprijinul forţelor prietene bulgare pentru a-și pregăti răscoala împotriva 
otomanilor. Pe cât s-au opus ambele părţi Serbiei și Greciei, pe atât de 
puternică a fost neîncrederea lor una față de cealaltă, astfel că relația 
albanezo-bulgară a fost tulburată și de revendicările teritoriale concu- 
rente. Deja în prima jumătate a anului 1913, Bulgaria adusese în dis- 
cutie o divizare a Albaniei. În orice caz, Sofia a revendicat zonele mixte 
din punct de vedere etnic de-a lungul noii frontiere albanezo-sârbe pentru 
statul bulgar (Ohrid, Struga, Dibra). Actorii politici bulgari au negociat 
în est si cu Imperiul Otoman — după cum s-a menţionat, în Tracia bul- 
gară s-a conturat un loc de adunare pentru grupări paramilitare. 

În septembrie 1913 au izbucnit revolte în zona Ohrid si Dibra, precum 
şi în Kosovo împotriva ocupaţiei sârbe, care nu au fost spontane la nivel 
local, ci ar trebui văzute ca făcând parte dintr-o axă albanezo-bulgară, 
care, cu cunoștința guvernului bulgar (dar nu a celui austro-ungar), au 
fost susținute de ORIMO si de un comitet de răscoală albaneză. Un rol 
cheie l-a jucat Petăr Caulev (1882-1924), un revoluţionar macedo-bulgar 
de profesie și membru al Comitetului Central de trei membri al ORIMO. 
Diplomatii bulgari din tânărul stat albanez au oferit sprijin discret. Do- 
minatia sârbă a fost zguduită pentru o perioadă scurtă de timp, dar apoi 
militarii și paramilitarii sârbi au acţionat extrem de dur si au devastat 
zonele montane răsculate de-a lungul graniţei cu Albania. Revolta a dus 
la negocierile care au avut loc în 1914 și 1915 în timpul Primului Război 
Mondial. Bulgaria si Serbia s-au luptat în cadrul unui război prin inter- 

mediul albanezilor. Asa cum Bulgaria și-a folosit reţelele ORIMO pentru 
mobilizarea conducătorilor regionali albanezi (în turcă si albaneză — beii), 
Serbia a finanţat o facțiune favorabilă ei, livránd bani si arme conducă- 
torului din centrul Albaniei, Esad Pascha Toptani, care, începând din 
1912, subminase cu succes apărarea otomană, apoi sabotase tânărul stat 
albanez sub principele de Wied. Astfel ca Esad nu i-a sprijinit pe insur- 
penţii albanezi, care nu au primit ajutor nici de la guvernul albanez, care 
se pregătea de un conflict cu Esad. 

În ajunul Primului Război Mondial, Balcanii nu erau deloc stabili. 
Perdantii, otomanii, bulgarii și albanezii, au văzut acordurile de pace 
doar ca o măsură provizorie. Revansa era pregătită în subteran. Această 
situaţie a fost umbrită de opoziția marilor puteri, care s-a înăsprit pe 
fondul rezolvării crizei balcanice, în ciuda unor succese comune ocazio- 
nale (blocada navală de la Scutari, Pacea de la Londra), ceea ce a dat 
naștere speranţei că acest concert al puterilor va putea face faţă crizei 
grave prin intermediul acţiunilor colective. Forţele moderatoare din am- 
bele alianţe (Marea Britanie și Germania) aveau din ce în ce mai puţin 
puterea de a acţiona într-o manieră echilibrată, sau în cazul german a 
crescut grija pentru cel mai important aliat, Austro-Ungaria. Pe plan 
politic, monarhia dunăreană a fost cel mai mare perdant. Prăbușirea 
Imperiului Otoman întărea, odată cu Serbia și România, acele ţări în 
care forţele iredentiste revendicau suprafețe mari de la Adriatica la Bu- 
covina. Serbia, în special, acum şi-a îndreptat atenţia către vest." 


Dimensiunea militară și demografică 
a războaielor balcanice 


Războaiele balcanice au schimbat nu numai harta politică, ci si pe cea 
etnică. Statele balcanice au purtat un război ideologic, eliberarea si răz- 
bunarea au fost motive esenţiale. Enorma mobilizare a dus la integrarea 
naţională, la o experienţă comunitară naţională ce a implicat sute de 
mii de soldaţi ţărani. Soldaţii sârbi au înaintat în Kosovo pentru a răz- 
buna ruşinea bătăliei de pe Câmpia Mierlei (1389) si înfrângerea Serbiei 
medievale în faţa Imperiului Otoman. În Bulgaria, elita a visat să aca- 
pareze Constantinopolul, campanie în care ţarul bulgar Simeon (893- 
927) esuase. Disponibilitatea operațională și motivaţia ridicată a 
trupelor pot fi explicate pe fundalul acestei ideologizări. Războiul a con- 
tribuit, de asemenea, la omogenizarea etnică a armatei de partea oto- 
mană: fiindcă soldaţii creștini au dezertat, armata a devenit din nou 
complet musulmană și, din moment ce mulţi albanezi musulmani au 
luptat pe cont propriu, armata otomană a devenit si din punct de vedere 

etnic mai turcă. Rezistența otomană aprigă în Tracia a reuşit datorită 
unui aport numeric turco-musulman al armatei. Otomanii au apărat de 
asemenea cu tenacitate marile fortificaţii balcanice. 

Toate acestea s-au reflectat în cifrele pierderilor: Bulgaria a înregis- 
trat o pierdere de 25% din soldații mobilizați în Primul Război Balcanic 
(14.000 de morţi, 50.000 de răniţi, 19.000 morţi din cauza epidemiilor); 
pierderile din al Doilea si scurtul Război Balcanic au fost catastrofale 
(18.000 de morţi, 60.000 de răniţi, 15.000 de morţi din cauza epidemiilor). 
Armata a înregistrat deci pierderi de aproximativ 176.000 de oameni (la 
4,3 milioane de locuitori în 1910). Pentru ambele războaie, aproximativ 
91.000 de oameni au fost consideraţi victime de război în Serbia, cei mai 
multi dintre ei căzând în luptele împotriva Bulgariei în cel de-al Doilea 
Război Balcanic. Grecia a pierdut 5o.5oo de oameni și micul Muntenegru 
peste 10.000 (o treime din armata sa). Pe de altă parte, armata otomană 
a fost puternic slăbită (în jur de 100.000 de victime). Confruntarea mi- 
litară a demonstrat superioritatea tinerelor state naționale asupra im- 
periului. Armata a fost unul dintre puţinele domenii în care statele 
balcanice au ajuns la un grad semnificativ de modernizare într-o peri- 
oadă scurtă de timp — faptul cá Bulgaria a îndrăznit să lupte cu vecinii 
săi în 1913 poate fi explicat pe fondul unei nu tocmai nejustificate incre- 
deri militare și tehnice în sine. Observatorii internaţionali au apreciat 
foarte mult armata bulgară. Toate ţările din Balcani au dobândit o ex- 
perientä importantă de război in 1912-1913 — acest lucru a avut conse- 
cinte semnificative în aproape imediat următorul prim război mondial. 
Se folosiseră noile sisteme de armament, corpul de ofițeri s-a perfectio- 
nat în practică, au fost coordonate toate tipurile de arme. În Războaiele 
Balcanice au fost testate sisteme extinse de tranșee cu sârmă ghimpată 
şi forțele aeriene — adică tehnicile de luptă din Primul Război Mondial. 

Războiul fără limite a indicat si el viitorul. Toate părţile au fost vino- 
vate de crime grave împotriva populaţiei civile. În special luptătorii mun- 
tenegreni au mutilat inamicii musulmani luaţi prizonieri. Executarea în 
masă a prizonierilor, uciderea sistematică a civililor (în special oameni 
cu influenţă politică, cum ar fi clericii si profesorii) si distrugerea loca- 
litátilor vizate au făcut parte din imaginea războiului. Inamicul era 
adesea înfățișat dezumanizat, în special în propaganda greacă împotriva 
Bulgariei, care înfățișa războiul ca o luptă a civilizaţiei elene împotriva 
barbariei slave. Toate statele balcanice au trämbitat o misiune civiliza- 
toare contra Imperiului Otoman, demonizat ca entitate asiatică. Ideea 
de eliberare cuprindea și izgonirea populaţiei musulmane și a moșteni- 
rii culturale otomane din Baicani. 

războaiele Balcanice și imaginea balcanică 


hiizboaiele Balcanice au căpătat o importanță considerabilă și datorită 
alentiei internationale. Reporteri din multe ţări europene, inclusiv Lev 
Troțki (1879-1940), au urmărit conflictul care s-a desfășurat cu mare 
brutalitate. În numele American Carnegie Foundation, o comisie inter- 
naţională de experţi a strâns dovezi despre crime de război și încălcarea 
convențiilor de război terestru de la Haga (1907). În rapoartele specta- 
culoase ale presei, violenta a fost interpretată ca fiind specifică Balcani- 
lor — atrocitățile balcanice au contribuit semnificativ la imaginea negativă 
a Balcanilor din Europa de Vest în secolul XX. Este o ironie a istoriei că 
statele balcanice susțineau că acţionează în numele unei civilizații su- 
perioare, privindu-se ca avanpostul acesteia în sud-est. Această misiune 
a eşuat în cele din urmă în 1913. Ceea ce ar fi trebuit să sublinieze eu- 
ropenitatea s-a încheiat cu excluderea discursivă a Balcanilor din lumea 
civilizată cu care se identificau Marile Puteri. Câteva luni mai târziu, 
desigur, s-au regăsit într-un război mondial care, la scară largă, continua 
de fapt războiul radical modern care fusese iniţiat în Balcani. 


PRIMUL RĂZBOI MONDIAL 


Implicarea în Primul Război Mondial: 
Austro-Ungaria, Serbia, România 


În 1913, Imperiul Otoman a dispărut ca imperiu al Balcanilor. Teritorial, 
Serbia si Grecia, precum si România au ieşit din conflict drept câștigă- 
torii geostrategici. Dinamica statului naţional s-a îndreptat astfel spre 
al doilea imperiu multietnic din sud-estul Europei, Austro-Ungaria. 
Statul naţional sârb a rupt legăturile cu monarhia dunăreană după 
decenii de dependență politică și economică. După cum s-a arătat, Serbia 
a văzut anexarea Bosniei si Herțegovinei de către Austro-Ungaria (1908) 
ca o lovitură directă împotriva propriilor sale interese expansive. Serbia 
s-a simţit de asemenea restricționată de monarhie în încercarea sa de 
a pătrunde în Marea Adriatică prin nordul Albaniei. După avansarea 
cu succes în Valea Vardarului, Serbia și-a îndreptat politica de expansi- 
une către vest si nord. Sârbi ortodocși locuiau în ambele părți ale impe- 
riului monarhiei dunărene: în sudul Ungariei, de-a lungul frontierei 
militare, în Regatul Croaţiei, care era într-o relaţie (sub-)dualistă cu 
Ungaria din 1868 (analogă dualismului austro-ungar), şi în Dalma- 
tia, care se afla în partea de vest („austriacă“) a dublei monarhii. În 

Bosnia-Hertegovina, ortodocșii reprezentau grupul de populaţie ceva 
mai mare din 1878, după valurile multiple de emigrare musulmană de 
dinainte. Cu toate acestea, ideea sârbească de naţiune îi includea prac- 
tic pe toţi vorbitorii dialectului Stokavian (slava de sud-vest este împăr- 
titá în trei dialecte, kajkavian, éakavian si Stokavian), inclusiv catolicii 
și musulmanii. Conform acestui concept, Dalmatia, Bosnia, Herţegovina 
şi Slavonia aparţineau în întregime Serbiei, „Croatia“ a fost echivalatä 
cu răspândirea dialectului kajkavian, adică zona mai mare din jurul 
Zagrebului. Pe lângă această idee de mare naţiune sârbă, în secolul al 
XIX-lea s-au dezvoltat un număr semnificativ de alte concepte: din 
așa-numitul ilirism al perioadei prepaşoptiste a apărut iugoslavismul 
în regatul croato-slavon. Acesta a luat două forme: una croată, care in- 
cludea toti slavii sudici din monarhie (Croatia, Slavonia, Dalmatia, 
Bosnia și Herţegovina); și o versiune si mai extinsă, varianta care depä- 
sea graniţele monarhiei și care arunca în aer monarhia, dorind unirea 
cu Regatul Serbiei, deși modalităţile de realizare au rămas neclare. 
Naționalismul croat s-a opus ideologiilor iugoslave, al căror obiectiv prin- 
cipal a fost unirea entităţilor statale Croatia, Slavonia si Dalmatia, dese- 
ori cu planuri vizând si Bosnia si Herţegovina. 

În partea de est a monarhiei, tensiunile au crescut între activiștii iu- 
goslavi şi guvernul ungar din Budapesta, care conducea Regatul Croaţiei 
printr-un ban (guvernator). În Dalmatia si Croatia, în 1905, croații si 
sârbii iugoslavi au format o coaliţie a Noului Curs împotriva guvernului 
de la Viena. Activiștii naţionali din Croaţia erau de acord cu o reorga- 
nizare a întregii monarhii, sub modelul trialismului. Cea de-a treia uni- 
tate imperială la care visau era un stat slav sudic, dominat de Croaţia. 
Acest model se îndrepta împotriva Budapestei. Adepții săi au sperat la 
sprijin în special de la moștenitorul tronului, arhiducele Franz Ferdinand, 
care a adunat în jurul său reformatori statali critici la adresa maghia- 
rilor în așa-numitul Cerc de la Belvedere (numit după reședința sa din 
Viena, Palatul Belvedere). 

Acest grup a inclus nu numai forțele croate loiale monarhiei, ci şi slo- 
vaci și, mai ales, români. Românii trăiau si ei în ambele jumătăţi ale 
monarhiei dunărene. Au fost capabili să se dezvolte liber (naţional) politic 
și educaţional în Bucovina austriacă, având capitala la Cernăuţi. Cu 
toate acestea, erau acolo doar un grup printre multe altele. Majoritatea 
românilor locuiau în Regatul Ungariei în regiunile istorice Transilvania, 
Banat și Partium (comitate/districte la vest de Transilvania, din Mara- 
mureș în nord până la Lugoj și Caransebeş în sud). Marele Principat al 
Transilvaniei fusese anexat de jure Ungariei în 1867, deci nu avea un 
statut subdualist propriu față de Budapesta, precum Croatia si Slavonia. 

După ce s-a realizat compromisul austro-ungar, Ungaria a recurs la o 
politică de maghiarizare a populațiilor non-maghiare, iar pe de altă 
parte liderii românilor din teritoriul ungar și-au văzut inselatä speranța 
unei poziţii mai puternice în cooperare cu Viena. Interesele lor politice 
«rau reprezentate de Partidul Naţional Român, fondat în 1881 (cu două 
sucursale în Transilvania și Banat). În ajunul Primului Război Mondial, 
liderii politici români mai tineri din Ungaria, asemenea activiștilor na- 
lionali croaţi, şi-au pus speranţele într-o reorganizare serioasă a statului 
de către Viena. În Cercul Belvedere, intelectuali precum Aurel Popovici 
(1868-1917) au propagat ideea unui stat austriac federalist. Presiunea 
autoritátilor maghiare asupra românilor din teritoriul ungar a afectat 
permanent alianța României cu Tripla Alianţă (din 1883). 

În 1914, România a făcut o schimbare șocantă în politica externă și 
s-a apropiat de Imperiul Rus. Relaţiile cu acesta erau de mult timp în- 
cordate din cauza chestiunii Basarabiei: în 1812 imperiul țarist anexase 
partea din principatul Moldovei situată între râurile Prut si Nistru. 
Partea sudică a Basarabiei a fost restituitä Moldovei (unită cu Tara 
Românească în Principatul României după 1859) doar pentru o scurtă 
perioadă de timp prin Pacea de la Paris din 1856, dar a trebuit să fie 
cedată din nou imperiului în 1878. Problema Basarabiei a afectat relaţia 
dintre cei doi vecini inegali, întrucât administraţia rusă rusifica popu- 
latia ortodoxă de limbă română. Politica externă română a trebuit să se 
ocupe de problema populaţiei românești din cele două imperii vecine. Ca 
opţiune, ea putea să îndrepte privirea spre est, în asociere cu Tripla 
Alianţă, acceptând politica maghiară față de românii din Ungaria, sau, 
în timp ce abandona Basarabia, să recurgă la compania Rusiei în direc- 
tia de extindere împotriva Austro-Ungariei. 

În monarhia dunăreană nu existau interese uniforme în politica 
sud-estică în ajunul Primului Război Mondial. În Marele Stat-Major, un 
grup semnificativ adunat în jurul liderului Franz Conrad von Hötzendorf 
(1852-1925) vedea principalii dușmani ai monarhiei in Serbia si Italia. 
Chestiunea sud-slavă și pericolul iugoslavizării provinciilor de sud-est 
trebuiau rezolvate printr-un război preventiv. În cele trei ultimatumuri 
din timpul crizei balcanice, monarhia a fost la un pas de război cu Serbia. 
Dar, de asemenea, devenise clar că acest lucru ar fi însemnat și un conflict 
cu protectoarea Serbiei, Rusia. O evaluare complet diferită a situației a 
prevalat la Budapesta: aici, chestiunea românească, nu foarte semnifi- 
cativă din perspectiva vieneză, era considerată mai periculoasă decât cea 
iugoslavă/sârbă. Populaţia sârbă a monarhiei a apreciat Budapesta ca 
fiind mai loială imperiului decât au făcut-o cercurile vieneze. Abia în 

ajunul Primului Război Mondial, elita politică maghiară a început să 
manifeste un înteres propriu mai larg pentru politica externă. În Balcani, 
politicieni si oameni de ştiinţă maghiari erau implicaţi în administrarea 
Bosniei şi Herțegovinei, ca parte a diplomaţiei imperiale, si în construirea 
unei naţiuni albaneze bazate pe modelul Bosniei-Hertegovina. 
Majoritatea politicienilor de la Budapesta s-au opus unei acţiuni agre- 
sive împotriva Serbiei, având în vedere problema românească, care, după 
cum s-a văzut, a fost exacerbatá de alianţa romäno-rusä din 1914.? 


Balcanii si izbucnirea Primului Război Mondial 


Cu toate acestea, criza nu a izbucnit pe graniţa de est a Ungariei, ci în 
Bosnia, anexată de dubla monarhie în 1908. Organizațiile parastatale 
menţionate deja de mai multe ori au fost semnificative și în Serbia. 
Organizaţia sârbă Unire sau Moarte, fondată în 1911, avea un grup de 
conducere care era tipic Balcanilor: ofiţeri, diplomaţi si jurnalişti. În 
aceste organizaţii se împleteau chestiuni statale si parastatale într-un 
mod greu de separat. În Bosnia, ultranationalistii au agitat spiritele 
împotriva administraţiei austro-ungare și a populaţiei musulmane ai 
catolice/croate, majoritatea refuzând unirea cu Serbia. Au planificat mai 
multe atentate împotriva reprezentanţilor de vârf ai monarhiei dună- 
rene și au fost responsabili pentru asasinarea moștenitorului la tronul 
austro-ungar, Franz Ferdinand, și a soţiei sale pe 28 iunie 1914. Pretextul 
l-a reprezentat manevrele armatei austro-ungare, efectuate într-o zi 
simbolică a naţionalismului sârb, ziua bătăliei de pe Câmpia Mierlei 
(1389). Faptul că politicii externe a Austro-Ungariei i-a luat o lună pen- 
tru a-i da un ultimatum Serbiei ca răspuns la crimă, emis la 23 iulie 
1914, a avut de-a face cu obiectivele contradictorii ale elitei imperiului 
descrise mai sus — misiunea secretă crucială (misiunea Hoyos) cu soli- 
citările de ajutor din partea Vienei la Berlin a fost chiar ţinută secret 
faţă de Ungaria. Printre altele, acest ultimatum a impus ca autoritățile 
austro-ungare de anchetă să poată investiga pe teritoriul sârb. Ar fi 
trebuit să confirme punctul de vedere al Vienei cu privire la responsa- 
bilitatea sârbă pentru atac. 

Această întrebare îi preocupă pe istorici, dar şi pe publicul larg până 
în prezent, așa cum au arătat reacţiile violente din Serbia în 2014, deoa- 
rece noi interpretări au descris Serbia ca un stat care a exportat teroarea, 
şi că guvernul ar fi fost din punct de vedere politic în spatele atentatului, 
chiar dacă nu există dovezi definitive. Întrucât problema vinovätiei de 
război, după 1918, a cuprins nu numai o dimensiune morală, ci si una 
juridică (reparaţii, cedarea de teritorii, justificarea noii ordini politice), 

va a rămas deosebit de controversată în perioada interbelică. Cert este 
ci cercurile conducătoare din Serbia, în special din armată, după victo- 
riile din 1912-1913 au avut atitudini provocatoare faţă de monarhia 
dunăreană, si că teroarea emana din teritoriul sârbesc. Implicarea 
organizaţiei teroriste responsabile în cercurile elitelor sârbe este de 
usemenea certă. Un ordin imediat al guvernului sârb nu poate fi dovedit, 
dar este evident că starea de spirit politică din Serbia a favorizat actele 
de violenţă împotriva monarhiei dunărene. Criza din iulie, anume com- 
portamentul puterilor si eşecul concertului puterilor europene de a face 
fatá unei alte crize balcanice, a fost deseori adusă în discuţie. Multi 
factori au contribuit la declaraţia de război austro-ungară faţă de Serbia: 
din 1912, monarhia a avut dificultăţi în a-și afirma calitatea de mare 
putere în fata Serbiei în ultimul său domeniu important de politică ex- 
ternă, Balcanii. La Viena, un grup puternic s-a îndreptat către o soluţie 
războinică. Politica ultimatumurilor a fost extrem de costisitoare, din 
cauza mobilizării trupelor respective, şi abia dacă imbunätätise situaţia 
monarhiei dunărene. Chiar si neconflictualul împărat Franz Joseph a 
presupus că o a treia mobilizare a armatei, fără acţiuni militare, nu va 
fi durabilă nici din punct de vedere politic, nici financiar. Faptul că răz- 
boiul nu a fost limitat la nivel regional s-a datorat puterilor extraregio- 
nale. Rusia, sprijinită militar de Franţa, voia să-și păstreze prestigiul 
în Balcani. O parte din diplomaţia sa, potrivit trimisului rus de la 
Belgrad, a îndemnat Serbia să ia o poziţie dură în fata monarhiei. Ger- 
mania se temea de slăbirea singurului său aliat de încredere. Conducerea 
armatei sale s-a bazat pe un război pe două fronturi si a stat sub presi- 
unea timpului propriilor sale planuri de desfăşurare. Marea Britanie nu 
a acționat decisiv ca intermediar. După ce Austro-Ungaria a calificat 
răspunsul sârb la ultimatum ca insuficient, a declarat război Serbiei la 
28 iulie 1914. După cum spunea istoricul austriac Helmut Rumpler, 
acesta a fost „răspunsul ucigaș la o provocare ucigasä“.!" 

Acum există un consens în cercetare, potrivit căruia cauza Primului 
Război Mondial nu au reprezentat-o exclusiv Balcanii. Dar a spune că 
atentatul de la Sarajevo a fost doar pretextul unui conflict care altfel nu 
prea avea legătură cu Balcanii nu este adevărat. Conflictele austro-särbe 
şi austro-ruse din iulie 1914 s-au împletit prea strâns cu faza de inten- 
sificare a crizei din toamna anului 1912. Totuși, ceea ce este izbitor e 
nivelul scăzut al interesului cercetării pentru Balcani după izbucnirea 
războiului. Nici cursul războiului şi nici regimurile de ocupaţie din re- 
giune nu au fost revizuite în detaliu, mai ales dintr-o perspectivă com- 
parativă. 


PRIMUL DECENIU DE RĂZBOI: 1912-1923 51 




















Purtarea războiului și politica 


Succesiunea evenimentelor militare s-a derulat astfel: războiul austro- 
sârb (vara 1914 — toamna 1915); ocuparea treptată a Albaniei de către 
Grecia, Italia, Franţa şi Austro-Ungaria (din toamna anului 1914); ofen- 
siva Antantei împotriva Imperiului Otoman în Tracia (februarie 1915 — 
ianuarie 1916) și împotriva Bulgariei în nordul Greciei (frontul de la 
Salonic, din octombrie 1915); atacul Italiei asupra regiunii costiere aus- 
triece (frontul Isonzo, 1915); campania austro-ungară împotriva 
Muntenegrului (noiembrie 1915 — ianuarie 1916) si ocuparea Albaniei 
de nord ai centrale; atacul românesc asupra Austro-Ungariei si războiul 
României împotriva Puterilor Centrale (august 1916 — ianuarie 1918); 
prăbuşirea Bulgariei pe frontul de la Salonic (septembrie 1918). 
Conflictul s-a purtat atât militar, cât si politic, fronturile desfäsurän- 
du-se nu numai între Puterile Centrale și puterile Antantei si aliații 
respectivi, ci, în general, şi în cadrul blocurilor de alianţe. Politic, acest 
lucru a avut efecte pe mai multe niveluri: a) conflictele politice interne 
cu privire la intrarea în război sau menţinerea neutralității; b) rivalitá- 
tile dintre aliaţi pentru obiectivele de război; c) tensiuni în coordonarea 
operaţiunilor militare; d) conflictele dintre aliaţi în administrarea teri- 
toriilor ocupate. Distincția dintre statele care au urmărit obiective clare 
de război si cele care au putut doar să stabilească obiective strategice 
sub influenţa dinamicii războiului sau deloc s-a dovedit a fi importantă. 
La începutul războiului, dintre statele din Balcani doar Serbia s-a 
confruntat cu lupte extinse. În toamna anului 1914, statul balcanic a 
învins armata austro-ungară din Balcani (luptele de la Cer, din 16-24 
august, si pe Kolubara, 16 noiembrie-15 decembrie 1914). Au existat 
numeroase motive: marșul rusesc neaşteptat de rapid a perturbat pla- 
nurile monarhiei dunărene (care luase în considerare planuri de atac 
împotriva Rusiei si a Balcanilor). Victoriile rusești rapide din Galiţia au 
zguduit monarhia. S-a dovedit o greşeală să atace Serbia prin Bosnia de 
Est, cu infrastructura sa slabă, în loc să atace dinspre nord zona 
Belgradului. Încercarea de a deschide un alt front în Albania de Nord și 
a continua astfel cel de-al Treilea Război Balcanic a eşuat: Serbia atră- 
sese deja multi lideri regionali albanezi de partea sa, mituindu-i. 
Armata sârbă a beneficiat de o conducere mai bună (sub Radomir 
Putnik, 1847-1917), câţiva ani de experiență de război în rândul ofiteri- 
lor şi soldaţilor, echipament bun si motivație puternică. Armata cezaro-crá- 
iască, pe de altă parte, era si ea puternic motivată. Comandantul său, 
Oskar Potiorek (1853-1933), a urmărit în primul rând obiective politice 
şi simbolice (cucerirea Belgradulului de ziua de naștere a împăratului 

l'ranz Joseph) și și-a suprasolicitat trupele, care erau slab aprovizionate 
din cauza sistemului logistic prost si se luptau cu alimentaţia slabă sau 
lipsa de încălţăminte si muniție. Ofițerii și trupa nu aveau experiență 
de război. Au suferit pierderi enorme în atacurile de infanterie în masă 
împotriva pozițiilor de mitralieră ale sârbilor și nu au putut să se 
descurce cu noile arme precum grenada de mână. În septembrie si no- 
iembrie 1914, Serbia a trecut chiar la ofensivä si a lovit adänc in Bosnia. 
In schimb, Austro-Ungaria a ocupat Belgradul timp de douä säptämäni 
în decembrie 1914. Apoi însă armata i s-a prăbușit. 60% din armata 
balcanică a imperiului fusese distrusă; în cifre: 275.000 din 450.000 de 
oameni, 7.600 din 12.000 de ofiţeri. Aceasta reprezenta 0,5% din popu- 
latia de dinainte de război a monarhiei. Urmările mentale ale pierderi- 
lor au fost, de asemenea, semnificative. Serbia a plătit si ea un pret mare, 
de aproximativ 130.000 de soldaţi. Succesul s-a dovedit în scurt timp o 
victorie militară à la Pirus, din moment ce Serbia nu mai putea să efec- 
tueze acţiuni ofensive; pe plan politic, Serbia și-a câștigat un mare pre- 
stigiu în rândul puterilor Antantei. Luptele s-au caracterizat printr-o 
brutalitate extraordinară de ambele părți. 

A doua putere balcanică intrată în război a fost Imperiul Otoman. La 
2 august 1914 a fost semnată o alianţă cu Puterile Centrale. Imperiul, 
epuizat în urma războaielor balcanice, a efectuat operaţiuni de luptă în 
Marea Neagră abia după sosirea ajutorului german la finele lui octom- 
brie 1914, cu o acţiune navală contra Rusiei. Sultanul a proclamat Răz- 
boiul Sfânt si a făcut apel la toti musulmanii din lume în calitate de 
calif. În Balcani, imperiul spera la o revizuire a reorganizării teritoriale. 

După înfrângerea austro-ungară din Balcani, următoarea fază a con- 
flietului a fost marcată de o luptă diplomatică între cele două blocuri de 
alianţă în jurul aliaţilor regionali. Antanta se afla într-un dezavantaj 
strategic, deoarece ar fi trebuit să construiască un bloc balcanic pro- 
priu-zis pentru a sprijini Serbia împotriva monarhiei dunărene şi pentru 
a forța legătura pe mare cu Rusia, prin strâmtori. Grecia, Bulgaria si 
România au devenit obiectul solicitărilor. Cele două învingătoare ale 
războaielor balcanice se simțeau amenințate de Bulgaria si doreau să-și 
asigure câștigurile teritoriale din 1913. Ambele sperau la o extindere 
suplimentară, Grecia spre Asia Mică, România spre Transilvania, Banat 
şi Bucovina. 

În ambele țări însă elitele se contrau în privinţa strategiei pe care să 
o aplice. A rezultat o prăpastie politică si mai adâncă, care in Grecia a dus 
la zeci de ani de Schismă Naţională cu efecte îndelungate. Scindarea 
similară din elita românească, dimpotrivă, a fost ștearsă din memorie 


PRIMUL DECENIU DE RĂZBOI: 1912-1923 53 




















după 1918. În ambele cazuri se afla în fruntea statului un monarh filo- 
german, care nu voia să poarte război împotriva Germaniei: în România, 
Carol 1 (1839-1914), dintr-o linie catolică a familiei Hohenzollern; în 
Grecia, Constantin I (1868-1923), din casa de Schleswig-Holstein-Son- 
derburg-Glücksburg. 

Romänia avea un acord secret cu Puterile Centrale, cunoscut numai 
regelui si cercului interior al puterii. Carol Ia pledat pentru neutralita- 
tea României. O parte importantă a elitei politice si intelectuale a Ro- 
mâniei, adesea cu educaţie (imperială) germană, a văzut, de asemenea, 
pericolul principal în Rusia. Au preferat recuperarea Basarabiei în aso- 
ciere cu Puterile Centrale variantei care, în alianţă cu Antanta împo- 
triva Austro-Ungariei, urmărea câștigarea Transilvaniei, deoarece acest 
lucru nu era posibil decât cu Rusia. În cazul unei victorii rusești însă, 
imperiul țarist ar fi pretins Istanbulul si strâmtorile pentru sine, ceea ce 
ar fi făcut din România un stat vasal rus. România se afla într-o dilemă, 
din cauza statutului său de stat mic între două imperii, neștiind spre 
care teritorii să-și îndrepte mai degrabă interesul. 

Partea mai puternică (şi zgomotoasă) a elitei româneşti s-a mobilizat 
împotriva regelui și în favoarea un atac asupra Austro-Ungariei. Aceasta 
a fost expresia admiratiei pentru Franţa, care era răspândită în socie- 
tatea urbană încă din secolul al XIX-lea, precum şi a ideii de solidari- 
tate romanică populară în naționalismul românesc. Ambele tabere au 
încercat să cucerească opinia publică şi au cheltuit sume mari pe mită. 
Prim-ministrul Ion I.C. Brătianu (1864-1927) a optat pentru puterile 
Antantei. E] obținuse din partea parlamentului un mandat pentru a 
negocia cu acestea. Datorită poziţiei sale strategice între blocurile de 
putere, România a solicitat Antantei o frontieră pe Tisa, în mijlocul Un- 
gariei, doar pentru a-şi păstra neutralitatea. În România guvernată oli- 
garhic, în care ţăranii s-au ridicat in 1907 împotriva monetizării si 
orientării către piaţă a arendării terenurilor, dezbaterea politică s-a li- 
mitat la populaţia urbană. Majoritatea rurală nu avea dreptul la vot si 
— cel puţin conform stadiului actual al cercetării — nu a urmărit decât în 
mod pasiv problema alianţei și posibila intrare în război. 

În Grecia, pe de altă parte, unde dreptul de vot pentru bărbaţi exista 
de zeci de ani și contribuise la un nivel ridicat de politizare a populaţiei 
masculine votante, problema neutralității sau intrării în război a exa- 
cerbat conflictul de putere dintre rege si carismaticul prim-ministru 
Eleutherios Venizelos (1864-1936). Venizelos, care era din Creta aflată 
sub stăpânire otomană până în 1897, respectiv 1913, s-a axat pe cástiga- 
rea Asiei Mici de vest, Smyrnei si Istanbulului. Pentru asta era pregătit 

să facă unele concesii în Balcani, de exemplu cu Bulgaria în problema 
Kavalei. Grecia nu-și sprijinise aliata Serbia, când a izbucnit războiul 
in iulie 1914. Se aștepta la revizionismul bulgar si otoman împotriva 
provinciilor sale nordice recent dobândite. Unii dintre generali, precum 
viitorul dictator Ioannis Metaxas (1871-1941, dictator 1936-1941), s-au 
lemut de un dezastru în urma unui atac asupra strâmtorilor. În plus, 
Rusia a sfidat pretenţiile elene cu privire la strâmtoarea Dardanele. Ca 
si în cazul României, regele şi premierul au evaluat diferit șansele blo- 
curilor de a câștiga. Atunci când Puterile Centrale au lovit Rusia puter- 
nic în Galiţia în mai 1915, regele Constantin și-a impus politica de 
neutralitate. A fost susţinut de toti cei care respingeau calea naționalistă 
a lui Venizelos, inclusiv socialiștii și populaţia musulmană si evreiască 
din provinciile de nord cucerite în 1912. 

La toate acestea s-au adăugat fermierii mici si foarte mici, in mod 
tradițional fideli monarhiei, din sudul Greciei, nucleul teritorial al statului 
care a crescut puternic după 1912. Ei suportaseră principala povară 
militară a războaielor, dar şi consecinţele economice ale strategiei de mo- 
dernizare economică a lui Venizelos. Ca si în România, printre sustinä- 
torii neutralității s-au numărat și intelectuali, care admirau Germania 
ca mare putere, centru al ştiinţei si afacerilor, si au respins Occidentul 
ca pe o societate de masă materialistă, fără valoare, similar dezbaterii 
din Germania. Elemente culturale, ideologice, socio-politice, economice 
şi politice au dezbinat societatea greacă. Venizelos a fost susținut de 
clasa mijlocie superioară și de antreprenori care doreau să beneficieze de 
o piaţă extinsă si care au văzut în Marea Britanie modelul pentru Grecia. 

Victoria germano-austriacă asupra Rusiei în Galiţia (mai- iunie 1915) 
a fost decisivă în lupta blocurilor de putere pentru Bulgaria. În mod 
traditional, acolo dominau forte favorabile rușilor, care au făcut campa- 
nie pentru Antantă. În schimb, Uniunea Naţională Agrară Bulgară avea 
de mult timp o politică pacifistă îndreptată împotriva cuceririlor mili- 
tare. Întrucât Serbia a refuzat să acorde concesii teritoriale Bulgariei, 
posibilitatea Antantei de a face manevre era limitată, iar oferta Kavalei 
greceşti — Grecia ar fi trebuit să primească compensaţii în Anatolia — era 
prea mică. Regele Ferdinand (1861-1948, print, apoi rege 1887-1918) si 
prim-ministrul Vasil Radoslavov (1854-1929) au încheiat, prin urmare, 
un acord cu Puterile Centrale la 6 septembrie 1915, care viza toată 
Macedonia și Serbia de la est de râul Morava, precum și regiunea Vranje 
din sudul Serbiei. Puterile Centrale au realizat si o compensație bul- 
garo-otomană, printr-o corecție de frontieră în Tracia. Încercarea Puteri- 
lor Centrale de a aduce România de partea lor odată cu Bulgaria — cu 

perspectiva dobândirii Basarabiei şi a sudului Bucovinei austriece — nu 
a reușit, dar România a permis exporturile de cereale în Austria şi fur- 
nizarea de bunuri tehnice către Imperiul Otoman. Guvernul vienez a 
considerat cerealele mai importante decât o alianţă, deoarece situaţia 
aprovizionării din marile oraşe era deja foarte tensionată. 

Antanta a inițiat războiul în sudul Balcanilor în februarie 1915 cu o 
ofensivă militară în Marea Egee. O flotă a Antantei, inclusiv unităţi din 
dominioanele britanice Australia şi Noua Zeelandă (ANZAC), a eşuat la 
Dardanele. În bătălia de la Gallipoli, soldată cu pierderi mari, armata 
otomană (cu sprijin german) a împiedicat pătrunderea spre Istanbul 
(flota Antantei a fost retrasă în ianuarie 1916). În Grecia, premierul Veni- 
zelos a făcut presiuni pentru intrarea în război. Regele Constantin l-a 
demis apoi în martie 1915 si a înfiinţat un guvern minoritar sub Dimi- 
trios Gunaris (1867-1922), prima dată din 1875 când un guvern fără 
majoritate parlamentară conducea, aceasta reprezentând o zguduitură 
puternică a sistemul politic. Venizelos a câștigat alegerile din mai 1915 
$i a continuat să facă presiuni pentru o alianţă cu Antanta. Înainte ca 
regele să-l oblige să demisioneze la 5 octombrie 1915, Venizelos aprobase 
debarcarea unei armate britanico-franceze la Salonic, în ciuda neutra- 
litátii formale a ţării sale.” 


Victoria Puterilor Centrale în Balcani 


Având în vedere acest aspect, trebuie să se ia în considerare a doua etapă 
militară importantă din Balcani. După înfrângerea Antantei la Gallipoli, 
Puterile Centrale au decis ofensiva împotriva Serbiei. Conducerea mili- 
tară atrăsese Germania de partea sa. Înfrângerea armatei din Balcani 
a pus capăt pretențiilor de putere ale Austro-Ungariei în ultimul sáu 
moment important de acțiune de politică externă. Armata bulgară a fost 
pusă de asemenea, din punct de vedere operativ sub generalul german 
August von Mackensen (1849-1945). Acesta a atacat Serbia din nord 
(5 octombrie 1915). Belgradul a căzut la 9 octombrie 1915, iar Bulgaria 
a declarat război Serbiei la 14 octombrie. Pe 16 octombrie, armata bul- 
gară a ajuns la calea ferată nord-sud si i-a tăiat Serbiei orice sprijin din 
partea armatei Antantei de la Salonic. 

Bulgaria a combătut un atac franco-britanic pentru ușurarea presi- 
unii inamice. Terenul accidentat si vremea au zădărnicit încercuirea 
planificată a armatei sârbe, care s-a salvat prin Albania Centrală spre 
Adriatica la mijlocul lunii decembrie 1915; în jur de 95.000 de oameni 
nu au supraviețuit marșului în care sârbii — regele, conducerea statului 
si armata — au târât cu ei în jur de 125.000 de prizonieri austro-ungari. 

In conştiinţa naţională a sârbilor, retragerea este exagerată mitic si 
eroic, iar populaţia munteanä din Albania este acuzată că nu a acordat 
uulicient ajutor. Se uită însă că, cu puţin timp înainte, trupele sârbe 
din Albania Centrală s-au făcut vinovate de atacuri foarte dure împo- 
iriva populaţiei albaneze. Retragerea de succes s-a dovedit a avea o 
consecinţă militară majoră: trupele sârbe au fost evacuate de Antanta 
In Corfu, care fusese ocupată militar, apoi aduse pe frontul de la Salonic. 
l'uterile Centrale cástigaserá, dar încă o dată a devenit clar că mai ales 
peneralii austro-ungari subestimaseră războiul din Balcani — rezistenţa 
Serbiei, terenul, logistica. Ca și în 1914, ambele părți au luptat cu mare 
cruzime. Brutalitatea războiului a fost exploatată de către propaganda 
ambelor părți. 

După înfrângerea Serbiei, Puterile Centrale au lansat de asemenea 
o ofensivă spre Adriatica. Un dróle de guerre (război ciudat) se desfășura 
acolo încă din toamna anului 1914. La începutul lunii septembrie 1914, 
prinţul Wilhelm de Wied părăsise Albania. Albania mai exista doar pe 
hartă. Pentru a asigura neutralitatea Italiei, Germania şi-a îndemnat 
aliaţii austrieci să facă concesii în Albania, ultimul proiect prestigios de 
politică externă a monarhiei dunărene. La 6 septembrie 1914, Viena a 
aprobat ocuparea italiană a insulei Sazan, importantă din punct de 
vedere strategic, din faţa orașului Vlora. În iarna anului 1914-1915, 
Puterile Centrale au incercat totul pentru a impiedica Italia sä intre in 
tabära Antantei. Monarhia a fost prudentä cu privire la revendicärile 
teritoriale extinse ale Italiei in Tirol, Trieste si Dalmatia. Cu toate aces- 
tea, a oferit Welschtirol (Trentino) si era pregätitä sä abandoneze si 
Albania. In mai 1915, Austria nu numai că pierduse războiul împotriva 
Serbiei, ci renuntase și la Albania, pentru existența căreia ca stat dä- 
duse trei ultimatumuri în 1912-1913. 

Italia primise totuşi mai multe asigurări din partea Antantei în 
Tratatul Secret de la Londra (26 aprilie 1915): graniţa la Brenner, Trieste 
si Istria, Dalmatia nordică și centrală si controlul asupra politicii ex- 
terne albaneze. În afară de un stat mic în jurul orașului Durrés, Albania 
urma să fie împărţită între Grecia, Serbia și Muntenegru. Serbia a aflat 
curând de aceste planuri, care se opuneau categoric propriilor sale sco- 
puri militare. Aceasta a creat opoziţia sârbo-italiană în tabăra Antantei 
din Balcani. 

După marile succese militare din 1914 si începutul anului 1915, elita 
politică a Serbiei și-a formulat un obiectiv militar clar: formarea unui 
mare stat sud-slav, cu toate zonele de locuire slovene, croate si sârbe, în 
care Serbia să aibă rolul Piemontului în unificarea Italiei (Declaraţia de 

la Nis, din 7 decembrie 1914). Noul stat ar fi trebuit să includă în nord 
sudul Carintiei și Stiriei, precum si părți mari din sudul Ungariei, pre- 
cum și zonele revendicate de Italia în vest, din Istria până în Dalmatia 
Centralä. Acest concept a fost menit să îi atragă pe slavii sudici din mo- 
narhia dunăreană şi să contracareze posibilele concepte austro-iugoslave 
vizând excluderea Serbiei. După ce a intrat în război, între mai 1915 si 
octombrie 1917, Italia a încercat fără succes să înainteze spre Trieste şi 
de acolo prin Ljubljana spre centrul monarhiei dunărene (bătăliile de la 
Isonzo). 

În sudul Adriaticii, Muntenegru a declarat război la 5 octombrie 1914 
Austro-Ungariei. În iunie 1915, trupele muntenegrene au ocupat Scutari 
a doua oară în Albania oficial neutră. În acelaşi timp, unităţi sârbe au 
pătruns în Albania centrală și au zdrobit grupurile rebele sunnite ale 
lui Haxhi Qamili. În curând, între Muntenegru și Serbia au apărut ten- 
siuni în legătură cu supremaţia în nordul Albaniei, asa cum se întâm- 
plase în 1913. În sudul Albaniei erau trupe grecești de ocupaţie, si 
unitäti italiene in zona Vlora. Printre ele se miscau cäpetenüle räzboi- 
nice ale albanezilor. 

Infrängerea särbilor a schimbat situatia: la inceputul anului 1916, 
Austro-Ungaria a învins Muntenegrul (bătălia de pe Muntele Lovéen), 
iar trupele sale au înaintat în Albania de Nord si Centrală (Scutari, 23 
ianuarie 1916); din est au mărșăluit unităţi bulgare până în zona 
Tiranei. În sud, ca urmare a Schismei Naţionale din Grecia, trupele fran- 
ceze au înlocuit armata greacă de ocupație și au proclamat Republica 
Autonomă Korça în sud-estul Albaniei (10 decembrie 1916); Albania de 
Sud-Vest a fost ocupată de Italia. Albania a fost astfel ocupată de 
Puterile Centrale Austro-Ungaria și Bulgaria și de puterile Antantei 
Italia și Franţa, care rivalizau între ele, context în care politicianul 
albanez Esad Pasha, susţinut de Serbia, precum și ambele tabere gre- 
cești (regele Constantin și Venizelos) au ridicat pretenţii. La începutul 
anului 1916, Puterile Centrale au preluat mare parte din Balcani sub 
controlul lor: Serbia si Muntenegru erau ocupate pe deplin, iar Albania 
în cea mai mare măsură. 

În timp ce Albania, un stat tânăr, în mare parte fără instituţii, a fost 
ocupată de mai multe ori, această soartă a lovit şi cel mai vechi stat 
național din Balcani, Grecia: în toamna anului 1915, așa cum s-a văzut, 
Armata de Orient a Antantei s-a stabilit la Salonic, la scurt timp după 
aceea si în Corfu. In mai 1916, britanicii au debarcat pe insula Thassos. 
Tot în mai 1916, trupele germane și bulgare au invadat Macedonia si au 
ocupat cetatea Rupel fără luptă. În septembrie 1916, bulgarii au ocupat 

uulelung controversata Kavala, si din nou armata greacă nu a opus 
rezistență în sensul politicii de neutralitate regală. Astfel, Grecia era 
„menintatä de pierderea cel puţin a sud-estului Macedoniei în favoarea 
Bulgariei. Conflictul dintre regele Constantin și Venizelos a atins un 
punct culminant atunci când acesta din urmă a fondat in august 1916 
un contraguvern al Apărării Naţionale la Salonic, care a fost susţinut; 
de populaţia greacă, dar nu și de locuitorii musulmani, evrei și slavi 
din provinciile de nord cucerite în 1912. Antanta a cerut regelui o demi- 
hlarizare extinsă a sudului pe care îl controla si a încercat să o aplice in 
noiembrie 1916 cu o intervenţie militară franceză la Atena. Trupele și 
paramilitarii loiali regelui, sub comanda lui Ioannis Metaxas (1871-1941) 
au respins atacul; în sudul controlat de rege au avut loc atacuri grave 
asupra susținătorilor lui Venizelos, încurajate și de Biserica Ortodoxă. 
Grecia se afla într-o situaţie asemănătoare unui război civil. In mai 
1917, regele Constantin a trebuit să părăsească tara în favoarea fiu- 
lui său Alexandros (1893-1920), după o incursiune de succes a francezi- 
lor în Atena. 

În vara anului 1916, în zona Balcanilor, doar România nu era încă 
implicată în război. Intrarea sa în război urma să fie însoţită de mai 
multe ofensive ale puterilor Antantei: Bulgaria urma să fie blocată de 
Armata de Orient, Austro-Ungaria — lovită de un atac rus asupra Galiției 
(ofensiva Brusilov, devastatoare pentru monarhia dunăreană) și ofensive 
italiene la Isonzo. Si România, la fel ca Italia un an mai devreme, a 
semnat un tratat cu Antanta (București, 17 august 1916) în ciuda ali- 
antei sale defensive, încă oficială, cu Puterile Centrale, tratat care a 
promis României toată Ungaria estică, de la Munţii Carpaţi până la Tisa, 
Banatul si sudul Bucovinei. Pentru cá Serbia revendica și ea Banatul - a 
cărei poziţie de negociere era extrem de slabă în 1916 — s-a prevăzut și 
o relocare a minorităţilor. România a atacat Austro-Ungaria, cu o supe- 
rioritate aproape înzecită, pe 27-28 august 1916. Unii activiști nationa- 
listi români din Transilvania au salutat avansul trupelor române, dar 
majoritatea populaţiei românești a rămas prudentă. În nici un moment 
nu a existat o revoltă în favoarea atacatorilor. Surprinzător pentru Ro- 
mânia, trupele bulgare şi germane sub comanda lui August von Mackensen 
au avansat rapid spre Dunăre și au provocat o înfrângere grea armatei 
române la Turtucaia (6 septembrie 1916). Armata română a trebuit să 
evacueze Transilvania. După bătălii grele, la 6 decembrie 1916, Bucures- 
tiul a capitulat în faţa armatei Puterilor Centrale conduse de Erich von 
Falkenhayn (1861-1922). Guvernul si numerosi civili au fugit panicati 
in Moldova, în estul României. Cauzele înfrângerii române au fost, pe 

lângă superioritatea tactică a Puterilor Centrale, în special lipsa pregă- 
tirii armate si eșecurile multiple ale comandamentului. Ca si în cazul 
Serbiei, Puterile Centrale nu au reușit totuşi să încercuiască armata 
română. Aceasta s-a putut reorganiza sub conducere franceză în 1917. 
Guvernul român s-a stabilit în metropola estică Iași; in Moldova stati- 
onau numeroase trupe rusești. De fapt, România a fost împărţită într-o 
zonă aflată sub controlul Puterilor Centrale în sud şi o zonă dominată 
de ruși în est. O ofensivă româno-rusă din iulie 1917 a fost respinsă de 
Puterile Centrale, dar contraatacul nu a dus la o breșă (Oituz, Mărăști 
si Mărășești, iulie-septembrie 1917). După înfrângerea din 1916, luptele 
au fost pentru România foarte importante din punct de vedere psihologic. 
Cu toate acestea, poziția strategică a țării s-a deteriorat rapid. România 
era aproape în întregime dependentă militar de Rusia, căreia i-a livrat 
tezaurul (care nu a fost restituit până în prezent). Izbucnirea revoluției 
din februarie, dar mai ales eșecul ofensivei lui Kerenski (iulie 1917), de 
care depindeau strâns si luptele din Moldova, au destabilizat Rusia. 
Odată cu Revoluţia bolșevică din octombrie, aliatul României din est s-a 
prăbuşit. Mai mult, revoluţia ameninţa să se răspândească și în România, 
unde ţăranii se revoltaseră cu abia zece ani mai devreme. Sute de mii de 
soldati ruși stationau în Moldova. În această situație de urgenţă, guver- 
nul român a luat măsuri radicale. A promis soldaţilor săi ţărani o reformă 
agrară radicală și votul universal. O revoluţie bolșevică a răsturnat gu- 
vernul rus. Acesta a încheiat un armistițiu cu Puterile Centrale. Puterile 
Centrale au împins acum România spre est, în Basarabia revoluţionară, 
pe care trupele române au ocupat-o în ianuarie 1918. 


Balcanii, teritoriu ocupat 


Până la sfârșitul anului 1916, cu excepţia Bulgariei și a Imperiului 
Otoman, toate statele balcanice își pierduseră suveranitatea și controlul 
asupra teritoriilor lor, în fata marilor puteri militare si a Bulgariei. 
Următoarele zone ale Balcanilor se aflau sub administraţia puterilor 
victorioase: Serbia, organizată ca Guvernământ General Militar (GGM), 
cu un comisar de stat civil (maghiar) sub controlul Austro-Ungariei, în 
timp ce Germania primea o zonă administrativă militară pe frontul ma- 
cedonean; Muntenegru, administrat și el ca GGM austro-ungar; Albania 
de nord și centrală, sub comanda Corpului XIX din Armata cezaro-cră- 
iască și a unui Comisar de Stat civil. Teritoriul sud-vestic al Serbiei, la 
est de Morava, zona Vardar-Macedonia anexată de Serbia în 1912 și 
partea de sud-vest a Kosovo erau sub administraţie bulgară. România 
de sud era administrată în comun de cele patru Puteri Centrale, cu per- 

"unalul repartizat procentual după cum urmează: Germania 40%, 
Austro-Ungaria 30%, Imperiul Otoman si Bulgaria câte 15%. Dobrogea 
de nord, care a provocat controverse între Bulgaria si Imperiul Otoman, 
a devenit în cele din urmă un condominiu pentru toate Puterile Centrale; 
„udul Dobrogei, anexat de România în 1913, a fost ocupat doar de Bulgaria. 

Puterile Centrale nu au lucrat în nici un fel împreună; dimpotrivă, 
ın cadrul alianței au apărut conflicte vechi și noi. Cele mai mici frictiuni 
au fost între Germania și Austro-Ungaria. Germania nu urmărea extin- 
derea teritorială, ci interese militare (căi de comunicaţii, materii prime). 
România a atras in mod special atenţia germanilor prin cerealele si 
petrolul său. Întrucât monarhia dunăreană nu mai era în măsură să 
ducá războaie majore de una singură în sud-estul său (campania din 
Serbia și campania românească au fost conduse și câștigate militar de 
Germania, la fel si campaniile împotriva Rusiei), s-a creat în Înaltul 
Comandament al Armatei (AOK) cezaro-cráiesti o stare de iritabilitate 
neputincioasă. 

Concurentul direct al monarhiei dunărene în Balcani a devenit Bul- 
varia, care nu s-a mulțumit cu Macedonia, ci s-a extins spre Kosovo și 
Albania centrală. Uneori, Sofia a urmărit de asemenea planul de a-l ri- 
dica pe prinţul moștenitor bulgar Kiril (1895-1945) la rangul de monarh 
al Albaniei. S-a dovedit că Austro-Ungaria si Bulgaria se luptau pentru 
hegemonie în Balcani. Situaţia s-a complicat prin faptul că Imperiul Oto- 
man nu a renunţat în nici un fel la provinciile sale europene si, prin 
urmare, în regiuni puternic musulmane (Dobrogea, Tracia, părți din Ma- 
cedonia, Kosovo, Albania centrală), şi-a folosit propaganda în special 
impotriva Bulgariei și, pe plan secund, împotriva intereselor austriece. 
Germania s-a văzut în această situaţie ca o putere mediatoare, care dorea 
să menţină capacitatea de luptă a aliaţilor de pe fronturile din sud și 
sud-est. În iarna anului 1915-16, Austro-Ungaria si Bulgaria se găseau 
într-un război rece, care aproape s-a transformat într-un conflict deschis 
asupra controlului zonelor disputate din Kosovo. Viena plănuia un război 
împotriva Bulgariei, în cazul unei victorii comune în războiul mondial. 
În aprilie 1916, disputele grave au fost soluționate doar temporar. 

Rezolvarea acestor contradicții nu a fost facilitată nici de obiectivele 
strategice diferite și inconsecvente ale aliaţilor. Bulgaria a lăsat mult 
timp incertă situaţia juridică internaţională a zonelor pe care le-a ocupat 
şi a vorbit oficial despre teritorii nou ocupate sau recent eliberate. Nu s-a 
ajuns la o anexare oficială. În realitate, legislaţia bulgară a fost de fapt 
introdusă aici. Scopul era integrarea acestor zone și bulgarizarea popu- 
latiei sârbe, în special în zona Moravei. Guvernul bulgar a încercat să 

elimine complet statalitatea sârbă. Aceasta corespundea planurilor 
Înaltului Comandament al armatei austro-ungare, care a trecut la ane- 
xarea zonelor balcanice ocupate (Serbia, Muntenegru, Albania). În special 
în Serbia, Înaltul Comandament a dorit să înfiinţeze un stat guverna- 
mental supranational, pentru a combate iredentismul sârb și nationalis- 
mul ca fenomen cultural. Guvernul maghiar s-a opus în special acestui 
lucru. Acesta se temea de extinderea problemei sârbești în cadrul mo- 
narhiei, dar si de posibilitatea apariţiei unui stat slav sudic. Pe de altă 
parte, Ministerul de Externe a luat în considerare crearea unui stat-sa- 
telit albanez și a unui bloc musulman aflat sub controlul austriac ca 
fiind cel mai adecvat instrument de putere pentru a-și asigura hegemonia 
în Balcani. Monarhia dunăreană a dorit să-şi folosească succesul activi- 
tátii sale din Bosnia pentru a se erija ca putere protectoare a musulma- 
nilor albanezi, turci și slavi — de asemenea împotriva aliaţilor bulgari si 
împotriva revizionismului otoman. Planuri pentru reorganizare au fost 
făcute si în Germania; s-a considerat chiar fuziunea celor trei state bal- 
canice ocupate, sub o dinastie muntenegreană. 

Interesele germane şi austriece se suprapuneau în România ocupată. 
Puterile ocupante au exploatat bogatele resurse agricole ale ţării pentru 
a-şi hrăni propriile populaţii. În octombrie 1917 a existat o reconciliere 
a intereselor, care trebuia să ofere Austriei pondere mare în Polonia 
rusească, iar Germaniei în România. La 7 mai 1918, Puterile Centrale 
au semnat o pace cu România (care nu a fost ratificată oficial de regele 
român Ferdinand), care stipula corectü de frontieră minore în favoarea 
monarhiei dunărene, cedarea sudului Dobrogei Bulgariei, dar mai ales 
controlul german asupra producţiei de petrol pentru go de ani. România, 
care avea o elită filogermană, urma să existe în continuare ca stat, ba 
chiar să se extindă (în detrimentul Rusiei în Basarabia), dar integrată 
economic într-o ordine germană postbelică. 

Conflictul dintre administraţia militară și civilă, atât în sistemul 
politic austriac, cât si în cel bulgar, s-a extins si în sistemul de ocupaţie. 
În Bulgaria, guvernul și Înaltul Comandament se aflau într-un conflict 
constant, la care se adăugau interesele proprii ale activiștilor ORIMO, 
adesea deosebit de violenti, si ale actorilor locali. În cazul Austro-Ungariei, 
aceste contradicții au avut un impact deosebit de negativ, în special in 
zona de ocupaţie albaneză: Ministerul de Externe dorea să sprijine o 
clientelă politică internă, armata a tratat zona ca pe o zonă de ocupaţie. 
În armată, ofiţeri austro-slavi (cehi, polonezi, croaţi) cultivau prejudecăţi 
față de albanezi, în timp ce funcționarii publici austro-ungari includeau 
numeroși experţi și filoalbanezi în rândurile lor. În GGM în Serbia nu 

s-au încrucișat doar interesele civile si militare, ci si cele din cele două 
jumătăţi ale imperiului. Ungaria nu s-a opus numai politicii de anexiune, 
ci și strategiei unei construcţii teritoriale sud-slave dominată de politi- 
cieni croaţi din Partidul Pur al Drepturilor, dar și politicii de deserbizare 
culturală (înlocuirea chirilicelor cu alfabetul latin). Ungaria a reușit să 
aducă administraţia civilă a Serbiei în mare parte sub controlul sáu, ca 
o contrapondere la preponderența jumätätii austriece a imperiului in 
teritoriile ocupate din Polonia rusă; desigur, elementul militar domina 
elementul civil în guvernoratul sârbesc. 

Divergentele dintre funcţionarii publici si cei militari referitoare la 
politicile de ocupaţie austro-ungară în Balcani pot fi remarcate si dacă 
ne uităm la figurile marcante ale politicilor de ocupaţie. August Kral 
(1869-1953), comisar de stat civil pentru Albania, servise ca diplomat în 
Balcanii de Vest din Imperiul Otoman timp de mai multi ani si avea o 
reţea largă de relaţii; Lajos Thallöczy (1857-1916), omologul lui Kral in 
Serbia, era nu numai un excelent cunoscător al Bosniei si Albaniei, ci si 
un istoric medievist de frunte. Kral și Thallöczy au avut de-a face cu per- 
sonalul militar care nu avea competenţă cu privire la regiune și care era 
adesea ghidat de considerente pur militare: Viktor Weber von Webenau 
(1861-1932) era coplesit de activitate în Muntenegru si probabil si co- 
ruptibil; Johann Ulrich von Salis-Seewis (1862-1940), care provenea 
dintr-o familie elveţiană, dar care fusese naturalizat în Croaţia, era con- 
siderat de guvernul ungar mai ales ca fiind prea prietenos față de slavi. 
În războiul din Balcani au acţionat pe lângă armata imperială si parami- 
litari: Leon Ghilardi (1881-1935), un ofițer dat afară din armată pentru 
adulter, a organizat jandarmi si voluntari albanezi și a luptat cu succes 
pe frontul care avansa spre sud din Albania Centrală. 

Administratiile Puterilor Centrale s-au bazat mai mult pe elitele 
autohtone în România si Albania decât în Serbia și Muntenegru. În 
Serbia, musulmanii si in special grupul mic de austrofili au privit cu 
ochi buni ocupaţia. În România, guvernul se refugiase la Iași, în estul 
neocupat al ţării, dar lăsase secretari generali în ministere, cu ordinul 
de a continua administraţia sub ocupație. Secretarul general al Minis- 
terului de Interne, Lupu Costache, este simbolul unei cooperări care a 
depășit graniţele sprijinului reciproc. Cele patru puteri ocupante aveau, 
așadar, un aparat de putere funcţional și erau în plus susținute de po- 
liticieni filogermani (Alexandru Marghiloman 1854-1925, Petre P. Carp 
1837-1919), care se opuseseră intrării în război din 1916. Prin urmare, 
nu a fost înființată o administraţie civilă proprie. Șeful Bisericii Ortodoxe, 
mitropolitul Conon (1837-1922), a susținut şi el Puterile Centrale. În 

regiunea albaneză, monarhia dunăreană construise intens timp de peste 
două decenii o reţea de politicieni și activiști intelectuali naționaliști. 
Cu toate acestea, din moment ce Înaltul Comandament a refuzat, zonele 
majoritar albaneze din Kosovo, anexate de Muntenegru si Serbia in 1912, 
nu au fost alipite la nordul și centrul Albaniei, administrate de aus- 
tro-ungari. Nici măcar o mare delegaţie albaneză la împăratul Carol I 
(1917) nu a schimbat nimic din această situaţie — rezultatul a fost o 
dezamăgire corespunzătoare în rândul albanezilor iniţial fideli austrie- 
cilor. În Serbia si Muntenegru, după fuga sau prăbușirea vechiului sis- 
tem administrativ, Austro-Ungaria a trebuit să-și înfiinţeze propriul 
sistem administrativ, care a intervenit profund în viața economică pen- 
tru a contribui la propria economie de război, motiv pentru care contem- 
poranii au vorbit despre socialismul de stat. 

După sfârșitul operaţiunilor militare obișnuite, monarhia dunăreană 
nu a trebuit să se ocupe de un război extins de gherilă pe teritoriile sale 
decât cu puţin timp înainte de sfârșitul războiului. În Albania, popula- 
tia de la munte a rezistat rechizitiilor si impozitării. În Serbia, parti- 
zanii au efectuat acte de sabotaj mai mici, dar acestea cu greu au avut 
un efect perturbator; şi în România a predominat calmul. Situaţia s-a 
schimbat doar în Muntenegru, deoarece fostul general Radomir Vešović 
(1871-1938) a organizat grupuri de luptă. În 1918, aceste bande (în jur 
de 1.100 de bărbaţi) s-au extins si au ţinut în șah peste 40.000 de mili- 
tari din trupele de ocupaţie si 3.000 de jandarmi - în funcţie de popu- 
latie, forţa de ocupaţie din Muntenegru era de două ori mai mare decât 
în Serbia. În 1918 însă ea pierduse controlul teritoriului, în afară de 
aşezările mai mari. Pentru a liniști teritoriile ocupate, Austro-Ungaria 
a deportat părţi din populaţia clasificată ca ostilă (adesea în Austria 
Inferioară) din Albania, Muntenegru și mai ales din Serbia (în jur de 
40.000 de oameni; 10.000 au fost închiși în lagărele din Serbia). O bru- 
talizare a războiului si a beligerantilor ca pe Frontul de Est nu este însă 
de observat în timpul ocupaţiei — în ciuda unui război regulat extraor- 
dinar de dur (1914-1915) de ambele părți si a unor represalii austriece 
extinse imediat după campanie. 

Situaţia era diferită în zona de ocupaţie a Bulgariei, unde autorităţile 
şi paramilitarii sârbi actionaserä dur împotriva activiștilor naționaliști 
bulgari între 1912-1915. Bulgaria s-a răzbunat. A urmat o politică de 
bulgarizare; în Macedonia s-a bazat pe zeci de ani de măsuri culturale 
luate până în 1912 de către şcolile bulgare și biserica bulgară (Exarhat). 
În Serbia de pe Morava însă, această strategie a eşuat din cauza unui 
sentiment naţional sârb puternic dezvoltat în rândul populaţiei. Admi- 

nistratia bulgară a fost din ce in ce mai brutală faţă de populaţia majo- 
ritară musulmană albaneză. Introducerea unei obligaţii generale de 
muncă forţată a fost pusă în aplicare cu mare asprime. În regiunea 
Morava, acest lucru a declanșat o revoltă a grupărilor sârbești (februarie 
1917), care a fost suprimată dur (în jur de 20.000 de morţi), în represiune 
evidentiindu-se mai ales cadre din ORIMO. Austro-Ungaria bănuia că 
recrutarea musulmanilor pentru muncă forțată (construirea de drumuri 
si instalaţii militare) a fost făcută cu intenţia de a-i elimina fizic — ter- 
menul genocid a fost folosit de observatorii imperiali, care îi considerau 
pe musulmani un grup clientelar. 

Politica alimentară bulgară a cauzat deficienţe extreme în Macedonia, 
care au fost agravate de mobilizarea a 122.000 de bărbaţi pentru armata 
bulgară. Bulgaria a deportat aproximativ 46.000 de sârbi în inima teri- 
toriului bulgar, precum și numeroși reprezentanţi ai elitei greceşti; apro- 
ximativ 43.000 de musulmani au fost deportaţi în Imperiul Otoman până 
la sfârșitul anului 1916 și pentru că Istanbulul pretindea recrutări ale 
musulmanilor din zona de ocupaţie bulgară pentru propria armată. 
Administraţia militară bulgară sub generalul Nikola Zekov (1865-1949) 
a folosit o guvernare cuprinzătoare si absolută a armatei, care s-a soldat 
cu numeroase victime civile, în principal prin munca forţată. Elitele care 
erau aproape de statele concurente balcanice din Serbia si Grecia ar fi 
trebuit distruse in mod specific. Actori ai politicii violente au fost solda- 
tii si paramilitarii ORIMO, ale căror limite erau uneori foarte laxe. 

Cele două tabere beligerante erau în concurenţă directă pe teritoriul 
statului albanez. Franţa în sud-estul Albaniei, Italia în sud-vestul Al- 
baniei şi Austro-Ungaria în centrul și nordul Albaniei se opuneau una 
alteia cu planuri de viitor pentru ţara care exista doar pe hartă și a 
cărei existenţă reală era de fapt în pericol. Pentru monarhia dunăreană, 
presiunea armatei de a menţine frontierele stabilite în 1912 ca demarca- 
tie administrativă a avut un efect negativ — albanezii din Noul Munte- 
negru (Kosovo de vest) şi Noua Serbie (Kosovo, cu excepţia zonei bulgare; 
Macedonia de vest) au avut parte de promovare culturală, dar și-au văzut 
spulberată speranţa de unificare cu Albania. Monarhia dunăreană a 
investit în înființarea structurilor administrative. Statalitatea albaneză 
în limitele nationale definite în 1913 s-a concretizat între 1916 si 1918 
în principal în zona de ocupaţie austro-ungară: infrastructura de trans- 
port, recensământul populaţiei, înregistrarea șeptelului, cartografierea, 
jandarmeria, sistemul școlar, codificarea limbii scrise. Ca în Albania, ad- 
ministratia austro-ungară a însemnat trecerea la infrastructura modernă 
si pentru Muntenegru (drumuri, puțuri, rezervoare, poduri, funiculare). 

Ca în Albania, lipsa unui obiectiv politic clar a împiedicat strategia de 
ocupaţie: armata dorea anexare, Ministerul de Externe dorea un stat 
vasal oficial independent, desigur fără coasta adriatică și cele două dis- 
tricte musulmane. 

Tärile învinse, Serbia si România, în special, au trebuit să plătească 
un preţ economic și demografic ridicat pentru ocupaţie. Serbia a fost 
lovită de o epidemie severă de tifos în iarna anului 1915, care s-a soldat 
cu până la 150.000 de victime. În iarna următoare a fost foamete. Eco- 
nomia statelor ocupate era reglementată de puterile ocupante la nivel 
central. Ambele ţări au trebuit să furnizeze produse agricole şi animale 
pe scară largă pentru Puterile Centrale înfometate din cauza blocadei 
britanice. Situaţia aprovizionării populaţiei din Belgrad era totuși mai 
bună decât cea a populaţiei urbane chinuite de foamete din monarhia 
dunăreană; în Muntenegru si Albania erau de asemenea lipsuri, chiar 
foamete. Totuși, lipsa hranei nu a rezultat dintr-o politică vizată de 
ocupanti, care au căutat să aprovizioneze in special zonele montane, ci 
reflecta criza alimentară severă din întreaga monarhie dunăreană.” 


Politica balcanică în timpul războiului 


Războiul din Balcani a fost decis atât din punct de vedere militar, cât şi 
politic. Conducerea Austro-Ungariei nu a fost divergentă numai în po- 
liticile sale de ocupaţie. Nu a reuşit să rezolve problemele sud-slave si 
românești. În ambele cazuri, elita maghiară s-a dovedit a fi o forţă de 
frânare: nu era dispusă la concesii în Transilvania, nici să valorifice 
elementul sud-slav. În prima jumătate a anului 1914, o înţelegere ma- 
ghiaro-română a eșuat. Activiști radicali români, precum Octavian Goga 
(1881-1938), care a fost celebrat ulterior ca poet naţional, au fugit în 
România la începutul războiului. În 1914, însă, 72.000 de români arde- 
leni au intrat în mod regulat în armata monarhiei. Iredentistii români 
formau o mică minoritate în Transilvania. Când România a atacat în 
1916, conducerea Bisericii Ortodoxe române din Transilvania și a Bise- 
vicii Greco-Catolice s-au declarat loiali monarhiei dunărene (inclusiv 
primul patriarh al ortodoxiei române, Miron Cristea, care a descris tru- 
pele române drept fratricide). În 1916, Vasile Mangra (1850-1918), un 
nou mitropolit şi deci lider al naţiunii confesionale române, a preluat 
conducerea Bisericii Ortodoxe din Transilvania. Mangra promovase mis- 
carea naţională românească timp de mai mulţi ani, dar a manifestat o 
atitudine foarte fidelă față de stat în timpul războiului, motiv pentru 
care a fost considerat un trădător în România după 1918, iar mandatul 

sau ca mitropolit a fost declarat invalid. Pericolul pe care l-a reprezentat 
panslavismul pentru popoarele non-slave precum românii și maghiarii 
n fost accentuat de românii loiali austriecilor. Propaganda de război 
maghiară celebrase deja loialitatea soldaţilor români în 1914. Aceasta 
4 fost pusă la încercare de intrarea în război a României, care a fost 
percepută de români ca un război fratricid. La fel s-a întâmplat și cu 
polonezii, ucrainenii, germanii din Rusia si alţii care au luptat în diferite 
libere. Faptul că majoritatea românilor au rămas cu adevărat loiali mo- 
narhiei a devenit evident atunci când Rusia a dorit să ridice o legiune 
română împotriva monarhiei dintre cei aproximativ 120.000 de prizo- 
nieri austro-români, dintre care s-au înrolat doar aproximativ 8.500 de 
oameni. Multi ofițeri austro-romäni și-au manifestat ostentativ loialita- 
lea faţă de împărat. Dezamágirea s-a răspândit doar atunci când cei 
lăsaţi la vatră de guvernul sovietic în 1917, care au intrat în contact cu 
sloganurile bolşevice, au fost trimiși din nou pe front și s-a dovedit că 
Ungaria nu onora loialitatea românească. 

După recuperarea Transilvaniei în 1916, guvernul maghiar a acţionat 
cu mare severitate împotriva trădătorilor reali sau imaginari. Apro- 
ximativ 1.000 de români au fost arestaţi. Uneori, Budapesta susţinea 
anexarea sudului României pentru a crea un bloc maghiaro-romän în- 
dreptat împotriva Rusiei slave. Cu toate acestea, după o schimbare de 
guvern, ministrul culturii, Albert Apponyi (1846-1933), care practicase 
maghiarizarea în învăţământ înainte de război, a creat o arie culturală 
în zonele de frontieră ocupate de români, unde sistemul școlar românesc 
a fost suprimat. Până la sfârşitul războiului, guvernul maghiar nu fă- 
cuse majorităţii românești nici o ofertă de reformă credibilă politic. 

În 1914, mobilizarea în provinciile slave din sud a fost realizată de 
asemenea fără frictiuni majore. În Bosnia-Hertegovina, pe de altă parte, 
tensiunea etnică a crescut după atacul de la Sarajevo. Segmente croate 
și musulmane ale populaţiei s-au revoltat împotriva sârbilor. În timpul 
războiului însuși, autorităţile au urmat o politică dură față de populația 
sârbă. Câteva mii de sârbi au fost deportaţi de Înaltul Comandament al 
Armatei în lagăre de muncă forţată în Ungaria și Bosnia, iar parlamen- 
tul provincial bosniac a fost dizolvat și instituit un guvern militar. Figura 
centrală era, în calitate de guvernator și general, Stefan Freiherr 
Sarkotic von Lovcen (1858-1939), care, ca naţionalist croat, a respins 
ideea iugoslavă și a pledat pentru crearea unui stat croat în cadrul 
Monarhiei (unirea Dalmației cu Croatia-Slavonia) (frialism). Ca în cazul 
românilor, prizonierii de război din Rusia (aproximativ 200.000 de oa- 
meni) au jucat de asemenea un rol radicalizant printre slavii de sud după 

ce s-au întors. Printre aceștia s-a numărat ulterior conducătorul comu- 
nist iugoslav Josip Broz Tito (1892-1980). 

Rusia a încercat si ca să construiască o forţă voluntară antihabsbur- 
gică dintre prizonierii de război slavi din sud, dar şi aici cu succes modest 
(aproximativ 13.000 de oameni în Odessa). Trupele sud-slave au servit; 
cu deosebită loialitate pe frontul de la Isonzo, unde și-au apărat terito- 
riile de origine împotriva unei cuceriri italiene iminente. Foamea si epui- 
zarea generală au provocat răscoale la începutul anului 1918, de exemplu 
în februarie 1918 la baza navală Kotor, mai târziu in Judenburg in Stiria 
şi Mostar în Herţegovina. 

Politic, problema slavilor sudici a fost mult timp subestimată de eli- 
tele austro-ungare. Când în mai 1917, după convocarea parlamentului, 
deputaţii slavi au cerut ca toate teritoriile croate, sârbe şi slovene să fie 
comasate într-un singur stat democratic, liber sub sceptrul dinastiei 
Habsburg-Lorena (așa-numita Declaraţie din Mai), Viena şi Budapesta 
au reacționat în mod diferit. Ungaria, care în mare măsură reprimase 
problema nationalitätii până în toamna anului 1918, a dorit ca Croa- 
tia-Slavonia să fie extinsă în jurul Dalmației ca parte a sistemului sub- 
dualist (Croatia-Slavonia ca parte a unui stat legat de Ungaria cu drepturi 
egale din 1868) și transformarea Bosniei într-un corpus separatum. Gu- 
vernul de la Viena, pe de altă parte, favoriza o soluţie trialistă, adică a 
treia parte a imperiului să fie sud-slav, sub conducere croată. Zonele de 
locuire slovenă (Craina, Trieste și regiunea de coastă, sudul și estul Carin- 
tiei, Stiria Inferioară) nu trebuiau să-i aparţină, deși mari părţi ale elitei 
slovene, sub conducerea loialistului austro-sloven Ivan Suster&ié (1863- 
1925) au susținut o soluţie austro-slovenă până în vara anului 1918 (uni- 
rea teritoriilor slovene din cadrul Monarhiei), precum si un trialism extins 
(unirea tuturor zonelor sud-slave într-o singură Sudslavie austriacă). 
Abia în august 1918, odată cu crearea Consiliului Popular Sloven sub 
Anton Korosec (1872-1940), au câştigat importanţă acele cercuri care 
considerau posibilă o Slavie de Sud în afara uniunii statale austriece. 
Guvernul vienez s-a opus tendinței tot mai evidente a cehilor si a slavilor 
de sud de a se desprinde de organizarea monarhică existentă, care dorea 
să adune elemente slave loiale în jurul unui nucleu german. Poziţiile 
politicienilor austro-sudslavi nu au fost deloc bine definite din start, adap- 
tându-se la schimbările rapide din politica internă și externă. O soluție 
în afara monarhiei a fost cu greu luată în calcul de majoritatea prota- 
gonistilor, până în toamna anului 1918. 

Dintr-o perspectivă post-factuală, pusă sub semnul întrebării de cer- 
cetarea recentă, actorii austro-iugoslavi din exil au beneficiat de o im- 
portanță centrală în „eliberarea“ slavilor de sud din monarhia dunăreană. 

După izbucnirea războiului s-a format o diasporă politică, precum în 
cazul românilor, dintre dezertori: foşti reprezentanţi croați cu orientare 
iugoslavistă din Dalmatia, cum ar fi Ante Trumbié (1864-1938) si Frano 
Supilo (1870-1917), care au fondat pe 30 mai 1915, la Londra, Comitetul 
Slavilor de Sud. Acesta a început discuţiile cu guvernul sârb aflat în exil 
in Corfu, care însă a menţinut obiectivul unei Serbii lărgite si nu a dorit 
o Iugoslavie renegociatá politic cu croații si cu slovenii. Abia la 20 iulie 
1917, politicienii croați în exil și guvernul sârb în exil (prin Declarația 
din Corfu) au convenit asupra unui plan pentru un regat al sârbilor, 
croaților şi slovenilor (şi nu al Iugoslaviei, aşa cum isi dorea Comitetul), 
care chiar prin denumire exprima revendicarea supremaţiei de către 
sârbi. Comitetul avea faţă de partea sârbă o poziţie vădit mai slabă; pre- 
misa realizării planurilor sale era distrugerea monarhiei dunărene. Nu 
era clarificată forma statală — centralizat sau federal. Declaraţia de la 
Geneva din noiembrie 1918, care pornea de la două state membre (Serbia 
şi Austro-lugoslavia), a fost anulată de partea sârbă. Astfel se plantase 
sămânţa unui conflict în noul stat comun între federaliștii croaţi şi cen- 
tralistii sârbi. 

Fără voința clară a puterilor Antantei de a destrăma Austro-Ungaria, 
aceste grupuri din exil ar fi rămas fără efecte. Puterile Antantei au făcut 
abia târziu un tel din distrugerea monarhiei dunărene. La asta a contri- 
buit în mod paradoxal severa înfrângere a Italiei în lupta de la Karfreit 
(Flitsch-Tolmein) la finele lui octombrie 1917, precum si fidelitatea monar- 
hiei dunărene faţă de alianţa cu Germania. Ultima chestiune a convins 
Marea Britanie și mai ales SUA să își modifice politica: Austro-Ungaria 
trebuia să fie înlocuită de state naţionale. Italia, care era speriată de 
ideea unei Rusii atotputernice în Europa centrală și de est cu mult înain- 
te de prăbuşirea monarhiei, a organizat pe 9 aprilie 1918 Congresul Na- 
tionalitätilor Oprimate din Austro-Ungaria. Astfel, cea mai mică și slabă 
putere a Antantei a dat undă verde destrămării unei ordini imperiale 
care dura de sute de ani în bazinul dunărean. În Marea Britanie se agita 
o grupare mică, dar influentă mediatic și politic, pentru crearea unei noi 
ordini în acel spaţiu (Alfred Harmsworth, 1865-1922, Vicontele North- 
cliffe, proprietarul ziarelor Times şi Manchester Guardian, alti publicisti 
precum Robert William Seton-Watson, 1897-1951, si Henry Wickham 
Steed, 1871-1956), în timp ce Foreign Office a rămas mult timp sceptic. 
Aceste grupuri răspândeau zvonul că monarhia era o „carceră a popoa- 
relor“ si că „eliberarea“ popoarelor înrobite și principiile democraţiei si 
statului naţional reprezentau progresul. Un imbold decisiv în chestiunea 
noii ordini politice a sosit prin cele Paisprezece Puncte anunţate pe 8 
ianuarie 1919 de președintele american Woodrow Wilson. El promitea 

popoarelor din monarhie „cea mai liberă ocazie de dezvoltare autonomă“, 
restabilirea României, Serbiei (cu acces la Adriatica) și Muntenegrului, 
precum si granite etnice pentru Italia.!* Cele Paisprezece Puncte, care în 
principiu optau pentru menţinerea statului austro-ungar, au influenţat 
politica monarhiei dunărene pe plan intern si extern și explică abtinerea 
de la tratatul de pace cu România din mai 1918. Renuntarea la o pace 
victorioasă chiar trebuia să mărească prestigiul Vienei în State. 























3. Balcanii în perioada interbelică: 
Eșecul unei noi ordini postimperiale 


PRĂBUȘIREA IMPERIILOR ȘI CREAREA 
UNEI NOI LUMI STATALE 


Prăbușirea Austro-Ungariei și nașterea ordinii postimperiale 
în spaţiul sud-slav 


Sfârşitul Primului Război Mondial a fost iniţiat în Balcani. În septembrie 
1918, Antanta a deschis o ofensivă majoră pe frontul de la Salonic, la care 
au luat parte şi armata sârbă evacuată în 1916, si armata greacă. Armata 
bulgară, demoralizată după mai mult de şase ani de război și aproape 
lipsită de îmbrăcăminte și provizii, s-a prăbușit (bătălia de la Dobro Pole, 
15-18 septembrie 1918). Trupele Antantei au avansat rapid de-a lungul 
văii Morava-Vardar spre Belgrad (intrarea trupelor sârbe în oraș la 4 no- 
iembrie 1918) si sudul Ungariei. De cealaltă parte se afla o armată aus- 
tro-ungară în proces de dezintegrare. Armata a fost slăbită nu numai de 
revolte, ci şi de dezertări în masă. Mii de dezertori, numiţi Cadrele Verzi, 
s-au ascuns în pădurile din Slavonia, iar atacurile împotriva lor nu au 
avut nici un efect. Armata și societatea civilă erau epuizate de război, 
foamete și lipsuri. Grevele și revoltele din cauza foametei au zguduit 
zonele centrale ale Austriei si Ungariei de la începutul anului 1918, in- 
clusiv cele două capitale și centrele industriale. Loialitatea politică din 
zonele estice si sudice s-a stins după moartea împăratului Franz Joseph 
(1916), care a fost privit drept garantul a zeci de ani de ordine. Uzura 
cauzată de război, dar mai ales incapacitatea statului de a-și hrăni cetă- 
tenii a subminat autoritatea și legitimitatea monarhiei dunărene. 

Pe plan intern, monarhia a fost în mare măsură blocată, iar reorgani- 
zarea statului într-un stat federal nu a avut succes. La nivel de stat, a 
eșuat din cauza rezistenţei ungare, a scepticismului crescând al populaţiei 
non-germane din imperiul austriac și a întăririi naţionalismului multora 
dintre germano-austrieci. Dezintegrarea monarhiei a fost accelerată de 

Manifestul Popoarelor al împăratului Carol 1 (16 octombrie 1918), cu 
care a anunţat o restructurare federalistă a Austriei (de remarcat că nu 
a Ungariei). Primele Consilii Naţionale s-au format încă din vară (în au- 
gust 1918 la Ljubljana, în septembrie în Bosnia, în 5-6 octombrie la 
Zagreb). La 6 octombrie 1918, la Zagreb, s-a constituit Consiliul Naţional 
al Slovenilor, Croaților si Sârbilor, ca asociaţie a consiliilor regionale, 
care a revendicat, de asemenea, drepturi de reprezentare exclusivă pen- 
tru slavii habsburgici si în relaţie cu Comitetul de la Londra. 

Monarhia s-a dizolvat nu numai la periferie, ci și la centru. În zonele 
centrale din Austria și Ungaria au avut loc din nou tulburări grave. 
Ungaria şi-a declarat independenţa la 20 octombrie 1918 (menținând în 
acelaşi timp dinastia, care ar fi trebuit să fie singura legătură cu alte 
state). Prăbușirea armatei, care a fost atacată în mod surprinzător de 
Italia în timpul dizolvării sale la 24 octombrie 1918, și întoarcerea sol- 
datilor au agravat criza. Manifestul Popoarelor a fost înțeles în multe 
părţi ale imperiului ca un semn de restructurare politică. Între 28 şi 29 
octombrie 1918, Consiliile Nationale din Slovenia și Croatia și-au decla- 
rat ieşirea din monarhie, şi Consiliul din Bosnia a declarat alipirea la 
Serbia. În partea maghiară a imperiului, politicienii români au fondat 
un Consiliu Naţional Român la Budapesta (apoi cu sediul la Arad) la 31 
octombrie 1918. Consiliul Naţional din Zagreb şi cel din Arad au făcut 
eforturi pentru o reorganizare politică după încheierea conflictului (3 
noiembrie 1918). Punctul de legătură nu l-au reprezentat atât guvernele 
de la Budapesta şi Viena, cât guvernele din Serbia și România, care au 
fost restabilite în capitalele lor. Încercările maghiare de a oferi modele 
federale românilor din Ungaria (Federaţia Dunării) au venit mult prea 
târziu. 

În acel moment, Serbia şi România aveau amândouă o armată intactă 
şi diplomaţie operaţională. Acest lucru s-a dovedit decisiv în ambele ca- 
zuri. La 6 noiembrie 1918, armata sârbă a ocupat Sarajevo, apoi Mostar, 
capitala muntenegreană Cetinje, dar și orașele din sudul Ungariei Su- 
botica şi Sombor și astfel zone revendicate de Consiliul Naţional din 
Zagreb. Pentru acestea, situaţia din nord-vest devenea amenințătoare, 
întrucât trupele italiene pătrundeau adânc în zona populată (parţial) cu 
slavi a monarhiei care se präbusea. Au ocupat Trieste, Pula, unde se afla 
baza flotei, Istria cu Rijeka si porturile Zadar si Sibenik. Astfel a izbuc- 
nit lungul conflict mocnit dintre Serbia și slavii de sud habsburgici adepţi 
ai iugoslavismului pe de o parte, şi Italia pe de altă parte. Consiliul 
Naţional din Zagreb a intrat într-o criză multiplă, întrucât a fost afectat 
din exterior de Italia si din interior de tulburări sociale si de forte loiale 

Habsburgilor. Direcţia iugoslavistä a fost susţinută în cazul croaților din 
Croatia-Slavonia de o mică minoritate burgheză, iar in Dalmatia si de 
secţiuni mai mari ale burgheziei urbane. Sârbii austrieci insistau pentru 
o fuziune cu Serbia. La 24 noiembrie 1918, Consiliul Naţional a decis să 
anexeze teritoriile pe care le pretindea, la Regatul Serbiei. La 1 decem- 
brie 1918, a fost proclamat la Belgrad Regatul Sârbilor, Croaților si Slo- 
venilor (Regatul SCS) în prezenţa unei delegaţii din Zagreb. Proclamația 
s-a bazat pe decizia Zagrebului, slab legitimată democratic (fără alegeri 
sau referendum prealabil), precum și pe deciziile corespunzătoare ale 
consiliilor sârbe (adică nu întreaga populaţie) din Srijem/Srem și sudul 
Ungariei (Marea Adunare Populară a Sârbilor, Bunjevcilor şi a celorlalți 
slavi din Batka, Banat si Baranya, 24-25 noiembrie 1918). Acesta din 
urmă a promis protecţia „minorităţilor“ — ceea ce, având în vedere popu- 
latia sârbă de 18% din Bačka, oferă o perspectivă asupra situaţiei reale. 
Problema puterii a fost decisă nu printr-o voinţă legitimată democratic, 
ci prin ocuparea sudului Ungariei de către trupele sârbe și franceze. 

În Muntenegru, o lovitură de stat a cercurilor apropiate sârbilor a 
avut loc de când regele Nikola (1841-1921, print, respectiv rege 1860/1910— 
1921) a fost împiedicat să revină din exilul din Paris. Un Consiliu Na- 
tional ales în circumstanţe controversate l-a depus pe rege (26 noiembrie 
1918) si a decis să se alipească noului regat. Prin aceasta, Muntenegru 
a dispărut de pe hartă fără avizul marilor puteri. Desigur, a început 
opoziţia din partea Verzilor antiunioniști, care au inițiat o luptă de ghe- 
rilă. Doar moartea regelui Nikola a pus capăt conflictului violent. Un 
guvern în exil sub Jovan Plamenac (1873-1944) a rămas fără vreo în- 
semnătate. Diviziunea socio-politică dintre Albii pro-särbi și sustinäto- 
rii statalității muntenegrene (Verzi) există până în zilele noastre. 

Nu a fost inclusă în înfiinţarea statului, peste câteva zile, marea popu- 
latie non-slavă a noului stat al slavilor de sud — germani, maghiari, alba- 
nezi, turci. Acest lucru a fost însă valabil și pentru majoritatea croaților. 
Consiliul National din Zagreb actionase de frica Italiei, a ţăranilor re- 
voltati și a ofițerilor loiali austriecilor. Armata sârbă care avansa a fost 
curând privită ca o forţă de ocupaţie în Croatia. Altfel a fost in Dalmatia, 
unde populaţia croată şi sârbă a văzut în armată o protecţie împotriva 
Italiei. Dar peste tot armata sârbă a apărut ca un factor de ordine: îm- 
potriva ţăranilor croaţi, împotriva Gărzilor Roșii din Ungaria revolutio- 
nară și împotriva comuniștilor locali. În 1918-1919 nu a avut loc doar o 
biruintä naţională, dar si tulburări sociale largi, în Bosnia, de exemplu, 
din partea ţăranilor sârbi împotriva proprietarilor de terenuri musul- 
mani. Învingătorii postimperiali au apărut pe fundalul unei frici care a 

cuprins mari părți ale Europei, că revoluţia bolşevică se va răspândi in 
alte ţări. Nu numai în cazul slavilor de sud, formarea în grabă a statului 
a purtat germenii a numeroase conflicte: structura statului, constituţia, 
ordinea politică și distribuirea regională a puterii, rolul non-slavilor — 
nimic din toate acestea nu a fost clarificat.! 


Formarea celui de-al doilea stat compozit postimperial: 
România Mare 


La începutul anului 1919, Balcanii constau din două noi state compozite 
postimperiale (Regatul SCS şi România Mare) și trei state deja existente, 
dintre care Grecia a fost extinsă mult teritorial, Bulgaria a fost redusă 
semnificativ, în timp ce Albania și-a văzut amenințată existenţa. Statele 
compozite postimperiale, adică state reieșite din mai multe imperii, au 
modelat noua hartă a Europei de Est: Polonia (din teritoriul rus, austriac 
și german); Regatul SCS din teritoriul otoman și austro-ungar; România 
Mare din imperiile austro-ungar, rus şi otoman. În fine, Cehoslovacia a 
apărut dintr-un singur imperiu, dar din două jumătăţi structural dife- 
rite ale sale (Austria şi Ungaria). 

Pe lângă Regatul SCS, Regatul României Mari a fost cel de-al doilea 
stat atât postimperial, cât si compozit. Asemănările și diferențele faţă 
de Regatul SCS sunt semnificative. După ce în Ungaria a venit la putere 
în 28-31 octombrie 1918 un guvern revoluţionar sub Mihäly Kârolyi 
(1875-1955) - longevivul fost premier Istvän Tisza a fost ucis în preajma 
acestui eveniment —, acesta spera că Budapesta va negocia cu Consiliul 
Naţional Român, care insista asupra dreptului la autodeterminare şi 
solicita un stat independent. La Adunarea Naţională de la Alba Iulia (1 
decembrie 1918), la care au participat zeci de mii de români, spre deo- 
sebire de vecinii slavi din sud, în noul Stat Român s-au promis pentru 
toate popoarele conlocuitoare... deplină libertate naţională și autonomie 
provizorie.? Şcoala, administraţia și justitia urmau să aibă loc în limba 
maternă, toate confesiunile aveau garantată libertatea de conștiință; 
într-un regim curat democratic, femeilor D se acorda și dreptul de vot. 
Proclamaţia a fost un compromis între politicienii români, între susti- 
nătorii unei uniri necondiționate cu România ai cei care doreau să con- 
struiască un stat român unit, pe o nouă bază constituţională. Promisiunile 
de la Alba Iulia au fost ulterior invocate în mod repetat de unguri, șvabi 
si sași, în timp ce centralistii români au făcut referire la natura provi- 
zorie a Declaraţiei de la Alba Iulia. 

Românii din Ungaria şi-au înfiinţat propriul guvern la Sibiu și pro- 
pria lor legislatură. Au reușit să câştige de partea lor populaţia germană 

din Transilvania, dezamăgită de politica de maghiarizare. Încrezător în 
promisiunile românești, la 8 noiembrie 1918, Comitetul Central Săsesc 
extins si Consiliul Naţional Germano-Säsesc au convenit asupra alipirii 
la România. Pe de altă parte, populaţia germană cu altă devenire istorică 
din Banat (imigrată în secolul al XVIII-lea, în cea mai mare parte cato- 
lică, loială Ungariei, cu elită partial maghiarizatá), care se adunase în 
Consiliul National Sväbesc (4 noiembrie 1918), s-a arătat la fel de rezer- 
vată ca cea evreiască, care se temea de antisemitismul larg răspândit 
în România. Mulţi evrei au depus jurământul către statul român numai 
după ce teritoriile au fost cedate în conformitate cu dreptul internaţional 
prin 'Tratatul de la Trianon (1920). 

În Bucovina austriacă, centralistii si federalistii români s-au confrun- 
tat, de asemenea, în privinţa unirii cu sau fără condiţii. Provincia era 
împărțită între români și ucraineni. Pe 5-6 noiembrie 1918, trupele 
ucrainene au intrat în nordul Bucovinei, iar la cererea Consiliului Na- 
tional Român, la 11 noiembrie 1918, unităţi române au intrat dinspre 
sud. Nationalitätile și-au ales poziţia sub ocupaţia militară: Consiliul 
Popular German s-a declarat pentru unirea cu România, Consiliul Na- 
tional Evreiesc a cerut recunoașterea evreilor ca națiune si autonomie 
după principiul personalităţii. Pentru că partea românească a ezitat, 
evreii au boicotat Congresul Naţional din Bucovina, care a decis la 28 
noiembrie 1918 alipirea necondiționată la România (cu 74 de voturi ro- 
mänesti, câţiva germani, polonezi și ucraineni). 

Unirea Basarabiei cu România a fost la fel de problematică. Această 
provincie rusească fusese cuprinsă de cele două revoluţii ruse, cea socia- 
listă (din februarie 1917) fiind urmată de cea naţională. După mai bine de 
un secol (din 1812) de stăpânire rusească, doar o mână de activiști cultiva 
un sentiment national românesc. Nu degeaba unii dintre cei mai impor- 
tanti reprezentanţi ai mișcării nationale românești emergente din Ba- 
sarabia proveneau din monarhia dunăreană (Onisifor Ghibu, 1883-1972, 
din Transilvania; Ion Nistor, 1876-1962, din Bucovina). În aprilie 1917, 
a fost fondat Partidul Naţional Moldovenesc. Cu toate acestea, a fost 
nevoie de câteva luni pentru a forma Sfatul Țării (21 noiembrie 1917) şi 
a declara Republica Democratică Moldovenească drept parte a Rusiei 
federale, chiar și în condiţiile unei schimbări politice extrem de accele- 
rate. Unii politicieni de limbă română nu au susținut Partidul Naţional, 
care era burghez si nu avea nici un sprijin de masă, ci pe socialiștii agra- 
rieni ai Partidului Socialist Revoluționar, care aveau succes în toată Rusia. 
Pe lângă Sfatul Țării, care a fost ales de organisme regionale si profesio- 
nale (deci nu prin alegeri generale), Basarabia a avut și propriul său 

guvern, Consiliul Directorilor Generali. Grupurilor de populaţie nevorbi- 
oare de română le-au fost promise drepturi depline — ruşilor, ucrainenilor, 
evreilor, germanilor si bulgarilor. Situaţia s-a agravat după revoluția 
bolşevică din octombrie: soldaţii ruşi s-au retras din estul României, iar 
bolşevicii au organizat un puci în capitala Chișinău (ianuarie 1918). Sfa- 
(ul Țării a solicitat ajutorul trupelor române, care au intervenit împotriva 
rezistenţei bolșevice. La 5 februarie 1918, Sfatul Țării, boicotat de multi 
membri de stânga, a declarat independenţa. La 9 aprilie 1918, Sfatul 
'Tării al Republicii Democrate Moldoveneşti a proclamat unirea cu Ro- 
mânia, formulând condiţii clare care aminteau de spiritul revoluţiei din 
februarie din Rusia: autonomie regională, suveranitate bugetară regio- 
nală, organe regionale de autoguvernare (zemstva) si dreptul de vot pentru 
[emei. Trupele române au eliminat însă ulterior un număr de politicieni 
de opoziţie (printre care evrei și slavi de est) şi apoi au dizolvat Sfatul 
Ţării. Acesta din urmă s-a întrunit din nou doar în noiembrie 1918 si a 
decis, de această dată doar cu o majoritate românească, alipirea necon- 
ditionatä la România (27 noiembrie 1918). 

În ambele cazuri, atât în România, cât si în Regatul SCS, armata 
noului nucleu statal — Vechiul Regat (România înainte de 1914) sau 
Serbia — s-a dovedit a fi decisivă. Trupele sârbe și române au ocupat 
regiuni controversate (Basarabia, Dobrogea, Bucovina, foste teritorii 
maghiare, Muntenegru, Bosnia-Hertegovina, Croatia, teritorii din sudul 
Ungariei) pentru a elimina statele concurente (Italia, Ucraina, Rusia 
sovietică), conduceri existente (Ungaria) și pentru a suprima tulburările 
sociale. Faptul că au existat consilii naţionale în Zagreb, Sibiu, Cernăuţi 
şi Chişinău și, mai ales, chiar și guverne care exercitau puterea politică 
în zonele postimperiale abia a fost luat în serios la București și Belgrad. 
Nu au existat negocieri reale în legătură cu unificarea şi construirea 
statului. În ambele cazuri, oricine avea un aparat de alimentare functio- 
nal. Procesele de unificare grăbite au apăsat foarte greu asupra statelor 
postimperiale, și nu numai în cadrul noilor grupuri hegemonice — sârbi, 
croaţi, sloveni și bosniaci musulmani, respectiv români din vechiul im- 
periu, din fostele regiuni maghiare şi austriece —, dar si în cadrul nume- 
roaselor grupuri etnice care, cu câteva excepţii (germanii transilvăneni și 
bucovineni), nu au fost de acord să se alăture altor state. Transilvănenii 
non-români s-au văzut în curând inselati de neîndeplinirea promisiunilor 
de la Alba Iulia. Conferinţa de Pace de la Paris a arătat că guvernele de 
la Bucureşti si Belgrad nu erau dispuse să acorde asa-numitelor mino- 
ritäti nationale drepturi extinse.* 

Albania ca stat postimperial 


Statul albanez creat în 1912 a devenit în 1914-1920 un teritoriu de mars 
si concomitent de ocupație pentru marile puteri si puterile regionale. 
După 1918, Grecia si Serbia (sau regatul SCS) au ridicat pretenţii de 
dominare directă în Epirul de Nord (Albania de Sud), respectiv în Albania 
de Nord (Regiunea Scutari), iar Italia mai ales de dominare indirectă. 
Italia a instalat un guvern vasal în portul Durrös, împotriva căruia și-au 
unit forțele politicienii albanezi din Lushnjé (ianuarie 1920). Guvernul 
de la Lushnjă, cu ajutorul albanezilor din diaspora americană, a învins 
trupele italiene care erau afectate de malarie și de tulburările politice 
interne din Italia. În stabilizarea ulterioară a Albaniei, un rol important 
i-a revenit Societăţii Naţiunilor, în care ţara a fost acceptată la inițiativa 
Regatului Unit (1921). Londra avea în vedere interesele industriei pe- 
troliere britanice. Suveranitatea Albaniei era însă precară, asta fiindcă 
Societatea Naţiunilor i-a acordat Italiei dreptul la protecţie și interven- 
tie. Si regatul SCS şi-a destabilizat de asemenea tânărul vecin cum a 
putut. Abia asasinarea politicianului pro-sârb Esat Pascha Toptani 
(1920) si înăbușirea unei răscoale sprijinite de Regatul SCS în regiunea 
catolică Mirdita din centrul muntos al țării — la care au fost instigate 
prejudecățile religioase împotriva guvernului dominat de musulmani 
stabilit în Lushnjé — au mai adus ceva liniște. Multe autorităţi fuseseră 
înființate doar pe hârtie sau existau doar în capitala Tirana. 

Ahmet bej Zogolli (1895-1961) din regiunea muntoasă Mat din Alba- 
nia Centrală a devenit un om puternic. Zogolli aspira către un stat gu- 
vernat centralist, pe un fond de particularisme puternice confesionale 
din nordul influențat de catolici si sudul dominat de ortodocși. Pe plan 
extern a renunţat la acţiuni iredentiste împotriva Regatului SCS. Acest 
lucru corespundea relaţiilor de putere bilaterale, dar a stârnit împotriva 
sa puternica diasporă politică kosovaro-albaneză. Liderii săi, Bajram 
Curri si Hasan Prishtina, i-au devenit adversari inversunati. Când a 
fost forțat să cedeze în fata lui Fan Noli (1882-1965), un episcop ortodox 
orientat spre reformă socială, a solicitat ajutorul Iugoslaviei pentru a 
recăpăta puterea. 

Zogu a transformat cu grijă Albania într-o societate postotomană. Cei 
cu adevărat puternici din ţară, marile familii latifundiare sunnite din 
centrul şi sudul Albaniei (Vérlaci, Toptani, Libohova, Vlora), intretineau 
un stil de viaţă care reflecta tranziţia postimperială. Shefget bej Verlaci 
(1877-1946), de exemplu, îi părea ambasadorului tinerei Republici Tur- 
cia un reprezentant al vechii școli otomane, care-și tinea femeile închise 


78 BALCANII ÎN SECOLUL XX 


in harem. Dar i-a plăcut, de asemenea, să trăiască în Italia, de care a 
fost foarte apropiat politic; a murit în exil la Zürich, în Elveţia. Eqrem 
bej Vlora (1885-1964), care a lăsat memorii impresionante în germană, 
a activat de asemenea în zona tensiunii dintre cultura albaneză, oto- 
mană şi occidentală. Unchiul său fusese mare vizir otoman, el însuși 
aparținea grupului de mari proprietari funciari conservatori, simpatiza 
cu fascismul italian si a ocupat funcţia de ministru pentru Kosovo, ane- 
xat Albaniei în al Doilea Război Mondial. Vlora s-a căsătorit cu o femeie 
albaneză dintr-o familie sunnită nobilă, dar a avut si o relaţie semni- 
licativă din punct de vedere intelectual cu baronesa bavareză Marie 
Amelie von Godin, care s-a remarcat ca scriitoare şi activistă pentru 
drepturile femeilor (1882-1956). Demnitarii creștini au cultivat şi ei un 
stil de viaţă postotoman, de exemplu liderul regiunii catolice montane 
Mirdita, Prenk Bib Doda (1860—1919).* 

Statul albanez s-a bazat inițial pe un serviciu public redus, instruit 
si format în spirit otoman. Relațiile cu Turcia kemalistă au rămas strânse 
la nivel personal și cultural, deși refuzul lui Atatürk de a-i recunoaște 
lui Zogu autoproclamarea ca rege (1928) a dus la o răcire a relațiilor. 
Pentru stânga albaneză, Kemal Atatürk a fost şi un model pentru mo- 
dernizarea propriei țări. Ca si în celelalte state postimperiale, ruptura 
cu traditionalismul părea decisivă. In Albania, acest lucru a avut loc 
mai ales după 1945. Cu toate acestea, Zogu făcuse deja pași importanţi: 
codul civil din 1928 s-a rupt de moştenirea otomană, dar a urmat exem- 
plul Republicii Turcia, prin care modelele occidentale au ajuns uneori 
cel mai direct în Albania. 

Albania lui Zogu le părea totuși intelectualilor radicali prea otomană 
si orientală. In Albania interbelică, la înfiinţarea instituţiilor nu au fost 
importante doar serviciul civil postotoman și privirea îndreptată spre 
Ankara (nu spre Istanbul), ci și istoria vechilor relaţii albanezo-aus- 
tro-ungare. Aparatul de securitate albanez a fost creat în mare parte de 
foști ofiţeri cezaro-cräiesti, experti postimperiali care s-au adaptat la 
noile circumstanţe. Pe lângă ofițerii britanici, Gustav von Myrdacz (1874- 
1945) si Leon Ghilardi au jucat un rol-cheie în crearea jandarmeriei. 
Ambii serviseră în Albania în timpul războiului mondial, unde au găsit 
un nou loc de muncă (si câștiguri) după 1918. Myrdacz a fost executat 
de comuniști în 1945 pentru colaborarea cu administraţia de ocupaţie 
instituită de ofițerul SS austriac Josef Fitzthum în 1944; Ghilardi a 
murit în 1935 luptând cu rebelii. 

Cultura instituţională din Albania interbelică s-a dezvoltat din mos- 
tenirea otomană și austriacă, precum și sub influenţa vest-europeană, 

adesea intermediată de Turcia kemalistă. În sfera socio-culturalá, mos- 
tenirea otomană a avut un impact mult mai puternic. Întrucât Albania 
era singura ţară majoritar musulmană din Europa, elitele, desi cu in- 
fluente foarte diferite, au dorit ca observatorii europeni să vadă cât mai 
puţin Orientul şi cât mai mult Occidentul, și au urmărit o politică de 
europenizare moderată. Abia după 1945, comuniștii, prin utilizarea ma- 
sivä a forţei, au încercat să se rupă complet de trecut, care era perceput 
ca oriental-asiatic. 


Sistemul de pace de la Paris: Balcanii ca teren experimental 
pentru drepturile popoarelor și politica etnică 


Balcanii au fost vizati de tratatele de pace cu Austria (Saint-Germain, 
10 septembrie 1919), cu Bulgaria (Neuilly, 27 noiembrie 1919), cu Un- 
garia (Trianon, 4 iunie 1920), cu Imperiul Otoman (Sevres, 10 august 
1920). Acestea au marcat sfârşitul stăpânirii imperiale în Balcani în 
conformitate cu dreptul internaţional și au creat următoarea situaţie 
nouă: Austria a trebuit să cedeze Bucovina României, Regatului SCS 
Carniola, Stiria Inferioară, Valea Mezei Carintiene, Jezersko si Dalmatia. 
Bulgaria și-a pierdut accesul la Marea Egee către Grecia, o fâșie de 
pământ de la graniţa sa de vest (aşa-numitul Teritoriu de Vest în zona 
Caribrod) în favoarea Regatului SCS și sudul Dobrogei în favoarea 
României. Tara a fost aproape complet demilitarizatä (20.000 de oameni) 
și a trebuit să plătească reparaţii foarte mari (400 de milioane de dolari). 
Bulgaria a fost de acord cu Grecia asupra unui acord privind emigrarea 
voluntară (fără dreptul de întoarcere) pentru minoritățile din ambele 
părţi. Ungaria a trebuit să cedeze două treimi din teritoriul sáu și o 
treime din populaţia maghiară (aproximativ 3,3 milioane din totalul de 
10 milioane de etnici maghiari) Cehoslovaciei, Regatului SCS, României 
şi Austriei. Teritorial, Croaţia, Slavonia, regiunea Prekmurje, Bacica, 
sudul Baranyei si vestul Banatului s-au alipit Regatului SCS. Tran- 
silvania cu Partiumul (comitatele care se învecinează cu Transilvania 
spre vest) s-au alipit României. Portul Rijeka a devenit un stat liber. 
Ungaria a trebuit, de asemenea să-și reducă armata la 35.000 de oameni 
fără echipamente grele si forte aeriene. Tratatul de la Sevres prevedea 
pentru Balcani şi Marea Egee ca Tracia de Est să revină Greciei, iar 
orașul din Asia Mică Smyrna a intrat sub administraţie elenă și după 
cinci ani urma să decidă asupra integrării sale în statul grec. 
Conferinţa de la Paris a fost umbrită de multiple contradicții: între 
puterile Antantei, între puterile Antantei și aliaţii balcanici şi chiar 

tre statele balcanice. Deosebit de tensionată era discordia italo-sär- 
ho-croatá din jurul Istriei și Dalmației. Doar treptat s-a conturat riva- 
litatea din Anatolia dintre Marea Britanie, Franţa si Italia. Pe de altă 
parte Italia îşi exprima dezamăgirea clară că, în comparaţie cu Franţa 
i Marea Britanie, era percepută ca învingător de rang secund în Medi- 
lerana. Serbia și România își disputau Banatul. Statele Unite au mediat 
in chestiunile controversate între puterile învingătoare (în Istria/Dal- 
matia între Italia si Regatul SCS), dar mai ales principiile enunțate de 
acestea, între care cel mai important — acela al autodeterminárii popoa- 
rolor, trebuiau avute în vedere. Acesta nu era însă pus în aplicare de 
puterile învingătoare, ceea ce abia dacă ar fi fost posibil dată fiind struc- 
lura populaţiei din regiune. Acest proces a permis continuarea conflic- 
lelor etnice si nationale în toată Europa de Est si pe deasupra debutul 
altora. 

Încă există dezbateri în cercetare cu privire la responsabilitatea pu- 
Lerilor victorioase si dacă ar fi fost posibilă o pace mai bună. În Balcani, 
puterile au impus o pace a învingătorilor. Prin politicile lor teritoriale, 
au creat noi state, România Mare, o Grecie mare si Regatul SCS, care 
urmau să înlocuiască imperiile. Franţa plănuia să creeze o Confederație 
a Dunării pe care să o controleze, pentru a ţine în frâu statele înfrânte 
Germania și Austria, dar și Uniunea Sovietică. Doar atunci când o ten- 
tativă de restaurare a Habsburgilor a eşuat in Ungaria in 1921 si statele 
succesoare au refuzat să includă Ungaria într-un nou sistem de securi- 
tate s-a format o barieră de carantină (cordon sanitaire) a învingătorilor 
regionali din zona baltică până la Marea Neagră. 

Noile state nu trebuiau doar să ţină în sah statele postimperiale în- 
vinse, ci trebuiau de asemenea să se consolideze în interior. Aici a apă- 
rut în mod fatal ideea unui stat național omogen din punct de vedere 
etnic. Balcanii au experimentat un deceniu de violenţă extremă din 1912 
până in 1923, a cărei explicare si contextualizare sunt adesea cercetate. 
Nu este în nici un caz un specific regional. Cu excepţia celor două prin- 
cipate vasale Tara Românească si Moldova, statele nationale din Balcani 
au apărut în cea mai mare parte în războiul şi criza de după 1821, datorită 
mișcărilor armate de secesiune. Toate au dezvoltat strategii de politică 
externă expansivá si agresivă, dar zonele ţintă erau eterogene din punct 
de vedere etnic (Balcanii otomani până în 1912; regiunile austro-ungare 
din Bosnia până în Bucovina; Basarabia). În Balcani apartenenţa etnică 
si religioasă de obicei coincideau; Imperiul Otoman s-a caracterizat în 
special prin violenţe cotidiene sau motivate religios de către musulmani. 
Tranzitia de la motivații religioase la violenta naţională a fost, prin 

urmare, fluidă. Deja în revoltele sârbă si greacă (1804-1815, 1821-1830) 
au avut loc masacre si expulzări ale otomanilor musulmani, cu scopul de 
a crea spaţii omogene etnic. Acest proces a continuat în toate conflictele 
până în secolul XX. Amestecul etnic pronunţat pe de o parte și o voinţă 
pronunțată de unificare etnică, pe de altă parte, explică răspândirea 
violenţei și în special includerea civililor ca victime și fäptasi (paramili- 
tari). Utilizarea tintitä a violenţei împotriva civililor în Balcani și im- 
plicarea partizanilor au influenţat dezvoltarea dreptului internaţional 
al războiului, începând cu războiul ruso-otoman (1877-1878). Crimele 
în masă din războaiele din Balcani au fost înregistrate în 1914 de așa-nu- 
mita Comisie Carnegie, prima anchetă internaţională independentă a 
crimelor de război, al cărei raport a dat un impuls clar creării unui sis- 
tem mondial de justiție penală. 

Balcanii nu numai că au devenit un laborator al dreptului interna- 
tional, ci si un domeniu experimental pentru o nouă politică etnică de 
separare spaţială, modelele coloniale introduse de Marea Britanie ser- 
vind parţial ca exemplu, iar în prima jumătate a secolului XX reprezen- 
tantii elitei britanice au salutat in special relocarea ca mijloc de evitare 
a conflictelor. 

Deceniul de război a perturbat demografic regiunea balcanică, aşa 
cum doar cucerirea otomană o făcuse în secolele XIV-XV. Balcanii, îm- 
preună cu Anatolia, trebuie intelesi ca un spaţiu (post-)otoman violent 
uniform. Comparatia arată că violenţa exercitată de guvernul otoman 
în Anatolia a depășit tot ceea ce s-a întâmplat în Balcani. Deja în timpul 
războaielor balcanice guvernul otoman a alungat circa 200.000 de orto- 
docsi de pe coasta Mării Egee din Asia Mică și i-a înlocuit cu refugiați 
musulmani din Balcani. Alti 300.000 de ortodocși au fost deportaţi in 
Anatolia Centrală în timpul războiului mondial. Soarta armenilor oto- 
mani, care au fost victime ale unui genocid organizat in 1915, a fost mult 
mai gravă. Omorul în masă, deportarea în deşerturi ostile, violenţa se- 
xuală, jafurile, convertirea forțată a copiilor şi transferul acestora în 
familii musulmane au fost crime comise de către autorii statului ai para- 
militari (turci musulmani și kurzi). Bisericile orientale din Anatolia au 
căzut de asemenea victime ale politicii de exterminare a statului. Scopul 
elitei Junilor Turci a fost crearea unei Anatolii omogene turco-musul- 
mane. Aceasta stătea sub semnul fugii și deplasărilor musulmanilor 
balcanici și a rezistenţei (o mică minoritate) a armenilor împotriva sis- 
temului administrativ otoman, care discrimina creștinii din Balcani. La 
sfârșitul deceniului de război după schimbul de populaţie cu Grecia 
(1923), aproape nici un creştin nu mai trăia în Anatolia. 

Altfel era în Balcani: câștigătorii Primului Război Balcanic au comis 
masacre împotriva musulmanilor și au alungat numeroși musulmani. 
In Rodopi si Kosovo au avut loc conversii forțate (ulterior inversate). Se 
«slimează că aproximativ 1,2 milioane de musulmani au părăsit Balcanii 
ın direcţia Anatolia ca refugiaţi și emigranţi în deceniul de război. Cu 
toate acestea, statele nationale din Balcani nu au comis crime în masă 
organizate pe scară largă împotriva musulmanilor, analogă genocidului 
armenilor si creștinilor orientali. În 1923, milioane de musulmani locuiau 
incă în Balcani, în Bosnia (10% musulmani în Regatul SCS) până în 
Grecia (2%) si Bulgaria (12-13% din populaţie) și formau minorități no- 
labile în Balcanii de Sud. In Albania s-a format chiar primul stat euro- 
pean cu populaţie majoritar musulmană (69%). Asta nu înseamnă însă 
că statele naţionale primeau cu braţele deschise populaţiile musulmane. 
O serie de măsuri aveau scopul să le reducă numărul. „Nedorit“ repre- 
zintă o categorie centrală: pentru cá se diferenţia între musulmani, cei 
care ar fi corespuns criteriilor de integrare în națiunea titulară si cei al 
căror potenţial de adaptare nu corespundea. În Regatul SCS, musulmanii 
slavi (bosniaci musulmani, musulmanii din sangeacul Novi Pazar, mu- 
sulmanii slavi din Macedonia) au fost consideraţi ca făcând parte din 
constructele identităţii sud-slave. S-a pus accent pe limbă si pe origine. 
Convertirea la islam a fost văzută ca o greșeală istorică corigibilă. Alba- 
nezii, turcii și romii musulmani nu au îndeplinit aceste criterii de cali- 
licare ca slavi de sud. Cu toate acestea, represiunea si relocarea lor 
sistematică nu a reprezentat încă o problemă în Regatul SCS imediat 
după Primul Război Mondial. De asemenea, în Bulgaria, elita a dife- 
rentiat între musulmani vorbitori de bulgară (pomaci) și turcii şi romii 
non-slavi. 

Dimpotrivă, în cazul Greciei, care încă de la fondarea statului nu- 
măra musulmani turei, albanezi și chiar un mic grup de musulmani 
vorbitori de greacă, asta datorită cuceririlor succesive de teritorii, s-a 
ajuns la tratative cu Turcia în vederea schimburilor de populaţie. După 
înfrângerea militară a Greciei în fata Turciei (1922), aceste planuri s-au 
reluat și s-au pus în aplicare. Radicalizarea politicii etnice trebuie aga- 
dar privită din unghiul violenței nestăvilite din Primul Război Mondial. 
Grecii din Turcia și turcii din Grecia au fost în acest caz împărțiți după 
apartenenţa religioasă, nu după limbă. Relocati în Anatolia au fost prin 
urmare si ortodocși vorbitori de turcă (caramanlizi). Schimbul de popu- 
latie dintre Grecia și Turcia a reprezentat în istoria europeană o migrație 
în masă organizată de stat, forţată și conform dreptului popoarelor din 
Tratatul de la Lausanne (1923). A afectat aproape 1,2 milioane de 

ortodocși şi 400.000 de musulmani. Excepţie a făcut doar populaţia or- 
todoxä din Istanbul si două insule, precum si populaţia musulmană din 
Tracia de Vest. Tratatul de la Lausanne a sancţionat mai târziu o miş- 
care de populaţie care deja avusese loc în mare măsură prin fugă si 
alungare. Celor transferați le-a fost anulată cetăţenia, pentru a preveni 
o reîntoarcere. Aceeaşi logică a omogenizării statale a societăţii a ur- 
mat-o şi schimbul de populaţie de creștini ortodocşi dintre Grecia și 
Bulgaria, prevăzut în Tratatul de la Neuilly (1919), care în cazul bulga- 
rilor din Grecia viza mai întâi Macedonia, apoi (din 1923) Tracia de Vest, 
pe teritoriul bulgar în schimb mai ales populaţia greacă din porturile de 
la Marea Neagră. Numai în vestul Macedoniei grecești au rămas grupuri 
de populaţie slavă (în total aproximativ 160.000 de persoane).5 


Grecia si Bulgaria, statele cu refugiaţi 


Pe lângă migraţia forţată în masă stipulată în tratate (sau ulterior sanc- 
tionatä), mişcările ulterioare de refugiaţi caracterizează perioada de 
război. Bulgaria i-a preluat nu numai pe cei refugiaţi si relocați din 
Grecia si Tracia de est turcească, ci si din Vardar (Macedonia), pentru 
care era în conflict cu Serbia (peste 100.000 de refugiaţi doar in 1913 si 
din nou în jur de 107.000 după 1918). În același timp, sute de mii de 
musulmani au părăsit cele două ţări. Între 1880 si 1940 aproximativ 
570.000 de turci au emigrat din Bulgaria în Turcia, dintre care aproxi- 
mativ 116.000 între 1927 și 1940 după acordul de prietenie bulgaro-turc. 
62.000 de greci au părăsit porturile bulgare de la Marea Neagră. 

Bulgaria și Grecia pot fi definite ca state de refugiaţi, din cauza di- 
mensiunii numerice, a dimensiunii umanitare și a influenţei politice a 
refugiaților în partide și asociaţii. În Grecia, cei dezrädäcinati au făcut 
parte multă vreme dintr-un nucleu al venizelistilor, adică al sustinäto- 
rilor lui Eleutherios Venizelos, pentru că aruncau vina pentru înfrânge- 
rea din război asupra guvernului antivenizelist condus de Dimitrios 
Gunaris; tot ei au adus în Grecia idei socialiste. În Bulgaria refugiații 
macedoneni au fondat propriile frätii, care prin braţul lor înarmat au 
exercitat o influență majoră în politică. 

Integrarea economică, socială și politică a refugiaților a însemnat 
pentru ambele ţări obstacole greu de trecut. În special în Grecia, anumite 
părţi ale populaţiei vechi au dezvoltat o ură rasistă împotriva imigran- 
tilor care au fost etichetati drept fumători de haşiş si plozi ai turcilor, 
care reprezentau concurenţa profesională, dar difereau prin mentalita- 


84  BALCANII ÎN SECOLUL XX 


|| 


(ea şi cultura lor (cum ar fi în muzică, precum și în rembetiko") faţă de 
grecii din Grecia. Diferendele dintre partidele politice au adâncit această 
versiune. Sloganurile antirefugiati ale antivenizelistilor datau din Pri- 
mul Război Mondial. Grecia a gestionat integrarea refugiaților, care erau 
concentrați în zonele metropolitane Atena-Pireu și Salonic, doar cu aju- 
Lorul Ligii Naţiunilor. Aproximativ 600.000 de refugiaţi au fost stabiliti 
in Macedonia grecească, în oraşele noi ale căror nume adesea aminteau 
de regiunile de origine ale coloniștilor. O reformă agrară a favorizat 
refugiații si mai puţin localnicii săraci, fie greci sau slavi, si de aceea a 
creat tensiuni sociale. În satele slave din nordul Greciei a apărut un 
conflict între vechii locuitori și coloniști. Disputa pentru resursele pă- 
mântului a fost etnicizatá de către cei implicaţi, iar refugiații trauma- 
lizati au acţionat adesea ca reprezentanţi nemulţumiţi si prin urmare 
agresivi ai noului stat într-o zonă de frontieră instabilă. Bulgaria a adu- 
nat de asemenea refugiații în zone compacte de frontieră; alţii au luat 
locul grecilor relocați din orașele de coastă. 


Țările învingătoare și chestiunea minorităţilor 


Statele învingătoare Serbia si România, pe de altă parte, nu s-au văzut 
confruntate cu nici o problemă a refugiaților. Mai mult, s-au confruntat 
cu chestiunea minorităţilor si a cetățeniei. Tratatele de la Paris si Tra- 
tatul de la Lausanne nu numai că au impus Balcanilor standarde legate 
de drepturile popoarelor în cadrul migraţiilor forțate și coordonate de 
stat. Puterile învingătoare au organizat convietuirea în statele postim- 
periale și ţinând cont de afirmarea drepturilor minoritarilor. Astfel, in 
ultima etapă a războiului principiul autodeterminării popoarelor a fost 
direcționat spre un model care impunea acceptarea noilor graniţe și 
statelor naționale și grupurilor care respingeau noul sistem de putere. 

Tárile învingătoare postimperiale din regiune erau orice, numai state 
omogene etnic nu. Doar perdantii și Grecia prezentau o populaţie omo- 
genă etnic comparativ cu alti vecini, din cauza pierderilor de teritoriu 
şi a preluării de refugiaţi (mai ales Albania și Grecia). Serbia și România 
s-au transformat însă în state multietnice, care continuau complexitatea 
etnică a imperiilor doar sub paravanul noului concept de stat național. 
Ambelor state le-a fost favorizată politica etnică prin emigrarea germa- 
nilor austrieci și a maghiarilor imediat după război, adesea membri ai 
armatei sau aparatului administrativ, precum si a câtorva mii de alba- 
nezi în cazul Regatului SCS. 


* Stil de muzică populară grecească (n. red.). 

Asupra ambelor state se exercitau presiuni din partea puterilor în- 
vingătoare de a respecta drepturile minorităţilor. Instrumentul esenţial 
pentru aceasta a fost Tratatul de protecție a minorităţilor încheiat în 
1919, un document care în Balcani privea și statele învingătoare Ro- 
mânia, Regatul SCS și Grecia. Așadar, categoria de minoritate a devenit 
cu precădere un instrument al dreptului popoarelor. Nou formata Ligă 
a Naţiunilor cu sediul la Geneva avea ca sarcină respectarea acestor 
drepturi. Aici adresau petiţii numeroasele minorităţi din Balcani în pe- 
rioada interbelică — numai din România au sosit 81, cele mai multe din 
partea maghiarilor. România ezita să recunoască în mod decisiv drep- 
turile minoritarilor, premierul Ion I.C. Brătianu chiar demisionând în 
1919 în semn de protest. Statul nu a dat o lege a minorităţilor. Mai mult, 
România refuza categoric să acorde cetățenie celor în jur de 60.000 de 
evrei care în mare măsură fugiseră pe pământ românesc din Europa de 
Est în timpul războiului, precum și restului de populaţie evreiască imi- 
grată din Imperiul Țarist cu precădere în secolul al XIX-lea (în 1930 în 
jur de 4% din populaţia totală). Abia odată cu Constituţia din 1923 și 
legea din 1924 evreii au primit cetăţenia română, în ciuda rezistenţei 
acerbe din partea unor largi grupuri. 

Regatul SCS s-a ferit la fel de mult de drepturile minorităţilor si le-a 
acordat doar germanilor și maghiarilor, nu și albanezilor. Conceptul de 
minoritate etnică şi de protecţie a drepturilor popoarelor fusese ancorat 
în Europa Centrală şi de Sud-Est de către marile puteri occidentale pe 
fundalul unei rezistenţe din partea noilor state nationale — dar nu ai in 
Marea Britanie sau Franţa. Franţa în mod particular a dus în perioada 
interbelică o politică rigidă faţă de minorități. Elitele naţionaliste si 
centraliste ale noilor state au atras atenţia pe bună dreptate asupra 
procedurii incoerente urmate de statele vestice, care nu aplicau ele în- 
sele ce promovau în Balcani. Statele învingătoare din Balcani nu erau 
doritoare să urmeze autoritatea occidentală în materie de politică in- 
ternă. Drepturile minorităţilor au întărit si un alt mecanism, care fusese 
pus în funcțiune la finele secolului al XIX-lea: oamenii trebuiau să se 
integreze unei grupe pe categorii, a căror stabilire nu o puteau influența 
în nici un fel. Cel mult la negocierea acestor aranjamente mai rămânea 
un mic spaţiu de manevră. Categoria de minoritate necesita protecţie. 
De fapt nu s-au imputinat conflictele, ci s-au iscat unele noi, întrucât 
minoritățile cu drepturile lor asigurate erau adesea percepute ca ame- 
nintare în statele nationale în curs de omogenizare. Posibilitatea de a 
promova drepturile minorităţilor şi la nivel internaţional nu a compen- 
sat. Crearea minorităţilor le-a făcut vizibile, a condus la segregare etnică 

si a crescut vulnerabilitatea persoanelor în cauză. Ea a creat linii de 
demarcaţie acolo unde existaseră adesea zone cenușii. Statele naţionale 
din Balcani erau deschis ostile față de minorități. Grupurile declarate 
minorități aveau ca opțiuni emigrația, asimilarea (dacă era posibil), sau, 
dacă erau suficient de puternice din punct de vedere politic si demogra- 
lic, orientarea către o putere pentru protecţie externă. 


Primul lung Război Mondial, 1918-1923 


In ultimii ani cercetarea a evidenţiat faptul că Primul Război Mondial 
nu s-a încheiat în Europa odată cu oprirea ostilităţilor în Occident şi cu 
Conferința de Pace de la Paris. Războiul a continuat în est şi sud-est, 
sub forma Războiului Civil Rus, a războaielor revoluţionare ale Ungariei 
cu vecinii săi, a Războiului Greco-Ture, a gravelor neliniști politice in- 
lerne adesea cu nuanţe comuniste din multe state, a războiului de ghe- 
rilă împotriva ordinii în Kosovo și în spaţiul macedonean, a respingerii 
atacurilor slovene din Carintia. Spaţiul balcanic a fost în acest context 
afectat de imense deplasări de populaţie și valuri de refugiaţi, care au 
cauzat neajunsuri de neînchipuit și probleme de integrare grave. Abia 
la mijlocul anilor '20 s-a ajuns în Balcani la o scurtă stabilizare politică. 
În acest context, puterile învingătoare Serbia și România își vedeau 
amenințate posesiunile și au recurs la centralizare administrativă și 
guvernare autoritară folosind armata ai organele de securitate, pentru 
a tine în frâu amenințările. 

În martie 1919, bolșevicii lui Bela Kun (1886-1938) au format un 
guvern revoluţionar în Ungaria. Pe plan intern a imitat teroarea bolse- 
vicilor ruși. Spera la sprijinul Uniunii Sovietice şi la o revoluţie generală 
în zona Panoniei. Când a dorit să apere militar graniţele Ungariei, ofi- 
terii naționaliști i s-au alăturat si ei. Războiul maghiaro-romän pentru 
Transilvania a început în aprilie 1919, însoţit de un slab atac sovietic 
asupra Basarabiei. Medierea puterilor învingătoare a eșuat, de aseme- 
nea, deoarece SUA s-au retras din ce în ce mai mult din Europa. Franța 
a fost clar de partea noilor state pe care le-a promovat, Cehoslovacia, 
Regatul SCS si România. În vara anului 1919, trupele române au învins 
armata maghiară, slăbită de dezertările unităţilor anticomuniste, și au 
ocupat Budapesta (august 1919), pe care au abandonat-o abia în noiem- 
brie 1919, după ce au jefuit-o. Astfel, problema Transilvaniei a fost tran- 
satä din punct de vedere militar. 

Regatul SCS a trebuit să facă față mai multor crize militare și politice 
minore. Diferendul cu Italia s-a iscat puternic la Conferinţa de Pace de 

la Paris, Franţa sprijinind poziţia Regatului SCS. Reputația militară a 
Serbiei a contrastat cu înfrângerea italiană din 1917 și cu faptul că la 
acea vreme doar ajutorul trupelor Antantei a împiedicat Italia să se 
prăbușească. Slabul guvern italian, care se confrunta cu tensiuni sociale 
pe plan intern, a tolerat faptul cá voluntarii naționaliști radicali (legio- 
narii) au întreprins acţiuni iredentiste sub comanda scriitorului şi pilo- 
tului din războiul mondial, Gabriele d'Annunzio (1863-1938). Aceştia 
au înfiinţat un stat liber protofascist (septembrie 1919 — decembrie 1920) 
în controversatul port la Adriatica de Nord Fiume/Rijeka, care s-a trans- 
format într-un laborator de cultivare a preluării puterii de către fascisti 
în Italia în 1922, si a fost eliberat de trupele italiene. Curând după aceea, 
Rijeka a fost preluat de fascisti, italienizat politic și alipit în cele din 
urmă la Italia prin Tratatul de la Roma (27 ianuarie 1924). Zona din jur 
a primit-o Regatul SCS. 

În general, fascismul italian s-a coagulat în foste zone austriece 
(Tirolul de Sud, regiunea de coastă), unde s-au adunat ultranationalisti 
demobilizati care nu-și mai puteau găsi calea înapoi în viaţa civilă. In 
Italia se răspândea ideea unei păci mutilate, deoarece Puterile Antantei 
nu au respectat Tratatul Secret de la Londra din 1915. Italia a primit 
doar Istria şi Zadar si unele insule de-a lungul coastei, dar nu asa cum 
se convenise la Londra, si anume toată Dalmatia până la Split. Istria era 
complexă din punct de vedere etnic, cu regiuni de coastă cu populaţie 
italiană si populaţii croate și slovene în interior. O puternică populaţie 
slovenă trăia în zona Trieste (aproximativ 25%) și în zona Gorizia. Din 
1922 guvernul fascist a urmărit o politică de italienizare. Problemele 
privind frontiera si minoritățile au avut un impact de durată asupra 
relaţiei dintre Belgrad si Roma. Italia a preluat moștenirea geostrategicä 
a monarhiei habsburgice în multe privinţe. Acest lucru s-a întâmplat în 
special în Balcani, unde Roma și Serbia, acum sub forma Regatului SCS, 
au continuat conflictul privind dominația în Adriatica. 

În raport cu Austria, Regatul SCS a reprezentat; interesele nationa- 
lismului sloven, care a căutat să unească toti slovenii într-un singur stat. 
Înainte de 1918, aproape toţi slovenii trăiseră pe teritoriul Austro-Un- 
gariei, deşi împrăștiați in mai multe provincii ale coroanei. Planul unei 
Austro-Slovenii nu a fost luat în serios la Viena. Prin Tratatul de la 
Saint-Germain, Austria s-a angajat să organizeze un referendum în zo- 
nele revendicate de Regatul SCS. Acesta a fost precedat de încercarea 
luptătorilor sloveni și a trupelor SCS de a-și înfăptui scenariile cu aju- 
torul forţei militare. Acest lucru a reușit în Stiria Inferioară (Marburg 
an der Drau), dar nu si în Carintia (decembrie 1918 — iunie 1919), unde 

după rezistenţa populaţiei regionale ai presiunea puterilor Antantei, 
Klagenfurt, ocupat la 6 iunie 1919, a fost evacuat. La 10 octombrie 1920 
a avut loc un referendum în sud-estul Carintiei, în care 59% dintre vo- 
Lomp, dintre care 70% erau etnici sloveni, au votat pentru Austria. Refe- 
rendumul a fost perceput ca un dezastru national în partea slovenă a 
Regatului SCS. Asta deoarece multi sloveni din Carintia nu au luat de- 
cizii bazate pe logica naţionalismului lingvistic, ci au comparat două 
sisteme de stat si două zone culturale.* 

Referendumul din Carintia a avut parte de rezultate similare cu ace- 
lea din Silezia Superioară și Prusia de Est, unde chiar slavii au optat 
pentru un stat non-slav. Dreptul la autodeterminare al popoarelor, pe 
care se bazau învingătorii, se baza pe un concept de naţiune care nu era, 
in mod evident, împărtășit de multi dintre cei afectaţi — nu numai limba 
si (presupusa) origine, ci şi politicile de stat, criteriile nonlingvistice 
culturale (de ex. confesionale, mentale) şi economice au determinat iden- 
Lificarea persoanelor din regiunile controversate. Referendumurile din 
Banat, Transilvania, Basarabia sau sudul Dobrogei ar fi pus în discuţie 
soluţiile centralizate, determinate de forța militară si sancţionate în 
Conferinţa de Pace de la Paris. 

În sudul Regatului SCS conflictele vechi au izbucnit din nou după 1918. 
Vardar- Macedonia, puternic amestecată etnic, si Kosovo, cu majoritatea 
sa albaneză în proporţie de 68%, au fost recapturate de armata sârbă la 
sfârșitul anului 1918. Până în 1924, în ultimele răbufniri până în 1927, 
voluntarii albanezi (kacaki, în jur de 10.000 de oameni) au luptat împo- 
triva administraţiei sârbe, care la rândul ei a recrutat paramilitari din 
rândul populaţiei sârbe, care au deportat femei și copii albanezi pe scară 
largă. Belgradul nu a căutat o soluţie politică, ci una militară: 22.000 de 
arestaţi, 12.400 de morti și aproximativ 6.000 de case distruse formează 
bilanţul unui conflict etnic asemănător războiului civil. 

Tot în Vardar-Macedonia, recucerirea sârbă a însemnat doar o nouă 
răsucire în spirala escaladării nationalismelor sârb si bulgar. Regiunea 
din zona frontului de la Salonic a fost devastată grav în timpul războiului: 
la fiecare doi civili corespundea un soldat (aproximativ 600.000 de soldaţi 
la 1,2 milioane de locuitori). Agricultura a fost distrusă în mare măsură, 
populaţia afectată de foamete si epidemii. Administraţia bulgară a pus 
societatea locală sub o mare presiune politică economică și naţională, în 
timp ce combinaţia dintre bulgarizare si exploatarea economică, pe de 
altă parte, a întărit curentele regionale macedonene din cadrul populaţiei 
ortodoxe slave. Organizaţia Revoluționară Interna Macedoneaná, proas- 
păt formată în Bulgaria la sfârșitul anului 1918, a început acţiunea de 

gherilă împotriva administraţiei sârbe. La fel ca în Kosovo, guvernul 
sârb a reacţionat violent. Armata, jandarmeria și grupurile combatante 
formate din voluntari locali si cei din mediul rural care erau adesea 
nevoiţi să facă serviciul militar au transformat zona slabă din punct de 
vedere structural într-o zonă militară extinsă. Granița cu Bulgaria a fost 
închisă ermetic. 

Chiar $i cu România Regatul SCS s-a aflat în relaţii tensionate, de- 
oarece ambele ţări au revendicat Banatul. Abia în 1923 problema a fost 
solutionatä prin diviziunea Banatului, prin care Timişoara a revenit 
României, restul fostelor comitate maghiare Timiş si Torontal, Rega- 
tului SCS. 

România a avut și ea dispute cu majoritatea vecinilor. Ungaria nu a 
dorit să renunţe definitiv la zonele pierdute prin Tratatul de la Trianon. 
Uniunea Sovietică a revendicat Basarabia, a sprijinit operaţiunile de 
gherilă prin serviciul său secret (răscoala din 1924 de la Tatarbunar) și 
a fondat Republica Autonomă Sovietică Socialistă Moldovenească pe 
malul stâng al Nistrului în 1924. Însuși numele exprima deja strategia 
sovietică, revendicarea unei națiuni moldovenești, a cărei parte vorbi- 
toare de limbă română era clar separată de românii de la vest de Prut 
(până în 1918, râul de frontieră). Spre sud, problema Dobrogei afecta 
relaţiile cu Bulgaria. Cei doi vecini au purtat de mai multe ori războaie 
pentru regiune între 1913 și 1918. În 1919 România a preluat toată Do- 
brogea, inclusiv sudul, așa-numitul Cadrilater, care era populat în pro- 
portie de 98% de bulgari, turci și tătari. Atât România, cât si Bulgaria 
au colonizat refugiaţi din Macedonia în regiunea de frontieră, aromâni 
în teritoriul românesc și activiști naționaliști bulgari în partea bulgară. 
Aceștia din urmă au adus cu sine tactici de luptă de gherilă și le-au 
aplicat pe teritoriul românesc. Dobrogea de Sud a rămas o zonă de criză 
permanentă pentru România, la fel ca Basarabia. 

Grecia s-a numărat de asemenea printre câștigători în 1919, primind 
toată Tracia si sudul Albaniei. Tara se afla însă în război. Debarcarea 
trupelor grecești în Smyrna în mai 1919 a marcat sfârşitul unui război 
de zece ani pentru Grecia. Intervenţia din Asia Mică s-a străduit să re- 
alizeze Marea Idee, după conceptul unui Imperiu Bizantin reînnoit, expus 
public în 1843, sub forma unui stat naţional grec extins ca o Mare Grecie 
pe cele două continente și cinci mări, așa cum a fost formulat cam 70 de 
ani mai târziu. În primii aburi ai victoriei, chiar şi Constantinopolul 
părea la îndemână. Situaţia politică externă și internă din Grecia s-a 
deteriorat însă rapid. Franţa si Italia au susținut rezistenţa naţională 
a Turciei faţă de ocupaţia elenă, pe care Kemal Pasa (ulterior Atatürk, 

1881-1938) a organizat-o în Anatolia Centrală. Puterea protectoare a 
Greciei, Marea Britanie, a refuzat sprijinul, deoarece regele Constantin, 
care era considerat la Londra omul Puterilor Centrale, redobândise pu- 
Lerea în Grecia. Venizelos pierduse alegerile pe care le organizase chiar 
el în noiembrie 1920. Adversarul său, Dimitrios Gunaris, liderul Parti- 
«ului Popular, le-a promis alegătorilor săi pace si sfârşitul venizelismului 
autoritar, dar a continuat războiul împotriva naționaliștilor turci. În vara 
anului 1921, frontul grec din Anatolia Centrală a ajuns la un blocaj pe 
râul Sakarya și s-a prăbușit în august 1922. Înfrângerea ţării izolate pe 
plan extern a fost cauzată de rutele lungi de aprovizionare, epuizarea 
trupelor și consecinţele unei epurări ordonate politic al corpului de ofi- 
teri, multi susținători ai lui Venizelos, experimentați în război, pierzán- 
du-şi poziţiile. Turcia a primit de asemenea arme din partea Uniunii 
Sovietice. În vara anului 1922, Kemal a deschis ofensiva decisivă care 
i-a dus trupele până la Smyrna, care a fost incendiată și în mare parte 
distrusă. Imaginile apocaliptice ale haosului învăluit de o coloană de 
[um care putea fi văzut de deparie s-au întipărit adânc în memoria co- 
lectivă greacă. Sfârșitul grecismului anatolian a fost interpretat drept 
catastrofa din Asia Mică, dar, de asemenea, a ușurat în mare parte elita 
politică si militară, deoarece termenul de catastrofă se referă la o forţă 
majoră care nu poate fi influențată de oameni. Înfrângerea a pus capăt 
iredentismului grec, care și-a pierdut baza demografică din cauza exo- 
dului în masă, uciderii și evacuării grecilor anatolieni.” 


Spaţiul balcanic împărţit în două: 
Devastat de război și ferit de război 


Balcanii se pot înfățișa nu numai în funcţie de învingători și învinşi, ci și 
într-un mod diferit, și anume împărțit în zone devastate de război si zone 
scutite de ostilitäti. Atunci, un lucru devine clar: teritoriile de bază ale 
statelor compozite postimperiale — Serbia în cazul SCS, Tara Românească 
si Moldova în cazul României Mari — au împărtășit următoarele caracte- 
ristici: au fost teatre de luptă, apoi — zone de ocupaţie ale Puterilor Cen- 
trale si au suferit pagube grave demografice, economice si de infrastructură. 
Spaţiul macedonean a aparținut și el acestor zone (în special în zona 
fronturilor de-a lungul graniţei greco-sârbe). Albania a fost cea mai pu- 
tin devastată — deşi cu cea mai modestă infrastructură antebelică. Cele 
rămase între 1914-1918 în mare parte sau complet neatinse de ostilitäti 
(între noile graniţe) au fost întreaga regiune din Slovenia până în Bosnia 
si Herţegovina, toată Ungaria până în Carpaţi, dar si sudul Balcanilor 

din sudul si centrul Greciei. Totuşi, acest lucru nu înseamnă cá popula- 
tia din aceste zone nu a fost scutită de malnutriție si boli. A fost semni- 
ficativ din punct de vedere politic faptul că teritoriile politice de bază 
din statele compozite postimperiale au fost devastate si de aici derivă 
pretenţia la dreptul de dominare în noile părţi ale ţărilor care ar fi su- 
ferit mai puţin si ar fi fost eliberate si de armatele sârbe si române. În 
acest sens, reconstrucţia ar trebui să fie finanțată in mod semnificativ 
de către beneficiarii noii libertăţi. Această evaluare nu a fost împărtăşită 
în Croatia și Transilvania, ceea ce a fost cauza crizelor severe si chiar a 
prăbușirii violente a statului. 

Numărul de victime în majoritatea statelor din Balcani a fost foarte 
mare și a explicat relansarea dificilă după 1918. Bulgaria a mobilizat 
850.000 de bărbaţi, adică 15% din populaţia totală sau majoritatea popu- 
latiei masculine apte de muncă. 30% dintre cei mobilizați (sau 5% din 
totalul populaţiei) nu au supravieţuit războiului. Sute de mii de femei 
au fost de asemenea mobilizate, care au trebuit să ia locul bărbaţilor în 
procesul muncii. În 1918, Bulgaria număra si zeci de mii de invalizi de 
război şi sute de mii de refugiaţi. Aceste cifre pot fi folosite pentru a 
măsura două lucruri: efortul enorm al unei întregi societăţi de a obţine 
un statut regional de putere hegemonică şi o cădere la fel de violentă, 
care a fost urmată de o criză politică, economică și mai ales mentală. 

Serbia pierduse aproximativ un sfert din populaţia sa antebelică; 
guvernul a estimat că jumătate din bunurile populaţiei au fost distruse. 
În 1916 România a chemat la arme 11% din populaţie, adică 814.000 de 
oameni. Pierderile s-au ridicat la 335.000 de soldaţi si 650.000 de civili, 
iar în jur de 75.000 de persoane au fost înregistrate ca invalizi de război. 
Fluxurile de refugiaţi si continuarea ostilităților (pentru Transilvania) 
sau lupte de gherilă și războaie mici (Kosovo, sudul Serbiei, Muntenegru, 
Albania) adesea împovărau regiunile deja perturbate. Prăbuşirea infra- 
structurii şi comunicaţiilor a făcut şi mai dificilă noua ordine statală. 


ÎNCERCĂRI DE ORGANIZARE POSTIMPERIALĂ 


Mici imperii și state naţionale 


Din moștenirea marilor imperii apăruseră imperiile mici în Balcani, Re- 
gatul SCS ei România Mare. În ceea ce privește structura populaţiei, 
eterogenitatea lor socio-economică şi problemele de integrare, acestea 
seamănă cu cele din imperiile căzute. Noile grupuri de bază (elitele din 

Belgrad și Bucureşti) s-au confruntat cu sarcini la care elitele mai ex- 
perimentate din Viena, Budapesta si Istanbul esuaserä. Desigur, cele 
două state câștigătoare nu s-au văzut ca niște entităţi postimperiale, ci 
ca state nationale. Întrucât omogenitatea naţională dorită nu corespun- 
dea realităţii sociale, a existat un potenţial mare de conflict în aceste 
(ri de la bun început, ceea ce a dus la război civil și migraţie în masă 
in timpul celui de-al Doilea Război Mondial, prin care o nouă dimensiune 
a violenţei, sub forma Holocaustului, adusă în regiune din afară prin 
intermediul national-socialismului, a fost susținută ulterior de actori re- 
vionali. În afară de de statele victorioase postimperiale existau si ţări 
precum Albania, Bulgaria și Grecia, care erau în mare măsură omogene 
din punct de vedere etnic (Bulgaria) sau aproape în întregime (Albania, 
(Grecia) din cauza pierderii de teritoriu și/sau a migrației în masă si care 
Lrebuiau să suprime moştenirea unui singur imperiu — cel otoman - prin 
structuri statale naţionale. 

Dintr-o perspectivă macro, dezvoltarea internă a spaţiului balcanic 
se poate reprezenta astfel: 

— 1918-1923: consolidarea taratä de conflicte a statelor postimperiale 

compozite, precum și a Albaniei, Greciei și Bulgariei; 

— 1923 — începutul anilor ’30: încercarea unei noi ordini regional-po- 

litice și a construcţiei economice şi statale; 

— 1928/29 — 1938: trecerea la regimurile autoritare (mai întâi în Alba- 

nia şi Regatul SCS, apoi în România). 

O analiză comparativă a evoluţiilor politice interne trebuie să facă 
distincţia între compozitele postimperiale și statele naționale existente. 
În Regatul SCS şi în România Mare elitele politice s-au confruntat cu 
întrebări comparabile despre construirea statului si contopirea regiuni- 
lor extrem de eterogene. În ceea ce privește economia, structura socială, 
nivelul de educaţie si caracteristicile culturale, Slovenia fostă habsbur- 
gicä și Vardar-Macedonia postotomanä din Regatul SCS, iar în România 
Mare Bucovina fostă austriacă şi Dobrogea postotomană aparţineau 
unor lumi complet diferite si nu aveau nici un temei istoric comun. Atât 
în Regatul SCS, cât si în România Mare, ideologia de stat a insistat asupra 
limbii și a conștiinței naţionale ca legătură culturală care ar avea un 
efect mai puternic decât secole de carente în dezvoltare. În ambele state, 
elitele din statele existente înainte de 1914 au dat mâna: în România se 
vorbea despre Vechiul Regat (Tara Românească și Moldova), în SCS pu- 
terea se concentra la Belgrad. 

În plus faţă de diferenţele structurale istorice a existat tensiunea 
dintre regiunile devastate de război si regiuni în mare parte crutate, si 

între elitele structurate diferit. Croatii si românii posthabsburgici au 
adus noilor state o clasă de mijloc bine educată, o putere economică con- 
siderabilă și experienţă în parlamentarismul austriac și ungar, ale că- 
ror elite antebelice fuseseră structurate diferit. Regatul era dominat de 
un strat mic de mari proprietari funciari si antreprenori, de obicei de 
origine nobilă. Serbia, pe de altă parte, nu cunoștea nici o nobilime, dar 
elita sa era formată din funcţionari și ofițeri, precum și din oameni de 
afaceri apropiaţi de stat. În timp ce elita politică şi statul proveneau în 
mare parte din regat, elitele românești din Transilvania s-au definit 
tocmai prin opoziţia lor faţă de statul maghiar și şi-au bazat puterea 
pe propriul partid etnic, sistem bancar și de asociaţii. Autoorganizarea 
politică, asociaţiile și uniunile, spaţiul public politic, lumea publicistică 
şi în general nivelul de alfabetizare în regiunile fostului imperiu aus- 
tro-ungar erau cu mult superioare celor două vechi state (Serbia și 
România). Vechile frontiere naţionale au devenit astfel granițe so- 
cio-culturale interne, care au fost estompate din punct de vedere admi- 
nistrativ de noile reglementări organizatorice, dar ele au existat în 
continuare structural. 

Contraste semnificative între părțile vechi și cele noi ale ţării au 
existat și în structura etnică: Serbia (înainte de 1912) și România erau 
în mare măsură omogene etnic. Doar România de est avea o populaţie 
minoritară predominant vorbitoare de idiş (care era uneori majoritară 
în zonele urbane). Înainte de 1914, Bucureștiul era un oraș etnic mixt, 
cu o populație maghiară, germană și evreiască numeroasă. După 1918, 
societățile acestor state de bază au trebuit să experimenteze o nouă 
diversitate etnică. Conform recensământului din 1930, România (18,05 
milioane de locuitori) avea 71,9% populaţie românească, alături de 7,9% 
unguri, 4,13% germani, 4,03% evrei, 3,22% ucraineni, 2,26% ruşi, 2,03% 
bulgari, 1,45% romi, precum și turci, sârbi, polonezi şi greci. În statul 
SCS din 1931, persoanele cu cele trei nume propagate oficial (sârbi, 
croaţi, sloveni) au furnizat 85,16% din 13,9 milioane de locuitori; 3,59% 
germani, 3,36% maghiari şi 3,63% albanezi au fost înregistraţi în gru- 
puri etnice non-slave, alături de români, turci și italieni. Întrucât na- 
tiunea exista doar pe hârtie, o divizare între sârbi, croaţi și sloveni are 
mai mult sens — sârbii aveau deci o majoritate relativă de aproximativ 
42%, dar nu o majoritate absolută. În ambele ţări, minoritățile au trăit 
adesea masiv în anumite regiuni, unde au format majoritatea relativă 
sau absolută. Românii etnici au constituit puţin peste 57% din populaţia 
din Transilvania. În Tinutul Secuiesc, aflat în arcul Carpaţilor, exista 
o majoritate maghiară compactă copleșitoare. În Regatul SCS Slove- 
nia a fost în special relativ omogenă etnic. În schimb, amestecul etnic 

a fost deosebit de puternic în Bosnia, Macedonia, Dobrogea, Banat și 
Basarabia. 

Diferenţa dintre oraş si sat a fost determinantă socio-cultural: până 
la cel de-al Doilea Război Mondial, orașele noilor provincii ale României 
au rămas non-românești: în 1930, Timişoara avea doar în jur de 25% 
români, în metropola transilvăneană Cluj erau aproape 35%. O altă linie 
de demarcaţie era între diferențele religioase: nord-vestul SCS era cato- 
lic, sudul (Macedonia, Kosovo) avea majorităţi musulmane la nivel regi- 
onal; in Bosnia, Biserica Ortodoxă si cea Catolică coexistau cu Islamul. 
In România, după constituţia din 1923, Biserica Ortodoxă avea prioritate 
asupra Bisericii Unite, lucru important în partea de vest a țării (ortodoc- 
sii care l-au recunoscut pe Papă ca autoritate în 1698-1702). În fostele 
părți habsburgice ale ţării, Bisericile Catolică, Luteraná si Reformată 
deţineau o poziţie puternică, de durată, dominantă cultural. În Dobrogea 
trăiau musulmani turci și tătari ca moștenire a Imperiului Otoman. 

În ambele state postimperiale, formarea statală s-a dovedit dificilă. 
România era înconjurată de state aflate în agitaţie revoluţionară și răz- 
boi civil. România a intervenit in Ungaria și a obținut victoria asupra 
bolsevismului panonic. Cu toate acestea, în războiul civil rus România 
a rămas un spectator preocupat, la fel ca în tensiunile interne grave din 
Bulgaria din timpul guvernării Alianţei Agrare. În interior, guvernele 
care se schimbau rapid s-au confruntat cu tulburări sociale grave. Re- 
volutia bolşevică ameninţa să se răspândească. Valuri de grevă au zgu- 
duit ţara. Tulburările sociale ale ţăranilor au putut fi rezolvate prin 
anunţarea reformei funciare si a votului universal al bărbaţilor. Soldaţii 
țărani au eliminat pericolul revoluţiei în ţară si în Ungaria. Armata ro- 
mână, condusă de Alexandru Averescu (1859-1938), a salvat situația. 
Averescu a fondat Partidul Poporului şi a câştigat alegerile, venerat ca 
un Mesia de mulţi țărani cuprinși de o isterie în masă. În calitate de 
prim-ministru (1919-1921) Averescu a stabilizat Regatul României Mari. 
Steaua lui s-a stins rapid însă, iar din 1922, a preluat cârma Partidului 
Naţional Liberal, cea mai importantă dinastie politică românească (fa- 
milia Brătianu). Astfel, tara părea să fie legată prin structuri ordonate 
antebelice. 

Înainte de 1918, actorii politici sud-slavi au evitat în mare parte pro- 
blema modului de a aborda contrastele socio-culturale profunde. Prota- 
gonistii români nu au căutat deloc răspuns si au fost copleșiți de realizarea 
unor vise iredentiste. În ambele ţări au existat două alternative: conti- 
nuarea și transferul modelului centralist al zonelor de bază în noile pro- 
vincii, sau o ordine federală, adică crearea elementelor de autonomie 
regională. Înțelegerea națiunii era strâns legată de această alegere. 

Elitele sârbe au fluctuat între ideea unei Serbii lărgite şi a unei 
Iugoslavii dominate de sârbi. Acele părţi ale elitei croate care au susţinut 
uniunea într-un singur stat au susţinut iugoslavismul, dar au dorit să 
negocieze construcţia statului. Privit ca iugoslavism integral, era vorba 
despre ideea menţionată a unui popor cu trei caracteristici (şi nume 
regionale). Sârbii, croații și slovenii au fost deci numiţi în mod diferit 
părţi ale aceleiaşi naţiuni (sau trib/pleme) sau trei triburi (plemena) ale 
aceleiași naţiuni. Croatul Frano Supilo părăsise deja Comitetul Slavilor 
de Sud în 1916 într-o dispută cu premierul sârb Nikola Pa&ié pe tema 
alipirii sau unirii regiunilor austro-iugoslave cu Serbia. Declaraţia de 
la Corfu (1917) a plasat chestiunea unei adunări constitutante. Serbia 
a clarificat însă că nu dorea să tolereze autonomia sau ţinuturile istorice. 
Consiliul National al Slovenilor, Croaților şi Sârbilor din Zagreb, iugos- 
lavii din vechiul imperiu deci, a continuat disputa. Liderul sloven Anton 
Korošec si liderul Partidului Țărănesc Croat, Stjepan Radić (1871-1938), 
au cerut o structură federală a statului, iar cel mai important reprezen- 
tant austro-särb, Svetozar Pribičević (1875-1936), o structură centrali- 
zată. Alegerile au avut loc în 1920. Cel mai puternic partid a fost Partidul 
Democrat (Pribiéevié, Ljubomir Davidovié, 1863-1940) (92 de locuri), 
care reprezenta iugoslavismul integral. Partidul National-Radical al lui 
Nikola Pa&ié (91 de locuri) a urmárit scopul de a uni toti sárbii intr-un 
stat cu o autonomie localá extinsá. Partidul Popular Táránesc Croat al 
lui Stjepan Radié a cerut propria sa republicá táráneascá croatá intr-un 
stat federal, astfel că avea pretenţii de politică socială si naţională. În 
fata partidului țărănesc, care s-a transformat rapid într-un partid de 
unitate naţională croată, comuniștii aveau 58 de locuri. Partidele nati- 
onale sau confesionale au dominat printre sloveni (Partidul Poporului, 
27 de locuri) şi musulmanii bosniaci (Organizaţia Musulmană Iugoslavă, 
24 de locuri). 

Radicalii şi democrații, cele două partide sârbe din provinciile vechi 
si noi, au impus o constituţie centralistá cu referire la victimele rázbo- 
iului din Serbia (Constituţia Vidovdan, care a fost adoptată în ziua sim- 
bolică a Sf. Vitus, 28 iunie, ziua bătăliei de pe Câmpia Mierlei). Aceștia 
au plecat de la ideea că cele trei mari popoare sud-slave (musulmanii bos- 
niaci nu erau consideraţi a fi propriu-zis o etnie) se vor contopi într-o sin- 
gură naţiune iugoslavă. Constituţia centralistă prevedea 33 de districte 
care trebuiau să dizolve în mod deliberat vechile frontiere provinciale. 
Stâlpul statului unitar era monarhia; autoguvernarea complementară la 
nivel inferior a fost greu realizabilă în părțile sârbe din ţară, având in 
vedere nivelul scăzut de educaţie si continuarea gândirii juridice premo- 

‚lerne (drept comun). În special sârbii din fostul imperiu habsburgic au 
văzut în centralism contra-modelul fostului stat habsburgic, a cărui 
moștenire trebuia depășită cât mai repede posibil. Regele Alexandru Ka- 
rigeorgevici (1888-1934) a fost adeptul unui model centralist-unitarist 
care oferea sârbilor o poziţie hegemonicä în stat. Tugoslavismul trebuia 
să însemne asimilarea non-särbilor în modelul national și de stat sârb. 
liderul croat al ţăranilor, Stjepan Radić, a reprezentat polul opus. În 
libăra croată el i-a marginalizat pe naționaliștii loiali imperiului ai 
Partidului Dreptei Pure (așa-numiții frankiști, după fondatorul lor, 
Josip Frank, 1844-1911). Odată cu noul drept universal de vot, partidul 
său a obţinut o largă bază socială. Radic susținea un stat al țăranilor. 
A admirat idealurile, dar nu si metodele Revoluţiei Ruse. Atacurile sale 
aa fost îndreptate împotriva elitelor politice ale sârbilor, dar nu impo- 
riva sârbilor ca naţiune. A fost, de asemenea, un pacifist declarat. În 
1920 a publicat proiectul de constituţie pentru o confederație a Croaţiei 
si altor părţi ale ţării, care se baza pe democraţia directă (referendu- 
muri, obligaţia unor noi alegeri, depunerea președintelui prin petiții cu 
cel puţin 100.000 de semnături) si subsidiaritate, precum si pe egalita- 
tea socială exprimată prin zadruga, familia tradiţională complexă din 
mediul rural? 

Clubul Iugoslav a prezentat un al treilea model, în care politicianul 
de top sloven Korosec a jucat un rol principal. Organizaţia sa teritorială 
(inea cont partial de regiunile istorice, care erau împărţite pe trei nive- 
luri (provincie-distriet-comunä), fiecare cu o autonomie extinsă. Adu- 
nările provinciale, în calitate de parlamente regionale, ar fi trebuit să 
beneficieze de competenţe legislative si fiscale extinse. La cel mai înalt 
nivel, proiectul avea în vedere un sistem bicameral, în care a doua ca- 
meră trebuia ocupată jumătate de asociaţiile corporatiste si jumătate 
de adunările provinciale. Clubul lugoslav prevedea păstrarea particu- 
laritätilor regionale, dar intervenea puternic în structura lor dacă voia 
să cuprindă Bosnia si Dalmatia. 

Bosniacii musulmani reprezentaţi în Organizaţia Musulmană lugos- 
lavă (JMO) au vrut în primul rând să păstreze Bosnia ca unitate admi- 
nistrativă, altfel s-ar fi confruntat cu o opțiune naţională sârbă (mai 
degrabă decât croată). Prin urmare, liderul ei, Mehmed Spaho (1883-1939), 
a ţinut ferm la regiunile istorice în schema sa. Împărţirea districtelor ar 
fi trebuit să adune laolaltă zonele de locuire musulmană. Comuniștii 
împinși repede în ilegalitate au cerut o revoluţie socială; în chestiunea 
naţională s-au poziţionat ca iugoslavi integraliști. Soluţia centralizată 
cu autoadministrare la nivel de district, care a fost implementată în 

1921, nu a rezolvat diferendele, ci a însemnat doar începutul unui con- 
flict care curând avea să se desfăşoare pe linia etnică (sárbi-croati). 

De asemenea, în cel de-al doilea stat postimperial compozit s-a rele- 
vat în curând decalajul dintre părţile vechi si cele noi ale ţării. Spre 
deosebire de SCS, acest contrast nu a fost etnicizat în națiunea română 
titularä. Acea parte a elitelor transilvano-române care susținea autonomia 
se temea de revizionismul maghiar și, în ciuda tuturor sensibilitätilor 
regionaliste, s-a văzut ca făcând parte dintr-o naţiune română uniformă. 
Regele român a instituit în 1919 un guvern condus de un transilvănean 
(Alexandru Vaida-Voevod, 1873-1952), care s-a confruntat cu rezistenţa 
din partea elitei Vechiului Regat. În același timp, competențele guver- 
nului transilvănean au fost reduse treptat. Legislaţia regională a fost 
suspendată din decembrie 1919, iar în aprilie 1920 Consiliul Dirigent a 
fost dizolvat de guvernul central. În 1922, direcţiile administrative au 
fost eliminate definitiv. De asemenea, în Basarabia, guvernul regional, 
parlamentul si organele de autoguvernare (zemstva) preluate de la im- 
periul țarist au dispărut sub presiunea autorităţilor centrale. Guvernul 
central a operat cu decrete care extindeau dreptul vechiului regat asupra 
noilor provincii. Asa-numitele comisii de unificare au efectuat această 
omogenizare administrativă. Legea marţială, care a fost impusă în re- 
giunile de frontieră instabile cu Ungaria şi Uniunea Sovietică, a servit 
ca un important mijloc de putere. Guvernul central a încercat să lichi- 
deze tradițiile administrative imperiale ale comitatelor maghiare, dis- 
trictelor austriece și zemstvelor rusești. Consiliile municipale au fost 
înlocuite efectiv de jandarmerie. Constituţia adoptată în 1923, în care 
Partidul Naţional Liberal, reprezentând elitele de afaceri ale vechiului 
regat, a avut un rol definitoriu, a desemnat România drept stat naţional 
unitar. Regionistii transilvăneni din jurul lui Iuliu Maniu au cerut o a 
doua Alba Iulie, adică o nouă adunare naţională transilvăneană, iar 
tonul împotriva elitelor bucureştene a devenit foarte accentuat. Precum 
croații din Regatul SCS, românii din fostul teritoriu habsburgic au văzut 
în noii lor compatrioți din vechiul regat imaginea celuilalt (balcanici, 
bizantini, levantini, orientali). Orientul intern și orientalizarea internă 
ca armă politică au fost populare într-o epocă a teoriei cercurilor cultu- 
rale. În 1922, mulţi români ardeleni au boicotat încoronarea regelui 
Ferdinand la Alba Iulia, privită ca o acaparare simbolică a Transilvaniei 
de către statul román.? 

Unificarea administrativă în practică: 
Aparatele de stat postimperiale 


Centralismul a fost răspunsul constitutional al elitelor Belgradului ai 
Bucureştiului și al susținătorilor acestora în noile părţi ale ţării (în primul 
rând sârbii care fuseseră sub habsburgi din Regatul SCS, centralistii ar- 
deleni si românii bucovineni din România Mare). În ambele țări, însă, 
liniile de demarcaţie politică, socio-economică și cultural-mentală au 
continuat de-a lungul graniţelor antebelice. În practică, comasarea dife- 
ritelor sisteme administrative a trebuit să se dovedească decisivă. Avem 
surprinzător de puţin despre tranziţia de la organizarea imperială la cea 
postimperială. Cercetările din statele naţionale, ca şi statele naţionale 
iri sine, au dorit să acopere urmele imperialiste cât mai bine posibil. 
Noile state s-au confruntat cu întrebări importante: cum să se ocupe 
de aparatele functionäresti existente, in special de acei funcţionari pu- 
blici care erau loiali imperiului? Cum să abordeze legile si structurile 
existente în domeniul financiar, al valutei, impozitelor, dreptului comer- 
cial şi succesoral? Scopul ideologic de a depăşi imperiile era clar, prac- 
lica — mult mai slabă. Până la Tratatul de la Trianon din 1920, multi 
funcționari maghiari au refuzat să depună jurământul către statul ro- 
mân, iar foștii oficiali taristi din Basarabia s-au comportat similar. În 
Transilvania, chiar și la zece ani de la sfârşitul monarhiei dunărene, 
administraţia locală igi desfăşura activităţile în germană sau maghiară, 
deoarece pur si simplu exista o carentä de funcționari români compe- 
tenti, sau autorităţile locale nu aveau cunoștințe de limba română. Un 
studiu de caz din districtul Bistriţa-Năsăud din Transilvania de Nord 
arată dilema autorităţilor centrale: funcţionarii locali români au servit 
statul maghiar cu fidelitate până în 1918, dar au fost implicaţi si în 
asociaţii culturale românești. În discursul naţionalist erau consideraţi 
trădători, în practica administrativă nu puteau fi evitati. Administraţia 
românească din Basarabia a fost si ea la fel de fragilă. Si acolo multi func- 
tionari au refuzat să depună jurământul către statul român si aproape 
nici unul nu înţelegea noua limbă oficială. Deși statul a decis să conce- 
dieze etnicii ruși, a trebuit totuşi să facă unele compromisuri, din mo- 
ment ce lipseau înlocuitorii români. În februarie 1924 a fost elaborat un 
test de limbă sub ameninţarea cu demiterea, iar în ianuarie 1925 cu- 
noasterea limbii române a fost declarată prima cerinţă de recrutare — în 
practică, însă, totul se reducea mai mult la fidelitatea faţă de noul stat. 
Cu toate acestea, în curând au apărut plângeri în noile provincii, potri- 
vit cărora funcţionarii slab calificaţi din Vechiul Regat ar fi preluat 

functiile-cheie, în timp ce românii din noile provincii erau subreprezen- 
tati în instituţiile centrale. În Transilvania, funcţionarii rămași în pri- 
mul rând din administraţia maghiară au fost cei care au reglementat 
tranziţia. Cei din Vechiul Regat au fost folosiţi în număr mare doar în 
regiuni puternic maghiarizate, cum ar fi Ținutul Secuiesc din arcul 
Carpaţilor. Adeseori au fost angajaţi multi foști ofiţeri. A apărut rapid 
o ierarhie a atractivitátii locurilor de muncă, pe nivelul de jos aflându-se 
regiunile sărace din Basarabia și Dobrogea, critice din punct de vedere 
structural si în materie de securitate. În 1928, de exemplu, în judeţul 
Durostor din Dobrogea nici unul dintre șefii de plăși nu avea vreo di- 
plomă. Statul român a înfiinţat treptat un colegiu de administraţie 
(1925-1930). Legea administrativă din 1925 a stabilit cerinţele de pre- 
gătire pentru personalul superior si a iniţiat o academizare a adminis- 
tratiei superioare pe baza modelului francez. Totuşi, la mijlocul anilor 
'30, în România Mare lipsea încă un număr suficient de funcţionari bine 
calificaţi si integri. 

O problemă similară a apărut în Regatul SCS. În noile părţi ale ţării 
a apărut repede sentimentul dominaţiei aparatului administrativ de 
către sârbi din Serbia. Frustrarea în legătură cu blocarea oportunitäti- 
lor de carieră s-a împletit cu diferenţele de mentalitate culturală internă. 
În România si SCS, oficialii din vechile regate au adus cu ei practici 
administrative (corupţie, ignorare a regulilor și legilor, violenţă fizică în 
cazul autorităţilor de securitate), care au fost iritante si au funcţionat 
ca un pas înapoi din punct de vedere civilizational asupra unor categorii 
ale populaţiei foste habsburgice. Jandarmul care bate a fost în ambele 
ţări un simbol al noii puteri de stat omogenizantá din punct de vedere 
naţional și etnic. În ambele țări, constitutiile (1921 SCS, 1923 România) 
au impus o diviziune teritorială care avea drept scop dispariția provin- 
ciilor și regiunilor vechi prin crearea de noi districte. 


Au existat tensiuni între părțile vechi si cele noi ale țării — întotdeauna 
la nivelul naţiunilor titulare, nu al minorităţilor — și în armată. Căci și 
armatele erau după 1918 compozite, formate din ofițeri care tocmai se 
războiseră între ei. Spre deosebire de Polonia sau Cehoslovacia, armata 
SCS s-a rupt de orice tradiţie austriacă, suprimând tot ce era în negru 
si galben (culorile Habsburgilor). În total, noua armată a preluat 2.590 
de ofiţeri din armata cezaro-crăiască. Cu toate acestea, multi ofițeri croaţi 
loiali austriecilor nu s-au alăturat armatei SCS sau au fost împiedicaţi să 
facă acest lucru. Foști ofițeri de rang înalt de-ai K.u.K. au fost destituiti 
și deseori härtuiti, cum a fost cazul mareșalului austro-sârb Svetozar 

Boroević von Bojna (1856-1920), care se distinsese în luptele de la Isonzo. 
Adjunctul său, croatul Slavko Kvaternik (1878-1947), care jucase un rol 
important în administrarea militară austriacă din Serbia în Primul 
Război Mondial, s-a radicalizat și a avansat la rangul de ministru de 
război în timpul dictaturii ustasilor (1941-1942). El reprezintă nucleul 
puternic al foştilor ofițeri croaţi ai K.u.K., loiali austriecilor, care nu ac- 
ceptau noul stat. În 1918 şi 1919 acest grup era încă prea slab pentru a 
organiza un puci de succes. Stigmatizarea a tot ce amintea de Austro-Un- 
paria a înstrăinat părţi ale corpului ofiţerilor croaţi de armata SCS. Re- 
crutarea care viza cadre tinere nu a putut compensa în totalitate acest 
lucru. Armata SCS a fost în esenţă o continuare a armatei sârbe, la fel 
cum întregul stat a devenit o Serbie extinsă — si aga a fost înţeleasă si 
de monarhi. 

În România, care a adoptat o lege a organizării armatei în 1924, ar- 
mata a înfiinţat comisii de control pentru a monitoriza trecutul politic 
ul ofițerilor din imperiile țarist și austro-ungar. Integrarea s-a desfágu- 
rat dificil, problemele de limbă, culturi militare diferite, competiţia pen- 
iru promoții ducând la frietiuni, la fel și preferința pentru ofițerii care 
dezertaserá din armatele imperiale, față de cei care au rămas fideli îm- 
päratului si țarului. Cu toate acestea, foşti ofiţeri din armata austro-un- 
pară — însă puţini foşti ofițeri taristi — au avut cariere importante si au 
preluat posturi de comandă centrală până la cel de-al Doilea Război 
Mondial; de exemplu, Ioan Boeriu, baron de Polichna (1859-1949), feld- 
maresal-locotenent, participant la Adunarea Naţională de la Alba Iulia, 
comandant în războiul pentru Transilvania (1919) si comandant militar 
al Consiliului Dirigent al Transilvaniei; sau Iosif Iacobici (1884-1952), 
ofiţer de stat-major K.u.K. și ulterior ministru de război și șef al Marelui 
Stat-Major sub conducerea lui Ion Antonescu si răspunzător și el pentru 
Shoah. Tensiunile etnice din armata română nu sunt cunoscute. Aproape 
că nu s-au cercetat deloc contradicţiile regionaliste. Spre deosebire de 
Regatul SCS, lipsa de etnicizare a conflictelor în cadrul naţiunii titulare 
a jucat și ea un rol în armata din România. 

Învăţământul superior a fost la fel de important şi vizibil ca armata — 
peste tot în Balcani a fost privilegiat faţă de învățământul preuniver- 
sitar. În statele compozite postimperiale, SCS a preluat Universitatea 
din Zagreb, a cărei integrare în termeni de politică naţională a avut loc 
fără multe conflicte, comparativ cu universităţile din România Mare. 
România Mare a câştigat o universitate maghiară în Cluj (fondată în 
1872) si o universitate austriacă în Cernăuţi (fondată în 1875). Conflic- 
tul româno-maghiar s-a intensificat dramatic în spaţiul simbolic al 

universităţii. Catedra maghiară din Cluj a refuzat să depună jurămân- 
tul statului român, iar rectorul s-a sinucis. Refuzul de a depune jură- 
raäntul i-a împins pe români să schimbe in mare parte personalul 
universitar. Mulţi profesori universitari au fugit în Ungaria, unde 
Universitatea din Szeged a devenit un loc de exil. În Bucovina, unde 
Cernăuţi avusese o universitate de prestigiu, epurarea a căpătat o pu- 
ternică nuanţă antisemită. Universitatea românească din lași s-a con- 
fruntat cu o altă sarcină de integrare, și anume a numeroși studenţi 
basarabeni, adesea evrei și ruși, sau ruși din punct de vedere cultural 
si modelati de revoluţie. Contrastele etnice, antisemite si ideologice s-au 
întrunit într-o mișcare studenţească (Generaţia din 1922), din al cărei 
activism radical naţionalist si antisemit a apărut fascismul românesc. 

De asemenea, a existat un potenţial considerabil de conflict în pro- 
blema monedelor în circulaţie din zonele postimperiale. O mare parte a 
populației a fost afectată de unificarea monetară și fiscală, care a fost 
curând resimţită în noile părţi ale ţării ca o pierdere sau dezavantaj clar. 
Unificarea valutară a fost realizată în SCS la un curs perceput de deti- 
nătorii de numerar în monedă austro-ungară (coroana) drept pură ex- 
propriere. În România, unificarea monetară (1920) a folosit, în special 
băncilor mari și speculantilor. Pentru unificarea monetară, cu un buget 
(1920-1921) de 7,4 miliarde de lei, statul a cheltuit peste 5,5 miliarde 
pentru schimbul a 1,2 miliarde de ruble si 4,3 miliarde de coroane, 
schimb finanțat de o inflaţie considerabilă. Consecințele economice ale 
standardizării abia au început să fie cercetate. Acestea includ distruge- 
rea zonelor dezvoltate economic prin noile frontiere de stat și vamale 
sau periferizarea a ceea ce fuseseră odată zone centrale, dar și conse- 
cintele războiului asupra economiei: în 1921-1925, România a generat 
doar 67,6% din producţia de cereale din 1901-1913; producţia industrială 
era la 47,2% din nivelul 1913. 


Stat, armată, servicii secrete 


Grecia în perioada interbelică este descrisă ca un stat pretorian. De fapt, 
nu numai în Grecia armata a fost un factor central și vizibil în politică; 
acest lucru a fost valabil si pentru Bulgaria (până in 1934), în timp ce 
armatele din statele postimperiale erau sub controlul monarhilor si mai 
puţin evidente ca factor independent în politică. În Albania a trebuit 
întâi să fie construită o mică armată. Faptul că armata a dominat direct 
viaţa politică în state care au suferit înfrângeri serioase în război poate 
părea paradoxal. Însă ofiţerii din Grecia, precum şi din Bulgaria au 

pretins să stabilizeze viața politică și să salveze națiunea de pericolele 
interne — după eșecul extern. 

În Grecia, numeroasele lovituri de stat trebuie luate în considerare 
având în vedere diviziunea naţională, dar si luptele pentru carieră. Ofi- 
ieri mai tineri, care și-au văzut ascensiunea în pericol, au folosit puciu- 
rile pentru a-și împinge adversarii afară din armată. Astfel de epurări 
»läbiserä deja armata în războiul împotriva Turciei. Înfrângerea în ráz- 
hoi a însemnat pentru ofițerii venizelisti (Stylianos Gonatas, 1876-1966; 
Nikolaos Plastiras, 1883-1953) o oportunitate de a-i îndepărta de la 
putere pe militarii si politicienii responsabili de catastrofa națională si, 
intr-un proces-spectacol regizat (Procesul celor Şase), de a-i condamna 
lu moarte, inclusiv pe fostul premier Dimitrios Gunaris. Această crimă 
judiciară a otrăvit atmosfera politică din Grecia timp de mai mulţi ani. 
Ofițerii radicali au făcut presiuni pentru abolirea monarhiei si instaura- 
rea unei republici, ceea ce a declanșat o lovitură de stat regalistá de către 
ofiţeri sub conducerea lui Ioannis Metaxas (1923). El a fost învins de ofi- 
terii Theodoros Pangalos (1878-1952) si Georgios Kondylis (1878-1936), 
care l-au alungat pe rege (George II, 1890-1947) din ţară, au curățat 
corpul ofiţerilor şi, prin presiune asupra parlamentului, au proclamat 
republica (1924). Legi dure de securitate au restricționat semnificativ 
viața democratică si, mai ales, opoziţia. Generalii s-au folosit de ascen- 
siunea comuniștilor pentru a justifica în continuare atacurile împotriva 
parlamentarismului. În iunie 1925, nu numai că au răsturnat pentru 
prima dată un guvern, ci au preluat singuri puterea (Theodoros Pangalos, 
iunie 1925 — august 1926). Primei dictaturi militare i-a fost din nou pus 
capăt de militarii rivali (grupul Kondylis) într-o contralovitură de stat. 
Până în 1936, grupurile de ofiţeri au avut o influenţă considerabilă asu- 
pra vieţii politico-parlamentare a ţării, care a fost împovărată de divi- 
ziunea naţională. În noiembrie 1935, multi-pucistul Kondylis a organizat 
un referendum manipulat pentru restabilirea monarhiei. La 4 august 
1936, Ioannis Metaxas a dizolvat dispretuitul parlament si a instituit o 
dictatură mai durabilă, regele rămânând în fundal în comparaţie cu alte 
tări balcanice. 

Aceşti ofițeri erau ca garda imperială pretoriană din Roma antică: se 
ocupau cu politica internă și abia dacă isi mai îndeplineau îndatoririle 
esențiale. Iar pretorienii erau divizați între ei si departe de a fi uniti politic. 
La mijlocul anilor '30, Kondylis si Metaxas s-au orientat către modelul 
statului corporatist pentru a frâna mobilizarea comunistă din ce în ce 
mai mare a muncitorilor. În general, armata, care beneficia de resurse 
publice considerabile, a împiedicat prin interventionismul său în politica 

internă dificila reconciliere între taberele venizelistă si antivenizelistä, 
care s-au divizat si mai mult pe plan intern. 

În Bulgaria, corpul de ofiţeri și-a pierdut mare parte din prestigiu 
după 1918. Partidul țărănesc (BZNS), care a guvernat între 1919-1923, 
sub Aleksandăr Stambolijski (1879-1923), a făcut corpul ofițeresc să 
cunoască disprețul. Tratatul de la Neuilly a obligat tara să reducă pu- 
ternic armata, în timp ce guvernul țărănesc şi-a construit propriile 
unităţi paramilitare, Garda portocalie. Ofițerii, care se bucuraserá îna- 
inte de 1918, ca specialiști bine plătiţi, de reputaţie și putere, s-au văzut 
marginalizati. Ca și în Grecia si Serbia, tradiţia asociaţiilor de ofiţeri 
(semi)-secrete a existat şi în Bulgaria. Una dintre acestea — Liga Ar- 
matei/Voenen săjuz — a fost fondată în octombrie 1919 de către ofiţeri 
activi si în rezervă. In 1920, alături de 1.650 de ofiţeri, includea si fi- 
guri-cheie din politica internă (Ivan Vălkov, 1875-1962; Damjan Veléev, 
1883-1954; Kimon Georgiev, 1882-1969). Odată cu Liga ofiţerilor in 
rezervă, Liga Armatei a intrat în Alianţa Nationalä/Naroden sgovor. 
Împreună cu IMRO/ORIM, aceste asociaţii de ofiţeri au dat un puci îm- 
potriva guvernului țărănesc în 1923 si au adus la putere un guvern 
conservator naţional, în care Vălkov era ministru de război — ani de zile 
eminenta cenusie a politicii bulgare. Tot în 1923, armata a înăbușit o 
răscoală comunistă. Ca și în Grecia, corpul de ofiţeri s-a împărţit în 
numeroase grupuri. În viața politică a Bulgariei, care era deja caracte- 
rizatä de societăţi secrete si violenţă, Damjan Veléev s-a remarcat drept 
conspirator profesionist, fondând în 1929-1930 propria Ligă Militară 
Secretă/Taen voenen săjuz, care în 1934 avea 814 din cei 3.000 de ofiţeri 
profesioniști. Din această asociaţie au fost recrutaţi puciștii (din jurul 
organizaţiei Zveno) din 1934. 

Aceste societăţi secrete s-au asociat cu alte două organizaţii secrete 
parastatale, ORIM și lojile masonice. Lojile au fost create în Bulgaria 
după 1878. În 1922 numărau aproximativ 300 de membri, inclusiv po- 
liticieni de seamă, militari și oameni de știință. Au funcţionat ca un 
mediu al elitei sociale, un loc în care se negocia politica. Marea Lojă a 
Bulgariei a fost înfiinţată după modelul francez cu acelaşi nume si era 
legată personal de Liga Militară, Liga Ofiterilor în Rezervă, Zveno si 
ORIM. Loviturile de stat din 1923 si 1934 au fost planificate de către 
membri ai lojelor. În guvernul lui Aleksandăr Cankov (1879-1959), insta- 
lat in 1923, cinci din nouă miniștri erau francmasoni (inclusiv prim-mi- 
nistrul). În guvernul următor sub Andrej Ljapéev (1866-1933) şase 
francmasoni au preluat portofoliile de ministru. După puciul din mai 1934, 
aproape tot guvernul era format din francmasoni (printre care marele 

maestru al Lojei, Petär Midilev). Loja a fost dizolvată abia in 1940 la 
presiunea puternică a puterilor Axei de către un guvern care mai avea 
Lotugi trei francmasoni în rândurile sale, printre care și istoricul de artă 
«i premierul Bogdan Filov (1883-1945). 

Apropierea elitei politice a Bulgariei cu organizaţia clandestină ma- 
cedoneaná ORIM a dus la apariţia unui mediu extrem de violent. Între 
1923 şi 1934 aceasta s-a dezvoltat într-un stat în stat, un factor fără 
responsabilitate. În 1918 organizaţia fusese refăcută si fusese fondat un 
vomitet central din trei membri — un membru, Aleksandăr Protogerov 
1867-1928), era si francmason. Protogerov este un exemplu de alter- 
nantá între politica vizibilă şi cea secretă: ca ofițer bulgar a intrat in 
ORIMO și a activat ca lider de bandă in Macedonia la începutul secolului 
XX; din 1903 a condus organizatia-umbrelä a frăţiilor macedonene din 
Bulgaria. A fost implicat în conflictul intern al ORIMO cu aripa sa stângă. 
In 1911 a devenit membru supleant al Comitetului Central al ORIMO. 
In 1912-1913 a jucat un rol deosebit în Războaiele Balcanice. După în- 
lrângere a intrat într-un con de umbră. În 1915 însă a servit din nou în 
urmata regulată. A menţinut contacte strânse cu Viena si Berlin (si cu 
industria germană, cum ar fi Concernul Mannesmann) si a fost respon- 
sabil pentru suprimarea revoltei särbesti în 1917. După noua înfrângere 
bulgară, Protogerov a suprimat o lovitură de stat a armatei, apoi a rein- 
(rat într-un con de umbră, a reînfiinţat organizația (si anume sub o nouă 
denumire) Organizaţia Revoluționară Internă Macedoneaná, denumită 
ORIM) ai a rămas membru al Comitetului Central până la uciderea sa. 
Protogerov, ofiţer, șef de bandă, organizator al celei mai mari mișcări 
teroriste din Europa în perioada interbelică, om de încredere al Puterilor 
Centrale și, în cele din urmă, victima conflictelor interne, simbolizează 
alăturarea domeniilor de acţiune statală și parastatală, care erau tipice 
în statele perdante din Primul Război Mondial, cu suveranitatea lor li- 
mitată și scurta lor rază de acţiune oficială. 

ORIM s-a bazat pe un lobby macedonean existent în Bulgaria și pe 
zecile de mii de noi refugiaţi din Grecia și Bulgaria. Din acest mediu 
amenințat de sărăcie, lipsă de perspective şi declasificare au fost recrutate 
bande care au purtat un război de gherilă în SCS. Cu toate acestea, la fel 
ca înainte de 1918, au apărut diviziuni interne profunde care s-au mani- 
festat violent si au tensionat viața internă a Bulgariei. Guvernul tárá- 
nist şi-a propus să relaxeze relaţia cu SCS si, prin urmare, a luat măsuri 
împotriva ORIM. Din toamna anului 1922, prin urmare, organizaţia a 
purtat un mic război împotriva täränistilor, l-a ucis pe ministrul de in- 
terne si a eliminat așa-numiții federaliști, membri ai unui grup de stânga 

susținut de täränisti în cadrul ORIM. ORIM a câștigat un rol de prim 
rang printr-un puci împotriva täränistilor si a fost responsabilă pentru 
moartea prin tortură a premierului Stambolijski. Când Comitetul 
Central al ORIM s-a aliat cu reprezentanţi ai Internaționalei Comuniste 
în 1924, ministrul de război Vălkov a inițiat un val de epurare, căruia în 
mai 1924 i-au căzut victime legendarul erou Todor Aleksandrov (1881- 
1924) si un alt membru al Comitetului Central. Ivan Mihajlov (1896-1990) 
a preluat controlul mișcării în mijlocul puternicelor conflicte interne. Sub 
conducerea lui, ORIM a renunțat la lupta de gherilă și a recurs la atacuri 
teroriste. Organizaţia l-a finanţat pe Mihajlov printr-un nou model: te- 
ritorializarea unei mișcări clandestine. Între 1923 și 1934, ORIM a do- 
minat Pirin-Macedonia (sud-vestul Bulgariei), a exploatat țărănimea 
regională și a finanțat întreţinerea adepților săi prin traficul de tutun 
şi droguri. Mihajlov a devenit un prototip al teroristului în Europa se- 
colului XX, ORIM poate fi comparată cu organizaţii precum OEP sau 
FARC-ul columbian, în ce privește luptele între facţiuni, legăturile cu 
elitele statale, arme si traficul de droguri, precum și organizarea si efec- 
tuarea de acte de terorism. Doar lovitura de stat militară din 1934, susti- 
nutä de liga secretă Zveno, a pus capăt acestui parastat si a împins ORIM 
în ilegalitate. În octombrie 1934, ORIM a reușit să-l asasineze pe regele 
iugoslav Alexandru Karageorgevici în Marsilia, împreună cu organizaţia 
clandestină croată Ustasa. Urmând exemplul ORIM, bandele au operat 
si în Dobrogea. In 1929 a fost fondată Organizaţia Revoluționară Internă 
din Dobrogea (ORID), care, la fel ca ORIM, a fost împărţită într-o aripă 
bulgaro-nationalistä și una comunistä-internationalistä; la fel ca ORIM, 
ORID a încetat lupta armată în 1934. Și mai slabe au fost organizaţiile 
secrete din Tracia și Teritoriile de Vest (zona din jurul orașelor Pirot și 
Caribrod cedate SCS în 1919). Organizaţia Revoluționară Internă Tracicä, 
înființată în 1922, a avut puţin sprijin regional după fuga și relocarea 
multor bulgari traci. Organizaţia Vărtop, care a fost activă în regiunile 
vestice, a reprezentat în principal drepturile minoritarilor. 

În România nu a existat o tradiţie a loviturilor de stat ale ofiţerilor 
ca în Grecia. După cum am arătat, în anii critici de consolidare a statu- 
lui, un general a fost în fruntea guvernului. Dar tranziţia către un sistem 
pluripartinic, deși instabilă, a avut succes. Doar în 1934 a încercat un 
ofiţer transilvănean să dea o lovitură de stat, dar a fost una amatori- 
cească. O lovitură de stat reușită a avut loc abia în 1940, sub impactul 
pierderii fără luptă a unei treimi din teritoriu în fata Uniunii Sovietice, 
Ungariei ai Bulgariei. Desigur că întregul corp ofițeresc s-a împărţit pe 
problema corupției endemice; s-au conturat în anii 1930 o opoziţie internă 

mb Ion Antonescu (1882-1946), precum si simpatii puternice pentru 
mişcarea naţională legionară fascistă ortodoxă. România prezintă pa- 
valele cu Bulgaria în ceea ce privește structurile parastatale. Multi po- 
lilicieni erau membri ai lojilor masonice, în special membrii partidelor 
nationale conservatoare si, de asemenea, radicale antisemite. Influența 
lor nu a fost încă investigată sistematic. Îşi are rădăcinile în alianțele 
secrete liberale care au încercat să schimbe sistemul politic încă din 
prima jumătate a secolului al XIX-lea. Francmasonii si influenţa lor po- 
lilică sunt subiectul teoriilor conspirației propagate în cazul românesc 
de către, printre altele, legionarii antimasoni. O analiză sobră trebuie 
desigur să ia în considerare acest aspect, dar mai presus de toate să ia 
in serios cele două curente principale ale francmasonilor români, liberal/ 
cosmopolit și naţionalist, ca fenomene politice. Acesta din urmă a pla- 
nificat în 1934 o dictatură cu legionari fascisti si armată, o combinație 
care poate fi înțeleasă fără conţinutul acestui curent francmason. 
Numărul mare de politicieni influenţi (ultra)nationalisti din loji este 
izbitor: este vorba de eminenta cenușie a politicii românești si autor al 
celebrelor jurnale, Constantin Argetoianu (1871-1955), prim-ministrul 
de mai multe ori Alexandru Vaida-Voevod (1872-1950, din 1935 lider al 
Frontului Românesc), poetul national și omul de legătură cu Adolf Hitler, 
Octavian Goga, sau Gheorghe Cuza (1896-1950), secretar general al 
Partidului Naţional Creștin, partid radical antisemit. 

În cel mai recent stat naţional din regiune, Albania, ligile ofiţerilor 
si francmasonilor nu aveau importanţă, ci ligile secrete naţionaliste. 
După cum am arătat, un aparat de securitate trebuia întâi să fie înfiinţat 
mai ales cu ajutorul unor specialiști austrieci postimperiali. Jandarmeria 
şi armata erau mici si utilizate în principal împotriva numeroaselor 
revolte locale si regionale. Frictiunile dintre consilierii străini și ofiţerii 
locali erau considerabile. La sfârșitul anilor '20, armata devora aproxi- 
mativ 48% din bugetul de stat. Albania a devenit dependentă de asis- 
tenta financiară italiană. Teama președintelui și din 1928 a regelui Zogu 
de loviturile de stat militare era mare, motiv pentru care garda regală 
a inclus și anticomuniști (albi) ruși. 

În general, armata și corpul de ofiţeri au fost factori politici centrali 
în toate statele. Din secolul al XIX-lea, ofițerii nu numai că s-au bucurat 
de un prestigiu social ridicat, ci au primit și salarii atât de mari, încât 
au ajuns să aparţină burgheziei bogate din Grecia sau Bulgaria, de 
exemplu. Peste tot, corpul de ofițeri a cultivat o încredere politică pro- 
prie, care s-a delimitat de partide şi a făcut ca armata să fie văzută drept 
un pilon al naţiunii. Acest lucru însă nu a împiedicat politizarea consi- 
derabilă a corpului de ofițeri, în special în Grecia ai Bulgaria." 

Parastat și paramilitar 


Cu toate acestea, analiza forţelor armate nu înseamnă doar observarea 
armatelor. Formațiunile paramilitare au apărut în Balcani ca un braţ 
extins al mişcărilor politice, dar și ca un fenomen independent. Pe de o 
parte, acestea provin din tradiţia bandelor politice (sau politizate), în 
care acțiunea naționalistă si etnică și criminalitatea sunt adesea dificil 
de separat. Pe de altă parte, si în Balcani s-a petrecut fenomenul pane- 
uropean al perioadei postbelice: multi soldaţi demobilizati nu s-au mai 
întors la viaţa civilă, ci s-au impus ca activişti violenti în trupe neregu- 
late si legiuni. Ligi ale veteranilor puteau să canalizeze şi în curând să-şi 
intensifice violenţa. Tipului de luptători de bandă, care operau în zone 
montane și aplicau în modul lor de viaţă si de luptă structuri haiducesti 
vechi de sute de ani, îi corespundeau luptătorii de gherilă albanezi din 
Kosovo, care se bucurau însă prin cercurile de exilați albanezi kosovari 
în Albania de sprijin politic. În Apărarea Naţională din Kosovo, politi- 
cieni postotomani precum Hasan Priștina si Bajram Curri și-au unit 
forțele. Bandele ORIM din Vardar-Macedonia au urmat de asemenea 
modele testate de tactică și logistică, fiind și ele controlate de o organi- 
zatie dintr-o ţară vecină (Bulgaria). 

Guvernul SCS s-a luptat cu bandele cu propriile bande, care au fost 
recrutate din populaţia din regiune, prin înarmarea sârbilor din Kosovo, 
partial prin recrutarea forţată în Vardar-Macedonia. Veteranii de război 
au fost folosiţi în special în SCS, mai puţin în România, ca sprijin pentru 
puterea de stat. În cazul sârbilor, acestea au fost grupările cetnicilor, 
care apăruseră în războiul mondial și după 1918 in Kosovo si Macedonia 
ca bande sub propriii voievozi (lideri de grup). Majoritatea erau orientati 
spre Serbia Mare, dar existau și tendinţe iugo-integraliste. Se miscau 
în spațiul dintre activitatea vizibilă si cea secretă, care a continuat o 
veche tradiţie în Serbia (să ne gândim la organizaţiile secrete dinainte 
de 1914). In 1938, grupările lor aveau în jur de 500.000 de membri. 
Liderii lor mai activau partial în politica de partid, de exemplu Puniša 
Račić (1886-1944), liderul Asociaţiei paramilitare a Cetnicilor Sârbi 
„Petar Mrkonjić“ pentru Rege si Patrie si al Tineretului National Sârb 
(SRNAO), care era aproape de Partidul Radical al lui Nikola Pašić. Račić 
a ajuns parlamentar de Tetovo, în Macedonia, unde a acţionat ca un acti- 
vist violent pentru a intimida și a se îmbogăţi. În iunie 1928, în timpul 
unei sesiuni parlamentare, a ucis trei parlamentari croaţi, inclusiv pe 
liderul täränistilor croaţi Stjepan Radić. Paramilitarii sârbi erau strâns 
uniti între ei. SRNAO (aproximativ 200.000 de membri în 1926) acţiona 


108 BALCANII ÎN SECOLUL XX 











ınpreunä cu Organizaţia Naționaliștilor Iugoslavi (ORJUNA), care fu- 
sese fondată la Split in 1921 în jurul Partidului Democrat a lui Pribičević. 
Mișcarea Naţională Iugoslavă Zbor, orientată către fascism si natio- 
nal-socialism, a fost relativ mică (5-6.000 de membri), condusă de fostul 
partizan din Partidul Radical, Dimitrije Ljotié (1891-1945). Toate aceste 
prupuri i-au intimidat pe adversarii sistemului centralizat al statului 
sârb. SRNAO si ORJUNA funcționau ca miliții de partid gata oricând de 
violente. 

În schimb, în Croatia s-a dezvoltat rezistenţa defensivă si mult timp 
non-violentă. Partidul "Ţărănesc urma o cale pacifistă. Pe de altă parte, 
naționaliștii radicali au găsit sprijin din partea foștilor ofiţeri cezaro-cră- 
esti, care locuiau în mare parte la Viena (mai ales baronul von Sarkotić), 
precum si din partea franchistilor (susţinători ai Partidului Dreptei Pure) 
pentru a crea împreună o organizație secretă care era gata să folosească 
violenta si care a fost fondată in 1931 sub numele de Ustasa - Organizaţia 
Revolutionará Croată. In 1932, organizaţia a atacat un post de poliţie 
in Lika, în ţinutul carstic dalmatic. În 1933 grupul și-a schimbat numele 
in Mișcarea Ustasa. Acesta a fost sprijinit de Italia fascistă, dar a rămas 
un grup disident până în 1941. O bază demografică mult mai largă a 
avut Partidul Ţărănesc ca partid al unităţii nationale a croaților. După 
uciderea lui Radic, noul sáu lider, Vladko Maček (1878-1964), a menti- 
nut contacte secrete ocazionale cu liderul Ustaga, Ante Pavelić (1889- 
1959), dar după luptele din Lika s-a orientat către reconstrucția pasnicä 
si federală a Iugoslaviei. Din cauza violenţei în creştere a autorităților 
primele grupuri de autoapărare din jurul Partidului Țărănesc s-au for- 
mat în jurul anului 1931-1932. După un alt val de violenţă guvernamen- 
Lalá, Partidul Țărănesc s-a abătut de la pacifismul sáu strict și a tolerat 
crearea milițiilor de autoapărare. Acestea au fost instruite de foști ofițeri 
imperiali şi numărau 14.000 de membri în ianuarie 1937. Deși guvernul 
a acţionat împotriva milițiilor, au apărut alte formaţiuni, din ţărani, 
respectiv orășeni, unii dintre membri intrând în Ustasa în 1941. 

În România, asociaţiile de veterani erau mai puţin importante. Sub 
influentä italiană si conform modelului italian s-au format asociaţii fas- 
ciste românești, dar s-au desfiinţat la mijlocul anilor '20. Violenţa politică 
parastatală a plecat de la candidaţii Partidului National Liberal, înar- 
mati si predispusi la violente. Radicalizarea vieţii politice sub influenţa 
Marii Crize Economice a creat unități paramilitare puternice în anii '30. 
Garda de Fier (1930-1933), braţul partidului legionar și militia mişcării 
legionare, care a comis numeroase acte de violenţă împotriva oponenti- 
lor politici în 1933 si a ucis un prim-ministru, a fost una de scurtă durată 

(așa-numitele Cámási Verzi). Garda a fost interzisă, iar Mişcarea Legio- 
nară nu şi-a mai înființat propria miliție de partid până în 1938. Pe de 
altă parte, numeroasa miliţie antisemită pogromistă a Ligii Apărării 
National-Crestine, fondată in 1923, a fost organizată după modelul SA — 
aceste unităţi, cunoscute sub numele de Lăncieri sau Cämäsile Albastre, 
au exercitat violenţă antisemită, în special în estul României, iar din 
1940 au luat parte la pogromuri și mai târziu la Shoab. Au existat, de 
asemenea, ciocniri sângeroase frecvente în cadrul taberei de extremă 
dreaptă între Cämäsile Albastre si Garda de Fier/legionari. Împotriva 
activiștilor violenti de extremă dreaptă din România, Partidul National 
Țărănesc, orientat democratic, și-a construit propriile gărzi țărănești 
(din 1934), care aveau un caracter defensiv si erau similare cu milițiile 
partidelor democrate din Germania (de ex., Reichsbanner a SPD-ului). 
La sfârşitul anilor '30, si viața politică a României era dominată de mili- 
tiile partinice în uniformă. 

Bulgaria a trăit în anii '30, de asemenea sub influenţa crizei politi- 
co-economice, o paramilitarizare a spectrului naţionalist, cum a fost 
cazul României. O linie fascistă urma Mișcarea National-Socialä fondată 
de Aleksandăr Cankov, care număra în jur de 120.000 de membri si era 
susținută de organe de presă precum Părintele Paisij (denumit după 
autorul celei mai importante cronici bulgare din modernitatea timpurie, 
Paisij Hilendarski, 1722-1773). Mai mică era Uniunea Legiunilor Na- 
tionale Bulgare, fondată în 1933 de Ivan Docev, numărând în 1934 circa 
10.000 de oameni, dar care a urcat la 75.000 în cel de-al Doilea Război 
Mondial. Oastea pentru Progresul bulgaritätii a rămas o grupare disi- 
dentă, ai cărei membri au câștigat însă în însemnătate în cel de-al Doilea 
Război Mondial. Albania, dimpotrivă, încă postotomană în structura 
politico-socială, nu a cunoscut astfel de miliții înaintea invaziei italiene 
(1939). În Grecia fenomenul a rămas unul slab, deşi organizaţia parasta- 
tală Uniunea Naţională Greacă a comis un pogrom în Salonic în 1931. 
Gruparea prezenta elemente fascistoide, dar se hrănea totuşi şi din ve- 
nizelismul radical. Asta pentru că populaţia evreiască din oraș sprijinea 
mai ales partidele antivenizeliste. 

Formațiunile paramilitare au fost o expresie a vieţii politice tensio- 
nate din Balcani, iar în statele compozite postimperiale și o expresie a 
problemelor de integrare; acestea nu au fost un fenomen regional, ci au 
fost create după un model si, partial, de asemenea, impulsionate din ex- 
terior — Italia si Germania nazistă au promovat grupuri de extremă 
dreaptă. Modelul unei armate de intervenţie internă apropia Balcanii 
de multe state din sudul și estul Europei Centrale, precum ai tendinţa 

“pre structurile guvernamentale autoritare. Mult mai vizibilă ca altun- 
deva a fost tradiţia societăţilor politico-militare secrete, cu influență 
asupra politicii. Luate împreună cu grupuri parastatale, cum era şi ca- 
marila regelui României, acestea evidenţiază slăbiciunea instituţiilor 
purlamentare și constituţionale. 

Chestiunea organizării parastatale atinge una dintre problemele 
fundamentale ale istoriei balcanice, relaţia dintre stat, constituţie, in- 
slituții și acceptarea lor. Scopul construcţiei statale în secolul al XIX-lea 
n fost acela de adaptare la Europa Centrală și de Vest — la fel de puter- 
nică a fost preluarea adesea mecanică a sistemului functionáresc, până 
la constituţii. Acest lucru a creat o distanţă mentală între majoritatea 
rurală și noile elite naţionale emergente. În sistemul juridic, în special, 
pândirea juridică cutumiară si justitia au intrat în conflict cu sistemele 
juridice importate în care, spre deosebire de Grecia, legea cutumiară 
locală a fost implicată în dezvoltarea unui nou sistem juridic de stat. La 
asta s-a adăugat politizarea puternică (de partid) a aparatului de stat, 
inlocuirea funcționarilor publici în funcţie de schimbările de putere, cli- 
«ntelismul și patronajul în alocarea resurselor de stat. Acestea din urmă 
indică relaţia de schimb dintre stat și cetățean — deoarece aceștia nu 
erau în nici un caz doar obiecte ale politicii de stat, ci acționau ca subiecti 
care foloseau statul pentru a-şi maximiza propriul beneficiu. Structurile 
parastatale indică, de asemenea, că multi oameni aveau puţină incre- 
dere în instituţiile statului, creând în schimb structuri paralele bazate 
pe loialitate și legături personale care le-au părut mai fiabile. În viaţa 
publică, statul era văzut ca slab si nesigur în toate ţările, iar conducă- 
lorii respectivi erau considerati corupți, schimbările de putere înlocuind 
cel mult grupul reclamantilor (adică opoziţia), dar nu sistemul in sine. 
Contrar acestei neîncrederi este exacerbarea ideologică a statului în 
discursul naționalist — o idolatrie propagandistică a statului care apa- 
rent s-ar fi aflat departe de critica preponderent radicală a statalității 
existente de fapt.'? 


Poliția și serviciile secrete 


Toate țările din Balcani din perioada interbelică pot fi descrise ca state 
polițienești. Cu toate acestea, aparatul de securitate al acestei epoci este 
puţin cercetat în comparaţie cu serviciile secrete comuniste. O importanţă 
deosebită a fost acordată jandarmeriilor, care au reprezentat și impus 
statul în zonele rurale. În multe cazuri, jandarmeria a folosit violenţa 
împotriva populaţiei țărănești. În plus, aceasta a fost folosită de ofițeri 
şi politicieni în scopuri partinice. 

Situaţia din Albania, care a trebuit să înființeze mai întâi o jandar- 
merie, a fost deosebit de dificilă. În faza timpurie a statului, jandarmii 
au fost nevoiți să îndeplinească funcţii asemănătoare armatei, în lupta 
împotriva iredentiștilor. Când jandarmeria a fost reorganizată la mijlo- 
cul anilor '20, erau aproape 2.000 de oameni responsabili si pentru politia 
de frontieră. Aparatul era insuficient în zona muntoasă, fără infrastruc- 
tură. Echipamentul și plata erau proaste, solda venea neregulat, clădi- 
rile se aflau într-o stare mizerabilă. Recrutarea se făcea deseori prin 
intermediul clientelei și a rudelor. Mulţi jandarmi jefuiau populaţia 
rurală și recurgeau la violenţă sexuală asupra femeilor. Ei erau însă și 
folosiţi de ofiţeri pentru lucrări agricole ai casnice. Instructorii străini 
ai lui Ahmed Zogu erau sabotati de către ofiţerii albanezi. Cu toate 
acestea, a apărut treptat un corp separat, pe care l-a desfiinţat ocupan- 
tul italian (1939-1943), subminându-și astfel de fapt securitatea si pro- 
pria sa poziție politică. 

În Bulgaria, Tratatul de la Neuilly a limitat numărul jandarmilor la 
10.000, pe cel al poliţiei de frontieră la 3.000, deoarece ambele unități 
au fost considerate posibile nuclee ale reinarmárii. Iugoslavia a reglemen- 
tat jandarmeria în 1930 printr-o lege proprie. În 1934, corpul număra 
aproximativ 18.000 de oameni, notoriu pentru brutalitatea împotriva 
adversarilor. Ministrul de interne Zivojin Lazié (1876-1958), în funcţie 
între 1932 $1 1934, a susţinut metodele lui Hitler împotriva opozanților 
politici ai ţării și, după plângerile cu privire la violențele autorităţilor, 
a declarat că jandarmeria nu era formată din mäicute binevoitoare. 

Jandarmeria română nu a fost doar un factor de reglementare, ci şi 
un actor violent în mediul rural. Când trupele au fost demobilizate în 
1921, jandarmeria cuprindea aproximativ 34.000 de bărbaţi. Ca și în 
SCS, a avut rolul de a impune noul stat în societatea țărănească. În- 
fiintarea administraţiei române în noile provincii s-a bazat în mare parte 
pe contribuţia jandarmeriei. Inspectoratul General al Jandarmeriei avea 
propriul serviciu de informaţii. Rapoartele sale reflectă frica profundă a 
elitelor bucureștene faţă de minoritățile nationale si religioase/confesio- 
nale, cât și de extremismele politice. Jandarmii au influenţat în favoarea 
guvernului comportamentul la alegeri în zonele rurale. În Marea Criză 
Economică, aceștia colectau impozitele chiar cu forţa. Corpul de comandă 
din vârf făcea parte din camarila subordonată regelui Carol II. | 

O istorie comparată a jandarmeriilor din Balcani încă se așteaptă 
scrisă si ar trebui să clarifice in ce măsură jandarmii, în calitate de actori 
violenti, au contribuit la insträinarea sectiunilor mari ale populaţiei de 
elitele urbane; cu toate acestea, nu se cunosc multe nici despre spaţiul 

«le manevră al populaţiei împotriva puterii armate. Numărul mic de jan- 
darmi îngreuna controlul temeinic al teritoriului; echipamentele slabe 
1 plata puţină au limitat de asemenea capacitatea de a acţiona. În acest 
context, violenta adesea documentată a jandarmilor poate fi interpretată 
u ca o expresie a slăbiciunii statului in vastitatea zonelor rurale. Statul, 
care dorea să fie puternic, se dovedea adesea a fi surprinzător de fragil 
in afara centrelor puterii. 

Din cercetarea despre serviciile secrete din perioada interbelică se 
slie de asemenea puţin. România in special a obţinut un nivel de control 
deosebit de ridicat, deoarece mai multe servicii secrete ale poliţiei 
(Siguranța), jandarmeriei si armatei au concurat între ele. Şeful poliţiei 
din Bucureşti, Gabriel Marinescu (1886-1940), a fost unul dintre cei mai 
importanti oameni de încredere ai regelui în politica din umbră. Si 
amanta lui Carol II, Elena Lupescu (1895-1977), avea propriul serviciu 
de informaţii. Reformele structurale majore s-au implementat la sfârși- 
(ul anilor '20. In 1929 a fost creată Direcţia Generală de Poliţie, căreia 
ı-a fost repartizată și o agenţie de informaţii. Dintre cei aproximativ 
13.400 de poliţişti, 2.615 lucrau cu normă întreagă pentru serviciul de 
informaţii. In 1931 a fost înființat corpul de detectivi, cu 328 de ofiţeri care 
monitorizau spionajul, minoritățile etnice si extremistii de stânga si de 
dreapta. In 1929-1931, a fost reorganizată jandarmeria, al cărei in- 
spectorat general a operat un serviciu de informaţii pentru zonele rurale, 
ımpärtit în inspectorate regionale. Numărul de membri ai grupurilor 
ortodoxe și neoprotestante deviante care fuseseră incluși era de 1,02 mi- 
lioane în 1937 — fără a număra minoritățile confesionale recunoscute. 
Acest număr este un indicator al fobiei față de abaterea de la modelul 
de stat ortodox-national. Serviciile au subminat multe părți ale parti- 
delor si au controlat numeroase grupuri etnice și confesionale. Dată fiind 
slăbiciunea instituţiilor constituționale si importanţa actorilor parasta- 
tali, zvonurile au jucat un rol important în România, o ţară cu cenzură 
puternică si autocenzură din partea presei, pe care serviciile de infor- 
matii le-au folosit pentru a controla viața politică. România Mare a fost 
un stat polițienesc si al serviciilor secrete. Diferenţa faţă de comunism 
era că majoritatea irelevantă din punct de vedere politic a populaţiei era 
cu greu acoperită de sistemul de spionaj si serviciile erau concentrate 
doar pe oameni importanţi din punct de vedere politic. Asta a pavat 
calea lui Carol II către dictatura regală." 

Încercări de reorganizare regional-politică postimperială 


Odată cu dezmembrarea imperiilor, în special a monarhiei dunărene, 
puterile victorioase au predat Belgradului, Bucureștiului si Pragái func- 
tia de ordine pe care o deţineau cândva Viena şi Istanbulul. Elitele din 
Cehia, Serbia şi Vechiul Regat ar fi trebuit să stabilizeze zona postim- 
perială și să guverneze mai bine decât imperiile, sub auspiciile demo- 
cratiei și dreptului popoarelor la autodeterminare. Ambele s-au dovedit 
a fi o iluzie. Arhitectura de securitate a regiunii fusese proiectată în mare 
parte la Paris. Franţa s-a bazat pe puterile regionale victorioase după 
negocierile eșuate cu Ungaria, care sperase la o revizuire pașnică a fron- 
tierei imediat după 1920. Pe acestea le interesa ţinerea sub control a 
statelor care au pierdut. În Balcani, acesta era Bulgaria cu pretenţiile 
sale față de Regatul SCS (Macedonia), Grecia (acces la Egee în Vestul 
Traciei), România (Dobrogea de Sud) si Albania, care oficial nu a prac- 
ticat iredentismul, dar nu renuntase la conationalii care locuiau in 
Regatul SCS (adică albanezii iugoslavi). Principalul obiectiv al cástigá- 
torilor din regiunea panonică era prevenirea revenirii Habsburgilor. 
Încercarea dublă de restaurare a împăratului (sau a regelui) Carol I în 
Ungaria (1921) a speriat statele regionale învingătoare. În mod evident, 
se temeau atât de mult de aura dinastiei abdicate, încât zece ani mai 
târziu au subestimat ascensiunea lui Hitler și ulterior nu au împiedicat 
anexarea Austriei la Germania nazistă. 

Regatul SCS si Cehoslovacia (1920), Cehoslovacia și România (1921), 
precum si România și Regatul SCS (1921) s-au reunit sub forma Micii 
Antante cu acorduri bilaterale, dar nu s-a conturat o ordine fixă din 
cauza numeroaselor divergențe interne. România nu dorea să fie atrasă 
în conflictul dintre Italia și SCS. Polonia și Cehoslovacia erau ostile una 
faţă de cealaltă. Polonia și România erau semnificativ mai antisovietice 
decât Cehoslovacia. Slăbiciunea economică a Franţei şi aparenta retra- 
gere a Marii Britanii de pe continent au impus puterilor regionale să 
organizeze ele însele Balcanii. 

Acapararea puterii în Germania de către national-socialisti si politi- 
cile revizioniste ale Italiei fasciste au încurajat o astfel de unire. În fe- 
bruarie 1934, lugoslavia, România, Grecia si Turcia au semnat Pactul 
Balcanic, pentru a-şi proteja reciproc frontierele împotriva atacurilor ter- 
tilor. Bulgaria, Albania și Ungaria nu făceau parte din acest sistem de 
securitate, deoarece statele Pactului nu erau pregătite să facă concesii în 
problema minorităților. Pactul trebuia să limiteze revizionismul bulgar, 
dar mai presus de toate planurile de expansiune ale Italiei. Punctul de 

preutate s-a mutat în curând din cauza dependenţei economice tot mai 
mari a regiunii faţă de Germania nazistă. Mai presus de toate însă, nici 
o tară balcanică nu era pregătită să lupte împotriva puterilor majore 
pentru vecinii săi (de exemplu, România pentru lugoslavia împotriva 
llaliei). Țările câștigătoare din Europa Centrală si de Est nu au fost de 
acord nici cu structura relației lor cu Uniunea Sovietică. Cehoslovacia 
1 pledat pentru dreptul Armatei Roșii de a mársálui prin Polonia si 
România în caz de război cu Germania. Cele două ţări în cauză s-au opus 
cu vehementä. Încercarea României de apropiere faţă de Moscova a 
esuat și din cauza chestiunii Basarabiei si s-a încheiat cu înlăturarea 
ministrului de externe, Nicolae Titulescu (1882-1941), o figură centrală 
in politica regională. Iugoslavia, care se temea de Italia, a găsit prin 
urmare un echilibru cu Bulgaria în 1937. În 1938, Bulgaria a depășit 
ızolationismul extern într-un acord cu Antanta Balcanică și i s-a acordat 
dreptul la reînarmare. Cu toate acestea, statele alianţei regionale nu 
crau pregătite să efectueze revizuiri pașnice la frontiere (acces la Marea 
lugee în Tracia). Puterile regionale victorioase nu au fost prin urmare 
capabile să stabilizeze singure Balcanii. Majoritatea statelor erau în- 
conjurate de vecini ostili. România se temea de revizionismul maghiar, 
bulgar și sovietic; Iugoslavia de Bulgaria, Albania și Ungaria, în spatele 
cărora se afla Italia fascistă." 

Încercările de reorganizare a Balcanilor postimperiali pe linia realis- 
mului politic trebuiau să menţină si o suprastructură ideologică, balca- 
nismul. Sub lozinca Balcanii pentru popoarele din Balcani trebuia 
elaborată o politică al cărei scop să fie menţinerea puterilor majore în 
afara regiunii si găsirea de soluţii intraregionale la litigii. A fost expre- 
sia liberală a ideii balcanice, propagatä de comuniști în paralel si în 
concurență cu statele nationale ca federalism balcanic. Balcanismul li- 
beral a existat sub mai multe forme. În Grecia, politicianul de orientare 
republicană Alexandros Papanastasiu (1876-1936) a fost principalul 
susţinător al ideii. El a promovat de asemenea evenimente sportive 
panbalcanice, și anume Jocurile Balcanice. Acestea au fost însoțite de 
mai multe conferinţe de politică regională care vizau o politică distinctă. 
În 1929 a avut loc o Balcaniadä la Atena cu participarea Greciei, Bul- 
gariei, Iugoslaviei si României. Din 1930 astfel de jocuri balcanice au 
fost organizate anual. În timp ce jocurile erau destinate să familiarizeze 
un public mai mare cu ideea echilibrului regional și a sentimentului de 
apartenenţă, la Belgrad și la București institute proprii lucrau la con- 
ceptele de Europa Balcanică și de Europa de Sud-Est, care au stat la 
baza pretențiilor hegemonice sârbești si românești. Pe baza lucrărilor 

antropogeografului Jovan Cvijic (1865-1927), Institutul Balcanic din 
Belgrad a promovat un om balcanic cu propria sa mentalitate. Această 
teorie culturalistă s-a referit mai ales la zona slavă de sud si a exclus in 
mare parte albanezii. Conform acestui concept, România, la nord de 
Dunăre, nu făcea parte din Balcani. Strategia de la București pentru 
Balcani si Europa de Sud-Est a subliniat, totuși, caracterul predominant 
non-slav al regiunii. Românii, fiind cel mai mare grup etnic, extins pen- 
tru a include aromânii risipiţi la sud de Dunăre, căpătau desigur un rol 
de frunte. Toate culturile pre-slave, în special popoarele balcanice din 
Antichitate, împreună cu stăpânirea romană, erau considerate fonda- 
toare ale zonei care îngloba zonele de la nord si de la sud de Dunăre, 
romanismul balcanic fiind legătura din această construcţie spaţială. 
Gânditorii albanezi au avut prea puţin de argumentat împotriva acestor 
idei generale — s-au concentrat aproape exclusiv pe cadrul naţional. 

Balcanismul liberal nu a vizat un model cultural cuprinzător şi coe- 
rent, ci s-a referit vag la o mentalitate și origine comună. Nu a prevalat 
asupra ideii naţionale; puterile regionale victorioase nu au reușit să 
justifice statelor revizioniste ordinea existentă drept balcanism cultural. 
Deși balcanismul liberal a eșuat în perioada interbelică, ar trebui sub- 
liniat ca fenomen special. Ca și federalismul balcanic comunist, a repre- 
zentat o înţelegere conștient pozitivă a termenului Balcani. Balcanismul 
interbelic a fost trecut cu vederea în majoritatea studiilor asupra 
Balcanilor, arătând că Balcanii nu sunt doar un termen negativ care a 
apărut în afară, ci şi un concept foarte politic al ordinii intraregionale 
dezvoltat chiar în Balcani.” 


împotriva noii ordini - comunismul international și national 


Spre deosebire de Europa Centrală și de Vest, în Balcani nu au apărut 
miliții paramilitare ale comuniștilor. Partidele comuniste din regiune 
au fost curând împinse în clandestinitate. Cu excepţia Greciei însă, au 
ajuns la putere în toate ţările un sfert de secol mai târziu, în 1944-1945. 

Comunismul balcanic a devenit un factor important în practica ideo- 
logică și politică imediat după 1917. După cum s-a arătat, numai 
Basarabia a fost complet acaparată de revoluţia bolșevică din Imperiul 
Rus. După integrarea sa în România Mare, studenţii basarabeni au adus 
ideile revoluţionare în Vechiul Regat, în special în orașul universitar 
lași. Între 1918 și 1921 România a fost lovită de valuri de greve si atacuri 
comuniste (de exemplu în parlament). Dar replica a fost violentă — fas- 
cismul românesc s-a dezvoltat în mediul universitar dintr-un impuls 

antibolsevic, care s-a asociat cu antisemitismul naționalist traditional, 
mai ales că mulţi lideri comuniști aparțineau populaţiei evreiești mar- 
rinalizate din România, iar multi activiști naționaliști puneau semnul 
epalitátii între evrei si bolșevici. Poziţia nationalist-politicá a Internatio- 
nalei comuniste, fondată în 1919, le-a hotărât comuniștilor români soarta 
limp de două decenii, si nu numai lor. Cominternul descria România ca 
“lat prădător imperialist si cerea dizolvarea acesteia, Uniunea Sovietică, 
in spatele Cominternului, nu a acceptat pierderea Basarabiei. Comuniștii 
români, care au trebuit astfel să propage ideea pierderii de teritorii ale 
lării lor, nu au putut evita acuzaţia de trădare; în rândurile lor (doar în 
jur de 2.000 de persoane chiar în 1944) erau în principal membri ai mi- 
noritätilor (maghiari, bulgari, ucraineni, ruși, evrei). Partidul, care s-a 
născut prin ruptura extremă a social-democratiei (1921), a activat în exil, 
unde şi-a ţinut și congresele (de exemplu in Austria si Ucraina sovietică). 
In ţară, comuniștii s-au organizat în partide de fațadă, cum era Blocul 
Muncitoresc-Táránesc, care a primit 2,5% din voturi la alegerile natio- 
nale din 1931. 

Partidele comuniste din Balcani erau sub autoritatea centralä a Com- 
internului. Acesta plănuia să folosească prăbușirea imperiilor pentru a 
extinde revoluţia bolşevică în toată Europa, inclusiv în Balcani. A sta- 
bilit centrul pentru revoluţia balcanică în legația comercială sovietică 
de la Viena. Secţiunea balcanică a Cominternului se afla sub controlul 
comuniștilor bulgari, al căror internationalism servea în primul rând 
pentru a revizui frontierele nefavorabile ale Bulgariei. De exemplu, 
Cominternul a cerut fondarea de republici autonome sovietice în Mace- 
donia, Tracia și Dobrogea, adică în acele regiuni otomane mixte din punct 
de vedere etnic, pe care Bulgaria le revendica. Cominternul era folosit 











de asemenea de comuniștii maghiari, puternic reprezentaţi în organi- 
zatie, ca instrument revizionist. Perdantii regionali se bazau pe comu- 
nism pentru a zdrobi noua lume postimperială a statelor și pentru a 
restabili sau a consacra vechile hegemonii naţionale sub forma republi- | 
cilor sovietice. Conflictul dintre comunistii bulgari si iugoslavi din 
Comintern a fost unul violent, iar aceştia din urmă, la fel ca tovarășii | 
lor români, în număr mai mic, trebuiau să promoveze dizolvarea noului | 
lor stat. Cominternul a promovat federalismul balcanic ca program ofi- 
cial, iar organul sáu mediatic a fost ziarul La Fédération balkanique, 
tipárit la Viena in toate limbile balcanice. Balcanii sovietici urmau sá 
depășească concurenţa violentă între statele nationale printr-o revoluție 
socială si adoptarea internationalismului. 

De fapt, specificaţiile Cominternului puteau fi cu greu implementate 
la faţa locului. Factiunea bulgară a primit o lovitură serioasă când re- 
volta sa din Bulgaria a eșuat în 1923. Acest lucru explică modul în care 
a colaborat cu ORIM. Aceasta se vedea de asemenea ca o organizaţie 
revoluționară care lupta împotriva ordinii păcii de la Paris. După 1918 
a anunțat obiectivul unei Macedonii autonome. Pe plan intern însă se 
împărțea în federalisti de stânga, pentru care autonomia însemna natio- 
nalitate, și autonomisti, pentru care autonomia macedoneană ar fi în- 
semnat primul pas către aderarea la Bulgaria, sau în orice caz, un al 
doilea stat bulgar. Ambele grupuri s-au ciocnit sângeros. Cu ajutorul 
Cominternului au intrat într-o alianţă cu mișcarea comunistă mondială, 
anunţată la Viena în Manifestul din Mai în 1924. După cum am arătat, 
Bulgaria a acţionat violent împotriva semnatarilor. Planul Cominternului 
de a câștiga cea mai mare organizaţie teroristă din Balcani a eșuat. 
Federalistii de stânga, persecutați brutal de autonomisti, s-au alăturat 
comunismului — în 1944 au creat un stat comunist macedonean în 
lugoslavia.1$ 

Unele partide comuniste au obţinut succese electorale semnificative 
în perioada imediat următoare războiului. În Regatul SCS, unde în 1919 
s-a format Partidul Socialist al Muncitorilor (comuniști) (redenumit 
Partidul Comunist în 1920), au primit ajutor temporar din partea Un- 
gariei revoluționarului Bela Kun. Dar nu aveau nevoie de sprijinul lui; 
la alegerile din noiembrie 1920, comuniștii de la Belgrad și Zagreb au 
ocupat primul loc; în regiunile rurale ale Croaţiei, Partidul Ţărănesc a 
canalizat tulburările sociale, iar în Serbia, Radicalii. Comuniștii au ob- 
ţinut de asemenea voturi multe în sudul slab dezvoltat, aproape fără 
industrie și plin de șomeri (Kosovo, Macedonia). Sectiunile non-särbe 
ale populaţiei, macedonenii bulgari, albanezii, turcii și grupurile musul- 
mane mai mici au votat în special pentru comuniști. A fost un semn al 
protestului politic național împotriva statului autoritar dominat de sârbi. 
Acesta a reacţionat peste tot cu represalii. A fost adoptată o lege de se- 
curitate strictă după ce un fost ministru de interne a fost ucis de un 
comunist. PC-ul iugoslav s-a prăbușit. În decembrie 1920 avea aproxi- 
mativ 80.000 de membri, în decembrie 1923 mai erau doar 688. 

Comuniștii bulgari (care au provenit din grupul restrâns, spre deo- 
sebire de grupul mai larg de orientare social-democrată) au avut, de 
asemenea succes la urne înainte de răscoala din septembrie 1923 şi 
interzicerea lor (aprilie 1924). Înfrângerea în război, foametea, prăbu- 
şirea economică, dar și exemplul bolşevicilor ruși au conlucrat la pro- 
gresul lor. În 1919 au organizat două greve serioase. Totuşi, la fel ca în 

Croatia, Liga Täränistä agrar-socialistă s-a dovedit a fi un puternic ad- 
versar si în Bulgaria. Militia Gărzii Portocalii a partidului lui Stambolijski 
a fost decisivă în lupta pentru putere, după ce comuniștii refuzaseră să 
colaboreze cu táránistii. În alegerile din martie 1920, täränistii au obti- 
nut doar o majoritate relativă. Prin lipsirea facțiunii comuniste de unele 
locuri, aceştia au obţinut însă o majoritate parlamentară. Radicalizarea 
PC-ului a dus la revolta din septembrie în 1923 și la atacul cu bombă din 
aprilie 1925. Conducerea partidului — Gheorghi Dimitrov (1882-1949) 
si Vasil Kolarov (1877-1950) — a fugit la Moscova. Partidul a fost inre- 
sistrat în curând sub numele de Partidul Muncitoresc din Bulgaria, dar 
a dispărut ca formaţiune juridică odată cu instituirea unui regim auto- 
ritar (1934). 

În Grecia PC s-a format sub numele de Partidul Socialist al Mun- 
citorilor din Grecia (din 1924 Partidul Comunist din Grecia, KKE). Acesta 
a fost favorizat de tulburările sociale severe și de industrializarea par- 
Lialä (în special industriile ușoare si tutunul) din oraşele mari; refugia- 
ţii dezrädäcinati din Asia Mică arătau adesea o afinitate pentru ideile 
comuniste. În ceea ce privește voturile, partidul nu a depășit 6% la ale- 
geri, dar cercurile naţionaliste de dreapta, ca şi în celelalte state balca- 
nice, au aplanat pericolul comunist — în Grecia acest lucru a fost valabil 
mai ales pentru grupurile de ofițeri responsabili pentru puciurile frec- 
vente. Comuniștii greci s-au văzut de asemenea confruntati cu o dilemă 
politică naţională în ceea ce privea directivele Cominternului referitoare 
la Macedonia și Tracia, întrucât erau forţaţi de Moscova să aprobe ce- 
darea teritoriului controversat de atâta timp. 

În cele din urmă, Albania s-a diferențiat și aici de celelalte state bal- 
canice: nu exista o bază structurală şi ideatică pentru un partid comu- 
nist. Acesta a fost creat sub influenţa iugoslavă abia în 1941. 

La fel ca în cazul comuniștilor din alte ţări europene, a existat o dife- 
rentiere internă în Balcani între cei care au primit instruire de la 
Comintern în Moscova și cei care au rămas în ţările lor si care au cästi- 
gat experiență politică comunitară în timp ce erau în arest. Moscoviti 
au existat în toate PC-urile din Balcani. Bulgarul Gheorghi Dimitrov, 
acuzat că ar fi fost responsabil pentru incendierea clădirii Reichstagului 
din Germania nazistă, a dobândit faimă internaţională. Marii Terori din 
Uniunea Sovietică stalinistă i-au căzut victimă numeroase cadre de par- 
tid din Balcani. Supraviețuitorii, precum viitorul lider iugoslav Iosip 
Broz Tito, au rămas profund influențați de experienţă și au fost supuși 
acuzațiilor cá ar fi fost informatori. Una dintre cele mai proeminente 
victime ale acestei epurări a fost Marcel Pauker (1896-1938), soţul 

comunistei românce de frunte de mai târziu, Ana Pauker (născută 
Rabinsohn, 1893-1960). Războiul Civil Spaniol, în care au luptat nume- 
rosi aparatchici de frunte ai partidelor comuniste care au dominat după 
1944-1945, a devenit un important creator de cadre, precum albanezul 
Mehmet Shehu (1913-1981) si alături de 612 alti români, Valter Roman 
(născut Ernö Neuländer, 1913-1983). Aproximativ 2.000 de comuniști 
din Iugoslavia au luat parte la război. Până la cel de-al Doilea Război 
Mondial, comuniștii au rămas un fenomen marginal în toate ţările bal- 
canice, sub controlul Moscovei și tocmai de aceea suspectaţi de trădare 
de ţară în Grecia, Iugoslavia si România. Partidul a dezvoltat o anumită 
dinamică doar în acţiunile greviste, ca urmare a crizei economice globale, 
în special în 1936, care nu au adus însă nici o schimbare de durată. Acest 
lucru a avut loc numai în condiţii schimbate radical în cel de-al Doilea 
Război Mondial.” 


Impotriva noii ordini - fascismul si national-socialismul 


Împotriva noii ordini nu se manifesta doar tabăra bolşevică. Italia, 
fascistă din 1922, aspira la un imperium în Mediterană, imperiu care 
ar fi trebuit să cuprindă si Balcanii. Dalmatia, Albania si Grecia erau 
în vizorul acestei strategii. Regatul SCS moștenise locul Austriei în 
lupta pentru stăpânirea spaţiului adriatic. Italia, în faza timpurie a 
domniei lui Benito Mussolini, a pus accentul pe relaxare. Între 1923 și 
1925 cele două state au încheiat o serie de acorduri care au solutionat 
disputa privind Rijeka/Fiume si au reglementat problemele comerciale, 
de trafic și juridice. Fiindcă Italia a mers însă mai departe și a propus 
un asa-numit Tratat Dunäre-Balcani-Locarno (după tratatul de la 
Locarno din 1925, prin care Germania își recunoștea graniţele de vest 
în fata puterilor învingătoare), aşadar o stabilizare politico-regionalä 
cu cel mult revizuiri amicale ale graniţelor, Regatul SCS s-a arătat 
dezinteresat. Ambele puteri ale Adriaticii s-au adâncit şi mai tare în 
conflict, pentru că Belgradul se amesteca din ce în ce mai mult în 
Albania. Serbia ceruse încă dinainte de 1914 acces la Adriatica în nor- 
dul Albaniei. În 1924 Belgradul La sprijinit militar să ajungă la putere 
pe politicianul albanez Ahmed Zogu. Roma s-a reorientat. Intre 1925 
si 1928, printr-o serie de tratate, a adus Albania într-un stadiu avansat 
de dependenţă economică si politică. Într-un pact militar secret (2 3-26 
august 1925), i-a promis Albaniei teritoriile majoritar albaneze din 
Iugoslavia, Kosovo si Macedonia de Vest în cazul unui război. Italia 
fascistă a dus față de Regatul SCS o politică a încercuirii, prin care s-au 

slLabilit relaţii cu perdantii si cu opoziţia radicală din Regatul SCS. În 
ultimul caz este vorba despre organizaţiile teroriste ORIM si Ustasa, 
care au pus bazele unei strânse cooperări, partea macedoneană oferind 
celei croate instrucțiuni pentru producerea unor atentate. În 1934 am- 
bele grupuri au pus la cale asasinarea regelui iugoslav Alexandru Kara- 
weorgevici la Marsilia — la 20 de ani de la asasinarea arhiducelui Franz 
l'erdinand la Sarajevo. 

În timp ce statul învingător România, în ciuda unui tratat de amici- 
lie (1926), nu s-a lăsat convinsă de gruparea anti-SCS (1927), Ungaria, 
de mult izolată politic, si Bulgaria, si ea lipsită de opţiuni strategice, au 
văzut avantaje în alianţa cu Italia. Tot sub orbita Italiei a ajuns si 
Austria, a cărei organizaţie paramilitară Heimwehr a fost susţinută de 
la Roma între 1927 si 1928. În ciuda acestei politici de încercuire, comer- 
Lul dintre Italia si Iugoslavia a rămas semnificativ. La modificarea po- 
liticii italiene din spaţiul dunáreano-balcanic a contribuit întărirea 
semnificativă a Germaniei. In 1932 Fulvio Suvich din Trieste (1887— 
1980) — un alt posthabsburgic — a devenit subsecretar de stat responsa- 
bil de politica externă a Romei. Se temea de expansiunea germană și a 
întreținut relaţii pragmatice cu Belgradul. In 1933-1934, Italia lua în 
considerare crearea unui spaţiu economic dunărean, care să blocheze 
Germania. În 1934 Italia, Ungaria si Austria au încheiat Protocoalele 
de la Roma împotriva Micii Antante. În același an însă, eșecul Italiei a 
devenit vizibil. Asasinarea regelui iugoslav a fost văzută în Europa ca 
acţiune italieneascä; răscoala Ustasa din regiunea Lika a eşuat si ea 
(1932), dar, mai ales, Italia nu beneficia de puterea economică necesară 
pentru a le permite statelor regionale lovite de criza economică mondială 
să i se alăture.’ 


Destrămarea Tratatului de Pace de la Paris în Balcani 


Italia, ca forţă revizionistă majoră, a fost înlocuită treptat de Germania 
nazistă începând cu 1933. Cele două puteri au rămas într-o concurență 
constantă chiar şi după apropierea lor (axa Berlin-Roma din octombrie 
1936), Italia, mai slabă din punct de vedere economic, fiind treptat împinsă 
înapoi. Criza economică globală a determinat prăbuşirea agriculturii în 
Balcani. "Ţări occidentale importante au introdus tarife protectioniste în 
favoarea propriei agriculturi. Mulţi ţărani din Balcani, până atunci fără 
datorii, au sărăcit. Tárile sărace în capital din Balcani cu greu puteau 
cumpăra bunuri industriale pe piaţa mondială. 

Începând cu anul 1931, Germania (printre altele IG Farben, Siemens, 
Deutsche Bank, Dresdner Bank) şi-a extins, prin Grupul Economic al 
Europei Centrale, interesele în sud-estul Europei, concepută de strategii 
national-socialisti ca zonă suplimentară, ca furnizor de produse alimen- 
tare si materii prime și cumpărător de produse industriale. Germania 
nazistă a oferit un sistem de compensare ţărilor balcanice, excluse din 
comerţul mondial și slabe în capital (1934 Iugoslavia, 1935 România): a 
acceptat produsele agricole la preţuri peste nivelul preţurilor de pe piaţa 
mondială și a acordat drepturi preferentiale. În acest context, Germania 
a absorbit cantităţi din ce în ce mai mari de produse agricole din Balcani 
si, în schimb, a vândut propriile produse industriale. Contractele au fost 
negociate bilateral. În 1938, Germania controla între 40-50% din majo- 
ritatea comerțului exterior al ţărilor balcanice. De exemplu, Grecia fur- 
niza tutun, principalul său produs de export, în primul rând în Germania. 
Singura excepţie a fost Albania, aproape în întregime dependentă econo- 
mic de Italia: din punct de vedere economic, era colonie italiană chiar 
înainte de atacul italian din 1939 — în 1938, 68,4% din exporturi au plecat 
în Italia, în 1939 chiar 82,5%. Dependenţa economică din ce în ce mai 
mare a Balcanilor de cel de-al Treilea Reich nu a fost determinată doar 
de factori economici. Comerţul dintre Germania și Europa de Sud-Est 
a crescut puternic între 1932 și 1937. Importurile către Germania au 
crescut cu 171,4%, exporturile în sud-estul Europei cu 144%, în timp ce 
comerțul german cu ţări importante din Occident a scăzut. Cu toate aces- 
tea, România și lugoslavia au menţinut libertatea politicii economice 
până când s-a schimbat echilibrul de putere în regiunea Dunării (1938) 
(de exemplu, prin devalorizarea artificială a propriei monede). România 
a rezistat amenințării cu dependenţa până în 1939 în special cu tarife 
protectioniste si controale valutare.’ 

Când Italia a fost ostracizată internațional în 1935 pentru atacarea 
Etiopiei, doar Austria, Ungaria și Albania i-au rămas alături la nivel di- 
plomatic. Prin urmare, Roma și-a schimbat politica externă şi s-a apropiat 
pentru a doua oară de Iugoslavia, cu care a încheiat un acord de priete- 
nie la 25 martie 1937; acest lucru ar fi trebui să oprească si influenţa 
germană, de care se temea și Roma. Alipirea Austriei la Germania a slăbit 
însă decisiv poziţia Italiei în regiunea Dunării. Multă vreme, lugoslavia, 
ca şi Cehoslovacia, au considerat posibila restaurare a Habsburgilor un 
pericol mai mare decât national-socialismul german. În 1934, Belgradul 
a oferit adăpost susținătorilor încercării eșuate de lovitură de stat din 
Austria si a acceptat anexarea Austriei patru ani mai târziu. Iugoslavia 
a fost satisfăcută că Italia a încetat să-i mai sprijine pe croații si macedo- 

nenii radicali si că a ușurat oarecum situaţia minorităţii croate şi slovene 
(marea majoritate regională) din Istria. Această reglementare însă nu a 
lost stabilă. Odată cu slăbirea Cehoslovaciei prin Acordul de la Miinchen 
(septembrie 1938), ordinea teritorială de după război a început să se des- 
(rame. Având în vedere avansul german în regiunea Dunării, Italia căuta 
despăgubiri în Balcani. La începutul anului 1939, Roma a reluat planurile 
de a ataca Iugoslavia si de a-i sprijini pe croații radicali. În aprilie 1939, 
Italia a atacat Albania, al cărei rege a fugit în exil. Si Grecia a ajuns din 
nou în vizorul Italiei. Se pava astfel calea către cel de-al Doilea Război 
Mondial în Balcani, declanșat de Italia. Timp de doar câţiva ani, Italia 
si-a aliat statele perdante sub semnul revizionismului tratatului. Din 1934 
a continuat o politică a slăbiciunilor, ghidată de vechea teamă faţă de 
hegemonia germană. 


BALCANII TÄRÄNIMII 


Reformä agrarä si economie 


Crearea unei noi ordini politice in Balcani a fost una dintre cele mai im- 
portante provocări pentru statele nationale din regiune. Si mai arză- 
toare însă era soluţionarea problemei agrare, care a provocat grave 
tulburări în mare parte din regiune la sfârșitul războiului. Aproximativ 
80% din populaţia balcanică trăia din agricultură în perioada interbelică. 
Regiunea nu poate fi înţeleasă decât dacă este privită și din perspectiva 
ţăranilor. În 1918-1921, multe părţi din Balcani nu au experimentat 
doar o revoluţie naţională, ci mai ales o revoluţie socială și schimbări 
profunde. Niciodată societăţile țărănești nu fuseseră mobilizate si scoase 
din mediul lor ca în perioada războaielor din 1912-1918-1922. Experiența 
frontului a oferit valoare în sensul identității naţionale etnice, printr-un 
impuls si o expansiune nemaivăzute până atunci. De asemenea a ridicat 
însă mari așteptări socio-politice din partea ordinii postbelice, alimen- 
tate de răspândirea Revoluţiei Ruse. La sfârșitul anului 1918 au avut 
loc revolte țărănești în zone extinse din Ungaria, care s-au îndreptat în 
primul rând împotriva nobililor. În Bosnia, ţăranii sârbi s-au ridicat 
împotriva proprietarilor musulmani de terenuri. În Dalmatia, conflictele 
socio-economice dese dintre arendasii croaţi și proprietarii de terenuri 
italieni sau filoitalieni au fost de asemenea etnicizate. În Grecia, reforma 
funciară si schimbul de populaţie s-au împletit, ceea ce a revoluţionat 
complet structura socială si etnică, în special în Noile Teritorii (Epir, 

Macedonia, Tracia). În Transilvania, doar 24% din terenurile arabile 
erau în mâinile românilor (aproximativ 57% din populaţie). După cum 
am menționat, Basarabia a cunoscut o revoluţie politică si socială, în 
timp ce ţăranii din Transilvania doreau să obţină dividende naţionale 
în detrimentul proprietarilor de terenuri maghiari și sași (nobilime si 
biserici). În Tara Românească si Moldova, regele a împiedicat o revolu- 
tie si o repetare a răscoalei țărănești din 1907 (cu câteva mii de morţi) 
numai prin promisiunea reformei agrare. 

În acest context, este de înțeles de ce toate ţările din Balcani au re- 
organizat proprietatea agricolă prin reforme funciare, deși în diferite 
moduri mai mult sau mai puţin radicale. Tärile învingătoare în special 
urmăreau obiective socio-economice, dar si nationale, întrucât grupuri- 
lor dominante anterior — germani, maghiari, turci, albanezi, ruşi — tre- 
buia să le fie afectat și potenţialul economic după slăbirea politică, în 
timp ce noile naţiuni titulare, cu majoritatea lor ţărănească, trebuiau 
să fie consolidate. Integrarea națională și cea socială au fost strâns legate 
în Regatul SCS și în România. Majoritatea rurală a populaţiei trebuia să 
se ridice social prin redistribuirea terenurilor și, în acelaşi timp, să de- 
vină o parte integrantă a construcţiei noilor naţiuni. 

Cea mai radicală dintre toate ţările a fost România, care a redistribuit 
29,7% din totalul terenurilor, afectând toate proprietăţile de peste 100 de 
hectare. Afectati au fost marii proprietari din Vechiul Regat, care au dis- 
părut ca grup social, magnații maghiari, precum si Biserica Evanghelică 
din Transilvania; la vest de Carpaţi, maghiarii, germanii si instituţiile lor 
bisericești şi culturale au fost puternic slăbite, în Basarabia a fost afectată 
boierimea rusă. Doar în Bucovina reforma agrară nu a urmărit un scop 
vădit naţionalist. Proprietarii desproprietäriti urmau să fie despägubiti 
pe jumătate de către stat și pe jumătate de către ţărani, ceea ce se putea 
aplica ușor datorită inflaţiei mari; în plus, coroana a fost transformată în 
noua monedă - leu, cu un curs nefavorabil pentru proprietarii anteriori. 
Nu au fost puse în aplicare alte planuri de reformă, care ar fi obligat pro- 
prietarii de terenuri să-și închirieze terenurile către cooperative. 

De asemenea, reforma a schimbat proprietatea și puterea în Regatul 
SCS; ea a afectat unguri, germani, bosniaci musulmani, turci, albanezi. 
Au fost alocate aproximativ 2,5 milioane de hectare de teren. Un total de 
10.000 de mari proprietari au pierdut mare parte din proprietăţile lor, 
care au fost redistribuite la jumătate de milion de gospodării țărănești. 

În Grecia, sub presiunea crizei de refugiaţi, s-a efectuat o redistribu- 
ire extensivă a terenurilor și ultimele rămășițe ale marilor proprietăți 
predominant musulmane (în special în noile zone din nord) au fost eli- 

minate. În Albania, pe de altă parte, unde câteva familii nobiliare contro- 
lau aproximativ 50% din terenurile arabile, o reformă funciară similară 
nu a reușit. Familiile beilor, ale marilor proprietari funciari aristocratici 
de sorginte otomană si Italia influentă din punct de vedere economic 
“i politic au împiedicat eforturile începute la începutul anilor '20 de 
Irica bolsevismului si a revoluţiei. Abia in 1928 şeful statului, Ahmet 
/ogu, a implementat o reformă modestă, care a afectat doar terenurile 
„tatului. Bulgaria şi Serbia avuseseră o structură de mici proprietăţi 
Läränesti înainte de 1918, astfel încât reformele nu au adus nici o schim- 
bare radicală. 

După 1938, Balcanii s-au caracterizat și mai mult prin relaţiile sociale 
i mica proprietate ţărănească. Aproximativ două milioane de oameni au 
intrat în proprietatea terenurilor. Reforma a prevenit redistribuirea vio- 
lentă a proprietăţilor ca în Rusia, dar abia dacă a îmbunătățit condiţiile 
de viaţă din zonele rurale. Gospodăriile erau prea mici și prea slabe 
economic. 67% din gospodăriile din Regatul SCS deţineau mai puţin de 
cinci hectare de teren. Proprietăţile imobiliare și parcelarea au creat 
gospodării pitice, adesea încă în proprietate devälmasä, ceea ce nu per- 
mitea supraviețuirea proprietarilor. În 1931, 50% dintre gospodării aveau 
sub două hectare. Redistribuirea a fost peste tot însoţită de prea puţine 
măsuri suplimentare. Guvernele nu aveau resursele bugetare pentru a 
acorda împrumuturi noilor proprietari de terenuri. Majoritatea țărani- 
lor nu aveau educaţie elementară pentru a învăţa (sau măcar a afla 
despre) noi tehnici agricole; nu exista capital pentru achiziționarea de 
echipamente moderne. Ţăranii adesea se ocupau cu agricultura de sub- 
zistentä şi nu erau nici furnizori, nici consumatori pe piață. Metodele si 
echipamentele de cultivare au rămas premoderne. În 1925, autorităţile 
din Vardar-Macedonia numărau 61.059 pluguri de lemn și 31.583 de 
pluguri de fier. În 1929, în Grecia erau înregistrate 286.534 de pluguri 
de fier şi 241.488 de pluguri de lemn; în toată ţara erau doar 700 de 
tractoare, a căror punere în funcţiune, împreună cu sistemul cooperatist, 
noile metode de cultivare și împrumuturile agricole au făcut posibilă 
modernizarea agriculturii. Diferenţele regionale pot fi observate în toate 
țările cu acești indicatori, de exemplu în Grecia în Noile Teritorii (în 
special în Macedonia și în Tracia) a predominat plugul din lemn, în timp 
ce în Insulele din Marea Egee peste 85% din pluguri erau făcute din fier. 
În aceste condiţii, doar o minoritate de gospodării mai mari producea 
pentru piaţa internă respectivă. 

Puternicul contrast urban-rural peste tot în Balcani este si el esen- 
tial. În multe regiuni, asistenţa medicală preventivă și accesul general 

la serviciile de stat erau deosebit de precare. Legăturile rutiere din zo- 
nele rurale erau în mare parte slabe spre inexistente, motiv pentru care 
regiunile muntoase deseori erau rupte de restul ţării. Infrastructura 
statală a fost orientată în primul rând către oraşe; densitatea reţelei de 
medici și spitale din mediul rural era, dimpotrivă, scăzută. La capitolul 
îngrijire si sănătate, urbanul si ruralul erau lumi separate. România avea 
cea mai mare rată a mortalităţii infantile din Europa în 1938. Malnutritia 
si bolile (pelagra, tuberculoza, sifilisul) erau larg răspândite. Lipsa igie- 
nei era strâns legată de ratele ridicate de analfabetism din zonele rurale, 
cu diferenţe regionale considerabile între fostele zone habsburgice, oto- 
mane si ruse, precum si între statele nationale care apăruseră în secolul 
al XIX-lea. 

Lipsa resurselor de capital ale ţăranilor si cerinţele copleșitoare ale 
băncilor agricole nou-fondate si creditarea de cele mai multe ori doar pe 
termen scurt explică de ce multi ţărani acceptau împrumuturi private, 
de la comercianţi (ca în Dalmatia) sau hangii si preoţi (ca în România). 
Nu rareori împrumuturile destinate consumului erau utilizate pentru 
sărbătorile tradiţionale, la care familiile de ţărani trebuiau să îşi păs- 
treze reputaţia prin cheltuieli mari; guvernul albanez a interzis astfel de 
sărbători, deoarece multe familii acumulau datorii mari. Din pricina 
disponibilitätii scăzute a împrumuturilor bancare, numeroși ţărani au 
devenit dependenţi de cămătari. Împrumuturile personale pe scară largă, 
precum si camäta nu au fost încă suficient cercetate. Supraîndatorarea 
țăranilor, exacerbată de criza economică globală, atinsese la începutul 
anilor 1930 în Balcani dimensiuni care amenințau însăși existenţa. În 
perioada interbelică, 77,25% dintre micii ţărani (o-2 hectare de pământ) 
din Dalmatia aveau datorii, o valoare maximă în Iugoslavia — în com- 
paratie cu partea sârbă a ţării, unde procentul era de doar 17,36%. Într-o 
serie de regiuni, familiile de mici agricultori de pe parcelele minuscule 
erau. la limita subzistentei. Foametea era de găsit atât în satele carstice 
mai puţin fertile din Dalmatia, precum si în văile Carpaţilor din Moldova 
românească. Datoriile mergeau în Dalmatia pe cumpáratul mâncării si 
reprezentau aproximativ jumătate din toate împrumuturile. Aproximativ 
72% din datoria din Dalmatia trebuia rambursată creditorilor privati, 
comparativ cu 44,9% în întregul Regat SCS. Nevoile rurale au fost agra- 
vate de presiunea fiscală din partea guvernelor, care sufereau ele însele 
de deficienţe de capital. În timpul Marii Crize, jandarmeria din România 
a colectat impozitele ca și cum ar fi fost în război cu populaţia țărănească. 
În Regatul SCS ţăranii plăteau până la 50% din veniturile lor în nume- 
rar către trezorerie, care nu putea oferi scutiri fiscale. 

Scăderea preţurilor la cereale în timpul crizei economice globale a în- 
semnat o catastrofă pentru ţăranii deja puternic indatorati. În România 
preţurile (valoarea indicelui în 1929 = 100%) au scăzut la 44,1% în 1933; 
preţurile bunurilor industriale importate pentru agricultură (în special 
utilaje, îngrășăminte etc.) nu au scăzut însă niciodată sub 81,1% (1932) 
din preţurile anterioare crizei. Acest lucru a însemnat că țăranii deja 
liră putere financiară aveau cu greu acces la tehnologia modernă. In 
mod oficial, în Balcani a existat un șomaj redus, dar acest lucru s-a da- 
torat industrializării modeste. Şomajul domina pe ascuns în zonele ru- 
rale si înainte de criză. Creşterea puternică a populaţiei a creat un 
număr mare de oameni fără ocupaţie, care în lipsa posibilităților de a 
munci în orașe trăiau la limită sau sub nivelul de subzistență. În Albania, 
până la 78% din forţa de muncă rurală nu era necesară, în Regatul SCS 
62%, în Bulgaria și România în jur de jumătate din populaţia rurală. 
Oferta excesivă de lucrători din mediul rural a fost exacerbată atunci 
când SUA au încetat să mai De tara gazdă a emigranților din mediul 
rural în timpul marii crize. Marea tulburare socială care s-a desfășurat 
in timpul războaielor civile și conflictelor celui de-al Doilea Război Mon- 
dial a fost cauzată de modernizarea eşuată a societăţii rurale. Gospo- 
dăriile mici cu capital redus spre mic, decuplate de pe piaţă, erau cele 
care dominau în regiune. Agricultorii mijlocii au produs pentru piaţă 
numai în câteva regiuni (cum ar fi, de exemplu, svabii dunăreni din Voi- 
vodina sau gospodăriile mijlocii din România). 

Per ansamblu, productivitatea agriculturii balcanice a rămas prea 
mică pentru a se conecta la economii naţionale mai dezvoltate. În cer- 
cetare există o discuţie în contradictoriu, dacă aceste cauze intraregio- 
nale menţionate mai sus, precum urbanizarea scăzută si mica piaţă 
internă au fost, decisive. O altă școală de gândire susţine teza conform 
căreia Balcanii erau puţin industrializati înainte de 1945, deoarece s-au 
deschis pe piaţa mondială prin exporturile agricole. Concentrarea pe 
agricultură ar fi fost astfel o ajustare conștientă la contextele globale, 
şi nu rezultatul unui blocaj al dezvoltării interne — exemplul producţiei 
de tutun este izbitor în Bulgaria și Grecia. Nu este vorba de faptul că 
agricultura era prea slabă, că nu dădea nici un impuls unei posibile 
industrializări, ci mai degrabă că exista un impuls prea mic din partea 
unei societăţi si economii urbane slab dezvoltate. Faptul că foametea a 
fost prevenitä în ciuda șocului cauzat de criza economică globală este 
văzut ca succes al unei economii agrare bazate pe gospodăriile familiale, 
care au făcut un pas important în evoluţia de la a fi deconectate în 
mare măsură de piaţă în jurul anului 1800 până la integrarea în eco- 
nomia globală. Perioada interbelică, cu o răspândită politică tarifară 

vamală de protecţie, scăderea prețurilor si imposibilitatea emigrării 
(restricții în SUA) au expus societăţile rurale din Balcani unei presiuni 
necunoscute.2 


Politicile rurale 


Majoritatea guvernelor au recunoscut problema agrară drept proble- 
mă-cheie. Cea mai profundă intervenţie cu funcţie de control a fost refor- 
ma funciară. Folosind exemplul Greciei, pot fi descrise tiparele politicii 
agricole de stat. Grecia trecuse printr-o criză agricolă severă înainte de 
1912. Tara era dependentă de o marfă de export (stafide), pe care criza 
cauzată de secetă (din 1893) a afectat-o. În Tesalia, anexată în 1881, 
existau proprietăţi extinse în mare parte musulmane, în timp ce în ve- 
chea Grecie (adică Peloponez şi aşa-numita Sterea Hellas/Grecia conti- 
nentală) predominau micii proprietari. În 1911 au avut loc revolte ale 
agricultorilor în Kileler, Tesalia. Problema funciară a devenit mai acută 
din 1914, odată cu afluxul de refugiaţi din Imperiul Otoman. În 1917, 
guvernul venizelist și-a înfiinţat propriul Minister al Agriculturii. Ofi- 
terii venizelisti radicali care dăduseră lovitura de stat au fost cei care 
au decis reforma agrară după catastrofa din Asia Mică. Scopul era de a 
tine unită societatea profund agitată, încărcată de aproximativ 1,2 mi- 
lioane de refugiaţi și de a preveni o revoluţie agrară. Sarcina a fost 
usuratä prin emigrarea forțată (musulmani) sau semivoluntarä (bulgari) 
a proprietarilor din noile provincii nordice fertile. Proprietăţile mari au 
fost, dizolvate si distribuite de comisiile de stat către refugiaţi, veterani 
de război și fermieri fără pământ, care au trebuit să plătească o despă- 
gubire pe o perioadă mai lungă. Reforma a fost implementată vreme de 
zeci de ani și finalizată după al Doilea Război Mondial. În 1928, în 
Macedonia greacă încă era 38,4% din teren, si 33% în Tesalia în posesia 
marilor proprietari. La fel ca si în alte țări balcanice, Grecia i-a protejat 
pe noii ţărani prin interzicerea vânzării pământului distribuit — cu toate 
acestea, ca şi în Serbia, în secolul al XIX-lea, acest lucru s-a dovedit a fi 
un obstacol în calea dezvoltării, mai ales că terenurile nu puteau fi ipo- 
tecate sau vândute (sau doar în condiţii stricte), iar acest lucru în con- 
ditiile lipsei de capital din zona rurală. 

Reforma funciară din multe țări a urmărit un obiectiv adesea mai 
degrabă politic decât economic: crearea unui strat larg de mici deținători 
de proprietate privată, pentru a stabiliza națiunea omogenizatä etnic. 
Reforma funciară si așezarea refugiaților au creat o nouă structură a loca- 
litátilor în nordul Greciei. Aceștia au fost așezați în circa 2.037 de sate. 
În 590 de sate au coexistat cu vechii locuitori; 963 de sate fuseseră aban- 

donate de locuitorii anteriori (turci, bulgari), în timp ce 484 de aşezări 
pentru refugiaţi au fost fondate ad-hoc (cu prefixul Nou au creat denu- 
mirile acestora, care să amintească de vechea patrie a migrantilor fără 
voie). Ministerul grec al Agriculturii a depus eforturi considerabile pen- 
iru creșterea producţiei agricole. Tutunul, cultivat în Noile Regiuni, a 
locuit stafidele ca principal produs de export. S-a promovat și cultiva- 
rea bumbacului si a cerealelor. În mod traditional, Grecia a trebuit să 
lc introducă pe acestea din urmă pe scară largă. Pentru a extinde supra- 
fețele cultivate, zone mlăștinoase mari din nordul (în jurul orașelor Sa- 
lonic, Drama, Serres) si centrul ţării (Lacul Kopais) au fost drenate de 
companii americane. Ministerul Agriculturii a creat o serie de asociații 
(Organizaţia autonomă a stafidelor, Comisia centrală pentru protecția 
producţiei cerealiere locale, Organizaţia Bumbacului, Biroul pentru pro- 
lecţia tutunului grecesc, Institutul pentru tutun din Drama) care regle- 
mentau producţia si preţurile si au stabilizat de exemplu prețul pâinii. 
Avantajele fiscale, stabilirea primelor de asigurare şi o povară fiscală 
scăzută pentru produsele consumate intern au fost printre instrumen- 
lele de control de stat. În 1930 a fost înfiinţată Societatea elenă pentru 
produse chimice si îngrășăminte, ceea ce a redus dependența de impor- 
Luri; în cazul folosirii îngrășămintelor (precum în cazul materialelor 
pentru pluguri), Grecia de sud era clar superioară Noilor Teritorii. Ca 
si în alte ţări balcanice, productivitatea gospodăriilor familiale cu capi- 
lal slab a rămas scăzută. Îmbunătăţirea productivităţii era vizibilă în 
Noile Teritorii, unde punctul de plecare era, desigur, modest. 

De asemenea, statul bulgar a urmărit o politică agricolă interventi- 
onistă. Guvernele din ce în ce mai autoritare din anii ’30 au mers spre 
o economie controlată de stat. Consolidarea terenurilor și formarea de 
cooperative, precum și noi școli agricole ar fi trebuit să ridice nivelul agri- 
culturii. Agenţia de stat Hranoiznos a avut din 1930 un monopol asupra 
produselor agricole. Sistemul de credit trebuia sintetizat într-o bancă. 
Regatul SCS a urmărit o strategie agricolă creată de Ministerul Reformei 
Funciare, înființat în 1920. Acesta a anulat treptat relaţiile de depen- 
dentä feudală sau tradiţională ale ţăranilor (în 1921 în Bosnia, dar nu- 
mai în 1931 în Vardar-Macedonia). În 1920 a fost emisă o ordonanță de 
colonizare pentru Kosovo şi Macedonia, care privea în principal intere- 
sele naţionale. Stabilirea coloniștilor sârbi în Kosovo și Macedonia ar fi 
trebuit să modifice amestecul etnic în favoarea elementului sârb şi să 
îmbunătăţească securitatea la frontierele instabile cu Albania și Grecia. 
Până în 1941, în jur de 12.000 de familii de coloniști s-au stabilit in Ko- 
sovo, în special în regiunile de graniţă din jurul orașelor Gjakova si Peja, 

dar și în Drenica, nucleul albanez agitat în mod tradiţional. În urma 
colonizării, populaţia sârbă din Kosovo a crescut de la 24% (1919) la 38% 
(1928). Teritoriul distribuit coloniștilor a fost în cea mai mare parte 
preluat de stat de la foștii proprietari albanezi, ceea ce a dus la conflicte 
violente în zonele rurale și astfel contrastul politic şi etnic între albanezi 
și sârbi s-a amplificat. În Vardar-Macedonia însă, colonizarea a eșuat în 
mare parte. În total, aproximativ 153.000 de hectare de teren au fost 
selectate pentru reforma agrară. Familiile coloniștilor au primit din 
acestea 33.900 de hectare. Clima, solul sărac, mlaștinile din multe tere- 
nuri joase, deficitul de apă, malaria, lipsa capitalului și a educaţiei, in- 
capacitatea și corupția autorităţilor, în special din Ministerul Agriculturii, 
au făcut să nu aibă succes colonizarea în întreaga zonă sud-iugoslavă. 
Într-o comparaţie regională cu Grecia, care a stabilit sute de mii de re- 
fugiati în zonele rurale, rezultatul din SCS este unul negativ. 


Agrarianismul și a treia cale 


Dezbaterea politico-ideologică asupra problemei agrare a atins apogeul 
în perioada interbelică. În societăţile din Balcani data din secolul al 
XIX-lea. Imboldul a venit în special din Imperiul Rus, de la populisti si 
social-revolutionari. Reformele electorale de după 1918 au făcut ca mi- 
lioane de ţărani din România si din fostele teritorii maghiare ale Re- 
gatului SCC să devină alegători. În perioada interbelică, agrarianismul 
s-a dezvoltat în toată Europa de Est într-o ideologie, ai cărei reprezentanţi 
au ajuns uneori si la putere în Balcani, de exemplu în Bulgaria (1919- 
1923) sau România (1929-1933). Au existat partide țărănești puternice 
în România, Bulgaria și partea croată a Regatului SCS, în timp ce în 
Grecia și Albania, în ciuda unor probleme agrare similare, preocupările 
țăranilor nu au fost preluate de un partid separat. Partidele țărănești 
din regiune au devenit semnificative din punct de vedere istoric în 
Europa, deoarece, la fel ca partidele țărănești din Europa Centrală, de 
Est, Nord si Vest, căutau o a treia cale între capitalism si bolsevism. 

În Bulgaria, agrarianismul a eșuat din cauza rezistenţei populaţiei 
urbane si a armatei, atunci când s-a încercat restructurarea societăţii. 
În mod ideologic, reprezenta într-un mod extrem ostilitatea faţă de oras, 
recunoscută de toti agricultorii. Susţinătorii Partidului Ţărănesc Croat 
şi-au ridiculizat adversarii numindu-i stăpâni decázuti. Avocaţii, notarii, 
agenţii electorali, reprezentanţii băncilor si funcţionarii publici erau de 
asemenea priviți ca dușmani de ţăranii din România, căci ar fi făcut 
profit pe seama populaţiei rurale. Critica faţă de oraș a fost; de asemenea 

ınleleasä ca înstrăinarea orășenilor de națiune. Critica statului functi- 
onáresc si a ramurii funcţionarilor se dezvoltase deja în Serbia din se- 
colul al XIX-lea. Societăţile agrare mici si egalitare, precum Bulgaria si 
Serbia, s-au diferențiat încet după îndepărtarea elitelor functionáresti 
i economice otomane si (în special în Bulgaria) grecești, noile elite na- 
lionale intrând în serviciul administrativ si militar. Multe țări balcanice 
si-au extins învățământul superior, dar cu greu sectorul școlilor elemen- 
lare. Ştiinţele tehnice au rămas subdezvoltate, motiv pentru care multi 
sLudenti au ales dreptul. România a avut unul dintre cele mai mari 
corpuri de avocaţi din Europa. În ochii populaţiei rurale, acești cätärätori 
pe scara socială s-au îndepărtat de majoritatea societății. S-a produs un 
decalaj socio-cultural între urban si rural. Această situație a fost agra- 
vată în regiunile în care existau diferente etnice — în noile provincii din 
România, nici un oraş mare nu avea o majoritate etnică românească. 

Țăranii, de zeci de ani priviţi de propagandistii naționaliști drept 
coloana vertebrală a naţiunii, şi-au văzut sosită vremea după 1918, pe 
plan social si politic. Au cerut pământ și participare. Integrarea tärani- 
lor în națiunea socială si politică a devenit o provocare specială, în care 
redistribuirea si participarea au fost rezultatul războiului, adică în zonele 
fostelor imperii maghiar, rus si otoman, precum și în regatul românesc. 
In Grecia, Bulgaria și Serbia, pe de altă parte, ţăranii aveau drepturi 
politice depline de când acestea au devenit state si au considerat că sunt 
responsabile pentru naţiune în efortul de război. Vigoarea dorințelor 
rurale a fost parţial resorbită, iar reforma funciară a domolit doar prima 
foame de pământ. 

Bulgarul Aleksandar Stambolijski (1879-1923) a fost primul agrari- 
anist care a ajuns la putere între 1919 și 1923. El a urmărit un proiect 
radical de restructurare socială, care i-a adus multi inamici: scopul era 
un stat agrar-egalitar, în care să predomine o comunitate agrară liberă 
organizată în cooperative. Stambolijski a reformat sistemul de invätä- 
mânt (învățământul secundar obligatoriu, fondarea a 8oo de școli liceale 
si 300 de şcoli elementare). A introdus un impozit progresiv pe venit și 
noi impozite pe firme; a gestionat locuinţele în orașe și a promovat locu- 
intele guvernamentale. În iunie 1920 a anunţat reforma funciară și a 
creat un fond funciar de stat. A forțat împrumuturi ieftine către coope- 
rative şi a planificat un consorțiu de stat pentru depozitarea cerealelor. 
Aliaţii au împiedicat obligativitatea muncii, deoarece se temeau de con- 
structia unor structuri militare ascunse. În lupta sa împotriva elitei 
urbane, Stambolijski a vizat în special avocaţii, care erau priviţi ca fla- 
gelul satelor, şi a promovat proceduri de arbitraj la nivel local. Profesorii 


BALCANII ÎN PERIOADA INTERBELICĂ 131 
















































































trebuiau să se confrunte cu realegeri la fiecare patru ani. Carismaticul 
Stambolijski s-a prezentat ca lider popular, a folosit un limbaj agresiv 
şi nu s-a ferit de presiunea asupra alegătorilor. A înstrăinat armata de 
guvernul său, în special ofițerii, pe care i-a umilit adesea, biserica, po- 
litia (din cauza Gărzii Portocalii care a acționat ca parapolitie), sectoare 
importante ale administraţiei publice și, prin propaganda sa antiurbană, 
şi populaţia urbană. Adversarii săi îi includeau pe comuniștii din tabăra 
stângistă. 

Colectivismul, egalitarismul, antiindividualismul şi antiurbanismul 
au caracterizat de asemenea cele mai importante partide țărănești, deşi 
într-o manieră mai relaxată. Partidele ţărăneşti din statele postimperi- 
ale multietnice au luat totuși o cale de dezvoltare diferită de agrarienii 
bulgari, care au fost împinși în ilegalitate după 1923. În Croaţia, parti- 
dul țărănesc a devenit un partid naţional colectiv în câţiva ani. Liderul 
lor, Stjepan Radić, a fost greu de înţeles ideologic. A călătorit în Uniunea 
Sovietică, dar nu era bolșevic; în ce priveşte politica internă, el s-a orien- 
tat în mai multe rânduri spre cele două partide sârbe mai mari. În 
România, Partidul Täränesc fondat în 1918 de învățătorul Ion Mihalache 
(1882-1963) a urmărit un program radical de redistribuire a pământu- 
lui, care, sub influenţa teoreticianului Constantin Stere (1865-1936), 
printre alţii, inspirat de socialismul agrar rus, a respins capitalismul şi, 
la fel ca Asociaţia Țăranilor Bulgari, a propováduit un popor țărănesc. 
În 1926 Partidul Țărănesc a fuzionat cu Partidul National din Transil- 
vania, formând Partidul National Ţărănesc. Acesta se îndrepta împo- 
triva dominaţiei autoritarului Partid Naţional Liberal, ale cărui politici 
economice si de protecţie vamală (prin noi înșine) împovăra țăranii. 
Partidul National era înainte de 1918 un partid compozit pe mai multe 
clase, care îi cuprindea pe românii din Ungaria. Fuziunea a cerut o 
moderare programatică din partea socialiștilor agrari, iar pentru arde- 
leni a însemnat extinderea bazei electorale dincolo de Carpaţi. Spre 
deosebire de statele din sudul Dunării (cu excepţia Albaniei), agriculto- 
rii români au intrat în viața parlamentară numai în 1918, când a fost 
acordat votul universal. Cu toate acestea, condiţiile prealabile pentru 
participarea reglementată lipseau în mare măsură. Mai degrabă, o edu- 
catie deficitară, combinată cu analfabetism și lipsa de experiență au fost 
un obstacol major. În zonele rurale, autorităţile au influenţat decizia elec- 
torală prin mită, cadouri electorale și măsuri coercitive (impunerea ar- 
bitrară a legii marţiale; impunerea carantinelor din cauza presupuselor 
epidemii la animale). Jandarmii recurgeau uneori la arme pentru a îm- 
piedica votul ţăranilor. Nici un partid nu avea o elită politică țărănească; 

majoritatea membrilor Partidului National Täränesc erau notabili locali 
(avocaţi, notari), şi nu ţărani. Intelighentia rurală (preoţi, profesori) au 
acţionat ca reprezentanţi politici ai comunităţilor sătești. Având în ve- 
dere demagogia şi violenţa campaniilor electorale, multi ţărani s-au ferit 
de partide, între care, în plus, cu greu puteau face diferenţa. Această 
dezamăgire a democraţiei a deschis calea mișcărilor radicale de dreapta. 
Majoritatea partidelor își făceau apariţia în sate doar în timpul cam- 
paniilor electorale. Statul a neglijat zonele rurale. Golul astfel creat de 
autorităţi și partide a fost umplut din 1934 de Mișcarea Legionară fas- 
cistă, care a implementat proiecte de infrastructură prin sute de lagăre 
de muncă, în care agricultorii și activiștii au lucrat împreună. Asta a 
creat o societate fascistă paralelă care a contestat adesea deschis statul. 
Partidul National Ţărănesc a fost la putere între 1928 si 1933. Criza 
economică mondială și luptele între facţiuni au pus capăt scurtului răgaz 
de democraţie funcţională, susținută de Partidul National Țărănesc mai 
mult decât oricare alt partid în România interbelică. Acesta a deschis 
tara investitorilor străini, a redus tarifele pentru a permite țăranilor să 
cumpere bunuri importate şi a restructurat moneda. Când criza bancară 
s-a răsfrânt din Austria în Balcani în 1931, economia românească și 
majoritatea băncilor s-au prăbușit. Partidul a eșuat si în descentraliza- 
rea promisă. România era guvernată centralizat; aproape cá nu exista 
o autonomie locală si la nivel provincial existau prea puține posibilități. 
Partidele țărănești croat si român au devenit ideologic mișcări colective 
și şi-au pierdut claritatea programatică în chestiunile agrare. Agraria- 
nismul nu a reuşit să rezolve cea mai importantă problemă socială din 
Balcani, și anume îmbunătăţirea condiţiilor economice și a vieţii rurale. 
În acest context, teoreticienii fascist-autoritari au considerat că o ţară 
agrară trebuie să urmeze o politică de autosuficientä si că naționalismul 
economic forțează saltul spre societatea industrială — model pe care 
comuniștii urmau să-l implementeze câţiva ani mai târziu sub auspici- 
ile stalinismului.” 


BALCANII NOILOR PERIFERII 


Granițele create între 1912 si 1920 au tăiat zone economice si culturale 
vechi de secole pe mai multe linii. O interpretare a istoriei bazate pe sta- 
tele naţionale se concentrează adesea asupra capitalelor și a perspectivei 
lor asupra teritoriului si societăţii. Dacă se scrie însă istoria Balcanilor 
dinspre periferie, iar acest lucru înseamnă în acest context dinspre unele 

regiuni ajunse în periferie, apar noi perspective. Noua frontieră greacă 
de nord, granița estică a Albaniei, graniţa de nord a Regatului SCS, gra- 
nita de vest a României au avut consecinţe drastice. Vechi zone centrale 
ale administraţiei, comerțului si traficului s-au aflat brusc pe granite 
strict controlate. Acest lucru este valabil în special pentru capitalele 
provinciilor otomane Ioannina în Epir şi Bitola în Vardar-Macedonia. 
Bitola, sediul mai multor consulate din Imperiul Otoman, centrul unui 
comerţ, puternic de care se ocupau aromânii, zonă centrală pentru acti- 
viști naționaliști bulgari, albanezi, greci, turci şi aromâni, a decăzut după 
1918, devenind un oras slab economic de la marginea sudică a Iugoslaviei 
şi nu și-a revenit nici până azi din statutul de oraş de frontieră şi în urma 
daunelor severe pe care le-a suferit în Primul Război Mondial. Salonic, 
cel mai important oraș al imperiilor din Balcani încă din Evul Mediu, era 
acum aproape de graniţă. Din cauza emigrației si schimbului de popula- 
tie turcă si bulgară si a afluxului de aproximativ 600.000 de emigranţi 
din Bulgaria si Turcia, țesutul social din oras si din împrejurimi a fost 
schimbat fundamental. Populaţia sefardă a rămas relicva socio-culturalä 
din perioada otomană. Aceasta a ajuns sub presiunea naţionalismului 
venizelist. La fel ca minoritatea slavă din Macedonia greacă, evreii au 
sprijinit partidele antivenizeliste și au fost prin urmare atrași în tensi- 
unea enormă a diviziunii naţionale. 

În nord, noile graniţe ale Ungariei au separat un număr mare de orașe 
majoritar maghiare din apropierea graniţei din zonele vestice și nor- 
dice — acesta a fost cazul orașelor Novi Sad în Voivodina, Timișoara în 
Banat, Arad și Oradea în așa-numitul Partium (acum Crişana, adică 
fostele judeţe maghiare dintre Transilvania şi nucleul maghiar). Fron- 
tierele Albaniei au lăsat în jur de jumătate dintre albanezi în Regatul 
SCS si o mică parte sub administraţia elenă. Frontiera Albaniei cu Kosovo 
a împiedicat legătura economică dintre orașele iugoslave de acum, precum 
Gjakova, Peja şi Prizren și hinterlandul agricol aflat pe teritoriul albanez. 
Din motive politice și nationale, numeroase granite erau verificate strict. 
Țările victorioase se temeau de spioni si partizani. Granița estică a 
României cu Uniunea Sovietică a fost blocată; acest lucru a ucis comerțul 
în porturile Basarabiei din Marea Neagră, precum Chilia și Cetatea Albă. 
Cetăţenii sovietici fugeau adesea spre vest peste râul Nistru. Spre 
Ungaria, dar şi în Dobrogea, controalele au restricționat fluxul de mărfuri 
şi persoane. Cea mai bine păzită graniță a fost între Bulgaria şi Regatul 
SCS. Armata, jandarmeria și milițiile regionale au sigilat-o pentru a pre- 
veni infiltrarea luptătorilor ORIM. Locuirea ţăranilor pe câmpuri şi pă- 
suni în apropierea graniței a fost restricționată masiv. 

Dar chiar şi în cazul în care nu au fost lupte, noile regimuri vamale au 
avut un efect drastic asupra sectoarelor foarte vechi ale economiei: pas- 
(oralismul (transhumanta) si munca sezonieră a migrantilor (gurbet). 
'Transhumanţa era practicată pe păşunile de munte vara si pășunile de 
câmpie iarna. Noua frontieră grecească nordică se întindea între cele 
două. Pășunile de iarnă din ţinuturile joase trace, macedonene, tesaliene 
si epirote se aflau pe teritoriul grec. Multe din aceste păşuni au fost date 
refugiaților ca pământ arabil. Tarifele ridicate, precum si arendele mari 
pentru pășuni și controalele au făcut ca transhumanta din Regatul SCS 
si din Bulgaria spre Grecia (înainte de 1912, teritoriu otoman) să se 
prăbușească. Între 1912 și 1930, 80% din septel a dispărut din Munţii 
Rodopi din Bulgaria. Noile legi ale muncii din Turcia au blocat in mare 
parte Istanbulul ca destinaţie pentru lucrătorii sezonieri din Balcani. 
Astfel, o tradiție veche de secole a migraţiei din zonele montane dintre 
Albania și Munţii Rodopi în zonele joase a ajuns la sfârșit. Numeroși 
foști lucrători migranti au trecut la agricultura mai puţin profitabilă. 
Abia după cel de-al Doilea Război Mondial s-au deschis noi oportunităţi 
de migraţie a forţei de muncă pentru cetăţenii Greciei si Iugoslaviei, dar, 
desigur, acum nu în est (Turcia) și nord (Bucureşti), ci în nord-vestul, 
centrul și nordul Europei. 

Noile periferii au fost obligate să se unifice prin granițe și voinţa sta- 
tului. Aceasta a inclus întrepătrunderea unor zone multietnice și multire- 
ligioase. Toate statele au urmărit omogenizarea națională etnică; regiunile 
otomane de până în 1912, care erau caracterizate de o înaltă diversitate 
culturală şi etnică, au fost afectate în mod special. Nationalizarea gru- 
purilor confesionale a atins apogeul după 1918, deoarece, spre deosebire 
de epoca otomană, statele naţionale foloseau acum aparatul lor de pu- 
tere. În sud-vestul Balcanilor s-au intensificat procesele care au creat 
loialităţi bine definite. Exemple sunt ortodocșii din sudul Albaniei si 
albano-musulmanii geamizi (alb. Cam), ambele categorii din regiunea 
istorică Epir. Pentru Grecia, toţi albanezii ortodocși, indiferent de limbă 
(albaneză, aromână, greacă) erau greci — conștiința și confesiunea au 
fost aplicate drept criterii. Totuși, Albania a menţionat limba drept cri- 
teriul principal al etnicitátii. Încercările Ligii Naţiunilor de a identifica 
identitățile etnice în sondajele locale au eșuat din cauza influenței sta- 
tului și a complexităţii identificărilor, chiar și în cadrul familiilor indi- 
viduale; deciziile au fost luate adesea pe considerente economice 
(subvenţii, oportunități de muncă) care existau pentru ortodocși în 
Grecia si (în cazul variantei aromâne) în România. Statul albanez, do- 
minat de elitele sunnite postotomane în perioada interbelică, a trebuit 

totuși să câștige încrederea albanezilor ortodocşi, care purtau cu sine 
experiența discriminării religioase — în ciuda limbii comune — din epoca 
otomană. Puternicul sistem școlar confesional şi bisericesc a insuflat o 
identitate grecească. Încercarea statului albanez de a înlocui şcolile con- 
fesionale cu şcoli de stat (1933) a provocat intervenţia greacă la Liga 
Naţiunilor. De cealaltă parte a graniţei, geamizii musulmani şi-au et- 
nicizat identitatea pentru a nu fi incluși ca turci (datorită religiei lor) în 
Tratatul de la Lausanne și, prin urmare, a fi parte din schimbul de po- 
pulatie greco-turcä. In 1935, Grecia și Albania au convenit asupra apro- 
bării școlilor pentru minoritățile respective. 

Multe state au derulat proiecte de colonizare internă în zonele de 
frontieră: România i-a stabilit pe aromânii macedoneni în Dobrogea; 
Regatul SCS a trimis aproximativ 60.000 de coloniști sârbi în Kosovo și 
a încercat să marginalizeze populaţiile maghiare st germane din Vo- 
ievodina prin coloniștii sârbi. Bulgaria a avut o colonizare internă în 
special în Munţii Rodopi, mai ales faţă de grupul musulman de limbă 
bulgară, pomacii. În toate cazurile menţionate, acestea sunt zone puter- 
nic influențate de otomani, care nu numai că reprezentau o periferie 
interioară, ci, în percepţia elitelor statelor naţionale, erau un orient 
interior care trebuia integrat în statul naţional, în sensul unei misiuni 
de civilizare internă. Macedonia si Kosovo și, într-o măsură mai mică, 
Rodopii au rămas până la sfârșitul scurtului secol XX zone-tintä ale unor 
astfel de măsuri coercitive, care au provocat multiple conflicte etnice 
grave. Existá un motiv pentru a considera zonele balcanice centrale 
postotomane drept colonii interioare ale statelor nationale.”? 

Unicitatea a fost creată si în noile periferii prin măsuri simbolice ale 
statului. Statul grec a înlocuit toate denumirile slave şi turceşti cu ter- 
meni antici renäscuti sau cu crearea de noi denumiri. De asemenea, în 
Bulgaria nu au existat peste tot redenumiri. Unicitatea a fost pusă în 
aplicare mai ales în cazul în care părţi ale naţiunii (imaginate) titulare 
au folosit propriul lor mod de identificare si loialitate. Adepții români ai 
stilismului sunt de asemenea un exemplu important. În 1935 exista o 
populaţie țărănească în Basarabia si Moldova de aproximativ un milion 
de stiliști, care s-au opus introducerii calendarului gregorian în România. 
Concepută de stat ca parte a unei noi localizări a României într-un cadru 
temporal occidental — şi, prin urmare, ca o mutare simbolică spre vest —, 
țăranii în mare măsură analfabeți au interpretat reforma impusă și greu 
explicată ca un atac asupra mântuirii lor, deci ca un act satanic al 
Bisericii occidentale. Misticismul răspândit în Basarabia, neîncrede- 
rea tradițională față de autorităţile statului și influenţa preoţilor ruși 

clarifică apariţia unei lumi rurale paralele cu construirea bisericii și 
autoorganizarea. Abia in 1936 statul a putut să zdrobească aceste re- 
volte în masă împotriva statului modern si a modernităţii, folosind forţa. 
Biserica si autorităţile au acţionat contradictoriu, mai ales că stiliștii 
erau o parte semnificativă a naţiunii titulare, într-o zonă de graniţă în 
pericol. Statul şi biserica au eșuat în încercările lor de a integra grupu- 
rile ţărăneşti indiferente, dar religioase si traditionaliste, în statul na- 
tional român, în termeni de politică identitarä.” 


Musulmanii ca grupuri periferice postimperiale 


O istorie a periferizării poate fi de asemenea scrisă dacă folosim religia 
drept criteriu, întrucât religia/confesiunea şi apartenenţa etnicá/natio- 
nală erau adesea strâns legate. Musulmanii din Balcanii Centrali, oto- 
mani până în 1912, au experimentat marginalizarea într-un timp scurt. 
Din punct de vedere lingvistic erau împărțiți în turci, albanezi, slavi (po- 
maci în munţii Rodopi, torbesi in Macedonia), romi si mici grupuri aro- 
mâne. Musulmanii erau foarte diferiţi ca statut social, economie şi 
cultură, motiv pentru care termenul de musulmani balcanici drept cate- 
gorie de interpretare are o valoare explicativă mică. În Imperiul Otoman, 
aceştia aveau, ca urmare a secole de dominație, o prioritate simbolică și 
socio-culturalä în fata populaţiei creștine, desi aceasta era de diferite 
grade în funcţie de situaţie ai regiune. 

După 1912, grupul cândva dominant, cu excepţia Albaniei, s-a regă- 
sit în poziţia unei minorităţi religioase. Trebuie făcută o distincţie între 
musulmani slavi și non-slavi. Primii erau consideraţi de statele slave 
Iugoslavia si Bulgaria ca fiind integrabili în națiunea titulară, dar mu- 
sulmanii care nu erau slavi, nu. In Albania, musulmanii — sunniti si 
Bektași (membri ai ordinului dervis cu acelaşi nume) — reprezentau apro- 
ximativ 70% din populaţie. Aceasta a făcut din Albania primul stat ma- 
joritar musulman din Europa, cu musulmani constând aproape exclusiv 
din convertiți, nu din imigranţi turci. Musulmanii dominau statul si 
economia. Într-un mediu de state naţionale creștine, au simţit presiunea 
puternică pentru a dezvolta o identitate europeană si pentru a o mani- 
festa extern. Statul a promovat institutionalizarea musulmanilor, adică 
crearea comunităților de sunniti si Bektasi. În 1929 a fost înființat Înaltul 
Consiliu al Legii Islamice sub conducerea Marelui Muftiu din Tirana, și 
în același an, Comunitatea Musulmană Albaneză. Ordinul Bektași au 
organizat trei congrese între 1921 și 1929, iar în 1924 au adoptat un statut 
de comunitate independentă în cadrul religiei musulmane, care nu a 

fost recunoscut de sunniti. Când Turcia kemalistä a interzis ordinele 
dervisilor in 1925, centrul celor şapte milioane de Bektasi la nivel mon- 
dial s-a mutat la Tirana. Ordinul Bektasi şi-a echilibrat convingerile cu 
un angajament faţă de națiunea albaneză; mentorii lor au dezvoltat 
ideea unui Islam Bektasi progresist si european, spre deosebire de un 
Islam sunnit privit ca înapoiat. 

Statul albanez a urmărit o politică prudentä de dezotomanizare si 
dezorientalizare. Legea religioasă islamică a fost desfiinţată, numeroase 
şcoli religioase (medrese) au fost închise si a fost înfiinţată o Medresá 
Generală în Tirana, în care clericii islamici urmau să fie instruiți într-un 
spirit modern. Regele si comunitatea religioasă au construit noi moschei 
într-un stil arhitectonic modern: moscheile din beton urmau să simbo- 
lizeze demarcatia de moștenirea otomană. Înlăturarea voalului femeilor 
a fost realizată mai prudent decât în Turcia si s-a bazat în principal pe 
convingere si nu pe constrângere. Separarea faţă de imperiu a avut loc 
în Albania prin controlul de stat si institutionalizarea Islamului și prin- 
tr-o politică simbolică îndreptată și extern. 

În Regatul SCS, musulmanii bosniaci din Austro-Ungaria fuseseră 
deja înzestrați cu instituţii proprii drept comunitate religioasă (Comu- 
nitatea Religioasá Islamică, din 1882 sub un Reis-ul-Ulema), semn cá 
modelele institutionalizärii statului ar putea fi adoptate ca moștenire 
imperială. Musulmanii bosniaci s-au organizat și politic, în Organizaţia 
Musulmană lugoslavă, care a susţinut practic noul stat. Ei au fost con- 
siderati parte a naţiunii atât în discursurile nationale sârbești, cât și în 
cele croate, uneori chiar exagerate ca cea mai pură parte a sa. Limba 
comună a musulmanilor, croaților și sârbilor a creat o legătură puternică. 
Pentru musulmanii bosniaci s-a deschis o opţiune de identitate iugos- 
lavă, sârbă, croată, şi o identitate bosniacă-musulmană separată. Cu 
toate acestea, au trebuit să reacționeze mai ales la programele nationale 
sârbe şi croate, pe care musulmanii bosniaci și le-au asumat. Experienţa 
violenţei motivate national și social din anii 1918-1920 de către ţăranii 
sârbi a creat o neîncredere considerabilă în rândul musulmanilor bos- 
niaci faţă de noul stat. Institutional vorbind, înainte de 1918 reis-ul 
bosniac nu avea autoritate asupra musulmanilor care nu erau în impe- 
riul habsburgic, adică cei din Serbia, Macedonia si Muntenegru, care 
erau sub administraţia guvernului. 

Spre deosebire de musulmanii de limbă sârbo-croată din nord, mu- 
sulmanii albanezi si turci din Kosovo si Macedonia nu aveau nici o per- 
spectivă de a fi acceptaţi într-o comunitate de identitate a slavilor de 
sud. Inclusiv politic s-au organizat separat de musulmanii bosniaci în 

partidul de scurtă durată Cemiyet. Regatul SCS i-a împins pe musulma- 
nii non-slavi să părăsească ţara, fiind grupuri nedorite din punct de 
vedere etnic. Trimiterea de coloniști sârbi, exproprierea extensivă a pă- 
mântului, excluderea politică şi culturală au fost printre instrumentele 
statului de a se afirma în provinciile de sud, în care sârbii erau doar o 
minoritate. O educaţie școlară profund religioasă ar fi trebuit să împie- 
dice apariţia unei autoidentificări naţionale, în special în rândul musul- 
manilor albanezi — şcoala trebuia să producă musulmani, nu albanezi 
si, astfel, să prevină aspiraţiile la independenţă ale albanezilor. În pe- 
rioada interbelică, aproximativ 60-70.000 de musulmani au părăsit 
lugoslavia în direcţia Turciei kemaliste, majoritatea între 1923 și 1925, 
într-un climat de violenţă interetnică, în special în Kosovo. În 1938, 
Iugoslavia a semnat cu Turcia un acord atotcuprinzátor de relocare, care 
avea să afecteze 40.000 de familii rurale musulmane din Kosovo si 
Macedonia, dar nu a fost implementat din cauza izbucnirii celui de-al 
Doilea Război Mondial. După cum am arătat, Bulgaria a încurajat și ea 
emigrația turcă în Turcia. De asemenea, România a semnat un acord in 
1936, care reglementa relocarea musulmanilor din Dobrogea. Turcia a 
arătat un mare interes pentru musulmanii din Balcani, întrucât imi- 
grantii trebuiau să completeze golurile cauzate de genocidul creștinilor 
armeni și asirieni si de fuga, expulzarea si relocarea ortodocșilor. In 
ansamblu, a fost vorba de o destrămare a contextelor imperiale, dar 
acest lucru nu a dus la dispariţia musulmanilor din Balcani. Mai de- 
grabă au rămas în lugoslavia si Bulgaria puternice fragmente musul- 
mane de populaţie. 

În Bosnia, în special, precum si în Albania, elitele musulmane au 
dezbătut poziţia Islamului într-o societate în curs de modernizare. Astfel 
a apărut în ambele locuri un spectru larg de (neo)traditionalism până la 
mișcări de reformă, cum ar fi Mișcarea Ahmediye, originară din Pakistan. 
În Bosnia, reis-ul Mehmed Dželaludin Čaušević (1870-1938) a fost lide- 
rul reformatorilor; el a tradus şi Coranul în bosniacă. Intelectualii mu- 
sulmani si seculari se reuniserä în Asociaţia Gajret (1903). Musulmanii 
rurali din Grecia şi Bulgaria au jucat un rol mai mic în aceste dezbateri. 
În general, noul sistem statal naţional a însemnat pentru musulmanii 
din Balcani o intensificare a tendinţelor către tiparele naționale de iden- 
tificare care existau înainte de 1918. În Bosnia, acestea erau legate de 
mult timp de regiune, în timp ce printre albanezii sunniti, în special în 
Albania centrală, Kosovo și Macedonia, limba, tradiţia de drept comun 
si privilegiul de a purta arme (drept pe care nu-l avuseseră creştinii in 
Imperiul Otoman) corespundeau unei conștiințe de sine puternice si 

distincte. Situaţia comunităţilor mai mici, fără o diferenţiere socială 
puternică si fără o conducere politică proprie a fost deosebit de dificilă: 
pentru musulmanii vorbitori de limbi slave din Kosovo, Macedonia si 
Rodopi au rămas predominante referintele religioase. Cu greu s-au re- 
găsit în naționalismul sârb si bulgar, mai ales că în mod traditional 
schimbarea lor de credinţă a fost văzută ca o trădare a naţiunii. Pentru 
musulmanii turci din Kosovo şi Macedonia, secularismul radical al Tur- 
ciei kemaliste era deranjant. Cu toate acestea, şi-au păstrat în continu- 
are poziţia de cel mai prestigios grup musulman din sudul Iugoslaviei, 
în timp ce în Bulgaria, unde formau un grup important, s-au confruntat 
cu o presiune mai mare. În ansamblu însă, statele naţionale din perioada 
interbelică nu au schimbat fundamental musulmanii ca grupuri postim- 
periale. Liniile de continuitate ale imperiilor târzii sunt clar recognosci- 
bile printre cele mai puternice și mai naţionalizate comunităţi, bosniacii 
musulmani si albanezii musulmani.* 


Maghiarii, germanii şi evreii 
ca grupuri periferice postimperiale 


Grupurile care au fost marginalizate de noul echilibru de putere inclu- 
deau comunităţi etnice care deţineau imperii înainte de 1918: germani si 
maghiari în Austro-Ungaria, albanezi în Balcanii otomani. Si ei au trecut 
prin procese de accentuare și retușare a imaginii naţionale de sine. Înainte 
de 1918 (sau 1912), în special pentru germani si albanezi, această nevoie 
a existat doar într-o măsură limitată sau într-o altă formă. Ambele cate- 
gorii și-au pierdut punctele de referinţă imperiale odată cu Viena si 
Istanbul. Vechile capitale imperiale au fost înlocuite cu patrii naţionale, 
Reich-ul german ai Albania, ca punct de referință politică și culturală. 

Germanii austrieci şi din zonele maghiare au devenit Volksdeutsche/ 
etnici germani, care se aflau din ce în ce mai mult sub sceptrul politicii 
berlineze. În cazul lor se poate vorbi de o separare postimperială. Mica 
republică austriacă slabă din punct de vedere politic nu a putut să dez- 
volte o politică coerentă față de milioanele de germani din fosta monarhie. 
Pe de altă parte, Germania a preluat treptat rolul de protector începând 
cu 1933, deși acest lucru a funcţionat pe interese majore, cum ar fi coope- 
rarea strategică cu ţările balcanice. Germanii din România și lugoslavia 
au apărut ca grupuri active politic abia în cadrul statului român și 
Regatul SCS/iugoslav. Istoriceşte vorbind, comunităţile regionale nu 
aveau prea multe în comun. Sasii luterani din Transilvania aveau o 
istorie veche din secolul al XII-lea. Aveau instituţii bisericeşti şi culturale 


140 BALCANII ÎN SECOLUL XX 











vechi, bunuri comune, organizaţii politice şi școlare, și o pronunţată con- 
stiință de sine. Svabii din Banat erau predominant catolici şi veniseră 
acolo drept colonişti în secolul al XVIII-lea. Loialitatea lor faţă de statul 
maghiar şi dorinţa lor de maghiarizare au fost mult mai mari decât cea 
a saşilor. Germanii din Bucovina nu s-au stabilit acolo decât după 1775. 
Germanii basarabeni si dobrogeni au fost coloniști imperiali din secolul 
al XIX-lea şi nu au avut nici elite intelectuale și nici o identitate care să 
se extindă dincolo de structurile rurale. Prin urmare, sașii si șvabii au 
lost cei care au dominat comunitatea româno-germană. 

De asemenea, nici în Regatul SCS/lugoslavia germanii nu aveau prea 
multe în comun: diferențe de confesiune, diferite istorii de așezare 
(Gottscheers din Slovenia se stabiliseră acolo încă din Evul Mediu, ger- 
manii bosniaci au imigrat după 1878), iar contrastul urban-rural a avut 
un efect de separare. La fel ca în cazul germanilor români, nu a fost ne- 
voie de o unitate bazată pe limba comună înainte de 1918. Cel mai mare 
grup locuia în Banat, care a fost împărţit între România si Regatul SCS. 
În partea iugoslavă a acestei regiuni a început colonizarea cu veterani 
de război sârbi, prin aceasta guvernul de la Belgrad dorind să schimbe 
ponderea majoritarilor. Politica de sârbizare a lăsat puţin loc pentru 
organizarea partidelor politice, Partidul Germanilor, fondat în 1922, fiind 
interzis în 1924. Svabii dunăreni s-au organizat în Uniunea Culturală 
Svabo-Germanä si au construit o structură comunitară înfloritoare, al 
cărei succes economic a atras invidia în special din partea sârbilor. 

În timp ce saşii s-au declarat fideli statului român, în ciuda opoziției 
iniţiale, acest lucru a durat mai mult pentru svabii orientati spre Un- 
garia. Ambele categorii şi-au pus încrederea în elitele transilvano-ro- 
mâne, care însă nu s-au impus în lupta internă pentru putere în fata 
politicienilor din Vechiul Regat. Bucureștiul a urmărit o politică mino- 
ritară represivä. Dezbaterile politice intense, în special în rândul sași- 
lor, s-au conturat prin faptul că existenţa comunităţii în sine era acum 
ameninţată, întrucât pentru prima dată nu mai era guvernată de elitele 
Europei Centrale, ci de elitele balcanice, cu care era mult mai dificil de 
realizat un aranjament decât cu elitele maghiare sau românești tran- 
silvănene, la rândul lor în relaţie tensionată cu Bucureștiul. Sașii tran- 
silvăneni s-au organizat într-un Volksrat/Consiliul National Săsesc, ca 
parlament propriu cu sediul la Sibiu. O importanţă redusă a avut recent 
infiintata Uniune a Germanilor din România, care nu a putut să acti- 
oneze ca organizatie-umbrelä. Mai degrabă, activitatea de coordonare 
politică s-a desfășurat în rândul parlamentarilor germani de la Bucu- 
reşti, care (după niște etape preliminare) s-au unit în Partidul German. 

Puterea reală se afla în consiliile populare din diferite regiuni. În cadrul 
comunității săsești, cel mai important grup dintre germanii din Ro- 
mânia, au apărut în curând puternice tensiuni generationale și ideolo- 
gice. Conducerea conservatoare era formată din vechile elite, care 
reprezentau coloana vertebrală a comunităţii în biserică. Se baza pe 
candidaturi pe liste comune cu partidul român de guvernământ dintr-o 
anumită perioadă, pentru a păstra influenţa propriului grup. Vechile 
elite mizau pe disciplina internă și unitatea comunităţii etnice drept 
condiţii prealabile pentru supraviețuirea într-un stat nou perceput ca 
amenintätor. Multi tineri au văzut asta drept o presiune de grup spre 
conformism. Au fost prinși în mișcări şi tulburări naţionale și sociale. 
Germania a servit ca model, dar nu trebuie ignorat faptul că societatea 
românească și maghiară au fost afectate și ele de aceste tendinţe. Nu 
toate grupurile naţionaliste germane au dus direct la national-socialism. 
La Sachsentag / Ziua sașilor, un fel de adunare populară, în 1933, a fost 
adoptat după îndelungi dezbateri principiul proporţional pentru struc- 
turile sașilor. A existat o demarcație între conservatori si national-socia- 
listi, care (după etapele preliminare) au fondat in 1932 Mişcarea de 
reînnoire naţională a germanilor din România, sub conducerea lui Fritz 
Fabritius (1883-1957). În 1935, national-socialistii s-au separat în două 
facţiuni. Agenţiile naziste din Reich-ul german au încercat să îi influ- 
enteze direct pe sași, dar nu au reușit decât odată cu inregimentarea 
Grupului etnic din 1940. Chiar și naziștii regionali au manifestat încă- 
pätänare o vreme.% 

Situaţia politică, economică şi socială s-a schimbat de asemenea fun- 
damental pentru maghiarii care locuiau în Regatul SCS/lugoslavia si 
România. Până la semnarea Tratatului de la Trianon în 1920, majorita- 
tea oficialilor maghiari au refuzat să depună jurământ noilor state, mai 
ales că guvernul maghiar încă spera la modificări de frontiere. Statul 
român i-a slăbit pe maghiari prin afectarea structurilor universitare si 
culturale, prin exproprierea în mare parte a bisericilor şi a nobilimii 
(care şi-au pierdut 85% din proprietăți), printr-o politică lingvistică rigu- 
roasă și prin verificarea dacă numele personale nu fuseseră maghiari- 
zate. Numeroși oficiali maghiari au părăsit zonele cedate. Maghiarii au 
imitat politica de opoziţie a românilor ardeleni de dinainte de 1914 în 
multe feluri. Relaţia era o imagine în oglindă. Sub șocul prăbușirii, lide- 
rii politici maghiari au urmărit o strategie pasivă până în 1922. În 1921— 
1922 s-au pus bazele Partidului Maghiar (Magyar Párt). Ín acesta 
dominau vechile familii aristocratice, dar si burghezia şi evreii maghia- 
rizati şi-au găsit locul aici. Pe lângă linia pasivă existau curente care 

căutau cooperarea cu partidele românești, nu numai cu elitele transil- 
vano-române, ci şi cu cele din Vechiul Regat. Ca și sașii, maghiarii au 
participat şi ei la cartelurile electorale, care le asigurau mandate în 
parlamentul de la Bucureşti. Cu toate acestea, ca partid naţional unitar, 
Magyar Part a continuat vechile structuri sociale. Ca si în cazul sașilor, 
acesta a fost un model rigid bazat pe autoritate și tradiţie, care nu se 
racordau la dinamica socială. Nu întâmplător muncitorii maghiari s-au 
orientat spre comunism. Majoritatea ţăranilor maghiari nu erau altceva 
decât electorat pentru partid. Pe plan ideologic, principalii politicieni au 
dezvoltat transilvănismul ca identitate regională care să înglobeze și 
etnia. Aristocratul Miklös Bänffy (1873-1950), care s-a afirmat si ca 
scriitor, a jucat un rol principal în încercarea de a construi punti spre 
românii din Transilvania. Transilvania a fost de asemenea obiectul mai 
multor proiecte federale. Întrucât elita maghiară respinsese astfel de 
modele propuse de români înainte de 1914, după 1918 ardelenii nu aveau 
prea multe motive să se acomodeze cu federaliștii maghiari. Mai mult, 
statul român a încercat să separe maghiarii de alte minorităţi, în special 
de germani, să inverseze procesele de maghiarizare (ca în cazul germa- 
nilor sătmăreni) si să-i romänizeze pe secuii de limbă maghiară, așezați 
compact în arcul carpatic. Teoria care a fost propagată spunea că aceștia 
erau români maghiarizați. 

Exista un procent semnificativ de populaţie evreiască, în special în- 
tr-unul din statele postimperiale, şi anume în România Mare, unde re- 
prezentau 4% din totalul populaţiei, dar în anumite regiuni (de exemplu, 
în estul Moldovei şi Basarabia) existau grupuri puternice, uneori chiar 
majoritare, în populaţia din micile centre urbane. Nici o altă comunitate 
nu reflecta situaţia postimperială mai bine decât o făcea aceasta. În 
secolul al XIX-lea, evreilor preponderent sefarzi vorbitori de română din 
Tara Românească li s-au adăugat prin imigrație în Moldova comunități 
mai mari vorbitoare de idiș. În 1918 s-au adăugat evreii basarabeni, care 
vorbeau rusa și idiș; de asemenea, evrei din Bucovina austriacă, care fo- 
loseau uneori limba germană, alteori idiș; în sfârşit, evrei din Transilvania 
si Banat, în mare parte maghiarizați, cu o bună parte de populaţie idis. 
Multilingvismul era larg răspândit. Structura socială și de așezare a fost 
de asemenea eterogenă. În timp ce majoritatea evreilor din Banat locuiau 
în oraşe, în Maramureş exista o puternică populaţie rurală. Foștii evrei 
austrieci si maghiari fuseseră loiali fostului imperiu. Înainte de 1918, 
gradul lor de integrare fusese mai mare decât cel al evreilor marginalizati 
în statul national român înainte de 1918. Au intrat într-un stat care le-a 
recunoscut cetăţenia doar sub cea mai mare presiune internaţională și 

ale cărui elite intelectuale au cultivat un puternic antisemitism. Teama 
de revoluţie a românilor a amestecat bolsevismul şi iudaismul si a hrä- 
nit un antisemitism virulent, în special în rândul tinerilor universitari. 
Pentru evreii maghiarizați, mai precis pentru cei antisionisti, antisemi- 
tismul în creștere din Ungaria a prezentat o dilemă specială, deoarece 
punctul de referinţă al construcţiei lor identitare fusese rupt, asta în timp 
ce naționaliștii români le erau duşmani tocmai din cauza legăturii dintre 
apartenența naţională maghiară si apartenenţa religioasă evreiască. În 
acest context, sionismul si emigrarea în Palestina s-au intensificat. Nu 
numai seculariștii maghiarizați au fost antisionisti, ci şi o parte dintre 
hasidici, cum ar fi comunitatea sătmăreană condusă de Joel Teitelbaum 
(1887-1979). Preponderent intelectualii s-au alăturat comuniștilor si au 
ales internationalismul. În schimb, doar câţiva evrei au ales o adaptare 
la națiunea română titulară în noile provincii occidentale si de est ale 
României la momentul 1918. La fel ca în cazul germanilor și maghiarilor, 
o comunitate evreiască din România Mare a apărut doar în noile condiţii 
politice. Si evreii aveau o organizatie-umbrelä, Uniunea Evreilor Români, 
sub conducerea lui Wilhelm Filderman (1882-1963). Relaţiile romäno-evre- 
iesti au atins un nivel scăzut când, la începutul anului 1938, guvernul 
lui Octavian Goga a adoptat o serie de legi antisemite care au restricti- 
onat participarea evreilor la economie, administraţie şi stat, si au revocat 
cetățenia multor evrei. 

În Balcani exista cea mai mare comunitate evreiască (sefardă) în 
Salonic, din 1912 în Grecia. După cum am spus, aceasta era în opoziţie 
cu venizelismul. Au existat însă și forțe venizeliste care au cultivat 
tendinţele antisemite. Tensiunile au apărut în legătură cu refugiații din 
Asia Mică, care concurau cu evreii pentru resurse limitate. Dictatura lui 
Ioannis Metaxas (1936-1940) i-a considerat drept adversari esentiali pe 
venizelisti și pe comuniști, si a avut din acest motiv puncte în comun cu 
clasa de mijloc evreiască. Prin urmare, regimul nu a adoptat legi discri- 
minatorii, iar EON, organizaţia de stat a tineretului, a acceptat şi evrei. 
Pe de altă parte, clasa inferioară evreiască a arătat simpatie pentru 
comuniștii greci.” 

SOCIETÄTILE DE MASĂ POSTIMPERIALE 


Bisericile, statul naţional și societatea de masă 


Toate ţările din Balcani au preluat eterogenitatea religioasă ca moste- 
nire imperială. După 1918, bisericile creştine au trebuit să-și redefi- 
nească nu numai rolul politic si simbolic: pentru ortodoxiile din Serbia 
şi România, schimbarea a însemnat o creştere semnificativă a puterii, 
pentru catolicii croaţi și transilvăneni, pe de altă parte, aranjamentul 
cu o înțelegere dominant ortodoxă a statului în locul dinastiei catolice 
habsburgice. 

Bisericile trebuiau să se confrunte nu numai cu o schimbare sta- 
tal-nationalä, ci și cu una socială: societăţi cu populaţie semnificativ mai 
mare, destrămarea structurilor antebelice, introducerea votului mascu- 
lin universal, o dorinţă mult mai puternică de participare a laicilor, o 
nevoie de tipare clare de identitate şi necesitatea de a comunica și de a 
difuza concepte de identitate cu bază religioasă într-o societate de masă. 

România a stabilit prin Constituţia din 1923 bisericile Ortodoxă și 
Unită drept biserici româneşti, cu desemnarea primeia drept dominantă. 
Recunoaşterea papei de către unitarieni fusese mereu privită drept tră- 
dare de partea ortodoxă. De aceea, după 1918 s-a pus presiune semnifi- 
cativä pe uniţi, ca odată cu unirea politică să fie abolită și despărțirea 
confesională. Dacă la Adunarea de la Alba Iulia din 1 decembrie 1918 
capii celor două biserici au sărbătorit ostentativ infrätirea, între timp 
au ajuns la o relaţie tot mai tensionată. Unitii se bucurau de sprijin din 
partea unor lideri de partid influenţi din Transilvania, mai ales ai Par- 
tidului Naţional Ţărănesc. La fel ca regionalismul transilvănean, și bi- 
serica regională separată a devenit obiectul aspirațiilor la omogenizare 
a elitelor bucureștene. Biserica Ortodoxă Română (BOR), ridicată în 1925 
la rang de patriarhat, s-a afirmat ca cea mai mare biserică ortodoxă 
din lumea necomunistá, ca urmare a asupririi ortodocșilor din Uniunea 
Sovietică. Constiinta sa de sine ca instituţie dominantă cultural-politic 
nu era însă lipsită de controverse. BOR s-a confruntat cu mai multe 
provocări. Mişcarea stilistă din est menționată mai sus s-a născut și 
din incapacitatea BOR de a comunica eficient reforma calendarului şi 
de a găsi un numitor comun. În plus, înalții prelati din est (mitropoli- 
tul Basarabiei, episcopul de Hotin) se dușmăneau și din calcul politic. 
De importanță majoră s-a dovedit interventionismul BOR în politica 
statală, pe modelul armoniei bizantine între conducerea bisericii orto- 
doxe şi conducerea ortodoxă a statului. BOR se privea ca stâlp al naţiunii 

şi statalității. Primul ei patriarh, transilvăneanul Miron Cristea 
(1868-1939), a făcut parte alături de alti doi membri din Consiliul de 
Regentä între 1927-1930, în timpul minoratului regelui Mihai (1921- 
2017) și a deţinut funcţia de prim-ministru în 1938, după ce regele Carol 
II a dat o lovitură de stat, a abolit Constituţia si a instituit dictatura 
regală. Patriarhul a legitimat nu numai distrugerea statului constitu- 
tional, ci a aprobat și măsurile antisemite adoptate în România in 1938. 
BOR s-a dovedit astfel a fi o instituţie care, respingând statul constitu- 
tional, se afla de partea dominaţiei autoritare si promova ideea unui 
stat etnocratic al românilor ortodocși împotriva minoritarilor etnici şi 
religioși. 

Biserica s-a purtat represiv nu doar faţă de uniti si evrei, ci si faţă de 
numeroasele comunități neoprotestante (baptiști, adventiști etc.) și mai 
ales faţă de stiliști, împotriva cărora statul a folosit violenta. Legături 
neoficiale strânse avea și cu mişcările radical-antisemite și fasciste pre- 
cum Liga Apărării National-Crestine (din 1935, Partidul National 
Creștin) si Legiunea Arhanghelului Mihail. Oficial, BOR exprima opinii 
prin care se delimita de ele. Cei din ierarhia superioară (înalții prelati) 
susțineau însă extrema dreaptă. Mai ales Mișcarea Legionară se perce- 
pea ca mișcare de masă ortodox-nationalistä si cuprindea printre mem- 
bri si simpatizanți preoţi, călugări si maici. National-ortodoxismul a fost 
una dintre cele mai importante doctrine ideologice ale perioadei interbe- 
lice, promovată de profesori influenţi şi cu ecou entuziast în rândurile 
studenţilor. Filozoful Nae Ionescu (1890-1940) si teologul Nichifor 
Crainic (1889-1972), ambii cu strânse legături cu Germania nazistă, ve- 
deau în ortodoxia separată de Occident, completată de noi forme de mo- 
bilizare politică şi organizare socială, baza ideală a societăţii românești. 
Antioccidentalismul era cuprins în teorii culturale despre pretenţiile la 
o putere fără naţiune a Bisericii Catolice și raționalitatea supradimen- 
sionată a Bisericii Protestante, precum și în critica materialismului 
occidental. În contrast cu acestea, ortodoxia era celebrată drept cultură 
a armoniei interioare şi spiritualităţii. Într-o oarecare măsură a contri- 
buit la astfel de imagini mentale și filozoful transilvănean Lucian Blaga 
(1895-1961). 

Figura principală a ortodoxismului politic a fost însă fondatorul si 
liderul Mișcării Legionare, Corneliu Zelea Codreanu (1899-1938). Anti- 
semitismul, antibolsevismul, activismul violent, mesianismul religios si 
fascismul s-au contopit în persoana sa. Codreanu a fost cel mai impor- 
tant lider carismatic al perioadei interbelice din Balcani. La apogeul 
perioadei sale de influenţă, a avut în jur de un milion de simpatizanți si 

adepti (din aproximativ 18 milioane de români) din toate mediile. El a 
Lransmis adepților săi un mesaj care a coagulat o comunitate naţională 
omogenizată si nivelatä în această lume, și învierea colectivă a naţiunii 
intr-o dimensiune transcendentă. Această legătură strânsă între orto- 
doxism și fascism a dus la una dintre cele mai de succes mișcări politice 
din perioada interbelică din Europa, Legiunea Arhanghelului Mihail 
(fondată în 1927). A fost promovată de familia regală și de numeroși 
politicieni conservatori naționaliști și susţinută si influenţată de multi 
clerici. Legionarii reprezentau un canal de transmisie pentru biserică 
în societatea de masă care a apărut după 1918. Tinerii activiști au pre- 
luat forme de acţiune pe care le practicau mișcările de tineret din toată 
Europa: drumeţii, marsuri, tabere de tineret. La mijlocul anilor 1930, 
numeroase astfel de tabere au cuprins România rurală. În cadrul lor, 
studenţii, intelectualii și populaţia rurală puneau în practică dorita co- 
munitate populară, lipsită de clase, și construiau o societate legionară 
paralelă. Mobilizarea nationalist-ortodoxä a devenit atât de periculoasă 
pentru orânduire, încât aceasta a răspuns cu interdicții și cu crearea 
organizaţiei de stat de tineret Straja ţării (1934). Aceasta a fost o copie 
a modelului fascist şi a fost curând infiltrată de legionari. Liderul său, 
Teofil Sidorovici (1896-1940), practica în primul rând cultul personali- 
Látii monarhului, căruia i-a dedicat cartea Carol II: Din culmea unui 
deceniu de glorioasă domnie.” Organizaţia Oastea Domnului, fondată 
în 1923 de prelatul transilvănean Iosif Trifa (1888-1938), a canalizat si 
cererile de participare la implicarea bisericească. Urmărind modelele 
protestante pe care ortodocșii ardeleni le aveau în fata ochilor, ea s-a 
ocupat de evanghelizarea credincioșilor ortodocși, dar s-a confruntat cu 
opoziţia mitropolitului Transilvaniei. Marea tulburare religioasă si in- 
stabilitatea societăţii românești s-au exprimat prin două manifestări: 
stilismul si credinţa în apariţiile lui Dumnezeu și ale Fecioarei Maria. 
Stilismul este una dintre ultimele mari revolte țărănești de tip vechi, 
adică necoordonate și spontane, îndreptate împotriva unei biserici ofi- 
ciale autoritare. În 1935 a avut loc fenomenul de la Maglavit. În acest 
sat de la Dunărea de Jos, un cioban ar fi vorbit cu Dumnezeu ai ar fi 
primit de la el mesajul pocäintei și transformării. În vara lui 1935, ali- 
mentat de mass-media, acest lucru a declanșat o isterie religioasă care 
a fost comparată de contemporani cu locul de pelerinaj Lourdes din 
Franţa. Statul si biserica au folosit mobilizarea în masă a pelerinilor în 
scopuri ideologice (şi comerciale). Multe alte presupuse apariţii ale lui 
Dumnezeu și ale Fecioarei trebuie să fie înţelese ca simptome ale unei 
crize mentale adânci în societatea rurală, care, sub egida Marii Crize și 

a sistemului parlamentar care se dezintegra, au considerat că schimba- 
rea rapidă poate veni numai prin forţe supranaturale. 

În Iugoslavia, în 1920, Biserica Ortodoxă Sârbă (BOS) a fost ridicată 
la rang de patriarhie. La fel ca BOR, s-a văzut ca o biserică de stat într-un 
stat de facto multireligios. Spre deosebire de BOR, BOS nu se putea baza 
însă pe o majoritate clară a populaţiei. Ca si în cazul românesc, au avut 
loc si în ortodoxia sârbă dezbateri despre identitatea și religia naţională. 
Omologul lui Crainic a fost Nikolaj Velimirović (1881-1956). Precum 
Crainic, privea Occidentul ca fiind materialist şi decadent. Anticomu- 
nismul său l-a dus ideologic aproape de national-socialism în al Doilea 
Război Mondial, în ciuda atitudinii sale antigermane. Aceste linii de 
gândire au fost condensate în teoria lui Svetosavlje, care se referea la 
sfântul național sârb medieval Sava. Teoria susţinea că există o legătură 
între etosul creștin și slavi. Cultul lui Sava, care merge până la idolatri- 
zarea sfântului, a fost folosit în memoria colectivă împreună cu bătălia 
de pe Câmpia Mierlei din 1389 pentru exaltarea spirituală a nationalis- 
mului sârb şi trebuia să îi reunească pe sârbii din Croaţia până în 
Macedonia în faţa crizei politice interne. În 1928, ziua Sfântului Sava a 
fost declarată sărbătoare naţională si trebuia sărbătorită si de catolici, 
şi de musulmani, care nu se regăseau în acest cult prin excelenţă ortodox, 
chiar dacă Sava trebuia considerat doar un simbol naţional pentru 
non-ortodocsi. Ultranationalismul și fascismul sârb au fost alimentate 
si de teorii etnice ortodoxiste. Cu toate acestea, Mişcarea Zbor a lui 
Dimitrije Ljotic a devenit pentru prima dată eficientă din punct de ve- 
dere politic în cel de-al Doilea Război Mondial. A propagat corporatismul 
împrumutat de la fascismul italian si ortodoxia politică. Legată de ea a 
fost si mișcarea de masă ortodoxă (în jur de 200.000 de adepţi) a Ado- 
ratorilor lui Dumnezeu (bogomolci), condusă de Velimirović. 

În Iugoslavia, Biserica Catolică s-a distanțat de statul dominat de 
sârbii ortodocși. Şi ea a trebuit să înfrunte societatea de masă care a 
apărut după 1918 odată cu votul universal. Relaţia lor cu BOS a fost în- 
cordată, ceea ce s-a exprimat prin rezistenţa lor la un concordat cu 
Vaticanul (1937). Înăuntrul și la periferia Bisericii Catolice s-a dezvoltat 
o proprie mișcare de tineret, care a concurat cu organizaţii de tineret 
secular-iugoslave precum Sokol (șoimul) şi a preluat noua strategie a 
Vaticanului pentru mobilizarea în masă. Din aceasta făceau parte în 
special Asociaţia Vulturii Croati (Hrvatski orlovski savez, 1923-1929) 
şi organizaţia ei succesoare, Organizaţia Cruciatilor (KriZarska organi- 
zacija, 1930-1945), care s-a opus liberalismului și comunismului. La fel 
ca multe alte mișcări de tineret din perioada interbelică, practica lor 

socială a constat în sporturi comune și tabere de tineret care întruchipau 
comunitatea religioasă naţională. În 1939, organizaţia avea aproximativ 
43.000 de membri. 

Faţă de bisericile ortodoxe din Serbia si România, bisericile din sta- 
tele mai omogene din punct de vedere religios și etnic Grecia și Bulgaria 
s-au văzut într-un rol mai puţin expus. Deși au existat vechi curente de 
rit vechi în ambele ţări, acestea nu au atins amploarea mișcării stiliste. 
Mişcările naţionaliste s-au ataşat si ele ortodoxiei, dar nu au apărut 
organizaţii de masă ortodoxe precum legionarii români. Organizațiile 
de masă extremiste de dreapta din Bulgaria erau mai secular-fasciste, 
în timp ce cea mai importantă organizaţie de masă din Grecia, organi- 
zatia de tineret a dictaturii lui Metaxas (EON, din 1936), nu a avut o 
influenţă ecleziastică specifică. Cu toate acestea, o parte semnificativă 
a tineretului intelectual din Balcani a fost capturată de mișcările de 
tineret care, la fel ca în alte părți ale Europei, nu numai cá au propagat 
o ruptură generationalä, ci au şi practicat-o în noi forme de viață comu- 
nitară. Biserica a avut o influență puternică în Croaţia, Serbia și Româ- 
nia, în timp ce elementele conservatoare si fasciste de dreapta au 
acţionat în special in Bulgaria si Grecia. Un asa-numit fascism clerical 
nu poate fi însă observat în Balcanii din perioada interbelică. Mișcarea 
legionarilor români si Zbor-ul sârbesc s-au alipit de biserică si au fost 
susținute de clerici. Conducerea lor a fost însă seculară și a subliniat 
nevoia propriei cái politice.?? 


Ruptură democratică sau parlamentarism de faţadă? 


În 1938, democraţia parlamentară și statul constituţional tradiţional 
din Balcani au eşuat. Regiunea nu a fost în nici un caz iesitä din comun 
în comparaţie cu restul Europei, deoarece cu excepţia Europei Occiden- 
tale și de Nord, continentul (la vest de Uniunea Sovietică) a fost guver- 
nat autoritar din Peninsula Iberică până în statele baltice. Cu toate 
acestea, acest rezultat nu ar trebui să însemne că o evaluare ulterioară 
ar considera oricare altă cale imposibilă de la început. Întrebarea este 
mai degrabă ce potenţial au avut Balcanii pentru o dezvoltare către un 
stat constituţional democratic. 

Punctul de pornire a fost extrem de dificil: distrugerile războiului au 
fost o povară pentru toti, iar pentru multe ţări si integrarea refugiaților. 
Nu doar România Mare și Regatul SCS au trebuit să adune într-un singur 
stat regiuni eterogene din punct de vedere socio-cultural și politic. Chiar 
si statele relativ omogene din punct de vedere etnic au dezvoltat falii 

interne considerabile: Grecia a trebuit să pătrundă în provinciile nordice, 
cu populaţia lor în mare parte rebelă, atât la nivel naţional, cât şi statal. 
lar Albania s-a aflat doar la începutul unui efort de integrare naţională 
a unei societăţi fragmentate pe spaţii mici și din punct de vedere religios. 

O altă provocare a fost integrarea întregii populaţii masculine în stat 
prin introducerea votului masculin universal în toate statele. În timp ce 
Serbia, Grecia și Bulgaria cunoşteau deja acest sistem înainte de 1914, 
în foste zone maghiare si rusești majoritatea rurală a populaţiei excluse 
anterior prin votul bazat pe recensământ s-a bucurat pentru prima dată 
de drepturi democratice. Din 1907, regiunile anterior austriece Dalmatia 
şi Bucovina au avut o experienţă ceva mai mare cu votul universal. Cea 
mai mică familiaritate cu procedurile electorale garantate constituţional 
o aveau zonele până în 1912 otomane. 

Alegerile ca o componentă elementară a unui stat constituţional de- 
mocratic puteau fi rareori efectuate în Balcanii din perioada interbelică 
fără interferenţe si manipulări. Acceptarea rezultatelor alegerilor de 
către învinși a fost deosebit de scăzută în Grecia, unde opoziţia a afectat 
în mod repetat sistemul democratic prin boicot electoral. În toate țările, 
in special în Regatul SCS si în România Mare, guvernul respectiv a avut 
un impact asupra rezultatului alegerilor: mituirea alegătorilor, impu- 
nerea arbitrară a stării de asediu și a legii marţiale, desfăşurarea acti- 
vistilor de partid violenti, dar si a armatei și jandarmeriei, în special în 
zonele rurale, care intimidau alegătorii. Pentru populaţie, în special în 
mediul rural, campaniile electorale au fost o experienţă violentă care, 
combinată cu o demagogie puternică, a delegitimat parlamentarismul. 
Alegătorii din mediul rural s-au plâns de asemenea de nivelul scăzut de 
interes al candidaților pentru problemele lor non-electorale. 

Introducerea votului universal a transformat toate sistemele politice 
din Balcani în democraţii de masă. Mai ales în structurile oligarhice 
anterioare, cum ar fi Regatul Român sau Albania, acest lucru a fost un 
șoc pentru elite si formele politice de organizare ale acestora. Mobilizarea 
societăţilor în război a schimbat şi gradul de politizare în state care 
aveau deja un nivel ridicat de participare formală, precum Grecia. 

În statele postimperiale, partidele s-au găsit faţă în faţă cu dilema 
reacției la soarta integrării nationale. În ambele state postimperiale nu 
s-a elaborat un sistem partinic care să cuprindă în ansamblu toată ţara. 
În România Mare au dispărut conservatorii ca reprezentanţi ai marii 
proprietăţi în momentul obţinerii dreptului de vot de către ţărani. Libe- 
ralii ca reprezentanţi ai noului stat şi-au păstrat însă structura oligar- 
hică, transferată prin infiltrarea notabililor în noile provincii. Partidul 

își avea însă punctul de sprijin în continuare în Vechiul Regat. La prima 
vedere, Partidul Naţional Täränesc, format în 1926, avea o reţea de 
organizaţii la nivel naţional, dar era alcătuit din numeroase facțiuni 
interne de partid, adesea concentrate regional (vechiul partid țărănesc 
în sudul României, vechiul Partid Naţional în fostele regiuni maghiare). 
Fluctuatia organizaţională a fost ridicată si în rândul dreptei nationa- 
liste — Partidul Poporului al mareșalului Averescu își avea baza în 
Vechiul Regat, dar semnificaţia i-a dispărut curând. Liga Apărării Natio- 
nal-Crestine, radicală, monotematicä și antisemită, a rămas un partid 
regional nord-estic românesc. Doar Mişcarea Legionară, ultranationa- 
listă si ortodoxă, s-a dezvoltat într-o organizație la nivel national, cu 
revendicarea specifică a unei politici naţionale românești integrative, 
nivelatoare şi antiminoritare. 

În timp ce în România mai multe partide mai mari au acţionat la 
nivel naţional și în sensul unui model integrat de stat şi naţiune, peisa- 
jul partidelor din celălalt stat postimperial nu a atins acest nivel. Par- 
tidele Iugoslaviei au fost organizate pe linii etnice: Radicali și Democrati 
printre sârbi, Partidul Ţărănesc în rândul croaților, Partidul National 
Sloven, Cemiyet-ul musulmanilor non-slavi din sud. Înainte de institu- 
irea dictaturii nu exista un partid cu o bază de masă la nivel naţional 
care să se simtă conectat la noul stat în ansamblul său printr-o ideolo- 
gie iugoslavă. Contrastele regionale au existat și în Albania, al cărei 
sistem de partide a rămas rudimentar. În Grecia, contrastele regionale 
au jucat un rol mai mic decât consecinţele diviziunilor nationale. Ten- 
dinta refugiaților de a-i alege pe venizelisti și preferința minorităților 
nationale pentru Partidul Popular caracterizează o viaţă politică in- 
ternă tensionată. 

Majoritatea partidelor au fost modelate după lideri carismatici. Acest 
lucru a fost valabil nu numai pentru organizaţiile extremiste, ci și pen- 
tru partidele politice de centru, precum liberalii români, dominați de 
familia Brătianu. În cazuri individuale însă, structurile intrapartidice 
s-au stabilizat într-un mod care a permis transferul puterii către succe- 
sori, fără o scădere majoră a cotei partidului (în România cele două mari 
partide de centru, în Iugoslavia Partidul Țărănesc Croat). Ancorarea 
politică şi organizaţională a partidelor în afara capitalelor a fost diferită. 
Partidele politice din România si lugoslavia erau controlate de demni- 
tari. Chiar ai majoritatea partidelor ţărăneşti — cu excepţia agrarienilor 
bulgari — şi-au recrutat cadrele dintre elite (avocaţi, profesori, jurnaliști) 
şi doar într-o proporţie relativ mică dintre țărani. Ancorarea partidelor 
la majoritatea covârșitoare a alegătorilor a rămas scăzută in multe ţări. 

Functionau drept canale de transmisie, unde relaţiile de patronat dintre 
parlamentari si electorat erau deosebit de importante, precum în Grecia. 
Această legătură a fost modestă în regiunile cu o tradiţie democratică 
slabă și cu structuri sociale ierarhice, precum sudul României sau sudul 
Iugoslaviei. 

Sistemele democratice ale statului de drept se bazează pe încredere. 
Statele trebuiau să câștige această încredere de la cetățenii lor. Practica 
politică a oferit însă doar o bază limitată pentru un astfel de proces. În 
România și Regatul SCS, constitutiile postbelice au fost adoptate doar 
în condiţii de tensiune extremă și cu o majoritate mică (şi problematică). 
Violenţa alegerilor, eforturile modeste ale partidelor guvernamentale de 
a integra majoritatea rurală, corupţia pe scară largă, dar mai ales poli- 
tizarea sistemului administrativ au reprezentat obstacole considerabile. 
De asemenea, nivelul scăzut de educaţie al multor alegători, adesea lipsa 
de experienţă cu alegerile și procesele democratice trebuie şi ele luate 
în considerare. Multi (pentru prima oară) votanti ţărani erau străini sau 
au fost insträinati rapid de statul constituţional şi cădeau ușor pradă 
sloganurilor antidemocratice. 

Pe lângă integrarea socială a majorităţii țărănești, statele postimpe- 
riale trebuiau să facă faţă si integrării nationale. Crearea unei demo- 
cratii cu partide etnice, religioase sau regionale s-a ciocnit in mare parte 
de cerința de omogenizare naţională. Deja la trei ani de la sfârșitul 
războiului, cele două mici imperii postimperiale, România si Regatul 
SCS, au trecut prin încercări separatiste dure. În ambele cazuri, acestea 
au din apărut din cauza tensiunilor dintre regiunile posthabsburgice 
(Transilvania, Croaţia) şi capitalele sau zonele vechi ale ţării. În Regatul 
SCS, acest conflict a fost înţeles și desfăşurat ca un conflict interetnic 
între croaţi si sârbi, în timp ce între transilvăneni si românii Vechiului 
Regat, cu toată orientalizarea acestora din urmă, menţionată de românii 
ardeleni, nu a existat un conflict naţional. Factorul decisiv aici a fost cel 
maghiar, care lipsea în Croaţia — adică teama de revizionismul maghiar 
al frontierelor. 

Tocmai în statele compozite postimperiale s-au ciocnit diferite tradiții 
de autoreprezentare. În România Mare, culturile politice ale parlamen- 
tului elitist din Vechiul Regat au trebuit să fie unificate cu cele din Par- 
lamentul de la Budapesta, Reichsrat-ul de la Viena și din organele de 
autoguvernare ruse la nivel regional (zemstva), precum şi cu comitetele 
revoluționare; în Regatul SCS, culturile politice ale sabor-ului din Belgrad 
şi cel din Zagreb, precum și ale parlamentelor de la Budapesta şi Viena. 
Dacă luăm în considerare alegerile generale si libere, cu participarea 
nestingherită a partidelor concurente şi o campanie electorală non-vio- 


152 BALCANII ÎN SECOLUL XX 



































lentă și activităţi parlamentare reglementate ca măsură a parlamen- 
tarismului constituţional, atunci Balcanii au îndeplinit cu greu cerinţele 
unui sistem constituțional parlamentar funcţional în perioada interbe- 
lică. Desfășurarea alegerilor si acceptarea rezultatelor alegerilor s-au 
dovedit a fi problematice. Acest lucru s-a datorat intimidării pe scară 
largă a alegătorilor de către partidele guvernamentale care foloseau apa- 
ratul de stat în scopuri proprii, precum si falsificării aproape sistematice 
a rezultatelor alegerilor. Campaniile electorale au fost adesea caracte- 
rizate de violenţă politică, care venea nu numai din partea grupurilor 
paramilitare menţionate mai sus, ci chiar mai mult din partea organelor 
statului. Încă din anii 1920, jandarmii din zonele rurale din Regatul SCS 
şi România au folosit violenţa împotriva candidaţilor şi alegătorilor par- 
tidelor de opoziţie. În România, alegerile s-au desfășurat în cea mai 
mare parte conform unui sistem moștenit din perioada antebelică, po- 
trivit căruia monarhul instituia un nou guvern care apoi organiza ale- 
geri, pe care tot acesta le câștiga prin utilizarea organelor de securitate. 
Acest lucru explică fluctuațiile uriașe ale partidelor din România, de 
exemplu. 

Viaţa politică a fost deosebit de violentă în statele perdante Bulgaria 
şi Albania în anii '20 — doar conflictele interne ale ORIM s-au soldat cu 
aproape 900 de victime. În Regatul SCS, atacul asupra politicienilor 
Partidului Țărănesc Croat din 1928 a făcut ca parlamentul să fie el în- 
susi scena unor violenţe extreme. 

Violenţa fizică din viaţa politică trebuie plasată într-un context euro- 
pean mai larg de parlamentarism instabil după un lung război — Balcanii 
nu fac notă discordată, în comparaţie cu sudul si estul Europei si, de 
asemenea, față de Germania Republicii timpurii si târzii de la Weimar, 
sau față de Franţa. Posibilităţile de a construi un stat constitutional 
democratic funcțional au rămas limitate, întrucât în cercurile sociale 
lărgite nu prea exista dorinţa de a ajunge la un consens. Acest lucru a 
afectat de asemenea regulile de bază ale unui stat constituţional parla- 
mentar. În Grecia acest lucru s-a manifestat prin boicotări repetate ale 
alegerilor de către opoziţia vremii, care a exprimat, o neîncredere fun- 
damentală în întregul proces democratic. Nu au existat schimbări de 
guvernare în Albania, care să fie aduse de alegeri. În România, după 
cum am menționat anterior, alegerile sanctionau alegerea monarhului 
si, cu excepţia a două runde de vot (1928 $i 1937), reflectau cu greu ex- 
primarea liberă a opiniilor cetățenilor. În Bulgaria, agrarienii care au 
început ca reformatori radicali au folosit manipularea electorală ca mij- 
loc de a dobândi puterea. 

Dictatura regală ca regim de omogenizare naţională 


Ca răspuns la multiplele crize de integrare - în cadrul constantei auto- 
portretizări a noilor regimuri — a apărut tipul de domnie a dictaturii 
regale: în 1928 în Albania, în 1929 în Iugoslavia, în 1934 in Bulgaria si 
în 1938 în România, fiecare susţinută de armată şi de administrația 
publică, numai în România de un partid unitar ca organizaţie de masă. 
Numai în Grecia regele a jucat un rol mai modest în comparaţie cu dic- 
tatorul militar loannis Metaxas: acolo, ca în Italia fascistă, a existat un 
dualism al monarhului și dictatorului. 

Impulsurile acestui fenomen au venit mai puţin de la forţele din peri- 
feriile radicale, cât de la elitele care susțineau statul — cele militare, bise- 
rica și aparatul de stat —, care lucrau pentru acei monarhi si care priveau 
de asemenea democraţia și statul de drept ca obstacole în calea stabilirii 
unor state nationale omogenizate etnic pe teritoriul postimperial. 

Regatul SCS a cunoscut doar un deceniu de parlamentarism tensionat 
și din ce în ce mai violent. La începutul anului 1929, regele a preluat 
puterea și a instituit un sistem autoritar pe care majoritatea celorlalte 
state din regiune urmau să îl adopte și ele. Partidele au fost interzise, 
la fel ca toate formele de asociere pe categorii etnice. Regimul se baza 
pe aparatul de securitate. Nu a fost creat un Partid al unităţii. De aceea, 
tinerii iugoslavi au fost mobilizați în Asociaţia Sokol, care a acţionat 
violent împotriva altor grupuri etnice. Întâlnirea Sokol de la Belgrad, 
care a avut loc in 1930, a fost cel mai mare miting din Iugoslavia inter- 
belică și a fost menită să demonstreze sprijin în masă pentru regele 
Alexandru. /ugoslavismul integral a fost propagat ca ideologie de stat. 
Statul a fost redenumit în consecință Iugoslavia — cele trei naţiuni ale 
sârbilor, croaților și slovenilor au dispărut astfel din numele statului; 
ele trebuiau de asemenea contopite într-o naţiune iugoslavă în practica 
socială. Pretentia de a domina a elementului sârb, care controla armata, 
aparatele de securitate și administraţia, a rămas nerostită, dar clar per- 
ceptibilă. O reformă administrativă — crearea unor mari provincii numite 
banovine — trebuia să facă în sfârşit dispărute regiunile istorice si 
identificările naţionale și etnice asociate acestora. După modelul francez, 
denumirile naturale (Drava, Sava, Vrbas, Litoral, Drina, Zeta — ca de- 
numire medievală pentru Muntenegru/Albania de Nord, o excepţie în 
acest sistem —, Dunărea, Morava, Vardar) au înlocuit vechile nume ţărilor 
și regiunilor. Banovinele au fost astfel create, încât populaţia sârbă să fie 
majoritară, dacă era posibil. Dictatura regală a fost puternic orientată 
către persoana monarhului, Alexandru Karageorgevici. Acesta din urmă 

a instituit un stat polițienesc și al serviciilor secrete, stat care spiona și 
intimida cetăţenii incomozi din punct de vedere politic. Între 1929 și 1935 
au fost pronunţate 3.356 de hotărâri pentru infracţiuni politice, 66,4% 
dintre ele împotriva croaților. Nu degeaba opoziţia naționalistă radicală 
macedoneană și croată a complotat la eliminarea monarhului. 

După atentatul de la Marsilia (1934), vărul lui Alexandru, Paul 
(1893- 1976, regent 1934-1941), a preluat puterea ca print regent. El 
s-a îndepărtat treptat de politica iugoslavismului impus autoritar, si- 
tuatia politică externă descrisă mai sus obligând guvernul la o intele- 
gere cu croații. Liderul lor, Vladko Matek, era încă în arest în 1933 și 
a rămas în contact cu ustasii extremiști până în 1934. Totuşi, după 
răscoala Lika din 1932, a optat pentru un acord și o federalizare paşnică 
a ţării. A fost dificil să se ajungă acolo, deoarece guvernul Milan Stojadi- 
novié (1888-1961, prim-ministru 1935-1939) a continuat initial politica 
represivä si, de exemplu, a luat măsuri împotriva croaților din zonele 
rurale în timpul alegerilor din 1935, în timp ce Matek a organizat găr- 
zile țărănești si orăşeneşti menţionate mai sus. Două linii de politică 
internă au dus la un echilibru croato-sârb cu puţin timp înainte de iz- 
bucnirea celui de-al Doilea Război Mondial (Sporazum/Acordul din 24 
august 1939). La alegerile din 11 decembrie 1938, Partidul Ţărănesc 
croat a obţinut 1,36 milioane de voturi în ciuda unui val de represiune 
a statului, față de 1,64 milioane de voturi pe lista guvernamentală 
susținută de autorităţi. 

Prinţul regent i-a retras încrederea centralistului sârb Stojadinović. 
În același timp, Maček a rupt legătura cu liderul ustasilor, Ante Pavelić, 
dar încă mai desfășura negocieri secrete cu Italia, care puneau presiune 
asupra guvernului Belgradului. Acordul cu noul prim-ministru iugoslav 
Dragisa Cvetkovié (1893-1969, prim-ministru 1939-1941) a creat Ba- 
novina Croatia, cu granite mult extinse: pe lângă Croatia și Dalmatia, 
părți semnificative din nordul si vestul Bosniei și Herţegovina au fost 
predate substatului croat, care cuprindea un grup puternic de populaţie 
sârbă (aproximativ 850.000 de sârbi, comparativ cu puţin peste trei 
milioane de croaţi). Sârbii si musulmanii au protestat violent împotriva 
integrării lor în Banovina Croaţia. Dacă o înţelegere la nivel de stat — 
printre altele reprezentarea proporţională a croaților în posturile-cheie 
ale armatei si ale administraţiei centrale - ar fi reușit rămâne totuși la 
stadiul speculativ. Prăbuşirea rapidă a Iugoslaviei în aprilie 1941 indică 
legitimitatea scăzută a dictaturii regale modificate. Iugoslavia nu găsise 
drumul înapoi către un sistem parlamentar democratic funcțional până 
În 1941. 

În Bulgaria, dictatura regală trebuie de asemenea înţeleasă ca o re- 
actie la o viață politică internă extrem de tensionată — agrarieni auto- 
ritari, tentativă de Duc) a comuniștilor, contraviolenta armatei și ORIM 
(„teroarea albă“), formarea unui stat în stat controlat de ORIM în regi- 
unea sud-vestică Pirin. Criza economică provocase tulburări sociale si 
îi întărise pe comuniști, care au organizat greve în 1931 si au câștigat 
alegerile municipale din capitala Sofia din 1932, ceea ce a determinat 
guvernul să dizolve în mod neconstitutional consiliul municipal. Forţele 
autoritare din armată au privit conflictele din peisajul fragmentat al 
partidelor și din partidele fragmentate (precum agrarienii) ca un semn 
al slăbiciunii sistemului parlamentar. În ce priveşte politica externă, 
tara era izolată, lucru demonstrat de Înțelegerea Balcanică a vecinilor. 
La 19 mai 1934, lovitura de stat a societăţii secrete Zveno a reuşit să lichi- 
deze ORIM ca factor politic. În ceea ce privește politica externă, zvenarii 
au susținut un acord cu Iugoslavia. La fel ca în Iugoslavia, partidele si 
sindicatele au fost; dizolvate. În ce privește politica internă, acest grup 
de ofiţeri etatist-elitisti erau pentru un model de stat cu corporaţii de 
muncitori, ţărani, artizani, comercianti, intelectuali, funcționari publici 
si liber profesioniști. Sustineau de asemenea centralizarea și rationaliza- 
rea administraţiei. La fel ca în lugoslavia, au fost create șapte mari pro- 
vincii în locul celor 16 vechi provincii. La fel ca banii (conducătorii 
banovinelor) din lugoslavia, prefectii erau numiţi de guvern. Funcţionarii 
publici pregătiți profesional au luat locul primarilor aleși. Aparatul ad- 
ministrativ hiperdimensionat a fost redus cu o treime. Prin aceste reforme, 
liderii Zveno, Damian Velcev si Kimon Georgiev, și-au creat numeroși dus- 
mani; regelui nu îi plăcea nici republicanismul lui Veléev, ascuns cu greu. 

Din aprilie 1935, regele Boris III a instituit un regim personal bazat 
pe armată și funcționari publici. La fel ca în România, cel mai apropiat 
cerc era un grup neoficial (camarila) format din ofiţeri si politicieni am- 
bitiosi. Arhitectul Iordan Sevov (1891-1945) a fost văzut ca un Rasputin 
bulgar. Monarhul a revenit treptat la o democraţie controlată, cu restric- 
tii privind dreptul de vot (censul bazat pe educaţie în orașe, drept de vot 
doar pentru femeile căsătorite și văduve). Parlamentul s-a reunit din 
nou în 1938. Totuşi, în decembrie 1939, regele l-a dizolvat din nou, pen- 
tru că arătase o independenţă politică prea mare. Ca în Iugoslavia, 
Bulgaria a avut și un număr mare de asociaţii paramilitare cu idei fas- 
ciste. Totuşi, regimul regal nu trebuie descris drept totalitar, ci mai de- 
grabă ca autoritar: nu a avut un impact puternic asupra vieții private 
a cetăţenilor și nici nu a încercat vreo formă de mobilizare în masă. 
Regele Boris III, în comparaţie cu monarhii din Albania, Iugoslavia si 

România, a rămas in penumbră si a condus prin politicieni dependenţi de 
el, în special prin prim-ministrul de lungă durată Gheorghi Kjoseivanov 
1 1884—1960, prim-ministru 1935-1940). 

În Grecia, generalul Ioannis Metaxas a instituit o dictatură militară 
in 1936, în care regele nu avea decât un rol secundar. Preluarea puterii 
militare pentru o lungă perioadă de timp a rezultat din criza sistemului 
democratic ai din nerealizarea unui echilibru între venizeliști și antive- 
nizeliști, din cauza diferenţelor interne ale celor două tabere. Venizelos 
insuși revenise la putere in 1928 pentru patru ani. Desi a folosit perioada 
1928-1932 pentru unele reforme, a condus din ce în ce mai autoritar, 
ceea ce a aprofundat și mai mult diviziunea socio-politică. Criza econo- 
mică a scufundat ţara în falimentul statal din 1932. La fel ca sistemele 
de putere din ţările vecine, regimul Metaxas trebuie privit ca autoritar. 
Aproape că nu existau legături cu grupări fasciste, excepţie au fost unele 
elemente filogermane și organizaţia de tineret în uniformă (EON). În 
afară de acest lucru și de utilizarea încă rudimentară a mass-mediei, 
Metaxas nu a folosit instrumente de mobilizare politică de masă. Astfel, 
nu și-a fondat propriul partid guvernamental. Spre deosebire de ceilalți 
conducători, şi-a scos uniforma si a cultivat un cult al personalității cu 
un profil burghez-paternalist. Ideologie vorbind, Metaxas a reprezentat 
un pronuntat anticomunism si antiparlamentarism. A promovat unitatea 
naţională gi o nouă Grecie a unei a treia culturi elenice (adică după Anti- 
chitate și Bizanţ). A vrut să calmeze societatea cu probleme printr-un 
program de muncă şi disciplină. Asta a inclus reconcilierea populațiilor 
urbane și rurale, precum și retorica critică a capitalismului. Metaxas a 
anunţat numeroase reforme sociale (opt ore pe zi, salariul minim zilnic, 
asigurări sociale) care nu au putut fi implementate decât parţial. Regi- 
mul poate fi descris ca o dictatură paternalistá a forțelor conservatoare 
naţionaliste. În ce privește politica externă, Metaxas, în ciuda studiilor 
sale la Berlin, s-a orientat către Marea Britanie de frica Italiei fasciste 
din ce în ce mai agresive. Cu toate acestea, nu a putut să împiedice cres- 
terea dependenței economice a ţării de Germania (în special în ceea ce 
privește exporturile de tutun).?? 

România a trecut cel mai târziu la dictatura regală deschisă. În fe- 
bruarie 1938, Carol II a instituit un regim personal cu o structură cor- 
porativă. De asemenea a interzis partidele și asociaţiile libere. Dictatura 
regală avea însă o istorie de mai mulţi ani în România. Acţiunea de 
lungă durată și intenţionată a regelui împotriva statului constituţional 
şi pluripartidie a diferențiat cazul românesc de cazul iugoslav. De la 
venirea sa la putere (1930), regele stârnise în mod sistematic lupte între 

facțiunile din marile partide (Partidul National Liberal, Partidul Natio- 
nal Țărănesc). A profitat de cultura politică tradiţională centrată pe 
oameni și de ambiția a numerosi protagonisti. De asemenea, a creat 
partide mai mici care au fragmentat tabăra antisemită naționalistă 
(Frontul Românesc si Partidul National Creştin, ambele în 1935). Antu- 
rajul său (camarila) a format un fel de guvern secundar si a subminat 
statul constituţional. În 1937, liderul legiunii fasciste, Codreanu, și po- 
liticianul democrat țărănist pro-occidental Iuliu Maniu și-au unit forțele 
într-o alianţă aparent paradoxală pentru a-l împiedica pe rege să insta- 
ureze o dictatură. Această colaborare arată cât a fost de defectă busola 
politică din sistemul partinic românesc. La sfârșitul anului 1937, regele 
l-a numit pe poetul national antisemit Octavian Goga prim-ministru al 
unui guvern care câștigase mai puţin de 10% din voturi. Politicile anti- 
semite ale lui Goga au cufundat tara în haos economic în câteva säptä- 
mâni și au existat lupte de stradă în tabăra de extremă dreaptă. Se pare 
că monarhul a generat intenționat criza, pentru a se prezenta ca un 
salvator al ordinii. Regimul personal a acţionat dur împotriva Mişcării 
Legionare si l-a eliminat pe liderul său, Codreanu, printr-o crimă judi- 
ciară (29-30 noiembrie 1938). A preluat însă multe elemente din ideo- 
logie și organizare. Puţine dictaturi regale s-au apropiat de regimurile 
fasciste precum cea a lui Carol II. În contrast cu vecinii săi, a creat o 
organizație de masă, Frontul Renașterii Naţionale, alături de organiza- 
tia de tineret Straja Țării, al cărei președinte de onoare era monarhul 
(ca Mare Străjer). În acest rol, Carol era comparabil cu vecinul său iu- 
goslav Alexandru. În 1940, organizaţia avea aproximativ 4,4 milioane 
de membri și era de departe cea mai mare organizaţie de masă din re- 
giune. Frontul a acţionat ca un partid unitar într-un stat constituit 
corporatist. Acest lucru a fost pregătit ideologic de numeroși politicieni 
şi intelectuali care ceruseră ani de zile abolirea democraţiei. 

La fel ca in Iugoslavia, o reformă administrativă a zdrobit regiunile 
istorice. În locul lor au apărut mari provincii — ţinuturi — cu „rezidenţi“ 
la conducere, şi care ar fi trebuit să exprime omogenizarea teritorială a 
națiunii. Regele s-a bazat pe armată, care a preluat pozitii-cheie în ad- 
ministratie, precum si pe serviciile secrete si pe jandarmerie. Pe liderii 
politici ai partidelor interzise i-a legat personal de el. Loialitatea lor era 
exprimată si în îmbrăcăminte: oficialii Frontului purtau uniforme albe. 
În jurul regelui s-a practicat un puternic cult al personalității. Mişcarea 
Legionará, care a atras părţi mari ale societăţii românești și care nu a 
putut fi suprimată prin adoptarea ideologiei și practicilor sale, a rămas 
ca o umbră deasupra dictaturii. În multe privinţe, dictatura regală era 

o copie slabă a originalului legionar. Lipsa de susţinere a regimului este 
explicată prin corupţia endemică, dar și prin centralitatea sistemului 
de putere în jurul monarhului, care, ca persoană, era în mare parte 
nepopular sau detestat. In ce priveste politica externä, regele a dus tara 
spre izolare. Apropierea sa de puterile Axei, fortatä de schimbärile geo- 
strategice din regiunea Dunärii din 1938, i-a infuriat pe aliatii traditi- 
onali Franta si Marea Britanie. In raport cu vecinii regionali Ungaria 
si Bulgaria, nu s-a căutat niciodată un echilibru. Intelegerea Balcanică 
s-a dovedit a fi o ficţiune politică. Uniunea Sovietică a crescut presiunea 
şi a cerut cedarea Basarabiei. După înfrângerea Franţei în iunie 1940, 
România a rămas singură. Regele i-a adus pe legionari în guvern. Când 
Hitler si Stalin au redesenat harta Europei de Est, regimul lui Carol nu 
a avut nici un sprijin semnificativ, nici pe plan intern, nici în străinătate. 
A făcut implozie fără un atac militar extern. 

Dictaturile regale indică în multe feluri cel de-al doilea val de omo- 
genizare prescris de stat după 1945. Centralismul administrativ, zdro- 
birea vechilor regiuni, încălcările constituţiei si drepturilor civile, 
represiunea împotriva opoziţiei, antiparlamentarismul, domnia servici- 
ilor secrete, economia directionatä, mobilizarea în masă cel puţin a ti- 
nerilor, cultul personal și al conducătorilor si militarizarea societăţii, 
completată de cerința modernizării economice — toate acestea combinate 
leagă dictaturile regale de regimurile comuniste de după război, care 
aveau la dispoziţie mai mult timp și instrumente de conducere mult mai 
extinse, dar care erau caracterizate, mai ales, de voința mai puternică 
de a folosi violenta nemiloasă până la crima în masă.” 


Mussolini şi Ataturk, modele pentru regimurile autoritare 
din Balcani 


Regimurile autoritare din sud-estul Europei au apărut într-o dinamică 
politică europeană în care au dispărut democratiile, locul lor fiind luat 
de noi forme de guvernare. Conducătorii balcanici nu au acționat izolat. 
S-au bazat pe modele din afara regiunii, observate (și abordate de la caz 
la caz) îndeaproape. Modelele au fost italianul JI Duce Benito Mussolini 
și fondatorul Turciei republicane, Kemal Atatiirk. Ambii au fost per- 
ceputi ca modernizatori radicali, ca învingători ai bolsevismului, ca lideri 
carismatici ai statului si ai poporului. Influenţa Italiei fasciste în Balcani 
a început devreme. La mijlocul anilor '20, în România au apărut pentru 
scurtă vreme fascii. Italia a curtat sistematic dreapta naționalistă ro- 
mäneascä. Comitati d'Azione per l'Universalità di Roma au servit la 

diseminarea modelului italian. În 1934 la Montreux a avut loc o confe- 
rintá internaţională, la care a luat parte si ideologul-sef al legionarilor 
români, Ion Mota (1902-1937). Fascismul italian a avut o influenţă mai 
puternică asupra teoreticienilor corporatismului, precum publicistul 
român Mihai Manoilescu (1891-1950), care a sperat în zadar să influen- 
teze Mișcarea Legionară în acea direcţie. Influenţa fascistă a fost destul 
de indirectă, mai ales în ţările (Iugoslavia si Grecia) al căror adversar 
geostrategic era Italia. Admiratia pentru Mussolini ca lider puternic 
pentru ceea ce era perceput drept noua ordine într-un stat mediteranean, 
precum și pentru punerea în scenă a ideologiei imperiale fasciste poate 
fi înţeleasă ca soft power. Putin cercetat si subestimat de mult timp a 
fost rolul de model al Turciei kemaliste: Kemal Atatiirk, ca lider puter- 
nic care a implementat autoritar o modernizare fundamentală, a co- 
respuns imaginii de sine sau dezideratelor multor monarhi din Balcani. 
Nu trebuie uitată orientarea din epocă a multor societăţi balcanice către 
elita turcă, care nu a servit ca model doar pentru Albania majoritar 
musulmană. Turcia a arătat cum un stat se poate detasa de moştenirea 
otomană si se poate adapta la modelul occidental. Orientarea către Ger- 
mania national-socialistä a început relativ tárziu.?? 


În ajunul celui de-al Doilea Război Mondial - 
bilanţul statelor postimperiale 


Al doilea deceniu de război (1939-1949) urma să aducă un nou val de 
violenţă asupra Balcanilor. Acesta a fost pus în mișcare de puterile Axei 
şi de Uniunea Sovietică, care între 1938 şi 1940 au distrus ordinea teri- 
torială stabilită la Paris. În timp ce România Mare a cedat o treime din 
teritoriile sale și la nord de Dunăre noile graniţe se conturau fără acţiuni 
militare majore, expansionismul italian a declanşat războiul din Balcani 
(invazia Albaniei din 1939, atacul din 1940 asupra Greciei). Statele din 
Balcani au reacționat diferit la şocul din afară: România Mare a renun- 
tat la orice rezistenţă armată. Iugoslavia s-a destrămat în 1941 în decurs 
de câteva zile. Grecia a opus o rezistenţă incäpätänatä în faţa Italiei, în 
timp ce Albania a căzut în fata lui Mussolini aproape fără luptă. Bulgaria 
și-a îndeplinit programul său revizionist sub paväza puterilor Axei. In 
Balcanii de Vest a izbucnit curând un război civil sângeros, din Slovenia 
până în Grecia, puterile Axei acţionând drept catalizatori. Aceste răz- 
boaie civile au fost o extensie a tensiunilor interne care se acumulaseră 
în primele două decenii postimperiale. Au fost determinate atât social, 
cât si national. Indicä blocajele politice pe care dictaturile nu le-au putut 

rezolva. Dar se referă de asemenea la eșecul instituţiilor garantate con- 
stitutional de a negocia si a soluţiona, adică a sistemului parlamentar. 

În cele două mici imperii postimperiale, România si Iugoslavia, lini- 
ile de demarcaţie de-a lungul granițelor antebelice nu au fost depășite, 
în ciuda centralismului unitar propagat. Implozia ambelor state în anii 
1940-1941 arată că regimurile nu s-au bucurat de un sprijin larg în rândul 
populaţiei. S-au fárámitat de-a lungul graniţelor vechi, vizibile in special 
în cazul Croaţiei si Basarabiei. Încercările de colonizare din Kosovo si 
sudul Dobrogei au eșuat. Spre deosebire de Iugoslavia, procesul de omo- 
genizare al naţiunii titulare a fost mai pronunțat în România. Motivele 
sunt evidente: în noile provincii nu existau tradiţii statale ale etnicilor 
români, diferenţe religioase vechi și modele de identificare distincte. Nu 
s-a dezvoltat nici o opoziţie etnică românească din tensiunile regionale. 
Moldovenismul — promovarea basarabenilor de limbă română ca naţiune 
moldoveană de sine stătătoare — a devenit o identificare pe scară largă 
doar după 1945, sub egida Uniunii Sovietice. Nici Iugoslavia, nici Romä- 
nia nu au fost în stare să-şi apropie numeroasele minorităţi. Micile im- 
perii mai degrabă le-au suportat, decât să și le asume. Radicalizarea 
unor părți importante ale germanilor din ambele ţări se poate explica 
nu numai prin influenţa ideologiei naziste importate, ci si prin discrimi- 
nare și tendinţe ultranationaliste din România si Iugoslavia. 

Cele două imperii mici au eșuat însă în mare măsură ca state. Per- 
formanta lor administrativă a fost sub cea a imperiilor. Au vrut o nivelare 
naţională pornind de la nucleele teritoriale, inferioare Austro-Ungariei 
înainte de 1914. În zonele anterior otomane, ambele ţări au eșuat de 
asemenea, deoarece nu a existat o modernizare economică si socială, iar 
statul a acţionat în primul rând ca o forţă armată care a obligat popula- 
ţia musulmană să emigreze în Turcia. În timp ce România nu avea decât 
o populație musulmană mică, Iugoslavia nu a reuşit să-şi integreze co- | 
munitätile mari de musulmani. Deportarea și dislocarea au fost la fel de | 
nereuşite ca încercarea de a-i integra pe deplin pe musulmanii bosniaci. 

Noul sistem a creat noi periferii, a blocat zonele economice în creștere 
şi a marginalizat multe persoane din motive naţionale și religioase. 
Majoritatea membrilor naţiunilor titulare au fost de asemenea nemul- 
tumiti. Cea mai mare parte a populaţiei, formată din țărani cu propri- 
etäti mici, năzuia spre schimbare. Modelele statului corporatist, care au 
înlocuit sistemele parlamentare fragile, nu au reușit să canalizeze | 
această tulburare. Dictaturile s-au sprijinit — în comparaţie cu perioada 
de după 1945 — pe aparate de supraveghere moderată doar atât timp | 
cât situaţia politicii externe a fost favorabilă. d 

Imperiile si mostenirile lor nu au fost in nici un caz depășite după 
20 de ani, în ciuda tuturor încercărilor de nivelare și omogenizare. În 
comparaţie cu perioada postbelică, devine clar că statele din perioada 
interbelică nu aveau nici voinţa, nici posibilităţile unei transformări 
violente a societăţii. Imperiile au avut un impact asupra oamenilor care 
au fost socializati în cadrul lor, asupra memoriei lor, a moștenirii lor 
instituționale și socio-culturale, a noilor minorităţi, a regionalismelor. 
Desigur că nu erau motiv pentru nostalgie, frica Micii Antante de întoar- 
cerea Habsburgilor fiind pe cât de pronunţată, pe atât de iraţională. 
Statele postimperiale s-au caracterizat prin amintiri polarizate despre 
imperii, deși aceste amintiri nu au fost în nici un caz uniforme în cadrul 
noilor minorităţi. Mostenirea naţionalismului din monarhia habsburgică, 
pe care au dezläntuit-o actorii violenti comuniști si fascisti, în special în 
Iugoslavia după 1941, s-a dovedit a fi mult mai periculoasă. Nu înapoi la 
imperiul multietnic, ci înainte spre domnia naţiunii si clasei — asta părea 
să fie lecţia celor două decenii ale istoriei postimperiale. 











4. Al doilea deceniu de război: 1939-1949 


AL DOILEA RĂZBOI MONDIAL 


Între 1939 si 1949, Balcanii au trecut printr-o a doua decadă de război, 
care a fost marcată de un conflict și mai radical decât Primul Război 
Mondial, de omoruri în masă și deplasări în masă, și de faptul că comu- 
nitätile evreiești au căzut victime ale genocidului organizat. National-so- 
cialismul german a fost în primul rând responsabil pentru genocid, dar 
ţările din Balcani au jucat un rol important în el (România, Croatia) sau 
l-au desfășurat ca actori în anumite părţi din sfera lor de influență 
(Bulgaria), în timp ce în zonele ocupate autoritățile locale au cooperat 
parţial cu fäptasii (Grecia). 

Evenimentele extraordinar de complexe trebuie analizate prin dife- 
rite abordări, ceea ce, în mod obligatoriu, duce la suprapuneri. În primul 
rând vom prezenta istoria militară a războiului convenţional, adică lupta 
dintre state. Aceasta s-a încheiat cu subordonarea Balcanilor de vest si 
de sud de către puterile Axei, Italia, Germania, Bulgaria si România 
(1941). La fel ca în cazul prezentării Primului Război Mondial, acestea 
vor fi comparate. Balcanii însă nu au fost doar obiectul puterilor de ocu- 
patie extraregionale si regionale, ci alături de aceste regimuri ocupante 
s-au intensificat si contradicţiile interne din perioada interbelică, până 
la războaiele civile cu un caracter social si adesea si national. Abia ata- 
cul Germaniei naziste asupra Uniunii Sovietice a declanșat rezistența 
comunistă care fusese menţinută anterior sub control de Moscova din 
cauza pactului de neagresiune germano-sovietic (Pactul Hitler-Stalin, 
23 august 1939). Fronturile au fost adesea locale și mici, regionale, iar 
diviziunile tradiţionale în partizani și „colaboratori“ cu greu fac dreptate 
liniilor reale de conflict și motivaţie. În general există o diviziune est-vest 
a Peninsulei Balcanice: din Iugoslavia prin Albania si până în Grecia, 
grupuri de gherile naţionale și comuniste s-au dezvoltat la scurt timp 

după înfrângerea militară. În Bulgaria, în schimb, cu atât mai puţin în 
România, au apărut doar grupuri de rezistenţă foarte mici, aproape 
inexistente. Estul Balcanilor a fost afectat de războiul aerian doar din 
1943 si de războiul terestru abia in 1944. La fel ca în Primul Război 
Mondial, pagubele provocate de război au variat de la o regiune la alta: 
zonele de război civil (în special Bosnia si Grecia, într-o măsură mai mică 
Serbia si Albania) au fost deosebit de puternic afectate, dar Balcanii de 
Est mai putin.! 


SFÂRȘITUL POLITIC AL BALCANILOR POSTIMPERIALI: 
IMPLOZIA ROMÂNIEI MARI 


Când a început al Doilea Război Mondial in Balcani? Dacă se foloseste 
drept criteriu începutul conflictului dintre state, ne putem ghida după 
data de 28 octombrie 1940, invazia Italiei fasciste în Grecia. Dacă ne 
referim la spulberarea reorganizării politice stabilite prin tratatele de 
la Paris, trebuie să privim implozia unuia dintre cele două state postim- 
periale compozite: sfârșitul fără luptă al României Mari este la fel de 
instructiv ca implozia Iugoslaviei care a urmat câteva luni mai târziu, 
dar însoţită de scurte lupte convenţionale. 

România Mare, sub dictatura lui Carol II (10 februarie 1938 — 6 sep- 
tembrie 1940), şi-a menţinut alianţa de politică externă cu Marea Bri- 
tanie și Franța, dar s-a apropiat de Germania nazistă, a cărei dominație 
economică, în ciuda dorinţei elitelor românești, a devenit; tot mai apăsă- 
toare. Odată cu înfrângerea Franţei si retragerea trupelor britanice de 
pe continent în iunie 1940, România Mare a devenit și mai izolată. A plă- 
tit preţul faptului că nu a ajuns niciodată la un acord cu vecinii din sud 
și vest. Mai presus de toate, România Mare a devenii obiectul apropierii 
germano-sovietice. În Acordul Ribbentrop-Molotov (23 august 1939), 
Uniunea Sovietică şi-a înaintat pretenţiile asupra Basarabiei ca zonă de 
interes și le-a pus în aplicare în iunie 1940. La 26 iunie 1940, Uniunea 
Sovietică a emis un ultimatum pentru evacuarea imediată a Basarabiei, 
a nordului Bucovinei (regiunea Cernăuţi) si a regiunii Herta, pe care 
guvernul român l-a acceptat. Fără să opună măcar rezistenţă simbolică, 
armata și administrația română, însoţite de aproximativ 200.000 de re- 
fugiati, au eliberat aceste zone în condiţii haotice si au fost depășite de 
Armata Roşie care avansa rapid. Eșecul politic extern și intern al dicta- 
turii regale, care se baza pe armată, era evident. Vina a fost aruncată 
asupra populaţiei evreiești, împotriva căreia au avut loc progromuri. În 

„onele ocupate de sovietici, a început imediat deportarea adversarilor 
politici şi a celor declaraţi dușmani ai societăţii. După ani de sentimente 
antisemite în Basarabia românească, părți din comunităţile evreiești au 
intâmpinat cu bucurie trupele sovietice, dar în același timp evreii mai 
instäriti au căzut victime ale violenţei sovietice. Pretinsele atacuri ale 
evreilor împotriva românilor care părăseau tara vor fi utilizate de guver- 
nul român un an mai târziu ca motiv al violenței de masă antisemite. 
Vecinii revizionisti ai României, Ungaria si Bulgaria, nu au mai ezi- 
tat si și-au prezentat revendicările teritoriale. Negocierile bilaterale 
maghiaro-romäne au eșuat din cauza poziţiilor antagonice. Germania 
national-socialistä, care se temea de un război maghiaro-romän si de o 
influență sovietică în regiunea Dunäre-Carpati, si Italia fascistă au im- 
pus la 30 august 1940 cel de-al Doilea Arbitraj de la Viena, prin care 
Transilvania de Nord (aproximativ 43.500?) revenea Ungariei. Acest lucru 
nu a rezolvat chestiunea transilvană, întrucât aproximativ o jumătate 
de milion de maghiari au rămas pe teritoriul României, iar aproximativ 
un milion de români locuiau în noul teritoriu maghiar. Rezultatul a 
constat în mișcări de refugiaţi și represiune împotriva minorităților re- 
spective, dar mai ales o radicalizare a relaţiei bilaterale. La o săptămână 
după dictat, România si Bulgaria și-au solutionat disputa pentru sudul 
Dobrogei. Prin Tratatul de la Craiova (7 septembrie 1940), România a 
retrocedat regiunea Bulgariei. A fost decisă relocarea forțată a aproxi- 
mativ 80.000 de români (inclusiv multi coloniști din perioada interbelică) 
din regiune si a aproximativ 30.000 de români din alte părţi ale Bulgariei. 
Instrumentul schimbului de populaţie convenit prin tratat a fost, prin 
urmare, utilizat din nou în Balcani. De asemenea, a afectat în jur de 
14.000 de germani din Dobrogea, unii dintre ei fiind relocați de autori- 
tätile naziste în Boemia și Warthegau* in al Doilea Război Mondial. 
Disputa bilaterală asupra Dobrogei a fost astfel rezolvată definitiv, dar, 
în retrospectivă, tratatul a reprezentat o primă etapă a violenţei dez- 
läntuite, care avea să schimbe drastic situaţia etnică din Balcani. 
Între 26 iunie şi 7 septembrie 1940, România Mare a cedat o treime 
din teritoriul său fără rezistență. Majoritatea elitei politice îl urmase pe 
rege în dictatură, intrase în partidul unic și își asumase funcţii înalte. 
Statul postimperial pásise pe picioare de lut: izolat pe plan extern, a 
plătit pe plan politic intern un preț ridicat pentru discriminarea mino- 
ritätilor si subminarea statului constitutional de către rege și camarilă. 


* Subdiviziune administrativă în teritoriile poloneze ocupate de Reich, cu capitala 
la Posen/Poznan, cunoscută și ca Reichsgau Posen și Reichsgau Wartheland (n. tr.). 

La nivel mental, elitele bucureștene nu integraseră enormele câștiguri 
teritoriale din 1918. Erau gata să abandoneze milioane de etnici români 
peste graniţele din 1914, pentru a-și salva poziţia în vechiul nucleu al 
statului. Statul postimperial a fost amputat până la Vechiul Regat şi 
sudul Transilvaniei. N-a apărut nici o reacţie politică internă. Regele, 
complet discreditat, a fost răsturnat la 6 septembrie 1940 de generalul 
Antonescu si de Mişcarea Legionară sub Horia Sima (1906-1963) și abia 
a scăpat cu viaţă în timpul fugii din ţară. 

S-a format o dublă guvernare, a armatei si a legionarilor: Statul Na- 
tional Legionar (din 6 septembrie 1940 până în 21-23 ianuarie 1941). 
Sima aparţinea aripii social-revolutionare a Legiunii. Susţinătorii săi, 
în mare parte muncitori radicalizati si tineri ţărani, au instituit un 
regim haotic, cu atacuri și jafuri arbitrare, în detrimentul populaţiei 
evreiești. Lupta de putere dintre armată și Legiune s-a intensificat. A 
escaladat într-un scurt război civil în ianuarie 1941, însoţit de pogro- 
muri în București. Germania nazistă dorea o Românie stabilă în vede- 
rea campaniei împotriva Uniunii Sovietice si, prin urmare, l-a sprijinit 
pe Antonescu, care a instituit o dictatură militară. Antonescu a tras două 
concluzii din eşecul României Mari: numai prin alăturarea la Germania 
(aderarea la Pactul Tripartit al Germaniei, Italiei si Japoniei, asa-nu- 
mita Axă, la 23 noiembrie 1940) va mai recupera România teritoriile 
pierdute în favoarea Ungariei (alăturată Axei doar sub presiunea ger- 
mană pe 20 noiembrie 1940). România trebuia să se dovedească un 
aliat mai viabil faţă de Berlin. În al doilea rând, România trebuia 
omogenizată etnic, iar asta prin violenţă. În toamna anului 1940, re- 
giunea carpato-danubiană a fost reorganizată în condiţiile dictatului 
german. Sistemul de pace de la Paris a fost distrus si în sud-estul 
continentului, după dezintegrarea politico-diplomatică a Cehoslovaciei 
și înfrângerea militară și divizarea Poloniei între Germania nazistă și 
Uniunea Sovietică. 


RĂZBOIUL CONVENȚIONAL 


Colapsul militar al Tratatului de Pace de la Paris în Balcani 


Al Doilea Război Mondial a fost inaugurat militar în Balcani de Italia. 
Germania nu a avut nici un interes pentru guvernarea directă a „zonei 
suplimentare“ din sud-estul Europei. Italia a acţionat dintr-un senti- 
ment de slăbiciune în competiţia de putere din cadrul Axei. Ocuparea 

Albaniei (7-ı2 aprilie 1939) a fost relativ lină nu neapărat datorită forței 
armatei italiene, ci a slăbiciunii rezistenței albanezilor. La începutul 
celui de-al Doilea Război Mondial, Italia a rămas neutră și a intervenit 
în luptă după înfrângerea militară certă a Franţei. Pentru a compensa 
supremaţia germană între Franţa şi Polonia, Roma și-a intensificat pla- 
nul pentru un Impero mediteraneean. Primul obiectiv a fost Grecia, care, 
în ciuda guvernului autoritar al generalului loannis Metaxas, s-a orien- 
tat către Marea Britanie în ceea ce privește politica externă și militară. 
La 28 octombrie 1940, Italia i-a prezentat generalului Metaxas un ulti- 
matum, pe care acesta l-a respins (ulterior condensat într-un legendar 
„ohi“/,nu“). Atacul italian, care a inclus și soldati din Albania anexată 
Italiei, s-a blocat curând în munţii din Epir. Armata greacă inferioară 
tehnic, dar foarte motivată, a împins trupele italiene într-un război de 
iarnă si a avansat în sudul Albaniei în decembrie 1940. Italia fascistă a 
fost învinsă; o ultimă ofensivă din martie 1941 a eşuat. La fel ca în cazul 
tensiunilor maghiaro-romäne, Germania nazistă a intervenit mai puţin 
în sudul Balcanilor cu scopul de a obţine câștiguri teritoriale, ci ca să-și 
asigure flancul sudic pentru atacul iminent împotriva Uniunii Sovietice. 
Trebuia prevenită o reactivare a frontului de la Salonic, ca în Primul Răz- 
boi Mondial. Politic, Germania nazistă a asigurat atacul asupra Greciei 
de două ori. La 1 martie 1941, Bulgaria, la fel ca in 1914-1915, după 
negocieri cu Berlinul şi Moscova, s-a alăturat Pactului Tripartit. La 25 
martie 1941, Iugoslavia, ultimul stat balcanic, şi-a declarat aderarea la 
Pactul Tripartit. Deja la 27 martie 1941, guvernul de la Belgrad, favo- 
rabil Axei, condus de Dragiša Cvetković, a fost răsturnat de o lovitură 
de stat sprijinită de Marea Britanie. Noul guvern al generalului Dusan 
Simovié (1882-1962) a dorit să respecte formal acordul, dar Hitler a 
decis ca odată cu lugoslavia să distrugă și cel de-al doilea stat compozit 
postimperial. În timp ce Germania plănuia repede atacul, Italia nego- 
ciase deja diviziunea Iugoslaviei cu conducerea ustasilor în iunie 1940. 
Politic, dintre membrii Axei, Italia era forța motrice în Balcani în 1940, 
dar nu avea potenţialul militar de a construi un Impero din Slovenia 
până în Grecia. 

La 6 aprilie 1941, Wehrmachtul a atacat lugoslavia fără declarație 
de război (Operaţiunea Condamnarea), aceasta capitulând în 21 aprilie 
1941. Italia, Ungaria si Bulgaria şi-au trimis armatele mai târziu în 
Iugoslavia. Tara s-a despărţit de-a lungul liniilor de separare politică si 
etnică interne. Soldaţii croaţi, macedoneni și albanezi au dezertat, mo- 
bilizarea a eșuat. La Maribor, Zagreb si Sarajevo, tot în speranţa unui 
sfârșit rapid al războiului, trupele germane au fost primite cu urale, iar 

în Macedonia au fost primite la fel unităţile bulgare avansate. Armata 
italiană a înaintat în Slovenia si Dalmatia din nord-vest. 

În același timp, puterile Axei au atacat Grecia (Operaţiunea Marita). 
Forța Expeditionarä Britanică a trebuit să cedeze, iar trupele greceşti 
au rezistat aprig, dar erau dispuse în mare parte pe frontul împotriva 
Italiei și au fost înconjurate de armatele Axei. Generalul Georgios Tso- 
lakoglu (1886-1948) s-a predat, în ciuda ordinului comandantului suprem 
Alexandros Papagos (1883-1955), la 20 aprilie 1941. Campania greacă 
s-a încheiat prin cucerirea insulei Creta, cu mari pierderi pentru trupele 
germane de parașutiști, în mai 1941 (Operaţiunea Mercur). Guvernul 
grec sub regele George II a fugit la Cairo. Guvernul iugoslav a fugit la 
Londra. 


Frontul de Est 


Dintre statele balcanice, numai România a purtat oficial război în est, 
deoarece Bulgaria nu era pregătită să desfășoare trupe pentru a asista 
Germania nazistă în atacul contra Uniunii Sovietice. După cum am 
menţionat, România spera să recâștige nordul Transilvaniei prin alianța 
cu Berlinul. De asemenea, Antonescu dorea să recupereze zonele pier- 
dute către Uniunea Sovietică. Războiul a fost purtat ca răzbunare şi a 
fost sărbătorit de Biserica Ortodoxă Română ca o cruciadă împotriva 
bolsevismului, considerat evreiesc. Este important să considerăm 
România ca un actor independent, care a mobilizat mai multe trupe pe 
Frontul de Est decât toţi aliaţii combinati ai Germaniei. Cercetările re- 
cente nu mai privesc al Doilea Război Mondial în Europa de Est și de 
Sud-Est ca pe un conflict numai între Germania nazistă şi Uniunea 
Sovietică. Mai degrabă, ca parte a acestui război, au fost iscate si purtate 
conflicte regionale la nivel de războaie deschise, în cazul românesc con- 
flictul sovieto-romän, iar din vara anului 1944, cel romäno-maghiar 
pentru Transilvania. 

La 22 iunie 1941, armata română a deschis atacul asupra Uniunii So- 
vietice împreună cu Wehrmachtul și a ajuns la vechea frontieră de stat 
de pe Nistru în decurs de o lună. Decizia lui Antonescu de a accepta 
cererea lui Hitler de a avansa in continuare a împărţit elita românească. 
Recuperarea teritoriilor pierdute a primit un sprijin larg, dar nu și avan- 
sul suplimentar spre Ucraina, unde, după pierderi considerabile, Ro- 
mânia a creat teritoriul de ocupaţie al Transnistriei, cu centrul la Odessa. 
Sub Înaltul Comandament German, unităţile române au luat parte la 
cursul ulterior al războiului împotriva Uniunii Sovietice, în Crimeea, în 

Caucaz si la Stalingrad. Si pentru armata română Stalingrad a insem- 
nat înfrângere, pierderi serioase şi punct de cotitură în război. Politic, 
Antonescu a început să se distanteze de Germania nazistă după Stalin- 
„rad si a demarat negocieri secrete cu cercurile din exilul românesc din 
l;gipt. După mai multe retrageri, trupele române si germane s-au con- 
Iruntat pe scară largă în vara anului 1944 cu ofensive sovietice, care 
căutau o pătrundere în Balcani. În prima ofensivă împotriva Chișinăului 
si Iaşiului, Armata Rosie a eşuat si a suferit pierderi mari (aprilie-iunie 
1944). In a doua incercare (20-29 august 1944) a reusit ruperea liniilor. 
Victoria sovieticä a fost facilitatä de evenimentele interne: la 23 august 
1944, regele Mihai l-a destituit pe mareșalul Antonescu. România a 
întors armele, lucru pe care Wehrmachtul staționat în ţară nu l-a putut 
preveni, în ciuda rezistenţei acerbe. Schimbarea poziției României a fost 
semnalul opoziției din Bulgaria, care a dat de asemenea un puci la 9 
septembrie 1944. Ambele ţări au intrat de partea Aliaților în războiul 
împotriva Germaniei și a partenerilor săi. Armata Bulgariei, care rămă- 
sese anterior în afara operaţiunilor de război, a avansat cu 450.000 de 
oameni către Serbia și de acolo împotriva Ungariei și graniţei de est a 
Germaniei. Fără intervenţia bulgară, partizanii comuniști nu ar fi putut 
câștiga puterea în Serbia. 

Armata română, pe de altă parte, a luptat din august 1944 în primul 
rând împotriva armatei ungare si a Wehrmachtului, aliat cu ea, subor- 
donată fiind Armatei Roșii, care a impus trecerea peste munţii Carpaţi 
în Bazinul Panonic: Antonescu își asumase deja un conflict armat pentru 
Transilvania, cei ce i-au urmat au pus în aplicare planul. După Războiul 
Româno-Ungar din 1919 şi recuperarea maghiară a Transilvaniei de 
Nord în 1940, acest conflict a fost punctul culminant si punctul final al 
conflictului militar asupra moștenirii imperiale din Bazinul Carpatic. 
România a fost de partea învingătorilor, în timp ce Ungaria a primit un 
nou guvern numai după înfrângerea în război, dar poziţia sa de nego- 
ciere cu Aliaţii a fost slabă. Trupele române au avansat până la Praga 
in mai 1945; au suferit pierderi mari (167.000 din 538.000 de oameni), 
dar au asigurat apartenenţa Transilvaniei de Nord la România pe ter- 
men lung. Calculele lui Antonescu au funcţionat în diferite circum- 
stante: mergând împreună cu câștigătorul, România a redobândit 
provincia contestată. Schimbarea loialității Bulgariei și României a 
avut o importanţă redusă pentru cursul războiului din Balcani, în care 
erau staționate grupuri germane relativ slabe. A oprit trupele germane 
şi a deschis calea către putere pentru partizanii inferiori militar din 
Balcanii de Vest.? 

NOUA ORDINE POLITICĂ DIN BALCANI 
CREATĂ DE PUTERILE AXEI 


În timp ce România era împărţită sub ameninţare, dar nu prin folosirea 
armelor, ci prin acorduri bilaterale și decizii arbitrare impuse de Axă în 
1940, lugoslavia și Grecia au fost înfrânte în război în 1941. Viteza prá- 
busirii iugoslave aproape că a adus puterile Axei la limita de a fi coplesite. 
Si aici se împleteau mai multe niveluri politice: interesele si concurența 
Germaniei ei Italiei; revendicările țărilor din regiune ale Axei, Ungaria 
și Bulgaria; cerințele forțelor favorabile Axei din statele învinse, adică 
guvernele colaborationiste din Belgrad si Atena, dar si guvernul Statului 
Independent Croatia (Nezavisna država Hrvatska, NDH), care a fost 
proclamat la 10 aprilie 1941; precum şi tensiunile puternice din cadrul 
sistemului de putere al Axei, între Italia și Bulgaria, între Italia și NDH, 
între Ungaria şi România. Aceste tensiuni interne explică de asemenea 
în mare măsură succesul unităţilor de partizani, în special în Iugoslavia, 
unde Germania, Italia şi NDH au lucrat adesea mai mult una împotriva 
celeilalte decât una cu cealaltă. 

Ca parte mai puternică din punct de vedere militar, Germania a 
predominat în esenţă în negocierile germano-italiene privind reorgani- 
zarea Balcanilor de Vest (20-22 aprilie 1941). Germania și Italia și-au 
împărțit Balcanii de vest în sfere de influenţă, linia de demarcaţie tre- 
când chiar prin Statul Independent Croatia, ceea ce a complicat si mai 
mult relaţia triunghiulară deja tensionată dintre Berlin, Roma și Zagreb. 
Trupele germane și italiene s-au stabilit în zona NDH. Trupele italiene, 
aproximativ 300.000 de oameni, trebuiau să garanteze securitatea în 
zona dintre nord-vestul Croaţiei si Muntenegru, precum si in Albania, 
care a fost extinsă pentru a include Kosovo și Macedonia de Vest. 

Nucleul sârbesc s-a aflat sub administraţia militară germană; de 
asemenea, nordul kosovar Mitrovica (din cauza minelor din Trepta) și 
Banatul de Vest — acesta a fost atât de controversat între Ungaria si 
România, încât o administraţie germană trebuia să neutralizeze acest 
conflict în cadrul Axei. Sub administraţia civilă germană au ajuns Stiria 
Inferioară, valea râului Mieß, zona Jezersko și Carniola Superioară. 

Câștigurile din zona italiană au fost mult mai ample: partea italiană 
a Carniolei a fost organizată ca provincia Lubiana; in plus, au revenit 
Italiei Dalmatia Centrală între Nin (la nord de Zadar) si Split, cea mai 
mare parte a insulelor dalmate si Golful Kotor. Kosovo si Macedonia de 
Vest au fost adáugate la regatul-satelit al Albaniei, care a fost legat 
printr-o uniune personală de coroana italiană în 1939. Italia şi-a realizat, 

astfel visul iredentist din secolul al XIX-lea; în același timp, rezultatele 
Primului Război Balcanic şi ale Tratatului de la Londra au fost anulate 
si a fost creat un stat albanez în care trăiau, spre deosebire de până în 
1939, nu doar jumătate, ci majoritatea albanezilor din Balcani. Munte- 
negru a devenit protectorat italian. 

Deși Ungaria a intervenit foarte târziu în război — făcuse încercarea 
imposibilă de a combina revizuirea frontierelor din 1920, pentru care a 
fost nevoie de ajutor german, cu distanţa politică faţă de Germania 
nazistă — a primit regiunea medie și superioară a Murului (în Slovenia), 
Bacica si sud-estul Baranyei, pe care a anexat-o în decembrie 1941. Un- 
garia nu s-a considerat oficial în război cu lugoslavia, cu care semnase 
un tratat — dezintegrarea Iugoslaviei abia, potrivit poziţiei ungare, a 
legitimat intervenţia ungară. 

În sud, Bulgaria a pus în aplicare părţi importante ale programului 
său national pentru a doua oară după 1915, şi anume granițele Tratatului 
Preliminar de la San Stefano. Bulgaria a ocupat Vardar-Macedonia și 
Tracia de Vest grecească. 

Grecia, atacată de Italia și învinsă de Germania, era dominată de 
Italia. Sub administraţia germană au ajuns doar Macedonia grecească, 
zona de graniţă tracică cu Turcia (la fel ca în Banatul de Vest pentru a 
evita tensiunile regionale, aici bulgaro-turce), Muntele Athos, insulele 
importante strategic Lemnos, Lesbos și Chios, marea regiune Atena-Pireu, 
precum și Creta Centrală și de Vest. Trebuie făcută o distincție între 
zonele anexate și zonele aflate sub administraţie străină — în practică, 
însă, asta a însemnat puţin lucru, deoarece în zonele anexate precum 
Slovenia, rezistenţa care a apărut în curând putea fi mai violentă decât 
în zonele doar administrate. 


COMPARAŢIE ÎNTRE REGIMURILE DE OCUPAȚIE 


Bulgaria 


Istoria ocupației, susținătorilor, victimelor si adversarilor săi este limi- 
tată în esenţă la Balcanii de Vest până în 1944. Estul era controlat de 
puterile regionale ale Axei. O comparație între regimurile de ocupație 
ar trebui să înceapă în acest moment cu puterile regionale Bulgaria si 
România — asta urmează să sublinieze ponderea actorilor regionali. 
Bulgaria a fost considerată cu greu putere ocupantă în istoriile generale 
de război mondial. A urmărit o politică etnică radicală. Acest lucru a 
devenit deosebit de clar în relaţie cu zonele grecești. Bulgaria ceruse 

mult mai mult decât cei 14.500 de km? acordati de Germania în Tracia 
(cu insulele Thassos ai Samotrace) şi făcea eforturi pentru anexare, în 
timp ce Berlinul, luând în considerare și noul guvern grec care colabora 
cu Germania, nu căuta o soluţie decât la sfârșitul războiului. Cu toate 
acestea, Bulgaria a anexat zona Mării Albe (Belomorie, adică zona din- 
spre Marea Egee) la 14 mai 1941. Încă de la început, Bulgaria a între- 
prins acţiuni dure împotriva elitelor grecești (adesea imigranţi din Asia 
Mică). Biserica Ortodoxă, coloana vertebrală a identităţii naționale gre- 
cești, a fost cea vizată — șapte mitropoliți si 174 clerici au fugit, 58 de 
preoţi au fost ucişi; 225 de clerici au rămas însă în zona de ocupaţie din 
Bulgaria. Aproximativ 42.000 de greci au fost duşi ca ostatici în zona 
centrală a Bulgariei. Administraţia, dar și denumirile, străzile, maga- 
zinele si epitafurile au fost bulgarizate, la fel și biserica. Limba greacă 
a fost interzisă. Grecii, în special tinerii, au fost siliţi să lucreze în ba- 
talioane de muncă. Din 1943 represiunea a crescut: băncile şi afacerile 
greceşti, precum si proprietăţile bisericii au fost expropriate, la fel si 
averile grecilor înstăriți; numai bulgarilor li s-a permis să achiziționeze 
bunuri mobile şi imobile; accesul grecilor la alimente şi medicamente a 
fost restricţionat. Câteva valuri de refugiaţi s-au orientat spre alte zone 
de ocupaţie (până în toamna anului 1942) si au împovărat resursele deja 
puţine de acolo. Guvernul din Atena, favorabil Axei, a făcut apel la 
Germania, astfel încât Berlinul să ceară guvernului bulgar să se calmeze. 
Dar Bulgaria a trimis peste 100.000 de coloniști în Belomorie. În 1942 
Bulgaria i-a obligat pe grecii rämasi sä isi ia cetätenie bulgarä, ceea ce 
i-a determinat pe multi oameni sä fugä. Aceastä politicä radicalä ar fi 
trebuit sä garanteze Bulgariei accesul permanent la Marea Egee. 
Rezistenta regionalä s-a dezvoltat in clandestinitate. La sfärsitul lui sep- 
tembrie 1941 a avut loc o revoltă comunistă in Drama, care a fost dur 
suprimatä. Drept urmare, s-a dezvoltat o miscare de gherilä sub Antonis 
Phostiridis (1912-1979). În septembrie 1944, când Bulgaria a schimbat 
tabăra, regimul colonial s-a prăbușit rapid, iar coloniștii au fost nevoiți 
să părăsească Tracia. 

Faptul că Vardar-Macedonia a căzut în mare parte în mâinile Bul- 
gariei, conform voinţei Berlinului, a devenit evident doar atunci când 
Iugoslavia nu s-a aliniat în mod clar cu Axa. Berlinul folosise anterior 
zona pentru a face presiuni asupra lugoslaviei și Bulgariei. Bulgaria, 
care initial nu dorise să intervină militar, a trebuit să acţioneze în fata 
riscului unei preluări italiene a Vardar-Macedoniei. Ocupaţia bulgară a 
fost la răscrucea mai multor factori: populaţia albaneză care dorea să se 
alăture Regatului Albaniei; Italia ca putere concurentă în sud-vestul 

Balcanilor; curente regionalist-autonomiste ale macedonenilor slavi; în 
cele din urmă, o rezistenţă treptat în creştere a partizanilor comuniști. 
Frontiera estică a Albaniei a fost subiectul tensiunilor bulgaro-italiene 
care aproape că au dus la un război în cadrul războiului — o situaţie care 
aminteşte de conflictul bulgaro-austriac din 1915-1916. Germania a 
intervenit si, la fel ca in Serbia, si-a asigurat accesul la materii prime 
importante. Berlinul l-a ţinut la îndemână pe liderul ORIM, Ivan 
Mihajlov, care nu voia să se alăture administraţiei bulgare, şi a amenin- 
tat Sofia cu opţiunea unui stat macedonean separat. Spre deosebire de 
Tracia, în Vardar-Macedonia Sofia a pornit de la ideea unei populaţii 
etnice bulgare care era slăbită în orientarea bulgară de 20 de ani de 
guvernare sârbă. Represiunea sârbă si neglijarea regiunii în perioada 
interbelică au stârnit cu greu simpatia pentru Iugoslavia regală în rân- 
dul populaţiei ortodoxe slave. Încă o dată, Sofia părea să aibă posibili- 
tatea de a-i converti pe macedonenii slavi la opţiunea de identitate 
bulgară, după experimentul eșuat din 1915-1918.? 

Zona ocupată a fost împărțită în districtele Skopje si Bitola. Bulgaria, 
care își extinsese teritoriul cu o treime odată cu Tracia, sudul Dobrogei 
şi Macedonia, a suferit din cauza lipsei de personal administrativ bine 
pregătit, ca în Primul Război Mondial. Ofițerii și funcţionarii publici din 
Bulgaria au urmărit politica de bulgarizare și mai puternic decât cu 25 
de ani înainte. Elitele locale cu greu s-au implicat. Aroganta, gestionarea 
defectuoasă și brutalitatea crescândă în reprimarea rezistenţei de către 
autorităţile întărite de Ministerul de Interne din Bulgaria au iritat po- 
pulatia slavă regională si au accelerat un proces de insträinare si de 
îndreptare către o opțiune de identitate macedoneană cu rădăcini mai 
vechi. În timpul celui de-al Doilea Război Mondial, macedonismul s-a 
dezvoltat în cele din urmă de la o variantă regională a identităţii bulgare 
la o idee naţională completă, susţinută de mulţi oameni. Acesta a fost 
modelul pe care federaliștii Uniunii ORIM îl propagaseră împreună cu 
Cominternul. Rezistenţa îndelungată la ocupaţie nu a fost făcută ca în 
Tracia de o populaţie de altă limbă - aici, mai degrabă, autorităţile 
bulgare au pierdut controlul asupra unei societăţi care se considera ea 
însăși bulgară. La fel ca în Primul Război Mondial, incapacitatea admi- 
nistratiei bulgare de a asigura aprovizionarea populației a contribuit 
semnificativ la pierderea reputației. Progresele în educaţie, precum în- 
fiintarea a 800 de școli noi si a unei universităţi, ambele părți ale poli- 
ticii de bulgarizare, nu au compensat acest lucru. Spre deosebire de 
Tracia, în Vardar-Macedonia nu au avut loc dislocări în masă, deportări 
şi colonizări. Cele mai mari tensiuni etnice au apărut între slavi si 

albanezi în controversata zonă de graniţă albanezo-bulgară, unde actio- 
nau numeroase grupări: regalisti, naționaliști si comuniști de partea 
albaneză, comunişti de partea slavo-macedoneană. Atributele ideologice 
trebuie tratate cu precauţie, deoarece, de obicei, conflictele locale si struc- 
turile de putere au decis conexiunea dintre grupurile combatante. Gru- 
purile non-slave au fost suprimate de administraţia bulgară, dar nu 
ucise în masă, cu excepţia evreilor. Bulgaria a introdus legislaţia anti- 
semită (Legea pentru protecţia naţiunii) în toamna anului 1940, aparent 
ca răspuns la noua hegemonie germană în Europa. Mulţi evrei au fost 
jefuiti de avere si a fost introdusă munca forțată. La începutul verii lui 
1942, guvernul bulgar a dezvoltat propriul plan de deportare și a numit 
un comisar pentru evrei. Cooperarea cu Germania nazistă a fost întărită 
la dorinţa acesteia si represiunea s-a intensificat, atrăgând obiecțiile 
Bisericii Ortodoxe Bulgare. În ianuarie 1943, guvernul bulgar a negociat 
cu un emisar SS deportarea evreilor din teritoriile ocupate, dar nu din 
nucleul Bulgariei, având probabil în vedere cursul războiului (Stalingrad) 
si o posibilă rezistență ulterioară din partea populaţiei. De fapt, acest 
lucru a împiedicat deportarea a 20.000 de evrei din teritoriul de bază - la 
asta a contribuit și o rezoluţie a Sfântului Sinod al Bisericii Ortodoxe. 
Bulgaria a deportat aproximativ 11.500 de evrei din Macedonia și Tracia 
în lagărul de exterminare de la Treblinka în martie 1943, într-un mo- 
ment în care nici un aliat al Axei nu mai efectua astfel de deportări. 
Motivul a fost politica de bulgarizare si dorința omogenizării teritoriilor 
ocupate. Chiar în inima ţării, în primăvara anului 1943, la îndemnul 
țarului Boris Lil, evreii au fost relocați din Sofia si din mai multe orașe 
provinciale. Guvernul a schimbat cursul acţiunilor sale cu puţin timp 
înainte de lovitura de stat din septembrie 1944. Salvarea evreilor bul- 
gari, pe care guvernul comunist a asezat-o ulterior sub stindardul lor ca 
parte a propagandei, s-a petrecut doar în teritoriul de bază, dar nu şi în 
teritoriile ocupate; s-a produs împotriva voinţei regelui şi a guvernului, 
dar s-a bazat pe rezistenţa Bisericii și a unei părţi din populaţie. 
Rezistenţa din Macedonia a fost recrutată din cercurile ORIM de 
stânga ai ale comuniștilor bulgari sub Metodi Satorov-Sarlo (1897- 
1944), promovat de Gheorghi Dimitrov. Comuniștii iugoslavi au avut 
iniţial puţină influență asupra tovarăşilor lor din Vardar-Macedonia și 
vechiul conflict dintre comuniștii iugoslavi și comuniștii bulgari pe tema 
Macedoniei a continuat. Comuniștii bulgari nu s-au alăturat rezistenţei 
comuniste din Iugoslavia în 1941. Satorov-Sarlo i-a denunţat pe adepţii 
lui Tito autorităţilor bulgare, ceea ce a dus la înăbușirea unei revolte la 
Kumanovo în toamna anului 1942. În 1943 Tito a încercat din nou să 

preia controlul asupra micii forţe partizane. În martie 1943 la Tetovo s-a 
înființat un comitet central, după ce Tito a promis Macedoniei autode- 
terminarea, adică autonomia într-o Iugoslavie comunistă. În cadrul ari- 
pii Tito a comuniștilor, Metodi Andonov-Cento (1902-1957) s-a erijat ca 
personaj influent alături de Lazar Kolisevski (1914-2000), care îi era 
loial lui Tito. Acesta a refuzat o revenire la Bulgaria, dar era naţionalist 
macedonean care, deși curtat de Bulgaria, a pledat pentru o Macedonie 
Mare (adică cu sudul grecesc si cu Macedonia bulgară din Pirin). Cu alte 
cuvinte, mişcarea partizană iugoslavă trebuia să lase Macedonia ima- 
ginată de ORIM să devină realitate. Cu toate acestea, Svetozar Vuk- 
manovié-Tempo (1912-2000), specialistul lui Tito pe probleme albaneze 
şi macedonene, a preluat formarea grupurilor. Având în vedere superi- 
oritatea germană, Andonov-Cento a refuzat acţiunile de gherilă. Abia 
în vara anului 1944 grupurile combatante au apărut în număr mare, au 
perturbat retragerea germană din Balcani si au adus zone mai mari sub 
controlul lor. Schimbarea taberei de către Bulgaria a dus la prăbușirea 
administraţiei, la fel ca în Tracia. Germania nazistă a încercat fără suc- 
ces să instaleze un guvern macedonean sub Ivan Mihajlov, adică să joace 
cartea naționalistă macedoneană împotriva Bulgariei și lui Tito. Con- 
flictul care urma să domine următorii ani în Balcanii de Sud apăruse 
deja în tabăra comunistă: partizanii naționaliști macedoneni din jurul 
lui Andonov-Cento, care aspirau la Macedonia Mare şi s-au opus relaţiei 
lui Tito cu comuniștii greci, precum și prioritätilor lui Tito de a cuceri 
zona Trieste și mai puţin Salonicul. La 2 august 1944, aniversarea răs- 
coalei Ilinden din 1903, s-a format Adunarea Antifascistá a Eliberării 
Poporului Macedoniei (ASNOM), după modelul Consiliului Antifascist 
pentru Eliberarea Poporului Iugoslaviei (AVNOJ) al lui Tito. În Macedonia 
nu a existat aproape deloc o mişcare comunistă partinică si conștientă 
ideologic; opozantii intelectuali au fost mai degrabă tributari ideilor na- 
tionaliste ale ORIM-ului de stânga. Războiul etnic dintre albanezi si 
macedonenii slavi, care până acum a fost puţin explorat, a fost cel puţin 
la fel de important ca și conflictele dintre puterile ocupante și partizani. 
Rezistenţa din Bulgaria a rămas limitată la mici cercuri comuniste, care 
au desfășurat campanii de sabotaj. Abia spre sfârșitul războiului, cei 
aproximativ 10.000 de partizani au câştigat importanţă, când au preluat 
puterea în lovitura de stat din 6 septembrie 1944. Opoziția faţă de gu- 
vern a venit mult timp mai degrabă din partea organizaţiilor nationa- 
liste radicale şi naziste din Bulgaria, care au solicitat trimiterea de trupe 
pe Frontul de Est împotriva Uniunii Sovietice.* 

România 

În timp ce Bulgaria ocupa teritorii care făcuseră parte din programul 
său naţional de la sfârşitul secolului al XIX-lea și (în special în Macedonia) 
cu populaţie mare vorbitoare de limbă bulgară (deși mulţi nu erau în 
mod necesar de acord cu identitatea naţională bulgară), România a ocu- 
pat odată cu Transnistria o zonă care nu fusese niciodată subiectul as- 
piratiilor iredentiste. Transnistria cuprindea aproximativ 40.000 km? 
cu 2,5 milioane de locuitori. Strategiile si motivațiile românești erau con- 
tradictorii. A fost evitată o anexare oficială, astfel încât Transnistria să 
nu poată fi considerată o compensație pentru Transilvania. Dar Antonescu 
era hotărât să includă teritoriul în statul român. Naționalismul etnic, dar 
si o misiune civilizatoare românească în est, împotriva Uniunii Sovietice, 
au fost impulsuri ideologice. Decisive au fost motivele economice, accesul 
la resursele bogate din sudul Ucrainei. Structura etnică abia corespun- 
dea pretentiei asupra acestei zone presupus geto-dacice și, deci, româ- 
nesti încă din Antichitate. Cifrele de aproximativ 320.000 de moldoveni 
vorbitori de limbă română de la est de Nistru, avansate de știința statis- 
tică sub Sabin Manuilă (1894-1964), nu au fost foarte relevante, deoarece 
acești oameni se identificau cu greu ca etnici români. Ideea unei provin- 
cii-model românești a eșuat. Nu exista o bază demografică, iar deportările 
evreilor au început curând să destabilizeze administraţia română. Pro- 
vincia-model în percepţia românească a devenit curând un est subdez- 
voltat. După cum am menţionat, Antonescu urmărea o politică de 
omogenizare radicală. În acest sens, el a pus în aplicare programul legi- 
onar si al pionierilor ultranationalisti ai perioadei interbelice si a înăsprit 
discriminarea minorităţilor inițiată deja de dictatura regală. Această 
politică a transformat România de Est, Basarabia, Bucovina și Transnis- 
tria într-un spaţiu violent. În iunie 1940 avuseseră loc deja violențe 
împotriva evreilor în timpul evacuării teritoriilor ocupate de sovietici. 
Violenţa în masă a soldaţilor și civililor români, cu participarea soldati- 
lor germani, sub formă de pogromuri, a însoţit începutul războiului 
(Pogromul de la Iași, veche fortăreață a legionarismului, în iunie 1941, 
cu aproximativ 15.000 de victime). Prin propaganda sa, guvernul român 
a încurajat pogromuri sălbatice și folosirea lor la izbucnirea războiului 
pentru a crea o Românie omogenă. Soldaţi, jandarmi si civili români au 
luat parte la crime și jafuri şi au mutat zeci de mii de evrei peste Nistru, 
în timp ce Einsatzgruppe D germană a fost responsabilă pentru genocid 
în Basarabia. Evreii deportaţi urmau să fie trimiși in Reichskommissariat 
Ukraine ocupat de Germania. Deportarea evreilor și romilor a fost plă- 
nuită de Sabin Manuilă în octombrie 1941, precum și relocarea românilor 

din Ucraina și a unui milion de slavi din teritoriul ocupat de români. 
Deportările în Transnistria i-au afectat pe evreii din Basarabia si, cu 
unele excepţii, pe cei din Bucovina. 75% dintre evreii basarabeni au 
murit în timpul marsurilor sau în lagăre, sau au fost uciși de către jan- 
darmii şi soldaţii români, precum si de Einsatzgruppe D. Fiindcă 
România expulza în mod necontrolat evrei în Ucraina controlată de ger- 
mani, cele două guverne au căutat să ajungă la un acord privind depor- 
tarea completă a evreilor pe teritoriul românesc (iulie 1942). 

Cu toate acestea, atitudinea românească s-a schimbat în vara anului 
1942. La fel ca în Bulgaria, rezistenţa s-a format atunci când evreii au 
fost afectaţi în zona principală a statului, și nu în zonele periferice. Gu- 
vernul s-a temut că economia va fi perturbată sau — ca în Transilvania 
de Sud — că etnicii germani vor avea pretenţii asupra proprietăţilor 
evreilor. Pentru că de românizarea care se desfășura din 1940 (echiva- 
lentul românesc al arianizării) au beneficiat în special etnicii români în 
campaniile de jaf pe scară largă. Mitropolitul Transilvaniei, Nicolae 
Bălan (1882-1955), şi alti reprezentanţi ai elitei s-au ridicat în favoarea 
evreilor. Şeful Partidului National Liberal, Constantin L.C. Brătianu 
(1886-1950), a protestat împotriva deportării romilor — dintre care apro- 
ximativ 25.000 au fost trimişi în Transnistria. Se pare că Antonescu s-a 
gândit însă şi la o victorie a Aliaților și la un posibil tribunal de război. 
Înfrângerea de la Stalingrad, cu aproximativ 180.000 de români uciși, a 
ascuţit tensiunile cu Germania. Sfârșitul deportărilor a fost destinat ca 
semnal pentru puterile occidentale cu care Antonescu a intrat în nego- 
cieri secrete. Depindea de el acum să apară ca salvatorul evreilor. A 
redus treptat discriminarea împotriva evreilor din teritoriul de bază al 
României și a lăsat aproximativ 7.000 de evrei să se întoarcă din 
Transnistria. Numărul victimelor evreiești nu poate fi cuantificat exact. 
Între 150.000 si 180.000 de persoane au căzut victime ale deportărilor 
făcute de autorităţile române, iar între 115.000 şi 180.000 de persoane 
au fost impuscate de forțele de securitate româneşti si de Einstazgruppe 
D. Odată cu evreii uciși în România, numărul victimelor a urcat între 
280.000 si 380.000 de oameni. Statul maghiar a fost responsabil pentru 
înfăptuirea Shoah în Transilvania de Nord. Acolo au fost ucişi 132.000 
de oameni. 

Cauzele violenţei în masă au fost cercetate în perioade mai recente. 
Au fost disecate diferitele caracteristici sociale din zonele de violenţă din 
perioada interbelică. În Basarabia românească, o propagandă antisemită 
intensă care, la rândul ei, se datora antisemitismului țarist, a creat 
tensiuni enorme. În Transnistria, care fusese sub control sovietic înainte 

de 1941, politica bolşevică nu promovase antisemitismul și naționalismul 
radical. Multe pogromuri au avut loc în vara anului 1941, înainte ca 
trupele regulate să intre în ţară și chiar înainte de apariţia Einsatzgruppe 
D. A fost; vorba de o violenţă în vidul de putere, realizată de actori locali, 
încurajați de propaganda guvernului român, dar fără instrucţiuni clare. 
La aceasta s-au adăugat zvonuri si propaganda fricii. Astfel de interpre- 
tări accentuează elementul situational si sfera actorilor violenti. Pe de 
altă parte, interpretările indică o puternică moştenire antisemită din 
regiune. Modelul violenţei direcționate sau pur situationale este rafinat 
prin abordări care se diferenţiază în funcţie de timp, spaţiu și actori. 
Spre deosebire de Bulgaria, România abia dacă s-a confruntat cu rezis- 
tenta organizată de partizani. Bulgaria şi România au implementat o 
politică etnică radicală, dar Bulgaria numai în Tracia. În Bulgaria, ele- 
mentul genocidar organizat şi voluntar a lipsit în mare măsură. România 
se legase însă de Germania mult mai puternic nu doar pe plan militar, 
ci si ideologic. Cele două puteri balcanice şi-au păstrat totuși distanța 
faţă de Berlin, când a început să se întrevadă înfrângerea germană. Cu 
toate acestea, nici unul dintre cele două regimuri autoritare nu a fost 
capabil să schimbe taberele. Cele două ţări balcanice ale Axei au încer- 
cat să îşi afirme interesele regionale în tabăra Germaniei și Italiei. Când 
acest lucru nu a mai fost posibil, și-au continuat această strategie sub 
o nouă conducere în tabăra câştigătorilor. Explicatiile arată că declan- 
satorul violenţei a fost războiul dezläntuit de Germania nazistă și poli- 
tica sa criminală adiacentă, dar si că această politică s-a împletit cu 
structuri şi mecanisme regionale ale violenţei, care permit identificarea 
clară a actorilor regionali drept complici cu propriile interese." 


Italia 


Spre deosebire de Germania nazistă, Italia a urmărit un scop ideologic 
în Balcani, si anume instituirea unui imperiu mediteraneean. Militar 
vorbind însă, acest plan putea fi pus în aplicare doar cu ajutorul Wehrma- 
chtului german. Italia și-a dobândit treptat zonele de ocupaţie în Balcani: 
în 1939 — Albania, pe care a ocupat-o de una singură şi a legat-o de 
Regatul Italiei printr-o uniune personală; in 1941 — foste zone iugoslave, 
care au fost parţial anexate (provincia Lubiana), parţial au devenit zone 
de ocupaţie, parţial au fost organizate ca state formal independente 
(Albania, Muntenegru); tot in 1941 a câştigat cea mai mare parte a teri- 
toriului grec. Ocupaţia a durat până la capitularea Italiei în septembrie 
1943. O comparaţie cuprinzătoare a celor trei zone (Iugoslavia, Albania, 
Grecia) a fost până acum vag abordată de cercetători, iar regiunile 

Kosovo și Macedonia de Vest, alipite Albaniei in 1941, au fost puţin cer- 
cetate. Din punct de vedere geopolitic, ocupaţia italiană s-a caracterizat 
printr-o concurență deschisă cu partenerii Axei Germania, Croaţia şi 
Bulgaria, ceea ce a dus de fapt la o slăbire considerabilă a alianţei din 
Balcani, în special în lupta împotriva partizanilor. Inferioritatea militară 
şi politică faţă de Germania a obligat Italia să se supună Berlinului in 
chestiuni-cheie. Asta a fost valabil în special în cazul reorganizării teri- 
toriale a Iugoslaviei, înfiinţării unui nou guvern grec și organizării zo- 
nelor de ocupaţie în Grecia. Germania s-a împotrivit planurilor italiene 
atât la trasarea frontierei din Slovenia, cât și la stabilirea frontierei 
Statului Independent Croat, căruia i s-a adăugat coasta dalmată din 
sud. Italia a reacţionat în Balcani prin subversiune și amânarea actiu- 
nilor comune și prin promovarea propriilor grupuri clientelare, în special 
a grupurilor combatante naţionaliste sârbe. 

Conducerea italiană a durat cel mai mult în Albania. În momentul 
atacului fascist, tara era deja în mare parte dependentă din punct de 
vedere politic și economic de Italia. Cu o prezenţă puternică a trupelor 
italiene (în jur de 50-60.000 de soldaţi în vara anului 1939), exista o 
elită locală care era pregătită să colaboreze. Albania trebuia fascizată 
după modelul italian, și anume modelul partidului fascist şi al organi- 
zatiilor de masă să fie transferate, la fel si economia planificată fascistă. 
Din 2 iunie 1939 fascismul a fost considerat doctrină de stat, iar Partidul 
Fascist din Albania — partid unitar de stat în perioada 1939-1941, con- 
dus de Tefik Mborja (1888-1954), deşi avea doar 13.500 de membri. 
Dominația fascistă se baza pe anumite părţi ale vechilor elite (mari 
proprietari funciari musulmani) si ale Bisericii Catolice. Organizațiile 
de tineret si de femei au fost înființate după modelul italian, precum si 
o copie a Dopolavoro (omologul italian al Kraft durch Freude"). S-au 
făcut investiții semnificative în construcţii si infrastructură, adesea în 
scopuri militare. Sistemul de învățământ a fost puternic italienizat si 
au fost create primele instituţii științifice. Italienizarea aparatului de 
securitate (jandarmerie și armată), pe de altă parte, a stârnit rezistența 
şi a fost un motiv important pentru eroziunea puterii italiene. Italia s-a 
bazat pe iredentismul albanez faţă de Iugoslavia si Grecia, pe care 
aceasta l-a promovat, și a sperat astfel să-și legitimeze puterea. În 1941, 
majoritatea zonelor de locuire albaneze din Iugoslavia si regiunea 
Thesprotia/Caméria din nord-vestul Greciei au fost puse sub adminis- 


* Putere prin Bucurie, organizație statală nazistă pentru petrecerea timpului liber 
de către populație. A ajuns să fie cel mai mare operator de turism mondial în anii '30 
(n. tr.). 

tratie albaneză. Delimitarea sferei de interes în zona macedoneană a 
dus la tensiunile menţionate cu Bulgaria, care nu au fost rezolvate cu 
adevărat până în 1943. De asemenea, Italia a trebuit să accepte con- 
Lrolul german asupra zonelor bogate în resurse din nordul regiunii 
Kosovo. Înfrângerea italiană în faţa Greciei în iarna 1940-1941 a zgu- 
duit prestigiul lui Mussolini, iar albanezii nu au putut fi câştigaţi decât 
într-o mică măsură ca soldaţi în armata regulată pentru cauza italiană. 
Formarea milițiilor fasciste albaneze (Cämäsile negre) nu a reușit decât 
în rândurile locuitorilor săraci din munţi si a cuprins doar aproximativ 
3.000 de bărbați. 

Oficial, Albania era administrată de propriul său guvern, dar puterea 
era deţinută de guvernatorul Francesco Jacomoni di San Savino (1893- 
1973). Crearea unui stat care să-i cuprindă pe aproape toti albanezii a 
fost bine-venită în zonele eliberate, dar treptat s-a conturat în vechea 
Albanie (teritoriul de dinainte de 1941) rezistența comunistă si antico- 
munistă faţă de regimul de ocupaţie si aliaţii săi locali. Pe de altă parte, 
în Kosovo, atitudinea amicală faţă de sârbi a multor italieni a jignit 
populaţia albaneză, care se afla într-un război etnic regional cu popula- 
tia sârbă. Imediat după înfrângerea Iugoslaviei, în Kosovo s-a trecut la 
expulzări arbitrare ale sârbilor, în special ale coloniștilor care se stabi- 
liseră după 1918, afectând însă mai puţin populaţia autohtonă. Italia a 
luat în considerare un schimb de populaţie sârbo-albaneză pe baza mo- 
delului de relocare a populaţiei germane din Tirolul de Sud, la care po- 
liticienii albanezi s-au opus, având în vedere graniţele maximale proprii 
dorite în Balcani. Ministrul pentru Kosovo Eqrem bej Vlora (1885-1964) 
a fost responsabil pentru albanizarea teritoriilor de est, un personaj post- 
imperial clasic: originar dintr-o familie de viziri otomano-albanezi și 
educat în imperiile otoman și habsburgic, fusese demnitar otoman și 
activist naţionalist albanez înainte de 1914, iar după 1918 a aparținut 
clasei de mari proprietari funciari conservatori si s-a transformat într-un 
naţionalist radical. Germania și-a asigurat nordul regiunii Kosovo, bogat 
în resurse, care a rămas în mod oficial sârbesc, dar a fost administrat 
de un potentai albanez sub control politic german (Xhafer Deva, 1904- 
1978). Opoziția germano-italianá a existat si în sud-vestul balcanic al- 
banez. S-a înrăutățit atunci când acceptarea ocupaţiei italiene — care se 
prezenta oficial ca eliberatoare a albanezilor — a scăzut, nu în ultimul 
rând din cauza unei crize economice si de aprovizionare. După prăbușirea 
Italiei, forţele nationale albaneze din jurul lui Rexhep Mitrovica (1887- 
1967) au format A Doua Ligă de la Prizren (Liga de la Prizren, formată în 
1878, fusese punctul de plecare pentru eforturile kosovarilor albanezi de 

a dobândi statalitatea), care a mobilizat aproximativ 15.000 de luptători. 
Au avut mai puţin în vedere sprijinirea Germaniei, si mai mult asigura- 
rea noii ordini teritoriale la sfârșitul războiului. 

Administraţia italiană din Iugoslavia învinsă s-a desfăşurat în alte 
circumstanţe. Fascismul italian și predecesorii săi ideologici propaga- 
seră o opoziţie rasială romano-slavä în Adriatica de est si îi vedeau pe 
slavi (sloveni și croaţi) ca mai puțin semnificativi si inferiori din punct 
de vedere cultural. Spre deosebire de albanezi, care erau exoticizati si 
orientalizati ca niște eroi premoderni, viziunea italiană a slavilor adri- 
atici era în cea mai mare parte negativă. Cu toate acestea, se făcea o 
distincţie între locuitorii de pe coastă şi cei din interior. Dialectul čaka- 
vic al croatei, care se vorbește pe coastă și în insule si al cărui vocabular 
reflectă moștenirea culturală a stăpânirii venețiene, a fost văzut ca o 
dovadă a faptului că populaţia putea fi italienizată. Autorităţile italiene 
au insistat vehement pe asimilarea culturală a populaţiei croate. 

În plus, exista un alt model politic, constând în anexarea directă la 
Italia sau o administraţie militară. Odată cu anexarea provinciei Ljubljana, 
Italia și-a împins graniţele spre est. Totuşi, regimul fascist abia făcea 
față rezistenţei slovace în evoluţie rapidă si a adus lupta de gherilă pe 
propriul său teritoriu odată cu anexarea unor părţi mari din Slovenia. 
O Consulta a notabililor sloveni, inclusiv banul iugoslav Marko Natlaten 
(1886-1942), ulterior ucis de partizani, a fost destinată să sprijine pu- 
terea italiană. Grigorij Rozman (1883-1959), episcopul Ljubljanei, spera 
ca prin colaborare să atenueze presiunea asupra Bisericii Catolice. So- 
cietatea slovenă a fost împărţită de-a lungul unei linii conflictuale între 
anticomuniști și comuniști. La fel ca în alte părţi din Balcani, cucerirea 
si ocupaţia au transformat tensiunile interne în conflicte similare răz- 
boiului civil. La rândul său, puterea (de facto) ocupantă a fost afectată 
de conflicte între administraţia civilă si cea militară, care pot fi obser- 
vate în general în toate regimurile de ocupaţie din timpul Primului şi 
celui de-al Doilea Război Mondial. Italia a răspuns faţă de situaţia pre- 
cară de securitate cu tribunale speciale si represiune, pentru care a fost 
responsabil generalul Mario Robotti (1882-1955). 

Situaţia din Croaţia, Bosnia, Herţegovina şi Muntenegru era ceva 
mai complex stratificatä. Italia si Statul Independent Croatia au fost 
într-o relaţie de ostilitate nedisimulată încă de la început, chiar dacă 
ustașii au fost în esență o creaţie a politicii balcanice a lui Mussolini. Coo- 
perarea s-a stricat însă în legătură cu delimitarea teritorială conform 
revendicărilor croate si italiene în Dalmatia. Ideea Romei de a crea o 
uniune personală cu un Regat al Croaţiei, analog exemplului albanez, 


182 BALCANII ÎN SECOLUL XX 

















nu a putut fi pusă în practică. Granița prevăzută în Tratatul de la Roma 
din 18 mai 1941 a transferat Italiei Dalmatia de nord si centrală cu me- 
tropola Split, precum si cu Golful Kotor ca guvernorat al Dalmației, pe 
care a căutat să le integreze treptat în teritoriul său. Acest lucru a de- 
clanșat rezistenţa a unei mari părți a populaţiei croate împotriva ocu- 
patiei italiene. Rezistenţa s-a format în jurul grupurilor comuniste, dar 
au existat; și confruntări între ustași și autorităţile italiene. Pentru a 
spori presiunea, Italia s-a bazat tot mai mult pe rezistența naționalistă 
sârbă din teritoriul croat. Aceasta a apărut ca răspuns la politica geno- 
cidară a NDH faţă de populaţia sârbă. În acest sens, Italia a profitat de 
un conflict regional pentru a-și stabiliza dominaţia fluctuantă. Nu numai 
că a promovat opoziţia sârbo-croată, dar s-a dezvoltat şi ca o competiţie 
italo-germaná, deoarece Roma vedea NDH ca un stat postimperial, pu- 
ternic austro-croat si orientat spre Berlin. 

Și în sudul zonei sale de influenţă iugoslave, în Muntenegru, politica 
italiană a eșuat: susținută de forţele regionale anti-sárbe — aici funcţiona 
opoziţia dintre Albi și Verzi, deşi dinastia care fusese depusă în 1918 a 
refuzat să se întoarcă — Italia a vrut să proclame un regat independent. 
Populaţia s-a ridicat însă împotrivă, iar comuniștii sub conducerea lui 
Milovan Djilas (1911-1995) au organizat traditionalele bande înarmate, 
contra cărora Italia a ripostat puternic. În întreaga zonă de ocupaţie 
italiană, rezistenţa a căpătat o nouă dimensiune odată cu începerea răz- 
boiului germano-sovietic, căci Moscova a folosit; Partidul Comunist drept 
instrument de putere în Balcani. 

În faţa pierderii iminente a controlului, armata a preluat puterea și 
a ocupat posturile civile, cu excepţia Ministerului de Externe. Puterea 
italiană urma să fie asigurată prin cooperarea cu sârbii naționaliști ai 
mișcării cetnicilor și prin acțiuni brutale. A fost înfiinţată o miliţie an- 
ticomunistă de aproximativ 30.000 de oameni. Pentru măsurile de re- 
presiune dure, uciderile în masă, incendierea satelor și înfiinţarea de 
lagăre de concentrare (precum pe insula Rab, în Friuli și Veneto), res- 
ponsabili au fost conducătorul italian din Balcanii de Vest Mario Roatta 
(1887-1968, autorul Ordinului 3C, important pentru represiune) și gu- 
vernatorul Muntenegrului, Alessandro Pirzio Biroli (1877-1962). Con- 
form doctrinei fasciste, acești ofițeri doreau să înăsprească prin violență 
caracterul naţional italian, presupus prea blând. Robotti a spus că ita- 
lienii ucideau prea puțin in Slovenia.‘ Părţi ale puterii ocupante servi- 
seră anterior în Africa și au transferat stăpânirea colonială și experiența 
de luptă în Balcani, precum desfășurarea trupelor auxiliare locale. 
Aproximativ 100.000 de civili au fost deportaţi în lagăre, dintre care cel 

puţin 4.000 de oameni au murit (în special sloveni în Rab). În provincia 
Lubiana, în jur de 10% din populaţie a fost trimisă în lagăre, la cererea 
lui Mussolini. Sprijinul bandelor naţionaliste sârbe, care au acţionat 
extrem de brutal nu numai împotriva croaților, ci gi împotriva populaţiei 
musulmane din Bosnia, a avut de asemenea consecinţe catastrofale. 
Italia a slăbit rezistența împotriva ocupației sale, dar a alunecat din 
cauza politicii sale într-un război etnic regional pe care cu greu l-a putut 
controla, deoarece conducerea cetnicilor a respins o alianţă oficială cu 
Italia și deci o trecere în tabăra Axei. 

Picioarele de lut pe care se afla sistemul de putere italian s-au arătat 
în septembrie 1943, când ţara a schimbat tabăra. Administraţia italiană 
s-a prăbuşit. Asta a creat un vid de putere pe care l-au umplut grupurile 
de gherilă în Balcanii de Vest. Unităţile germane au dezarmat trupele 
italiene. În cazul în care acestea au rezistat (ca pe insula Cefalonia), au 
fost atacate. În multe locuri, soldaţii italieni s-au lăsat luaţi prizonieri 
de partizani, alţii s-au alăturat partizanilor. Cei mai mulţi au căzut însă 
în captivitatea germană, de unde multi fasciști convinşi au plecat în 
Republica de la Salò din nordul Italiei (Repubblica sociale italiana), con- 
dusă de Mussolini. În cultura memoriei italiene si a unor părți ale cer- 
cetării, trauma prăbușirii se suprapune în continuare asupra politicii 
italiene de război și ocupaţiei din Balcani. Mitul bunului italian în com- 
paratie cu germanii presupus deosebit de brutali a fost demantelat re- 
cent de către cercetătorii italieni. 

Ocupaţia italiană a Greciei a avut un punct de plecare diferit. Italia 
stăpânea deja arhipelagul Dodecanez în jurul Rodosului și a anexat 
Insulele Ionice, pe care a încercat să le italienizeze. Presiunea italiană 
asupra Greciei exista de dinainte de 1940. Prin urmare, opoziţia Greciei 
faţă de Italia în 1941 a fost mai mare decât faţă de Germania. Populaţia 
greacă a arătat un dispreţ deschis față de trupele italiene, mai ales cá 
Grecia învinsese militar Italia și fusese înfrântă doar de invazia ger- 
mană. Guvernul Tsolakoglu, care a fost instalat după înfrângere, a actio- 
nat de asemenea de teama controlului italian complet asupra Greciei. 
Deoarece Germania și-a retras în mare parte trupele din Grecia pentru 
campania împotriva Uniunii Sovietice în 1941 şi a recunoscut suprema- 
tia Italiei, Mussolini a avut initial o mână relativ liberă. Germania con- 
trola însă puncte economice esenţiale și regiuni importante din punct 
de vedere strategic. Cu toate acestea, multi greci nu au privit Italia ca 
principala responsabilă pentru politica de ocupaţie, ci Germania. Forţa 
de ocupaţie, condusă până în mai 1943 de generalul Carlo Geloso (1879- 
1957), a încercat să se bazeze pe minoritățile etnice. Acest lucru a reușit 

in cazul geamizilor albano-musulmani din Epir, de importanţă redusă 
ca număr; cu toate acestea, încercarea de a stabili un principat aromân 
in munţii Pind a eșuat. Liderul Legiunii Vlahe, Alcibiades Diamandi 
(1894-1948), care plănuise un stat vlah cu Italia încă în timpul Primului 
Război Mondial, a fugit în România in 1942. Populaţia slavă (mace- 
do-bulgară) din Macedonia greacă nu a fost initial promovată din cauza 
concurenţei italo-bulgare și s-a afirmat doar în contextul creșterii re- 
zistentei partizane grecești. Armata italiană a fost copleșită de rezis- 
tentä si a reacţionat cu o violență extremă. În primăvara anului 1943, 
partizanii au reușit să creeze zone eliberate. La fel ca în Iugoslavia, ri- 
valitatea italo-germanä a împiedicat contramăsurile ocupanților. 

Controlul italian a fost limitat de fapt de puternica influenţă econo- 
mică germană și în afara zonelor de ocupație germană. Până în 1943, 
dependenţa militară a Italiei de Wehrmacht crescuse constant. Ocupaţia 
a devenit o catastrofă pentru populaţia civilă, deoarece aprovizionarea 
cu alimente s-a prăbușit în iarna anului 1941-1942. Cauzele au fost re- 
chizitionarea de către ocupanti, eșecul și corupţia enormă a ocupanților 
în conflict și din administraţia elenă, ocupaţia bulgară a zonelor agricole 
din nordul Greciei, recolte proaste din cauza războiului și o blocadă 
navală britanică. 100.000 de oameni au murit de foame şi nenumărate 
persoane au rămas cu probleme de sănătate de lungă durată din această 
cauză. Importanţa foametei pentru societatea grecească nu poate fi su- 
praestimată. Principalele victime au fost persoanele marginalizate si per- 
soane cu legături sociale reduse, care nu au putut obţine acces la resurse. 
Nu numai societatea a fost zguduită, dar eșecul structurilor statului a 
devenit si el evident. La fel ca în Iugoslavia, s-au intensificat contradic- 
tiile interne ale societăţii, polarizată deja de dinainte de 1940, si asupra 
căreia ocupanţii italieni pierduseră deja controlul înainte de septembrie 
1943. Atât administraţia italiană, cât și administraţia germană s-au 
caracterizat prin tensiuni constante între actorii civili și militari, între 
armată și milițiile fasciste, ceea ce a făcut imposibilă instituirea unui 
sistem coerent de putere.” 


Germania 


Administraţia germană de ocupaţie din Balcani, la fel ca întregul sistem 
de putere national-socialist, a fost caracterizată de un număr mare de 
structuri concurente. Hitler se afia deasupra lor ca organ decizional final. 
Întrucât Germania nu a urmărise efectiv o strategie de cucerire în 
Balcani, structura regimului de ocupaţie a părut adesea improvizată. În 
1941, trupele germane s-au aflat mai întâi în NDH, stat aliat, apoi în 

Serbia ocupată, unde a fost organizat un guvern dependent de Germania 
nazistă, si în cele din urmă în părți importante din Grecia. Cu toate 
acestea, influența germană s-a extins dincolo de aceste teritorii și a de- 
terminat relaţia dificilă cu aliaţii. Structurile puterii germane erau for- 
mate din Wehrmacht, SS, Ministerul de Externe și imperiul economic al 
lui Hermann Göring (1893-1946). Simpatiile si aversiunile personale 
ale lui Hitler, care au fost postimperiale, au avut o influenţă considera- 
bilă asupra politicii: aversiunea sa faţă de sârbi si preferința sa pentru 
NDH. Hitler a fost cel care a sprijinit în mod repetat politica de genocid 
a ustagilor, iar aceasta împotriva rezistenţei autorităţilor germane din 
Croaţia, care considerau destabilizarea NDH cauzată de genocid drept 
un pericol strategic. Chiar în Serbia si Croatia totuși, aceste poziţii de- 
terminate emoţional nu au fost neapărat aplicabile atitudinii tuturor 
autorităţilor germane. În Serbia, reprezentanţii serbofili ai puterii ocu- 
pante au făcut campanii pentru a modera represiunea, în scopul de a 
asigura supraviețuirea politică a guvernului lui Milan Nedić, dependent 
de Germania nazistă. În ambele cazuri, scopul a fost stabilizarea situa- 
Dei politice, si nu atragerea mai multor oameni în rezistența împotriva 
Axei. Berlinul a avut dreptate să se teamă că refugiații din NDH si 
Kosovo vor coplesi statul sârb de bază — aşa cum aspra ocupaţie bulgară 
a Traciei a împins refugiații în zonele administrative germane si italiene, 
ceea ce în cazul sârb a slăbit guvernul Nedić, care depindea de Germania 
nazistă, şi în cazul grecesc guvernul Tsolakoglu. 

La fel ca în cazul italian, tiparele culturale germane au determinat 
si percepţia societăţilor ocupate. Aceste clișee au avut si un impact asu- 
pra acţiunii politico-militare. În timp ce în cazul Iugoslaviei, modelele 
de percepţie postimperiale au avut efect, imaginea Greciei a fost mode- 
lată de Antichitate și de respectul pentru performanţele militare ale 
armatei elene. Reminiscentele și ideile de eroism arhaic ale lui Karl May 
au modelat ideea Albaniei, exotizată și orientalizată, combinate cu ideea 
de a putea câștiga panislamismul ca aliat, clişeele musulmanilor bos- 
niaci. Dinamica violenței a diferit în diversele teritorii de ocupaţie: în 
NDH a fost decisă de extremiștii croaţi. În Serbia, Wehrmachtul a luat 
măsuri dure de represalii legate de atacurile partizanilor — astfel de 
măsuri au fost permise împotriva civililor înarmaţi în condiţiile legilor 
războiului, dar excesele violente ale ocupanților au fost pedepsite in 
procesele de la Niirnberg, întrucât acestea au fost îndreptate în mare 
parte împotriva civililor neinarmati și neimplicati. Mii de ostatici au fost 
împuşcaţi ca represalii pentru atacurile partizanilor în toamna anului 
1941, iar crimele împotriva ostaticilor evrei au avut loc și ca urmare a 
politicii rasiale. Impuscarea a 2.300 de ostatici, inclusiv numeroși elevi, 

la Kragujevac (21 octombrie 1941) a radicalizat rezistența sârbă, a slăbit 
guvernul favorabil Germaniei si a destabilizat situaţia politică. În 
toamna anului 1941, Wehrmachtul a reușit să distrugă primul guvern 
comunist teritorializat (Republica Uzice), dar pacea politică permanentă 
a fost imposibilă. Situaţia securităţii a variat considerabil de la o regiune 
la alta: până când armata bulgară a intrat în Valea Moravei și Armata 
Roşie a ajuns la Dunăre (toamna anului 1944), în Serbia nu a avut loc 
aproape nici o acţiune de rezistenţă. În Bosnia, pe de altă parte, situația 
s-a radicalizat ca urmare a politicilor de genocid ale NDH si s-a ajuns la 
un război brutal, în care cele două puteri ocupante, Germania și Italia, 
NDH şi luptători comuniști, musulmani și sârbi naționaliști s-au confrun- 
tat reciproc în alianţe complicate. În Grecia însă, situaţia a rămas relativ 
stabilă până în vara anului 1943. Între 1941 si 1943, politica germană 
crease însă atât de multe contradicții, încât în 1943 situaţia nu a fost 
clarificată nici de expertul regional Hermann Neubacher (fost primar al 
Vienei, 1893-1960), trimis de Hitler ca plenipotenţiar al Ministerului de 
Externe pentru Sud-Est. 

În 1943, Balcanii de Vest au devenit mai importanţi pentru Axă, de- 
oarece se preconiza că Aliaţii vor debarca acolo. Cu sprijinul cetnicilor, 
Germania, Italia și NDH au lansat două ofensive (Operaţiunea Weiß | Alb 
în ianuarie 1943 şi Operaţiunea Schwarz | Negru in mai 1943) împotriva 
partizanilor comuniști, care au supravieţuit în ciuda numeroaselor pier- 
deri. Prăbuşirea Italiei, propria lor victorie împotriva cetnicilor si cres- 
terea sprijinului aliat îi consolidaseră foarte tare. În primăvara anului 
1944, o ultimă încercare germană de a-l elimina pe liderul partizanilor, 
Tito, a eșuat (Operațiunea Rósselsprung'" , mai 1944). 

1943 a însemnat de asemenea un punct de cotitură pentru Grecia si 
Albania. În ambele ţări, Germania a preluat zonele ocupate anterior de 
Italia, iar în ambele ţări, având în vedere iminenta înfrângere a Germa- 
niei, a existat un conflict între grupurile comuniste și anticomuniste. De-a 
lungul Balcanilor, partizanii au confiscat cantităţi mari de arme ale ita- 
lienilor în septembrie 1943, ceea ce le-a crescut puterea de luptă. Războiul 
s-a radicalizat si în Grecia ai s-au amplificat masacrele germane împo- 
triva civililor (cum ar fi crimele de la Kalavryta și Distomo, din decembrie 
1943, respectiv iunie 1944). Din 1943 trupele germane au fost sprijinite 
de batalioanele de securitate ale guvernului grec favorabil Axei. 

În Albania, Germania a încercat să exploateze teama revenirii admi- 
nistratiei sârbe în Kosovo și astfel a conflictelor etnice regionale. Conform 
planului lui Hitler, ocupaţia urma să garanteze suveranitatea relativă 


* „Mutarea calului“, din jocul de sah (n.tr.). 

sub protecţia germană și să implice cât mai puţine trupe germane. Par- 
tizanii albanezi, atât comuniști, cât şi anticomuniști, şi-au cruțat forțele 
pentru conflictul politic intern de după înfrângerea germană. Cu toate 
acestea, ca în toate zonele de ocupaţie, situaţia de securitate s-a deteriorat 
în 1944 și a forţat trupele de ocupaţie germane să efectueze raiduri ample. 

Politica de ocupaţie germană a avut o dimensiune postimperială nu 
numai în tiparele percepţiei. Unii reprezentanţi ai sistemului nazist din 
sud-estul Europei proveneau din Austria şi astfel politica iugoslavă, în 
special, poate fi considerată si o răzbunare a forţelor austriece. Acest 
lucru se aplică și mai mult pentru ustașii cu care au colaborat acești 
vechi austrieci. Pe lângă Hermann Neubacher, acest tip este reprezentat 
de Edmund Glaise-Horstenau (1882-1946), plenipotenţiar general ger- 
man în Croatia (1940-1944), unul dintre criticii exceselor ustasilor din 
aparatul german; Konstantin Kammerhofer (1899-1958), reprezentant 
al Reichsführerului SS în NDH; Odilo Globocnik (1904-1945), unul din- 
tre principalii responsabili pentru Shoah și între 1943-1945 ofiţer su- 
perior SS si șef al poliţiei în regiunea de coastă a Adriaticii. Pe partea 
croată, tradiția postimperialä a fost reprezentată de Slavko Kvaternik 
sau Vladimir Laxa (1870-1945), în timpul Primului Război Mondial 
ofiţer de informaţii austro-ungar în Bulgaria și șef de personal la NDH 
în 1941-1942. El și-a dat demisia pentru a protesta împotriva violenței 
ustașilor. 

Activarea grupurilor etnice germane a avut şi ea o dimensiune pos- 
timperială. O abordare comparabilă nu a fost posibilă pentru Italia în 
Balcani, în timp ce Bulgaria a urmărit de asemenea propria sa politică 
etnică faţă de slavii de sud consideraţi bulgari. În cazul Germaniei, co- 
munitäti germane mai mici au fost relocate si trimise în Boemia ai 
Polonia centrală în calitate de coloniști: această soartă au avut-o si ger- 
manii din Basarabia si Dobrogea, precum și Gottscheer din Carniola, 
dintre care ultimii au fost relocați în zona slovenă. Germanii locuiau în 
statele Axei Ungaria, România și Croaţia, precum și în Serbia ocupată. 
Fuseserä abordati de diverse instituţii germane încă din perioada inter- 
belica. Mobilizarea pentru Wehrmacht nu a fost posibilă din cauza ce- 
täteniei lor. SS-ul a umplut treptat acest gol, promovând formarea de 
grupuri voluntare de autoapărare. Asta a dus la o mobilizare largă pen- 
tru Waffen-SS si politia SS, care a fost adesea desfășurată sub presiune. 
Divizia SS numită Prinz Eugen era alcătuită din șvabi bănăţeni, ulterior 
şi germani români, fiind folosită pentru combaterea partizanilor si res- 
ponsabilă pentru numeroase masacre. După înfrângerea germană, mo- 
bilizarea etnicilor germani în regimente corespunzătoare grupurilor lor 

etnice si simpatia a numeroși etnici germani pentru regimul nazist a 
servit noilor guverne comuniste drept bază pentru răzbunare în sensul 
vinovätiei colective. 

Politica de ocupaţie germană s-a caracterizat de asemenea prin fap- 
tul că a folosit panislamismul ca instrument atât împotriva Uniunii 
Sovietice antireligioase, cât şi împotriva Marii Britanii ca putere man- 
datară în Orientul Mijlociu si ca putere colonială în teritoriile musul- 
mane din Asia. Mai ales SS-ul i-a curtat pe musulmanii din Balcani, în 
special în Bosnia. Acolo musulmanii se supuneau unor riscuri particu- 
lare în situaţia de conflict complex. În noiembrie 1943, notabilii bosniaci 
musulmani au răspuns propagandei germane, care încerca o strategie 
eurasiatică împotriva puterilor coloniale, solicitându-i lui Hitler să insti- 
tuie protecţia asupra musulmanilor bosniaci. Sistemul nazist s-a folosit 
de muftiul din lerusalim pentru a-i câștiga de partea sa pe musulmanii 
din Balcani, iar contactele sale cu participanţii bosniaci la Congresul 
Musulman de la Ierusalim (1931) erau semnificative. SS-ul a pus în apli- 
care strategia panislamică în ciuda rezistenței Ministerului de Externe 
$i a NDH, care avea propria politică islamică. A înființat o divizie din 
musulmani bosniaci (Handzar), care s-a opus și intereselor NDH în lupta 
pentru puterea bosniacă. În special cercurile salafiste se bazau pe SS (și 
nu pe ustași) ca partener strategic. Învăţatul islamic Muhamed Pandža 
(1897-1962), a cărui carieră ilustrează dilema musulmanilor bosniaci, a 
jucat un rol principal în acest sens: cu a sa Mișcare de Eliberare Mu- 
sulmană, a luptat împotriva NDH şi a cetnicilor alături de Germania 
din toamna anului 1943. Când s-a desprins de influența germană, a fost 
capturat de germani și predat NDH-ului. În 1944, SS-ul a preluat părți 
importante din Bosnia, unde a planificat zone omogene din punct de 
vedere religios si o frontieră militară. Înfrângerea iminentă a determinat 
grupări militare musulmane, cum ar fi divizia Handzar şi Cadrele Verzi 
ale filogermanului Nesad Topčić să se reorienteze si să treacă partial 
în grupurile de gherilă comuniste. SS-ul nu a folosit Islamul ca resursă 
de mobilizare pentru populaţia albaneză. Mai degrabă, naționalismul 
albanez a fost cel exploatat. Divizia SS Skanderbeg a fost folosită, pre- 
cum divizia Handžar, în conflictele regionale, dar în ambele cazuri aş- 
teptările conducerii SS nu au fost îndeplinite: trupele SS bosniace și 
albaneze nu puteau fi folosite pe Frontul de Est, ci mai degrabă au fo- 
losit resursele SS-ului pentru războiul etnic regional contra sârbilor și 
grupurilor de partizani. 

Crimele ocupaţiei germane în Balcanii de Vest și de Sud au inclus și 
Shoah, care s-a înfăptuit în NDH împreună cu ustașii, în Serbia în 

cooperare cu mișcarea Zbor a lui Dimitrije Ljotié si cu guvernul Nedié 
(în jur de 14.500 de victime), în Grecia cu sprijinul autorităţilor locale, 
iar în Albania (aproximativ 600 de victime), parţial cu ajutorul Diviziei 
SS Skanderbeg. Comunitatea evreiască din Salonic (aproximativ 50.000 
de oameni), cunoscută încă din secolul al XV-lea drept Ierusalimul din 
Balcani, și unul dintre cele mai importante exemple de cultură postim- 
perială, a căzut și ea victimă a Shoah.® 


PARTENERII REGIONALI Al AXEI 


Croaţia ca stat vasal al puterilor Axei 


Din analiza de până acum a reieşit clar cât de complexe au fost liniile 
de alianţă si demarcație în Balcanii sub ocupaţie. Un actor special me- 
rită o privire mai atentă și datorită dualismului său: NDH. Pe de o parte 
era un actor central în teatrul violenţei, pe de altă parte teritoriul său 
era împărțit într-o zonă de influenţă germană si una italiană. Prin ur- 
mare, se pune întrebarea cu privire la statutul sáu — vasal pur sau actor 
independent? Concurența dintre cele două ţări principale ale Axei, Ger- 
mania și Italia, menţionată deja de mai multe ori, a creat un spaţiu de 
manevră pentru NDH. Faptul că NDH a încheiat mai multe acorduri 
bilaterale cu Bulgaria în 1941-1943 a dovedit de asemenea capacitatea 
sa de acţiune politică regională, subestimată de multe ori. 

Faptul că ustasii au ajuns la putere s-a datorat refuzului liderului 
Partidului Ţărănesc, Vladko Maček, de a conduce un guvern filogerman. 
Matek a fost deportat, Partidul Täränist, marginalizat. În acest context, 
fostul ofițer cezaro-crăiesc Slavko Kvaternik a proclamat NDH la 10 apri- 
lie 1941. A trebuit să cedeze Italiei părți importante din Dalmatia, dar 
în schimb a primit Bosnia. A devenit astfel un stat multietnic, cu o ușoară 
majoritate croată. Ustașa a dorit să omogenizeze etnic o societate extrem 
de eterogenă, cu un val de violenţă împotriva sârbilor, evreilor şi romilor. 
Punctul de plecare a fost ideea unei naţiuni croate, care includea croaţi 
si musulmani bosniaci. Violenţa împotriva evreilor a fost ghidată de 
Germania și din 1942 au fost organizate deportări la Auschwitz. În NDH 
nu pare să fi existat iniţial un plan clar pentru genocid, ci mai degrabă 
violența individuală și arestările în masă au crescut treptat până la 
genocid. În vara anului 1941, în NDH, aproximativ 100.000 de sârbi au 
fost uciși și aproximativ 200.000 de strămutați. S-a ajuns la un acord 
cu Germania privind mutarea forţată a 180.000 de sloveni în Croatia 
şi a 200.000 de sârbi în Serbia. Această violență de masă a împins 

populatia särbä la rezistentä si a destabilizat fiecare structurä a statu- 
lui. Factorul decisiv in haosul violentei a fost cel care a oferit protectie 
populatiei civile in situatiile de luptä. Violentele dezläntuite au obligat 
populatia sä participe la ele, pentru a primi protectie. Omorurile au fost 
insotite de o redistribuire a bunurilor, condusä de Directia de Stat pen- 
tru Reinnoirea Economică. După bunävointa iniţială, Italia s-a indepär- 
tat de NDH si de politicile sale ucigase și i-a izgonit pe luptătorii ustasi 
în Bosnia. 

Zonele predominant sârbe din Croaţia și Bosnia au devenit scena unui 
război foarte violent ce poate fi analizat prin cercetarea micilor structuri 
conflictuale locale. Prăbușirea Iugoslaviei a avut un efect catalizator 
asupra radicalizării tensiunilor naţionale și sociale existente. Acestea 
din urmă se refereau la exproprierea pământului musulmanilor în fa- 
voarea micilor ţărani sârbi după 1918. Un război etnic regional a început 
în special în Herţegovina în 1941. Printre actorii violenti s-au numărat 
unităţile ustașilor, unităţile germane și italiene si grupările sârbe ale 
cetnicilor. În special populaţia musulmană a fost prinsă între fronturi. 
A devenit tinta violenţei de masă a naționaliștilor sârbi, care urmăreau 
şi omogenizarea etnică. Numai în Bosnia de Est, cetnicii au ucis în jur 
de 100.000 de musulmani în 1942. 

Prin urmare, musulmanii au căutat protecţie faţă de NDH. Acesta 
urmărea o politică musulmană activă, a numit un vicepremier musul- 
man (Džafer Kulenović, 1891-1956) și a promovat comunitatea islamică 
după modelul austro-ungar, însă liderii săi, precum Fehim Spaho (1877- 
1942), s-au distanțat din ce în ce mai mult de NDH. Opţiunea germană 
nu oferea nici ea musulmanilor o protecţie durabilă, dar a dus la o scin- 
dare a musulmanilor anticomuniști din NDH într-o grupare pro-NDH și 
una pro-germană. Până la începutul anului 1944, comuniștii, în rându- 
rile cărora 2,5% dintre militanti erau musulmani, nu au fost o alterna- 
tivă politică. În zona de război s-au format miliții musulmane pentru 
autoapărare, dar în curând au comis violențe împotriva civililor sârbi. 
Fronturile din războiul civil au fost complicate, deoarece partizanii co- 
munisti si cetnicii, de altfel dușmani, au conlucrat. Cadrele Verzi au 
format de asemenea alianţe cu cetnicii împotriva partizanilor comuniști. 

Cetnicii au reuşit să-i oprească pe ustasi cu ajutor italian. Cu toate 
acestea, întrucât ei înșiși au urmărit o strategie de strămutare în masă 
şi ucidere a musulmanilor și croaților, acest lucru nu a stabilizat situația. 

NDH, construit ca stat în stil german, s-a scufundat într-o situaţie de 
neguvernare, cauzată de violenta în masă a ustasilor, a cărei forță desta- 
bilizatoare a dus la creșterea presiunii autorităţilor germane din Croaţia, 

pentru a pune capăt crimelor împotriva sârbilor (dar nu a evreilor şi 
romilor), pentru că subminau poziția guvernului dependent de Germania 
nazistă din Belgrad și făceau imposibilă pacificarea Bosniei. Simbolul 
politicii genocidale a NDH este lagărul de concentrare Jasenovac, în care 
au murit aproximativ 80.000 de oameni. Aproximativ 613.000 de per- 
soane au căzut victime terorii NDH pe teritoriul său.? 

Extremiștii și-au recrutat susţinătorii din părţi ale Partidului 
Țărănesc, primind mult sprijin din partea intelighentiei. Rolul Bisericii 
Catolice sub conducerea cardinalului Alojzije Stepinac (1898-1960) s-a 
dovedit a fi complex. Câţiva înalţi demnitari catolici simpatizau cu NDH 
(cum au fost arhiepiscopii de Sarajevo si de Banja Luka și unii episcopi 
majoritar dalmati — deci in mare parte clerici din teritoriul italian ocu- 
pat, sau din Bosnia). Călugării franciscani au fost de asemenea implicaţi 
în crimele din Bosnia. Cu toate acestea, în iunie 1941, ordinul a interzis 
membrilor săi să participe la acte de violenţă motivate etnic. Cardinalul 
Stepinac, care salutase sfârșitul Iugoslaviei, i-a scris lui Ante Pavelié o 
scrisoare de protest în iulie 1941. Spre deosebire de Vatican, el s-a opus 
clar botezului forțat al ortodocșilor, într-un moment în care fuseseră 
botezați forțat aproximativ 244.000 de sârbi ortodocși. Tragedia situaţiei 
a fost aceea că, dată fiind teroarea ustașilor, schimbarea credinței ar fi 
putut oferi protecţie, deoarece exprima convertirea la o identitate croată. 


Regimurile colaborationiste din Serbia, Albania și Grecia 


În acele părţi ale statelor învinse, care nu s-au aflat sub administrarea 
directă a statelor Axei, au fost instaurate guverne prietene Axei. În Alba- 
nia a existat un guvern albanezo-fascist încă de la invazia italiană. În 
Serbia s-au instalat din 1941 guverne pro-Axă, mai întâi sub Milan 
Aćimović (1898-1945), apoi un Guvern de Salvare Nationalä sub gene- 
ralul Milan Nedié (1878-1946). S-au bucurat de sustinere din partea 
unor elite, care se temeau de preluarea puterii de către comuniști. Nedi€ 
a respins iugoslavismul și a promovat un naționalism antiurban si anti- 
comunist. Prin conlucrarea cu Germania spera la respectarea intereselor 
teritoriale ale Serbiei (Kosovo de Nord, teritoriile preluate în sud-estul 
sârbesc de Bulgaria). Mișcarea fascistă Zbor a câștigat influenţă. Violenţa 
de masă germană si croată împotriva sârbilor din NDH si din Serbia a 
slăbit însă considerabil guvernul. Era si incapabil de a pune capăt re- 
zistentei armate. 

După înfrângerea comuniștilor din Uzice, rezistenţa a fost dominată de 
bandele de cetnici conduse de Draža Mihajlović (1893-1946). Până in 1944 
comuniștii nu au prea prins rădăcini în Serbia. Ca si Nedić, Mihajlović 

aspira și el la un stat naţional sârb. Acesta trebuia să cuprindă toate 
zonele de locuire sârbă din lugoslavia si să fie omogenizat etnic prin vi- 
olentá — contra croaților, musulmanilor bosniaci, albanezilor si germani- 
lor. Mihajlović spera la o debarcare a aliaţilor si respingea o rezistenţă 
armată extinsă, cu gândul la politica germană de represalii. Era susţinut 
de părţi importante ale burgheziei și Bisericii. Inamicii principali, mai 
ales după ce s-a conturat înfrângerea Axei, au devenit partizanii co- 
munisti. În guvern, luptătorii naționaliști s-au regăsit în antibolsevism 
şi în ideea unui stat naţional sârb pur din punct de vedere etnic. 
Antibolsevismul a fost de asemenea un imbold important pentru for- 
tele favorabile Axei în Grecia. Si acolo a devenit prim-ministru un gene- 
ral. Prim-ministrul Tsolakoglu a reintrodus sistemul democrației fără 
regalitate, cunoscut din perioada interbelică. Catastrofa foametei din 
1941-1942 a subminat însă întregul sistem administrativ. Într-o serie de 
regiuni, în special în zonele anexate după 1912, aparatul de stat s-a dez- 
integrat în mare parte și multi oficiali au fugit. Acesta a fost cel mai 
stabil în vechea zonă centrală a statului creat în 1830, adică în Pelo- 
ponezul din sudul grecesc. La fel ca în Serbia, situaţia a rămas relativ 
calmă până în 1943, dar în martie 1943 greve masive au zguduit guvernul. 
Capitularea Italiei a creat un vid de putere pe care l-au umplut mai ales 
partizanii comuniști. Asta a declanșat forme timpurii de război (civil) 
între trupele de ocupaţie germane, batalioanele de securitate, partizanii 
comuniști si anticomuniști, care a izbucnit în întregime după retragerea 
trupelor germane (septembrie 1944). La fel ca în cazul sârb, guvernul 
favorabil Axei nu a avut decât un spaţiu de manevră limitat față de pu- 
terile ocupante. Grecia a cunoscut în cel de-al Doilea Război Mondial o 
catastrofă socială si economică: aproximativ 7,5% din populaţie a pierit, 
in mare parte din cauza foametei; economia aproape s-a prăbușit. Ex- 
ploatarea de către ocupanti, economia de război nesäbuitä a Germanei si 
inflaţia, care au creat o economie de schimb, sunt printre cauzele foametei. 
Prăbuşirea pe scară largă a societăţii și a economiei explică, de asemenea, 
disponibilitatea multor oameni de a se alătura rezistenței armate.'? 


REZISTENȚA - O COMPARAȚIE 


Grupurile și situaţiile de rezistenţă au fost deja abordate de mai multe 
ori. Următoarele caracteristici de bază pot fi elaborate într-o formă sis- 
tematizată. În întreaga zonă a Balcanilor de Vest, liderii respectivi și 
percepţia de sine de către ocupanti și aliați au dus la o diviziune în forte 

comuniste și naţionaliste. În Iugoslavia, aceştia erau partizanii comu- 
niști sub Josip Broz Tito si cetnicii sub Draza Mihajlovic. În Albania, din 
primăvara anului 1942, Frontul National (Balli Kombétar, de unde si 
termenul de ballist), condus de Mit’hat Frashări (1880-1949), a fost cea 
mai importantă forță naționalistă. A urmărit obiectivul unei Albanii 
etnice, adică păstrarea teritoriilor câștigate în 1941, precum și reforme 
sociale. Fiindcă erau anticomuniști, dar legaţi de regimul regalist răs- 
turnat de Italia, Legaliteti sub Abaz Kupi (1892-1976) au fost cunoscuţi 
si sub numele de „zoghiști“, după regele Zogu. Pe de altă parte, comunis- 
tii albanezi au fost in mare parte creati si controlati de Partidul Comunist 
lugoslav; ca personaj de frunte s-a afirmat albanezul din sud Enver 
Hoxha (1908-1985). 

În timp ce forţele naţionaliste din Serbia, Muntenegru si Albania 
aveau o poziție mai puternică decât comuniștii din rezistenţă, cea mai 
importantă organizaţie de rezistență elenă, Frontul de Eliberare 
Naţională (Ethnikó apeleutherotikó métopo — EAM), provenea în esență 
din Partidul Comunist grec (KKE) din septembrie 1941. O jumátate de 
an mai târziu s-a format Armata Populară de Eliberare a Greciei (Elli- 
nikös laikos apeleutherotikös stratös — ELAS), sub conducerea lui Aris 
Veluchiotis (1905-1945), ca unitate de luptă. Tot în septembrie 1941, 
ofițerul venizelist Napoleon Zervas (1891-1957), cu experienţă în puciuri, 
a fondat Liga Naţională Republicană Greacă (Ethnikös dimokratikös 
ellinikös syndesmos — EDES). 

In compararea tuturor acestor grupuri combatante, trebuie sä abor- 
däm urmätoarele chestiuni: crearea fronturilor unite impotriva ocupan- 
tilor a esuat din cauza obiectivelor politice complet opuse. Comunistii 
näzuiau mai presus de toate la o revolutie socialä. In Grecia au pus-o in 
aplicare in zone eliberate in timpul räzboiului (din 1943). Este clar cä 
tensiunile politice enorme din perioada interbelicä se desfäsurau acum 
ca un räzboi civil. Acest lucru a fost determinat in primul ränd social in 
Grecia, Serbia si Albania, social si etnic in NDH. La acestea s-au adăugat 
conflictul albanezo-särb din Kosovo și tensiunile albanezo-bulgare din 
Macedonia. În Macedonia pot fi menţionaţi ca actori ocupanţii bulgari, 
italieni si germani, ballistii și regalistii albanezi, comuniștii macedoneni, 
aflaţi în relaţii deosebit de dificile la nivel local. Rezistenţa și războiul 
etnic abia dacă pot fi deosebite. În majoritatea cazurilor, motivele pentru 
unirea grupurilor de rezistenţă nu au fost ideologice. Interpretarea ide- 
ologică ulterioară a partizanilor, potrivit căreia a fost un război de clasă 
al comuniștilor declaraţi, nu face dreptate circumstanțelor. Mai degrabă, 
momentele punctuale, teroarea în masă din NDH, violenta ocupanților 

si prăbușirea structurilor statului, foametea, lipsurile și nevoia elemen- 
tară de protecţie explică succesul mobilizării diferitelor grupuri. Acestea 
asigurau protecţie, hrană și organizare administrativă rudimentară. 

Rezistenţa din Balcanii de Vest a fost favorizată de gestionarea gre- 
şită si eşecul administrativ al ocupanților si de conflictele lor politice. 
Înainte de asta, totuși, rezistentele nu erau nici ele unitare. Asta s-a 
datorat nu numai diviziunilor dintre grupările combatante cunoscute 
sub numele de comuniști și naționaliști, care în toate cazurile au esca- 
ladat într-un război civil, ci şi a problemei naţionale din tabăra comu- 
nistă. Marea dificultate era mai ales în tabăra comuniștilor iugoslavi. 
Ei sperau un stat format din republici nationale și unități autonome 
mixte etnic. Deciziile celei de-a doua sesiuni a Consiliului Antifascist al 
Eliberării Nationale a Iugoslaviei (în bosniacá/croatá/sárbá: Antifasis- 
ticko vijece narodnog oslobodenja Jugoslavije — AVNOJ), care au fost de- 
cisive pentru reproiectarea Iugoslaviei, au instituit acest sistem în Jajce, 
Bosnia (29 noiembrie 1943, ulterior ziua națională). Fiecărei republici i 
s-a atribuit o naţiune titulară (sloveni, croaţi, sârbi, muntenegreni, ma- 
cedoneni). Muntenegrenii și macedonenii au fost proaspăt recunoscuţi 
drept naţiuni titulare si nu au mai fost considerati parte a națiunii sârbe, 
așa cum o făcuseră naționaliștii sârbi și statul iugoslav după 1918. Asta 
nu a rezolvat însă chestiunea bosniacă şi albaneză (kosovară), mai ales 
că sârbii din Partidul Comunist au refuzat să considere Bosnia drept 
republică a musulmanilor bosniaci. Abia la începutul anului 1944, co- 
munistii au reuşit să se pună de acord asupra unei republici bosniaco-her- 
tegovine într-o Iugoslavie comunistă, dar existau deja rupturi adânci 
între musulmani ai croaţi pe de o parte, și sârbi pe de altă parte. Crearea 
unei Republici Macedonene și recunoaşterea unei naţiuni macedonene 
au întâmpinat mai puţină rezistență în Iugoslavia, dar au complicat 
relaţiile cu comuniștii bulgari și cu Partidul Comunist Grec. Asta pentru 
că, sub umbrela Partidului Comunist Iugoslav, naționaliștii macedoneni 
de stânga au urmărit obiectivul unei Macedonii mari și extinse pentru 
a include teritorii bulgare si grecești. În Războiul Civil Grec izbucnit în 
1944, numeroși membri ai minorităţii slavo-macedonene din Grecia au 
luptat în rândurile ELAS, dar acest lucru le-a creat comuniștilor greci o 
dilemă, întrucât adversarii lor naționaliști i-au acuzat de trădare în 
favoarea lui Tito. 

În timp ce musulmanilor bosniaci și macedonenilor li s-a oferit o 
politică de identitate după o oarecare ezitare, acest lucru a eșuat cu 
albanezii non-slavi din sud. Tot în cadrul Partidului Comunist lugoslav 
a existat o atitudine fără compromisuri în rândul sârbilor cu privire la 

problema kosovară, adică graniţele din 1940 trebuiau să fie restaurate. 
Acest lucru a avut un impact imediat asupra rezistenţei din Albania. În 
iulie 1943, comuniștii și naționaliștii (dar fără ballisti) au format un 
Consiliu General, iar Hoxha a ajuns în fruntea unui Front de Eliberare 
Naţională. La începutul lunii august 1943, reprezentanţii grupului lui 
Hoxha si ai ballistilor au convenit la Mukje să îşi alăture forţele, Albania 
etnică fiind stabilită ca obiectiv, inclusiv cu fostele teritorii estice iugos- 
lave alipite Albaniei în 1941. La trecerea dintre anii 1943-1944, comu- 
niștii iugoslavi i-au asigurat pe comuniștii albanezi dependenţi de ei de 
o astfel de soluţie într-o formă vagă (conferinţa de la Bujan, în preajma 
trecerii dintre anii 1943-1944), care a eşuat din cauza rezistenţei acerbe 
a comuniștilor sârbi. Majoritatea albanezilor kosovari vedeau în parti- 
zanii pro-Tito pur si simplu niște trădători ai naţiunii. Drept urmare, 
partizanii abia au câștigat teren în regiunile albaneze estice şi ura tră- 
dării a planat asupra lor și în Albania propriu-zisă. Chestiunea naţională 
si conflictele etnice nu au fost un obstacol doar în calea cooperării pute- 
rilor Axei si aliaţilor lor regionali, ci si în tabăra adversarilor lor politici. 

Doar chestiunea naţională nu ar fi atras atât de multi bărbaţi si femei 
în grupările comuniste de partizani din Iugoslavia, Albania si Grecia. In 
al Doilea Război Mondial a fost dusă şi o luptă socială ca urmare a pau- 
perizării păturilor țărănești largi în perioada interbelică și a crizelor de 
integrare. Grupările partizane comuniste nu numai că ofereau protecţie, 
ci și promisiunea unei schimbări radicale a sistemului politic şi economic. 
Nu se preocupau doar de combaterea puterilor ocupante, dar în același 
timp si în primul rând de declanșarea unei revoluţii sociale in interior. 
Asta însemna război civil, eliminarea tuturor celor care erau clasificați 
drept duşmani de clasă. După prăbușirea italiană în toamna anului 
1943, impulsul revoluționar social al partizanilor comuniști a devenit 
deosebit de clar în Grecia. Partizanilor necomuniști le venea greu să 
formuleze programe concurente de politică socială. Balliștii albanezi au 
făcut acest lucru prin combinarea reformelor sociale cu chestiunea na- 
tionala. Disputele din Balcanii de Vest nu trebuie înţelese doar la nivel 
naţional, ci şi ca o ridicare a luptătorilor ţărani împotriva sistemului 
social şi de proprietate existent. EAM-ul grec a instituit forme timpurii 
de republică populară comunistă în zonele pe care le controla, bazându-se 
parţial pe sprijin voluntar si parţial pe teroare împotriva disidentilor. 
Astfel, ţinuturile grecești montane au intrat sub stăpânirea social-revo- 
lutionarä a partizanilor. În timp ce zona deluroasă a rămas disputată 
între comuniști și necomuniști, câmpia se afla în cea mai mare parte, în 
ciuda existenţei unor celule partizane în orașele comerciale, sub contro- 

lul militar al puterilor ocupante (Italia, Bulgaria, Germania) sau, din 
1944, al guvernul regalist. 

Rezistenţa armată din Balcanii de Vest a fost modelată de două im- 
bolduri externe. Atacul german asupra Uniunii Sovietice a însemnat că 
comuniștii puteau lupta din nou împotriva nazismului — la acest lucru 
se renuntase după Pactul Hitler-Stalin. Rezistenţa armată comunistă 
în Iugoslavia a început prin urmare imediat în 1941. Trecerea la o acti- 
une mai puternică a fost însă impulsionatä de prăbușirea Italiei în 1943: 
acum exista un vid de putere si posibilitatea de a captura foarte multe 
arme. Membrii rezistenţei și-au consolidat dominaţia teritorială in zo- 
nele eliberate. În mare parte, unităţile germane controlau doar legături 
de transport importante strategic. Nu au existat aproape deloc atacuri 
majore împotriva puterii ocupante. Forţele naţionaliste îi considerau pe 
comuniști un adversar mult mai periculos. Asta i-a determinat să cadă 
din punct de vedere politic. În 1943, partizanii pro-Tito i-au învins pe cet- 
nicii din Bosnia. Fiindcă supravietuiserä ofensivelor majore ale Axei, 
importanţa lor politică pentru Aliați a crescut rapid. 

O schimbare decisivă au adus îndepărtarea Marii Britanii de forțele 
naţionaliste din Serbia și Albania și apropierea de partizanii comuniști, 
deoarece acest lucru a determinat în prealabil ordinea postbelică. Marea 
Britanie sprijinise rezistenţa în Balcanii de Vest prin intermediul co- 
mandourilor speciale (SOE, Special Operations Executive). După 1945, 
problema simpatiei comuniste a agenţilor britanici a fost controversată la 
nivel local si la Londra. Schimbarea britanică i-a forțat pe naționaliștii 
sârbi şi albanezi să se orienteze spre Germania în viitorul război civil — 
aşa că şi-au asigurat spatele si au procurat si arme, mai ales că Germania 
se pregătea să se retragă din Balcani. Numai în Grecia Marea Britanie 
a sprijinit ferm forţele naţionaliste ale EDES. Uniunea Sovietică, pe de 
altă parte, a făcut prea puţin pentru a-i ajuta pe partizanii comuniști 
înainte ca Armata Roșie să ajungă la Dunărea inferioară şi mijlocie. În 
această situaţie, naționaliștii au devenit potenţiali colaboratori. Studiile 
de istorie regională arată însă că, în cazul Greciei, în toamna anului 1943, 
de exemplu, numeroși oameni au luat arme de la Wehrmacht pentru a se 
proteja de lupta brutală de clasă a partizanilor comuniști care avansau, 
că motivele lor nu erau adesea ideologice, ci trebuie înțelese în contextul 
local și regional ca nevoie de apărare. Cu toate astea, asta nu înseamnă 
că grupările EDES nu au făcut aranjamente specifice cu ocupanţii. 

Războaiele civile au fost despre proprietăţi și resurse, despre distru- 
gerea elitelor interbelice, dar puţinii partizani comuniști, adesea analfa- 
bett, abia dacă aveau o cunoaștere rudimentară a ideologiei. Mai degrabă 

continuau vechile tradiţii de luptă de gherilă. În primele etape ale for- 
mării bandelor, ciobanii, contrabandiștii, tâlharii ca locuitori tradiţionali 
(și cunoscători) din zonele montane îndepărtate și prizonierii evadați 
şi-au unit forțele cu oamenii care căutau protecţie împotriva puterilor 
ocupante. Liderii partizani s-au raliat la cultura masculinitätii eroice 
din munţii Balcanilor — limbajul vizual și cântecele făceau referire la 
aceasta. Limbajul cultural al războiului de gherilă din munţi, si nu ide- 
ologiile, a fost cel care i-a mobilizat pe luptătorii preponderent ţărani. 
Nici cultura violenţei de război nu era în întregime nouă. Războiul etnic 
şi/sau social a fost adesea purtat cu o cruzime considerabilă (mutilarea 
prizonierilor, profanarea cadavrelor). Lideri precum Aris Veluchiotis au 
introdus si in interior un regim violent. Milițiile guvernamentale, pre- 
cum batalioanele de securitate elen, au atacat brutal adversarii şi civilii. 
Conceptul tradițional de onoare a jucat un rol important în comunităţile 
montane violente. Relaţiile de familie au avut un rol central în mobili- 
zare — au garantat fiabilitatea și loialitatea. Dinamica din zonele de 
partizani contrazice în multe feluri categoriile culturilor memoriei na- 
tionale. Schimbările de loialitate au fost dese între guvernele favorabile 
Axei și grupurile de rezistenţă, dar și între grupurile de rezistenţă co- 
muniste si necomuniste. Fasciștii și colaboratorii sunt considerate con- 
cepte la fel de puţin cum partizanii ar putea fi categorisiti drept comuniști. 
Mai degrabă au urmat situaţiile de putere și securitate regionale și locale, 
a căror analiză este mai mult împiedicată decât facilitată de termeni 
ideologici simpli. Era în interesul conducerii partizane comuniste să își 
demonizeze ideologic adversarii pentru a-i face să pară nedemni pe plan 
extern. S-a șters cu atenţie faptul că Tito negociase si cu autorităţile 
germane (martie 1943), nu doar cu forțele anticomuniste. Acest succes 
politico-ideologic al comuniștilor în război a decis reorganizarea politică 
a Iugoslaviei si Albaniei, deoarece guvernele necomuniste aflate în exil 
au fost şi ele marginalizate. 

Odată cu retragerea trupelor germane, războiul civil s-a dezläntuit 
si a ajuns în zone anterior crutate, precum Serbia propriu-zisă, care abia 
acum a fost cucerită militar de comuniști împotriva rezistenţei acerbe 
a cetnicilor. În Albania războiul civil s-a încheiat cu victoria comunisti- 
lor la sfârșitul anului 1944. În Grecia, pe de altă parte, a început abia 
în 1944 şi a durat peste cinci ani. 
































5. Omogenizarea postimperială: 
Balcanii între 1945 și 1989 


BALCANII ÎNTRE 1945 ȘI 1989: 
RITMURI DE DEZVOLTARE ȘI PERIOADE 


Odată cu preluarea puterii de către comuniști în toate statele, cu excep- 
tia Greciei, Balcanii erau împărţiţi în două tabere clare — membri ai 
blocului sovietic si un singur stat aparţinând Occidentului, organizat 
politic şi militar ca acesta. Curând a devenit evident că statele comuniste 
își urmau propriul drum în cadrul comunităţii mondiale comuniste pos- 
tulate de Moscova: in 1948 Iugoslavia, in 1961 Albania si în 1964 Ro- 
mânia s-au despărţit mai mult sau mai puţin radical de controlul sovietic 
şi şi-au afirmat totodată propria lor cale ideologică comunistă pe plan 
global. 

Având în vedere această fragmentare, Balcanii mai pot fi tratați sem- 
nificativ ca obiect al interpretării? Nu aparţine Grecia de după 1945 unui 
context mediteraneean mai degrabă comparabil cu Spania si Portugalia, 
care, precum Grecia după o fază democratică intermediară (1950-1967), 
nu s-au eliberat de dictaturile de dreapta (militare) până la jumătatea 
anilor '70? Ar trebui ca statele comuniste să fie examinate doar în con- 
text balcanic, și nu în comparaţie cu Uniunea Sovietică și cu statele sale 
satelit? Sau chiar cu regimurile comuniste din China și Coreea de Nord, 
care au fost percepute de comuniștii din Balcani drept parteneri? 

Această prezentare presupune că interdependentele regionale de 
peste graniţele blocului, dar mai ales dezvoltarea tuturor ţărilor au ca- 
racteristici comune care justifică tratarea Balcanilor ca unitate de in- 
terpretare chiar și după 1945. Acest lucru devine clar cu o periodizare. 

Perioada din 1945 până la mijlocul anilor ’50: acest deceniu este ca- 
racterizat prin instaurarea dictaturilor de tip stalinist în ţările comu- 
niste. Întreaga regiune se caracterizează prin întărire ideologică, război 
civil, partizani anticomuniști, răscoale țărănești, represiune, dominația 

de către agenţiile de securitate si serviciile secrete, teroare deschisă, 
economie de subzistență și sărăcie răspândită chiar și până la crize de 
foamete. Abia suprimarea revoltei maghiare din 1956, care a trimis 
valuri puternice de șoc spre toate statele din regiune, a pus capăt spe- 
rantelor multor oameni că regimurile comuniste ar putea fi rästurnate. 
În ţările comuniste, regimurile în stil sovietic au desfăşurat colectiviza- 
rea agriculturii cu mare duritate. În același timp, au trecut la constru- 
irea unei industrii grele. A început migraţia în masă din sate în orașe. 
O parte a populaţiei spera în îmbunătăţirea condiţiilor lor de viață, ceea 
ce comuniștii au folosit pentru mobilizare. Lipsurile, sărăcia si, pentru 
cei care nu se adaptau, teroarea — aceste caracteristici ale stalinismului 
au modelat viaţa oamenilor din statele comuniste balcanice. Frica a 
predominat însă și în Grecia ideologizată pe plan anticomunist. Primul 
deceniu postbelic a făcut din Balcani o regiune de front în Războiul Rece, 
regiune în care graniţele blocului au început să se rupă, precum în con- 
flictul dintre Uniunea Sovietică si Iugoslavia. Acest lucru a dat Balcanilor 
pentru prima dată o semnificaţie globală și o poziție specială în lupta 
globală a celor două superputeri. 

În timp ce în Uniunea Sovietică după moartea lui Stalin și al XX-lea 
Congres al PCUS a avut loc un dezghef temporar, comuniștii din Albania, 
Bulgaria și România au refuzat să se destalinizeze (la mijlocul anilor 
’so până la mijlocul anilor ’60). Această formă de comunism balcanic 
chiar a intensificat represiunea, precum în Albania și România, unde 
regimurile se simțeau nesigure si, prin urmare, deveniseră deosebit de 
violente. Puterea partidului și a aparatului de securitate au rămas intacte. 
Această întărire, o restalinizare, distinge Balcanii comuniști de Europa 
de Est şi de Europa Centrală. Acesta a fost si cazul Iugoslaviei, totuși 
acolo s-a înregistrat eşecul unei economii planificate central si a iugo- 
slavismului comunist ca ideologie de integrare. Au crescut tensiunile 
dintre centraliști și cei care voiau descentralizarea, susținătorii unei 
politici economice dogmatice sau liberale, reprezentanţii si susținătorii 
unei politici de identitate iugoslavă sau naţională. De asemenea, în 
Grecia, singura țară cu alegeri relativ libere, relaxarea politică internă 
a eșuat la mijlocul anilor "Go, în acest caz între dreapta și stânga. 
Complexitatea politicii externe în regiune a crescut până la mijlocul 
anilor "Go, Conflictul dintre China și Uniunea Sovietică a implicat regi- 
murile comuniste non-slave din Albania si România ca actori politici 
mondiali. În 1961, lugoslavia s-a stabilit pe scena politică globală ca 
forță motrice a mișcării de nealiniere. În toate ţările s-au derulat pro- 
iecte de modernizare ale statelor, în mod radical în Albania, Bulgaria și 

România, odată cu finalizarea colectivizării agriculturii si forțarea in- 
dustriei grele, în Grecia, în domeniile infrastructurii, serviciilor și tu- 
rismului. Până la începutul anilor ’60, nivelul de trai al populaţiei in 
toate statele a rămas modest. În statele comuniste, schimbările radicale 
au fost plătite cu victimele materiale şi mentale ale populaţiei. În jurul 
anului 1960 a devenit evidentă o schimbare a strategiei economice, prin 
faptul că nevoile de consum ale populaţiei au fost luate în considerare 
mai mult. Procesele de migraţie erau în plină desfășurare: milioane au 
continuat să migreze din mediul rural la oraș, iar din Grecia și apoi în 
Iugoslavia, lucrători au început să migreze în Vest. La mijlocul anilor 
'60, societatea din Balcani se schimbase profund, ceea ce a declanșat o 
mișcare politică internă in Grecia si Iugoslavia și necesitatea unei par- 
ticipări politice mai mari. De asemenea, în România si Bulgaria, teroarea 
deschisă si economia de subzistență păreau a fi înlocuite de relaxarea 
socială si comunismul de consum. 

Între 1965 si 1974 au fost observate tentative de abordare a liberaliză- 
rii politice şi eşecul acestora. 1968 — nu anul în sine, ci mai degrabă me- 
taforic — a însemnat doar o scurtă ruptură socială, cuprinzând în curând 
şi aspectul national. La sfârșitul procesului — ca si după eșecul desta- 
linizării — în ideologia și practica de guvernare au existat o întărire și o 
accentuare a structurilor autocratice în stilul comunismului patrimonial. 
În Iugoslavia a eșuat descentralizarea în relaţie cu relaxarea politică 
din cauza rezistenţei forțelor centraliste, care s-au orientat atât împo- 
triva deschiderii socio-economice, cât și politice, și a marginalizat forțele 
mai liberale din Serbia si în special din Croatia. Șeful statului a devenit 
din ce în ce mai mult o legătură simbolică între părţile divergente ale 
ţării. După un scurt dezghet, România s-a transformat într-un stat con- 
ducător neostalinist. Albania și-a radicalizat politicile la sfârșitul anilor 
'60 si a urmat de asemenea calea unui sistem complet centrat pe condu- 
cätor, în care militarizarea si mobilizarea continuă au intimidat popu- 
latia. Regimul a fost deosebit de radical ideologic atunci când a interzis 
religiile si a proclamat primul stat ateu din lume. Și în Bulgaria a avut 
loc o concentrare a puterii politice în mâinile dictatorului. Grecia a cu- 
noscut un alt 1968: la mijlocul anilor "Go, contrastele dintre forţele de 
mijloc și de stânga, pe de o parte, statul profund naţionalist (grupări de 
ofițeri ai servicii secrete) și familia regală, pe de altă parte, au crescut 
într-o asemenea măsură, încât în 1967 a avut loc lovitura de stat a co- 
loneilor si a fost instalat un regim militar. Prin urmare, 1968 a însemnat 
în Grecia o dictatură militară represivă. Toate regimurile s-au caracte- 
rizat printr-o reideologizare puternică si supremaţia serviciilor secrete 

şi de securitate. Toate — cu excepţia Iugoslaviei — foloseau măsuri disci- 
plinare sociale împotriva culturii generaţiei tinere, care venea din 
Occident. Peste tot, societăţile erau din ce in ce mai militarizate si mo- 
bilizate în consecinţă cu imagini ale inamicului. Ca răspuns la invazia 
Cehoslovaciei în 1968, s-au creat miliții asemănătoare partizanilor: 
Apărarea teritorială in Iugoslavia si Gărzile Patriotice în România. Anii 
Go au continuat să fie caracterizați de emigrarea în masă a lucrătorilor 
din Grecia și Iugoslavia, în timp ce lucrătorilor din alte ţări li s-a interzis 
să migreze. Din punct de vedere economic, regimurile comuniste au ajuns 
la limită cu strategia lor privind creșterile extensive. Au experimentat 
timid o reconversie a sistemelor supracentralizate şi trecerea la noi 
forme de industrie (de exemplu, industria chimică). 

Între 1974 si 1981, Grecia s-a îndepărtat de vecinii săi: reîntoarcerea 
la democraţie a deschis calea către Comunitatea Europeană și, pe ter- 
men lung, a oferit baza unui avânt financiar în primul rând prin fonduri 
europene după 1981, care a ridicat rapid standardul de viaţă şi situaţia 
materială a grecilor, comparativ cu vecinii săi. În țările comuniste a 
existat o atmosferă ostilă față de reformă în politica internă, cu un cult 
intensificat al liderilor imbäträniti și adesea bolnavi. Cele două crize ale 
petrolului din 1973 si 1977 au lovit puternic țările industrializate rapid. 
Eșecul modernizării de tip stalinist a devenit evident. Albania, Bulgaria 
si România şi-au consolidat politicile identitare nationale prin mobili- 
zarea artei şi ştiinţei. În ce privește politica externă, mișcarea de nea- 
liniere s-a opus celor două superputeri, cărora li s-au imputat intenţii 
globale de hegemonie. Regimurile comuniste din Balcani au participat 
doar într-o măsură limitată la procesul de relaxare al Conferinţei pentru 
securitate şi cooperare în Europa (CSCE; Procesul de la Helsinki). 
Albania a boicotat procesul. 

Între 1981 si 1989, autoritarismul populist si naționalismul s-au în- 
tärit. Acesta din urmă a fost mobilizat ca resursă de putere în toate 
țările comuniste si a dus la creșterea tensiunilor interne în Bulgaria si 
Iugoslavia. Odată cu alegerea unui guvern populist de stânga (1981), 
Grecia a urmat valul naționalist și a fost uneori într-o relaţie ostilă cu 
Statele Unite și cu NATO. Fondurile CE au fost utilizate pentru a finanța 
îmbunătăţirea nivelului de viață și creșterea rapidă a unei administra- 
tii caracterizate prin clientelism. La fel ca în statele comuniste, guvernul 
socialist grec s-a bazat pe controlul de stat asupra economiei. În statele 
comuniste, economia a intrat într-o criză profundă, care a condus 
România, Bulgaria, Albania si lugoslavia până în pragul falimentului 
de stat. Albania si România au intensificat represiunea si au urmărit o 

politică de autarhie, care a provocat sărăcie în masă și probleme de apro- 
vizionare considerabile, inclusiv foamete, şi a dus ţările înapoi la înce- 
putul anilor ’50. Bulgaria si Iugoslavia au amortizat resentimentele 
socio-economice cu costul unei datorii ridicate. Până la sfârșitul anilor 
'80, regimurile comuniste pierduseră orice legitimitate de care se bucu- 
raseră în anumite sectoare ale populaţiei. În loc de promisiunea unei 
vieţi mai bune și a unui om nou, se contura prăbuşirea economică și 
mentală, cu tulburări violente sau confruntări de tip război civil. Politica 
de reformă a Uniunii Sovietice a avut un efect decisiv din 1985: a lipsit 
Bulgaria de baza economică, a zguduit regimurile dogmatice din punct 
de vedere ideologic si a slăbit poziţia politică globală a României si 
Iugoslaviei prin relaxarea politicii externe, ale căror manevre au dus la 
izolarea politicii externe în 1989. Albania a fost complet sau relativ izo- 
lată după ruptura cu China, la fel și Grecia cu guvernul său de stânga 
antioccidental, si în cele din urmă Bulgaria, care a fost abandonată de 
protectorul său sovietic. 

1989, spre deosebire de Europa Centrală și de Est, nu a fost un an 
epocal în direcţia democraţiei și a unei economii de piaţă, ci dimpotrivă: 
nu a existat un punct de cotitură efectiv, regiunea a alunecat în stagnare 
în partea estică, iar în partea de vest statele s-au prăbușit în urma unor 
războaie. Deși au existat schimbări la vârful statului în Bulgaria și 
România în noiembrie — decembrie 1989, structurile de putere comuniste 
au continuat într-o formă transformată. Adevărata schimbare democra- 
tică a fost prevenită violent în România în 1990. În 1989-1990 Grecia se 
afla într-o criză politică profundă. În Balcanii de Vest, 1991 a fost adevă- 
ratul an epocal, odată cu începutul dezintegrării prin război a lugoslaviei 
si sfârșitul regimului comunist în Albania. Experimentul comunist s-a 
încheiat în violenţă și epuizare socială și mentală. Cu excepţia Greciei, 
Balcanii au fost decuplati de evoluţiile paneuropene prin combinarea răz- 
boiului cu stagnarea — propria lor cale, apărută în 1956 si 1968, a fost din 
nou considerabil accentuată. 

Această schemă nu trebuie să niveleze diferenţele intraregionale, nici 
să renunţe la legăturile europene și globale. Mai degrabă, ar trebui să 
fie clar că istoria balcanică în Războiul Rece este mai mult decât o serie 
de exemple de ţări presupus diferite. Relaţiile globale au fost mai pu- 
ternice ca niciodată: Balcanii au devenit scena luptelor de putere intra- 
comuniste. China a intervenit ca actor în special prin relaţiile sale cu 
Albania și România. Statele arabe, Iranul, statele din Asia de Sud-Est, 
Coreea de Nord, dar si America Latină și Africa au intrat pentru prima 
dată în reţeaua de relaţii ale tuturor statelor din Balcani, inclusiv Grecia, 

a cărei stângă simpatiza cu așa-numitele mișcări de eliberare. Terorismul 
internaţional a fost susţinut de statele comuniste — cel mai puţin Albania. 
Țările din Balcani au ajuns la spaţii de politică internaţională așa cum 
n-o făcuseră niciodată si nici nu o vor mai face. Nu erau doar obiecte, ci 
actori cu pretenţie de valoare politică globală: Iugoslavia în mișcarea de 
nealiniere, România cu politica sa externă de depărtare față de Moscova 
și cu rolul sáu de mediator în zonele de criză (Vietnam, IsraeV/Palestina), 
Albania ca protector al stalinismului, Bulgaria cu relaţii extinse în Lumea 
a Treia. Statele comuniste erau active în economia globală a pieţei negre 
(arme, produse farmaceutice și artă). 

Noile societăţi transteritoriale ale cetățenilor greci și iugoslavi în 
Europa de Vest, dar și în Statele Unite, Canada si Australia au fost 
create prin migraţia forței de muncă, în timp ce în statele cu migraţie 
internă controlată si migraţie străină restricţionată, barajele represiunii 
de stat s-au rupt și emigrarea masivă a început după 1989. Comun 
pentru toate ţările a fost un puternic rol al statului în viaţa economică 
— la fel si în Grecia, unde dreapta politică şi, după 1981, stânga s-au 
bazat pe stat ca autoritate de control, iar înainte de 1981, o politică de 
laissez-faire mai ales a coloneilor. De asemenea, societăţile aveau în 
comun puternica mobilizare politică și ideologică internă și, în statele 
cu război civil în cel de-al Doilea Război Mondial, urmările rănilor pro- 
funde socio-culturale si mentale, care s-au redeschis în anii '80 si au fost 
cel mai bine tratate în Grecia, unde a avut loc o discuţie la nivel societal. 
În sfârșit, naționalismul populist, antiminoritar, a fost mobilizat în ge- 
neral ca resursă peste tot în anii '80 — cu rădăcini puternice în anii 
precedenti.! 


DECENIUL STALINIST 1945-1956 


Cu excepţia Greciei, din toamna anului 1944 toate statele balcanice au 
intrat sub guvernare comunistă. Au împărtășit soarta Europei Centrale 
și de Est. În primul rând, guvernarea comunistă în Balcani a însemnat 
adoptarea modelului sovietic și subordonarea liderilor naţionali comu- 
nisti dictatorului sovietic Iosif Stalin. Sistemul său de putere a fost 
transferat în formă și conţinut, indiferent dacă liderii comuniști s-au 
întors din exilul sovietic (ca în România și Bulgaria) sau au fost recrutaţi 
dintre cadrele locale care supravietuiserä războiului de partizani (în 
Albania si lugoslavia) sau în arest (în Balcanii de Est). Preluarea co- 
munistá a puterii în Albania, Bulgaria și Iugoslavia a fost asociată cu o 

violenţă extremă, care s-a soldat cu sute de mii de victime sau refugiaţi. 
Comuniștii au zdrobit partidele democratice si au luat măsuri împotriva 
tuturor adversarilor, folosind procese-spectacol, justiție populară, lagăre 
de concentrare si muncă forţată, pe baza modelului sovietic. În toate 
ţările, comuniştii au trebuit să elimine rezistența armată de lungă durată 
a grupurilor de gherilă, dar și a ţăranilor, care au rezistat în faţa colec- 
tivizării pământurilor lor până la sfârșitul anilor '50. 

Comuniștii au revoluţionat proprietatea și sistemul social în primii 
zece ani după încheierea oficială a războiului. Au expropriat majoritatea 
populaţiei rurale, industria, comerțul și meșteșugurile. Drept urmare, 
proprietatea privată a fost redusă considerabil. Au promovat industria 
grea bazată pe modelul stalinist. Primii ani ai guvernării comuniste s-au 
caracterizat prin teroare deschisă împotriva disidentilor si a duşmanilor 
de clasă. Populaţia epuizată de război a fost de asemenea lovită de secetă 
şi culturi slabe (1946-1947), ale căror proporții au fost doar partial in- 
vestigate. Trecerea de la războiul convenţional la forme răspândite de 
luptă regională a fost una lină. Abia după suprimarea revoltei maghiare 
din 1956 si neinterventia Occidentului s-au stins speranțele multor oa- 
meni că rezistenţa locală ar putea solicita ajutor Statelor Unite. 

Abia după zece ani stăpânirea comunistă s-a consolidat peste tot. În 
această fază însă a apărut un fenomen în Balcani care urma să schimbe 
treptat lumea comunistă: în 1948 a existat o ruptură între Uniunea So- 
vietică si Iugoslavia constituită pe model stalinist și, astfel, o primă 
ruptură majoră în blocul comunist, care fusese stabilit până atunci, cu 
mai mult de un deceniu înainte de conflictul dintre Uniunea Sovietică 
şi China. Cât a trăit Stalin, nici o altă ţară balcanică nu a părăsit blocul 
controlat de Moscova. Din anii ’60 însă, Balcanii au devenit cea mai 
instabilă zonă a sistemului de putere sovietic din Eurasia. 

Deceniul stalinist este evaluat diferit în cercetare. Un punct de vedere 
evidenţiază violenţa si teroarea drept semn distinctiv al preluării comu- 
niste. Cultura memoriei la victimele şi adversarii comunismului din 
Balcani, apărută după 1989, are o importanță deosebită pentru stalinism. 
Un alt model de interpretare vede însă transferul comunist drept o trezire 
socială la care mulţi oameni ar fi participat în mod voluntar. O dihotomie 
între opresori si asupriti este respinsă, din acest motiv si modelul totali- 
tarismului. Acest lucru este în mare parte dezaprobat în cercetările oc- 
cidentale, dar e utilizat pe scară largă în societăţile postcomuniste, mai 
ales într-o formă diferențiată pentru prima decadă a regimului comunist, 
era stalinismului în Balcani. Pentru perioada de guvernare comunistă 
solidă care a renunțat la teroarea deschisă se folosesc alte modele, precum 

cel al comunismului de consum. Acceptarea sistemului, cumpărată de 
regimuri prin îmbunătăţirea condiţiilor materiale de viaţă, dar la un 
nivel modest, a oferit în schimb multor oameni nise în viaţa de zi cu zi 
si oportunități de negociere cu aparatul de stat si de partid, deşi în con- 
ditiile stabilite si monitorizate de acesta. 

Ambele abordări, desigur, nu se exclud, ci se completează reciproc. 
La fel ca în dictaturile anilor '20 și '30, numeroşi oameni au experimen- 
tat progrese sociale în comunismele balcanice, în timp ce fostele elite au 
fost declasate. Dictaturile şi-au menţinut poziţia, pentru că se puteau 
baza pe susţinători care controlau aparatele de securitate puternic dez- 
voltate și construiau un sistem de consum care pentru majoritatea po- 
pulatiei — imigranții din zonele rurale la oras — părea cel puţin uneori 
progres. O vreme, propaganda naționalistă a consolidat consensul tacit. 
Condiţiile de viaţă și oportunităţile educaţionale îmbunătăţite nu au 
schimbat faptul că regimurile erau bazate pe violenţă și caracterizate 
de lipsa de libertate. Prin urmare, legitimitatea lor a fost întotdeauna 
limitată şi putea fi pusă la îndoială în orice moment în care constrânge- 
rea scădea, deoarece calmul care a predominat în lungile perioade ale 
perioadei comuniste poate fi explicat nu numai prin consensul cumpărat, 
ci si prin așteptarea populaţiei ca regimurile, în caz de rezistență, să uti- 
lizeze intens violența, așa cum o făcuseră în faza lor iniţială. 


Venirea la putere a comuniștilor - o comparaţie 


În primăvara anului 1945, în Iugoslavia si Albania au apărut dictaturi 
comuniste, în timp ce în guvernele multipartinice antifasciste care au 
ajuns la putere în estul Balcanilor comuniștii au ocupat pozitii-cheie. 
Doar în Grecia, confiscarea puterii de comuniști a eșuat. 

Se face referire adesea la faptul cá în Balcanii de vest (Iugoslavia si 
Albania, care depindea de prima), sub conducerea lui Tito, comuniștii 
au câștigat puterea pe cont propriu. Acest lucru corespunde mitului 
iugoslav de mai târziu al fondării statului. Este uitat faptul că fără avan- 
sul armatei bulgare în Serbia și înaintarea Armatei Roşii la Dunărea 
de Mijloc, un succes militar al partizanilor lui Tito nu ar fi fost cu pu- 
tintá. Bulgaria, în special, a cărei armată nu fusese implicată în lupte 
înainte de 1944, s-a dovedit a fi decisivă, iar trupele bulgare au jucat un 
rol important în respingerea Wehrmachtului înapoi în regiunea Panoniei 
până in Austria. Partizani regionali, pe de altă parte, erau inexistenti 
în România, iar în Bulgaria numărau abia 10.000 de luptători; în zona 
albaneză ei depindeau de Partidul Comunist Iugoslav, care la rândul 
său avea nevoie de ajutorul militar al lui Stalin. 

Soarta geopolitică a Balcanilor a fost decisă atât în luptele regionale, 
cât si la nivelul marilor puteri. Statele Unite si Marea Britanie nu au 
reusit să obţină alegeri libere în ţările ocupate de sovietici. Evenimentele 
locale au restricționat sfera acțiunii puterilor occidentale. Când a schim- 
bat tabăra, la 23 august 1944, regele român Mihai I l-a depus pe mare- 
salul Antonescu si a permis Armatei Roșii intrarea în ţară. De fapt, 
comuniștii au venit la putere și, până la sfârșitul anului 1947, partidele 
democratice au dus doar lupte de retragere. Pe 8-9 septembrie 1944, 
experimentatul conspirator Kimon Georgiev a dat un puci la Sofia, iar 
Armata Roșie i-a ajutat de asemenea pe comuniști să preia puterea în 
Bulgaria. În Grecia si Iugoslavia însă, lupta de putere dintre comuniști 
şi adversarii lor nu fusese decisă. În mod tradiţional, Grecia a avut o 
importanţă deosebită pentru Marea Britanie din cauza asigurării rute- 
lor maritime spre canalul Suez. O posibilă diviziune est-vest a Iugoslaviei 
nu a mai fost de actualitate ca joc politic din cauza avansului rapid al 
partizanilor comuniști în primăvara anului 1945. Drept urmare, a exis- 
tat o singură forță dominantă la un moment dat: Marea Britanie, în 
curând înlocuită de Statele Unite, care și-a asigurat influenţa în Grecia, 
în timp ce Uniunea Sovietică a preluat controlul asupra României și 
Bulgariei. Iugoslavia (si Albania dependentă de ea) a instaurat o dicta- 
tură comunistă fără staționarea trupelor sovietice. În ciuda sperantelor 
rezistenţei anticomuniste, Occidentul în proces de formare politică nu a 
intervenit în sfera sovietică. În schimb, Stalin nu a susținut partizanii 
comunişti din Grecia. 

În fiecare ţară există diferenţe interne clare în acapararea puterii. În 
Balcanii de Vest, comuniști erau numeroşi si aveau propriile forte armate. 
În Albania, comuniştii nici măcar nu au încercat să ascundă preluarea 
imediată a întregii puteri. În timp ce în alte țări s-au format fronturi din 
mai multe partide sub conducere comunistă, Frontul Democrat din 
Albania a fost doar un nume de acoperire pentru Partidul Comunist, care 
a câştigat alegerile din decembrie 1945 din cauza lipsei de concurență. 
Iugoslavia i-a luat doar puţin în considerare pe Aliaţii occidentali. Guvernul 
format în martie 1945 l-a inclus și fostul prim-ministru al guvernului în exil, 
Ivan Šubašić (1892-1955), fostul Ban al Croaţiei. Cu toate acestea, politici- 
enii necomunisti au fost puşi sub presiune enormă si Frontul Popular al 
comuniștilor a câştigat alegerile caracterizate de teroare și fals în noiem- 
brie 1945. Tito și vasalii săi albanezi au finalizat tranziţia spre democrația 
populară în câteva luni de la sfârșitul războiului. 

În Balcanii de Est, noii conducători trebuiau să fie mai atenţi la pu- 
terile occidentale, cu care trebuiau încheiate acorduri de pace și care erau 

reprezentate în Comisiile de Control Aliate din ţară. Spre deosebire de 
Balcanii de Vest, comuniștii nu aveau o bază de masă. Acest lucru era 
inexistent în România. În 1944, PC avea aici în jur de 2.000 de membri. 
Prin urmare, mai ales în România, în memoria colectivă preluarea pute- 
rii comuniste este încă descrisă ca o invazie, în care în mare parte comu- 
niștii non-români (maghiari, evrei, ucraineni) i-ar fi reprimat pe etnicii 
români cu baionetele sovietice. Cercetările recente arată o imagine dife- 
ritä. Cu toate acestea, este incontestabil faptul că preluarea comunistă 
nu ar fi fost posibilă fără invazia sovietică. Ceea ce a fost decisiv, însă, a 
fost disponibilitatea aparatului de stat de a sprijini noii stăpâni şi dispo- 
nibilitatea a sute de mii de etnici români de a se alătura PC-ului din 
motive oportuniste şi de a-l ridica la o organizaţie de masă în câteva luni. 
O tradiţie a pasivitätii politice în largi secțiuni ale populaţiei, ruptura 
profundă dintre elite și populaţia rurală, pierderile de război, lipsa de 
interes a Occidentului, dar si situaţia geostrategicä nefavorabilă sunt 
explicaţii pentru slăbiciunea rezistenţei. 

Chestiunea Transilvaniei nu a avut o importanţă deosebită. Ca Hitler 
mai înainte, Stalin a jucat această carte pentru a-și apropria România. 
În lunile avansului politic intern al comuniștilor (iarna 1944-1945), trupele 
române au luptat împotriva Germaniei și Ungariei. Partidul Comunist 
Maghiar a refuzat de mult să ia în calcul că Stalin va reda Transilvania 
de Nord României. În Transilvania însăși, preluarea regională a comu- 
niștilor a fost complicată de faptul că majoritatea comuniștilor erau etnici 
maghiari, iar unitățile române s-au răzbunat pe populaţia maghiară. 
Pentru a preveni purificarea etnică, Stalin a plasat regiunea sub admi- 
nistratie militară sovietică la 14 noiembrie 1944 — un mijloc suplimentar 
de presiune asupra guvernelor conduse de generalii din București. 

În Bulgaria și România, preluarea puterii de către comuniști a avut 
loc treptat, ca si in Europa Centrală. În februarie 1945, un emisar so- 
vietic special în România a impus instituirea unui guvern multipartinic 
procomunist sub socialistul țărănist Petru Groza (1884-1958) al Fron- 
tului Naţional Democrat, creat în octombrie 1944. Groza a obţinut un 
sprijin social larg cu două măsuri: a asigurat României Transilvania de 
Nord și a anunţat o reformă funciară radicală în favoarea majorităţii 
formate din mici țărani — că aceștia își vor pierde din nou terenurile în 
colectivizarea obligatorie face parte din ironia brutală a evoluţiei ulte- 
rioare. Cu Groza, sovieticii au preluat controlul asupra armatei si agen- 
tiilor de securitate, ale căror rânduri de vârf au fost epurate, în timp ce 
marea majoritate a oficialilor au continuat să lucreze. Aceasta a fost o con- 
ditie esenţială pentru preluarea puterii de către comuniști. Regele Mihai, 

lipsit de putere, a fost izgonit din viaţa politică. Marile partide democratice 
(Partidul Naţional Ţărănesc, Partidul Naţional Liberal) au fost supuse 
presiunii si manifestatiile democratice (8 noiembrie 1945) au fost repri- 
mate violent. În 6 martie 1945, Groza a format un bloc de stânga cu 
social-democratii, Frontul Plugarilor si Uniunea Populară Maghiară. Cu 
acest model de front popular a fost simulat pluralismul în exterior. Acest 
lucru a fost important în privinţa viitorului acord de pace al României 
cu Aliaţii. În interior, comuniștii s-au infiltrat în aparatul de securitate 
si în sistemul judiciar. Un sistem de justiție populară dominat de comu- 
nisti a desfășurat procese demonstrative împotriva unor criminali de 
război reali si presupusi. Antonescu a fost executat la 1 iunie 1946. In 
condiţiile creșterii terorii, au avut loc alegeri la 19 noiembrie 1946, care 
au fost câştigate de partidele democratice. Frontul Democrat Naţional 
însă a revendicat o victorie de 80% si a confiscat puterea prin manipu- 
lare. La fel ca în perioada interbelică, partidele politice s-au destrămat 
sub presiunea guvernului sau au fost slăbite pe plan intern. Acest lucru 
i-a afectat si pe social-democrati, a căror aripă anticomunistă era con- 
dusă de Constantin Titel Petrescu (1888-1957), încarcerat în lagărele 
comuniste între 1948-1955. În februarie 1948, PC si social-democratii 
au fost uniti forțat pentru a deveni Partidul Muncitoresc Román. 
Partidele democratice mari au fost lovite și mai dur: în februarie 1947 
a fost interzis Partidul Naţional Liberal, iar în iulie 1947, Partidul 
National Țărănesc. Politicienii democrați de frunte au fost condamnaţi 
după procese-spectacol la detenţie în lagăr, unde secţiuni importante 
ale elitei române au pierit sau au murit în urma detenţiei (inclusiv li- 
derii täränisti luliu Maniu, Ion Mihalache și liberalii Dinu Brătianu si 
servitorul comuniștilor, Gheorghe Tătărescu). Preluarea comunistă a 
puterii a fost finalizată prin plecarea forțată a regelui Mihai și prin abo- 
lirea monarhiei (30 decembrie 1947). Victoria comuniștilor s-a bazat nu 
numai pe presiune, ci si pe participarea unor părţi ale vechilor elite — 
politicieni si intelectuali — ale serviciului administrativ, ale armatei și 
chiar ale foștilor legionari care, prin oportunism, s-au adaptat la noua 
situaţie. În cazul românesc, comuniștii nu au folosit violenţa de masă 
pentru a-și asigura puterea pe scară largă decât după 1948. Acest lucru 
distinge România de celelalte ţări balcanice devenite comuniste și impune 
dileme încă nerezolvate cu privire la mecanismele precise de colaborare 
oportunistă dintre vechile elite si noii conducători. Deoarece actul de la 
23 august 1944, spre deosebire de țările învinse militar, nu a dat Uniunii 
Sovietice acces deplin la autorităţi — acest lucru a deschis un spaţiu de 
manevră pentru opoziţia democratică, dar a făcut din comuniștii români, 

initial slabi si neexperimentați, si numeroșii lor susținători actori inde- 
pendenti, nu numai marionetele Moscovei. 

În Bulgaria, care avea o tradiţie îndelungată a loviturilor de stat, po- 
liticienii de stânga au dat puciul în noaptea de 8-9 septembrie 1944. 
Autorităţile regale, paralizate de avansarea rapidă a Armatei Roşii, au 
fost dezarmate în multe locuri fără rezistenţă. Tulburările care au inso- 
tit schimbarea puterii au fost greu controlate la nivel central, mai ales 
că lovitura de stat a avut loc doar în Sofia. Comuniștii locali, prizonierii 
eliberaţi și elementele violente au umplut vidul de putere. Partizanii au 
jucat un rol modest fie și numai din cauza slăbiciunii lor numerice. Ca 
în România, aparatul public s-a supus noilor conducători și a făcut po- 
sibilă preluarea puterii aproape fără probleme. Asta a arătat că atât 
România, cât și Bulgaria nu aveau structuri democratice înrădăcinate 
şi forme de rezistenţă civilă. Structurile autoritare din perioada interbe- 
lică au promovat pasivitatea politică. 

De multe ori a fost trecut cu vederea faptul că preluarea comunistă 
a puterii a avut loc într-un val de violenţă fără precedent în istoria bul- 
gară recentă. Arestările și execuțiile în masă ale așa-numitei justitii 
populare au făcut ca armata și administraţia să fie conformiste, dar au 
împins câteva mii de oameni în rezistența armată. Ca în Iugoslavia, regi- 
mul comunist bulgar a încercat să susţină mitul rezistenţei partizane 
şi al revoluţiei populare. Dar revolta socială a fost rezultatul loviturii de 
stat — în nici un caz lovitura de stat şi violenţa socială radicală nu s-au 
derulat în paralel. Ca în România, influenţa comunistă a fost ascunsă 
în spatele unui Front Patriotic care a fost controlat de facto de comuniști. 
Tot aici a început un val de pseudoprocese împotriva vechilor elite. Spre 
deosebire de România, dar similar Iugoslaviei, susținătorii noii puteri 
au comis numeroase omoruri, adesea spontane, adică necontrolate, vi- 
zändu-i pe reprezentanții guvernului regal si ai membrilor burgheziei. 
Numărul victimelor variază între 2.730 (condamnaţi oficial de asa-nu- 
mitul sistem judiciar) și aproximativ 30.000 de persoane. La fel ca in 
România, comuniștii au acţionat împotriva forțelor socialiste (agrariene) 
care nu s-au înclinat in fata lor. Figura simbolică a opoziţiei a devenit 
socialistul agrarian Nikola Petkov (1893-1947), care a fost executat după 
un proces demonstrativ. Încheierea Conferinţei de Pace de la Paris din 
februarie 1947 a lăsat cale liberă pentru preluarea puterii de către comu- 
nisti. Nationalizárile și alinierea partidelor s-au desfășurat sub semnul 
intensificării luptei de clasă. Asa cum s-a întâmplat mai târziu în RDG, 
dar spre deosebire de celelalte comunisme balcanice, Bulgaria a cunos- 
cut şi blocurile partinice: Uniunea Täranilor a rămas formal în viaţă 
după ce a fost aliniată la PC.? 

1945 - războiul continuă 


Războiul din Balcani nu s-a încheiat la 8 mai 1945. A continuat fără 
pauză cu războiul civil grecesc, cu furia răzbunării partizanilor comu- 
nisti din Iugoslavia si Albania, preluarea la fel de sângeroasă a puterii 
de către comuniștii din Bulgaria, creșterea presiunii comuniste în 
România si acţiuni de rezistență răspândite, dar puţin coordonate împo- 
triva noilor conducători comuniști. Au fost duse războaie etnice între 
albanezi şi sârbi, dar și macedoneni din sudul Iugoslaviei nou-emergente. 
Grupuri de gherilă anticomuniste s-au format în Albania, Bulgaria, 
Croaţia și România. 

Luptele au durat cel mai mult în Grecia. EAM-ul comunist plănuise 
cucerirea Atenei şi uciderea a mii de adversari politici încă din 1942, dar 
şi-a ascuns mult timp agenda comunistă faţă de numerosi dintre luptă- 
torii săi. Acestora li s-a promis o conducere populară nespecificată (lao- 
kratia). Din primăvara anului 1944 a devenit evident că comuniștii si 
guvernul regal din exil la Cairo erau adversari politici. 

Comuniștii și-au îmbunătăţit contactele cu Moscova și au sperat la 
o înaintare sovietică spre Marea Egee în vara anului 1944. În acest 
context, Marea Britanie s-a aliat cu guvernul regal și a asigurat Atena 
în lupte de stradă din decembrie 1944. A apărut un război civil deschis 
pe fundalul incipientului Război Rece. Stalin a considerat că nu merita 
să aibă un conflict cu Occidentul pentru Grecia. Desi Stalin nu le-a ofe- 
rit comunistilor un ajutor complet, ci a vrut doar sá impiedice controlul 
lui Tito în Grecia să devină prea puternic, comuniștii au lăsat războiul 
civil să escaladeze. Slăbiciunea Marii Britanii a determinat Statele Unite 
să acționeze. Acestea au acționat în conformitate cu Doctrina Truman și 
cu Planul Marshall. Grecia a părut un punct critic și obiect al unei stra- 
tegii de revizuire în perioada de început a Războiului Rece. La 10 februa- 
rie 1948, atacul comunist asupra metropolei grecești din nord Salonic a 
eșuat. În aceeași zi a izbucnit conflictul dintre Stalin si Tito, împărțind 
comuniștii din Balcani în două tabere: lugoslavia, pe de o parte, și aliaţii 
Moscovei, pe de altă parte. Comuniștii greci s-au aliat cu Moscova, prin 
asta lipsindu-se de hinterlandul și de ajutorul iugoslav. Până în vara anu- 
lui 1949, organizaţiile guvernamentale si americane au învins partizanii 
comuniști în retragerea lor finală pe graniţa cu Albania. Liderii lor, 
Markos Vaphiadis (1906-1992) si Nikos Zachariadis (1903-1973), au 
fugit in exil sovietic. 

Grecia a avut greutäti in legäturä cu mostenirea räzboiului civil: 
zonele de conflict din nordul tärii au fost deseori depopulate definitiv din 

cauza fugii si evacuärilor. Sute de mii de persoane strămutate intern s-au 
înghesuit în conurbatiile Atena-Pireu si Salonic, care primiseră numeroși 
refugiaţi din Anatolia și Balcani din 1914. Războiul civil a reprezentat 
escaladarea tensiunilor politice interne care existau din 1915 și a deschis 
răni adânci care s-au vindecat doar parţial până în zilele noastre. În 
războiul civil, fostele forţe de securitate odinioară favorabile Axei au 
funcţionat sub pretextul anticomunismului. Acesta, combinat cu antisla- 
vismul tradiţional, a devenit ideologia forțelor conservatoare de dreapta, 
care au construit un stat profund până în 1974 şi au încetinit stabiliza- 
rea democratică a ţării. Teama de naționalismul slavo-macedonean a 
fost o moștenire a războiului civil. Numeroși macedoneni slavi au luptat 
în rândul comuniștilor cu scopul de a extinde Macedonia sub egida iu- 
goslavă. Aproximativ 100.000 de susţinători comuniști și macedoneni 
slavi (cunoscuţi în Iugoslavia ca egejci, macedoneni din Egee) au fugit in 
Iugoslavia şi alte state comuniste. 

Odată cu violenţa exacerbată de la sfârșitul războiului, structurile 
locale si ideologia au devenit forțele motrice. Atacul ideologic violent era 
evident şi în confiscarea puterii de comuniști, chiar dacă era vorba în 
multe cazuri individuale de răzbunare personală si compensare, compa- 
rabil cu uciderile la voia întâmplării, adică nereglementate de hotărâri 
judecătorești, din Franţa și Italia. Spre deosebire de Europa Occidentală, 
a fost utilizat conceptul de vinovăţie colectivă, și aproape nici o încercare 
de a sancţiona comportamentul individual în procese obișnuite nu a fost 
făcută imediat după încheierea războiului. Uciderea în masă a grupuri- 
lor etnice si sociale, precum si procesele politice (procese-spectacol) au 
evidenţiat violenţa regimului comunist încă de la început. Din cauza 
unei presupuse vinovátii colective, Iugoslavia comunistă a distrus grupul 
etnic al șvabilor dunăreni prin omoruri, detenţie în lagăre și strămutare. 
Este bine-cunoscutá uciderea în masă (prin împușcare, marșuri de epu- 
izare si alte metode) de către partizanii iugoslavi a cel puţin 60.000 
(cifrele exacte sunt dificil de determinat și foarte controversate în cer- 
cetări) de soldaţi și paramilitari croaţi și sloveni. Odată cu ei au fost 
ucişi si civili refugiaţi, precum cazacii care fugiseră în Carintia în mai 
1945, Si care fuseseră livrati de acolo de armata britanică Iugoslaviei lui 
Tito. Aceste masacre, care au avut loc fără nici o procedură legală care 
să justifice cumva necesitatea presupus revoluţionară, sunt cunoscute în 
cultura memoriei anticomuniste, parţial fasciste, sub termenii Bleiburg” 


* Literal, Orașul de Plumb (n.tr.). 

și Krizni put Drumul Crucii”. În Iugoslavia lui Tito au avut loc masacre 
îndreptate asupra adversarilor politici și ideologici, care au fost numiţi 
dușmani de clasă în terminologia comunistă (în jur de 70.000 au fost 
executaţi după procese rapide), însă numărul total de omoruri poate fi 
cu greu stabilit. Omorurile erau cunoscute și aprobate de Tito si s-au 
desfășurat într-un exces de violenţă împotriva tuturor adversarilor reali 
sau presupusi. Aceste excese nu au afectat numai membrii Ustasa, cet- 
nicii și grupările de apărare slovene. Printre victime se numărau și mem- 
bri ai clasei de mijloc și ai grupurilor etnice non-slave, precum etnicii 
germani, albanezii si italienii. În Kosovo a început un război de 16.000 
de luptători albanezi împotriva unei majorităţi covârșitoare de 55.000 
de partizani iugoslavi. Justiţia comunistă de clasă a satelitului iugoslav 
Albania a acționat brutal împotriva naționaliștilor albanezi și a clerului 
catolic. Majoritatea omorurilor s-au petrecut fără proces organizat. 
Crimele în masă trebuiau să-i elimine dintr-odată pe posibilii adversari 
ai lugoslaviei comuniste sau Albaniei comuniste. Prin urmare, au fost 
afectaţi toţi cei care stăteau în calea viziunii staliniste asupra lumii, de 
care Tito și vasalul său albanez Enver Hoxha erau convinși. Iugoslavia 
titoistă a apărut din mijlocul masacrelor extinse. Acestea au devenit tabu 
în timpul regimului comunist din lugoslavia și, prin urmare, au dezvoltat, 
o amintire si mai puternică după prăbușirea Iugoslaviei. 

Iugoslavia comunistă nu a fost un actor violent doar împotriva pro- 
priei populaţii. Protejati de noul stat comunist, activiștii naționaliști 
sloveni şi macedoneni au sperat să își atingă obiectivele teritoriale ma- 
xime. Trieste, Carintia de Sud și Macedonia greacă, care sunt adesea 
tratate ca probleme bilaterale separate, aparţin contextului expansio- 
nismului national comunist la sfârșitul războiului. În mai 1945, parti- 
zanii lui Tito au intrat în Trieste, Gorizia si Klagenfurt. În toate cazurile, 
activiștii sloveni au încercat imediat să-și elimine adversarii politici. 
Crimele lor trebuie să fie plasate în contextul istoriei anterioare a vio- 
lentei: politici de ocupaţie germane și italiene, cu participarea puternică 
a actorilor regionali (Carintia, Trieste, Italo-Istria). În conflictele locale 
şi categoriile ideologice, actorii s-au amestecat din nou. În Carintia, apro- 
ximativ 130 de persoane au fost ucise de partizani. Violenţa din Trieste, 
amplificată de nostalgia simbolică a naţionalismului sloven (Trst je nas / 
Trieste este al nostru), a luat proporţii mult mai mari și mai traumati- 
zante. Câteva mii de oameni - inclusiv membri ai aparatului de stat 


EL . .. . . " ` 
Pentru croaţi, acest termen, Drumul Crucii, se mai traduce și prin marșuri forțate 
(n. tr.). 

fascist si ai milițiilor — au fost aruncaţi de vii în cheile carstice (foibe). 
Aceste foibe au devenit un monument important al memoriei în Italia. 
Din cauza simbolismului si importanţei strategice a Triestului, Iugoslavia 
titoistä a fost la un pas de un conflict armat cu Marea Britanie. Exista 
o mare presiune naționalistă asupra lui Tito să nu părăsească Trieste, 
în timp ce în Italia pericolul iminent — care a fost interpretat în termeni 
de naționalism antislav italian — a avut un impact considerabil și asupra 
formării unei politici interne postbelice. Nu degeaba Trieste a reprezen- 
tat capătul sudic al Cortinei de Fier care se contura. Până în 1954, ora- 
sul şi împrejurimile sale au fost administrate ca Teritoriul Liber Triest 
de către aliaţi (Zona A) sau trupele iugoslave (Zona B). În Memoran- 
dumul londonez, zona a fost împărţită între Italia și lugoslavia în 1954, 
iar graniţa a fost recunoscută în cele din urmă în Tratatul de la Osimo 
din 1975. 

Trieste este un simbol al istoriei postimperiale: până în 1918 a fost 
cel mai important port din estul Europei Centrale, loc cu tradiţie literară, 
cel mai mare oraș sloven (în Trieste trăiau înainte de 1918 mai multi 
sloveni decât în capitala Ljubljana), apoi s-a preschimbat într-o periferie 
după cel de-al Doilea Război Mondial, fără importanţă teritorială și 
economică. Oraşul segregat etnic a fost slăbit de emigrația de peste mări, 
în același timp primind mulţi refugiaţi și emigranţi italieni din Istria și 
Dalmatia. Un oraş odinioară central a fost acum împins definitiv la 
margine. 

Acesta a fost ai cazul Salonicului, locul de dor al naționaliștilor ma- 
cedoneni. Fuga şi emigrarea turcilor si bulgarilor, precum si Shoah, dar 
şi imigrația grecilor asiatici si bulgarilor greci au transformat orașul 
într-o societate de refugiaţi monoetnici (majoritari). Populaţia, trauma- 
tizată oricum de aceste tulburări şi de cel de-al Doilea Război Mondial, 
a intrat într-unul dintre primele conflicte fierbinţi de la începutul 
Războiului Rece. Iugoslavia titoistă i-a sprijinit pe partizanii greci si, cu 
cât au devenit mai slabi pe plan militar, cu atât mai puternic a interve- 
nit influenţa naţională macedoneană. Ca în cazul Italiei, un guvern 
burghez sau antisovietic a operat printr-o propagandă tradiționalistă 
antislavă în Grecia, care, la fel ca în Italia, acum a combinat ideologic 
slavismul și comunismul. Spre deosebire de Trieste, conflictul s-a desfă- 
șurat prin forța armelor până în 1949. El a fost transat de ruptura dintre 
Tito si Stalin. 

Expansionismul lui Tito impotriva Italiei, Austriei si Greciei a läsat 
traume profunde in toate pärtile. El a continuat conflictele etnice mai 
vechi; dar acestea se amestecau cu dinamica inceputului Räzboiului 

Rece. Anii 1945-1949 au fost percepuți ca o înfrângere a nationalismu- 
lui sloven si macedonean. Traumatizarea de partea greacă trebuie să fie 
inclusă în analiză, dacă se dorește înțelegerea conflictului continuu din- 
tre Grecia si Macedonia, până în ziua de azi? 


Reţeaua demografică destrămată 
a postimperialismului 


Conflictele etnice și retrogradarea fostelor porturi imperiale din Salonic 
si Trieste la centre de refugiaţi la periferia Cortinei de Fier surprinde 
la scară mică tulburările din structura de locuire din sud-estul Europei. 
Violenţa în masă din cel de-al Doilea Război Mondial nu destrămase 
total țesătura postimperială a regiunii, dar o distrusese considerabil, 
Grupurile postimperiale au fost afectate în mod special, în primul rând 
populaţia evreiască, care odată cu Shoah a dispărut aproape complet din 
România și Grecia. În general, aproximativ 90% dintre evreii din Balcani 
au căzut victime ale genocidului. Relocarea asa-numitilor Volksdeutsche/ 
etnici germani de către Hitler (Dobrogea, Basarabia, Bucovina, Bosnia, 
Croatia), precum si uciderea (în jur de 55.000 de oameni) și expulzarea 
a aproximativ 350.000 de germani din Voivodina, care a revenit Iugos- 
laviei, a înlăturat structurile clasice de aşezare imperială. Aproximativ 
70-80.000 de germani români au fost deportaţi la muncă silnică in Uniu- 
nea Sovietică, din pricina unei presupuse vinovátii colective. Aproximativ 
200.000 de unguri au fugit pe teritoriul maghiar din nou redus după 
încheierea războiului, după ce 142.000 de unguri s-au stabilit în regiuni 
din România care au redevenit maghiare după 1941. Ca si ei, coloniștii 
bulgari au trebuit să părăsească Tracia redevenită grecească. Exodul în 
masă al slavo-macedonienilor din nordul Greciei a făcut parte dintr-o 
fragmentare socio-culturală postimperială. În timpul războiului, aproxi- 
mativ 320.000 de români au fugit sau au fost relocați din partea de nord 
a Transilvaniei cedată Ungariei și din sudul Dobrogei cedat Bulgariei. 
Tot în timpul războiului, 273.000 de sârbi din NDH si Kosovo au mers in 
Serbia pentru siguranță. Aproape jumătate de milion de sârbi, aproxi- 
mativ 200.000 de croaţi si aproximativ 100.000 de musulmani bosniaci 
au murit în lugoslavia. 

După război, noile guverne au încercat să promoveze omogenizarea 
etnică prin politici demografice specifice şi să combine revoluţia natio- 
nală cu cea socială. Aproximativ 250.000 de sârbi, muntenegreni si ma- 
cedoneni au preluat posesiunile germanilor strămutați din Voivodina, 
iar croaţi si sloveni au preluat posesiunile italiene și germane, ca parte 

a unei colonizări interne cuprinzătoare. Cel puţin 250.000 de italieni au 
fugit din Dalmatia si Istria, au fost expulzați sau au optat pentru relo- 
care. Bulgaria a fortat aproximativ 182.000 de turci sá plece spre est in 
Republica Turcia páná in 1951. 

Resturile societátilor traditionale de pástori, care fuseserá deja izgo- 
nite din spatiul lor de locuit dupá 1918, au fost puternic afectate de lupte 
si mișcările de refugiați. Zonele montane Grammos si Pind din nordul 
Greciei au fost scena războiului civil grec până în 1949 si au fost afectate 
în special de evacuări si fugă. În total, numărul persoanelor dislocate în 
Balcani prin migrație forțată este estimat la 2,5 milioane. 


O poveste aproape nescrisă: 
Perdantii celui de-al Doilea Război Mondial în exil 


Noii conducători comuniști i-au condamnat pe acei criminali de război 
şi pe adversarii interni pe care au pus mâna. În România, aceștia erau 
Ion Antonescu şi reprezentanţi de seamă ai guvernului său militar; în 
Bulgaria, printre alţii, prinţul regent Kiril, premierul Filov; în Iugoslavia 
Draza Mihailovié si mai multi reprezentanţi ai NDH (inclusiv Slavko 
Kvaternik și ideologul-șef, Mile Budak). În Grecia au fost organizate 
aproximativ 2.000 de procese si date în jur de 1.000 de sentinţe, în timp 
ce Războiul Civil Grec a împiedicat în mare parte pedeapsa cu moartea 
în urma proceselor corespunzătoare pentru crimele comise de ofițerii din 
militia naționalistă de dreapta favorabili Axei și oficialii guvernamentali. 
În schimb, reprezentanţii puterilor ocupante germane și ai grupului etnic 
german predati lugoslaviei (austriecii Alexander Löhr, comandantul 
suprem din Sud-Est, 1885-1947 si Gauleiterul din Carintia, Friedrich 
Rainer, 1903-1947) au fost trasi la răspundere, în timp ce în vremea 
Războiului Rece emergent, criminalii de război italieni suspectaţi, ca 
generalii Roatta si Robotti, nu au fost predati lugoslaviei lui Tito. Multi 
demnitari ai fascismului italian condamnaţi în 1945 au beneficiat în 
acelaşi an de o amnistie, care trebuia să garanteze pacea politică internă 
şi care a iniţiat o politică a uitării care continuă până în zilele noastre 
în Italia, în afară de unele cercuri mici de experți. 

Sute de mii de oameni au fugit din Balcani din motive politice; doar 
diaspora politică iugoslavă este estimată la 250.000 de oameni. Printre 
refugiaţi se numărau atât democrați, cât si reprezentanţi ai guvernelor 
favorabile Axei. Numeroşi susținători regionali ai Axei au scăpat, la fel 
ca multi reprezentanţi ai regimului nazist, folosind rețele similare 
(Rattenlinie/linia sobolanilor): conexiuni vechi cu Italia, Vatican si Spania, 


OMOGENIZAREA POSTIMPERIALĂ: BALCANII ÎNTRE 1945 ȘI 1989 217 











iar în cazul musulmanilor cu lumea arabă, în care existaseră simpatii 
faţă de national-socialism înainte de 1945. Dacă se înregistrează locurile 
exilului și morţii, se desenează o hartă a învinșilor prea puţin luată în 
considerare până acum. În cazul românilor, multi emigranți au aparti- 
nut mișcării legionare. După războiul civil dintre Legiune şi armată, 
numeroși legionari fuseseră internaţi la Buchenwald. Când România a 
întors armele, Hitler a reactivat acest grup pentru a înfiinţa un contra- 
guvern român sub Horia Sima, cu sediul la Viena. Acesta s-a dizolvat în 
primăvara anului 1945. Horia Sima si multi alții au scăpat. Sima a fugit 
în Spania şi a beneficiat de pe urma unor vechi conexiuni legionare cu 
dictatorul spaniol Francisco Franco (1892-1975). În 1936, o delegaţie de 
legionari s-a pus la dispoziţia lui Franco în Războiul Civil Spaniol și doi 
colaboratori apropiați ai lui Codreanu au fost uciși. La fel ca mulţi na- 
tional-socialisti, unii legionari români și-au găsit adăpost in America de 
Sud, de exemplu în Argentina. După 1989, emigranții cu istorii anterioare 
legionare si care avuseseră cariere strălucite în Occident, precum savan- 
tul Mircea Eliade (1907-1986) in Chicago și filozoful Emil Cioran (1911— 
1995) la Paris s-au bucurat de o atenţie deosebită. Spre deosebire de 
nucleul dur al legionarilor exilați, nici unul dintre ei nu era activ politic. 

La fel ca Horia Sima, liderul IMRO/ORIM Ivan Mihajlov a fost mobi- 
lizat de Hitler spre sfârșitul războiului ca lider al unui stat vasal — la fel 
ca Sima, a ajuns la timp în loc sigur. Pentru amândoi, Roma a fost o 
etapă importantă în noua viață. Mihajlov, cândva adept al Italiei lui 
Mussolini, și-a găsit adăpost acolo și, precum Sima, amândoi activi și ca 
scriitori, au apucat să trăiască destrămarea comunismului. De reţeaua 
de solidaritate fascistă italiană, spaniolă si argentiniană a beneficiat si 
Ante Pavelić, care s-a bucurat de protecţia președintelui Juan Domingo 
Perön (1895-1974) în Argentina si a lui Franco în Spania, și chiar a for- 
mat un guvern în exil. În 1957 a fost asasinat de serviciul secret iugoslav. 

Geografia politicienilor musulmani este și mai puţin cercetată decât 
reţeaua de evadare din Italia în America de Sud cunoscută prin analogia 
nazistă. Legăturile religioase și postimperiale au intrat în joc în cazul 
lor. Dintre fruntașii politici favorabili Axei din Kosovo, Rexhep Mitrovica 
a fugit în Turcia, unde exista de mult timp o mare comunitate albaneză 
din cauza emigrării voluntare și forțate. Câţiva politicieni musulmani 
si bosniaci au mers în Orientul Mijlociu — legăturile panislamice din 
perioada interbelică au jucat un rol aici, dar și eforturile guvernului 
sirian de a recruta musulmani cu experienţă militară balcanică împo- 
triva tânărului stat Israel. Exilatii au fost activi în diferite grade. Inspi- 
rau teamă în ţările lor de origine, care deveniseră comuniste. Legionarii 

români au rămas în mare parte pasivi, dar intimidati de răpirea spec- 
taculoasă a lui Traian Puiu din Viena în 1958. Susţinătorii ustașilor în 
exil erau de asemenea pregătiţi să comită violente, asa cum au arătat 
atacurile de slăbire a turismului iugoslav, important din punct de vedere 
economic, la începutul anilor "70. Frăția Croată a Cruciatilor, fondată în 
1961, a comis aproximativ 120 de atacuri până în 1978. Organizaţia sârbă 
Patria a atacat reprezentantele iugoslave in America de Nord în 1967.5 


Începutul Războiului Rece și Balcanii 


Faptul că învingătorii din cel de-al Doilea Război Mondial au devenit 
adversari politici s-a evidențiat devreme în Balcani — Trieste și nordul 
Greciei au devenit scena unor tensiuni intense. În 1949, Washingtonul 
a preluat moștenirea strategică a Mării Adriatice şi Mării Egee de la 
Marea Britanie, care era copleșită. Balcanii au devenit astfel unul dintre 
spaţiile incipiente ale Războiului Rece. Ambele blocuri și-au extins in- 
fluenta asupra regiunii, însă în Balcani a devenit curând clar cum statele 
mici si mijlocii au folosit situaţia blocurilor pentru a-și deschide propriul 
spaţiu de manevră ca actori. Așadar, deși Balcanii erau obiecte ale po- 
liticii sovietice si americane, cu excepţia Bulgariei s-au dovedit a fi, cel 
puţin temporar, actori individuali care au influenţat situaţiile politice 
chiar și la nivel global — ceva care nu se mai văzuse niciodată în istoria 
statelor nationale din Balcani. 

Ritmul în regiune, şi anume al politicii balcanice la sfârşitul războiu- 
lui, a fost dat de Iugoslavia titoistă, care voia din 1943 să implementeze 
vechiul plan socialist al unei Federatii Balcanice. Stalin și-a semnalat 
pentru prima dată acordul potrivit căruia Albania să fie „înghițită“ de 
Belgrad. lugoslavia a negociat cu Bulgaria pentru un stat federal comun. 
Cu toate acestea, opiniile difereau cu privire la faptul dacă Bulgaria ar 
fi devenit o republică a Federaţiei, sau un partener egal într-o confede- 
ratie. Stalin a vorbit despre modelul austro-ungar. 

Aceste negocieri au avut impact major asupra Macedoniei. Comuniștii 
bulgari au făcut eforturi pentru un curs international-federalist și au 
recunoscut existența unei naţiuni macedonene, chiar pe teritoriul lor, 
așa-numita Pirin-Macedonia. Acolo, populaţia slavă ortodoxă a primit 
o identitate macedoneană prin propaganda statului bulgar. Asta s-a de- 
rulat în paralel cu procesele de formare a naţiunii si a statului in (Var- 
dar-)Macedonia iugoslavă si cu planurile de extindere iugoslave din 
Macedonia grecească (zona Mării Egee). 

Faptul că apăreau la orizont niște Balcani comuniști independenți 
sub conducere iugoslavă a fost din ce în ce mai contestat de Stalin. El 


OMOGENIZAREA POSTIMPERIALĂ: BALCANII ÎNTRE 1945 ŞI 1989 219 








se vedea singurul lider al lumii comuniste. Biroul Comunist de Informaţii 
(Cominform), fondat în septembrie 1947, trebuia să continue activitatea 
Cominternului. Tensiunea crescândă dintre Belgrad si Moscova a fost 
punctatä si de luptele factionale dintre susţinătorii celor două direcţii 
din Albania și Bulgaria. Când liderul comunist bulgar Gheorghi Di- 
mitrov a vorbit în ianuarie 1948 despre o federaţie est-europeană din 
Polonia până în Grecia, Stalin a ajuns în conflict în Cominform cu Tito. 
Urmarea a fost divizarea blocului comunist, cu consecinţe politice glo- 
bale. Până la moartea sa (1953), Stalin a urmărit planul de a zdrobi 
militar lugoslavia și de a-l ucide pe Tito. 

În ceea ce priveşte politica externă, lugoslavia a acţionat sub ame- 
nintarea acută a Uniunii Sovietice si a vasalilor săi, mai ales Ungaria, 
România, Bulgaria si Albania, si a acceptat ajutorul Statelor Unite (14 
noiembrie 1951, Pactul de asistenţă militară). Înfrângerea comuniștilor 
greci (1949) a fost una dintre consecinţele acestei reorientări, la fel ca 
abandonarea altor planuri ale Belgradului de extindere în nord, unde, 
în 1948, Iugoslavia era încă la un pas de război cu Italia si cu puterile 
occidentale pentru zona Trieste. Pentru Occident, care se concretiza mi- 
litar în NATO (aprilie 1949), ruptura din tabăra comunistă a însemnat 
o relaxare în Mediterana, unde numai Albania a rămas fidelă Moscovei. 
Sub egida occidentală, Iugoslavia, Grecia si Turcia s-au unit in 1954 
pentru a semna Pactul Balcanic, care urma să servească drept contra- 
pondere regională a zonei controlate de sovietici. Belgradul a refuzat 
totuși să adere la NATO, în timp ce celelalte două state au făcut deja 
acest pas în 1952 și au fost astfel ancorate în Occident din punct de 
vedere al securității şi politicii economice (Planul Marshall, Organizaţia 
pentru Cooperare si Dezvoltare Economică). Iugoslavia a folosit ajutor 
militar și garanţii de protecţie occidentale, dar a rămas profund suspi- 
cioasă față de Occident. După moartea lui Stalin, Belgradul si Moscova 
s-au apropiat din nou. 

Din 1948 s-a iscat un război de propagandă si tensiuni între taberele 
sovietică și iugoslavă, care a urmat limbajul si logica combaterii stali- 
niste a disidentei de partid. Tito fusese un stalinist fermecător până in 
1948, la fel ca mulţi membri ai partidului său. Pe plan intern, a fost 
ameninţat de o lovitură de stat a forțelor fidele Moscovei, pe care a pre- 
venit-o printr-o epurare extinsă. În schimb, în fostele sale ţări partenere 
Bulgaria si Albania, titoiștii au intrat în conflicte partinice interne. În 
Albania, Enver Hoxha, prin loialitatea sa față de Stalin, și-a asigurat 
puterea asupra rivalului său, Kogi Xoxe (1911-1949), care a fost în primul 
rând responsabil pentru masacrul personajelor din opoziţie. În Bulgaria, 

Gheorghi Dimitrov a murit la scurt timp după o convorbire tensionată 
cu Stalin. În Albania, precum si în Bulgaria, internationalismul retoric 
a fost abandonat în favoarea unui nationalism care, ideologic, a reluat 
vechile conflicte teritoriale pentru Kosovo si Macedonia, cu greu domo- 
lite. Ambele zone de conflict au format seismografe ale relaţiilor bilate- 
rale si ale politicii regionale în Războiul Rece. 

Ruptura dintre Stalin și Tito a avut consecinţe îndelungate în politica 
internă şi externă. Uniunea Sovietică a adus Albania și Bulgaria sub 
controlul sáu și, urmărind reali si presupusi adepti ai lui Tito în ţările 
sale satelit, şi-a consolidat poziţia în toată Europa Centrală si de Est. 
Devierea ideologică a lui Tito de la cursul stalinist a afectat politica 
economică și politica externă. Aici Belgradul a jucat un rol principal în 
crearea Mişcării de Nealiniere. Amenintat de Est, purtându-se cu osti- 
litate ideologică faţă de Occident, temându-se de izolare, Tito a încercat 
initial să îi câștige pe social-democratii occidentali. Când asta a eșuat, 
a intensificat relaţiile cu Lumea a Treia, Organizaţia Naţiunilor Unite 
fiind scena unor noi contacte si a construirii imaginii de sine a lugoslaviei. 
Pactul Balcanic, soluţionarea provizorie a chestiunii de la Trieste si re- 
laxarea relaţiilor cu Uniunea Sovietică (1954) au dat siguranţă politicii 
externe. Politica extinsă de călătorii a lui Tito în Africa si Asia a conso- 
lidat legăturile cu lideri importanti ai statelor nealiniate de mai târziu 
(din 1961), precum prim-ministrul indian Jawaharlal Nehru (1889-1964) 
si cu state precum Etiopia si Birmania. Ca parte a unei mișcări mondiale, 
eretica lugoslavie a trebuit să caute sprijin la nivel global pentru a con- 
tracara amenințarea de la Moscova. 

La mijlocul anilor ’50, Balcanii, înainte nedefiniti extern, au fost sta- 
bilizati politic în Războiul Rece. Liniile de front între cele două sisteme 
de alianţă se întindeau de-a lungul graniţelor grecești de nord şi turcești 
de nord-vest. Bulgaria, România şi, la scurt timp după aceea, Albania 
au aderat la Consiliul pentru Ajutor Economic Reciproc (CAER), pe care 
Uniunea Sovietică a dorit să-l folosească pentru a coordona economia 
vasalilor săi. Pactul de la Varşovia (PV), încheiat în 1955, a inclus în 
Balcani Albania, Bulgaria și România. 

Pe de altă parte, Grecia a fost singura ţară balcanică ferm ancorată 
în NATO și a depins de ajutorul economic american în primii ani postbe- 
lici. Diplomatii americani au avut o puternică influenţă asupra politicii 
interne, cu scopul de a menţine forţele conservatoare naţionale la putere 
în tara expusă strategic. Teama de comunism izvorâtă din războiul civil 
şi Războiul Rece de acum global au acţionat aici laolaltă. Un stat profund 
al serviciilor secrete si al organizaţiilor de ofiţeri (Liga sfântă a ofițerilor 

greci) s-a dovedit a fi un factor destabilizator prin încercările de lovitură 
de stat (1951). Între 1952-1955 a condus comandantul din cel de-al Doi- 
lea Război Mondial, Alexandros Papagos, în fruntea partidului său, 
Adunarea Greacă (Ellinikös synagermös). A reușit o consolidare politică, 
dar mai ales o creștere economică. 

Influenţa celor două noi superputeri, SUA si Uniunea Sovietică, a 
atins apogeul în Balcani în perioada imediat următoare războiului. 
Primele falii dintre cele două tabere au devenit curând evidente - în 
conflictul din Cominform si o primă îndepărtare prudentä a Greciei de 
controlul aproape complet al SUA. Cea de-a doua a eşuat, dar prima a 
reprezentat o fragmentare suplimentară a taberei comuniste în urma 
destalinizării care a eşuat in Balcani.’ 


Represiunea statală și gulagul din Balcani 


Întreaga zonă balcanică, comunistă sau necomunistă, a fost dominată 
de serviciile secrete și aparatul represiv în anii postbelici. Asta deoarece 
pretutindeni adversarii politici interni trebuiau să fie combätuti vio- 
lent — în statele comuniste erau partizanii anticomuniști și ţăranii care 
au rezistat faţă de colectivizarea agriculturii. În Grecia, guvernul i-a 
persecutat pe comuniști si pe simpatizantü lor reali sau presupusi după 
încheierea războiului civil. Sistemele de teroare și lagărele au modelat 
Balcanii pe de-a întregul, ceea ce nu a fost o excepţie în politica mondi- 
ală în perioada Războiului Rece. Războiul din Coreea, de exemplu, a 
avut un efect asupra Balcanilor, deoarece ambele erau percepute ca 
fronturi în Războiul Rece, iar statele comuniste din Balcani au arătat 
un interes crescut pentru noul stat comunist din Asia de Est. Kim Il 
Sung (1912-1994) a vizitat si Albania în călătoria sa în Europa de Est 
în 1956, iar Enver Hoxha a făcut o oprire la Phenian în călătoria sa în 
China în 1959. 

În ce priveşte politica internă, regimurile comuniste au avut nevoie 
de aproximativ un deceniu pentru a se consolida și a învinge ultimele 
rezistenţe armate. Victoria comuniștilor împotriva rezistenţei pașnice 
si armate se datorează instituirii unui sistem represiv puternic și a unui 
sistem extins de lagăre de concentrare în stil sovietic. Uniunea Sovietică 
a servit de asemenea drept inspiraţie pentru înfiinţarea serviciilor se- 
crete care se ocupau cu urmărirea, detentia, deportarea si uciderea adver- 
sarilor politici. În 1943, comuniștii iugoslavi au înființat Departamentul 
de Protecţie Civilă (Odjeljenje za zastitu naroda, OZNA), care a fost in- 
locuit în 1946 de politia secretă (Uprava državne bezbednosti, UDB). 


222 BALCANII ÎN SECOLUL XX 











OZNA a fost responsabil pentru teroarea în timpul preluării puterii. 
Albania, satelit iugoslav până în 1948, a înființat agenţia de informaţii 
Sigurimi mai întâi cu ajutorul Belgradului, apoi cu ajutor sovietic. 
Modelu! organizational şi personalul s-au schimbat în consecinţă, deoa- 
rece primele epurări au avut loc în 1948. În România, vechea Siguranţă 
a lucrat pentru comuniști după ce conducerea a fost epurată. În 1948 a 
fost înlocuită cu o nouă siguranţă de stat (Securitatea), care s-a bazat 
pe modelul serviciilor secrete staliniste până în 1960. 

Recrutarea lucrătorilor din serviciile secrete se făcea pe bază pe clasă 
socială. Asta a însemnat cá numeroși analfabeți functional, cu o mare 
propensiune de a folosi violența, au predominat în guvernarea comunistă 
din faza stalinistă. Serviciile de securitate de stat român si bulgar s-au 
luptat cu calificările reduse ale agenţilor recrutaţi începând cu 1944, a 
căror incompetentä a inhibat parţial represiunea. O imagine clară a 
inamicului, disponibilitatea de a folosi violenţa ai un context biografic 
adecvat au fost considerate mai importante decât capacitatea profesi- 
onală. Violenţa (inclusiv crimele) din timpul preluării puterii, de exem- 
plu, a fost folosită în Bulgaria drept criteriu de recrutare, precum 
acţiunile de gherilă și violenta de la sfârşitul războiului în lugoslavia 
şi Albania. Instruirea a urmat intrării în instituţie, nu invers. Cadrele 
au fost consolidate după epurări, în mare parte ca urmare a conflictului 
din Cominform. 

Toate regimurile comuniste au deportat oameni nepläcuti regimului 
și au înfiinţat tabere de muncă forțată în care erau închiși cei văzuţi ca 
adversari în lupta de clasă intensificată. Aceşti oameni urmau să fie 
slábiti și trimiși la moarte prin malnutriție, refuzul de a le oferi îngrijiri 
medicale, teroare fizică si psihologică. Obligatia prizonierilor politici de 
a efectua muncă forțată a urmat exemplul Uniunii Sovietice staliniste. 
După 1989, activiștii drepturilor omului și istoricii din toate ţările au în- 
cercat să determine numărul exact de victime. Cu toate acestea, dosarele 
administraţiilor comuniste ale lagărelor si ale ministerelor de interne 
nu sunt de încredere si multe crime au fost ascunse în spatele morţii din 
cauze naturale. 

Tirania stalinistă a afectat o mare parte a populaţiei — atât victime, 
cât si făptuitori. Până în 1964, în România, cel puţin 200.000 de oameni, 
adică 1,5% din populaţie, au căzut victime ale violenței serviciului secret 
si poliției. Aproape 15.000 de oameni și-au pierdut viaţa în lagăre sau 
uciși. Securitatea a înființat o reţea de supraveghere cu ochi agili, în 
care au fost înregistrate în jur de 270.000 de persoane în 1956 si 566.000 
în 1965. Estimările numărului victimelor tuturor formelor de represiune 

poate merge până la 2 milioane de persoane în România. România a 
deportat populaţii întregi, precum în 1951 zeci de mii de sârbi si germani 
din Banatul vecin Iugoslaviei, în stepa estică a Bărăganului. 

Lagărele au servit în regimurile din România si Iugoslavia si la efec- 
tuarea de experimente psihologice pe prizonieri. România a instituit un 
mare sistem ramificat de aproximativ 320 de lagăre și închisori. Poliţia 
si securiştii au comis infracţiuni politice în cel puţin 450 de locuri. Pri- 
zonierii politici și criminalii au fost adesea puși în închisoare împreună. 
Anumite închisori erau rezervate anumitor grupuri de prizonieri. Vechea 
elită politică a fost încarcerată şi terorizată psihologic la Sighet, în nordul 
României. Un program de reeducare prin tortură și teroare psihologică 
a fost realizat cu participarea foştilor legionari și a altora, implementat 
de exemplu în închisoarea din Piteşti (1949-1952). Gherla, Târgu Ocna, 
Aiud și Jilava sunt de asemenea locuri ale memoriei pentru aparatul 
represiv comunist. Numărul mare de prizonieri cuprindea membri ai 
partidelor interzise, clerici în special ai bisericilor unită (greco-catolică) 
si romano-catolică, țărani care se opuneau colectivizării agriculturii, 
membri ai minorităților etnice și foști legionari. Numai între 1950 și 
1953, 89.000 de țărani au fost condamnaţi pentru încălcarea politicii 
agricole comuniste. Ca mormânt al burgheziei române a fost lagărul ai 
cărui prizonieri urmau să construiască până în 1964 Canalul Dunäre- 
Marea Neagră. Acest proiect, bazat pe modelul stalinist, s-a soldat cu 
multe victime; numărul exact nici nu mai poate fi stabilit tocmai din 
cauza manevrelor perspicace ale Securităţii. 

Bulgaria comunistă a avut si ea un sistem de lagăre timp de zeci de 
ani, cel mai cunoscut fiind Belene, situat pe o insulă de pe Dunăre. Si 
în Bulgaria au fost deportate familii și relocate în ţară (aproximativ 
6.000 în faza timpurie a dictaturii, adică în jur de 30.000 de persoane). 
În Albania, care avea o populaţie de aproximativ un milion în 1945, în 
jur de 50.000 de persoane au fost încarcerate în lagăre între 1949 si 1990, 
fiind trasi la răspundere toti membrii unor familii — asta a însemnat moar- 
tea a multi copii, în special în primele zile ale regimului. Pentru perioada 
deosebit de violentă până în 1949, nu sunt disponibile cifre de încredere 
care să surprindă cu exactitate miile de victime. Clericii catolici au fost 
uciși prin tortură, iar vechile elite au fost judecate în procesele-spectacol. 
Deportările și exilul au fost reglementate de lege în 1954 sau prin ajustări 
efectuate sistemului până în 1986. Aceste măsuri au afectat aproximativ 
100.000 de persoane până în 1990. Gulagul albanez a cuprins numeroase 
lagăre, mai întâi în Kruja şi Tepelena, apoi în toată ţara. Lagărele din 
Peshkopi (1944-1950), Burrel (1946-1991) și lagărul funcţional din 1968 

până în 1990 în mina Spac au căpătat o faimă deosebită. Acolo, la 21 mai 
1973, după ce un prizonier a fost maltratat, a avut loc cea mai mare 
răscoală împotriva guvernării comuniste, suprimată brutal. Prizonierii 
politici au fost trimişi în mod deliberat în lagăre alături de infractori. În 
1987, aproximativ 850 de persoane erau încă deţinute acolo. În cazul 
Iugoslaviei, insula Goli Otok din Dalmatia de Nord a devenit simbolul 
gulagului. Oameni care fuseseră anterior actori ai violenței extreme au 
fost adesea încarceraţi acolo: cadre ale partidului comunist, inclusiv gru- 
puri de partizani care se pozitionaserä de partea lui Stalin în 1948, si 
alti oponenți locali ai lui Tito, precum naționaliști macedoneni. La fel ca 
în România, regimul a încercat să-i facă pe deţinuţi să-i chinuie psihic 
şi fizic pe alti deţinuţi, pentru a-i distruge mental. Pe Goli Otok, Tito a 
scăpat de o parte semnificativă a tovarășilor săi din vremurile partiza- 
natului și a pus astfel bazele exercitării puterii personale. 

Lagărele erau doar aparent caracteristici ale etapei staliniste. Asta 
deoarece, după scurtele valuri de eliberări sau amnistii (1953 în Bul- 
garia) au urmat faze de duritate — lagărul de la Belene a fost curând pus 
din nou în funcţiune, printre altele pentru membrii minorităţii turce. 
Albania și-a menţinut sistemul de lagăre de muncă forțată până în ultima 
fază a comunismului. De asemenea este important de menţionat că, spre 
deosebire de regimurile est-europene, represiunea a crescut după 1956, 
deoarece regimurile şi-au asigurat poziţia prin arestări în masă și campa- 
nii de teroare, iar colectivizarea agriculturii a fost finalizată în Bulgaria 
si în România în acest climat. 

Infractiunile aproape că nu au fost investigate. În România, după 
1965, dictatorul Nicolae Ceaușescu a folosit reabilitarea lui Pătrășcanu 
și a altor comuniști condamnaţi de predecesorul său doar pentru propria 
poziţie în interiorul partidului și descurajarea susținătorilor predeceso- 
rului său. Albania a urmat modelul Uniunii Sovietice staliniste, în care, 
la fel ca în anii '30, la Moscova, cei responsabili de aparatul represiv erau 
epurati în mod repetat. Dintre președinții Comisiei pentru exil au fost 
impuscate şase persoane (inclusiv actori violenti precum Kadri Hazbiu, 
1922-1983, si Beqir Balluku, 1917-1974), iar cinci au fost arestate. 

Si în Grecia, care se afla de cealaltă parte a Cortinei de Fier, sistemul 
de insule pentru exil și lagăre s-a încheiat abia în 1974, odată cu căderea 
dictaturii militare. Si aici evoluţia a fost oscilantá. Guvernele conserva- 
toare naționaliste au întemnițat sau deportat adversarii politici — în acest 
caz, susţinători ai comuniștilor — în primii ani de după războiul civil (apro- 
ximativ 14.000 de oameni la sfârșitul anului 1951, aproximativ 1.400 în 
1961). După o relaxare temporară, dictatura coloneilor (1967-1974) a 

recurs din nou la exiluri extinse pe insule-inchisori precum Hagios 
Eustratios, Leros sau Gyaros. Stängistii au fost adesea torturati sub 
regimurile militare. 

Întreaga întindere a Gulagului balcanic de pe ambele părţi ale 
Cortinei de Fier este un subiect puţin cercetat şi încă suprimată în mare 
parte în cultura comemorativă oficială din fostele ţări comuniste, in 
special în Albania, Bulgaria si România.” 


Rezistenţa armată 


Rezistenţa contra dictaturilor comuniste este de obicei asociată cu Eu- 
ropa Centrală si de Est. Revoltele din Polonia (1950), din RDG (1953) si 
mai ales din Ungaria (1956) sunt repere în Războiul Rece. Abilitatea de 
a rezista în acest fel este văzută ca dovadă a voinţei unei societăţi de a 
se afirma, chiar și în situaţii aproape fără speranţă. După căderea co- 
munismului, societățile balcanice s-au măsurat după aceste modele şi 
au ridicat problema propriilor lor forme de rezistenţă. Era vorba despre 
demnitate și potenţialul de a dezvolta o nouă societate democratică în 
contrast cu comunismul. Această nevoie a fost deosebit de puternică în 
ţările in care comuniștii nu au ajuns la putere prin război civil: Bulgaria 
şi România. Acest interes social contrastează cu lipsa de interes adesea 
ostentativă a cercetătorilor occidentali. Rezistenţa contra dictaturilor 
comuniste este frecvent văzută în cercurile intelectuale occidentale ca 
o rămășiță a Războiului Rece. Prin urmare, interesul cercetării in 
Occident evită faza timpurie extrem de violentă a dictaturilor comuniste. 

Cu toate acestea, preocuparea uneori aproape obsesivă si supraeva- 
luarea rezistenţei în țările foste comuniste înseamnă totuşi că grupurile 
anticomuniste individuale nu sunt destul de clar diferenţiate. Comuniştii 
erau dușmani ai democraţiei, dar asta se întâmpla și în rândul dusmani- 
lor comuniștilor. O premisă importantă pentru rezistenţă a fost speranţa 
în intervenţia Occidentului. Faptul că vor veni britanicii sau americanii 
a fost o credință fermă timp de circa un deceniu în rândul multor persoane 
din România, Bulgaria sau Albania, încă hrănită de războiul din Coreea. 
Doar reprimarea revoltei maghiare din 1956 si pasivitatea aparentă a 
Occidentului au pus capăt acestei așteptări. În Bulgaria, rezistența ar- 
mată a implicat în jur de 20.000 de oameni. În multe locuri s-a format 
din autoapărare împotriva violenţei terorii comuniste. În prima fază a 
fost adesea dusă de foști ofițeri si luptători ORIM, adică oameni cu expe- 
rientä de luptă. La fel ca partizanii, luptătorii au urcat în munţi, urmând 
astfel tiparele socio-culturale tradiționale. Au devenit cunoscuţi si sub 


226 BALCANII ÎN SECOLUL XX 


numele de munteni (gorjani). Bulgaria împărțea o graniţă cu Grecia 
necomunistă, dar zguduită de război civil. Cu toate acestea, la fel cum 
Stalin nu i-a susținut pe comuniștii greci, rezistenţa bulgară a primit 
puţin ajutor substanţial prin Cortina de Fier care se cobora - și care a 
fost destul de imperfectä în Balcanii de Sud până în 1949. După ruptura 
dintre Tito și Stalin, graniţa bulgaro-iugoslavă s-a transformat din nou 
într-o zonă de conflict, Iugoslavia promovând anumite grupuri de gherilă. 
Grupurile de luptători au rămas însă mici și fără conducere centrală. 
Având în vedere superioritatea militară a regimului, s-au limitat să se 
retragă în munţi. Un al doilea val de rezistență armată a avut loc oca- 
zional în anii '50, când a izbucnit rezistenţa spontană faţă de colectivi- 
zarea agriculturii. Cu toate acestea, muntenii nu au reprezentat o 
ameninţare politică și militară pentru regimul comunist. 

Și în România, foști ofițeri precum generalul Aurel Aldea (1887-1949) 
şi cadre naţionaliste de dreapta (legionari) au jucat un rol important, 
dar nici aici nu a existat o organizaţie centrală. Rezistenţa a trăit din 
sprijinul comunităţilor locale si, la fel ca în Bulgaria, mitul munților ca 
loc de rezistenţă a avut o importanţă deosebită. Luptătorii anticomuniști 
şi-au bazat imaginea de sine pe simboluri precum eroul popular transil- 
vänean din 1848, Avram lancu (1824-1872). Grupurile de rezistenţă au 
fost active în Transilvania, Banat, dar si în câmpia Dobrogei. La fel ca 
în Bulgaria, s-au alăturat multi țărani nemulțumiți și, tot ca în Bulgaria, 
colectivizarea agriculturii a intensificat voința de a rezista. Posibilităţile 
erau totuși reduse, mai reduse decât în Bulgaria, din moment ce Româ- 
nia era înconjurată complet de ţări comuniste. Serviciul secret comunist 
al Securităţii a reușit să distrugă grupurile de rezistenţă; mulţi luptători 
din Rezistență au fost ucişi în acest proces. Din cauza tăinuirii cauzelor 
morţii, nu se cunoaște numărul lor exact. În nici un moment nu au 
ameninţat puterea comuniștilor. Dar, la fel ca în Bulgaria, au fost mult 
timp un ghimpe în coasta regimului. 

În Balcanii de Vest, după victoria militară a comuniștilor în războiul 
civil, posibilitatea rezistenței era limitată. Singurul lucru favorabil era 
apropierea de Italia si, prin urmare, sprijinul din partea Occidentului. 
Acesta din urmă a încercat în mod repetat să răstoarne regimul comu- 
nist încă tânăr din Albania prin misiuni secrete mai mici, tot pe funda- 
lul Războiului Civil Grec. Totuși, aceste acţiuni nu au reușit, din cauza 
infiltrării sovietice a serviciului secret britanic. În Croaţia si Bosnia, 
membrii Ustasa au format o gherilă (Krizari/Cruciatii) care, la fel ca în 
alte ţări, nu avea o conducere uniformă, dar care, spre deosebire de uni- 
tätile muntenilor, a acţionat împotriva oficialilor comuniști. În Albania 

de Nord si Kosovo, luptátorii anticomunisti albanezi din rezistentá au 
fost zdrobiţi de forţele guvernamentale iugoslave si albaneze. În Kosovo 
s-au format apoi organizaţii secrete, combătute cu înverșunare de către 
statul iugoslav până la jumătatea anilor eo. Conflictul din Cominform 
a intensificat represiunea, deoarece albanezii iugoslavi erau considerați 
a cincea coloană a Albaniei loiale lui Stalin (1948).? 


Partidele comuniste din faza stalinistă 


În 1948, cu excepţia Greciei, partidele comuniste au ajuns la putere în 
întreaga zonă balcanică după faza de tranziţie a guvernelor multiparti- 
nice de fațadă. Bulgaria și Iugoslavia au cunoscut uneori partide comu- 
niste puternice în perioada interbelică, dar acestea au fost distruse sau 
ţinute sub control de instituţiile de securitate. Comuniștii iugoslavi, care 
au putut să îşi recruteze membrii din mișcarea de partizani, aveau o 
bază mai largă; cazul albanez a fost similar. Instituirea structurilor de 
partid s-a derulat paralel cu preluarea puterii după modelul sovietic, 
adică așa-numitul centralism democratic şi dominaţia partidului asupra 
statului. Crearea cadrelor a fost deosebit de dificilă în Balcanii de Est, 
unde nu existau aproape deloc (Bulgaria) sau deloc structuri de partid 
(România). Grupurile comuniste de la conducere din Balcanii de Est si 
de Vest au diferit considerabil. În anii '30, numerosi comuniști din Bal- 
cani locuiseră la Moscova, unde fuseseră formaţi si traumatizati de epu- 
rarea stalinistă. Bulgarul Gheorghi Dimitrov jucase un rol proeminent 
în Comintern. Pe de altă parte, Tito, care locuise și el la Moscova, scă- 
pase la timp de atmosfera ucigasä din Comintern si își formase propria 
sa sferă de putere în tara natală. Comuniştii albanezi erau dependenţi 
de el într-un mod aproape vasal. 

În Bulgaria și România, cadrele comuniste s-au împărțit în moscovite, 
care îi păreau mai loiale lui Stalin datorită devotamentului lor absolut, 
şi cele din țară. Acestea din urmă au fost adesea închegate într-un grup 
prin experienţe comune de detenţie. În primii ani de guvernare comu- 
nistă, aceste grupuri interne de partid, cu puţine diferențe ideologice, 
s-au implicat în lupte interne dure pentru putere. În cazul românesc, 
acestea au început cu uciderea liderului de partid Stefan Foris (1892- 
1946) de către grupul „din închisori“ din jurul lui Gheorghe Gheorghiu-Dej 
(1901-1965), urmat de excluderea (1948) și execuția (1954) lui Lucrețiu 
Pătrășcanu (1900-1954). Primul caz se referea pur și simplu la putere, 
al doilea caz era unul dintre puţinii comuniști indigeni intelectuali care 
atinsese și niște tonuri naţionaliste. Luptele dintre facțiunile românești 

aveau si o conotaţie etnică, multi dintre comuniștii din grupul de la 
Moscova fiind de origine maghiară, evreiască, bulgară sau ucraineană. 
Evreii au fost in mod special suprareprezentati în funcţiile de partid 
înalte în raport cu ponderea lor din totalul populaţiei, dar în iunie 1947, 
80% dintre membrii partidului erau etnici români și doar 4% evrei (un- 
guri 12%). În serviciul secret, în 1949, etnicii români constituiau 83% din 
personal, evreii 10% si ungurii 6%. Acest lucru a devenit semnificativ 
atunci când Stalin a declanșat o campanie antisemită (conspirația me- 
dicilor) în ultima sa etapă de viaţă, căreia, transferată în România, i-au 
căzut victime unele persoane responsabile pentru violențe precum Ana 
Pauker (1893-1960) și Vasile Luca (de fapt Läszlö Luka, 1898-1963) în 
1952. Personajul de frunte dintre foștii deținuți, Gheorghiu-Dej, a ieșit 
victorios din luptă. Ca si Dimitrov, a înțeles cá isi datorează puterea 
supunerii față de Stalin. 

Tabuizarea intrigilor partidelor înainte de 1989 si fascinația particu- 
lară a luptelor factiunilor intracomuniste explică interesul extraordinar 
pentru cercetare al posterităţii. Categorii precum „bun/rău“ sau „mode- 
rat/radical“ fac cu greu dreptate dinamicii, deoarece a fost o luptă pentru 
putere între staliniști convinși. În Bulgaria, spre deosebire de România, 
prin Gheorghi Dimitrov partidul avea un lider cunoscut pe plan inter- 
naţional, care era complet devotat lui Stalin. Dimitrov a fost chiar mai 
util după moartea sa, ca o figură de cult a comunismului bulgar. 1948 a 
fost anul epurării şi în Bulgaria, ceea ce poate fi privit pe fundalul unui 
val general de epurare în partidele vasale sovietice. Subiecte ale unuia 
dintre procesele-spectacol tipice stalinismului din Europa Centrală și 
de Sud-Est au fost Trajto Kostov (1897-1949), iar în Albania, după cum 
am mai menţionat, Koci Xoxe, ajuns aproape atotputernic. La fel ca in 
România, un comunist local a ajuns în vârf, Vălko Cervenkov (1900- 
1980). Impärtäsea cu Gheorghiu-Dej câteva elemente biografice: origini 
simple, intrarea timpurie în partid, participarea la acte de violență. 
Spre deosebire de Dej, el fusese însă format de o şedere de 20 de ani în 
Uniunea Sovietică si, spre deosebire de Dej, avea si o educaţie intelec- 
tuală solidă si o reţea internaţională de contacte. Ambii dictatori l-au 
imitat pe Stalin, ceea ce a însemnat că partidul a dezvoltat un cult al per- 
sonalitätii asemănător cu cel al lui Stalin, care le-a atribuit realizări 
deosebite în toate domeniile politicii si culturii. 

Dictatorii din Balcanii de Vest au practicat și ei un cult pronunţat al 
personalităţii. Ambii au dominat în 1948 concurența intrapartinică, 
Hoxha împotriva titoistilor, Tito împotriva stalinistilor. Toţi cei patru 
dictatori și-au bazat puterea pe represiune în partid si împotriva 

disidentilor politici. În ciuda diferenţelor în politica de putere, metodele 
lor de guvernare în deceniul stalinist abia dacă s-au diferențiat. Instru- 
mentele centrale ale puterii erau partidul și serviciile secrete. 

Anul conflictual 1948 a servit tuturor liderilor comuniști ca, prin 
excluderi extinse, să-și aducă sub control organizaţiile lor în creștere 
rapidă. În Bulgaria, unde numărul membrilor de partid s-a ridicat de la 
14.000 la aproximativ jumătate de milion între august 1944 și 1948, 20% 
dintre membrii partidului au fost expulzați din partid. 

În România, numărul membrilor de partid a explodat literalmente 
de la aproximativ 2.000 (1944) la 803.000 (decembrie 1947). Într-o ţară 
fără tradiţie comunistă, acest lucru a fost posibil numai prin includerea 
tuturor celor care doreau să se alăture noii puteri. Ana Pauker nu s-a 
ferit nici să încheie un acord de pacificare cu legionarii antisemiti. Aripa 
proletară a legionarilor a acţionat astfel ca o trupă de şoc a comuniștilor 
față de partidele democratice. Când acestea au fost distruse în 1948, le- 
gionarii, care și-au jucat rolul de „idioţi utili“, au devenit unul dintre 
principalele grupuri-tintä ale represiunii comuniste. În ciuda epurărilor 
partinice, a devenit clar că PC-urile din Balcani au mers pe căi diferite. 
În Albania, Hoxha a urmat modelul unui partid de cadre, în timp ce în 
celelalte trei țări PC s-a dezvoltat într-o mișcare de masă cu un număr 
mare de membri.’ 


ANUL-CHEIE 1956 


Congresul XX al Partidului Comunist al Uniunii Sovietice din februarie 
1956 marcheazá un moment de cotiturá nu numai in istoria celei de-a 
doua superputeri, ci si a statelor sovietice vasale. În discursul sáu secret, 
Nikita Hrusciov (1894-1971) s-a distantat de unele elemente esentiale 
ale dictaturii staliniste. Pentru partidele comuniste din Balcani si condu- 
cerea lor, care, cu exceptia Iugoslaviei (dupá 1948), au adoptat modelul 
stalinist cu cea mai mare loialitate — de la cultul personalitátii din jurul 
liderului la colectivizarea agriculturii si industrializarea fortatá — se 
punea întrebarea supravieţuirii politice într-un mediu schimbat radical. 
Vor urma calea destalinizării? 

Schimbările politice fundamentale au fost întotdeauna utilizate în 
tradiţia bolșevică pentru a reglementa luptele de putere intrapartinice. 
Conform acestei logici, liderii partidului fideli lui Stalin, Enver Hoxha 
în Albania, Gheorghe Gheorghiu-Dej în România si Välko Cervenkov în 
Bulgaria, erau ameninţaţi. Un dezghet precum în Uniunea Sovietică i-ar 

fi pus la îndoială pe ei şi legitimitatea politicilor lor. Conform logicii 
staliniste, o menţinere a liniei i-ar fi transformat în deviationisti. În 
Balcani însă, această criză nu i-a avantajat pe reformatori (sau oportu- 
nisti care doreau să profite de noul vânt de la Moscova pentru a avansa), 
ci pe stalinisti. Nu a existat o liberalizare după un deceniu de teroare 
generală, ci o continuitate politică și, în mare măsură, personală la sfâr- 
situl perioadei, însoţită de un alt val de represiune și colectivizare. 

Începutul destalinizării în Uniunea Sovietică ar fi putut amenința 
regimurile din Balcani. Primele semne au venit deja în anul morţii lui 
Stalin. În 1953, nu numai în RDG a avut loc o revoltă populară. În 
Bulgaria, lucrătorii din industria tutunului din Plovdiv și Haskovo s-au 
opus cerinţelor politicii industriale comuniste. Partidul le-a răspuns 
rapid cu promisiunea de a îmbunătăţi condiţiile de muncă. 

Rezistenţa s-a stins în scurt timp în România, trei ani mai târziu. 
Revolta maghiară din octombrie 1956 a acţionat ca declanșator și model. 
Minoritatea maghiară din Transilvania, in special, dar si studenţii bu- 
curesteni au fost impresionați, scânteia s-a aprins mai ales la Cluj si 
Timișoara, unde au avut loc mitinguri masive împotriva regimului. Apa- 
ratul represiv de stat a ţinut însă situaţia sub control. Teama partidului 
de o revărsare a rezistenţei din Ungaria s-a dovedit a fi exagerată, dar 
a avut consecinţe drastice pentru politică. Regimul a folosit resentimen- 
tele antimaghiare ca resursă de putere. Devierea de la internationalis- 
mul propagat oficial a devenit clară. România a participat la reprimarea 
revoltei populare în vecinul său de la vest, subliniind loialitatea față de 
Uniunea Sovietică. Acest lucru s-a aplicat și Bulgariei, si Albaniei. Revolta 
maghiară a arătat clar că stalinistii erau bine angrenati în Balcani. Erau 
convinși că orice relaxare ameninţa puterea partidului. 

Potenţialul de rezistenţă în Balcani a fost mult mai mic decât în 
Europa Centrală si de Est. Războaiele civile si represiunea de după 1945 
si reprimarea mişcărilor de gherilă din munţi slăbiseră forța de mobili- 
zare a unei opoziții armate. Tradițiile rezistenţei civile au fost slab dez- 
voltate în Balcani, comparativ cu Europa Centrală si de Est. 

Anul 1956 a trimis un mesaj esenţial societăţilor din Balcanii comu- 
niști: stăpânirea comunistă va fi de durată. Oamenii trebuiau să se 
obisnuiascá cu ea. Dar și regimurile au trebuit să își adapteze politicile 
la noua situație, atât intern, cât si extern. 

Situaţia regimurilor comuniste din 1956 nu a fost ușoară. Un deceniu 
de dictatură stalinistă crease o economie planificată cu deficiențe generale, 
uneori chiar foamete. Ţări precum Albania si Bulgaria trebuiau inceti- 
nite de Moscova în dorința lor de a imita modelul stalinist, de exemplu 

prin colectivizarea agriculturii sau înfiinţarea pripită a unei armate. La 
fel ca în Uniunea Sovietică, un strat de cadre comuniste si membri ai 
forţelor de securitate s-au bucurat de avantaje materiale în comparaţie 
cu sărăcia în care trăia majoritatea populaţiei. Legitimitatea regimuri- 
lor a rămas scăzută — cea mai mare în statele cu o bază de masă a par- 
tizanilor de război — din cauza aparatului represiv. Un deceniu de teroare 
deschisă intimidase societăţile ţărilor comuniste. 

Dacă au existat lupte pentru putere, acestea au avut loc în cadrul 
partidelor comuniste. În Bulgaria, conducerea partidului a reacţionat deja 
după moartea lui Stalin și a eliberat prizonierii din lagăre și persoanele 
strămutate forţat. Cultul personalităţii a fost redus după semnele de la 
Moscova și a fost preluat modelul sovietic de conducere colectivă. În timp 
ce Cervenkov a continuat să controleze statul, Todor Jivkov (1911-1998) 
a preluat partidul. În curând a devenit evident că controlul partidului 
era cheia puterii pe plan intern. Politica de supunere demonstrativă în 
faţa Uniunii Sovietice i-a adus victoria lui Jivkov în lupta pentru putere 
cu Cervenkov. În 1956, partidul bulgar și-a pierdut credinţa că poate 
promova comunismul ca ideologie superioară a maselor. Odată cu sfâr- 
şitul terorii de masă și cu o îmbunătăţire treptată a situaţiei materiale, 
partidul a făcut o ofertă la care societatea a reacţionat abtinändu-se de 
la disidenta deschisă și prin diferite forme de conformism. 

În Albania, Enver Hoxha a încercat inițial să păstreze secretul eve- 
nimentelor din Uniunea Sovietică. Când în partid au apărut critici ale 
conducerii și privilegiilor sale, Hoxha a pierdut doar un scurt timp con- 
trolul. A reacţionat si și-a consolidat poziţia. Adversarii săi fuseseră 
recrutaţi dintre foști oameni plătiţi de partidul de la Moscova. De fapt, 
ei impuneau doar cerința de a imita modelul sovietic. Aceasta s-a ciocnit 
cu pretenţiile de putere ale dictatorului, care au predominat. În 1956 au 
apărut primele rupturi între Tirana şi Moscova. 

Una dintre consecinţele destalinizării sovietice a fost revizuirea po- 
liticii iugoslave a lui Stalin. Hrușciov și Tito s-au apropiat și pe fondul 
crizei ungare. Pentru Albania, care fusese de partea Uniunii Sovietice 
în conflictul din Cominform, asta a însemnat o lovitură, mai ales că Tira- 
na susţinea că Iugoslavia provoca tulburări în Ungaria si în Polonia. Dar 
asta nu era tot: Hoxha l-a privit și pe Tito ca pe un adversar ideologic si 
a văzut o trădare a dogmei staliniste în politica sovietică de relaxare. 
Potenţialul de tensiune a fost sporit de politica comercială externă so- 
vietică, care, în cadrul CAER, le-a atribuit statelor din Balcani rol de ţări 
agrare si furnizori de materii prime, în timp ce acestea au insistat să-și 
construiască propria industrie grea bazată pe modelul stalinist. Iu- 

goslavia, pe de altă parte, s-a eliberat de dependenţa de sprijinul militar 
occidental în 1956 şi a subliniat încă o dată apartenenţa sa la lumea 
comunistă, chiar dacă nu ca vasal sovietic. 

În 1956, şi România a început să se miște spre o retragere treptată, 
dar mai puţin radicală, în politica externă, faţă de Uniunea Sovietică. 
Loialitatea în momentul revoltei maghiare a fost compensată atunci 
când România a scos Armata Rosie din țară în 1958. Asta a sporit au- 
tonomia politică a partidului. În interior, dictatorul Gheorghiu-Dej a 
eliminat fără efort o frondă slab organizată a doi comuniști de frunte, 
Miron Constantinescu (1917-1974) Si Iosif Chisinevschi (născut ca Jakob 
Roitman, 1905-1963), si chiar şi-a întărit puterea eminamente stalinistă. 
Gheorghiu-Dej a intensificat represiunea prin arestări la scară largă. 
Populaţiei i-a fost semnalat că retragerea sovietică nu însemna usurarea 
dictaturii. Dimpotrivă, acest lucru trebuia asigurat doar printr-o inti- 
midare extinsă a oamenilor. Cu toate acestea, a apărut un nou fenomen: 
regimul a recurs la nationalism ca nouă resursă de guvernare, strategie 
dezvoltată in anii Go. 1956 nu a adus sunetul dezghetului în Balcani. 
Mai degrabă, regimurile și liderii lor au rămas pe poziţii, în Albania și 
România chiar mai ferm ca niciodată, in şaua stalinistă. 


REVOLUȚIA STALINISTĂ A SOCIETĂȚII ȘI ECONOMIEI 


Sfârșitul (parţial) al Balcanilor țărănimii 


Comuniştii au pornit de asemenea în Balcani cu scopul de a transforma 
societatea în toate sensurile ei, prin implementarea unei învățături pre- 
supus ştiinţifice. Comunismul și susținătorii săi se caracterizează printr-o 
relaţie aproape religioasă — credinţa în corectitudinea doctrinei. Primatul 
ideologiei asupra argumentelor factuale ai asupra condiţiilor sociale re- 
ale și mai ales economice au modelat toate regimurile comuniste din 
Balcani. Putem spune chiar că Albania, România și Iugoslavia au avut 
un nivel deosebit de ridicat de ideologizare a politicilor economice și 
sociale, chiar în comparaţie cu comunismele anilor oo. 

În general, pentru Europa de Est sub stăpânirea comunistă se ia în 
considerare o periodizare în care faza societăţii de consum comuniste de 
la sfârşitul anilor ’50 încoace urmează stalinismului plin de privatiuni 
pentru majoritatea populaţiei. În această perioadă, așa spune teoria, 
regimurile au redus presiunea ideologică asupra populaţiei și au cres- 
cut investiţiile în industria bunurilor de larg consum. S-a ajuns la un 

compromis tacit — se renunță la rezistenţă, dar cu adaptare sau loialitate 
printr-o gamă largă de comportamente, în schimb partidul şi statul re- 
nuntä la teroarea fátisá, imbunätätind în schimb condiţiile materiale 
de viaţă si acordând dreptul la mici spaţii private de manevră. Această 
periodizare este discutabilă pentru Balcani. După cum am menţionat, 
destalinizarea nu a avut loc în Albania, Bulgaria și România, iar schim- 
bări politice fundamentale au avut loc în Iugoslavia doar la mijlocul 
anilor "Go. Bulgaria, România și Iugoslavia și-au croit propriul drum în 
societatea comunistă de consum, dar România a rupt această strategie 
în 1981 și, alături de Albania, a crescut represiunea si autarhia radicală 
în anii '80. 

Ceea ce lansaseră comuniștii ca model stalinist și revoluţie socială 
în a doua jumătate a anilor '40 a avut o viaţă mai lungă în Balcani decât 
în Europa Centrală și de Est, unde moartea lui Stalin și politicile lui 
Hrușciov şi-au arătat roadele. Prin urmare, periodizarea trebuie să fie 
nuanțată. Acest lucru se aplică mai puţin pentru începutul tulburărilor 
staliniste din Balcani, atunci când regiunea mersese în ritm cu Moscova 
şi cu blocul estic emergent. Abordarea comună sub conducerea sovietică 
fusese stabilită odată cu fondarea Cominformului la Schreiberhau, în 
Silezia Inferioară, în septembrie 1947 și, în același timp, fusese luată 
decizia de a refuza ajutorul economic american. 

Nucleul modelului economic stalinist extrem de ideologizat au fost 
colectivizarea agriculturii și construirea unei industrii grele care să fie 
finanțată de populația națională. Aceste măsuri au fost puse în aplicare 
cu sacrificii enorme în rândul populaţiei, în sensul ideologiei vindecă- 
toare chiliastice a bolșevicilor. Această politică, la fel ca înainte în Uniu- 
nea Sovietică, a însemnat sfârșitul vechilor societăţi agrare din Balcani, 
în Albania, Bulgaria și România. 

În ochii comuniștilor, societatea tradiţională a satului și modelele ei 
culturale (de exemplu, dorința de proprietate privată asupra terenurilor) 
au reprezentat un obstacol în calea progresului economiei si societăţii, 
necesar din punct de vedere istoric conform învăţăturii marxiste. În 
această privință, partidul era pregătit să zdrobească rezistenţa prin 
violenţă și să educe oamenii prin constrângere spre fericirea lor (presu- 
pusă). Scopul era crearea unui Om Nou de tip comunist. Comuniștii 
voiau astfel să taie nodul gordian al chestiunii agrare. Spre deosebire 
de socialiștii agrarieni din perioada interbelică, ei nu credeau în puterea 
internă de schimbare a societăţii rurale. Acest lucru trebuia să fie depă- 
sit prin măsuri coercitive ale statului. Colectivizarea agriculturii a fost 
descrisă în ultima prezentare bulgară a comunismului de către Ivajlo 

Znepolski si coautori drept o reală modificare genetică a societăţii. În 
Albania, Bulgaria și România, unde colectivizarea în etape a fost finali- 
zată până la începutul anilor '60 — în anii '8o a urmat o inásprire mai mare 
în Albania și România — regimurile au revoluţionat complet societăţile 
micilor țărani: terenurile micilor proprietari au fost expropriate si gru- 
pate în ferme colective sau ferme agricole pe scară largă. Milioane de 
ţărani au migrat în orașe si au fost folosiţi acolo ca forță de muncă ieftină 
pentru a construi o industrie grea. 

Țăranii care au rămas în sate au pierdut noţiunea de proprietate, de 
pământ propriu, de iniţiativă proprie şi chiar și propriul mod de a gândi, 
ca urmare a politicilor forţate ale statului. În plus, populaţia rurală a 
rămas dezavantajată față de populaţia urbană în toate statele comu- 
niste: salariile și beneficiile sociale mici, aprovizionarea și infrastructura 
mai proaste, ofertele culturale și mobilitatea restrânse sunt — cu unele 
diferente considerabile în funcţie de ţară — elemente ale acestui deza- 
vantaj. Viitorul si viaţa mai bună se aflau predominant în orașele care 
s-au dezvoltat rapid, ceea ce în Bulgaria și în special în Albania a dus 
la restricţii oficiale de anvergură asupra libertăţii de mișcare în interi- 
orul ţării. Cele mai radicale regimuri au fost cele din Albania și România, 
care au redus ultimele resturi de grădini private și crescătorii de ani- 
male mici în anii '80 sau au vrut să înlocuiască satele cu noi așezări 
agricole. Täranii au avut parte de o situaţie dificilă si în partidele comu- 
niste, care, în ciuda majorităţii copleșitoare a ţărănimii din societate, nu 
aveau încredere în populaţia rurală, conform modelului bolșevic. 

Colectivizarea si construcţia unei industrii grele bazate pe dogma 
stalinistă au mers mână în mână din 1949 — Bulgaria fiind cea care a 
dat tonul. Cercetările au arătat recent că economia planificată de stat 
în Balcani nu este o inovaţie introdusă de comuniști. Într-adevăr, guver- 
nele interbelice din toate țările balcanice interveniseră puternic în eco- 
nomie și o influentaserä prin măsuri de control de stat — de la măsuri 
protectioniste până la crearea agenţiilor de stat pentru comerțul cu ce- 
reale sau tutun. Deci, pe de o parte, nici o economie de piață liberă nu a 
fost transformată forțat într-un sistem stalinist. Pe de altă parte, statele 
interbelice respectaseră proprietatea privată și nu folosiseră violența în 
politica economică. Nici amalgamarea gospodăriilor țărănești în coope- 
rative nu a fost o inovaţie — dar diferenţa au făcut-o iarăși voinţa si 
absenţa controlului și a constrângerii statului. 

Cercetările recente privind colectivizarea agriculturii doresc să 
nuanteze imaginea actorilor comuniști violenti și ai țăranilor ca obiecte 
ale politicii lor. De fapt, viteza și radicalitatea colectivizării au fost 

controversate în rândul conducerii române (Ana Pauker a pledat pentru 
prudenţă tactică, Gheorghiu-Dej a susţinut acţiunea radicală). Studiile 
locale si regionale confirmă de asemenea amploarea acţiunii actorilor 
locali, atât a reprezentanţilor regimului, cât și a ţăranilor care au încer- 
cat să negocieze cu primii. Totuși, aceste mici spaţii de manevră și coordo- 
narea deseori inadecvată a acţiunilor de stat și de partid pe tot cuprinsul 
țării nu schimbă condiţiile generale şi obiectivul comuniștilor: subjugarea 
şi distrugerea economică, socială și psihică a satului. A existat o rezistenţă 
locală contra colectivizării din Iugoslavia până în România, care s-a rás- 
pândit în multe regiuni, dar nu a fost niciodată coordonată. Rezistenţa 
țăranilor a fost disperată, spontană, fără conducere și coordonare - si, prin 
urmare, a rămas fără speranţă. Rezistenţa impunea ca regimurile să exer- 
cite o anumită prudenţă. Cu toate acestea, scăderea producţiei si haosul 
care au declanșat măsurile coercitive pripite au fost mai periculoase. 

Prin urmare, colectivizarea a avut loc cu turbulente: în Bulgaria a 
început cu o reformă funciară în 1946, care a fost modestă din cauza 
lipsei de proprietăți mari, în timp ce în România marii proprietari de 
pământ și minoritățile etnice au fost expropriati pe scară largă. De ase- 
menea, tulburarea socială și naţională a afectat Iugoslavia. În 1948 a 
fost declarată intensificarea luptei de clasă în Bulgaria. Cu o serie în- 
treagă de măsuri, care au fost folosite și în celelalte state după modelul 
sovietic, ţăranii trebuiau să-și transfere proprietăţile constând în tere- 
nuri, animale și utilaje la cooperative: cote mari pentru livrări obligato- 
rii, preţuri mici de achiziție ale statului, restrângerea proprietăţilor, 
presiune fizică și psihică. Din Uniunea Sovietică a fost preluată de ase- 
menea împărțirea fermierilor în culaci, ţărani mijlocii si mici. Acestea 
nu erau atât categorii pur economico-sociale, în ciuda definiţiilor oficiale 
(precum angajarea de lucrători salariaţi). Mai degrabă, clasificarea a 
servit pentru a duce lupta de clasă la sat. Plasarea în categoria culacilor 
a fost asociată cu o discriminare socială severă (incluzând aproviziona- 
rea cu alimente simțitor mai proastă) — cine era culac însă decideau re- 
prezentantii locali de partid. De asemenea, au găsit/inventat culaci si 
acolo unde nu exista aproape nici o diferenţiere socio-economică în sat. 
La fel ca în Uniunea Sovietică, regimurile şi-au recrutat adepţii la sate 
din oameni marginalizati, cărora le-au dat puterea. De asemenea, au 
încercat să exploateze conflictele din interiorul satelor, să spargă solida- 
ritätile rurale și, acolo unde asta nu a fost posibil, să demoralizeze comu- 
nitátile satului prin violență tintitä si umilirea țăranilor respectabili. 

Ura de clasă a comuniștilor din Bulgaria a mers atât de departe, 
încât Stalin a trebuit să intervină in 1949 și 1951, deoarece începuse să 

apară o criză a alimentelor în haosul agricol; Albania a trebuit să își 
oprească demersurile în 1951. Foametea a servit regimurilor ca pârghie 
împotriva ţăranilor care opuneau rezistenţă. În ciuda represiunii guver- 
namentale si a sarcinilor fiscale ridicate, țăranii privati au continuat să 
producă mai bine decât cooperativele din anii ’50. Studiile de caz din 
Banatul românesc, de exemplu, arată că administrarea necorespunză- 
toare, dezorganizarea, delincventa și deficitul au predominat în fermele 
colective, în condiţiile în care ţăranii necalificaţi sau cei care erau demo- 
tivati în urma măsurilor violente au rămas departe de munci sau lucrau 
doar parţial câmpurile. La fel ca în Uniunea Sovietică, carnea, produsele 
lactate si legumele proveneau în principal de la ţărani privaţi sau, după 
colectivizarea completă a terenurilor agricole, de pe mici parcele lăsate 
ţăranilor din colhozuri și folosite de aceștia pentru grădinărit intensiv 
si zootehnie (mai ales animale mici). Atunci când în anii "Go, în Albania, 
partidul a luat măsuri radicale împotriva acestor rămășițe de sistem 
privat — care erau necesare pentru supraviețuire —, acest lucru a declan- 
sat o criză de alimente. 

Lipsa hranei și condiţiile rurale haotice nu i-au determinat pe comu- 
nisti să își abandoneze strategia. Cel mult, au redus presiunea asupra 
ţăranilor pe termen scurt, dar au rămas fermi în scopul lor motivat 
ideologic. Ce a diferențiat Balcanii de Uniunea Sovietică au fost gradul 
si amploarea violenței de stat si a victimelor — nu au avut loc nici depor- 
tări în masă în lagărele de muncă, nici milioane de morţi prin înfometare. 
Această afirmaţie nu trebuie în nici un caz să relativizeze traumatizarea 
profundă a societăţilor în cauză sau să diminueze importanţa deportării 
a zeci de mii de ţărani în Bulgaria si România. Situaţia aprovizionării 
din Albania, Bulgaria și România a rămas adesea precară până la înce- 
putul anilor "Go. Aprovizionarea cu hrană a fost modestă, resursele fiind 
distribuite conform ideologiei comuniste de clasă. Speranţa multor fer- 
mieri că colectivizarea forțată va fi inversată după moartea lui Stalin 
nu s-a îndeplinit. 

În 1955 Bulgaria a iniţiat altă acţiune care a declanșat tulburări în 
1956. Duritatea politică de după 1956 a fost simțită in mod clar de ţărani. 
În 1956, 77% din pământ și 78% dintre ţărani erau deja organizaţi în 
colective. Între 1958 și 1962, colectivizarea în Bulgaria a fost finalizată, 
inclusiv în zonele de deal si munte. Ceea ce a diferențiat Bulgaria de 
alte ţări comuniste era crearea unor ferme de stat imense. 

In mai puţin de 20 de ani, comuniștii au transformat literalmente 
populaţia țărănească și au pus-o în mișcare, trecând metoda de cultivare 
de la proprietatea la scară mică la latifundii de stat. Bulgaria a mers 

înaintea celorlalte comunisme balcanice. Albania, care, spre deosebire 
de celelalte state comuniste de dinainte de 1945, fusese aproape pur 
agrară, a finalizat colectivizarea in 1967, sub semnul nivelării diferente- 
lor dintre urban și rural. Regimul românesc a urmat și el această preve- 
dere ideologică, care a slăbit puţin frâiele după 1956 si apoi le-a strâns 
din nou şi a impus colectivizarea până în 1962. Partidul câștigase con- 
flictul cu ţăranii. 

Cu toate acestea, lucrările mai recente indică faptul că partidul nu 
şi-a atins pe deplin obiectivele. Agricultura a fost birocratizatá; multi 
țărani au subminat directivele partidului, nu numai prin pasivitate, ci 
si prin furt si utilizarea resurselor de stat pentru parcelele private. Etica 
muncii rurale a fost afectată, nu au dispărut însă formele vechi apolitice, 
adică rezistență necoordonată, non-ideologică, rurală. Cu toate acestea, 
colectivizarea agriculturii poate fi înţeleasă și ca o colonizare interioară, 
al cărei obiect a fost majoritatea rurală a populaţiei. 

Iugoslavia a mers pe propriul drum. Regimul a iniţiat colectivizarea 
până în 1948, pe baza modelului stalinist, şi l-a urmat cu toată severi- 
tatea. În 1953, Iugoslavia a fost singurul stat comunist care a renunţat 
la lupta împotriva proprietății private țărănești. Iugoslavia și Grecia 
necomunistă și-au menţinut astfel structura de proprietate a micilor 
proprietari de pământ. Și în lugoslavia, ţăranii au rezistat puternic 
presiunii comuniste. Spre deosebire de celelalte state, au existat factori 
care explică schimbarea în rândul partidului, pe care au perceput-o ca 
înfrângere: criticile la adresa politicilor guvernamentale centrale s-au 
dezvoltat devreme în cadrul partidului la nivel local si republican. Par- 
tidul câștigase războiul civil cu ajutorul luptătorilor ţărani, pe care i-a 
glorificat în ideologia oficială si cărora le promisese dreptul de proprie- 
tate asupra terenurilor — şi nu exproprierea. În plus, au existat tensiuni 
etnice din timpul războiului între croaţi și sârbi în Croaţia și maghiari 
şi sârbi în Voivodina. Legată de colectivizare a fost si isteria războiului 
si a inamicului, după ruptura dintre Tito și Stalin: in 1949-1950, vio- 
lenta de stat a atins apogeul împotriva ţăranilor opozanți, care, la rân- 
dul lor, ca în primăvara anului 1950 la Cazin, au trecut la insurecție 
deschisă. Liderii executaţi de comuniști au fost venerati de populaţia 
regională în tradiţia eroilor libertăţii țărănești. În 1953, partidul le-a 
permis ţăranilor să părăsească fermele colective, dar a limitat proprie- 
tatea privată a terenurilor la 10 hectare. Cooperativele s-au desfiinţat 
rapid. În cele din urmă, comuniștii iugoslavi nu au îndrăznit să meargă 
la război împotriva țăranilor. Cu toate acestea, discriminarea socială 
împotriva țăranilor învingători prin privilegierea lucrătorilor urbani si 

a angajaţilor din sistemul de pensii și sistemul social a avut consecințe 
de amploare: decuplarea zonelor rurale de orașele dominate de comu- 
nism, în care au avut loc schimbări sociale majore. În timp ce Bulgaria, 
Albania si România au dorit să aplatizeze diferențele dintre oraș și sat, 
iar acest lucru a fost asumat ideologic de la sfârșitul anilor 1960, în 1953 
s-au pus bazele a două Iugoslavii, una rurală și una urbană, o falie care 
după destrămarea ţării în anii 'go avea să devină neîndoielnică.!! 


Industrializarea Balcanilor 


Odată cu răvășirea societăţii rurale, comuniștii au dorit să își atingă 
obiectivul real, o economie bazată pe industria grea. În perioada inter- 
belică existaseră în cel mai bun caz mici insule industriale în Balcani, 
cum ar fi în regiunea petrolieră din Muntenia sau în anumite părţi ale 
Banatului. Punctul de plecare pentru politica industrială comunistă a 
fost prin urmare modest, acest lucru fiind valabil pentru capital, tehno- 
logie si materii prime, numai resursele muncă şi pământ fiind disponi- 
bile din belșug. Uniunea Sovietică nu a acordat decât ajutor modest în 
primele etape ale industrializării. Dimpotrivă, în primii ani de după 
război, Moscova şi-a exploatat economic cei doi vasali prin intermediul 
companiilor mixte sovieto-române și sovieto-bulgare. 

Bulgaria, de exemplu, și-a finanţat reorientarea economică prin obli- 
gatiuni interne, prin exploatarea populaţiei rurale si prin mobilizarea 
forţei de muncă ieftine. Modelul sovietic de planificare centrală în cin- 
cinale a fost adoptat peste tot. Colectivizarea si mecanicizarea relativ 
rapidă a agriculturii au pus în mişcare numeroși ţărani care au invadat 
orașele. Această forță de muncă ieftină, completată cu mobilizarea tine- 
rilor în brigăzi de muncă, o renunțare la consum, care a provocat lipsuri 
extreme, precum și implicarea țăranilor au permis o creștere extinsă 
după model sovietic, care şi-a atins limitele în jurul anului 1960. 

Tulburările pot fi observate din exemple. Între 1946 si 1965, numărul 
lucrătorilor agricoli din Bulgaria s-a redus de la 3,16 milioane la 1,73 
milioane, în timp ce numărul lucrătorilor industriali a crescut de la 0,43 
milioane la 1,22 milioane. Nici o altă ţară europeană nu a înregistrat 
asa o creștere rapidă a ocupării forței de muncă în sectorul secundar. Ca 
si în agricultură, Bulgaria s-a bazat pe dimensiunile mari ale industriei. 
Companiile naţionalizate până la sfârşitul anului 1947 au fost grupate 
în 1951 în 20 de consortii organizate pe ramuri. În 1952 au fost create 
812 unităţi de producţie si gestiune, supuse controlului de stat. 

Si România a promovat o creștere extinsă, initial în industria de oțel, 
produse chimice mai simple și ciment, iar din anii ’50 si în produsele 

mai dezvoltate. Albania a fost permanent dependentă de ajutor economic 
străin, până in 1948 din Iugoslavia (în jur de 33 milioane de dolari ajutor 
economic), până în 1961 din Uniunea Sovietică (156 milioane de dolari 
ajutor economic, în jur de 100 milioane de dolari ajutor militar si încă 
133 milioane de dolari din ţările din Blocul de Est) și până în 1978 din 
China (838 milioane de dolari). Tara avea nevoie de asistenţa cea mai 
elementară, de la mașini, capital până la muncitori calificaţi, formatori 
si subvenţii pentru propriii studenti. La sfârșitul anilor '60, China a 
contribuit la producţia de cupru și fier, la rafinarea petrolului si la 
construcţia de fabrici textile si hidrocentrale. Datoriile enorme 
acumulate în aceste procese au fost aruncate peste bord de Albania 
atunci când au fost rupte legăturile cu binefăcătorul respectiv — a existat 
o relaţie de cauzalitate între nivelul datoriei și întoarcerea bruscă cu 
spatele către binefăcători. 

Politica economică a servit peste tot omogenizării sociale, iar în ţările 
postimperiale România si Iugoslavia, și nivelării nationale. Statul iu- 
goslav, care esuase în 1941 și fusese fondat din nou în 1945, s-a confrun- 
tat cu provocarea de a depăşi diferenţele de dezvoltare dintre nord-vestul 
posthabsburgie si sud-estul postotoman al țării. La fel ca în agricultură, 
Iugoslavia a urmat initial calea stalinistă în politica industrială, dar in 
cursul conflictului din Cominform și-a formulat din ce în ce mai mult 
propria teorie economică, concepând autoguvernarea lucrătorilor încă 
din 1946 cu obiectivul disciplinei economice. Începând din 1950, Iugoslavia 
a demonstrat lumii exterioare că sistemul iugoslav era superior sistemu- 
lui social si economic al lui Stalin si că muncitorii se implicau în decizii 
într-un socialism democratic. Dar, curând, interesul lucrătorilor pentru 
salarii mai mari, condiții de muncă mai bune si oferta de consum mai 
mare s-au ciocnit cu interesele autorităţilor centrale de partid și de stat. 
Centralizarea economiei a fost legată mult mai puternic decât în celelalte 
state comuniste de problema organizării statului şi a imaginii de sine 
politico-culturale a populaţiei: iugoslavismul centralist vs descentraliza- 
rea la nivelul republicilor naționale. Acest contrast a menţinut potenţialul 
de conflict economic si national. După moartea lui Stalin s-a dovedit de 
asemenea că multe cadre de partid din autoguvernarea muncitorească 
nu aveau în vedere o democratizare a stalinismului iugoslav, ci o măsură 
tactică în conflictul cu Stalin, a cărui venerare conflictul din Cominform 
nu o eradicase din genele ideologice ale multor membri ai partidului. 
Controversele observate cu atenţie în Occident cu privire la liderul par- 
tidului din Muntenegru, Milovan Dilas (1911-1995), care a pledat pentru 
destalinizare, au arătat clar că partidul nu doreşte să renunțe la mono- 

polul său asupra puterii. Cu toate acestea, autoadministrarea muncito- 
rilor a fost menţinută și extinsă treptat, până a devenit un pilon ideologic 
al comunismului iugoslav. Ca în alte state comuniste, acest sistem a 
trebuit să se afirme în zona tensiunii dintre cerințele ideologice si prac- 
tica economică si nu a reușit să echilibreze interesele între părțile dez- 
voltate diferit ale țării. Descentralizarea economică a ţării a promovat 
mai degrabă egoismul subrepublicilor şi a slăbit o politică economică 
naţională. Nici în Iugoslavia muncitorii nu au devenit stăpânii fabricilor 
— puterea era în mâinile noii caste a directorilor comuniști, care, datorită 
concentrării puterii în mâinile lor, au devenit potentati regionali, precum 
Fikret Abdié (n. 1939), directorul Agrokomerc în Velika Kladusa din 
Bosnia și comandant militar în războiul destrămării lugoslaviei. 

În toate ţările industrializarea a fost pusă în aplicare nu numai în 
detrimentul ţăranilor, ci si cu privatiuni pentru populaţia urbană, de- 
oarece în prima decadă și jumătate nu s-au prea făcut investiţii în in- 
dustria bunurilor de larg consum. Exemplul bulgar arată cât de mult 
efort a depus populaţia pentru a introduce modelul industrial stalinist, 
unde partea coplesitoare a investiţiilor s-a îndreptat în planul cincinal 
din 1949-1953 către industria grea. Mobilizarea tinerilor, înfățișată în 
propagandă ca începutul unui viitor luminos, a asigurat ca resursa de 
muncă să rămână ieftină până la începutul anilor "Go. Noua industrie 
nu a fost afectată doar de fluctuatia ridicată a angajaţilor (din 939.300 
de lucrători angajaţi în lugoslavia vecină în primele zece luni ale anului 
1949, doar 182.000 au rămas la locul de muncă), ci producea mai ales 
bunuri de calitate scăzută pentru CAER, a cărui creaţie a urmat consi- 
derente ideologice, și nu economice. În 1953 România, Bulgaria şi Albania 
şi-au suprasolicitat creșterea extinsă. Plana amenințarea unui haos ca 
în agricultură. În plus, capacitatea de suferinţă a populaţiei subapro- 
vizionate cu produse alimentare şi produse cotidiene și-a atins limitele. 

După moartea lui Stalin, Uniunea Sovietică a reorganizat cooperarea 
în CAER și a planificat să atribuie un rol agricol Balcanilor în cadrul unei 
pieţe socialiste comune. Acum, în mod neintentionat pentru Moscova, 
s-a dovedit puterea dogmei lui Stalin a colectivizării si industrializării 
(grele) din Balcani. Albania s-a confruntat deschis cu Uniunea Sovietică, 
iar România nu dorea să se abată de la calea modernizării staliniste, 
care prevedea înființarea propriei industrii grele. Nici Bulgaria, cel mai 
loial vasal al Moscovei, nu s-a conformat acestui punct. Naționalismul 
si politica economică s-au contopit în toate statele comuniste balcanice 
în anii ’60 - în Iugoslavia asta a însemnat ca puterea decizională să fie 
mutată la nivelul subrepublicilor, dar în celelalte state s-a menţinut un 
sistem centralizat. 

Totuși, peste tot s-a încercat folosirea industriei în scopuri de politică 
regională, adică să nu se înfiinţeze fabrici după criterii pur economice. 
România și-a creat astfel propria industrie deficitară în regiunea estică 
săracă a Moldovei, iar în Albania micile orașe provinciale au primit fa- 
brici. La fel ca în Iugoslavia, nici în România nu a fost posibilă nivelarea 
diferenţelor postimperiale de dezvoltare prin politica industrială a sta- 
tului. Decalajul economic dintre vestul posthabsburgic și fostul Principat 
al Moldovei nu a dispărut. Diferenţele din lugoslavia s-au extins şi mai 
dramatic: în ciuda extinderii industriilor şi proiectelor majore de in- 
frastructură (autostrada nord-sud, legătura feroviară Belgrad-Bar) in 
sudul postotoman (Kosovo, Macedonia), diferenţele dintre cea mai nor- 
dică republică iugoslavă, Slovenia, unde industria putea concura pe piaţa 
mondială, și cele mai sărace regiuni nu au scăzut — dimpotrivă, diferența 
a crescut. De când republicile și-au format propriile unităţi economice 
prin reformele anilor "Go, diferenţele economice au fost politizate: nordul 
s-a plâns de subvenţionarea sudului, care la rândul lui simţea o exploa- 
tare colonială ca furnizor de materii prime. Etnicizarea acestor conflicte 
de interese a pus în pericol coeziunea statului pe termen lung. 

Având în vedere măsurile de control sovietice propagate de Hrușciov, 
regimurile comuniste din Balcani au privit spre China, concurentul 
Moscovei în tabăra comunistă. Albania a intrat pe orbita chineză după 
1961 si și-a finanțat industrializarea prin intermediul Beijingului. Pen- 
tru populaţie, asta a însemnat iniţial o privare suplimentară, deoarece 
întregul sistem economic se baza pe tehnologie sovietică și ajutor pentru 
dezvoltare. În Bulgaria, Plenul din aprilie 1956 a propagat Marele Salt 
Înainte, dar nu a fost o preluare mecanică a sistemului hui Mao, ci mai 
degrabä o observare atentä a politicii agrare si industriale chineze de 
către Bulgaria. Strategia sovietică în CAER a dus nu numai la ieșirea 
Albaniei din Blocul de Est, ci a impulsionat şi reorientarea României 
către creditorii occidentali și pieţele occidentale. Bulgaria a parcurs o 
cale specială: în 1963, liderul partidului bulgar, Todor Jivkov, a propus 
ca tara sa să adere ca a 16-a republică la Uniunea Sovietică. Această 
mișcare a fost motivată nu numai de supunerea faţă de politicienii so- 
vietici si de rusofilie, ci și de speranţa unui sprijin economic si financiar 
şi de asigurarea unei pieţe imense de vânzări. Căderea liderului parti- 
dului sovietic, Nikita Hrușciov, a împiedicat punerea în aplicare a aces- 
tui plan, pe care Jivkov l-a propus zece ani mai târziu șefului de stat şi 
liderului de partid Leonid Brejnev (1906-1982), din nou fără succes, dar 
din nou din aceleași motive. 

La începutul anilor "Go, din Iugoslavia până în România a început o 
criză a sistemului economic bazat pe o creștere extensivă. Comunismele 

balcanice erau astfel în armonie cu Uniunea Sovietică, în care au fost 
încercate de asemenea reforme economice în sensul unei îndepărtări de 
centralizarea și planificarea ultracontrolate. Conform tezelor lui Jivkov 
din ianuarie 1959, Bulgaria a încercat să cvadrupleze pe termen scurt 
producţia industrială si să tripleze producţia agricolă, iar eșecul a fost 
atât de mare, încât în 1962 doar importurile mari de cereale (și cu chel- 
tuieli importante) din Canada au împiedicat o criză de aprovizionare. 
Tara se baza pe piața CAER și pe exportul de produse alimentare. În 
interior au fost efectuate cu atenţie experimente în legătură cu descen- 
tralizarea economiei planificate, cu bonusuri si stimulente de preţuri 
pentru lucrători şi companii. Cu toate acestea, partidul s-a temut de 
pierderea puterii şi controlului si s-a abținut de la alte reforme. Mai 
degrabă a continuat pe calea gigantismului industrial cu combinate 
uriașe chiar si pentru standarde europene. Producţia de oţel, deși nu era 
profitabilă, a fost menţinută din motive ideologice si de prestigiu, de 
pildă o fabrică de oţel foarte mare în apropierea capitalei Sofia. Înfiin- 
tarea propriei industrii petroliere și farmaceutice a necesitat cantităţi 
mari de energie, materii prime si importuri de tehnologie. Pentru a plăti 
importurile scumpe, ţara și-a accelerat exporturile și a vizat de aseme- 
nea Lumea a Treia și Vestul drept clienti pentru arme si mașini. 

România avea nevoie de importul de energie/petrol şi de tehnologie 
occidentală pentru diversificarea sa industrială. Si Bucureștiul a înfiin- 
tat mari companii industriale si, la fel ca cea bulgară, conducerea română 
a dorit să-și înființeze propria industrie chimică. Tara s-a îndepărtat de 
CAER (cota de export a scăzut de la 67% la 34% între 1960 si 1980) și a 
căutat cumpărători din Vest şi din Lumea a Treia. În acest sistem tri- 
unghiular, exporturile către ţările producătoare de petrol au compensat 
deficitul comercial cu Occidentul — România a exportat întregi instalaţii 
industriale în ţările arabe, în timp ce produsele sale industriale inferi- 
oare cu greu au găsit clienţi în Occident. 

Economiile comuniste planificate nu au putut produce în funcţie de 
nevoile pieţei societăţilor dezvoltate. Prin urmare, trebuiau să se mul- 
tumeascá cu piețele care, cel puțin uneori, solicitau calitate scăzută, dar 
apreciau și produsele simple, robuste. Albania a rămas mult în urma 
Bulgariei şi României, prezentând abia în 1967 un plan de industriali- 
zare. Partidul era mândru de combinatul de oţel din Elbasan (inaugurat 
în 1964), construit cu ajutor chinez, care, precum Kremikovci, construit 
în 1958 în Bulgaria (si orașe planificate precum Magnitogorsk sau Eisen- 
hüttenstadt), simboliza societatea nouă și mediul de viaţă al Omului 
Nou proletar.!? 

PE DRUMUL CĂTRE OMUL NOU 


Colectivizarea si industrializarea forțată pot fi descrise drept revoluţia 
propriu-zisă şi drept schimbarea societăţilor din Balcanii comuniști. Cea 
mai impresionantă este distrugerea vechilor structuri sociale ale satului. 
Migraţia a fost forța motrice peste tot în Balcani, în primul rând migra- 
tia internă de la sat în zona urbană. În Grecia, urbanizarea din zonele 
metropolitane Atena-Pireu si Salonic a primit un nou impuls din partea 
mișcărilor de refugiaţi si evacuărilor din timpul Războiului Civil, com- 
pletate de migraţia internă progresivă după încheierea războiului. Între 
1949 și 1961, populaţia Atenei s-a dublat. În capitala elenă erau concen- 
trate 50% dintre locurile de muncă industriale, acolo veneau 80% dintre 
importuri, de aici se colectau 75% dintre impozitele directe şi 65% dintre 
impozitele indirecte, iar nivelul veniturilor atenienilor era cu 40% peste 
restul ţării. 

În statele comuniste, cu sistemele lor centralizate ca în Grecia, ca- 
pitalele respective aveau şi o poziţie privilegiată în ce privește apro- 
vizionarea și locuinţele. Perspectiva unei vieţi mai bune si politica 
industrială comunistă au pus în mișcare milioane de ţărani. Emigrarea 
spre oraș a fost adevărata experienţă generationalá în Balcani în primele 
două decenii după război. Urbanizarea a fost cea mai radicală în Bulgaria, 
unde în 1989 doar 32,7% din populaţie mai trăia în mediul rural, mai 
puţin decât în Grecia (41,1%), România (46,8%) sau lugoslavia (52%). 
Numai Albania a împiedicat o astfel de urbanizare rapidă prin restric- 
tionarea riguroasă a mobilităţii interne — în 1989, 62% din populaţie mai 
trăia încă la sate. În Iugoslavia a căpătat semnificaţie, alături de migra- 
tia de la sat la oras, şi cea de la sat la sat. 

O schimbare majoră în structura familiei a fost asociată cu migrația 
internă. În ochii comuniștilor, integrarea migrantilor interni în orașe 
reprezenta posibilitatea unui program de reeducare în cel mai mare stil. 
Într-adevăr, structurile familiale complexe (zadruga), deja slăbite îna- 
inte de 1945, au dispărut de fapt în părți vaste ale Iugoslaviei, dar mai 
puţin în zonele musulmane non-slave (în special albaneze) din sudul 
țării (Kosovo, Macedonia de Vest). 

Prin migratia rapidä de la sat, orasele au fost aduse la limita capaci- 
tätii lor de integrare. Acest lucru a afectat spatiul de locuit, dar si 
modul de viață. La fel ca în Uniunea Sovietică stalinistă, exista o lipsă 
enormă de locuinţe în Balcani în perioada comunistă. Condiţiile de 
viaţă erau înghesuite. Guvernele au încercat să remedieze situaţia, 

forțând construcţia de locuinţe. Asta nu trebuia să creeze doar spaţiul 
de locuit, ci și mediul material pentru noua mică familie socialistă. 
Statul şi Partidul doreau să creeze o nouă intimitate, care să fie sub 
controlul lor. 

Ca si în cazul colectivizării, și-au atins scopul doar într-o măsură 
limitată, deoarece imigranții din mediul rural au venit cu propriul model 
de comportament, care uneori a intrat în conflict cu cel al populaţiei 
urbane vechi. Acesta din urmă nu a putut acultura numeroșii imigranţi 
din zonele urbane — eliminarea si marginalizarea elitelor urbane preco- 
muniste au jucat un rol important aici. Fenomenul de rurbanizare poate 
fi observat de-a lungul Balcanilor comuniști, amestecarea formelor de 
viață rurală și urbană în zonele orășenești, subiect de tensiuni și nume- 
roase bancuri, cea mai răspândită formă de rezistenţă socială. Rur- 
banizarea este înţeleasă de cercetare mai puţin decât lipsa dorinţei de 
adaptare de către noii locuitori ai orașului, ci este mai degrabă explicată 
prin deplasarea spaţială a acestora la periferie. În Iugoslavia, migrația 
către marile orașe nu a avut loc în primul rând direct din sat, ci din 
orașele rurale mici, care adesea aveau aspect rural. Naveta dintre rese- 
dinta sătească și locul de muncă industrial urban, foarte răspândită în 
toată zona balcanică, a contribuit la caracterul semirural al multor oraşe. 
În zonele industriale românești din jurul Brașovului şi Pitestiului, între 
50% și 57,5% dintre muncitori erau navetisti în anii 70, pentru jumătate 
dintre muncitorii din al doilea oraş durând 60 de minute sau mai mult 
pentru a face naveta, si multi muncitori rămâneau iarna în uzină. 

Pe lângă orașele planificate deja menţionate, regimurile au ridicat şi 
noi cartiere, cum ar fi Novi Beograd. Blocurile sale înalte trebuiau să 
întruchipeze noua eră. Sub presiunea creării rapide a spaţiului de locuit, 
planificatorii au neglijat însă infrastructura necesară, precum şcoli, cine- 
matografe și restaurante. O privire asupra segregării spaţiale a noilor 
elite arată cât de puţin egalitare erau societăţile comuniste. Acestea lo- 
cuiau în propriile cartiere, unde se bucurau de o cultură de consum care 
se baza adesea pe modele occidentale, cum ar fi în cartierul elitist Dedinje 
din Belgrad, sau în cartierul închis aproape ermetic (alb. blloku) din 
Tirana. Au avut loc intervenţii masive de planificare urbană ca reacție 
la dezastrele naturale, exprimând astfel caracterul regimurilor respec- 
tive. In 1963, capitala macedoneană Skopje a fost devastată de un cutre- 
mur. Asta nu numai că a declanșat o largă disponibilitate internaţională 
de a ajuta, dar Iugoslavia și-a jucat în mod inteligent politica externă în- 
cercând să implice planificatori internaţionali în reconstrucție. La fina- 
lul acesteia, spre sud-vestul râului Vardar se ridica un oraş socialist cu 

o arhitectură de plan uniformă (fără clădiri religioase), iar peisajul post- 
otoman a rămas la nord-est de râu. Drept urmare, a existat o separare 
etnică treptată care corespundea gradului de integrare în societatea 
Iugoslaviei lui Tito: etnicii macedoneni aveau tendinţa de a sta în partea 
nouă, musulmanii (albanezi, turci, romi), predominant în partea cu in- 
fluente otomane. 

Nici un regim nu a schimbat mediul arhitectural al societăţii sale la 
fel de mult ca România, lovită de un cutremur devastator în 1977. Re- 
gimul s-a folosit de nevoia de reconstrucţie pentru a acoperi țara cu o 
arhitectură uniformă. 29 de oraşe provinciale din sudul şi estul ţării au 
fost în mare parte demolate şi reconstruite, alte 37 de orașe, în special 
în zonele de locuire ale minorităţii maghiare, au fost modificate masiv 
în substanţa lor istorică. În București, mare parte a orașului vechi a 
căzut victimă furiei planificărilor si omogenizării. Au fost construite 
Casa Republicii și mari bulevarde de paradă cu arhitectură uniformă. 
Ruptura cu trecutul a fost dorită ideologic și a fost realizată într-un mod 
radical. Înstrăinarea de propriul trecut are un impact si astăzi în aceste 
cartiere şi oraşe provinciale lipsite de suflet. Arhitectura lor a făcut ca 
oamenii să devină o masă amorfă în faţa regimului, obiectul măsurilor 
politice de planificare de către cei aflaţi la putere.'? 


Omul Nou: Ideologie si instrumente ale implementării 


În general, cercetările comparative asupra regimurilor comuniste din 
Europa de Est presupun că în perioada de după faza stalinistă, care a 
început în anii '60 și a continuat până în 1989, comunismul de consum le-a 
oferit, oamenilor nişte nise pentru viaţa privată și intruziunea statului a 
mai cedat prin renunţarea la teroarea deschisă. Într-adevăr, în statele 
comuniste balcanice s-au îmbunătăţit uneori condiţiile materiale, care în 
Bulgaria si Iugoslavia, după cum s-a arătat, erau recunoscute ca nevoi 
fundamentale pentru stabilizarea politică, în timp ce România a optat 
pentru autarhie economică în detrimentul populaţiei în anii '8o, iar Albania 
aproape că nu a urmat comunismul consumerist. Totusi, acest lucru nu 
înseamnă că regimurile nu şi-au ideologizat profund societățile și nu au 
încercat să le influenţeze constant în campanii de mobilizare. Iugoslavia, 
de pildă, oferă exemplul unui stat comunist care, pe de o parte, oferea 
standarde materiale relativ bune, comparativ cu regiunea, a permis mi- 
graţia de muncă, a avut și cultura de tineret a Occidentului și turism de 
masă occidental — dar în acelaşi timp a fost extrem de ideologic ca sistem 
politic si economic, cu o societate puternic militarizată. 

La începutul anilor '70, un val de disciplină socială a tinerilor orien- 
taţi spre cultura occidentală, care începuse parţial mai devreme, a cu- 
prins statele comuniste Albania, Bulgaria și România, dar și Grecia, 
condusă de coloneii naționaliști. Mobilizarea naționalistă și-a atins apo- 
geul în anii '80, din Bulgaria, prin campania sa împotriva minorităţii 
turce, în Serbia, prin psihoza amenințărilor naţionale, până în Grecia 
populistilor naționaliști de stânga ai partidului PASOK (Mişcarea So- 
cialistă Panelenică). Presiunea psihologică a regimurilor comuniste asu- 
pra oamenilor nu s-a atenuat niciodată complet, și o periodizare în două 
părți, aşa cum a fost sugerată deseori pentru Europa Centrală si de Est, 
nu face dreptate evoluţiei. 

Omul Nou a fost un proiect chiliastic-utopic de sorginte totalitară, al 
cărui model provine din comunismul sovietic. Propaganda regimului 
albanez din anii Go transmite prototipic elemente ale acestui concept. 
Omul Nou ar trebui să aibă o atitudine socialistă față de muncă si pro- 
prietatea socială, să fie liber de prejudecăţi și superstiții religioase și să-și 
construiască un viitor luminos cu idei și gânduri noi, cu calități si virtuți 
morale înalte. Trecutul trebuia lăsat în urmă si trebuia atinsă o nouă 
etapă istorică a dezvoltării umane. Aceste idei au fost împrumutate din 
arsenalul propagandei bolșevice a Uniunii Sovietice. În Balcani s-au 
îmbogăţit si cu alte elemente, mai ales după transformarea naționalistă 
a regimurilor din Albania, Bulgaria si România, în special din anii "Go. 
Asta deoarece propaganda accentua acum ai tradiţiile naţionale și tre- 
cutul eroic si le-a învăluit pe scurt în mitul partizanatului și luptei 
permanente pentru Partid și ideologie. În afară de dușmanul de clasă 
existau si dușmani ai națiunii, fie că erau minorităţi etnice sau religi- 
oase interne sau vecini priviţi ca adversari, mari puteri sau concurenţi 
ideologici. În cazul Albaniei, asta însemna întreaga lume comunistă de 
la sfârşitul anilor oo, cu excepţia Vietnamului și a factiunilor marxiste 
din străinătate. Rădăcinile acestei propagande se aflau deseori în peri- 
oada precomunistá. Astfel, comuniștii au mobilizat vechiul nationalism. 
Xenofobia şi psihoza războiului s-au răspândit din cauza propagandei 
statului și a Partidului și au fost mai ferm ancorate în minţile oameni- 
lor decât până atunci printr-un sistem de învăţământ relativ puternic 
şi mass-media. 

Politica de omogenizare a atins un nou nivel la sfârşitul anilor ’60 in 
Albania, Bulgaria și România, cele două state non-slave făcând pași 
deosebit de radicali. Exemplul românesc este menit să ilustreze acest 
lucru: la Congresul al X-lea al PCR (6—12 august 1969) a fost anunţată 
trecerea la societatea socialistă multilateral dezvoltată, ceea ce nu a fost 

neobișnuit în sine, în comparaţie cu Uniunea Sovietică sau Bulgaria. 
Lumea comunistă condusă de Moscova considera că intră într-o nouă 
etapă pe calea comunismului. Partidul român a declarat că dorește să 
niveleze diferenţele dintre oraș și sat, dintre munca fizică ei cea intelec- 
tuală, obiectiv stabilit în continuare la al XI-lea Congres, în noiembrie 
1974. În învăţătura marxistă, colectivizării agriculturii îi urma ca etapă 
istorică omogenizarea muncii agricole și industriale prin standarde de 
viață uniforme si optimizarea utilizării terenului. România a aplicat 
această strategie deosebit de brutal în comparaţie cu Europa de Est. 
Cutremurul din 1977 a făcut posibilă aplicarea sistematizării urbane 
multor oraşe provinciale din România. În 1986 s-a hotărât sistematiza- 
rea tuturor orașelor până în 1990 si extinderea programului în zonele 
rurale până in 2000, pentru a obține mai mult teren arabil, asta insem- 
nând abandonarea a 3.931 de sate din 13.123. Alte planuri prevedeau 
distrugerea a aproximativ 50% dintre gospodăriile agricole. În 1988, 
guvernul a dezvoltat un program de adunare a fermierilor în așezări 
agricole. Scopul a fost de a reduce fluxul de navetisti și de a încetini 
migraţia către oraşe. Desi răsturnarea regimului a împiedicat punerea 
în aplicare a acestui plan, au rămas urmele menționate în aspectul așe- 
zărilor. Mai presus de toate însă, planul arată radicalismul regimului 
românesc din anii '8o si dovedește că Omul Nou, în viziunea celor aflați 
la putere, nu putea fi creat decât prin distrugerea extensivă a culturii si 
societăţii existente. 

Omul Nou trebuia educat. Trebuia în primul rând să se poată ajunge 
la oameni prin propagandă. Una dintre cele mai durabile măsuri ale 
sistemelor comuniste a fost ofensiva prin educaţie. În 1945, mulţi oameni 
din mediul rural nu stiau să citească și să scrie. Analfabetismul din 
Balcani a mers pe falii: oraș/sat, generaţii, sexe, grad de integrare în 
națiunea titularä. Cel mai jos se aflau femeile musulmane non-slave 
(albaneze, turce, rome) din zonele rurale. Cea mai puţin dezvoltată în 
1945 era Albania, cu o rată de analfabetism de 81,2%. 

Pe lângă sistemul școlar, guvernele au mobilizat și organizaţiile de 
masă (printre altele, organizaţiile de femei şi tineret) pentru alfabeti- 
zare. Modernizarea pe care au căutat-o comuniștii, din punct de vedere 
social și economic, însemna capacitatea de a citi, de a scrie și de a socoti. 
Spre deosebire de sistemele de dinainte de război, s-a investit într-un 
sistem de învăţământ care a avut în vedere şi şcolile primare, zonele 
rurale și femeile. Rezultatele au fost impresionante, chiar dacă nu a fost 
posibilă alfabetizarea populaţiei la nivel national până in 1989. Mos- 
tenirea imperială a fost deosebit de vizibilă aici: decalajul educaţional 

din statele compozite postimperiale nu a dispărut nici măcar sub comu- 
nism. Chiar și după patru decenii de guvernare comunistă, nivelul de 
educaţie în regiunile posthabsburgice a rămas mai mare decât în sud-es- 
tul postotoman al Iugoslaviei. Diferenţa dintre Vechiul Regat si vestul 
postimperial a continuat să existe în România, deși la o scară mai mo- 
destă. Politicile educaţionale ale populaţiei musulmane rurale non-slave 
din Iugoslavia și-au atins limitele. În Kosovo si Macedonia au fost folo- 
site activiste comuniste în satele musulmane, pentru a le alfabetiza pe 
femeile musulmane care trăiau acasă, activiste pe care majoritatea po- 
pulatiei satului albanez le-a respins din motive religioase și ideologice. 
Până în 1966, Iugoslavia a urmărit o politică represivă faţă de populaţia 
albaneză — școala și slavizarea iminentă erau puse pe picior de egalitate 
de către albanezi. Această formă de rezistență nu exista în rândul po- 
pulatiei rurale musulmane din Albania în această formă etnicizantä. 
Nivelul de educaţie a fost corelat și cu potenţialul de integrare politică 
a grupurilor de populaţie. Nu degeaba acesta a fost deosebit de scăzut 
în rândul albanezilor din mediul rural din Iugoslavia. 

Formarea grupurilor anterior defavorizate a mers mână în mână cu 
dezavantajarea vizată a claselor deja educate. Membrii vechii elite si oa- 
menii clasificați drept dușmani de clasă au fost în mod sistematic excluși 
din învăţământul superior. Asta urma să asigure crearea unei noi elite 
comuniste, de preferinţă din muncitori. Inamicii au fost excluși ca fiind 
oameni ai trecutului. În Bulgaria, de exemplu, epurarea a început la 
sfârşitul anului 1944, urmată de măsuri pentru combaterea ideilor reac- 
tionare, fasciste, despre Bulgaria Mare şi a actorilor străini. La sfârşitul 
anului universitar 1947/48, 3.464 de studenţi au fost excluşi din univer- 
sitate. 3.796 de familii au fost relocate din Sofia din cauza originilor 
sociale nesănătoase. Încadrarea în această categorie — în Albania regi- 
mul vorbea despre biografie nesănătoasă — nu privea indivizii, ci mai 
degrabă rudenia. În timp ce unele părţi ale vechilor elite au fost inte- 
grate în sistemul din România si Bulgaria începând cu anii '60, Albania 
a menţinut stigmatizarea pentru generaţii întregi. Consecințele au fost 
drastice pentru cei afectaţi, deoarece au fost dezavantajati nu numai la 
locurile de muncă, ci si în spaţiile de locuit și chiar în alocarea alimen- 
telor. În plus, a existat ostilitate în viaţa de zi cu zi, care a continuat în 
Albania prin propaganda constantă a urii regimului, până la sfârșitul 
acestuia. 

La început, regimurile comuniste au crezut că pot crea Omul Nou 
prin revoluția socială a colectivizării, industrializării si eliminării sau 
marginalizării vechilor elite. În jurul anului 1960, la fel ca în politica 

economică, s-a produs deziluzia. Dezbaterile despre reformă si liberali- 
zare a Iugoslaviei, tranziţia bulgară la comunismul de consum, trecerea 
la nationalism în România au exprimat acest sentiment de eșec (tempo- 
rar), precum si nevoia unei noi strategii care să nu se bazeze numai pe 
intimidare. Condiţiile îmbunătăţite de consum si reabilitarea ideilor 
naţionale sunt elemente esenţiale ale modelului din Bulgaria, România 
si Iugoslavia, care ar fi trebuit să pună regimurile pe o nouă bază de 
legitimitate. Albania a mers pe calea unei întăriri ideologice fără o ofertă 
de consum îmbunătăţită în mod clar. 

Ideologia partidelor a fost transmisă prin organizaţiile de masă: aces- 
tea au fost în primul rând partidele, care, cu excepţia Albaniei, au re- 
nuntat la modelul de partid de cadre; în Iugoslavia, gradul de mobilizare 
a rămas de asemenea relativ scăzut (puţin peste 8% din populație erau 
membri de partid). În Bulgaria, în schimb, în 1988 fiecare al șaptelea 
locuitor era în partid (aproximativ 930.000 de membri). Canalele de 
transmisie ale partidului în societate au fost organizațiile tineretului, 
ale femeilor și ale oamenilor muncii, precum și sindicatele și, în Bulgaria, 
Partidul Ţărănesc (BZNS) ca partid de masă obedient (aproximativ 
120.000 de membri la mijlocul anilor 70). Au implicat milioane de oa- 
meni, cel puţin formal, în sistemul de putere al partidului și, pe baza 
modelului sovietic, trebuiau să sugereze impresia de participare doar 
prin nume. Nici una dintre aceste organizaţii, nici măcar sindicatele, nu 
îndeplinea funcţii pe care le-ar fi avut în sistemele democratice. Au ser- 
vit ca braţ extins al partidului, ca lanţ de transmisie pentru propagandă 
si disciplinare socială; nu erau opusul statului și partidului, ci parte din 
ele. În cadrul acestor subsisteme s-au dezvoltat moduri informale de 
negociere a puterii, influenţei si clientelismului. Cu toate acestea, o astfel 
de suborganizare poate fi descrisă ca model participativ numai de cei 
care închid ochii la caracterul dictatorial şi nedemocratic al regimurilor. 

În Iugoslavia, aceste organizaţii de masă au inclus Liga Tineretului 
Comunist, cu 3,6 milioane de membri (1980), Alianța Muncitorilor 
Socialisti, cu 13 milioane, si sindicatele, cu 5,7 milioane de membri. În 
Albania, Frontul Democratic al Albaniei, condus personal de dictatorul 
Hoxha, ca organizatie-umbrelä a celorlalte organizaţii de masă, a cuprins 
aproape întreaga populație adultă — initial cu excepţia oamenilor stig- 
matizati social, cu biografii nesănătoase, apoi (1976), cu excepția a 13.500 
de astfel de dispretuiti, au fost inclusi toti albanezii. În 1986, văduva sa, 
Nexhmije (1921-2020), a preluat conducerea, cel mai cunoscut scriitor 
albanez, Ismail Kadare (n. 1932), fiind unul dintre vicepreședinți. Asocia- 
tia Tineretului Muncii din Albania avea in 1982 în jur de jumătate de 

milion de membri (copiii între 9 și 14 ani erau organizaţi ca pionierii lui 
Enver), sindicatele în jur de 610.000 (1982), Uniunea Femeilor din Alba- 
nia, în 1988, în jur de 700.000. In Bulgaria, copiii si tinerii erau grupaţi 
în organizaţiile Cavdar si Organizaţia Dimitrovianä de Pionieri Sep- 
temvrijci, care in 1989 cuprindea aproximativ 90% din tineri; Uniunea 
Tineretului Comunist din Romänia s-a mobilizat la fel de puternic. 

Organizatiile de tineret jucau un rol special: au furnizat partidului 
forţa de muncă ieftină, nu numai în faza timpurie, ci si in anii '80 — de 
exemplu în timpul crizei bulgare a conflictului cu minoritatea turcă — 
tinerii au fost folosiţi masiv pentru strânsul recoltei si lucrări de infra- 
structură. În Albania, ameliorările agricole, terasarea pentru cultivarea 
cerealelor și construcția drumurilor și a căilor ferate erau realizate de 
către tineri în condiţii de muncă dintre cele mai primitive. Mai presus 
de toate, tinerii au format principalul grup-tintä al politicii sociale co- 
muniste, deoarece, la urma urmei, dintre ei trebuia să apară Omul Nou 
comunist. 

Pregătirea premilitară extinsă făcea şi ea parte din educaţia tinere- 
tului. În Iugoslavia și Albania, o atenţie deosebită a fost acordată cul- 
tului partizanilor, si tinerii au fost indoctrinati cu ură față de presupusi 
dușmani. Mitul partizanilor ca ideologie de stat l-a determinat pe Tito 
să spună în anii '70 că, după o invazie, întregul popor va continua să 
lupte chiar si fără conducere centrală. Fiecare bucată din Iugoslavia 
trebuie să poată deveni front, fiecare cetățean, inclusiv femei si copii, să 
devină soldat. 

Conceptul de naţiune ca o comunitate mereu sub ameninţare a fost 
şi mai extrem în Albania: în anii ’70 s-a propagat ideea unui asediu con- 
tinuu (alb. rrethim), pe care cetățenii nu l-ar putea preîntâmpina decât 
printr-o vigilentá permanentă si pregătire pentru apărare. Milițiile ar- 
mate, cum ar fi Apărarea Teritorială Iugoslavă sau Gărzile Patriotice 
din România, au contribuit la militarizarea populaţiei adulte: gândirea 
„prieten vs duşman“ si — mai ales în caz de răsturnare si disolutie a sta- 
tului — utilizarea pe scară largă a armelor în contextul acestor structuri 
paramilitare caracterizează regimurile comuniste. În interior, în Ro- 
mânia de exemplu, Gărzile erau folosite si pentru disciplinare socială 
violentă. Această îndoctrinare militaristă a generaţii întregi avea să 
joace un rol neplăcut în dezintegrarea acestor state. 

Nici celelalte organizaţii de masă nu au fost concepute pentru a călca 
interesele partidului. Sindicatele bulgare au urmărit sarcina construirii 
unui consens între partid și lucrători, precum si aplicarea politicilor 
partidului. Organizațiile de masă trebuiau să educe oamenii: disciplina 

muncii, planificarea familială, igiena personală, combaterea alcoolismu- 
lui, respingerea religiei, pe scurt, instituţiile de învățământ populare 
trebuiau să contribuie la realizarea modului de viaţă socialist." 


Omul Nou în practica socială 


Teoria totalitarismului este considerată de mulţi cercetători ca fiind de- 
päsitä, inadecvată şi o expresie a gândirii specifice Războiului Rece. Sunt 
formulate obiecţii că ar pretinde o dihotomie între conducători si conduşi, 
că estompează marile zone gri și că nu face dreptate schimbării regimu- 
rilor, în special consensului tăcut între partid și populaţie în comunismul 
de consum și abaterea regimului de la teroare deschisă. 

Acest argument, dezvoltat cu privire la Uniunea Sovietică și regimu- 
rile est-europene, se aplică doar parţial comunismului balcanic. Au fost 
deja menţionate contraargumente: absenţa sau renunțarea la comunis- 
mul consumerist în Albania și România, existența continuă a lagărelor 
in Albania, Bulgaria si România, valuri repetate de mobilizare, in special 
în Albania, România și Bulgaria, în cazul asimilării forțate a minorită- 
tii turce din 1984 până in 1985, de asemenea sărăcia și izolarea extinse 
observate în aceste state în anii "So. În România si Albania, regimurile 
au pătruns în intimitatea cetățenilor lor chiar în perioada târzie. În 
Albania, regimul a reușit să atomizeze societatea printr-un climat de 
teamă si mobilizare constantă si a compromis chiar loialitätile din fami- 
lii. Istoricul Idrit Idrizi a redus acest lucru în formula că, dacă Uniunea 
Sovietică ar fi fost o soaptä după dictonul lui Orlando Figes, Albania ar 
trebui să fie descrisă drept tara celor täcuti. 

Iugoslavia pare să fi făcut cel mai probabil tranziţia la forme culturale 
relativ deschise. Iugoslavia a fost prima ţară care şi-a luat rămas-bun 
de la izolationismul în fata influențelor occidentale si de la politici cul- 
turale rigide de tip stalinist si a urmat calea socialismului Coca-Cola 
din anii '60. Bunurile de consum occidentale au intrat în țară, dar mai 
ales divertismentul occidental si cultura tinerilor. În Iugoslavia s-a dez- 
voltat mai ales o culturá rock proprie, in plus, tara a cultivat intálniri 
de intelectuali de stânga din întreaga lume în „Grupul Praxis“ si în- 
tâlniri ale vedetelor de film internaţionale cu şeful statului. Partidul nu 
a renunţat în nici un fel la pretenţiile sale de conducere. Mai degrabă a 
urmărit o dublă strategie: pe plan extern a câștigat prestigiu prin pre- 
supusa liberalizare, pe plan intern a renunţat la o luptă nereușită îm- 
potriva influențelor culturale pop din Vest si a obţinut legitimitate in 
rândul tinerilor. Muzica rock si alte forme de cultură ale tineretului au 

fost tolerate atât timp cât au rămas apolitice. Regimul însuşi a controlat 
cultura tineretului prin festivaluri și evenimente naţionale precum Ziua 
Tineretului şi Ștafeta lui Tito (din 1957, Stafeta de Tineret), care glorificau 
elemente centrale ale propagandei, precum lupta de eliberare a poporu- 
lui și autoadministrarea, și care au pus cultura tinerilor în slujba cul- 
tului conducătorilor. În anii '70, evenimentele ei au fost transmise şi ca 
spectacole de televiziune de pe stadioanele unde aveau loc evenimentele 
de masă. Iugoslavia în mișcarea sa către societatea rock, înfățișa doar 
o parte a monedei — pe cealaltă parte, în același timp, în anii '60 s-au 
dus lupte sporite pentru redistribuiri între republici, urmate de etnici- 
zarea acestor conflicte. 

În celelalte regimuri comuniste balcanice, aparenta toleranţă faţă de 
influenţele occidentale a rămas mai mică decât în Iugoslavia, deoarece 
erau văzute ca un instrument al adversarului ideologic. În această ten- 
dintá, Albania s-a diferențiat cu greu de RDG, dar s-a detașat în ce 
privește severitatea represiunii, întrucât s-au dat ani grei de închisoare 
pentru receptarea canalelor străine sau purtarea de haine cu aspect 
occidental. 

Influențele occidentale, similare, dar semnificativ mai slabe în com- 
paratie cu lugoslavia, au venit in Bulgaria şi România de la turişti in 
anii '60, ba chiar și în regiunea izolată a Albaniei mișcările culturii de 
tineret occidentale au devenit vizibile spre sfârșitul anilor "Go În 
Bulgaria și România, pe de o parte, regimurile au încercat să canalizeze 
și să controleze elementele occidentale în cultura tinerilor. În 1968, al 
nouălea Festival Mondial al Tineretului și Studenţilor a fost organizat 
la Sofia cu mare efort propagandistic. Fiica dictatorului si, din 1975, sefa 
politicii culturale, Ljudmila Jivkova (1942-1981), a promovat muzica 
ușoară de tip bulgaro-comunist; festivalul de șlagăre Orfeul de Aur a 
legat de regim părți ale tineretului prin muzica pop. România a adoptat 
o abordare similară, integrând milioane de tineri între 1973 și 1985 prin 
festivalurile Cenaclul Flacăra într-un spirit stabilizator pentru regim. 
Artiști ai regimului, precum sansonierul Adrian Păunescu (1943-2010), 
au comunicat cu pasiune subiecte naţionaliste tinerilor entuziaști, care 
au avut ca scop implicarea publicului în comunitatea naţională comunistă. 

În acest fel, ambele regimuri au împiedicat să apară o alternativă 
largă pentru tineri, potenţial opusă politic. S-au acomodat cu tinerii, pe 
de o parte, cu nevoia lor de divertisment, dar au păstrat controlul asupra 
conţinutului și dimensiunii politice a evenimentelor de masă. Pe de altă 
parte, regimurile au lovit atunci când s-au temut de pierderea controlului. 
La 11 aprilie 1970, guvernul român a emis un decret împotriva devian- 

tei sociale si a iniţiat o traiectorie rigidă de disciplină socială. Regimul 
a definit un spectru larg de comportamente drept parazitism social, de 
la cersit, vagabondaj, comerţ ilegal, prostituție, jocuri de noroc, alcoolism, 
violenţă domestică, huliganism, vandalism, până la insultarea autori- 
tätilor. Au fost introduse munci obligatorii și s-au desfășurat campanii 
si raiduri la scară largă, în care militia (politia) și Gărzile patriotice au 
vânat oamenii îmbrăcaţi în haine interzise. Presa de partid a stârnit lu- 
mea împotriva celor despre care se presupunea că refuză locurile de muncă. 
În 1974, doar în București s-au format 845 de echipe de supraveghere 
pentru disciplină socială. În 1977 au fost adoptate alte măsuri legale, 
care nu mai vorbeau de parazitism, ci de corecție si, în loc de represiune, 
de reeducare de către organizaţiile de masă, asta pe fondul creșterii 
puternice a condamnării la muncă forțată, prescrisă de stat. Tinerii fără 
părinţi și romii au fost afectaţi in mod special. Pe parcursul incipientei 
politici de autarhie, regimul a mărit din nou ritmul in 1981. Numai în 
1986, 148.000 de persoane au fost raportate pentru vagabondaj si para- 
zitism, inclusiv 55.000 de adolescenţi. O amnistie pentru aproximativ 
75.000 de persoane în 1988 arată amploarea și eșecul represiunii în 
Albania. Un festival de muzică din această țară a declanșat măsuri re- 
presive. Dictatorul Hoxha a făcut campanii împotriva imbrácámintii si 
muzicii occidentale (decembrie 1972) şi a făcut curățenie printre oficialii 
din cultură, precum directorul radioului și televiziunii, Todi Lubonja 
(1923-2005). Părul lung, fustele si îmbrăcămintea alternativă au fost 
pedepsite şi de dictatura greacă, care astfel, cel puţin teoretic, se încadra 
imaginii disciplinei sociale regionale, implementarea măsurilor esuänd 
însă din cauza numeroșilor turiști din ţară. 

Deşi nu au avut loc proteste ample ale tinerilor, acest lucru nu a în- 
semnat că regimurile îi puteau câștiga pe majoritatea tinerilor ca sus- 
tinätori conștienți ai sistemului. În anii ’70, tinerii bulgari s-au retras 
adesea în spaţiul privat si s-au distanțat de cerinţele unei culturi oficiale 
uniforme si plumbuite. Nivelul scăzut al mobilizării opozitionale poate 
fi explicat şi prin lipsa mare de experienţă cu privire la străinătate şi po- 
sibilitäti de comparaţie, precum si prin controlul si disciplina familiilor 
care se temeau de sancţiunile oficiale. Revolta a fost îndreptată împo- 
triva structurilor de putere din cadrul familiei, și nu împotriva siste- 
mului politic. Partidul a răsplătit acest comportament prin tolerarea și 
promovarea culturii muzicale apolitice. Cu toate acestea, măsurile dis- 
ciplinare din punct de vedere social au lovit grupurile deviante, precum 
punkistii sau adepţii yoga. Din cauza relaţiilor occidentale modeste ale 
Bulgariei și României, aceste grupuri au fost destul de izolate, dar nu 

au urmat politicile culturale ale regimurilor. Pentru că nu aveau poten- 
tialul de a se mobiliza politic împotriva regimului, s-au revoltat împo- 
triva conformismului părinţilor, asemenea colegilor lor de generaţie din 
Occident. Aceștia au scos la iveală posibilitatea unor forme de compor- 
tament alternative și au pus sub semnul întrebării pretenția comunis- 
tilor la atotputernicie. 

Exemplul culturii tinerilor arată în ce măsură statul a intervenit în 
viaţa privată si a structurat-o — dar si cá gama de reacţii a fost destul 
de mare: de la participarea activă la pasivitatea apolitică sau refuzul 
subversiv. Partidul avea pretenţia să modeleze toate domeniile vieţii, ceea 
ce a creat de asemenea așteptări și pasivitate din partea oamenilor. Mo- 
delele propagate de acesta au întâmpinat de asemenea aprobare atunci 
când a fost vorba despre conservarea structurilor familiale, a ordinii si a 
comportamentului conformist. Măsurile împotriva tinerilor deviationisti, 
a imbrácámintii și a muzicii noi si a altor stiluri de viaţă considerate 
parazite, precum si propaganda naționalistă au fost aparent susţinute 
de largi părţi din societate. Aici s-au întâlnit regimul și majoritatea con- 
formistă care s-a împăcat cu regimul. Politizarea vieţii de zi cu zi a trans- 
format chiar și mici gesturi în acte de opoziţie și a crescut presiunea 
asupra regimului de a reacţiona represiv la ele. Revendicärile si realită- 
tile s-au tot distanțat unele de altele, asa cum arată rata criminalității 
în rândul tinerilor, care a crescut si în ţări extrem de represive, precum 
Albania la începutul anilor ’80. În România, autorităţile se plângeau de 
răspândirea furturilor de bunuri publice și de lipsa eticii muncii. 

Clientelismul a invadat societatea de la vârfurile partidului până 
adânc în populaţie. El era de fapt un sistem de favoruri care să asigure 
supraviețuirea într-o economie deficitară. Acest lucru a fost cel puţin 
penibil din punct de vedere ideologic pentru comuniști, pentru că ei 
voiau să se distanteze de sistemele din perioada interbelică si, prin ur- 
mare, propagau rigoarea morală. Corupţia a fost folosită drept cod în 
luptele pentru putere intrapartinice din Iugoslavia, de generaţia parti- 
zană împotriva unor presupuse cadre oportuniste mai tinere, fără expe- 
rientä de război, și de către aceștia împotriva economiei clicilor generaţiei 
mai vechi. Economia comunistă precară avantaja un sistem de favoruri 
fără de care oamenii nu puteau primi cu adevărat bunuri, servicii sau 
oportunități profesionale (admitere în școli şi universităţi). Neîncrederea 
faţă de stat nu a dispărut nici în comunism, iar relaţiile de putere au 
fost negociate în viaţa de zi cu zi in mod neoficial. În Albania, criza a 
intensificat clientelismul în Partid si reţelele neoficiale de la sfârşitul 
anilor ’70. 

Un alt comportament obişnuit a fost adaptarea externă, o ipocrizie 
impusă de regim prin aprobare și adaptare prin ajustări. Numai teama 
de supraveghere a serviciilor secrete — nemaifiind teroare deschisă — a 
intimidat și a slăbit legăturile sociale. În Albania, Bulgaria și România 
nu doar că nu au apărut culturi tineresti de protest, ci, de asemenea, o 
largă disidentä intelectuală a fost blocată efectiv prin represiunea sta- 
tului. În Albania deosebit de represivă, chiar și legăturile puternice de 
familie au avut mult de suferit, deoarece frica de spionaj nu s-a oprit la 
ușa din faţă. Mulţi albanezi interiorizaseră conformismul atât de mult, 
încât nici familia nu mai oferea un spaţiu de protecţie. În acest context, 
este de înţeles că vorbitul însuși este indezirabil din punct de vedere 
social în Albania, deoarece a fost considerat potenţial periculos. 


Muncitorul ca Om Nou 


Relaţia cu muncitorii, care urmau să fie reprezentanţii noii societăți, a 
fost deosebit de sensibilă pentru partidele comuniste. Ideologic era de 
neconceput ca muncitorii să refuze noul sistem, dar deja fusese o reali- 
tate în Uniunea Sovietică în perioada interbelică. Grevele, în special, nu 
trebuiau să apară într-un sistem comunist. Tulburările la locul de muncă 
au fost de asemenea rare — în 1953 guvernul bulgar i-a potolit rapid pe 
muncitorii nemulțumiți din industria tutunului. Absența grevelor majore 
poate fi explicată prin promovarea constantă de către Partid a inte- 
reselor muncitorilor. Acestuia îi era importantă în mod deosebit solida- 
ritatea de multe ori demonstrată cu segmentul de populaţie central în 
ideologia sa. Dispozitia spre compromis și monitorizarea — această stra- 
tegie a fost urmărită de Partidul Comunist Bulgar. Originile rurale ale 
multor actori în procesele de negociere si în structurile clientelare au 
avut de asemenea un efect de reducere a conflictelor. Situaţia a fost si- 
milară în România — până când partidul nu a mai garantat condiţiile 
materiale de viaţă ale muncitorilor, ci le-a deteriorat. Revolte grave ale 
muncitorilor au izbucnit în România de trei ori de la sfârșitul anilor ’70. 
Mai întâi în Valea Jiului, un centru al industriei românești (august 1977) — 
muncitorii au luptat pentru pensii şi s-au opus prelungirii programului 
de lucru. Dictatorul Ceaușescu a trebuit să meargă la fata locului. A 
făcut concesii, dar apoi a acţionat împotriva liderilor muncitorilor. Patru 
ani mai târziu, la Motru, greviștii au scandat sloganuri politice pe fondul 
rationalizárii alimentelor si nu s-au limitat la relațiile lor de muncă. 
Greva de masă din orașul industrial Braşov, din 15 noiembrie 1987, a 
luat caracterul unei revolte prin distrugerea sediului local al partidului, 

grevă suprimată brutal de serviciile de securitate (5oo de arestaţi, 62 de 
deportaţi). Agitaţia violentă a eşuat si ea rapid, deoarece fusese spon- 
tană, neorganizată și fără o conducere clară. Cauza tulburărilor care 
provocau mari griji regimului — minerii erau consideraţi un grup de 
muncitori deosebit de privilegiat — a fost eşecul politicii economice, sfâr- 
şitul comunismului consumerist și criza economică a politicii de autarhie. 
Asta a diminuat legitimitatea regimului chiar și în rândul grupurilor de 
bază ale sistemului comunist, cel puţin așa cum se vede în propagandă. 

O poziţie specială o ocupă Iugoslavia, din cauza sistemului sáu de 
autoguvernare, deja în 1958 având loc greve masive în Slovenia. Altfel 
decât dezideratul ideologic, nu s-a dezvoltat o nouă societate socialistă 
în fabricile care se autoguvernau. Forţa de muncă se opunea conducerii, 
dar, așa cum arată studiile de caz din Slovenia si Serbia, a fost împărţită 
în grupuri de interese, după criterii precum vârsta, calificările si între 
muncitorii localnici si cei migranti din lugoslavia. Refuzul de a munci, 
fluctuatia ridicată a personalului si concediile medicale numeroase au 
făcut parte din cultura subversivitätii, plus furtul din fabrici si câștigu- 
rile suplimentare ilegale pentru lucrători. O protecţie strictă din 1971 
împotriva concedierii a legat de asemenea mâinile conducerii fabricilor; 
oricum, cerințele antreprenoriale și cele ideologice erau în conflict. 
Partidul a tolerat tacit aceste comportamente, pentru a evita litigiile 
majore de muncă. 

O analiză a acestor procese de negociere evidenţiază faptul că socie- 
tatea a colonizat statul și, prin urmare, nu a fost pur și simplu un obiect 
al politicii de partid. Nici în alte state comuniste, statul și Partidul nu 
au reușit să motiveze muncitorii să lucreze în mod regulat și să fie pro- 
ductivi. Statul muncitoresc și muncitorii nu s-au reunit nici după patru 
decenii de guvernare comunistă — într-un final muncitorii nu s-au regă- 
sit în acest sistem, iar partidul, potrivit istoricului Ulf Brunnbauer, a 
renunțat; în cele din urmă la muncitori, care nu mai erau un motor, ci 
deveniseră un obstacol în calea modernizării industriale. 

Exprimarea deschisă a nemulțumirii a rămas o raritate în ţările co- 
muniste balcanice. S-au deschis oportunităţi individuale de negociere 
pentru persoanele care au profitat de ofertele ideologice ale partidului 
în scopuri proprii. Acest lucru s-a reflectat într-un sistem pronunţat de 
petiții în care multe persoane își adresau adesea preocupările direct 
liderilor de partid. Împachetându-le în măgulire şi conformism ideologic, 
și-au exprimat preocupările si au sperat la beneficii indirecte, trimițând 
poezii si sloganuri propagandistice. Muncitorii au acţionat în acest fel 
şi la şedinţele din fabrică, de exemplu în Bulgaria, și și-au revendicat 

interesele într-un limbaj corect politic. O astfel de utilizare a canalelor 
de comunicare predefinite şi a sabloanelor de vorbire predefinite a asi- 
gurat o conexiune cu deţinătorii puterii. Dar le-a fost la fel de dificil să 
interpreteze cele spuse si scrise, deoarece multi se chinuiau să decodifice 
corect limbajul cifrat ideologic si interesele celor de la putere. Întregul 
sistem de comunicare exprima disfunctionalitatea structurilor autori- 
tare, a căror existenţă depindea de amenințarea credibilă a utilizării 
violenței în caz de conflict. 

Statul partinic și societatea au fost împletite în multe feluri. Mulţi 
oameni au ajuns să accepte și să încerce să interpreteze ofertele de 
consum și ideologie în beneficiul lor față de partid. Cât despre Iugoslavia, 
istoricul Wolfgang Höpken vorbeşte despre o loialitate negativă: aceasta 
a fost alimentată de nivelul de trai mai ridicat în comparaţie cu alte ţări 
comuniste balcanice, de graniţele deschise cu opţiuni de călătorie, de 
reputaţia ţării în lume (inclusiv prin poziţia Iugoslaviei în mișcarea de 
nealiniere, de admiraţia multor occidentali europeni stängisti) si de ca- 
lea Iugoslaviei către socialism (autoadministrarea de către muncitori). 
Pentru celelalte ţări comuniste, naționalismul revitalizat a avut o impor- 
tantä centrală, alături de comunismul de consum. În cazul Albaniei ar 
trebui menţionat de asemenea conformismul profund din cauza fricii și 
a controlului social care se extindeau chiar până la marginile societăţii. 

Rezultatul politicii sociale comuniste a devenit clar după prăbuşirea 
regimurilor: desfiinţarea vechilor structuri nu a creat nimic permanent 
în locul lor. Regimurile amplificaseră ipocrizia, conformismul, lipsa de 
inițiativă și revendicările faţă de stat prin utilizarea resurselor sale. 
Acestea au îndoctrinat oamenii cu nationalism si au militarizat societa- 
tea. Suprimarea modurilor alternative de gândire, prevenirea disidentei 
intelectuale în afară de puţini indivizi — toate acestea fac parte din moș- 
tenirea socială si mentală a regimurilor comuniste din Balcani.'? 


Omul Nou si politica față de sexe 


Comuniștii şi-au promovat sistemul social cu promisiunea modernizării 
grupurilor defavorizate anterior. Acestea le includeau în toate statele 
pe femei. Scopul regimurilor a fost să le câștige ca aliați pentru noile 
sisteme, dar mai ales să le mobilizeze forța de muncă pentru a construi 
economia comunistă. La începutul guvernării comuniste au avut loc 
proclamarea egalităţii între bărbaţi si femei si campanii de alfabetizare 
extinse, în special pentru femei. Modelele de propagandă au fost preluate 
din Uniunea Sovietică. Lenin pusese capăt devreme modelelor feministe 

de la începutul bolsevismului, iar sub Stalin exista o înţelegere clasică a 
rolurilor, ceea ce însemna mai ales o dublă povară pentru femei: pe de 
o parte, erau complet integrate în procesul de muncă industrială sau agri- 
colă, pe de altă parte, își mențineau sarcinile tradiţionale de gospodină 
si mamă. În cadrul propagandei, femeia a fost sărbătorită în diverse ipos- 
taze: ca luptătoare și muncitoare — adesea în postură masculină —, dar 
şi ca mamă si pástrátoare a națiunii. 

La fel ca în Uniunea Sovietică, comuniștii din Balcani au dat și ei 
peste societăţi patriarhale tradiţionale. Iniţial erau doar câteva femei 
în rândurile subţiri ale comuniștilor din Balcanii de Est. Din contră, în 
Balcanii de Vest numeroase femei fuseseră mobilizate politic de lupta 
de partizani. După încheierea războiului însă, s-a dovedit rapid că tot 
bărbaţii vor înlocui bărbaţii de la putere, iar femeile nu vor avea acces 
la vreo pârghie reală a puterii guvernamentale. Comunismul balcanic 
a fost şi a rămas patriarhal si dominat de bărbaţi până la sfârșit. Orga- 
nizatiile de femei ale partidelor nu au avut nici o influenţă reală nicăieri. 
O excepţie au fost femeile din cercurile familiale restrânse ale conduce- 
rii partidului. 

Exemplul românesc ilustrează legătura dintre mobilizarea femeilor 
care lucrau în slujba statului si marginalizarea politică a acestora. Dic- 
tatorul Gheorghiu-Dej a retrogradat Uniunea Femeilor Antifasciste din 
România la Comitetul Naţional al Femeilor; acest lucru a fost strâns 
legat de epurarea celei mai puternice comuniste a ţării, Ana Pauker. 
Deja în Dreptul muncii din 1950 s-a conturat cum urma să arate politica 
de stat dominantă din 1966: controlul de stat asupra corpului femeilor. 
Acestora le-au fost interzise profesiile care le-ar fi putut afecta capaci- 
tatea de a naște. Un aspect central al acestei chestiuni este problema 
liberalizării avortului. Modelul a fost Uniunea Sovietică, unde avortul 
a fost interzis în 1936, dar a fost permis din nou după moartea lui Stalin. 
România a urmat acest, ultim pas, dar apoi a făcut o întorsătură radicală 
în 1966. Nu era singura care a făcut asta. Cehoslovacia a adoptat o lege 
rigidă in 1962, Bulgaria in 1967 si Ungaria in 1974. Aproape nici o altă 
țară nu a fost însă la fel de dură ca România: avortul a fost interzis fe- 
meilor sub 45 de ani și cu mai puţin de patru copii. A fost permis numai 
dacă exista un pericol mortal, boală ereditară, incapacitate fizică sau 
psihică pentru maternitate, viol și incest. 

Interzicerea extinsă a avortului a fost doar un aspect al politicii de- 
mografice. Celălalt a constat într-o politică pronatalitate pe care au ur- 
mat-o si Albania, si Bulgaria. Populaţia proprie, in special națiunea 
titulară, trebuia să crească rapid pentru ca națiunea să se poată extinde. 

Interzicerea avortului a avut consecințe dramatice: din 1966 până în 
1967, rata natalității în România a crescut de la 1,9 la 3,7 nașteri pe 
femeie (adică 527.764 nașteri în toată tara, comparativ cu 273.678). În 
propaganda permanentă, maternitatea era promovată ca datorie natio- 
nală, dar, în același timp, se accentua si rolul femeii ca muncitoare. La 
fel ca în alte regimuri totalitare, statul a acordat diverse beneficii pentru 
mamele cu mulţi copii. În același timp, sexualitatea era tabu în spaţiul 
public. Întrucât metodele moderne de contraceptie erau cu greu dispo- 
nibile în societatea predominant rurală, multe femei însărcinate au că- 
utat ajutor ilegal în situaţiile lor de urgenţă. Până în prezent nu s-a 
stabilit câte femei au murit în urma unor astfel de proceduri — 10.000 
de decese au fost înregistrate în spitale. Cu toate acestea, întrucât ser- 
viciile secrete din spitale făceau presiuni asupra medicilor pentru a trata 
pacientele doar atunci când dezvăluiau cine le făcuse avortul, zeci de 
mii de femei au murit în chinuri, fără tratament medical. Cercetări re- 
cente estimează că multe femei au avut până la 20 sau chiar mai multe 
avorturi ilegale. 

Politica pronatalitate a fost pusă în aplicare cu rigurozitate: poliţia si 
serviciile secrete verificau în mod regulat sarcinile și eventualele avorturi 
ale lucrătoarelor din fabrici, iar medicii au fost deci integrati cu forța în 
acest sistem represiv. Regimul a făcut din medicină un instrument de 
control. În ciuda acestei presiuni extraordinare, natalitatea a scăzut în 
1983 la nivelul din 1966. Obsesia regimului de a crea un popor de 30 de 
milioane de oameni nu numai că a lezat demnitatea și integritatea fizică 
a milioane de femei, ci în același timp acesta nu a putut să se îngrijească 
de copiii născuţi în ciuda sărăciei părinţilor lor si care nu erau îngrijiţi 
în familie. Nenorocirea acestor copii, care trebuiau să vegeteze în case 
necorespunzătoare, adesea suferind de boli, a devenit cunoscută lumii 
abia după 1989. Astăzi, copiii străzii de odinioară sunt încă judecaţi de 
instanţele române pentru presupus vagabondaj. 

Regimul a privit însă altfel situaţia: dictatorul Ceaușescu se prezenta 
drept susţinător al femeilor. De fapt, s-a separat de predecesorul său 
patriarhal Gheorghiu-Dej și a introdus o cotă pentru femei în 1976, pen- 
tru a face poziţiile de vârf accesibile și femeilor. Dacă în 1966 Partidul 
Comunist Român era partidul din Europa de Est cu numărul cel mai 
mic de femei, în 1989 era partidul cu cea mai mare proporție de femei, 
desi la un nivel ierarhic inferior; doar soția dictatorului avea o putere 
durabilă si reală. 

Politica faţă de femei în Albania comunistă a avut o componentă spe- 
cială. Din 1967, emanciparea femeilor a fost promovată împreună cu lupta 

împotriva religiei, iar asta în societatea cea mai patriarhală din Balcani. 
Pe lângă modelele sovietice, cele ale propagandei chineze au servit și ele 
la aplicarea acestei politici, care în esenţă nu se deosebea de cazul ro- 
mänesc: dublă povară pentru femei, putere politică scăzută, din nou cu 
excepția soţiei dictatorului. Hoxha a propagat lupta împotriva violenţei 
sexuale asupra femeilor, deși era preocupat în primul rând de aplicarea 
controlului total al regimului în familie, mai degrabă decât de bunăsta- 
rea femeilor. 

În Bulgaria, partidul anunţase deja obiectivul pronatalitate al unei 
națiuni de 10 milioane de oameni în 1946. Dar, la mijlocul anilor '60, 
numărul avorturilor îl depășea pe cel al nașterilor. Statul a controlat 
politica de familie cu legi (1968, 1985: îngreunarea divorţului), pentru a 
o disciplina si a o contura potrivit modului de viaţă socialist. Comunismul 
consumerist din anii 60-70 a fost conceput pentru a oferi oamenilor un 
nivel de trai mai bun, ceea ce i-a încurajat să se retragă în viaţa privată. 
Accentul propagandistic pe familie si maternitate a creat o atitudine cu 
pretenţii față de stat, pe care acesta cu greu le putea onora. 

Politica iugoslavă față de femei s-a diferențiat in mod clar de aceste 
modele pronatalitate totalitare: statul s-a abținut să intervină atât de 
profund în planificarea familială a oamenilor, în schimb s-a concentrat 
pe educaţie si contraceptie. În 1969, pentru a preveni avorturile ilegale, sta- 
tul a decis liberalizarea completă a acestuia. Totuși, numărul avorturilor 
indică faptul că educaţia sexuală a rămas inadecvată, precum și condițiile 
de viaţă ale multor femei. În 1988 existau 106,1 avorturi pentru fiecare 
100 de nașteri în Iugoslavia (388.933 în cifre absolute). De politica faţă 
de femei a comuniștilor a beneficiat mai ales clasa de femei din zona 
urbană, bine educate, care au intrat în domenii ale științei și educaţiei 
anterior dominate de bărbaţi; comunismul le-a făcut de asemenea pe 
femei mai vizibile în politica regimului unipartinic, deși cu greu aveau 
putere reală. Dezbinarea socială, demografică și mentală de după 1989 în 
fostele țări comuniste din Balcani poate fi explicată si prin presiunea enormă 
pe care România și Albania, dar și Bulgaria, au exercitat-o asupra femeilor. 
Fanteziile implementate violent în legătură cu popoare numeroase s-au în- 
cheiat cu contracția demografică si cu emigrarea în masá.!6 


Omul Nou și religia: Lupta cu Biserica și ateismul 


Creării unui Om Nou i s-au opus nu numai structurile sociale, ci şi men- 
talitätile tradiționale. Pe lângă familie, în vizorul comuniștilor era inclusă 
şi religia ca principal concurent ideologic al marxismului. Uniunea 

Sovietică le arătase regimurilor comuniste din Balcani cum să se ocupe 
de religii si de instituţiile lor. De la ateismul științific radical şi lupta 
împotriva religiei prin uciderea a zeci de mii de clerici, până la infiinta- 
rea de biserici loiale regimului si de comunităţi religioase institutiona- 
lizate (si împărțirile corespunzătoare ale bisericilor între disidenti si 
susţinătorii regimului) şi punerea în funcţiune a bisericii în faze de criză 
(precum în cel de-al Doilea Război Mondial) se aflau deja numeroase 
instrumente la dispoziţie. Spre deosebire de estul Europei Centrale, cu 
cultura sa preponderent catolică, comuniștii din Balcani s-au confruntat 
cu moștenirea imperială a unei diversitäti religioase, fără egal în Europa. 
Ortodoxia si Islamul erau puternic reprezentate în Iugoslavia, Bulgaria 
si Albania; în Iugoslavia si Albania se adăugau tradiţii catolice puternice; 
în România existau două Biserici concurente de tradiţie ortodoxă (BOR 
şi Biserica Greco-Catolică), în plus existau cele trei biserici protestante 
(Biserica Luterană, Reformată şi Unitariană), Biserica Romano-Catolică, 
neoprotestanti, evrei si grupuri precum stiliști, lipovenii (ruși de rit vechi), 
armeni si, în sfârșit, o mică comunitate musulmană. Ortodocsii si mu- 
sulmanii erau ancorati în statul national, institutionalizati prin Bise- 
ricile Ortodoxe si prin comunităţile religioase musulmane organizate de 
autorităţi în perioada habsburgică, respectiv interbelică. Roma, centrul 
catolicilor şi al greco-catolicilor, nu a fost la îndemâna statelor naţionale; 
dar și protestanții si musulmanii aparțineau unor comunități globale 
care erau interesate de coreligionarii din ţările comuniste din Balcani. 
Același lucru este valabil si pentru comunităţile evreieşti care supravie- 
tuiserä Shoahului. Cu alte cuvinte: nici o comunitate religioasă nu a fost 
la fel de naţională și legată de stat ca Bisericile Ortodoxe. Au fost cele 
mai vulnerabile din punct de vedere politic, dar au avut, în același timp, 
cele mai mari oportunități de ajustare şi adaptare la noul echilibru de 
putere. 

Politicile religioase din ţările comuniste din Balcani au avut ca scop 
nivelarea culturală și omogenizarea societăţilor. Asta nu însemna doar 
înlocuirea vechilor apartenente de clasă; a fost vorba si de nivelarea 
diferenţelor religioase, unele dintre cele mai importante moșteniri ale 
imperiilor. Prin urmare, forța si furia politicilor religioase comuniste 
s-au manifestat în special acolo unde această moştenire imperială era 
puternică, în regiunile posthabsburgice ale Iugoslaviei si ale României, 
și în regiunile postotomane ale Bulgariei și ale Albaniei. Chestiunile 
religioase erau adesea legate de etnie. Totuși, acest lucru nu era valabil 
peste tot: în Transilvania, linia dintre ortodocși si uniti trecea prin 
mijlocul comunităţii românești. Chestiunea musulmanilor vorbitori de 

slavă și integrarea lor în identitățile nationale determinate de aparte- 
nenta la ortodoxie i-au pus în dificultate pe conducătorii bulgari si ma- 
cedoneni. În Albania, compactă din punct de vedere etnic, regimul a 
văzut în religie unul dintre principalele obstacole pe calea către unita- 
tea naţională. 

Situaţia descrisă mai sus a influenţat politicile religioase ale regimu- 
rilor comuniste. Acestea diferă atât de mult în funcţie de ţară, încât o 
periodizare transbalcanică este dificilă. După 1945, poziţia Bisericii 
Ortodoxe din Grecia a rămas neschimbată, sprijinind forțele conserva- 
toare, dar nefiind o forță motrice în domeniul politic. La celălalt capăt 
al spectrului s-a aflat Iugoslavia în perioada imediat postbelică: sute de 
clerici ortodocși si catolici fuseseră deja ucişi de partizani în războiul 
civil. Până în 1953, regimul a urmărit un curs de luptă radicală contra 
Bisericilor, îndreptată în primul rând împotriva Bisericii Catolice din 
regiunea posthabsburgică. Comuniștii au considerat-o mult mai ame- 
nintätoare decât Biserica Ortodoxă Sârbă (BOS), slăbită de numeroase 
pierderi și a cărei jurisdicție se afla în întregime pe teritoriul Iugoslaviei. 
Atacurile fizice până la omoruri caracterizează începuturile extrem de 
ostile ale iugoslavismului lui Tito, precum si exproprierea extinsă a 
proprietăţilor Bisericii. Regimul a acuzat Biserica Catolică per ansamblu 
de colaborare cu puterile Axei si cu ustasii. Fundalul acestui repros ne- 
sustenabil în general a fost refuzul cardinalului Stepinac de a accepta 
o Biserică de stat Catolică sub control iugoslav, să se și detaseze de Roma 
şi, în mod similar BOS, să se constituie ca Biserică naţională în lugoslavia. 
Stepinac nu a apărat interesele naționale croate, ci s-a opus abuzului 
justiției, atacurilor statului și reprimării instruirii religioase în școli. 

După model sovietic, serviciile secrete au creat o organizaţie clericală 
fidelă statului, Uniunea Preoteascä Chiril și Metodiu (1949). Împotriva 
lui Stepinac a fost organizat un proces-spectacol în 1946 — după execu- 
tarea liderului cetnic, Draža Mihajlović, simbol al anticomunismului 
sârb, regimul a vrut să facă din Stepinac reprezentantul independenţei 
necomuniste croate. De teamă că ar putea căpăta statut de martir, acesta 
a fost arestat la domiciliu mai mulţi ani, unde a murit în 1960, și a fost 
înmormântat la Zagreb cu mare simpatie din partea populaţiei. 

În 1953, Iugoslavia, ca si în alte domenii politice, s-a abătut de la 
stalinismul pur, adică atacurile violente au dispărut ca fenomen larg 
răspândit. În acel an s-a adoptat o lege privind comunităţile religioase, 
scopul căreia fiind să le marginalizeze și să-i privilegieze pe clericii loiali 
regimului, recunoscuți de stat ca organizaţie de masă. Educaţia 
religioasă a fost interzisă în școli. O relaxare între Biserica Catolică si 

stat a avut loc numai după Conciliul Vatican II, odată cu protocolul 
dintre lugoslavia și Vatican (1966). 

Regimurile bulgar si român au fost de asemenea dure faţă de Biserica 
Catolică, catolicii bulgari fiind o comunitate intelectuală mică, dar im- 
portantă. Telul principal al represiunii din România a fost Biserica 
Greco-Catolică (Unită). Ea reprezenta tot ceea ce era periculos pentru 
comunism: un cler bine educat, care privea spre Roma ca centru al Bise- 
ricii Catolice mondiale, dar credea ca în interior să reprezinte ideea 
naţională românească și să ia poziţie împotriva preluării puterii de către 
comuniști. Comuniștii români au urmat modelul sovietic în oprimarea 
Bisericii Unite (lupta lui Stalin împotriva celei ucrainene), dar au pre- 
luat cu abilitate şi tensiunea dintre Biserica Ortodoxă (BOR) și cea Unită 
din interbelic. BOR a devenit actantul regimului în demolarea Bisericii 
Unite, care a fost forţată să se asimileze în BOR, aceasta devenind pro- 
prietara posesiunilor sale. Clerul unit a fost persecutat, demnitari im- 
portant si alti membri de elită au fost deținuți în lagărul de la Sighet. 
Figura simbolică a Bisericii Unite a fost Iuliu Hossu (1885-1970), din 
1917 episcop de Gherla în Transilvania (din 1930 episcopia Cluj-Gherla), 
în închisoare din 1948 până în 1955 şi deţinut ulterior în mănăstiri or- 
todoxe; cu puţin înainte de moartea sa a fost făcut cardinal. Hossu citise 
declaraţia de unire a românilor ardeleni la România in Alba Iulia in 1918. 
Episcopul Oradei, Valeriu Traian Frențiu (1875-1952), a murit prin în- 
fometare în lagărul de la Sighet; episcopul Maramureșului, Alexandru 
Rusu (1884-1963), a murit şi el în închisoare după mai multi ani de muncă 
silnică, episcopul Lugojului, Ioan Bălan (1880-1959), a suferit de aseme- 
nea pedepse îndelungate cu închisoarea. BOR și regimul comunist au 
eliminat odată cu Biserica Greco-Catolică cea mai importantă moștenire 
instituţională imperială din vestul României. 

BOR a plătit un pret ridicat pentru victoria asupra rivalei sale: con- 
ducerea sa s-a supus statului comunist. Numeroși clerici s-au opus pre- 
luării comuniste și au plătit pentru asta cu închisoarea; patriarhul 
Nicodim Munteanu ai cercurile sale au privit cu neîncredere încercările 
Uniunii Sovietice de a face din Biserica Ortodoxă Rusă un fel de Bise- 
rică-mamă pentru ţările blocului sovietic. Cu toate acestea, după moar- 
tea subită a lui Nicodim în 1948, odată cu Justinian Marina (1901-1977) 
a fost ridicat la rang de patriarh un cleric care, ca prieten al dictatorului 
Dej, a căutat cooperarea cu regimul. BOR a justificat acest pas subliniind 
că acesta ar fi fost singurul mod în care viaţa Bisericii ar fi putut fi sal- 
vatä de la represiune. De fapt, statutul juridic al BOR în România a 
rămas semnificativ mai bun decât cel al celorlalte Biserici Ortodoxe. În 

România nu a existat separare între Biserică si stat, iar preoţii erau 
plătiţi de stat și scutiţi de serviciul militar; BOR și-a păstrat proprietă- 
tile și chiar le-a sporit prin exproprierea Bisericii Unite. BOR a devenit 
un tovarăș fidel al comuniștilor si a reactivat filonul naţionalist atunci 
când comuniștii au recurs la nationalism ca resursă de putere. Patriarhul 
Justinian a fost de asemenea un actor în politica externă românească, 
făcând campanii pentru politica guvernamentală în cercurile eclezias- 
tice, cum ar fi la anglicanii britanici, sau refuzând invitația Conciliului 
Vatican II, pentru că Vaticanul nu a recunoscut dizolvarea forţată a 
Bisericii Unite. Cunoscut local ca Patriarhul Roșu, Marina a justificat 
ideologia comunistă, de exemplu, echivalând Omul Nou cu Isus Cristos 
şi propovăduind apostolatul social al bisericii drept slujitor al oamenilor. 
Ierarhia ecleziastică a fost în mare măsură infiltratä de Securitate, iar 
Biserica a devenit instrument de guvernare al regimului. Succesorul lui 
Justinian, Teoctist Aräpasu (1915-2007, patriarh 1986-2007), care par- 
ticipase la revolte antisemite in 1941, a legitimat stăpânirea comunistă 
chiar când regimul a început să dărâme biserici. Pentru apropierea dintre 
BOR și stat pot fi aduse ca explicaţii cooperarea tradiţională a Bisericii 
Ortodoxe cu puterea laică, naționalismul xenofob, antiminoritar si an- 
tioccidental ca bază ideologică comună, dar si avantaje materiale pentru 
ierarhii care cultivau un stil de viaţă precum cadrele importante din 
partid. Până în prezent, rolul BOR în comunism este controversat, însă, 
datorită puterii sale continue, politizării pronunţate și compromisului 
multor înalți demnitari, o reevaluare a fost înăbușită în fașă. 

Poziţia Bisericii Ortodoxe în Bulgaria nu a fost niciodată atât de pu- 
ternică ca în România. Totuși, spre deosebire de România, dar într-un 
mod similar lugoslaviei, regimul a acționat cu toată virulenta împotriva 
Bisericii. Recunoașterea numai a căsătoriei civile, desființarea educaţiei 
religioase, reducerea Bisericii la un obiect al patrimoniului cultural, se- 
pararea Facultăţii de Teologie de universitate, naţionalizarea bunurilor 
bisericești, însoţite de propagandă atee caracterizează lupta bulgară îm- 
potriva Bisericii Ortodoxe și a altor Biserici crestine mai mici. În spe- 
cial în 1948-1949 regimul a persecutat clerul cu o mare brutalitate, iar 
mitropolitul de Nevrokop a fost ucis. Serviciul secret comunist a înre- 
gistrat 1.600 din cei 2.063 de preoţi ca adversari politici; 10% din cler au 
fost trimiși în lagăre. La fel ca în România, Biserica Ortodoxă a jucat ai 
un rol în politica externă. Exarhatul, fondat în 1870, urma să fie ridicat 
la patriarhat, ceea ce a pus în pericol echilibrul realizat abia în 1945 cu 
patriarhia ecumenică a Constantinopolului, care a revendicat primordi- 
alitatea onorifică printre Bisericile Ortodoxe. Și Bulgaria a devenit obiectul 

politicii de putere a Moscovei, adică a planului ca nu Constantinopolul, 
situat în lumea necomunistă, ci patriarhia Moscovei să devină centrul 
mondial al lumii ortodoxe predominant comuniste. Mitropolitul Plovdi- 
vului, Kiril (1901-1977), care era fidel regimului, a dominat în lupta 
pentru putere în cadrul Bisericii. Sfântul Sinod, ca autoritate centrală a 
Bisericii, fusese deja infiltrat de serviciile secrete, care au dus o luptă cu 
puterea din Comitetul religios. Al șaselea Departament al Securității 
Statului supraveghea clerul. Ca în cazul românesc, statul a folosit și 
Biserica pentru propaganda externă. Succesul a fost răsunător. Ofițerii 
de informaţii au pătruns în cele mai înalte posturi ale Bisericii, iar ser- 
viciile secrete au preluat controlul asupra Bisericii. Aceasta a fost supusă 
influenţei Moscovei şi marginalizată social. Spre deosebire de România, 
Biserica a beneficiat cu greu de cooperarea cu statul-partid. 

Biserica Ortodoxă Sârbă s-a subordonat lugoslaviei comuniste a lui 
Tito mai repede decât Biserica Catolică din zonele posthabsburgice. 
După cum am menţionat, slăbită de moartea si fuga clericilor nationa- 
listi (în Muntenegru 40% din clerici au murit în război, printre care si 
mitropolitul Joanikije Lipovac, 1890-1945, susținător al cetnicilor) si fără 
alt punct de referință în afara ţării, nici punctul ei de plecare nu era unul 
deosebit de favorabil; la fel ca în România și Bulgaria, apropierea de stat 
s-a dovedit o opţiune. BOS a rămas fidelă imaginii de sine ca biserică 
naţională şi concepţiei naţionaliste a Serbiei Mari. Prin urmare, aceasta 
a intrat în conflict cu părți din stat si din partid, întrucât între 1958 si 
1967, în timpul procesului de creare a unui stat macedonean, s-a înființat 
o Biserică Ortodoxă macedoneană în partea sud-iugoslavă a subrepu- 
blicii Macedonia. BOS nu o recunoaște nici până astăzi, asta însemna 
pretenţia BOS de a-i reprezenta pe toti creștinii ortodocși din Iugoslavia, 
dincolo de graniţele republicilor. Astfel, BOS a fost singura instituție din 
Iugoslavia lui Tito care îi reprezenta pe toti sârbii si împărtășea princi- 
piul teritorial al statului federal. 

În ceea ce priveşte istoria sa globală, comunismul balcanic a atras 
atenţia prin faptul că religia a fost interzisă în 1967 in Albania, tara 
caracterizată cel mai mult prin tipare sociale și culturale tradiționale, 
iar ateismul a devenit ideologie de stat în locul religiei. Din punctul de 
vedere al actorilor albanezi, ceea ce pare la prima vedere a fi un paradox 
a urmat o dublă logică: regimul albanez a fost deosebit de dogmatic în 
implementarea sa a marxismului de tip stalinist; dar a acţionat şi în 
tradiţia naţionalismului albanez, care a pus națiunea deasupra religiei. 
De fapt, albanezii erau speciali, fiind singura naţiune titulară din Europa 
majoritar musulmană. Conducerea comunistă a dorit să se despartă de 

moștenirea imperială si, prin distrugerea religiei, să-i adune pe albanezi 
într-o nouă națiune bazată pe limbă și origine. Asta s-a justificat prin 
afirmaţia că albanezii au fost întotdeauna religioşi doar superficial şi, prin 
urmare, cu greu ar fi observat sau trăit diferențele religioase şi confe- 
sionale. În 1967 au izbucnit revolte antireligioase, marcând începutul unei 
campanii la nivel naţional. Nu se ştiu prea multe despre ateismul al- 
banez în practică, dar, în ciuda supravegherii stricte, familiile au păstrat 
obiceiurile religioase. Propaganda ateistă intensă nu a reușit să extermine 
complet religiile în doar un sfert de secol. Totuşi, ceea ce este remarcabil 
este natura radicală a procedurii. 

S-a acordat mai puţină atenţie în studiile comparative faptului că 
regimul bulgar a avut un succes deosebit în suprimarea religiei, tot în 
sfera privată. Pe lângă slăbirea Bisericii ca instituţie, regimul a construit 
un sistem statal de sărbători și ritualuri bazate pe modelul sovietic — de 
la introducerea obligatorie a căsătoriei civile la rituri civile de botez, 
nuntă și înmormântare. Studiile oficiale au dovedit scăderea religiozi- 
tátii: în 1962, 35% din populaţie s-a identificat ca religioasă — majorita- 
tea erau mai puţin educati, persoane din mediul rural, persoane în 
vârstă şi femei; mai mult de 52% dintre nou-născuţi au fost botezați, 36% 
din căsătorii au fost săvârșite în biserică. La mijlocul anilor ’70, regimul 
a lansat o altă campanie împotriva religiei. La începutul anilor '8o, im- 
portante ceremonii ecleziastice, cum ar fi înmormântările, deveniseră 
mai puţin importante (47,9% înmormântări bisericești, faţă de 80% în 
1962); botezul s-a păstrat (40,7% dintre nou-născuţi), bunicii flancándu-i 
adesea pe părinţii secularizati. Presiunea regimului în viaţa de zi cu zi 
a rămas ridicată: în 1956 bibliotecile au fost curățate de cărți reacționare, 
în 1961 mănăstirea Rila, simbolul national al Bulgariei, a fost declarată 
muzeu (din 1968 slujbele religioase au avut loc doar în absenţa turisti- 
lor), iar la începutul anilor oo accesul de Paste la bisericile importante 
a fost restricţionat serios de forțele de securitate. 

Politicile religioase comuniste au mers pe căi diferite. Aceste căi au 
fost parcurse pe diverse distante. Proiectul albanez de omogenizare na- 
tionalá sub semnul ateismului a fost unul radical. În Iugoslavia, politica 
religioasă a fost si ea element fundamental al centralizării si iugoslavis- 
mului dogmatic, pe de o parte, și al federalizării și consolidării identifi- 
cărilor naționale, pe de altă parte. În România, comuniștii au integrat 
rapid Biserica Ortodoxă în sistemul lor de putere și au primit loialitate 
necondiționată din partea acesteia până în ultimele clipe ale regimului. 
Secularizarea a progresat în toate țările din Balcani; în societăţile cato- 
lice din Iugoslavia s-a produs un decalaj între forțele loiale Bisericii si 

cele comunisto-seculare, cunoscut si din alte ţări catolice. Ortodoxia sârbă 
si în special cea bulgară au fost in mare parte marginalizate; ortodoxia 
românească a fost cea mai stabilă, şi traditionalismul religios pare să fi 
fost păstrat cel mai clar în România — spre deosebire de Bulgaria. Efec- 
tele politicilor religioase au fost deosebit de evidente în criza regimurilor 
din anii '8o: în Iugoslavia, națiunea şi religia asociată acesteia au umplut 
spaţiul liber ideologic lăsat de comunism. În Bulgaria, pe de altă parte, 
o Biserică deja slăbită de conflictele interne și marginalizată de stat a 
continuat să se prăbușească, în timp ce în România BOR a păstrat o 
poziţie puternică, în ciuda complicitátii sale cu regimul. În cele din urmă, 
în Grecia, la fel ca în Serbia, Biserica Ortodoxă a revenit în centrul vie- 
tii politice odată cu naționalismul emergent din anii Hoi 


Omul Nou și Islamul - între confesiune și naţiune 


În ochii comuniștilor, Islamul, chiar mai mult decât Bisericile creștine, 
era văzut ca un simbol al stagnării în acea lume imperialistă pe care 
omul nou trebuia să o depășească. Statele comuniste au moștenit inter- 
dependenţa problemelor religioase și naţionale în numeroasele grupări 
musulmane din Balcani. A apărut din nou problema integrabilitätii. 
Comuniștii din Iugoslavia s-au concentrat în primul rând pe musulmanii 
bosniaci, căzuţi la mijloc în conflictul särbo-croat din cel de-al Doilea 
Război Mondial. Musulmanii non-slavi, albanezii si turcii, au primit mai 
puţină atenţie în anii postbelici: regimul a încercat până în anii '50 să-i 
forțeze să emigreze în Turcia si de fapt a continuat migraţia spre est, care 
începuse deja în perioada interbelică. Abia în momentul transformărilor 
politicii iugoslave față de kosovari din 1966 s-au făcut încercări de in- 
tegrare politică a majorităţii albaneze musulmane în societatea iugo- 
slavă, și nu numai de a vedea în ei potenţiali dușmani ai statului. Această 
ofertă de integrare a vizat albanezii ca naţiune, și nu ca o comunitate 
musulmană majoritară. 

Situaţia era diferită în Bosnia: bosniacii musulmani slavi, care locu- 
iau în centrul Iugoslaviei, făceau fără îndoială parte din nucleul lingvis- 
tic al oricărui model iugoslav. În același timp, Bosnia a fost întotdeauna 
scindată între naționalismul sârb si croat si, prin urmare, a suferit te- 
ribil între 1941 și 1945 sub ocupaţie si război civil. Iugoslavia comunistă 
a promis un viitor mai bun, dar poziția musulmanilor bosniaci nu a fost 
clar definită la sfârșitul războiului. După experienţele războiului, condu- 
cerea partidului bosniac a urmat o linie iugoslavă: opozitiile nationale 
trebuiau abolite în această ideologie integratoare. Pentru Tito, Bosnia 

a fost initial privită chiar ca o mică Iugoslavie, modelul unui viitor stat 
fără naţiuni titulare separate. Cu toate acestea, îndemnul Sloveniei și 
al Croaţiei în special la descentralizarea și consolidarea subrepublicilor 
a declanșat o dinamică specială în Bosnia: calea integral-iugoslavă nu 
mai era atât de ușoară, iar subrepublica Bosnia și Herţegovina trebuia 
să se pozitioneze odată cu reorganizarea modelului iugoslav. Acest lucru 
i-a afectat in special pe musulmani, deoarece sârbii și croații erau deja 
recunoscuţi ca naţiuni și aveau propriile lor subrepublici. În schimb, 
musulmanii au fost definiti initial ca grup religios. Când conducerea 
partidului bosniac a luat măsuri pentru reevaluarea musulmanilor în 
sensul unei națiuni, a făcut acest lucru deoarece principiul naţionalist 
a fost consolidat în întregul stat. Conform acestei logici, musulmanii 
trebuiau să se situeze la același nivel cu croații si sârbii, dar ca naţiune, 
nu ca o comunitate religioasă. În 1961, a fost introdusă în recensământ 
categoria etnică (nu religioasă!) musulmană. Faptul că partidul nu era 
sigur în legătură cu numele este demonstrat prin faptul că în 1963 se 
dezbătea dacă musulmanii bosniaci nu ar trebui descriși drept iugoslavi. 
Această idee, anume că musulmanii nu erau nici sârbi, nici croaţi, dar 
nu erau nici națiune individuală, nu a prevalat în faţa modelului unei 
identități nationale musulmane. Din nou, dezbaterea constituţională 
iugoslavă generală a fost crucială, deoarece descentralizarea a obligat 
Bosnia și Herţegovina să-și stabilească propria identitate în contextul 
celorlalte subrepublici. Mulţi musulmani bosniaci au privit cu scepticism 
deviația de la iugoslavism din 1966 si crearea propriei naţiuni. Musul- 
manii ca națiune includeau și oameni care nu erau credincioși; întrucât 
limba nu a putut forma o caracteristică de demarcaţie față de sârbi si 
croaţi, care s-au definit pe baza apartenenţei la confesiune (şi nu pe baza 
credinţei lor active sau a religiozitátii), numai statutul religios al unei 
persoane a rămas drept criteriu, combinat cu ideea că musulmanii repre- 
zentau populaţia istorică originară a Bosniei. Această situaţie explică de 
ce a existat o distincţie oficială între musulmani cu M mare si cu m mic: 
primul denota afilierea naţională, cel de-al doilea, pe cea religioasă. 

Descentralizarea le-a oferit musulmanilor bosniaci calea de a deveni 
naţiune și a blocat alternativa iugoslavă. Cu toate acestea, în comparaţie 
cu alte comunități musulmane, musulmanii bosniaci au fost de departe 
cei mai integrati și acceptați. 

O privire spre Bulgaria arată contrastul: aici, turcii si pomacii vorbi- 
tori de bulgară din sud și est au alcătuit un grup numeros de populaţie 
postimperială, asupra căruia regimul comunist a exercitat o presiune 
puternică în mai multe valuri de represiune. Obiectivele au fluctuat: 

integrarea și asimilarea pomacilor, în privinţa turcilor însă, emigrarea 
în Turcia sau asimilarea. Este important că aceste politici au fost urmate 
de regim până la sfârșitul său — si că în mare parte au contribuit la 
acesta. Faţă de Iugoslavia, trebuie să fie luată în considerare si politica 
religioasă dură a Bulgariei, în general. În 1959 a început o campanie 
împotriva obiceiurilor musulmane (interzicerea voalului, a acoperămin- 
telor de cap tradiţionale, circumcizia numai în spitale). O altă serie de 
măsuri a urmat în 1962 pentru limitarea influenţei turcești asupra altor 
musulmani (pomaci, romi). Acest lucru a restricţionat imigrația musul- 
manilor non-turci în zone puternic populate de către turci si, în același 
timp, a promovat întărirea unei identități pomace. Acest lucru era deo- 
sebit de important în ochii regimului, deoarece printre musulmani tur- 
cii s-au bucurat de cea mai înaltă poziţie socială si au acţionat ca un 
grup de conducere. Organizarea pomacilor vorbitori de bulgară ca grup 
separat însemna slăbirea comunităţii musulmane dominate de turci. O 
parte din această strategie a fost de asemenea bulgarizarea numelor 
personale. Aceste măsuri au fost puse în aplicare la nivel regional cu 
diferite grade de severitate, radical în Rodopii de Vest, mai moderat în 
partea de est a lanţului muntos, adică în apropierea graniţei cu ţările 
NATO Grecia si Turcia. În 1964, după tulburări, această campanie a fost 
internationalizatä când musulmanii au apelat la Turcia pentru ajutor. 
După o perioadă de relaxare, regimul a crescut din nou presiunea la 
începutul anilor '70, similar campaniei împotriva Bisericii. Frontul 
Patriotic, ca organizaţie de masă, trebuia să promoveze o nouă campanie 
onomastică si măsuri de asimilare, si din nou au existat tulburări în 
Rodopii de Vest. Sute de pomaci care au rezistat au fost deportaţi în 
lagărul de la Belene. Măsuri precum schimbarea pietrelor de mormânt 
au provocat traume adânci. 

Ultima lovitură a regimului a fost la mijlocul anilor '8o. Asimilarea 
forţată a turcilor a fost promovată ca proces al renașterii. Guvernul a 
susținut că în cazul turcilor din Bulgaria era vorba de o islamizare cu 
forţa si apoi de o turcizare cu forța a bulgarilor, si nu despre descenden- 
tii imigranţilor musulmani din Anatolia care veniseră în țară de la sfár- 
situl secolului al XIV-lea. Conform acestei logici, turcii trebuiau să 
renască și deci să revină la presupusa lor identitate, dacă era necesar, 
prin constrângerea statului. Pentru această campanie, partidul a mobi- 
lizat toate resursele, de la aparatul de securitate la știință, care trebuiau 
să demonstreze teoria partidului. În 1985, au predominat în anumite 
părţi din Bulgaria condiţiile unui război civil. Satele au fost închise cu 
tancuri si luptători turci clandestini au plantat bombe. Guvernul a creat 

o unitate antiteroristă (Beretele Roșii) si până în martie 1985 a obligat 
840.000 de turci să adopte nume cu sonoritate bulgară. Imbräcämintea 
şi obiceiurile tradiţionale musulmane au fost din nou interzise. Câteva 
zeci de oameni au fost uciși, iar lagărul de la Belene s-a umplut de de- 
portati. Conflictul a escaladat la începutul lui 1989 cu greve ale foamei 
in Bulgaria si proteste masive în Turcia. Tulburările și rezistenţa s-au 
răspândit în circa o treime din teritoriul Bulgariei, creând o adevărată 
psihoză, iar majoritatea turcilor doreau să emigreze. Această mişcare a 
început in mai 1989 și şi-a atins apogeul până la sfârșitul lunii august. 

Aproximativ 370.000 de persoane, mai mult de o treime dintre turcii 
din Bulgaria, au părăsit ţara (mișcare numită cinic marea excursie), 
numeroși oameni de partid si alti profitori imbogátindu-se de pe urma 
proprietăţilor vândute repede de cei plecaţi. Întrucât în mijlocul perioadei 
de recoltă lipsea forţa de muncă a ţăranilor turci, guvernul a dispus mobi- 
lizarea civilă pe timp de pace. Exodul în masă a zguduit economia bulgară 
şi a izolat tara la nivel international. Politica radicală de asimilare a fost 
însă susținută de mari secţiuni ale societăţii bulgare, care impärtäseau 
frica guvernului de un model cipriot: creșterea demografică puternică a 
turcilor și intervenţia armatei turce, la fel ca în Cipru în 1974, cu secesi- 
unea unui teritoriu dominat de turci în sud-estul Bulgariei. 

Exemplul Bulgariei arată că politica faţă de Islam s-a bazat pe con- 
siderente mai degrabă naţionale decât religioase: bosniacii musulmani 
şi pomacii trebuiau integrati la nivel national, turcii bulgari au părut însă 
regimului drept o ameninţare pentru stat, în primul rând din cauza 
diferenţelor lor lingvistice și istorice. În ambele cazuri a fost vorba și de 
nivelarea moștenirii imperiale. Dominația economică de peste secole a 
musulmanilor asupra ţăranilor sârbi și bulgari nu a putut fi uitată atât 
de repede. Politicile față de comunităţile musulmane mai mici au urmat 
de asemenea o logică naţională: politica națională macedoneană îi tintea 
pe musulmanii vorbitori de macedoneană (torbeșii), politica sârbă din 
Kosovo ii tintea pe munteni/gorani. Scopul era de a separa musulmanii 
vorbitori de limbă slavă de comunităţile musulmane mai prestigioase 
(turce) ai de cele mai puternice numeric (albaneze) şi de a le integra 
într-un sistem care nu mai era religios, ci organizat după criterii natio- 
nale etnice. Elitele slave sudice din Kosovo şi Macedonia au făcut chiar 
progrese cu romii musulmani pentru a-i separa de albanezii musulmani. 
În Iugoslavia, această politică etnică a fost legată de alocarea resurselor 
de stat, motiv pentru care au existat actori din aceste grupuri musul- 
mane mai mici dispuşi să lucreze cu statul comunist. Totuşi, acest lucru 
a eșuat din cauza unui obstacol major: chiar și în statul comunist, căsă- 

toriile au trecut cu greu peste graniţa religioasă, adică, indiferent de 
limba lor, musulmanii au format o comunitate de căsătorie. În Bosnia, 
şi mai ales în zona urbană si în rândul oamenilor secularizati, situaţia 
era diferită, însă musulmanii non-slavi dominanti din Balcanii Centrali, 
otomani până în 1912, nu se prea amestecau cu creștinii. În schimb, 
punctul de greutate s-a schimbat printre musulmani. Nu turcii, ci alba- 
nezii erau cei care dominau un sistem care înlocuia vechile elite turcești 
şi făcea vizibilă majoritatea rurală a populaţiei. 

Dacă se compară musulmanii din Balcani în deceniile de după 1945, 
devine evident că structura lor internă şi politicile statale faţă de aces- 
tia au fost atât de diferite, încât ei încă mai servesc ca unitate de inter- 
pretare, dar nu pot fi consideraţi drept un singur grup. Politica de stat 
din Iugoslavia a declanșat doar etnicizarea şi naționalizarea comunitä- 
tilor musulmane: bosniacii musulmani au devenit națiunea titulară a 
musulmanilor bosniaci, iar comunităţile musulmane mici şi marginale au 
devenit macedoneni musulmani, gorani sau romi precum egiptenii. În 
Bulgaria, represiunea a escaladat până la asimilarea forțată a turcilor, 
care a fost în mare parte responsabilă de prăbuşirea regimului. În Albania, 
pe de altă parte, regimul a reuşit să zdrobească violent comunităţile re- 
ligioase, inclusiv pe cele sunnite, de departe cele mai puternice, și să le 
elimine pentru aproximativ un sfert de secol. În Grecia, pe de altă parte, 
statul a urmărit o strategie contrară modelului iugoslav: a recunoscut 
o minoritate musulmană în Tracia occidentală, dar i-a refuzat un carac- 
ter etnic (turc, pomac). Astfel, Grecia a preluat vechea tradiţie confesio- 
nală a Imperiului Otoman. Grecia a renunțat partial la această politică 
doar în anii '9o, când, după model iugoslav, a promovat diviziunea mu- 
sulmanilor de-a lungul graniţelor lingvistice prin încercarea eșuată de 
a crea o comunitate a pomacilor în Grecia, izolată de turcii din aceeaşi 
regiune și de pomacii bulgari. 

Statele postimperiale nu s-au luptat cu aproape nici o moştenire 
imperială la fel de dificilă ca Islamul. Uneori, parcă marele val de secu- 
larizare si modernizare ar fi marginalizat Islamul ca relicvă din premo- 
dernitate. Însă chiar Iugoslavia a deschis noi drumuri către lumea 
exterioară încă de la început: ca stat conducător al mișcării de nealiniere, 
a fost dificil să împiedice pelerinajul la Mecca; relaţiile intense ale Iu- 
goslaviei cu ţările din lumea islamică au creat zone largi de întâlnire 
între iugoslavi și, în special, musulmanii arabi. Prin această poartă, 
ideile panislamice şi islamiste au ajuns din nou în Balcani, de unde doar 
aparent dispăruseră după 1945. În cele din urmă, țările comuniste bal- 
canice nu au redus la tăcere curentele religioase profunde — au fost 

îndepărtate doar temporar. Religia a fost considerată o întârziere şi nu 
a fost degeaba religia persista în regiuni care fuseseră neglijate de re- 
gimuri, în zonele rurale de deal si de munte, mai puţin accesibile din 
punctul de vedere al infrastructurii, acele zone din Munţii Rodopi prin 
Herţegovina si înapoi în Munţii Sar, care formau triunghiul Albania/ 
Kosovo/Macedonia, unde la sfârșitul anilor '8o și în anii 'go tensiunile 
etnice dintre periferiile interioare şi regiunile politice de bază s-au trans- 
format în violente deschise.!* 


Noua clasă 


Revoluţia socială a comuniștilor din Balcani nu numai că a dat peste 
cap societatea țărănească și a creat oraşul rurbanizat, ci a creat si o nouă 
elită. Peste tot, comuniștii au eliminat vechile elite, intemnitate în la- 
gărele de muncă sau marginalizate în societate, peste tot vina fiind 
aruncată pe familii, uneori de-a lungul generaţiilor. Puterea urma să 
treacă în mâinile unei noi elite, care peste tot a fost aleasă în primul 
rând pe baza clasei și a originii sociale. Au fost privilegiați membrii PC 
din perioada ilegalitätii, precum și foștii partizani. În Albania, cercurile 
de gherilă au format nucleul puterii în jurul dictatorului Hoxha până la 
sfârșitul anilor ’70, iar clicile din timpul războiului au dominat armata, 
serviciile secrete şi economia în Iugoslavia. Generaţia de partizani și-a 
legitimat poziţia privilegiată prin mitul revoluţiei și al luptei de eliberare 
a poporului. Acest lucru a trebuit să compenseze pentru frecventa lipsă 
de calificare pentru funcţiile înalte pe care le-au preluat. Chiar și în 
serviciile de informaţii, mulțimea de angajaţi incompetenti care aveau 
o conștiință sănătoasă. de clasă a predominat la început, ceea ce a fost 
mai important pentru partid decât competenţa. Ca orice revoluţie socială, 
transformarea din Balcani a oferit multor persoane posibilitatea de a se 
ridica, iar regimurile au promovat această mobilitate socială ca mijloc 
de consolidare a guvernării. Până la urmă, logica comunistă a însemnat 
ca în locul burgheziei dispretuite să ajungă la putere clasa muncitoare. 
Statele comuniste din Balcani au avut în curând aceeași experienţă ca 
Uniunea Sovietică. Dinamica socială şi-a pierdut impulsul după distri- 
buirea posturilor și după ce vigoarea revoluţionară s-a mai diminuat, 
dar s-a răspândit birocraţia stalinistă. La fel ca în patria comunismului, 
a apărut un nou strat de oficiali de partid privilegiați care controlau 
instituţiile statului, nomenclatura. Aceasta a cultivat comportamente 
clientelare, așa cum erau cunoscute elitelor de dinainte de război, în 
special în societăţile sätesti din care proveneau majoritatea noilor 

stăpâni politici. Rezistenţa la aceste fenomene a apărut pentru prima 
dată în Iugoslavia, pe care a manifestat-o influentul comunist munte- 
negrean Milovan Dilas. Cu toate acestea, căderea şi marginalizarea sa 
de după 1954 au dat de înţeles că noii conducători nu doreau să fie 
forțați să rămână fără sinecuri sau să renunţe la noile lor privilegii 
materiale. 

Dinamica socială s-a deteriorat în toate statele comuniste când noua 
clasă a nomenclaturii s-a reprodus si resursele au început să fie alocate 
membrilor familiei. Originea a devenit un criteriu în societăţile în care 
solidaritatea și loialitatea familiei nu au dispărut pur si simplu peste 
noapte într-un presupus socialism realist egalitarist. Noua clasă a preluat 
statul, a creat o rețea de conexiuni prin căsătorie si interese. Si, în cu- 
rând, a fost preocupată mai mult de asigurarea și îmbunătăţirea nive- 
lului său de trai material și de apărarea poziţiei sale politice decât de 
punerea în practică a sloganurilor comuniste. 

Structura de putere patrimonială a comunismului balcanic a promo- 
vat apariţia unor structuri neoficiale de putere; în sistemele corupte 
construite de cei aflaţi la putere si practicile de afaceri semi- și/sau ile- 
gale din nomenclatură au fost adusi în prim-plan oficiali din serviciile 
secrete si oameni de afaceri iscusiti si nemilosi. Membri ai birocrației 
centrale, reprezentanţi de vârf ai complexului militar-industrial, şefi ai 
marilor companii de stat, plus cercetători individuali de top, oameni de 
știință și artiști finantati de stat — aceste grupuri au alcătuit noua elită 
comunistă. Pentru lugoslavia se pleacă de la cifra de 14.000 de persoane, 
în timp ce cercului cel mai intim al puterii (lideri ai partidului federal, 
membri ai organelor centrale ale partidului, lideri ai partidelor regionale 
şi prim-miniștri), au aparţinut aproximativ 300-400 de persoane. În 
Bulgaria, nomenclatura de partid din 1955 a cuprins iniţial 2.295 de 
persoane, in 1970, 7.301, iar in 1980, chiar 9.653. 

Nomenclatura și-a distins stilul de viaţă de restul populaţiei, care în 
comunismul de consum însemna printre altele că avea acces privilegiat 
la importurile occidentale si puteau pleca peste hotare. Ea avea aces la 
moda occidentală și mult doritele electronice occidentale. În ţările cu 
lipsuri alimentare, precum Albania, furnizarea de carne și produse lac- 
tate sau paste italiene importate era deja o caracteristică distinctivă față 
de populaţia înfometată periodic. De asemenea, nu trebuie subestimat 
avantajul educational și informaţional, deoarece membrilor nomencla- 
turilor le-a fost permis să citească publicaţii străine si multe cărţi inter- 
zise oamenilor obișnuiți. Pe plan intern, privilegiile includeau: tratament 
preferenţial la alocarea spaţiului de locuit și a mașinilor private, sejururi 

de vacanţă la munte și la mare, dar şi tratament preferenţial în educa- 
tie, mai ales pentru locurile de studiu, dar in mod special burse de stat 
pentru studiul în străinătate. După cum am menţionat, elita locuia în 
propriile zone rezidențiale bine definite. Mai ales pentru ţările care au 
restricționat complet călătoriile în străinătate (Albania) sau în mare mă- 
sură (România), persoanele care au primit instruire în ţările occidentale 
aparțineau noii clase. 


Aceste mecanisme au exclus de la participare păturile mari ale popu- 
latiei, mai ales că reţeaua în creştere a rudelor si pilelor a promovat cu 
greu ascensiunea meritocraticä a persoanelor din afară. Chiar si valurile 
de epurare, precum cele care au afectat violent nomenclatura in mod 
special in Albania până în anii '80, campaniile împotriva birocraţiei pe 
care toţi liderii de partid le-au repetat în discursurile lor, trimiterea 
birocratilor de partid în producţie în stil chinezesc (cum a fost cazul in 
Albania la sfârşitul anilor ’60), sau rotirea cadrelor ca mijloc de exerci- 
tare a puterii — nimic din acestea nu a modificat structura socială de bază 
a elitelor din statele comuniste. Noua clasă s-a dovedit mai viabilă decât 
partidul și statul unipartinic. Aceștia și urmaşii lor, precum si cei cooptați 
în rândurile lor încă domină societăţile postcomuniste din Balcani. Spre 
deosebire de oamenii controlati și tăiaţi sistematic de la relaţiile şi in- 
formaţiile externe, directorii de combinat, șefii firmelor străine organi- 
zate de serviciile secrete și rețelele lor aveau cele mai bune premise 
pentru a supraviețui colapsului comunismului de stat. Oricât de importante 
ar fi aceste grupuri, studiile privind elita economică a comunismelor bal- 
canice încă lipsesc și ne trebuie în continuare o privire de ansamblu com- 
parativă asupra şefilor locali puternici. Istoricul Holm Sundhaussen a 
numit Noua clasă din Iugoslavia Societatea de clasă a birocrației parti- 
nice — conceptul poate fi aplicat tuturor celor patru regimuri comuniste 
din Balcani. Această castă s-a închis singură și astfel a exclus majorita- 
tea populaţiei de la puţinele resurse. Capacitatea ei de a mosteni puterea 
si influenţa a fost pronunțată, iar adevărații câștigători ai erei comuniste 
sunt copiii şi nepoţii nomenclaturii. Au câștigat pentru că părinţii lor au 
eliminat sau au marginalizat vechile elite, pentru a nu se putea întoarce 
la putere după 1989; au câștigat pentru că părinţii lor au ţinut potenţialii 
concurenţi în afara puterii timp de zeci de ani. În state precum Albania 
și Bulgaria, ale căror elite vechi au fost distruse în mare parte, adversa- 
rii nu puteau veni decât din interiorul partidului.” 

Intelectualii si partidul 


Implicarea multor intelectuali în regimurile comuniste a atras o atenţie 
considerabilă în toate ţările după răsturnarea acestora — și a abătut-o 
parţial de la elita mai puţin spectaculoasă din punct de vedere politic, 
dar mult mai importantă a serviciilor secrete, a armatei și a economiei 
de stat. Dezbaterea din ţările postcomuniste după 1989 a urmat mult 
timp opoziţia dintre colaborare și rezistență. Interpretarea științifică 
plasează elitele artistice şi intelectuale într-un context social-istoric mai 
larg: regimurilor le-au servit ca grupuri importante din punct de vedere 
strategic datorită potenţialului lor de legitimare, dar și datorită capaci- 
tátii lor de a face opoziţie. Faptul că abia dacă au făcut acest lucru este 
încă subiect de discuţie astăzi. Cu toate acestea, intelectualii cu greu 
diferă calitativ în strategiile de adaptare și integrare față de alte părți 
ale populaţiei. Au avut însă capacitatea de a reflecta asupra acestui 
lucru în mod argumentat si au fost conștienți de poziţia lor proeminentă 
într-o societate comunistă care respecta oficial intelectualii loiali ai re- 
gimului. Mai mult decât în Occident, lucrătorii intelectuali conformisti 
puteau simţi că se află în centrul societăţii, nu ca opoziţie a statului, ci 
ca sprijin apreciat. 

Comuniștii şi-au început stăpânirea în Balcani prin eliminarea sau 
marginalizarea acelor părţi ale elitei intelectuale pe care nu le considerau 
de încredere. În cadrul acestor epurări, nu trebuie uitat cât de îngustă 
fusese elita în fiecare ţară înainte de 1945. În Albania, de exemplu, elita 
intelectuală fusese formată din câteva sute de oameni. Nu exista vreo 
universitate sau academie; cei mai importanti intelectuali erau adunaţi 
în jurul şcolilor (confesionale), dintre care cele mai bune aparțineau 
ordinelor catolice din nordul ţării. Campania de exterminare a intelec- 
tualilor catolici din jurul metropolei Scutari din nordul Albaniei a avut 
consecințe culturale grave, dest numărul victimelor poate să nu pară 
mare în comparaţie cu alte țări. Comuniștii albanezi, proveniţi mai ales 
din sudul Albaniei, nu numai că au eliminat adversarii ideologici prin 
tortură și execuţii, ci au făcut de asemenea o tabula rasa culturală și loc 
pentru propriile lor modele culturale. 

De asemenea, în Bulgaria și în România, comuniștii au eliminat o 
mare parte din elita intelectual-stiintificá. Comuniștii români au avut 
totuşi grijă să câştige din timp de partea lor intelectuali de stânga sau 
oportunisti, oameni cu renume, și să le ofere poziţii înalte. Totuși, obiec- 
tivul a fost acela de a construi o elită intelectuală proprie, în care rămă- 
sitele elitelor antebelice erau tolerate doar acolo unde deocamdată nu 
puteau fi înlocuite. 

Prin faza stalinistă (1945-1960) a trecut si politica culturală. Sche- 
mele staliniste au fost adoptate peste tot, de la realismul socialist în artă 
până la modelul luptei de clasă în interpretarea istoriei. A fost vorba în 
principal de sincronizarea si extinderea sistemului institutional în ştiinţă 
si cultură. În Iugoslavia, Bulgaria si România, comuniștii au moştenit 
un sistem științific cu universităţi și academii; instituţiile de predare si 
cercetare au fost extinse, la fel ca finanţarea culturală sponsorizată de 
stat, de exemplu în asociaţiile profesionale de stat care ofereau beneficii 
materiale membrilor lor. În Albania însă, a trebuit mai întâi creat un 
astfel de sistem instituțional. Ocupantii italieni făcuseră în câţiva ani 
munca preliminară. Aceasta a fost continuată tacit de comuniști. 

Faza stalinistă a cunoscut predominanta ideologilor de stat adesea 
incompetenti, dar agresivi, în știință si cultură. Multe publicaţii din 
statele comuniste proveneau din penita intelectualilor închiși, dar erau 
considerate o realizare a noii elite cu conștiință de clasă sănătoasă. Până 
la sfârşitul anilor ’50, in Bulgaria si România a predominat o distanță 
considerabilă între multi intelectuali și regimuri. Chiar si în cadrul gru- 
pului de artiști fideli regimului din Bulgaria, după moartea lui Stalin şi 
Plenul din aprilie, a apărut speranţa pentru o mai mare libertate artis- 
tică, rapid înăbușită. 

La rândul lor, regimurile erau conștiente că trebuiau să câștige spri- 
jinul intelectualilor pentru a-și asigura puterea. Acest lucru s-a întâm- 
plat — alături de promovarea unei noi elite de parveniti social — în anii '60, 
prin transformarea naționalistă din Balcani. În drum spre ultranationa- 
lismul xenofob, majoritatea intelectualilor din România, Bulgaria si 
Albania au luat cu încredere partea partidului. 

De ceva mai mult spaţiu de manevră dispuneau cercetătorii si inte- 
lectualii din Iugoslavia, unde statul, după încercări incipiente eșuate, a 
renunţat la o conducere centrală. Descentralizarea întregului sistem a 
mutat ei în ştiinţă si artă punctul de greutate la nivelul subrepublicilor, 
unde forțele care acționau si argumentau pe filon national se exprimau 
cu patos. Peste tot au reușit să se afirme intelectuali care pretindeau că 
ar reprezenta avangarda intereselor naţiunii — cu toate acestea, numai 
dacă nu puneau sub semnul întrebării însăși conducerea partidului. 
Scriitori, istorici si lingviști stăteau în prima linie a contradictiilor na- 
tionale din ce în ce mai ascuţite dintre subrepublici și etniile individuale. 
Oamenilor de știință le-a revenit de fapt un rol-cheie, care le-a adus 
prestigiu şi foloase materiale, în special la conturarea identitätilor etnice 
ale musulmanilor bosniaci, albanezilor și micilor grupuri de slavi musul- 
mani din Kosovo și Macedonia, precum ai de romi. 

Cultura si știința erau importante pentru conducătorii comuniști — 
asta a însemnat, pe de o parte, că li s-au alocat fonduri substanţiale de 
la stat si, pe de altă parte, că regimurile si, adesea asemenea lui Stalin, 
şi liderii de partid au intervenit personal. Şeful statului și partidului 
albanez, Hoxha, de exemplu, a examinat programele congreselor si chiar 
fragmentele din enciclopedia națională. Conducerea partidului din Ro- 
mânia a discutat în detaliu politica față de istorie, alocarea de hârtie 
pentru tipărirea literaturii de propagandă și proiectarea de pelicule cine- 
matografice monumentale care să glorifice momentele-cheie din istoria 
naţională. În Bulgaria, fiica șefului statului și liderului de partid, Ljud- 
mila Jivkova, a devenit preşedinte al Comitetului pentru Cultură în 
1975. În această poziţie, ea a adunat numeroși oameni de știință si ar- 
tisti carieristi în jurul ei, care au pus în aplicare părți din ideile fiicei 
dictatorului, idei cu influențe oarecum mistice despre cultura tracică și 
punctele culminante ale istoriei naţionale. Tracologia, care ar fi trebuit 
să documenteze epoca și apogeul cultural al Bulgariei încă din cele mai 
vechi timpuri, a luat o amploare nemaivăzută. În 1981 s-au sărbătorit 
cu festivități pompoase 1.300 de ani de la cucerirea pământului de către 
bulgari în Balcani. Programele, numite după cercetătorul sovietic Nikolaj 
Rerih (1874-1947) si după Leonardo da Vinci, erau destinate să deschidă 
calea spre o cultură lăudată ca multilateral dezvoltată ei armonioasă, 
folosind limbajul chinuit al regimului. Lista proiectelor pe scară largă 
nerealizate ale Jivkovei confirmă planurile megalomanice ale unui mic 
stat balcanic: Centrul audiovizual al culturilor lumii, Panteonul statului 
bulgar și Institutul Himalaya Urusvati. 

Regimurile bulgar si român s-au sărbătorit în anii "70 și la începutul 
anilor '80 ca Noua Epocă sau Epoca de Aur. Naționalismul extrem care 
s-a răspândit a fost susţinut de la cel mai înalt nivel. În România, dic- 
tatorul a scris el însuși părţi ale noului imn national si a sprijinit rea- 
bilitarea mareșalului Antonescu, căruia celebrul scriitor Marin Preda 
(1922-1980) i-a dedicat controversatul roman Delirul în 1975. Prin urmare, 
regimul era gata să îi asimileze chiar si pe cei responsabili de Shoah — în 
calitate de lideri puternici, învingători ai Armatei Roşii. Naționalismul 
antirusesc nu a fost niciunde exprimat mai deschis pentru stabilizarea 
regimului decât în România. Teoria protocronismului trebuia să demon- 
streze că românii furnizaseră realizări culturale si științifice esenţiale. 
Aproape nici o altă teorie nu exprima mai bine legătura dintre complexul 
de inferioritate și naționalismul exagerat al elitelor loiale regimului. 

Intelectualii trebuiau să servească drept front cultural pentru regim, 
iar intelectualii au fost promovați ca elite, dar strict controlati, astfel 

încât să nu fie tentaţi să facă opoziţie. În Albania, Bulgaria și România 
nu a existat aproape nici un pericol: eliminarea, apoi cooptarea vechilor 
elite, instituirea de noi cadre comuniste și supravegherea atentă de către 
serviciile secrete, dar, mai ales, oferta ideologică a comunismului natio- 
nalist, completată cu privilegii materiale și prestigiu social, au atras o 
majoritate copleșitoare a lucrătorilor spirituali de partea regimurilor pe 
care le-au susţinut. Acest lucru s-a întâmplat nu numai în privinţa dome- 
niilor științifice importante în plan economic si militar, ci mai ales în pri- 
vinta științelor umaniste si sociale, inginerii proiectelor national-comuniste: 
lingvistica si studiile literare, folclorul, istoria si arheologia au fost prin- 
tre beneficiarii marilor proiecte de identitate naţională, materializate în 
filme scumpe, romane, piese muzicale, artele spectacolului și arhitectură. 
Popoarele antice ale tracilor, ilirilor si dacilor au fost desemnate strămoși 
de regimurile de la Sofia, Tirana și Bucureşti si interpretate ca mărturii 
ale propriei vechimi, lucru folosit ca argument în conflictele teritoriale. 

În timp ce în Iugoslavia încercările din anii '60 de a prezenta statul 
unitar într-un mod uniform au eşuat și au existat conflicte dure între 
oamenii de ştiinţă croaţi și sârbi legate de limba oficială, astfel încât dez- 
integrarea internă a statului a devenit evidentă din punct de vedere 
cultural, în celelalte trei state comuniste elitele culturale s-au supus unor 
programe de omogenizare naţională. Dacă intelectualii din lugoslavia 
s-au organizat în cea mai mare parte de-a lungul graniţelor republicilor, 
în cadrul cărora au acționat de asemenea într-un mod omogenizant, ma- 
joritatea intelectualilor comunismului balcanic au participat la nivelarea 
structurilor postimperiale — adică a diferenţelor regionale, religioase ai 
naționale. 

Doar în Grecia intelectualii s-au dezvoltat diferit. Nu că naționalismul 
nu ar fi fost răspândit în rândurile intelectualilor de stânga, însă antico- 
munismul prescris de stat si atmosfera intelectuală de plumb din primele 
două decenii postbelice au provocat opoziţia într-o societate totuşi demo- 
cratică, în ciuda tuturor dificultăţilor. Când societatea greacă s-a mișcat 
spre stânga în anii '60, acest lucru a provocat lovitura de stat a coloneilor. 
Ostilitatea lor faţă de intelectuali, propria lor incapacitate de a înțelege 
gânduri ideologice clare, precum si fuga multor intelectuali în exilul 
vest-european şi american au caracterizat experiența generaţiei de elite 
artistice care au modelat Grecia postdictatorială (din 1974). Nu cu, ci 
împotriva statului, care a fost perceput ca un aparat represiv violent, 
în plus, influenţată de solidaritatea internaţională în lupta împotriva 
dictaturii, a apărut o generaţie care experimentase personal Occidentul. 
S-a format o elită ale cărei figuri simbolice, precum cântărețul Mikis 

Theodorakis (n. 1925) sau actriţa Melina Merkuri (1920-1994), au dobândit 
faimă şi s-au bucurat de simpatie la nivel mondial. Cosmopolitismul și 
experienţa internaţională i-au diferențiat pe intelectualii greci din exil în 
anii '70 de vecinii lor introspectivi, ale căror opţiuni de călătorie erau 
foarte limitate. Grecia a cunoscut disidenta ca fenomen intelectual de 
masă și ca experiență generationalä. După 1974, elitele disidente s-au 
întors din exilul intern si extern si și-au asumat puterea în instituțiile 
ştiinţifice și culturale. Dreapta national-conservatoare dispăruse în 
mare măsură din punct de vedere intelectual. Victoria intelectuatilor 
critici la adresa dictaturii nu a însemnat însă că liberalismul democra- 
tic ar fi câștigat superioritatea în Grecia. Antiamericanismul s-a combi- 
nat cu resentimente antioccidentale mai vechi. Naționalismul stângii 
grecești a fost pronunțat, iar stânga antidictatorială a considerat (gi încă 
o face acum) că este dificil să arunce o privire critică asupra propriului 
trecut comunist — şi nu doar prin vechea dihotomie dintre stânga si 
dreapta.” 


Disidentä și rezistență 


În anii '60 si mai ales în anii ’70 si ’80, disidentii au devenit simboluri 
ale societăţilor din Europa de Est sub stăpânire comunistă. Procesul de 
la Helsinki și drepturile fundamentale prevăzute în actul final al Con- 
ferintei privind Securitatea și Cooperarea în Europa din 1977 au deschis 
un nou spaţiu de manevră pentru intelectualii care criticau regimurile 
şi le-au oferit o vizibilitate internațională sporită. În Occident exista un 
mare interes pentru vocile din Est, oricât de timide. Cu toate acestea, 
conducătorii politici au creat condiţiile-cadru pentru disidentá — in pe- 
rioade de teroare extinsă, vocile spiritelor critice páleau si ele. Disidentii, 
chiar dacă păreau personaje individuale marcante, aveau nevoie de un 
mediu care să îi sprijine, să le discute lucrările și declaraţiile; aveau ne- 
voie de un mediu în care să poată fi distribuită literatură autopublicată 
şi reprodusă (samizdat). Au fost favorizați de tradiţii de rezistenţă civilă, 
adesea organizată, o cultură care în termeni intelectuali vedea opusul, 
dacă nu chiar oponentul, unui stat represiv. Toate aceste condiţii erau 
aproape inexistente în Albania, Bulgaria și România, și doar parţial în 
Iugoslavia. Lipsa unei disidente intelectuale largi, precum în Uniunea 
Sovietică, Polonia, Ungaria si Cehoslovacia, a fost percepută ca un defi- 
cit în Balcani după 1989 şi a fost pusă întrebarea de ce nu a înflorit opo- 
zitia nici după Helsinki. 

Răspunsurile sunt delicate. În primul rând, ruptura profundă de 
după 1945 trebuie luată în considerare: după cum am arătat, straturile 

intelectuale au fost la început subțiri peste tot, în plus, în țări precum 
Bulgaria și mai ales Albania, ele erau destul de tinere. Această rețea a 
fost ruptă repede. În al doilea rând, nu trebuie uitat cât de puternic a 
influențat teroarea stalinistă, cu valurile sale de epurare și intimidare 
a unei întregi generații, orice impuls al gândirii libere. O a treia consi- 
deratie, adesea citată, este chiar mai controversată: măsura în care 
conformismul cultural a împiedicat o rezistenţă intelectuală mai largă. 
Se poate argumenta cu presiunea de a se conforma în societăţile rurale, 
din care, din regiunile de acest gen din Serbia și Bulgaria, provenea 
majoritatea membrilor de elită; sau prin cultura intrigii si factiunilor 
din Vechiul Regat român. Astfel de influenţe mentale sunt dificil de 
măsurat. Mecanismele de adaptare pot fi înţelese cel mai bine dacă se 
poate urmări traiectoria intelectualilor care au servit mai multe regi- 
muri între 1930 și comunismul timpuriu, după cum a demonstrat Lucian 
Boia folosind exemplul românesc. 

Un istoric român, Cristina Petrescu, a adus o serie de explicaţii pen- 
tru ţara ei, care evită generalizări culturaliste pripite. Tradiţia intelec- 
tualitätii de stânga a fost slabă în România; de fapt, înainte de 1945, 
majoritatea intelectualilor români se aflau în tabăra national-conserva- 
toare sau chiar legionară. Până la final, fractionismul și discuţiile inter- 
partidice au fost privite dezaprobator în cadrul PC român. Spre deosebire 
de partidele comuniste din Europa de Est si Centrală, partidul nu a 
oferit un spațiu pentru opinii deviante, în timp ce în Iugoslavia, la sfár- 
situl anilor oo, deci destul de târziu, partidul nu mai înfiera ca trădare 
critica liniei oficiale. Revoluţia national-comunistä i-a lipsit pe multi 
intelectuali cu simpatii naţionaliste de critica lor faţă de partid — chiar 
și legionarii vizau un stat omogenizat, industrializat, cu poziţie inter- 
națională, cel mult criticau distanța regimului faţă de Biserică. România 
nu a susținut procesul Helsinki și s-a închis din 1981, în sensul unei 
autarhii depline față de ceea ce regimul înţelegea ca imixtiune din afară. 
Presiunea controlului de către serviciile secrete a fost si a rămas ridicată, 
ceea ce a afectat în special intelectualii, consideraţi un grup sensibil din 
punct de vedere politic. Având în vedere amplul consens comunist natio- 
nal, minoritățile etnice (unguri, germani) și religioase (catolici, protestanți, 
neoprotestanti) au formulat critici — ceea ce a făcut posibilă excluderea 
criticilor cu atât mai ușor cu cât aceștia erau consideraţi străini și ne- 
aparținând naţiunii, așa că disidenta a fost etnicizată sau confesionali- 
zată. În România nu exista tradiţia unei dezbateri privind drepturile 
omului. Multi critici au fost descurajati de atitudinea Occidentului, care 
a susținut regimul economic si simbolic de la sfârşitul anilor "Go până in 

1981. De asemenea, nu trebuie subestimat faptul că România nu a avut 
graniţă cu un stat necomunist și era izolată spaţial. Securitatea s-a asi- 
gurat ca intelectualii să fie feriti de contactele cu Occidentul — călătoria 
era aproape imposibilă, cărţile si mass-media erau aproape inaccesibile. 
Putinii intelectuali critici nu au putut să ia legătura cu grupuri sociale 
mai largi — erau izolaţi, deseori era vorba doar de niște indivizi. 

Faptul că puţinii disidenti au căpătat vreo rezonanţă s-a datorat 
postului Radio Europa Liberă, care putea fi recepționat în România din 
1963. El a primit numeroase scrisori din România, iar emisiunile sale 
au fost ascultate de mulţi români. REL a dobândit influenţă de la sfâr- 
situl anilor "70 și l-a făcut cunoscut pe disidentul Paul Goma (născut in 
1935), care încercase în zadar după Helsinki, în mod similar cu alte țări 
ale blocului estic, să formeze un grup pentru drepturi civile. Radio- 
difuzorul a deranjat regimul în așa fel, încât acesta i-a cerut teroristu- 
lui bine-cunoscut la nivel internaţional Carlos Ramirez Sanchez (născut 
în 1949) să dea un atac asupra echipei editoriale a REL din München. 
De asemenea, REL a încercat să lucreze la o soluţionare româno-ma- 
ghiară în problema transilvăneană si să elimine din regim instrumen- 
tul de resentimeni antiungar și a jucat de asemenea un rol central în 
căderea regimului comunist datorită informaţiilor despre evenimentele 
politice. 

Disidenta a fost mică și izolată în România, dar transteritorială si, 
prin această transteritorialitate, creată de REL, a devenit importantă. 
Echipa REL, români emigraţi, aparţinea unei diaspore politice care, altfel, 
avea o influenţă redusă. Reprezentanţii săi cei mai importanți, precum 
täränistul Ion Raţiu (1917-2000), care a candidat fără succes la prese- 
dintie împotriva regimului postcomunist în 1990, erau înconjurați de 
agenti ai Securităţii si erau abia cunoscuţi în ţară. 

În Bulgaria nu a existat aproape nici o disidentä, din motive similare. 
Spre deosebire de România, a fost ales corpul care trebuia înțeles ca 
abatere de la linia partidului la sfârșitul anilor ’80, dar tot din cadrul 
partidului. Ca în România, s-a format clar rezistența în rândul mino- 
ritätilor etnice — spre deosebire de unguri, turcii au mers si pe rezistență 
violentă. În ambele cazuri, exploatarea conflictului etnic alimentat de 
regimuri a împiedicat interacţiunea minorităţii etnice şi a mișcărilor de 
opoziţie cu populația majoritară. Astfel, disidenta s-a dezvoltat foarte 
târziu, şi anume în 1989, în principal în jurul activiştilor de mediu de 
pe Dunăre si de la Universitatea din Sofia. În nici un moment aceste 
grupuri nu au devenit periculoase pentru regim. Ca în cazul românesc, 
regimul a perceput mai acut ameninţarea disidentei din străinătate, 

împotriva căreia Sofia, la fel ca Bucureștiul si Belgradul, a comis si ea 
omoruri — de exemplu împotriva disidentului Gheorghi Markov (1929- 
1978) la Londra. 

Condiţiile necesare pentru disidentä erau cel mai puţin prielnice în 
Albania: era singura ţară care refuzase să accepte de la început proce- 
sul Helsinki. Valurile de epurare din anii '70—80, cu execuţii numeroase 
ale oficialilor din vârf, funcționarea lagărelor de muncă forțată și con- 
trolul social extrem în comparaţie cu alte dictaturi comuniste au împie- 
dicat chiar schimbul critic de idei în sfera familiei, percepută nu ca 
protejată, ci monitorizată. Puținele persoane care au îndrăznit să gân- 
dească altfel și-au păstrat gândurile strict pentru sine, aşa că erau 
complet izolate. 

În Iugoslavia, statul a înlăturat zeci de mii de oameni nepopulari ide- 
ologic din poziţiile și funcţiile lor, într-un val violent de epurare, la începu- 
tul anilor ’70: acest lucru a fost valabil pentru liberali si naționaliști in 
Croaţia, Serbia şi Macedonia. Aceștia erau de obicei membri de partid 
sau deţineau funcţii administrative importante. În faza restructurării 
statului (1966-1974) au activat în sens national sau, prin ideile legate 
de structura socială ai economică mai liberală, s-au îndepărtat prea 
departe de linia pe care șeful de stat, Tito, a stabilit-o în cele din urmă. 
Prin aceste epurări, deseori combinate cu degradarea socială și eco- 
nomică, partidul iugoslav a creat o potenţială mare nemulţumire inte- 
lectuală în ţară, agravată în continuare de birocraţia lipsită de idei din 
anii '70. Comparativ cu celelalte state comuniste balcanice, diaspora 
iugoslavă, în special activiștii naționaliști kosovari și croaţi, a fost mult 
mai activă, iar Belgradul a reacționat cu campanii propriu-zise de asa- 
sinat (de exemplu, împotriva kosovarului Jusuf Gérvalla, 1945-1982, 
ucis în Germania). Imediat după aderarea Croaţiei la UE in 2014, clari- 
ficarea problematică a acestor acte a dus la tensiuni considerabile cu 
Germania, deoarece cercurile influente postcomuniste încă protejau cri- 
minalii si clienţii lor. 

În ajunul schimbării sistemului, în 1989, doar în Iugoslavia exista 
un număr mare de intelectuali disidenti. Majoritatea dintre aceştia erau 
naționaliști sârbi convinși, în timp ce importantii reformatori liberali de 
la sfârșitul anilor "Go nu mai jucau nici un rol. Precum comuniștii re- 
formiști din Europa Centrală și de Est, ei credeau în schimbarea unui 
sistem care își pierduse credibilitatea în ochii majorităţii populatiei.?! 

Stat, naţiune, ideologie 


Faptul că în Balcani comunismul şi-a parcurs propriile căi ideologice a 
fost deja auzit de mai multe ori si este din nou sistematizat aici. Două 
tendinţe pot fi schitate aproximativ in 1945, una internationalistä și una 
comunist-nationalistä, ambele suprapunându-se. Internationalismul 
propagat de bolşevici a fost implementat în regiune chiar în politica 
practică, mai ales în primii ani postbelici. Scopul era să demonstreze că 
comuniştii au reușit să rezolve vechile contradicții naționale, cum ar fi 
problema Macedoniei: aici Partidul Comunist Bulgar a recunoscut o mino- 
ritate macedoneană în Pirin-Macedonia, adică pe teritoriul Bulgariei, 
deviatie explicită și astfel radicală de la viziunea tradițională bulgară 
că macedonenii erau bulgari. După ruptura dintre Stalin și Tito (1948), 
comuniștii bulgari s-au îndepărtat treptat de această poziţie si au reve- 
nit la vechea ipoteză, pentru care s-au dus zeci de ani de polemici cu 
Iugoslavia, cu mare efort propagandistic. La fel, cel de-al doilea proiect 
internaţional de prestigiu nu a reușit să obțină un echilibru între ma- 
ghiarii şi românii din Transilvania. Maghiarii avuseseră acolo propria 
regiune autonomă, care a fost curând restrânsă şi abolită în 1960. Până 
în prezent, centralistii români au considerat inacceptabilă ideea resta- 
bilirii autonomiei teritoriale maghiare în mijlocul Transilvaniei, în timp 
ce activiștii naționaliști maghiari continuă să ceară acest lucru. 

Ambele proiecte internationaliste au trecut prin comunismul natio- 
nalist, care nu a urmat internationalismului ca etapă, ci a fost linia do- 
minantă a partidelor de la început. Din acest motiv, internationalismul 
nu a dispărut nici el de pe agenda politică, deoarece putea fi folosit ca 
instrument în politica mondială în paralel cu comunismul naționalist 
orientat spre interior. Aceste comunisme balcanice care s-au separat de 
Moscova au subliniat importanţa unui internationalism comunist al 
partenerilor egali și, în consecință, s-au profilat la nivel global. 

Totuşi, în interior, national-comunismul a dominat peste tot. In Bal- 
cani, naționalismul nu s-a aflat în opoziţie ideologică cu comunismul. 
Mai degrabă trebuie privit ca structura de bază a vieţii de zi cu zi pe 
care a fost altoit comunismul. S-a arătat deja măsura în care au acționat 
comuniştii bulgari în Comintern; s-a făcut referire si la modul în care 
comuniștii sârbi au urmărit obiectivele naţionale în Bosnia și Kosovo în 
timpul celui de-al Doilea Război Mondial si au făcut acest lucru și după 
1945. Naționalismul nu a fost un rău pe care comuniștii au trebuit să îl 
preia din societăţile interbelice, ci a fost cultivat de ei de la început și 
folosit pentru a-și legitima puterea. Conducerile de partid și intelectualii 

şi artiştii loiali ai regimului din toate statele au promovat naționalismul, 
şi astfel au întâmpinat o largă aprobare în anumite părţi importante ale 
societăţii. Desi regimurile au sporit mobilizarea naționalistă în anii '8o, 
naționalismul nu poate fi privit pur și simplu ca un răspuns la crizele 
sistemice. El a fost întotdeauna acolo si a aparţinut fiinţei celei mai 
interioare a comunismelor balcanice. Conceptul de national-comunism 
ar trebui luat în serios aici, deoarece regimurile se ţineau de comunism 
şi dictatorii pe termen lung acordau importanţă statutului lor de teore- 
tieieni marxisti. Politica economică, socială și religioasă oferă numeroase 
exemple despre modul în care acţiunea politică a fost modelată de dog- 
matica marxist-stalinistă. Până la sfârșit, regimurile au rămas extrem 
de ideologice. 

Dezintegrarea taberei comuniste în Balcani, antagonismul sino-so- 
vietic care se petrecea în Balcani (cu Albania si România ca singuri 
partizani ai Beijingului), rolul conducător al lugoslaviei în mișcarea de 
nealiniere, tripla secesiune a Albaniei de sub protectorii comunişti 
(Iugoslavia 1948, Uniunea Sovietică 1961, China 1978) — toate acestea 
necesită o fundamentare ideologică în logica lumii comuniste. Acest lu- 
cru explică efortul enorm pe care l-a făcut mica Albanie: campaniile 
împotriva titoismului ca erezie comunistă; eșecurile împotriva Uniunii 
Sovietice poststaliniste și împotriva apropierii chinezilor de Statele 
Unite. Tirana a acuzat revizionismul si apostazia învăţăturii pure a lui 
Stalin la foştii săi parteneri și a susţinut că învăţăturile comuniste pure 
erau păstrate doar de Albania. Iugoslavia a stabilit o justificare extrem 
de ideologică a rupturii sale de Moscova (autoadministrare a munci- 
torilor, nealiniere), atât intern, cât si extern, pentru a dovedi, la fel ca 
Albania, că un comunism mai bun se realizează în propria ţară, din nou, 
cu pretenţia de renume mondial al propriului sistem. În timp ce enve- 
rismul albanez (după liderul partidului, Enver Hoxha) a fost recunoscut 
ca ideologie-cheie de doar câteva grupuri minuscule de stânga din Eu- 
ropa de Vest si America de Sud, sistemul iugoslav a găsit sprijin si ad- 
miratie largă în cercurile de stânga chiar din Europa de Vest. Numeroși 
politicieni si oameni de ştiinţă de stânga au crezut că vedeau în TIugos- 
lavia modelul unei a treia căi, un socialism democratic în care muncito- 
rii trăiau si lucrau independent. Astfel de teorii au fost răspândite chiar 
şi în Europa de Vest cu puţin înainte de prăbușirea statului dezmembrat. 
Calea românească nu s-a bucurat de o asemenea aprobare în aceste 
cercuri de stânga — dar s-a întâmplat cu lideri europeni și americani. În 
1964, România a cerut ca fiecare ţară din tabăra comunistă să poată 
parcurge propriul drum politic, ceea ce a fost interpretat ca o declaraţie 

de independenţă faţă de Moscova. Statele occidentale nu s-au preocupat 
de promovarea comunismului românesc, ci de o potenţială disidentä în 
blocul estic. Era o judecată la fel de greşită ca cea a stângii față de co- 
munismul iugoslav, judecată pentru care societatea românească a plătit 
un pret ridicat, deoarece ajutorul occidental a stabilizat regimul româ- 
nesc timp de aproximativ două decenii. 

Comunismul iugoslav, cel albanez şi cel românesc se caracterizează 
prin pretenţia de poziţie ideologică în lume, iar regimurile nu numai că 
au obţinut prestigiul international prin această politică, ci au obţinut si 
recunoaștere internă. În acest sens, au servit unei nevoi care a apărut 
din complexul de inferioritate al multor elite balcanice faţă de superpu- 
teri şi în special de Occident. 

Revendicarea globală a comunismelor balcanice nu a provenit, însă, 
în primul rând din cultura conflictului intercomunist, care a trebuit să 
acopere opozitiile politice cu cele ideologice, ci mai degrabă dintr-o logică 
naționalistă pentru a demonstra măreţia internă și externă. Pe plan 
intern, naționalismul a servit trei scopuri: creşterea legitimitätii regi- 
murilor, toate ajunse la putere prin violență, omogenizarea sociocultu- 
rală şi nivelarea societăţilor. Aici, comuniștii au continuat cu o mai mare 
dorinţă de a folosi violenţa, ceea ce regimurile autoritare începuseră deja 
în perioada interbelică. Strategiile statelor comuniste din Balcani inclu- 
dean relocarea, deportarea, detentia în lagăr, vânzarea și asimilarea 
forţată a minorităţilor nedorite. 

Cultivarea stabilităţii sistemice a mitologiei naţionaliste caracterizea- 
ză toate regimurile. Doar cultul partizan iugoslav a fost transnational 
şi la nivel statal, dar nu integrativ, întrucât a cimentat scheme clare de 
amici-inamici şi nu a oferit grupurilor inamice si urmașilor lor posibi- 
litatea de a-şi articula punctul de vedere. Ideologizarea evenimentelor 
complexe din război într-o simplă naraţiune despre bine-räu a făcut 
imposibilă discuţia despre crimele comuniste. Prin urmare, singurul 
model major de interpretare naţională, nu apriorică, nu a fost satisfă- 
cător, ci a cultivat ura si conflictul. Același lucru este valabil și pentru 
cultul partizanatului albanez, chiar dacă dimensiunea supranationalä 
lipsea în Albania, în mare parte monoetnică. În schimb, mecanismele 
de excludere erau mai înrădăcinate în structura socială. 

Naționalismul a existat în politica statelor din Balcani în deceniile 
de comunism — nu a invadat deci brusc regiunea în criza anilor '80; nu 
a fost impus comunismului de către o populaţie naționalistă sau doar 
instrumentat de comuniști. Nivelarea și omogenizarea națională și so- 
cială — acestea au fost obiectivul, strategia și esența stăpânirii comuniste 
în Balcani.? 

Stăpânirea patrimonială 


O comparaţie a comunismelor balcanice între ele, dar ai cu sistemele 
comuniste din Europa de Est, asa cum s-a arătat mai sus, arată pe de o 
parte eterogenitatea căilor albaneză, bulgară, iugoslavă si română, iar 
pe de altă parte și că cele patru comunisme balcanice au urmat la nivel 
fundamental linia directoare a Uniunii Sovietice. Întrebarea era care 
model al Uniunii Sovietice. În orice caz, stalinismul era profund în con- 
ştiinţa tuturor, inclusiv a comuniștilor iugoslavi. Comuniştii albanezi 
l-au urmat până la sfârșit. România a urmat modelul sovietic până în 
anii So, Bulgaria, până în aproximativ 1985. Numai perestroika a co- 
pleşit adaptabilitatea regimului de la Sofia, care a fost întotdeauna ca- 
racterizat de o supunere specială față de Moscova. 

Locul unde s-au întâlnit regimurile din Albania, Bulgaria si România 
şi unde se poate vorbi de fapt despre o particularitate comunistă balca- 
nică este acela al comunismului patrimonial ca formă de stăpânire. De 
fapt, marxismul și patrimonialismul pot fi privite doar ca opuse. Acesta 
din urmă este înţeles ca o structură de regulă bazată pe legături puter- 
nice de familie, pe reţele de putere care se formează prin relaţii cliente- 
lare si de patronat. Puterea se află în mâna unei mici clici din jurul 
conducătorului, care dorește să obţină legitimitate prin cultul persona- 
litátii si conducerea charismatică. Opoziția este suprimată de un aparat 
represiv puternic. Posibilii oponenți pot fi, de asemenea, cooptați în apa- 
ratul de putere. Institutionalizarea și procesele rational-birocratice din 
partid si stat sunt doar superficiale si de fațadă. Comunismele patrimo- 
niale apar în societăţile agrare sărace, cu o populaţie urbană mică, ade- 
sea formată din minorităţi etnice, cu o clasă restrânsă de antreprenori, 
servicii publice corupte și o clasă muncitoare slabă. Liderii cred mai 
puţin în ideologia marxistă decât în cultul conducătorului. Nu se bazează 
pe partid si administraţie, ci pe acoliti personali, în special pe propriile 
familii. 

Cercetările comparative ale comunismului au analizat astfel de struc- 
turi pentru Coreea de Nord, Cuba și România. Albania, Bulgaria şi 
România sunt comparate mai jos. În Iugoslavia nu exista o familie pu- 
ternică în jurul șefului statului, dar un cult al personalităţii si o clicä 
distinctă caracterizează cercul interior, deși, datorită descentralizării 
mai puternice, într-un mod diferit de cele trei ţări de bază ale compara- 
Dei noastre. La fel ca Iugoslavia (Tito 1944-1981), Albania, Bulgaria si 
România s-au caracterizat prin lideri excesiv de longevivi: Enver Hoxha 
(1944-1985) i-a depășit cu mult pe Todor Jivkov (1954-1989) si Nicolae 

Ceauşescu (1965-1989). Toţi trei au fost politicieni profesionişti fără o 
pregătire adecvată, toti trei fuseseră implicaţi în represiunea violentă 
când preluaseră puterea, adică fuseseră actori violenti. Complicii din 
această perioadă au rămas mult timp în imediata apropiere a celor aflaţi 
la putere. De asemenea, aceştia au în comun cantitatea enormă de pu- 
tere acumulată, cel mai pronunțat în cazul albanez şi românesc, și fap- 
tul cá au construit o formă de guvernare personală în care voința 
conducătorului submina procesele birocratic-institutionale. De aseme- 
nea, mult timp a fost tipică nevoia puternică de a interveni într-o mani- 
eră extrem de reglementară, inclusiv în chestiunile de detaliu ale 
politicii economice și culturale. 

Toti erau tacticieni extrem de pricepuţi, dar foloseau diferite mijloace: 
Hoxha i-a ucis pe adversarii săi intrapartinici (oamenii de partid pe care 
i-a definit ca adversari) până la sfârșitul vieţii. Din contră, Jivkov şi-a 
manevrat treptat adversarii, dar i-a ţinut în viaţă și chiar le-a oferit 
întoarcerea în funcţie dacă s-au comportat loial. Ceaușescu s-a delimitat 
şi el de lichidarea fizică. La fel ca Jivkov, a reușit să obţină puterea as- 
mutind facţiuni intrapartinice una împotriva celeilalte. Apoi s-a erijat 
în anchetator al crimelor comise împotriva membrilor de partid de către 
predecesorul său, Gheorghiu-Dej, si a scăpat de potenţiali concurenţi, 
precum ministrul de interne Alexandru Drăghici (1913-1993). Tovaräsii 
prea puternici s-au retras din motive de vârstă, precum premierul lon 
Gheorghe Maurer (1902-2000). 

Toţi cei trei dictatori au construit o clicä în jur, care depindea în to- 
talitate de ei. Rotirea permanentă a cadrelor în România și o politică de 
cadre în Albania si Bulgaria, care a făcut ca totul să depindă de capriciile 
conducătorului, caracterizează aceste sisteme de putere. În Bulgaria, 
liderul și-a recrutat rețeaua de clienţi din organizaţia de veterani a par- 
tizanilor si și-a creat propriul departament de servicii secrete (UBO). In 
România, membrii familiei Ceauşescu au preluat funcţii de conducere. 
În Albania, clica de la conducere din jurul lui Hoxha și cea a premieru- 
lui Mehmet Shehu erau atât de strâns legate între ele, încât se poate 
vorbi despre un stat familial patrimonial, în care conflictele au fost bru- 
tale şi asemănătoare clanurilor, de exemplu după căderea lui Shehu și 
presupusa sinucidere în 1981. Şedinţele înaltelor comitete de partid erau 
supuse capriciilor dictatorului, pe care acolitii intimidati îl urmau servil. 
Cea mai apropiată clientelă din jurul dictatorilor avea acces la resurse 
de stat şi contacte străine, adică imperiul companiilor de contrabandă 
si acţiunile serviciilor secrete economic-politice care au stat la baza pu- 
terii conducerilor personale. Asta pentru că totul se baza pe capacitatea 

de a răsplăti material cea mai apropiată clientelă. Acest imperiu econo- 
mic din umbră era dincolo de lege — membrii săi au rămas în mare parte 
la putere în Balcani chiar și după 1989. 

Toţi cei trei conducători se caracterizează si prin faptul cá au acumu- 
lat treptat întreaga putere de stat și de partid într-un singur loc. Con- 
ducerea colectivă pe care Bulgaria şi România au preluat-o de la Uniunea 
Sovietică a rămas episodică în special la Bucureşti. Succesiunea a fost 
lăsată în aer, rotația cadrelor servind drept instrument eficient pentru 
a limita formarea grupurilor intrapartinice. Toată lumea vedea în partid 
centrul puterii si modelul politic în statul partinic: mai exact, dominaţia 
partidului asupra statului. Bulgaria și România au finalizat acest proces 
aproape simultan la începutul anilor "70. Toti cei de la putere se bazau 
pe serviciul secret si Securitate si considerau că centrul puterii se afla la 
Ministerul de Interne. Monitorizau personal politica de cadre din sistem. 
Procedând astfel, au reușit să împiedice criticile din interiorul partidului, 
oricum extrem de firave: nicăieri nu a existat nici o opoziție semnificativă 
în partid. Concentrația enormă de putere i-a făcut pe dictatori să se 
teamă de atacuri și intrigi, motiv pentru care s-au închistat din ce în ce 
mai mult si astfel au pierdut legătura cu realitatea societății. 

În cazul Albaniei s-a adăugat izolarea ţării, ceea ce a dus la clica de 
conducere, formată din bătrâni depășiți în jurul anului 1980, cu puţine 
informaţii despre lumea exterioară, dar care erau de asemenea prost 
informati în interior, deoarece multe rapoarte de informaţii se temeau 
de nervozitatea dictatorului, așadar furnizau doar date limitate. 

În toate cele trei cazuri, soțiile au exercitat un grad ridicat de putere 
neoficială și, în special în România, de asemenea putere oficială. Toate 
cele trei - Mara Maleeva (1911-1972), soţia lui Todor Jivkov, Nexhmije 
Xhuglini (1921-2020), partenera lui Enver Hoxha, si Elena Petrescu 
(1916-1989, soţia dictatorului român) au fost socializate în partid. 
Maleeva îi era superioară soţului ei pe plan intelectual și profesional: era 
medic, în timp ce el nu învățase niciodată o profesie reglementată. 
Nexhmije Hoxha deţinea și ea o poziţie puternică faţă de soţul ei, el fiind 
de asemenea un „intelectual“ proletar necalificat. Cei doi Ceausesti aveau 
puţină educaţie formală și proveneau din proletariatul rural al satelor 
suprapopulate din sudul României. 

Până la începutul anilor ’70, influenţa vizibilă a soțiilor a rămas li- 
mitatä. Ele își sfătuiau bărbaţii din umbră. Maleeva nu avea nici un 
post în partid, dar se bucura de încrederea politică a soţului ei. Numai 
când a murit, membrii familiei au putut avansa în poziţii importante. 
Mai presus de toate, a existat o metodă de formare a dinastiei, în care 

șeful statului și-a promovat politic fiica, Liudmila. Tot la începutul ani- 
lor ’70 si paralel cu deteriorarea fizică treptată a bărbaţilor, au răsărit 
şi steaua Elenei Ceaușescu și a lui Nexhmije Hoxha. 

În toate statele comuniste, poziţia de lider la începutul anilor oo a 
fost din nou solidificată şi securizată de noi constituţii. În calitate de 
preşedinte, Ceaușescu chiar a purtat simboluri monarhice (sceptru). A 
unit funcţiile de secretar general al partidului, preşedinte al României, 
comandant suprem al forţelor armate și preşedinte al Frontului 
Democraţiei și Unităţii Socialiste si a fost și membru al Academiei de 
Ştiinţe. Cu toate acestea, el și șeful statului si partidului albanez, Hoxha, 
se aflau într-o stare de sănătate precară, ceea ce a avut un impact asupra 
lui Hoxha de la mijlocul anilor ’70 și asupra lui Ceaușescu din anii '80, 
astfel încât aceștia nu mai erau în acea vreme în stare să se ocupe de 
treburile oficiale. 

Sotiile, si, în cazul Bulgariei, fiica, au acaparat din ce în ce mai multă 
putere. Acest lucru a fost evident în cumularea funcţiilor de către Elena 
Ceauşescu: director al Institutului de Cercetări Chimice (din 1964), 
membru al Academiei de Științe (din 1974), membru al Marii Adunări 
Naţionale (din 1975), preşedinte al Comisiei pentru probleme de cadre 
de partid şi de stat a Comitetului Central al Partidului Comunist Român 
(din 1976), membru al Biroului Permanent al Comitetului Politic Exe- 
cutiv (din 1977), prim-viceprim-ministru al guvernului (din 1980), pre- 
sedinte al Consiliului Central pentru tipizare, standardizare, normare 
si calitate (din 1979), preşedinte al Consiliului National pentru Ştiinţă 
si Educaţie (din 1979), președinte al Comitetului National „Oamenii de 
știință si pacea“ (din 1981), vicepreşedinte al Consiliului suprem pentru 
dezvoltare economică și socială (din 1982), președinte al Comisiei centrale 
pentru organizarea proceselor de producţie si valorificarea superioară a 
materiilor prime și materialelor (din 1988), precum și prim-vicepresedinte 
al Consiliului naţional al oamenilor muncii (din 1988). Ascensiunea 
Ljudmilei Jivkova a fost la fel de abruptă, devenind ministru la 33 de 
ani, membru al Comitetului Central! la 34 de ani şi membru al Biroului 
Politic, biroul central al partidului, la 37 de ani. Influenţa lui Nexhmije 
Hoxha a avut efect din umbră. Din 1966 a lucrat oficial ca directoare a 
Institutului de Studii Marxist-Leniniste și a publicat Lucrările Complete 
ale soţului ei. Abia în 1986 a preluat conducerea Frontului Democrat. 

Nexhmije Hoxha si Elena Ceaușescu au fost în linia dură a politicii 
în anii '70—80 si au fost responsabile pentru multe acte de violenţă si 
pentru sărăcirea populaţiei. Vanitatea Elenei Ceaușescu, slab educată, 
a mers atât de departe, încât a publicat operele unor chimisti recunoscuți 

sub numele ei si a fost apreciată la nivel international cu doctorate 
onorifice si alte demnități ştiinţifice. În ţară, era prezentată glorios de 
propagandă drept om de știință de renume mondial. Poziţia ei a rămas 
incontestabilă din punct; de vedere politic până în 1989. În jargonul de 
partid din anii '80 au fost menţionate două centre de putere, Biroul 1 si 
Biroul 2, ceea ce însemna cel al lui Nicolae Ceaușescu și cel al soţiei sale. 
Întrucât cuplul petrecea fiecare zi împreună, soţia a exercitat un control 
extins asupra soțului sáu, care era bolnav. Ea citea toate documentele 
importante, monitoriza deciziile de personal si lua parte la călătorii 
externe. Oficial şi neoficial, nici o rudă a unui lider comunist nu avea o 
astfel de putere. Poziţia Elenei Ceaușescu era vizibilă şi prin faptul că 
elemente ale cultului personalităţii, altfel rezervat pentru conducător, 
au fost extinse pentru ea ca revoluţionară, politiciană, cercetătoare, so- 
tie și mamá, iar în anii '80 ambii erau glorificati drept pereche condu- 
cătoare. Ea s-a ghidat după rolul unor importante politiciene ale vremii 
sale, precum soţia lui Mao sau președinta argentiniană Isabel Perón (nás- 
cută în 1931), de la care a preluat imaginea sentimentală de mamă a pa- 
triei ca parte a propagandei după o călătorie în Argentina. În perioada 
târzie a comunismului, programul de televiziune era aproape exclusiv con- 
centrat pe prezentarea cuplului conducător. Ianuarie, luna nașterii celor 
doi, a devenit lună de sărbătoare, dar anul nașterii Elenei a fost schim- 
bat, ascunzându-se faptul că era mai mare decât soțul ei. 

Nici o altă rudă a vreunui dictator nu a obţinut o astfel de poziţie. 
Alegerea Ljudmilei Jivkova în Politburo a iscat critici în rândul cadrelor 
de partid pe care le depäsise. A reușit să-și construiască propria clientelă 
de artiști si oameni de știință și să pună în aplicare părţi din politica ei 
culturală folosind resurse extinse. Cu toate acestea, a fost văzută din ce 
în ce mai mult ca un factor de incertitudine în Uniunea Sovietică, deși 
niciodată nu a încercat serios să deschidă Bulgaria spre Vest. A murit 
pe neaşteptate în 1981, si zvonurile despre o implicare sovietică persistă 
până în zilele noastre. Tatăl ei a organizat un adevărat cult al morţii în 
jurul ei, care a dispărut odată cu căderea regimului. 

Abordările pentru formarea unei dinastii pot fi observate cel mai pu- 
ternic în Bulgaria, unde fiica era în poziţie înaltă. Ceilalţi copii ai dieta- 
torului nu s-au remarcat prin vreun talent politic: fiul lui Zivkov trecea 
drept alcoolic, nepotul său avea istoric de violenţe sexuale. În România, 
cuplul și-a dotat soţii copiilor lor cu poziţii importante. Fiul, Nicu 
Ceaușescu (1951-1996), era cunoscut drept prințul moştenitor al coroa- 
nei politice și a dobândit faimă în rândul populaţiei pentru excesele și 
agresiunile sale sexuale. A ajuns șeful UTC și în 1987 secretar de partid 

la Sibiu, în timp ce soţia sa conducea organizaţia de pionieri. Fratele 
său, Valentin (n. 1948), membru supleant în Comitetul Central și con- 
ducător al clubului de fotbal Steaua București, și sora sa, Zoia (1949- 
2005), îşi făceau mai rar apariţia. Nici un semn al formării unei dinastii 
nu a fost evident în Albania. Fraţii dictatorului au obţinut funcţii im- 
portante în România, de pildă Ilie Ceaușescu (1926-2002) în calitate de 
ministru adjunct al apărării și istoric militar. Evoluţia epatant de deo- 
sebită din România, în special acţiunile arbitrare si forma de conducere 
extrem de personalizată, i-a determinat pe unii istorici să caracterizeze 
sistemul de guvernare drept sultanism. 

Iugoslavia poate fi folosită ca exemplu comparativ când vine vorba 
de poziţia soţiei şefului statului. Josip Broz Tito avusese mai multe re- 
latii înainte de a se căsători cu Jovanka Budisavljević (1924-2013), dar 
acestea au fost întotdeauna subordonate intereselor politice. În 1952 s-a 
căsătorit cu fiica de ţăran din Lika, hinterlandul muntos al Dalmației, 
care, spre deosebire de predecesoarele ei, nu prea avea educaţie, dar se 
alăturase partizanilor în timpul războiului. Nu este clar dacă serviciile 
secrete au aranjat relaţia cu Tito. De-a lungul anilor, Jovanka a reven- 
dicat influenţa politică. Și-a asigurat o anumită putere neoficială, însă 
căsătoria a trecut în curând prin momente de cumpănă. Cadrele de 
partid au văzut un concurent în Jovanka și i-au imputat influenţa dău- 
nătoare asupra lui Tito, mai ales atunci când starea sa de sănătate s-a 
deteriorat. Nu a reușit să fie aleasă în Comitetul Central, iar în ultimii 
ani, Tito a îndepărtat-o fizic de el. Nu s-a bucurat de o largă popularitate 
în rândul oamenilor, dar, în funcţie de preferinţele soțului sáu pentru 
apariţii pompoase cu vedete ale industriei internationale a divertismen- 
tului — spre deosebire de omoloagele ei balcanice —, s-a prezentat ca un 
simbol al modei. 

Cercurile conducătorilor includeau nu numai membrii familiei, ci şi 
un grup intim care amintea de structurile comparabile din jurul monar- 
hului în perioada interbelică. Acest lucru a devenit deosebit de clar în 
perioada târzie a dictaturii, caracterizată de boală. După moartea fiicei 
sale, şeful statului și partidului bulgar, care se temea de asasinate și 
conspirații, a trăit foarte retras. Accesul la el, și astfel la importante 
probleme de stat, era controlat de asistenta și ofiţerul de serviciu secret 
Anka Mladenova (născută în 1948), a cărei poziţie de putere neoficială 
era probabil comparabilă cu cea a Elenei Ceauşescu; ea a rămas invizi- 
bilă în public și poziţia ei abia dacă a fost cercetată până în prezent. 
Chiar si în jurul lui Tito, asistentele au avut o anumită — dar niciodată 
atât de importantă — influenţă. 

Zona gri din jurul dictatorilor este încă foarte puţin explorată. Din 
agenda de lucru recent publicată a Elenei Ceaușescu, i se poate reconsti- 
tui reţeaua, de care aparțineau șeful serviciilor secrete, Iulian Vlad (1931— 
2017), secretarul Comitetului Central pentru probleme de organizare, 
Emil Bobu (1927-2014), ministrul de interne și șeful serviciilor secrete, 
Tudor Postelnicu (1931-2017), sau șeful Secţiei Cancelarie a CC al PCR 
Silviu Curticeanu (n. 1933). Aceste cercuri interne au dominat politica 
de cadre — adică au făcut si desfăcut cariere — si au creat astfel un sistem 
clientelar cuprinzător în partid și administraţie. 

De asemenea, au operat economia secretă cu care regimurile și-au 
umplut buzunarele. Este vorba de un sistem larg de trafic cu arme, sub- 
stante psihotrope, opere de artă și alte bunuri, elucidat parţial numai 
în cazul Bulgariei. Todor Jivkov controla personal rezervele valutare ale 
țării sale și distribuia sume dintr-un fond de comerț, cu arme și contra- 
bandă de toate felurile către susținătorii săi, fără să emită chitante. 
Cuplul român de dictatori și Securitatea au menţinut de asemenea o 
reţea largă de companii-paravan și unităţi de producţie ilegală de bunuri. 
Clientela a împărtășit si o viaţă socială, în zone rezidenţiale închise, 
stațiuni de vacanţă si mai ales la vânătoare, pe care dictatorii comuniști 
le-au urmat ca modele din Uniunea Sovietică si care reprezentau o formă 
specială de sociabilitate a clientelei, dar au servit si ca imagine pentru 
lumea exterioară. 

Comunismele patrimoniale se caracterizează prin informaţii furnizate 
de servicii, politica de cadre și o alocare a sinecurilor, precum si printr-o 
activitate de fațadă a instituţiilor statului. Mecanismele lor nu erau foarte 
diferite de structurile informale de putere din perioada interbelică. Spri- 
jinul rudelor si al membrilor familiei prin alianță corespunde de aseme- 
nea gândirii rurale. În ansamblu, însă, nu au fost suficient de cercetate 
pentru a face o comparaţie cuprinzătoare şi aprofundată. 


Cultul conducătorului 


Comunismul patrimonial s-a bazat foarte mult pe cultul personalităţii. 
După o scurtă perioadă de ezitare în urma morții lui Stalin, acesta a 
revenit curând în plină forță în Balcani. A atins apogeul în statele co- 
muniste în anii "'70—80. Cultul personalităţii a coincis în România, Alba- 
nia și Bulgaria cu consolidarea puterii conducătoare în jurul anului 1970, 
iar în lugoslavia a servit pentru a ţine împreună statul zdruncinat de 
tendinţele centrifugale prin personalitatea lui Tito. Deşi nu a fost un 
cult în stil comunist, de o conducere charismatică s-a bucurat și Andreas 

Papandreu (1919-1996), liderul partidului populist de stânga PASOK din 
Grecia în anii '80. 

Modelul stalinist a servit ca tipar în statele comuniste, dar liderii 
comuniști au împrumutat elemente din China și Coreea de Nord, dar și 
de la regimul iranian sau de la peronismul argentinian. PASOK s-a văzut 
într-o alianţă ideologică cu mișcările antioccidentale din Lumea a Treia. 
Călătoriile în străinătate ale conducătorului au promovat transferul 
elementelor de cult adecvate. 

S-au manifestat si diferențe nationale. De exemplu, Jivkov s-a înfă- 
tisat ca tatăl implicat al naţiunii, jovial si sociabil, în timp ce Ceaușescu 
s-a prezentat din ce în ce mai mult ca lider distant. Dictatorii albanez și 
român se comparau cu cele mai remarcabile figuri din panteonul national. 
În cazul Albaniei, Hoxha a dorit chiar să-l depășească pe eroul naţional 
medieval, Skanderbeg (1405-1468). Toţi liderii au revendicat statutul de 
teoretician marxist în lumea comunistă. Proximitatea faţă de oameni a 
fost demonstrată de numeroase călătorii si întâlniri organizate (precum 
Ceaușescu în primele sale zile). Au fost folosite mass-media moderne 
(cinema, televiziune), propagandă în imagini și muzică, în care liderilor 
comuniști le plăcea să fie särbätoriti prin cântecul popular traditional. 
Întâlnirile cu politicienii internaţionali trebuiau să le sublinieze reputa- 
tia în lume; acest obiectiv a fost atins prin recepții opulente de stat pen- 
tru oaspeţii străini, în special în România și lugoslavia. De asemenea, 
lui Tito i-a plăcut contactul mediatizat cu vedete internaţionale de film. 

Reuniunile de masă, precum festivalurile de sport și muzică, mobili- 
zau numeroși oameni în interiorul ţării. Pe lângă cele menţionate din 
România si Bulgaria si cursele de ștafetă iugoslave, acestea includ si 
festivalurile de muzică populară din Albania. Cântecele și poeziile tre- 
buiau să exprime entuziasmul (Viaţă lungă, Enver Hoxha) și trezirea 
socială, precum și îndeplinirea unei misiuni istorice (Poporul, Ceaușescu, 
România), dar şi loialitatea populaţiei (Tovarășe Tito, vă jurăm fidelitate; 
Tito este al nostru soare). Nasterile și alte zile simbolice ale conducători- 
lor au fost adăugate într-un calendar cu sărbători seculare. Numeroși 
artiști au fost bine plătiţi în slujba cultului personalității, exprimat şi 
prin clădiri reprezentative, dar și prin transformarea locului nașterii în 
locuri de pelerinaj (Kumrovec în cazul lui Tito, Scornicești în cazul lui 
Ceauşescu, Gjirokastra în cazul lui Hoxha, Pravec în cazul lui Jivkov, 
casa acestuia fiind pusă în 1981 pe stema orașului). Glorificarea condu- 
cătorilor a fost deosebit de excesivă în Albania și România, unde, după 
cum s-a menţionat, a fost completată de cultul soţiei. În România, pro- 
paganda vorbea despre lider ca Scut al Carpaţilor, demiurg, Dumnezeu, 

salvator, soare sau titan modern. În toate cazurile, populaţia a fost for- 
tatä să accepte că doar un lider puternic provenit din popor poate proteja 
tara, despre care se presupunea că era pusă în pericol din multe direcţii. 

Impactul cultului personalităţii este greu de măsurat. Cert este că 
Tito, datorită înseși existenței sale fizice, a funcţionat ca un element de 
coeziune în divergenta Iugoslavie; faptul cá in Albania totalitară multi 
oameni au reacționat la moartea lui Hoxha ca numerosi deţinuţi din Uniu- 
nea Sovietică la moartea lui Stalin, și anume cu șocul pierderii unei figuri 
paterne a ţării, arată cât de mult propaganda în sine afectase victimele 
regimurilor, care cu greu își puteau imagina vreo altă lume politică. În 
Bulgaria, cultul mult mai modest a avut un efect redus, în timp ce ma- 
nierismul și imaginea proiectată de Ceaușescu s-au confruntat cu o dez- 
aprobare largă și erupția revoluţionară din decembrie 1989. Cultul 
personalităţii s-a răsuflat odată cu moartea lui Tito si Hoxha, cei doi 
dictatori care ajunseseră la putere ca lideri de partizani. Succesorii lor 
nu au putut folosi instrumentul cultic al liderilor — în Iugoslavia din 
cauza conducerii colective rotative, în Albania din cauza slăbiciunii suc- 
cesorului lui Hoxha, Ramiz Alia (1925-2011). În ambele cazuri, cultul 
din jurul conducătorului mort a eşuat. Liderul charismatic nu a dispărut 
însă din Balcani în anii '8o si nici nu aparţinea trecutului. Dimpotrivă, 
populismul naţionalist de stânga si antioccidental a crescut în regiune, 
in Serbia prin Slobodan Miloșevici (1941-2006) si în Grecia prin Andreas 
Papandreu.? 


BALCANII GLOBALIZATI 


Una dintre particularitátile Rázboiului Rece este globalizarea politicá a 
statelor balcanice, un fenomen care poate fi descris prin constiinta mi- 
siunii globale a statelor balcanice comuniste, în diverse grade. Trebuie 
subliniat cá a fost vorba de o globalizare a politicilor statului, deoarece 
încă de dinainte societăţile balcanice au fost legate de regiunile eurasi- 
atice, mediteraneene și americane, nu în ultimul rând prin migraţie. Cu 
toate acestea, probabil că niciodată nu au călătorit în partea neeuro- 
peană a lumii atât de multi oameni din Balcani, în calitate de consul- 
tanti, ingineri sau muncitori decât în momentul de vârf al politicilor 
globale ale sistemelor comuniste după 1945. 

Până în 1945, statele mici şi mijlocii din Balcani nu apăruseră în 
politica mondială. Sistemul de putere al Războiului Rece a deschis un 
nou spaţiu de acţiune, la fel ca statelor decolonizate ale Lumii a Treia. 

Niciodată, nici înainte, nici după, Balcanii nu au mai exploatat aceste 
oportunităţi pentru a acţiona ca actori politici mondiali. Acest lucru a 
fost valabil mai ales pentru Iugoslavia, România si Albania, care s-au 
îndepărtat total sau parţial de sfera de influenţă a Uniunii Sovietice. 
Dar, dacă ne uităm la diplomaţia globală, comerțul legal şi ilegal, ajuto- 
rul pentru dezvoltare (care include si sprijin militar si de informaţii) și 
promovarea terorismului internaţional, atunci o ţară precum Bulgaria 
ar trebui și ea plasată în această categorie, nefiind în sine un actor po- 
litic ideologic în tabăra comunistă. 

La începutul capitolului global din istoria Balcanilor însă, noile su- 
perputeri aveau pretenţia de a include statele în noile sisteme de pu- 
tere: NATO (din 1949), Pactul de la Varşovia (din 1955), Planul Marshall, 
Consiliul pentru Ajutor Economic Reciproc ai emergenta Comunitate 
Economică Europeană (CEE). La început, părea că în incertitudinea 
începutului Războiului Rece statele regionale ar fi intrat şi rămas în 
aceste sisteme mai mult sau mai puţin voluntar. Singurul stat necomu- 
nist, Grecia, pentru care aderarea la NATO a reprezentat o garanţie de 
supravieţuire, a fost constant. Guvernele civile au urmărit apoi o apro- 
piere de CEE, încheiată în 1961 printr-un acord de asociere. Dictatura 
coloneilor a izolat temporar Grecia de Europa democratică, care a impus 
sancţiuni. Comunitatea Europeană (către care s-a dezvoltat CEE) a 
promovat cât mai mult integrarea europeană a Greciei democratice după 
1974, iar în 1981 Grecia a devenit prima țară balcanică care a aderat la 
CE. Numai după ce procesul de integrare oficială a fost finalizat si după 
trecerea guvernării de la Noua Democraţie liberal-conservatoare la po- 
pulismul de stânga al PASOK, Grecia s-a abătut temporar de la parte- 
nerii săi euroatlantici şi a oferit sprijin zgomotos, dar puţin coerent, 
statelor arabe, mișcărilor de eliberare din Lumea a Treia și altor opo- 
nenti ai Occidentului. Ceea ce vizau celelalte țări balcanice în anii '60— 
"10, si anume spaţiu de manevră în raport cu atotputernicul protector, 
a urmat în Grecia între 1981 si 1989 (slăbind din 1985) cu o întârziere, 
dar la fel de puternice emoţii naţionaliste faţă de puterea protectoare, 
în acest caz SUA. 

În ce privește politica mondială însă, escapadele populiste ale Greciei 
au avut un efect redus, deoarece au picat pe fondul relaxării din ce în ce 
mai mari între superputeri din 1985. Mediul a fost complet diferit când 
Iugoslavia (1948) si Albania (1961) s-au despărțit de Uniunea Sovietică si 
când România (1964) şi-a afirmat independenţa în tabăra comunistă. 
Concurența dintre superputeri a permis regimurilor balcanice să atragă 
atenţia politică mondială și să o transforme într-o monedă răsunătoare 

prin subventiile ample. Iugoslavia și România au făcut din poziţia lor 
geostrategică și — din cauza legăturii românești aparte cu blocul comunist — 
diferitele manevre între superputeri un model de afacere și supraviețuire, 
a cărui fragilitate a fost expus de relaxarea politică globală din 1985. 
Iugoslavia nu ar fi supraviețuit fără ajutorul SUA în conflictul cu 
Stalin din 1948. Până în 1955, Statele Unite au plătit 7oo de milioane 
de dolari în ajutor economic si aproximativ 1 miliard de dolari în ajutor 
militar. Sub Tito, ţara s-a asigurat să menţină echidistanta faţă de super- 
puteri, ceea ce a fost reflectat în mai multe abordări ai eschive. Moartea 
lui Stalin, de exemplu, a declanșat o apropiere de Uniunea Sovietică. 
Intervenţiile sovietice în Ungaria (1956) şi Cehoslovacia (1968), pe de altă 
parte, i-au îngrijorat pe conducătorii de la Belgrad. Succesul politic global 
al Uniunii Sovietice și politica nealiniată, antioccidentală a Iugoslaviei 
au răcit relaţiile cu Statele Unite la începutul anilor ’60, în timp ce liderul 
sovietic Leonid Brejnev a vizitat Belgradul în 1962, iar industria de ar- 
mament a Iugoslaviei a fost aliniatä la Uniunea Sovietică. Totuși, în 1963, 
Tito l-a vizitat pe președintele american John F. Kennedy (1917-1963) si 
a primit (din nou) clauza naţiunii celei mai favorizate în comerțul cu 
Statele Unite. Criza din Vietnam a dus apoi la o răcire a relaţiilor, dar 
tulburările europene după Primăvara de la Praga au adus o nouă apro- 
piere: vizita președintelui Richard Nixon (1913-1994) în Iugoslavia, inso- 
titä de anularea datoriei, noi opţiuni de creditare şi liberalizarea vizelor. 
Iugoslavia a profitat de poziţia sa importantă strategic la Adriatică. 
De asemenea, şi-a asigurat o pondere politică globală prin rolul sáu de 
lider în mișcarea de nealiniere. Tito a fost primul lider balcanic care a 
călătorit în întreaga lume și a luat contact personal cu lideri non-euro- 
peni. Decisivă pentru rolul politic global al Iugoslaviei a fost o călătorie 
în India și Birmania din 1954. Conferinţa de la Bandung (1955) a reunit 
pentru prima dată puterile care doreau să se pozitioneze între cele două 
blocuri. Cu toate acestea, mișcarea a dobândit o influență mai mare abia 
atunci când Tito și șeful de stat al Egiptului, Gamal Abdel Nasser (1918- 
1970), au preluat conducerea si au iniţiat o politică care a susținut activ 
mișcările de eliberare anticoloniale și antioccidentale, si anume chiar și 
cu arme, de exemplu în războiul algerian. Pentru Iugoslavia, nealinierea 
nu a fost definită cultural, deoarece ca ţară europeană ar fi fost exclusă 
dintr-o mișcare afro-asiatică postcolonialä. Ea și partenerii săi erau pre- 
ocupați de afirmarea propriei poziţii în politica mondială si de protecţia 
propriului sistem economic, deci de un naționalism economic, spre deo- 
sebire de Occidentul superior din acest punct de vedere. Pe de altă parte, 
relaxarea nu a fost un scop al nealiniatilor, dimpotrivă. Acţiunile lor din 

politicile globale au atins maximul si s-au încheiat tocmai la începutul 
anilor '70, când Uniunea Sovietică și Statele Unite au încercat să se re- 
laxeze. La acea vreme, cei nealiniati se temeau să nu plătească preţul, si 
anume marginalizarea, pentru o lume bipolară stabilizată. Odată ce s-au 
întors împotriva apropierii temporare a superputerilor, cei nealiniati au 
păstrat o anumită libertate, dar lugoslavia i-a iritat pe partenerii ei care 
ar fi avut nevoie de ea în propria criză economică profundă din anii '8o. 
Politica de nealiniere a oferit Iugoslaviei o strălucire înșelătoare — pentru 
că tara nu avea substanţa politică si economică pentru o poziţie cu ade- 
vărat puternică între blocuri. Aceasta provenea din ajutorul occidental 
care a venit atât timp cât tara și-a putut vinde importanța strategică. 
Când aceasta a încetat, lugoslavia a fost izolată la nivel internaţional și 
puternic afectată în cel mai scurt timp din punct de vedere economic. 

Același lucru este valabil si pentru România, unde, ca si în cazul 
Iugoslaviei, nostalgicii regimului defunct cu dimensiune geopolitică pro- 
prie încă îl mai plâng și astăzi. În ambele cazuri această importanţă a 
fost acordată pe faţă. Nici o ţară din Pactul de la Varşovia nu a atras un 
asemenea interes în Occident precum a făcut-o România. Regimul de la 
București nu numai că a trimis semnale de distantare faţă de Moscova 
la începutul anilor ’60, ci s-a detașat de asemenea vizibil de Uniunea 
Sovietică. În 1958 Armata Rosie și șase ani mai târziu KGB-ul s-au retras 
din țară. Desigur, acestea au fost daruri otrăvite, deoarece, după cum 
s-a arătat, primul a fost urmat de un val de represiune pentru a înăbuși 
apariţia speranţei democratice. În aprilie 1964, partidul român și-a 
anunţat noua poziţie, care insista asupra egalității pentru partidele 
comuniste și drumul propriu în comunism. Comuniștii români au căutat 
ulterior să aibă această poziție recunoscută de cât mai multe alte partide 
comuniste, pentru a nu fi izolaţi ca eretici în propria lor tabără. 1964 a fost 
şi anul marii amnistii, lagărele au fost golite, turnura naționalistă a legat 
de regim numeroși intelectuali și membri ai fostei elite. Initiatä sub 
Gheorghiu-Dej, această politică critică din ce in ce mai deschisă față de 
sovietici a fost continuată și extinsă de Ceaușescu. 

Încă este controversat modul în care acest lucru trebuie evaluat: ca 
independenţă reală, ca o simplă înșelăciune pentru a obține ajutor occi- 
dental sau ca o manevră iscusitä în cadrul taberei comuniste, pe care 
România nu dorea să o părăsească vreodată, dar în care căuta cea mai 
mare autonomie posibilă. Această din urmă perspectivă predomină în 
prezent: politica externă a regimului a vizat dobândirea de resurse din 
Occident și reducerea dependenţei de Moscova. După cum s-a arătat, 
cursul politicii industriale a României și diviziunea muncii în cadrul 

CAER au fost probleme controversate cu Moscova. O desprindere de 
tabăra comunistă sau chiar democratizarea în interior nu au fost nici- 
odată subiect de dezbatere pentru Bucureşti. 

Ce erau nealiniatii pentru Belgrad era China pentru România — par- 
tenerul care a făcut posibilă acţiunea politică globală. Când opoziţia 
sino-sovieticä din tabăra comunistă a ajuns la apogeu la începutul ani- 
lor "Go, România și-a făcut un renume ca mediator care a insistat asupra 
neutralității sale — ceea ce reprezenta o poziţie clară în raport cu Mos- 
cova. Aceasta a înfuriat Uniunea Sovietică într-o asemenea măsură, 
încât se spune că Moscova a amenințat uneori să reorganizeze situaţia 
teritorială a Transilvaniei. În cadrul Pactului de la Varşovia, România 
a reușit să blocheze structurile de comandă supranationalä si să insiste 
asupra controlului naţional asupra armatelor, lucru îndreptat împotriva 
Poloniei, Ungariei, Cehoslovaciei şi RDG, care făceau eforturi pentru forme 
de organizare mai integrate. România, pe de altă parte, a insistat asupra 
deciziilor colective din alianţă și a respins un comandant suprem sovietic 
la mijlocul anilor "Go. România nu dorea o alianţă mai flexibilă, ci flexibi- 
litate în alianţă, așa cum a spus istoricul Laurien Cramp. În schimb, a 
acceptat tensiuni cu statele sovietice vasale. De asemenea, Bucureștiul 
și-a iritat partenerii comuniști prin faptul că a stabilit relaţii cu Republica 
Federală Germania în 1967 și nu s-a dezis de Israel în Războiul de Şase 
Zile — în timp ce a menţinut contacte bune în lumea arabă. 

România a atins apogeul în politica mondială când s-a distanțat de 
Uniunea Sovietică în criza cehoslovacă si când China si Statele Unite s-au 
apropiat. Prima vizită a unui președinte american într-o ţară a Pactului 
de la Varsovia — Richard Nixon la București în 1969 — a provocat iritare 
la Moscova. România s-a văzut ca un actor politic global care a mediat 
sau a vrut să medieze între cei mari, inclusiv între israelieni și palesti- 
nieni şi în conflictul din Vietnam. Ca Iugoslavia, cu toate acestea, a ur- 
mărit cu neliniște apropierea dintre superputeri. De asemenea, a trecut 
la ofensivă în politica globală, iar Ceaușescu a pornit; în mari călătorii 
în Asia şi Africa în 1972/73. 

În nici un moment Bucureștiul nu a întemeiat o alianţă împotriva 
Moscovei, scopul fiind mai degrabă acela de a aduna țări din Lumea a 
Treia în spatele său pentru a-și asigura propriile oportunităţi de dez- 
voltare în raport cu superputerile. Relaţiile cu Lumea a Treia nu s-au 
limitat doar la comuniști sau prieteni cu comunismul, ci s-au extins si 
la regimul șahului din Iran. România a oferit exporturi de bunuri și 
tehnologie industrială (inclusiv construcţia de fabrici) în schimbul im- 
portului de materii prime, în special petrol. Moscova a făcut tot posibilul 

să împiedice relaţiile iraniene cu Bucureștiul; cât de importante au ră- 
mas acestea după căderea șahului este arătat de ultima călătorie a dic- 
tatorului Ceaușescu din decembrie 1989 — când revoluţia a izbucnit în 
România, el era la Teheran. 

La fel ca Iugoslavia, România a fost din ce în ce mai copleșită de jocul 
politic global. Regimul a sprijinit doar oficial procesul Helsinki, dar l-a 
înăbuşit în interior. Faţă de intervenţia sovietică din Afganistan (1979), 
Bucureştiul şi-a putut juca din nou politica de suveranitate națională si 
neimixtiune și chiar a putut cere retragerea forțelor de ocupaţie și, ca 
Ungaria, România s-a opus în 1980 unei posibile intervenţii armate a 
Pactului de la Varșovia în Polonia. Cu toate acestea, a existat o ruptură 
treptată cu Occidentul când România a respins cererile de reformă ale 
Băncii Mondiale în 1981 si a iniţiat o politică radicală de autarhie. Asta 
a lipsit regimul de sprijinul populaţiei care sărăcea. Din exterior pier- 
duse ajutorul economic occidental, iar după dezvăluirile șefului spiona- 
jului extern, Ion Mihai Pacepa (1928-2021), fugit in SUA în 1978, şi-a 
pierdut și reputaţia. Politica perestroika a Uniunii Sovietice a fost res- 
pinsă de România, la fel și cererea de reformă a liderului sovietic Mihail 
Gorbaciov (iulie 1989). Având în vedere liberalizarea progresivă în cele- 
lalte sisteme comuniste, România şi-a schimbat doctrina de politică ex- 
ternă în 1989 și a pledat pentru suprimarea mișcărilor democratice. În 
decembrie 1989, regimul român era complet izolat în politica mondială. 
De la mijlocul anilor "Go până la începutul anilor '80, România a devenit 
datorită politicii de distantare de Moscova un partener respectat al 
Occidentului: întâlnirile cu liderii occidentali i-au crescut reputaţia lui 
Ceauşescu acasă și în străinătate; împrumuturi, clauza naţiunii celei 
mai favorizate în SUA, producţie industrială comună (Dacia a fost pro- 
dusă cu Renault). Occidentul a sprijinit si a menţinut regimul în viață 
si s-a abținut mult timp să critice situaţia politică. Ca Iugoslavia, Ro- 
mânia a beneficiat de dorinţa Occidentului de a slăbi Blocul de Est. 
Numai când au fost redefinite regulile politicii internaţionale în 1985, 
modelul românesc s-a prăbușit, după ce anterior îşi vânduse cu succes 
independenţa în sistemul de putere sovietic pentru favoruri. 

Un alt model a fost reprezentat de Albania, care a trebuit să se îm- 
prumute pentru dezvoltarea sa economică. După ruptura cu Uniunea 
Sovietică și mutarea în tabăra Chinei (1961), ţara a devenit mai impor- 
tantă din punct de vedere al politicii globale decât România, care nu a 
devenit niciodată un aliat oficial al Beijingului. Politica albaneză a fost 
mult mai puternică decât cea română, ghidată de considerente dogma- 
tice, iar alianţa cu Beijingul a fost de asemenea durabilă din punct de 

vedere ideologic. Beijingul a admirat poziţia lui Hoxha împotriva Mos- 
covei și a apreciat sprijinul albanez în Naţiunile Unite, în care Taiwanul 
a intrat drept Republică Chineză până în 1971, iar Republica Populară 
Chineză a folosit mica Albanie ca portavoce. Aparentul dezechilibru în- 
tre cei doi parteneri i-a determinat pe cercetători să suspecteze de mult 
timp cá Albania a imitat China maoistä si a importat Revoluţia Culturală 
în 1967, aşa cum s-a menţionat mai sus despre tratamentul ateismului 
şi emanciparea radicală a femeilor. Lucrurile sunt însă mai complicate. 
China a salvat de la prăbuşire Albania, care se îndrepta spre o catastrofă 
economică după ruptura cu Moscova, ai a început o a doua industriali- 
zare a ţării balcanice. Cu toate acestea, Beijingul a observat că Albania 
solicita o plată mare pentru sprijinul politic internaţional, că dorea să 
se protejeze militar împotriva unei eventuale lovituri venite de la 
Moscova în 1968, dar a mers pe căi ideologice proprii după toate solici- 
tările de ajutor. Revoluţia Culturală a lui Mao nu a fost în nici un caz 
importată de Albania; mai degrabă s-au observat cu scepticism pierderea 
controlului de către comuniștii chinezi şi excesele de violență. Hoxha a 
fost mereu preocupat de menţinerea controlului politic și de înscenarea 
furiei spontane a oamenilor — precum împotriva religiilor —, dar cu pre- 
venirea oricărui haos. Campaniile lui Hoxha împotriva birocrației, a 
burgheziei si a ideologiei revizioniste sunt prin urmare similare doar la 
suprafaţă cu evoluţia violentă din China. Mai degrabă, dictatorul și-a 
consolidat puterea şi a obţinut ajutorul economic chinez, dar a deţinut 
controlul ideologic. 

Acest lucru a fost demonstrat odată cu ruptura de China, unde rezer- 
vele aparent ideologice legate de apropierea față de SUA au fost decisive 
(1976). Întrucât Albania a refuzat să accepte Procesul de la Helsinki și 
nu a avut nici o relaţie cu Occidentul, doar calea spre autoizolare a rămas, 
alături de ateism, a doua trăsătură specifică a comunismului albanez. 
Această cale a fost susținută ideologic de afirmaţia că, după presupusa 
trădare a Uniunii Sovietice și a Chinei, doar aici era reprezentată o 
învățătură marxistă pură în tradiţia lui Stalin. Ţara sărăcită a mobilizat 
resurse considerabile pentru a ajunge la fanii din străinătate prin posturi 
de radio multilingve si material de propagandă. Delegatiile factiunilor 
de extremä stänga au fost prezentate populatiei ca dovadä a sprijinului 
mondial al dogmei nationale comuniste din Albania. In constitutia din 
1976, marxism-leninismul a fost consacrat ca ideologie de stat si datoria 
externă a fost interzisă. Abia după moartea lui Hoxha (1985) si având 
în vedere catastrofa economică iminentă, tara s-a deschis timid către 
țări occidentale precum Republica Federală Germania. 

Bulgaria, după cum s-a arătat deja, a luat-o pe altă cale: cea a unui 
parteneriat strâns cu Uniunea Sovietică, care mergea până la supunere. 
Acest lucru nu a însemnat însă că ţara nu şi-a construit relaţii externe 
extinse în cadrul politicii mondiale sovietice. Experienţa generationalä 
a tehnicienilor și specialiștilor bulgari, dar şi români și iugoslavi în- 
semna printre altele să fie detaşaţi în cadrul politicii externe de atunci în 
Lumea a Treia. Bulgaria avea sute de companii în străinătate, care men- 
țineau sistemul de comerţ si contrabandă din ţară. De exemplu, arme 
şi mașini furate au fost mutate din Sofia prin Turcia în spaţiul arab. 

Istoria încrengăturii globale a Balcanilor cu Lumea a Treia nu poate 
fi schitatä decât parţial. Cercetări recente avertizează împotriva tran- 
sferurilor mecanice ale unor exemple din Asia de Est în Balcani: fie că 
e vorba despre Marele Salt Înainte, Revoluţia Culturală sau cultul per- 
sonalitätii din Coreea de Nord — regimurile comuniste balcanice au in- 
trat în contact cu aceste fenomene si le-au urmărit îndeaproape. Nu 
le-au preluat însă aidoma și, de multe ori, la o inspecţie mai atentă, un 
presupus transfer se dovedește a fi un atribut al unei dezvoltări care 
avea deja rădăcini regionale. 

Interdependenta politicii mondiale se prezintă ca un fenomen multi- 
fatetat, care a adus recunoaștere internațională regimurilor si a trezit 
iluzia că țările balcanice ar fi devenit actori independenţi de durată. 
Țările proaspăt industrializate căutau pieţe de vânzare pentru produsele 
lor, care nu erau competitive în Occident, iar tehnologia si experţii ne- 
cesari pentru lumea comunistă din Africa, Asia si America Latină urmau 
să plece din Balcani. Multe ţări din Lumea a Treia îl apreciau în mod 
deosebit pe Tito ca lider charismatic. Ceaușescu nu a avut nici o teamă 
să intre în contact cu tirani precum autoproclamatul împărat al Africii 
Centrale, Jean-Bedel Bokassa (1921-1996), căruia serviciile secrete ro- 
mâne i-au „livrat“ o soţie româncă. Viceversa, ţările comuniste au trebuit 
să se deschidă și spre a permite pelerinajele la Mecca sau spre concesii 
partenerilor arabi, precum liderul libian Muammar Gaddafi (1942-2011), 
si spre curente precum Islamul, a cărui forță explozivă nu era încă pre- 
văzută la apogeul mișcărilor de eliberare socialistă. 

Este puţin cunoscut ce feedback a dat experiența mondială a zecilor 
de mii de specialiști din Balcani ţărilor lor. lugoslavia, România și 
Albania au beneficiat de opoziţia superputerilor, dar au fost limitate şi 
de poziţiile lor ideologice. Acest lucru a fost evident în relaţiile lor cu 
Israelul, care aveau să intre în conflict cu poziţia pro-arabă a Uniunii 
Sovietice, cu propriile interese în mișcarea de nealiniere şi cu lumea 
arabă. Iugoslavia a trebuit să-şi bazeze politica pe interesele egiptene 

în 1967, în timp ce România, tara de origine a multor emigranţi către 
Israel, nu numai că a cerut bani pentru aceștia, dar a menţinut relaţii 
cu Israelul pentru a demonstra distanţa faţă de Moscova. 

Mândria naţională a Iugoslaviei si a României a apărut fără îndoială 
din poziţia pe scena internațională a propriei țări. Dacă aruncăm totuși 
o privire mai atentă asupra situaţiei politicii puterii devine clar că nu- 
mai în condițiile Războiului Rece statele de la periferia europeană cu o 
influenţă foarte limitată au putut câștiga uneori o poziţie politică globală. 
Această poziţie nu s-a bazat pe potenta economică, ci a fost creată doar 
prin subventia pe care patronii politici mondiali erau pregătiţi să o plä- 
tească, fie Moscova, Washington sau Beijing şi, ulterior, și Comunitatea 
Europeană.” 


BALCANII REGIONALI 


Vocatia globală resimţită de comunismele balcanice în diferite moduri 
nu trebuie să ascundă faptul cá geografia regională a fost neschimbată 
si că regimurile au continuat contradicţiile politice din perioada inter- 
belică. Marele vis al federalismului balcanic a fost eliminat în 1948. Ceea 
ce apăruse în Comintern în perioada interbelică a devenit o realitate 
politică pentru o scurtă perioadă de timp: planul pentru Balcanii uniţi 
sub socialism — dar si faptul că acest slogan ascundea interesele puterii 
nationale. Dacă fracțiunea bulgară a determinat politica balcanică în 
Comintern, Tito a făcut acest lucru după 1945 în cadrul noilor relaţii de 
putere. Ideea a eșuat complet în 1948 si a provocat o ruptură de durată 
între Albania și lugoslavia, iar relaţiile bulgaro-iugoslave nu s-au nor- 
malizat până în 1989. 

Între 1945 si 1989, o linie importantă a Războiului Rece a trecut prin 
Balcani. În același timp, Balcanii au fost un punct slab pentru cele două 
alianțe majore. Grecia îşi datora victoria asupra comuniștilor din răz- 
boiul civil intervenţiei americane, iar influența americană a cântărit 
foarte greu în politica internă timp de mai mulţi ani. Prin urmare, stânga 
greacă a dezvoltat o ură pronunţată faţă de Statele Unite; ideea inadec- 
vată conform căreia Statele Unite promovaseră în mod semnificativ 
lovitura de stat a coloneilor în 1967 a influenţat și cercurile din centrul 
politic. Faptul că SUA nu au luat partea Greciei în tensiunile greco-turce 
care au escaladat după criza din Cipru a creat si mai multă amărăciune 
în multe părţi ale societăţii elene. Abia când populist-socialistul PASOK 
a ajuns la putere in 1981, Grecia a cultivat temporar antiamericanismul 

guvernamental, care a fost îndreptat si împotriva NATO. Chiar dacă 
PASOK a folosit un ton moderat în cea de-a doua legislatură (1985-1989), 
în Occident a devenit clar că Turcia, şi nu Grecia, era partenerul de 
încredere pe flancul de sud-est al NATO. 

S-a arătat deja modul în care unitatea lumii comuniste s-a rupt în 
Balcani, în 1948 prin conflictul din Cominform, în 1961 si 1964 cu devi- 
erea Albaniei și României si interferența crescută a Chinei. La prima 
vedere, o politică regională care ar fi limitat influenţa superputerilor nu 
părea posibilă în aceste condiţii. Totuși, anumite părți din politica glo- 
bală iugoslavă și română pot fi citite în această cheie. Însă la nivel re- 
gional statele s-au dezvoltat bilateral, mai ales că acţiunile multilaterale 
ale statelor comuniste trebuiau să se declanșeze împotriva presiunii 
Moscovei. 

Potenţialul de conflict intraregional a rămas ridicat și a provenit în 
principal din perioada interbelică. De exemplu, Grecia avea în vedere 
următoarele zone de conflict cu vecinii: cu Albania era oficial în război 
încă din 1940. Revendicările asupra Epirului de Nord nu au fost aban- 
donate. Reprimarea minorităţii grecești din Albania a fost și ea un motiv 
de îngrijorare. Faţă de Iugoslavia a ridicat chestiunea Macedoniei: după 
trauma războiului civil în care membrii minorităţii macedonene s-au 
apropiat de comuniști, Grecia a acceptat promovarea statalității mace- 
donene și a culturii naţionale în lugoslavia la fel de puţin ca existenţa 
unei minorități macedonene pe propriul teritoriu naţional. Cu Bulgaria, 
vasalul cel mai loial al Moscovei, Grecia împărțea o graniță extrem de 
militarizată, în care, în vestul Traciei, existau și numeroși turci musul- 
mani și pomaci. Turcia, partenerul din NATO cu care Grecia semnase 
Pactul Balcanic, a devenit un adevărat oponent din cauza conflictului 
din Cipru. În 1955, guvernul turc a organizat un pogrom împotriva gre- 
cilor din Istanbul protejaţi prin Tratatul de la Lausanne și a distrus 
această comunitate, atât de importantă pentru cultura greacă, cu ex- 
ceptia câtorva rămășițe. 

Albania a văzut în Grecia un stat inamic stăpânit de monarho-fascisti 
Şi în titoism o erezie a învăţăturii pur staliniste. Desi comuniștii albanezi 
luptaseră împotriva naționaliștilor albanezi din Kosovo împreună cu 
Iugoslavia lui Tito în 1945, ambii — comuniștii albanezi si albanezii iu- 
goslavi — au continuat să considere Albania ca patria tuturor albanezilor. 
Chestiunea albanezilor din lugoslavia a pus o povară permanentă asu- 
pra relaţiilor bilaterale și nu s-a ajuns la un echilibru stabil de politică 
externă, chiar dacă lugoslavia a primit temporar în învăţământ, după 
1966, consilieri din Republica Populară Albania care să ajute cu privire 
la integrarea cetăţenilor săi albanezi. 

După 1948, problema Macedoniei, care ar fi trebuit rezolvată de Fede- 
ratia Balcanică, a apărut din nou între Iugoslavia si Bulgaria. Guvernele 
de la Skopje şi Sofia au reacţionat fiecare la relaţia politică generală 
dintre Belgrad și Moscova — problema Macedoniei poate fi privită așadar 
ca un seismograf al relaţiilor sovieto-iugoslave. După cum am arătat, 
Iugoslavia a menţinut relaţii tensionate cu Albania, dar si cu Italia din 
cauza chestiunii Trieste (până la tratatul de la Osimo din 1975). Relaţiile 
au atins cel mai jos nivel în 1948 cu vecinii din nord, Ungaria și România. 
Faţă de Austria, Iugoslavia s-a văzut ca apărător al minorităţii slovene 
din Carintia. 

Împrejurimile erau de asemenea neplăcute din perspectiva bulgară: 
în sud şi sud-est erau ţările NATO Grecia și Turcia, cu aceasta din urmă 
producându-se în mod repetat tensiuni din cauza minorităţii turce din 
Bulgaria. Iugoslavia era de asemenea un potential oponent în Occident, 
iar vecinul său din nord, România, avea propria politică externă și era 
privit de Sofia ca un aliat nesigur în Pactul de la Varșovia. În cele din 
urmă, România s-a aflat într-o vecinătate rece cu Bulgaria, s-a temut 
de Ungaria din cauza problemei Transilvaniei şi a trebuit să se descurce 
cu vecinătatea atotputernică a Uniunii Sovietice, în ciuda retragerii 
Armatei Roșii în 1958. Chestiunea Basarabiei nu fusese uitată nici ea 
în România. 

Situaţia de bază poate fi rezumată schematic după cum urmează: 
fiecare stat își privea vecinii drept posibili adversari. Potential scăzut 
de conflict între vecinii direcţi a fost cel mai probabil între România si 
Iugoslavia și, în mod normal, între statele care nu aveau graniţe comune. 
Cu toate acestea, în regiune exista încă o mișcare de politică externă si 
acest lucru poate fi adesea explicat prin impulsuri politice globale. Până 
în 1989, Grecia şi lugoslavia, de exemplu, nu au putut să se pună de 
acord cu privire la chestiunea Macedoniei. Cu toate acestea, criza din 
Cominform a forțat Iugoslavia, iar conflictul cu Turcia în Cipru a forţat 
Grecia să fie flexibile. De partea greacă, multiplul premier Konstantinos 
Karamanlis (1907-1998), originar din Macedonia greacă, dorea un echi- 
libru pragmatic, facilitat de relaţia sa bună cu Tito. Acesta din urmă era 
interesat; de relaxare, după ce presiunea Moscovei a crescut. Când Mos- 
cova si Belgradul s-au apropiat la sfârșitul anilor ’50, Tito şi-a inäsprit 
poziţia în chestiunea Macedoniei, dar a schimbat iar cursul când a ajuns 
să se teamă din nou de Uniunea Sovietică. În 1962, Belgradul și Atena 
au convenit să pună chestiunea Macedoniei în așteptare. Belgradul a 
chemat guvernul de la Skopje la ordine si a oprit propaganda iredentistă. 
Dictatura coloneilor din Atena a înrăutățit relaţiile bilaterale doar 

pentru scurtă vreme, întrucât junta greacă izolată și-a întins senzorii 
politicii regionale până la Belgrad, în timp ce Iugoslavia, sub efectul in- 
vaziei sovietice a Cehoslovaciei, a căutat să-și stabilizeze imediata veci- 
nätate. Din 1974, criza Ciprului si conflictul cu Turcia au abătut atenţia 
greacă de la Balcani, şi abia dezintegrarea Iugoslaviei a creat din nou 
pentru Grecia o chestiune balcanică. Pornind de la aceasta, a fost folosită 
strategia pentru a negocia în legătură cu Macedonia cu Belgradul mai 
degrabă decât cu Skopje. 

Unul dintre cei mai importanţi actori politici regionali din Războiul 
Rece a fost România. Obiectivul Bucureștiului a fost să creeze cât mai 
mult spaţiu de manevră în politica externă față de superputeri. Retra- 
gerea Armatei Roşii si a KGB-ului din ţară a crescut capacitatea româ- 
nească de manevră. Ceauşescu a folosit criza cehoslovacă pentru a se 
delimita simbolic de Uniunea Sovietică. La fel ca lugoslavia, se temea 
serios de un atac sovietic; acest lucru a adus laolaltă șefii de stat ai 
României și Iugoslaviei in 1968, fiind luată în considerare chiar coope- 
rarea militară în cazul unui atac sovietic asupra României. Ulterior, 
România a încercat coordonarea politicilor regionale în sensul unui bloc 
balcanic. În 1972, Bucureștiul a înființat o suborganizatie a UNESCO în 
țară şi a promovat Asociaţia Internaţională pentru Studii Sud-Est-Eu- 
ropene ca plaiformă pentru contacte politice neoficiale dincolo de grani- 
tele blocului. Moscova si Sofia vedeau în aceste inițiative acțiuni ostile. 
Sofia a spus despre Bucureşti că ar vrea să aducă maoismul în Balcani, 
făcând astfel aluzie la buna relaţie cu China. Iniţiativa, care a urmat 
tradiţiei unor proiecte de politică regională similare din perioada inter- 
belicä, a fost rapid zdrobită. 

La mai mult decât normalizarea temporară a relaţiilor bilaterale în 
Balcani nu s-a ajuns. Potenţialul conflictual a rămas, în cel mai bun caz, 
îngheţat. Dar, mai des decât se amintește după 1989, guvernele au mă- 
rit tensiunile, așa cum a arătat controversa dintre Belgrad și Tirana în 
legătură cu Kosovo, sau dintre Belgrad si Sofia în legătură cu Macedonia, 
sau, mai ales, în anii '8o între București si Budapesta din pricina Tran- 
silvaniei. Comunismul nu a rezolvat tensiunile politice naționale. Mai 
degrabă regimurile au cultivat contrastele regionale, pentru a dobândi 
legitimitate internă.% 

PERIFERIILE BALCANICE 


Peisajele postotomane 


Balcanii au rămas, în ciuda pretențiilor globale ale unor ţări, o periferie în 
Europa si în lume, deși periferia era semnificativ mai mică decât înainte 
de 1945. Periferii existau însă și în Balcani. Existau spaţii şi grupuri de 
comunități care erau marginalizate sau abia incluse în nucleele si pro- 
iectele naţionale de omogenizare a statului. Povestea lor abia dacă s-a 
scris pentru epoca interbelică și chiar si pentru perioada comunistă. Si 
pentru perioada de după 1945, istoria balcanică a fost cercetată si descrisă 
din perspectiva centrelor. Acest lucru este valabil si pentru Iugoslavia 
federalizată, care a atras mai multă atenţie din partea cercetării inter- 
nationale decât oricare altă ţară balcanică. Totuși, această atenţie pen- 
tru perioada comunistă este concentrată în mare parte pe partea de nord. 
Cercetarea reproduce astfel vechea falie iugoslavă dintre nord si sud. 
Stadiul cercetării este astfel modest în ceea ce privește Muntenegru, 
Kosovo și Macedonia, în special în acele state în care cercetarea istorică 
contemporană este slabă. Cu toate acestea, merită să privim istoria 
postbelică din punctul de vedere al sud-estului iugoslav și, prin urmare, 
cel al teritoriilor postotomane din Macedonia şi Kosovo. 

Ambele se disting în mod clar în cursul evoluţiei lor. După cum am 
arătat, iugoslavii comuniști au oferit macedonenilor posibilitatea de a 
scăpa de presiunea asimilatoare a naţionalismului sârb și bulgar şi de 
a fonda o patrie macedoneană. Aceasta a fost însoţită de codificarea unei 
limbi oficiale macedonene si de crearea unor institute științifice (uni- 
versitatea, apoi, în 1968, o academie de științe). Acestea pot servi drept 
atribute pentru o identitate republicană completă și ar fi trebuit să se 
ocupe de istoria si cultura macedoneană la nivel științific. Promisiunea 
emancipării naționale a fost legată de îmbunătăţirea situaţiei economice 
dezolante prin stabilizarea industriei si profesionalizarea agriculturii. 
Favorizati de economia de stat rezultată au fost membrii naţiunii titu- 
lare macedonene, care s-au aflat în număr mai mare în capitala cu in- 
fluente postotomane Skopje și în orașele mari, precum Veles. Exclusä 
din această modernizare comunistă a rămas populaţia rurală predomi- 
nant albanezo-musulmană. Macedonenii și albanezii s-au dezvoltat re- 
pede în felul lor, socio-economic și chiar demografic. În întreaga ţară, 
sistemul de sănătate a fost îmbunătăţit, dar structurile familiale nu s-au 
schimbat aproape deloc, în timp ce sătenii macedoneni migrau în oraşe 
spre un mod de viață urban. Asta a însemnat profesionalizarea femeilor 

si scăderea rapidă a natalității, în timp ce populaţia rurală albaneză era 
în creştere. Din cauza marginalizării economice, albanezii au avut de 
asemenea tendința să meargă ca lucrători în ţările Europei Centrale. 
Astfel obișnuiau să ajungă mai devreme la serviciile si bunurile occiden- 
tale decât macedonenii angajaţi în economia de stat si cu privilegii po- 
litice. În Macedonia însăși, nu numai că au fost împinși spre margine din 
punct de vedere economic, dar nici nu au reușit să-și promoveze propria 
elită intelectuală. Albanezii din Macedonia priveau spre Kosovo drept 
centrul politic si cultural al albanezilor din Iugoslavia; Skopje şi-a pierdut 
poziţia de oras central al Iugoslaviei albaneze postotomane în favoarea 
capitalei kosovare Priștina. Pe fondul acestor informaţii, nu este surprin- 
zător faptul că albanezii au fost cu greu reprezentaţi în Liga comunistă 
macedoneană: numărul lor a scăzut de-a lungul timpului chiar și în anii 
’50, de la 6,97% (1953) la 6,07% (1956). 

Macedonenii erau la un nivel mult mai jos în Iugoslavia în ierarhia 
simbolică a popoarelor iugoslave. Acest lucru reieşea clar din slaba con- 
ştiinţă lingvistică. La fel ca slovenii, ei nu vorbeau sârbo-croată, dar, spre 
deosebire de slovenii care au insistat să-și folosească limba în organiza- 
tiile federale, Macedonia a avut chiar voci puternice precum cea a 
prim-ministrului (si a eminentei gri) Lazar Kolisevski, care recent legi- 
ferase să renunțe la limba macedoneană în favoarea sârbei. De fapt, 
macedoneana avea numeroase influențe sârbe în vocabular, deoarece 
bulgarismele au fost eliminate din motive politice. După cum am arătat, 
Bulgaria şi Grecia nu au recunoscut națiunea și limba macedonene, iar 
în Iugoslavia, Biserica Ortodoxă Sârbă a refuzat ca Macedonia să aibă 
o biserică naţională. Prin urmare, proiectul națiunii macedonene s-a 
confruntat cu o presiune considerabilă în Iugoslavia si în politica balca- 
nică. Reprimarea activiștilor naționaliști macedoneni sub Cento, precum 
și tendința probulgară în rândul populaţiei au fost tratate ca tabu în 
politica internă. Fiind o republică slabă din punct de vedere economic, 
Macedonia era dependentă de subventiile federale din fondul de inves- 
titii. Republica a urmat valul de dezvoltare a întregii Iugoslavii, in 1963 
ajungând la putere o conducere a partidului sub Krste Crvenkovski 
(1931-2001), orientată spre reformă, care între 1965 și 1972 a reușit să 
reducă decalajul economic la media naţională. Crvenkovski a căzut însă 
victimă luptelor interne ale puterii iugoslave între susținătorii și adver- 
sarii reformelor economice și politice din 1969. La fel ca în întreaga 
Iugoslavie, politica a luat-o înapoi în 1972, iar alături de Angel Cemerski 
(1923-2005) au venit adepţii unei linii centraliste. Ca eminentä cenușie, 
Kolisevski a continuat să controleze din umbră bunăstarea republicii, 

camaraderia partizană și legăturile de familie fiind decisive. După ese- 
cul experimentului pluralist sub Crvenkovski, atmosfera a fost dominată 
de prezenţa birocratilor conservatori care s-au bazat pe ierarhie și supu- 
nere. În criza statului iugoslav, aceste cadre de partid au stat de partea 
Serbiei. Macedonia s-a temut pe bună dreptate de destrămarea Iugoslaviei 
— cu minoritatea albaneză marginalizată, dar numeroasă în propria ţară 
si, având în vedere atitudinea ostilă a Greciei şi Bulgariei, Iugoslavia 
oferea protecţie. Nu degeaba mulţi macedoneni au fost printre cei mai 
avizi susținători ai Iugoslaviei comuniste. În afara statului federal, au- 
tonomia și identitatea națională păreau a fi amenințate. Evolutiile din 
Kosovo au influenţat în special atitudinea conducerii macedonene. 

Kosovo se afla în contrast profund cu Macedonia. Premisele erau dife- 
rite. Două treimi din populaţie erau albanezi, care în 1945 nu au văzut 
în Iugoslavia promisiunea dezvoltării nationale şi a modernizării econo- 
mice, ci, după 1912 și 1918, a treia cucerire de către Serbia, de această 
dată sub forma partizanilor lui Tito. Mitul partizan eficient din punct de 
vedere politic in Macedonia, ideologia de stat a Iugoslaviei comuniste, cu 
greu putea prinde acolo unde nu fuseseră aproape deloc partizani, dar 
existase rezistență împotriva lor: în mediul albanez. Ca naţiune non-slavă, 
albanezii, precum ungurii din Voivodina, nu erau reprezentaţi în numele 
statului (Slavia de Sud). Ca grup mare cu conationali peste granite, 
aceştia nu au fost definiti constituţional ca naţiune indreptätitä la pro- 
pria republică, ci doar ca naţionalitate. Relaţia albanezo-särbä și relaţia 
dintre stat și albanezi au fost caracterizate de neîncredere, care, la rân- 
dul său, provenea dintr-o lungă istorie a violenţei între cele două mari 
grupuri încă din secolul al XIX-lea. Spirala violenței se accelerase în 
prima jumătate a secolului XX. Până in 1966, Iugoslavia titoistá a contri- 
buit si ea la această spirală. Statul iugoslav s-a confruntat cu majorita- 
tea albaneză sub două forme în Kosovo: ca partid care a încercat să 
implice albanezii cel puţin la nivel local și ca stat cu serviciul secret 
UDBA, care i-a pus pe albanezi sub suspiciune generală și i-a supus unei 
violente severe (de exemplu, când armele au fost confiscate in 1955- 
1956). Partidul și UDBA erau dominate de cadre sârbe şi muntenegrene. 

Rezistenţa albaneză se dezvoltase deja împotriva acestui stat violent 
si coercitiv în 1945, iar ca rezultat încercările de creare a organizaţiilor 
subterane au continuat. Statul se aștepta la loialitate şi integrare în 
Albania comunistă, iar majoritatea albanezilor au văzut în stat un actor 
violent. Ruptura dintre Tito si Stalin și partizanatul lui Hoxha pentru 
Uniunea Sovietică a avut consecinţe de anvergură pentru albanezii 
Iugoslaviei. Ideea integrării Albaniei în Iugoslavia era privită, din contră, 

cu o ostilitate deschisă, iar în ochii Belgradului, albanezii din Kosovo au 
devenit, dintr-o punte de legătură între naţiuni, o a cincea coloană. 

Presiunea asupra albanezilor de a migra în Turcia, cu care lugoslavia 
încheiase un acord de emigrare în 1953, a crescut în consecinţă. În plus, 
mulţi albanezi (și alte grupuri musulmane postotomane din sudul 
Iugoslaviei, turci si musulmani slavi) nu au văzut nici un viitor in 
Iugoslavia din cauza politicii economice (colectivizarea agriculturii), iar 
turcii, în special, au fost influenţaţi de politica din vecinătatea turcă. În 
valul emigrării în Turcia, trebuie avut în vedere și faptul că, în acelaşi 
timp, Bulgaria forţa si ea emigrarea în Turcia, în timp ce în 1955 Turcia 
a izgonit numeroși greci din Istanbul. Între 1951 și 1970, puţin peste 
182.000 de musulmani, a căror clasificare etnică este dificilă, au emigrat 
din Iugoslavia în Turcia. Pentru Kosovo a fost important ca acest nou 
val de emigrare în Turcia să consolideze legăturile familiale existente în 
sensul unei comunităţi transteritoriale postotomane; acest lucru este 
important de subliniat, deoarece, ca în Macedonia, emigrarea în Ger- 
mania și Elveţia a început odată cu acordurile pentru lucrătorii străini 
dintre Iugoslavia și ţările din Europa Centrală. Cu toate acestea, era 
doar o parte din dinamica migratorie a albanezilor din lugoslavia. 

În ciuda acestei emigrări, populaţia albaneză a crescut, ca în Mace- 
donia, din motive similare. Spre deosebire de Macedonia, cu toate aces- 
tea, a apărut până în 1966 o clasă îngustă albaneză care a pătruns în 
structurile de putere ale partidului și statului din zonele urbane, precum 
foşti partizani ca Fadil Hoxha (1916-2001), care a urcat până în prezi- 
diul statului federal. La fel ca în Macedonia însă, s-au dezvoltat perife- 
rii interioare — Macedonia și Kosovo nu doar reprezentau periferii în 
Iugoslavia, dar au prezentat de asemenea diferențe semnificative de 
dezvoltare internă, în special între zonele capitalelor și zonele rurale. 
Gradul de integrare în sistemul iugoslav a fost de asemenea corelat cu 
acest decalaj de dezvoltare. Acest; lucru a fost deosebit de modest, de 
exemplu, în regiunea kosovară centrală aproape complet albaneză Dre- 
nica: rurală, cu nivel scăzut de educaţie, structuri familiale tradiționale, 
dominaţia dreptului cutumiar, distanţă semnificativă din punct de ve- 
dere politic faţă de stat si, prin urmare, obiectivul represiunii statului, 
care la rândul său a promovat încapsularea naţională și socială. 

Reconstituirea statului iugoslav între 1966 și 1974 a însemnat un 
adevărat moment de cotitură pentru albanezii din Kosovo — mai puţin 
pentru cei din Macedonia. Kosovo a fost actualizat constituţional dintr-o 
regiune autonomă într-o provincie autonomă, nationalitätile non-slave 
(albanezii în Kosovo, ungurii în Voivodina) au fost tratate ca naţiuni, iar 

Kosovo diferea de subrepublici doar prin faptul cá nu a obţinut acest 
statut — deoarece acest lucru era asociat cu dreptul la secesiune. Iu- 
goslavia s-a abătut de la politica represivă și a încercat acum să îi câştige 
pe albanezi pentru stat. Asta nu numai că a însemnat reevaluarea şi 
vizibilitatea limbii și culturii albaneze, extinderea universităţii ca insti- 
tutie de învățământ centrală a albanezilor iugoslavi, înfiinţarea unei 
Academii de Ştiinte si Arte (1975), dar si schimbarea politicilor de cadre 
în sensul unei acţiuni pozitive. Albanezii de la toate nivelurile, în special 
cele mai înalte, subreprezentate în raport cu populaţia lor, au ocupat 
poziții mai înalte la nivel regional, dar si în organismele federale. Aceste 
schimbări în politicile kosovare au împins grupările liberale din Serbia 
si la nivel federal în fata opoziţiei din cercurile naţionaliste sârbe din 
partid, care și-a pierdut figura centrală, ministrul de interne, Aleksandar 
Rankovié (1909-1983), în luptele de putere dintre reformatori si centra- 
listi în 1966. 

Din punctul de vedere albanez, anii ’70 au fost deceniul de aur al 
istoriei recente: noua clasă includea acum și albanezi. Oficialii de partid, 
directorii, intelectualii au format un nou grup de conducere urbană, în 
care structurile familiale s-au schimbat si ele rapid (profesionalizarea 
femeilor, familia redusă numeric). Tipic pentru acest grup a fost cel mai 
important carierist politic din Kosovo, Azem Vllasi (născut în 1948, între 
1986 și 1988 lider de partid în Kosovo). Cu toate acestea, integrarea 
albanezilor a rămas parţială și cu contraste aprofundate în cadrul gru- 
pului etnic — între societatea integrată Iugoslaviei din oraşe si societatea 
sătească mai puţin educată și departe de autorităţi. În ciuda sprijinului 
acordat de Tito, albanezii loiali statului nu au actualizat Kosovo la sta- 
tut de republică în sine; aceasta era linia roşie a lui Tito, pe care nu 
îndrăznea să o încalce în fata rezistenţei sârbe. 

Emanciparea națională trebuia să fie însoţită și de o participare îm- 
bunätätitä la economia de stat. Cu toate acestea, creșterea puternică a 
populaţiei si criza economică din anii '70, însoţite de problemele struc- 
turale ale sistemului de autoguvernare disfunctional, au creat o situaţie 
în care economia de stat nu mai putea absorbi schimbările sociale. La 
fel ca Macedonia, Kosovo a pierdut conexiunea economică şi a ajuns 
obiect al unei politici economice determinate de republicile din nord și 
de Belgrad. 

În 1981, tulburările sociale au izbucnit atunci când studenţii, frustrati 
de lipsa perspectivelor profesionale si de conditiile proaste de studiu, au 
ieşit în stradă si și-au exprimat nemulțumirea față de sloganurile nati- 
onaliste. Etnicizarea crizei de modernizare a polarizat relaţia sârbo-al- 


312 BALCANII ÎN SECOLUL XX 








baneză. În criza generală de stat din Iugoslavia, comuniștii sârbi și-au 
făcut un renume prin naționalismul pronunţat și au alimentat în special 
teama controlului complet al albanezilor în Kosovo, care se presupunea 
ca ar comite un genocid biologic împotriva sârbilor prin natalitatea mare. 
Dezbaterea albanezo-sârbă despre Kosovo ilustrează modul în care 
schimbările socio-economice au fost interpretate etnic. Motivele natali- 
tätii în grade diferite se rezumau la integrarea inegală în economia de 
stat, pe care statul a operat-o până în 1966. Emigratia sârbă din Kosovo 
către Serbia propriu-zisă a fost în general motivată economic. S-a atras 
deja atenţia asupra forţei de atracţie a Belgradului, care a afectat în- 
treaga Iugoslavie. Cu siguranţă, multi sârbi si muntenegreni s-au obis- 
nuit cu greu să nu mai reprezinte în continuare grupul dominant politic. 
Acuzatia de separatism împotriva albanezilor era însă abia justificată. 
Naționalismul sârb în creștere a îngreunat situaţia albanezilor loiali 
statului, care doreau să ceară statutul de republică pentru Kosovo, dar 
nu căutau să se detaseze de Iugoslavia. 

În 1989, când Europa Centrală și de Est a trecut prin revolta pașnică, 
conducerea partidului naţionalist sârb a abolit autonomia Kosovo și a 
implementat o politică de apartheid care avea ca scop să-i îndepărteze 
pe albanezi de stat (adică si din industrie). lugoslavia, care începuse să 
găsească un echilibru între diferitele regiuni și să compenseze diferen- 
tele de dezvoltare, a eșuat in Kosovo. Oferta națională de emancipare a 
venit prea târziu. Faza de relaxare (1966-1981) a fost scurtă și a coincis 
cu problemele economice globale. Voința de integrare a conducerii iu- 
goslave a fost rezervată — doar o parte din albanezi au fost integrati in 
modelul social iugoslav şi tocmai acest grup a fost atacat în special de 
naționalismul sârb si erodat în polarizarea conflictului etnic dintre gru- 
purile pregătite pentru violenţă. Desființarea autonomiei Kosovo şi 
Voivodinei a jucat un rol important în dezintegrarea Iugoslaviei, întrucât 
voturile pentru cele două provincii au rămas la latitudinea organelor 
federale din Serbia, care au folosit această putere pentru a-și promova 
politica naționalistă în ansamblul statului. În consecinţă, subrepublica 
nordică a Croaţiei, dar mai ales Slovenia au solidarizat cu rezistenţa 
albanezilor kosovari împotriva nivelării sârbe.% 


Romii 
Periferiile nu pot fi definite doar spaţial, ci şi prin persoanele care au fost 


dintotdeauna la marginea societăţii sau au fost împinse acolo. Aces- 
tea din urmă includ populaţii marginalizate, necomuniste din statele 

comuniste, comuniști din Grecia, dar si comunităţi postimperiale pe care 
le-am întâlnit în perioada interbelică. De fapt, romii din Balcani sunt cei 
aflaţi dintotdeauna la margine, chiar și în istoriografiile generale. Mar- 
ginalitatea trebuie înţeleasă social, cultural şi politic, nu neapărat din 
punct de vedere numeric. Numai că numerele în sine sunt o problemă — în 
primul rând, statisticile trebuie să identifice romii drept categorie; pe de 
altă parte, acestea trebuie obţinute prin cuantificare. În cele din urmă, 
se pune problema cine are această misiune — oamenii înșiși sau adminis- 
tratia — și dacă romii sunt interesați sau nu să fie înregistraţi ca o co- 
munitate separată. Asta deoarece în regimurile naţionaliste din Balcani 
a fost întotdeauna defavorabil să fii vizibil ca minoritate fără protecţie. 

Romii au trăit în număr mai mare în România si în sudul Balcanilor, 
din Albania până în sudul Iugoslaviei, nordul Greciei si Bulgaria, adică 
în regiunea postotomană. În calitate de grup activ sunt de neconceput — 
diferenţele de limbă (limba rromani sau dialecte locale), modul de viață 
(seminomazi, sedentari) și apartenenţa religioasă (creștini ortodocși, 
musulmani) sunt prea mari. Primele încercări de autoorganizare s-au 
produs în perioada interbelică în România, Bulgaria si partea sârbă a 
Iugoslaviei (adică Kosovo si Vardar Macedonia), în Bulgaria sub Sakir 
Pasov (1898-1981), cunoscut sub numele de apostolul romilor, sau în 
Societatea romilor din Serbia. Mişcarea culturală a lui Pasov a afectat 
în special romii musulmani, în timp ce romii creștini și sedentari au 
rămas pe margine. 

Sistemele comuniste au încercat să-i implice pe romi în noul model 
social, dar au adoptat abordări diferite. România, de exemplu, a văzut 
romii nu ca o comunitate separată, ci ca o parte a naţiunii socialiste omo- 
genizate etnic — așa consideraserä si legionarii sub Codreanu, în timp 
ce în al Doilea Război Mondial guvernul militar a deportat si ucis romi. 
Comuniștii au încercat să îi câștige pe romi ca aliaţi în colectivizarea 
agriculturii si să le folosească forța de muncă pentru industrializare. 
Romii au fost relocați în centrele urbane, unde s-au mutat în casele fos- 
telor elite expropriate sau emigrate și ale minorităţilor etnice/religioase. 
Împotriva modului de viaţă tradițional al romilor s-au îndreptat măsu- 
rile de disciplinare sociale ale regimului, pentru combaterea parazitis- 
mului şi obligarea populaţiei la muncă regulată. 

În Bulgaria, regimul l-a implicat initial pe Paăov și i-a continuat acti- 
vitatea culturală, dar in 1953 a trecut la o politică de asimilare. PaSov a 
fost internat la Belene. În 1958 mobilitatea romilor a fost restrânsă, 
mobilitatea internă a societăţii în ansamblu fiind de asemenea împiedi- 
catä. În 1959 a fost forţată integrarea în procesul de muncă. Pe parcur- 

sul omogenizării cuprinzătoare a societăţii în ansamblu, regimul a luat 
măsuri împotriva limbii si a sociabilitätii (dansului, jocurilor) romilor 
în anii ’80. Spre sfârşitul comunismului, între 577.000 şi 600.000 de romi 
locuiau în Bulgaria, cu speranţă de viață mai mică si o natalitate mai 
mare decât restul populaţiei. Faptul că jumătate dintre romii din soci- 
etatea bulgară extrem de urbanizată trăiau încă la ţară indică si inte- 
grarea lor relativ scăzută în societatea comunistă. Prin imaginea lor de 
sine, ei nu au format o comunitate generală, ci se percepeau aproape în 
egală măsură romi bulgari sau turci și, într-o mai mică măsură, și romi 
români. Existau de asemenea diferenţe lingvistice între romii musul- 
mani şi creştini. Dintre primii vorbeau aproape două treimi turcă și o 
treime rromani, iar dintre ultimii trei sferturi rromani și doar un sferi 
bulgara. 

În Iugoslavia, cu politica sa etnică sofisticată, care făcea diferența 
între naţiuni cu propria republică, naţionalităţi și minorităţi, integrarea 
s-a realizat prin institutionalizarea lor drept comunitate separată legal 
constituită. Dintre cei 72.000 de romi înregistraţi oficial în 1948, apro- 
ximativ 50.000 locuiau în Serbia şi aproximativ 20.000 în Macedonia. 
Disponibilitatea de a se recunoaște în această categorie a depins de con- 
juncturile politice. Acest lucru poate fi urmărit folosind exemplul Repu- 
blicii Macedoniei. Pe parcursul reconstrucției capitalei Skopje, afectată 
de cutremurul din 1963, guvernul a atribuit apartamente romilor în 
cartiere periferice, dar și în cartiere nou construite. Mulţi romi și-au 
vândut apartamentele de stat și s-au mutat în cartierul de romi Suto 
Orizari. Constituţia macedoneană din 1963 a stabilit egalitatea limbilor 
în afaceri si administraţie, inclusiv pe cea a romilor. Romii au preluat 
treptat funcţii publice; multi s-au deplasat si în Germania ca muncitori 
sezonieri. Printre aceştia, foști romi nomazi din Bosnia, Muntenegru și 
Kosovo erau puternic reprezentaţi. De asemenea, romii iugoslavi au fost 
încurajați să participe la congresele internationale ale romilor. Abia in 
1980 rromani a fost codificată în scris. 

Progresul formal a fost stabilit în Constituţia iugoslavă din 1974, care 
a definit romii ca grup etnic căruia i s-au acordat resursele corespunzá- 
toare. Astfel a crescut în recensământ si numărul celor care se identificau 
astfel. Ca naţionalitate, adică al doilea nivel din categoria etnică iugo- 
slavă, romii au fost recunoscuţi doar în Bosnia si Muntenegru și apoi în 
constituţia iugoslavă din 1981. Cu toate acestea, acest lucru contribuit 
puţin la schimbarea poziției marginale în societate. La sfârșitul anilor 
^10, mai puţin de o sută de romi studiau la universităţile iugoslave, iar 
numărul romilor cu profesii academice la nivel naţional era puţin sub 

200. În anii ’8o, situaţia romilor s-a agravat, întrucât s-au amestecat în 
conflictele etnice dintre slavii de sud (sârbi, macedoneni) si albanezi. 
Romii musulmani care vorbeau albaneza au fost curtati de autorităţile 
sud-slave din Serbia și Macedonia pentru a-și stabili propriul grup etnic 
(egipteni) si pentru a se despărţi de albanezi. Ca grup deosebit de vulne- 
rabil, mulţi romi au căutat protecţie de la cei mai puternici din punct de 
vedere politic, adică în Kosovo de la sârbi. Virajul puterii în Kosovo (1999) 
în favoarea albanezilor i-a pus într-o poziţie dificilă, deoarece multi al- 
banezi au văzut în romi colaboratori ai autorităţilor sârbe. În toate sis- 
temele comuniste, schimbarea de după 1989 a avut efecte semnificative 
pentru populaţia romă. Fiind un grup relativ slab educat, fără un sprijin 
politic puternic, au fost loviți de valuri masive de concedieri în momentul 
prăbușirii statului. Dacă în comunism migraseră oarecum spre centrul 
societăţii, acest fapt a fost anulat de schimbările economice profunde.” 


Aromânii 

Aromânii (vlahii), care vorbesc o limbă balcano-romanică înrudită cu ro- 
mâna, pot fi văzuţi alături de armeni, evrei și romi ca grup tipic postim- 
perial care se diferenţiază de alte grupuri postimperiale (maghiari, 
germani, albanezi), din cauza lipsei unei zone de aşezare proprii mai 
mari. Aromânii sunt unul dintre grupurile etnice cel mai puţin vizibile 
din Balcani, în parte pentru că nu doreau să fie deloc vizibili. În primul 
rând din cauza logicii că statutul unei minorități din Balcani reprezenta 
pericole considerabile pentru persoanele în cauză. Pe de altă parte, spre 
deosebire de evrei sau romi, aromânii erau de asemenea bine integrati 
în societăţile din țările lor de origine și adesea asimilați. Aceasta, dato- 
rită confesiunii — erau ortodocși —, dar si datorită rolului lor de comer- 
cianti supraregionali din secolul al XVIII-lea, cultivând contacte 
economice și culturale până în Europa Centrală. Prin urmare, aromânii 
reprezentau o parte semnificativă a elitelor economice și intelectuale din 
mare parte a Balcanilor otomani. La începutul secolului XX au ales calea 
integrării în tinerele state nationale, unde au jucat un rol important mai 
ales în Grecia - ca elită națională, nu ca minoritate. O mişcare naţională 
aromână sprijinită de România în Imperiul Otoman la începutul seco- 
lului XX nu a putut să se afirme decât într-o măsură limitată. România 
era departe, statele naţionale Grecia, Serbia și Albania au determinat 
cadrul politic. Pe lângă comerţ, aromânii se mai ocupau si cu päsunatul 
pe distanţe mari, mai ales cu ovine. Noile frontiere statale, dar mai ales 
închiderea ermetică a acestora sub comunism, au distrus în mare parte 

cultura pastorală a Balcanilor. Decisive au fost evoluţiile din cele două 
decenii de război, deoarece munţii de origine ai ciobanilor (de ex. Gramos, 
Pind) au suferit grav din cauza bandelor și a grupurilor de partizani. În 
perioada comunistă, ciobanii erau mai puţini decât aromânii bine educati 
din urban, care au jucat un rol important în noile sisteme politice. Atât 
printre albanezii ortodocşi, cât și printre macedonenii ortodocşi, aromâ- 
nii au format dacă nu miezul, măcar un grup semnificativ al micii elite 
intelectuale. Ca urmare, au fost bine reprezentaţi în elitele comuniste. 
În Albania postcomunistă, acest lucru a fost accentuat de opozantii regi- 
mului pentru a sublinia caracterul presupus non-albanez al dictaturii. 
Este de necontestat că majoritatea comuniștilor albanezi proveneau din 
sud, iar aromânii şi macedonenii erau bine reprezentaţi între ei. Aromânii 
au jucat de asemenea roluri importante în statul și partidul din 
Macedonia. Influenţa aromână a fost adesea exagerată. Întrucât ei înşişi 
sunt discreti si nu există aproape nici o cercetare asupra aromânilor 
integrati si cel puţin asimilați la nivel national, în special în Albania 
comunistă, Macedonia si Serbia, cunoştinţele ştiinţifice concrete sunt 
limitate. În ce privește comunismul, cele mai cunoscute discursuri vla- 
hofobe sunt cele din cercurile anticomuniste sau nationalist-sunnite din 
Albania. Ca teză, faptul că aromânii din statele din sudul Balcanilor au 
reprezentat o rețea neoficială importantă, dar greu vizibilă în cultură si 
politică în secolul XX este greu de ignorat. Măsura în care au acţionat 
ca reţea peste granițe, așa cum o făcuseră înainte de 1945, rămâne de 
asemenea o problemă deschisă pentru cercetare.% 


Categoriile postimperiale din nord 


Dacă ne întrebăm despre moștenirea imperială după 1945, accentul se 
pune pe grupurile de populaţie postimperiale. Soarta lor reflectă modul 
în care statele comuniste s-au ocupat de urmările marilor imperii. 
Politicile în legătură cu musulmanii au fost deja prezentate, și anume 
presiunea de a emigra imediat după cel de-al Doilea Război Mondial, pe 
care Bulgaria și lugoslavia a exercitat-o asupra turcilor si altor musul- 
mani non-slavi, şi modelele de integrare pe care Iugoslavia le-a dezvol- 
tat pentru musulmanii slavi din Bosnia și din 1966 pentru albanezi. 
Acestea au fost urmate de încercarea extinsă a Bulgariei de a elimina 
turcii ca grup etnic prin intermediul bulgarizării într-o campanie de 
renaștere. Naționalismul sârb, ale cărui grupuri inamice îi includeau pe 
bosniacii musulmani și pe albanezii musulmani și care ameninţa inte- 
grarea extensivă sau parţială a acestor grupuri, a existat în paralel cu 

politica de asimilare din Bulgaria. Islamul politic din reţeaua interna- 
tionalä, invocat de nationalismele bulgar şi sârb ca ameninţare, a fost 
adus în vedere in mare parte de campaniile violente din anii '8o (în 
Bulgaria) si anii ’go (în Iugoslavia care se prábusea). Mica comunitate 
musulmană din România a scăpat de astfel de presiuni; a fost folosită 
de regim pentru a promova relaţiile cu lumea islamică, servind astfel 
politica globală românească din Lumea a Treia. 

România, cel de-al doilea stat postimperial, a funcționat mai lent și 
mult mai cu succes decât lugoslavia în încercarea de a face să dispară 
grupurile postimperiale. Omogenizarea naţională și nivelarea socială 
au vizat trei grupuri care apăruseră deja ca adversari ai proiectului 
național român în perioada interbelică, deși evreii și germanii au dat 
puţine motive de îndoială cu privire la loialitatea lor. România a scăpat 
în mare parte de aceste grupuri prin faptul că acele state care se simțeau 
responsabile pentru ele plăteau pentru plecarea lor. Vânzarea evreilor 
şi germanilor către Israel si Germania a fost tratată ca secret de stat de 
către ţările vizate. Este una dintre cele mai cinice acţiuni ale vreunui 
regim comunist. România a determinat preţul de vânzare în funcţie de 
nivelul de educaţie si vârstă (Germania plătea 11.000 de mărci pentru 
absolvenţi de universitate, 1.800 pentru pensionari și persoane fără in- 
struire). România a efectuat astfel de tranzacţii în permanenţă cu 
Israelul, întrerupte doar în 1953-1969. La începutul anilor oo, în Israel 
trăiau în jur de 380.000 de evrei originari din România. Spre deosebire 
de guvernul președintelui american Nixon, Israelul nu a avut iluzii cu 
privire la cinismul guvernului de la București si nu dat crezare laudei 
de sine a lui Ceaușescu cu privire la politica românească faţă de minori- 
täti, nici măcar rabinului-sef al Bucureștiului, Moses Rosen (1912-1994), 
folosit ca instrument. 

Între 1968 si 1989, România a vândut aproximativ 226.000 de ger- 
mani către Republica Federală Germană. Pe lângă bani, Bucureștiul a 
cerut Germaniei și Israelului si tehnologie, arme, medicamente si bunuri 
de lux pentru înalții oficiali. Vânzarea germanilor și evreilor a fost ges- 
tionată de Securitate. Campaniile de vânzări au reprezentat o sursă 
importantă de valută străină pentru stat, astfel încât circula o afirmaţie 
nedovedită a lui Ceaușescu, cum că România trăia din exportul de arme, 
evrei și germani. Atitudinea oficială românească faţă de chestiunea ple- 
cării a fost complexă: până la urmă, sistemul românesc trebuia să fie 
superior statelor capitaliste și să ofere cetățenilor săi un viitor mai bun, 
apoi mai era vorba si despre credibilitatea presupusei egalitäti a tuturor 
cetățenilor. În consecinţă, grupurile apropiate regimului, precum Comi- 


318 BALCANII ÎN SECOLUL XX 








tetul Democrat Evreiesc și funcţionarii germani ai partidului, au fost 
nevoiţi să se agite împotriva emigrării (cunoscută oficial ca muncă edu- 
cativă). Prin urmare, guvernul român a susţinut, în anii '70, că Republica 
Federală Germană încerca să atragă personal din minoritatea germană. 
Cu toate acestea, cauzele emigrării evreilor şi germanilor au fost discri- 
minarea şi marginalizarea, prin atitudini antisemite sau prin negarea 
sau minimalizarea moștenirii culturale germane din Transilvania și 
presiunea asupra Bisericii Protestante. Germanii au fost grav afectaţi 
de ample exproprieri la sfârșitul războiului. Odată cu politica de vânzare, 
regimul a reușit să afecteze grav reţeaua socială a evreilor și germanilor. 
Când sistemul comunist s-a prăbușit, în 1989, a început un exod general 
al germanilor din România. O istorie de peste 8oo de ani s-a încheiat — 
patru decenii de guvernare comunistă au fost suficiente pentru a face 
ca un grup testat de criză să-și piardă speranţa. 

Situaţia a fost diferită pentru unguri, care, cu aproximativ 1,7 mili- 
oane de persoane, constituiau un grup mult mai mare și a cărui patrie 
era oficial un aliat al României în tabăra comunistă. Modelul comercial 
nu a putut fi aplicat aici. După ce România și-a asigurat din nou Tran- 
silvania în 1944, a urmat politica stalinistă a naționalităților prin insti- 
tuirea Regiunii Autonome Maghiare. După cum am arătat, revolta 
maghiară din 1956 a provocat tulburări în conducerea României. Tur- 
nura naționalistă a comuniștilor români a provocat si sfârșitul autono- 
miei teritoriale maghiare. Aceasta a fost anulată si, în același timp, a 
crescut presiunea de asimilare și reprimare a minorității maghiare. Zona 
compactă de așezare maghiară din secuime în arcul carpatic trebuia să 
fie divizată de colonizarea internă românească. Elitele maghiare au fost 
monitorizate și intimitate în mod sistematic de către serviciul secret al 
Securităţii. Această politică a mers mână în mână cu înlăturarea cadre- 
lor comuniste etnice maghiare. La vest de Carpaţi, imediat după 1945, 
majoritatea membrilor de partid erau etnici maghiari, germani si evrei. 
Agenţiile de partid și de informaţii au fost acum românizate. Din anii 
'60, regimul a renunțat si la teroarea deschisă față de minoritatea ma- 
ghiară. Mai degrabă, grupul trebuia spart prin alimentarea conflictelor 
interne, prin coruperea liderilor și prin izolarea socială a persoanelor 
recalcitrante, într-un climat de neîncredere si frică. În cercurile elitei 
maghiare exista o preocupare din ce în ce mai mare cu privire la pura 
supravieţuire a propriului grup, mai ales că au văzut soarta germanilor 
si evreilor, care au dispărut din societatea românească omogenizatä. Din 
acest motiv, multi membri ai elitei maghiare nu au refuzat direct să aibă 
contacte cu serviciul secret românesc, sperând să îşi îmbunătățească 

situaţia grupului prin cooperare. Limita cooperării efective cu Securitatea 
s-a dovedit a fi fluidă, mai ales că agenţii serviciilor secrete și persoanele 
vizate se cunoşteau adesea personal și, de asemenea, aveau legături 
sociale. Presiunea asimilării a crescut în anii '80, când s-a înregistrat o 
intensificare a naţionalismului în Balcani. Acum, numărul persoanelor 
care au fugit în Ungaria a crescut (în jur de 50.000), dar relațiile maghiaro- 
române din cadrul blocului comunist s-au schimbat si ele. Ungaria era 
pe calea reformei, România a refuzat politica lui Gorbaciov. Chestiunea 
Transilvaniei a reapărut și a provocat grave tulburări politice la mijlocul 
anilor '8o. În acelaşi timp a crescut atenţia internaţională asupra sorții 
maghiarilor din România. Poziţia represivă a statului a înstrăinat multi 
maghiari adaptabili. Nu a fost întâmplător faptul că ungurii s-au dovedit 
forţa motrice a căderii regimului românesc în revoluţia din 1989. 

Moștenirea demografică a imperiilor a fost slăbită de comunism prin 
diferite politici de omogenizare. România a acţionat cel mai cu succes 
împotriva grupurilor mici și, prin urmare, vulnerabile de germani și 
evrei. Bulgaria si lugoslavia au avut temporar o emigrare musulmană, 
dar o rată mare a natalității a umplut curând acest gol. Politicile statu- 
lui de asimilare a grupurilor postimperiale au eşuat în Bulgaria si în 
România. În ambele cazuri, politica violentă a statului a contribuit în 
mod semnificativ la răsturnarea regimurilor: turcii şi maghiarii au fost 
provocatori ai transformării, provocatori provocati, deoarece regimurile 
xenofobe au eliminat zonele gri de adaptare și cooperare. Același lucru a 
fost valabil şi pentru naționalismul sârb antimusulman din lugoslavia, 
care a fost îndreptat împotriva grupurilor postimperiale ale bosniacilor 
si albanezilor musulmani.?? 


ANUL 1968 IN BALCANI 


Dupä cum am mentionat, istoria postbelicä a Balcanilor poate fi rezu- 
matä in trei perioade, structurate in jurul anilor 1956, 1968 si 1989. 
Acesti trei ani sunt simbolici pentru evolutiile paneuropene si globale. 
Acestia sunt tratati aici si ca metafore care simbolizeazä evenimentele 
si procesele care au avut loc intr-o perioadä de cinci ani. Pentru Balcani 
insä, cei trei ani simbolici nu au insemnat acelasi lucru ca pentru lumea 
comunistä sau cu tendinte paneuropene. Mai degrabä, Balcanii nu s-au 
racordat evolutiilor paneuropene in trei cazuri: in 1956 nu s-au desta- 
linizat, in 1968 nu au cunoscut nici o tulburare socialä ca in Europa de 
Vest sau a existat doar o încercare, cum s-a întâmplat în Cehoslovacia, 

si, din nou, în 1989 nu au susţinut o revoluţie pașnică si trecerea la 
democraţie si la economia de piaţă. 

1968 în Balcani poate fi privit ca o vreme a naţionalismului ai întă- 
ririi ideologice în toate statele. In 1967, Grecia si Albania au dat tonul. 
La mijlocul anilor "Go, forțele de centru-stánga ale Uniunii de Centru din 
Grecia fuseseră consolidate (alegerile din februarie 1964), dar au intäl- 
nit contrapresiunea statului profund (gr. parakratos, stat paralel) format 
din ofiţeri naționaliști și ofițeri de informaţii, precum și monarhia, care 
era în conflict; cu guvernul, revendicând controlul armatei. Guvernul lui 
Georgios Papandreu a lucrat în primul rând la oblojirea rănilor provo- 
cate de războiul civil şi la integrarea stângii necomuniste grecești în 
sistemul politic marcat de pronuntatul anticomunism al guvernului 
Karamanlis. Conflictul dintre rege si premier, dar și conflictele interne 
de partid, pentru care era responsabil fiul radical al premierului, Andreas 
Papandreu, care se presupunea că pactizase cu ofițerii pucisti republi- 
cani, a condus la răsturnarea guvernului Uniunii de Centru (iulie 1965) 
şi la o succesiune de guverne instabile. În primăvara anului 1967, când 
au fost organizate noi alegeri, un grup de ofiţeri a dat lovitura de stat 
la 21 aprilie 1967 si a instituit o dictatură militară. Cauza loviturii de 
stat nu a fost vreo criză economică sau probleme economice sau de cari- 
eră în corpul ofițeresc. Pucistii au acţionat din motive ideologice pentru a 
împiedica câștigarea alegerilor de către tabăra de centru-stânga. În lumea 
tenebroasă a ofiţerilor greci erau două grupări naționaliste, Marea și 
Mica Juntă. Prima era formată din generali, a doua din ofiţeri de rang 
inferior. Coloneii au fost cei care au acționat sub Georgios Papadopulos 
(1919-1999) si l-au atras de partea lor pe regele Constantin II (născut 
în 1940), neinformat de lovitura de stat. Degeaba a organizat regele un 
contraatac în decembrie 1967; a fost forțat să plece în exil. Pe ı iunie 1973, 
după o lovitură de stat eșuată a ofițerilor regaliști, coloneii au desfiinţat 
monarhia și au proclamat republica. Dictatura militară greacă nu avea 
o bază de masă, nici măcar o organizaţie de tineret precum regimul lui 
Ioannis Metaxas. De asemenea, coloneii nu au putut să-și formuleze nici 
măcar propria ideologie de guvernare. În mod remarcabil, principalii 
propagandisti ai regimului erau foști comuniști. Aceştia au proclamat o 
Grecie a grecilor creștini, dar aceasta a rămas o formulă goală. Și-au 
asigurat puterea printr-un aparat de securitate care opera brutal, prin 
tortură si deportare, dar si prin stimularea economiei finanţate de cre- 
dite, care a prelungit oarecum relansarea anilor Go. În interior, regimul 
a urmărit o politică de disciplină socială rigidă. Aceste măsuri au izolat 
regimul de Europa de Vest. Statele Unite au impus initial un embargo 

asupra armelor, dar apoi l-au eliminat parţial din motive geostrategice. 
Conflictele interne din juntă au dus la căderea lui Papadopulos, al cărui 
succesor, Dimitrios Ioannidis (1923-2010) a eșuat în criza Ciprului, care 
se intensifica. Armata greacă nu a putut împiedica invazia turcă a insu- 
lei. Protestele, în special ale studenţilor, au crescut, iar regimul discredi- 
tat a trebuit să predea puterea guvernului lui Konstantinos Karamanlis, 
care s-a întors din exil (aprilie 1974). În 1974, Grecia s-a despărţit de 
dinamica Balcanilor. A luat-o pe calea către democraţia liberală și inte- 
grarea solidă în CEE. Pentru prima dată în istoria greacă modernă, ar- 
mata şi statul paralel au fost eliminate ca factori de putere, iar monarhia 
a fost abolită, astfel eliminând această formă de guvernare din Balcani. 
Comuniștii au fost readmisi ca partid legal, iar măsurile de liberalizare 
extinse au afectat educaţia si politica socială. Grecia a aderat la CEE în 
1981 si, în același timp, a efectuat un transfer pașnic al puterii în ale- 
gerile de la Noua Democraţie conservatoare la populistul PASOK de 
stânga. În această evoluţie, Grecia a mers pe drumul dictaturilor mili- 
tare mediteraneene ale Spaniei si Portugaliei, în care înlăturarea arma- 
tei, democratizarea şi o cotitură spre stânga au fost încununate de un 
sistem democratic stabilizat și admiterea în CEE (1986). Părea că Grecia 
ar fi abandonat logica balcanică. 

Odată cu Grecia, Albania a intrat în 1967 într-o fază de întărire ide- 
ologică — revoluţia culturală albaneză, proclamarea ateismului, egalitatea 
de gen forţată, campaniile împotriva birocraţiei, sporirea propagandei na- 
tionaliste si, la începutul anilor ’70, o transformare conservatoare in poli- 
tica culturală. De fapt, mai multe valuri de epurare caracterizează acest 
fenomen. In 1974, Hoxha a ordonat ca presupusi oponenți din armată sa 
fie lichidati, precum ministrul apărării, Begir Ballaku (1917-1974) si 
şeful Statului-Major, Petrit Dume (1920-1975). La mijlocul anilor "7o, 
dictatorul a început mobilizarea permanentă a populaţiei, care a fost 
ţinută în alertă din cauza presupusei ameninţări la adresa statului. 
Întreaga ţară a fost militarizată, ceea ce s-a exprimat în construcția a 
zeci de mii de buncăre. Dictatorul a pedepsit dezacordurile cu privire la 
această măsură absurdă din punct de vedere militar, care a apărut din 
doctrina luptei partizane, cu execuţii. Planificatorii de frunte ai partidului 
au fost ucişi într-un val de epurare. Când Grecia a pornit pe calea demo- 
cratiei și a integrării europene, Albania vecină s-a retras în autoizolare. 

Pentru România, 1968 a fost anul în care mulţi s-au împăcat tempo- 
rar cu regimul. Comunismul de consum s-a combinat cu demarcatia 
naţională comunistă de Uniunea Sovietică. Ceaușescu, care a continuat 
politica externă a predecesorului său Gheorghiu-Dej, s-a distanțat de 

intervenţia Pactului de la Varșovia împotriva Primăverii de la Praga, 
într-un discurs adresat unei mulțimi entuziaste. Deși alianța nu a cerut 
ajutor României, considerată nedemnă de încredere, dictatorul şi-a asi- 
gurat sprijinul conationalilor, care erau în mare parte ostili față de Rusia, 
și al Occidentului, care era interesat de partenerii din blocul estic. În 1968, 
România se temea de o invazie sovietică si în consecinţă s-au răspândit 
mobilizarea si militarizarea populaţiei. Sperantele liberalizării politice 
au fost repede îndepărtate, pe măsură ce Ceauşescu s-a îndreptat către 
stăpânirea absolută, care a fost asigurată prin Constituţia din 1974. Pe 
plan intern, el a intensificat ultranationalismul, în politica externă s-a 
văzut ca actor în politica globală. Efectul mobilizării din 1968 s-a dezum- 
flat aproximativ un deceniu mai târziu odată intensificarea problemelor 
economice si împietrirea unui aparat de putere din ce în ce mai sultanist. 
În Bulgaria, în schimb, valurile din 1968 au fost vizibile relativ puţin. 

Nu la fel în Iugoslavia. In 1968 a avut loc o revoltă de scurtă durată 
a studenţilor stängisti, în iunie, şi o mobilizare naţională mult mai am- 
plă în toamnă, care a zguduit statul chiar în centrul său şi, ca în Albania, 
Grecia şi România, a provocat întărirea ideologică și politică pe termen 
mediu. Revoltele studenţilor din vestul si centrul Europei s-au extins in 
unele universităţi iugoslave, în special la Belgrad. Protestele împotriva 
politicii americane în Vietnam au ajuns si în Balcani. Studenţii au pro- 
testat dintr-o perspectivă clar de stânga împotriva a ceea ce vedeau 
drept un stat comunist birocratic. Cu toate acestea, mitingurile nu au 
luat dimensiuni mai mari, deoarece Tito a abordat si a canalizat punctele 
criticilor într-un discurs pentru a-și asigura propria poziţie de putere în 
jocul complicat al forţelor politice interne. lar acestea — nu protestele stu- 
dentilor — au influenţat Iugoslavia in 1968. Invazia sovietică a Cehoslo- 
vaciei a declanșat teama de invazie în Iugoslavia, la fel ca în România și, 
ca răspuns la aceasta, a avut loc o militarizare cuprinzătoare a populației. 
Pe lângă armata populară, Iugoslavia a creat și Apărarea teritorială, 
care, în calitate de trupe regionale, a jucat un rol important în dezinte- 
grarea statului circa două decenii mai târziu. 

De la sfârşitul anilor ’50 se vedea că proiectul unei naţiuni socialiste 
iugoslave și al unei economii comuniste general iugoslave planificate, cu 
autoguvernare, a eşuat în mare măsură din punct de vedere politic și 
economic. În anii '60 au apărut mai multe falii, principalele probleme 
fiind centralizarea sau descentralizarea statului și a economiei. În plus, 
existau liberalizarea economiei și a societăţii prin introducerea elemen- 
telor din economia de piaţă, precum si o participare politică crescută si 
libertatea de exprimare. Tendinţa a fost spre descentralizare, și această 

dinamică a căpătat un impuls atunci când, în 1966, forțele centraliste 
şi economice dogmatice (în sensul unei economii controlate de partid) 
au fost marginalizate. Figura sa simbolică a fost ministrul de interne, 
Aleksandar Rankovi€, responsabil pentru reprimarea adversarilor poli- 
tici şi a unor grupuri etnice întregi, precum albanezii. Teoreticianul 
sloven al sistemului de autoguvernare Edvard Kardelj (1910-1979) și 
croatul Vladimir Bakarié (1912-1983) au avut influenţă în jurul lui Tito. 
Republicile posthabsburgice Slovenia si Croatia au susţinut în mod spe- 
cial transferul puterilor politice si economice spre subrepublici. Însă si 
în conducerea partidului sârb au predominat reformiștii, sub conducerea 
Latinkai Perović (n. 1933) si a lui Marko Nikezié (1921-1991). 

Faptul cá 1968 în Iugoslavia nu a fost caracterizat de o dinamică libe- 
rală, ci de una naţională a devenit evident în două grupuri, care au adus 
cele mai multe critici Iugoslaviei centraliste si, pe termen mediu, au for- 
mat o comunitate liberă, neoficială de interese: croații si albanezii. 
Aceștia din urmă au demonstrat în 1968 în zonele lor de locuire din 
Kosovo şi Macedonia. 1968 a marcat începutul unei integrări iugoslave 
a albanezilor kosovari prin modernizarea treptată din Kosovo la nivel 
constituţional, prin autonomie reală și sfârşitul represiunii si discrimi- 
nării. Aspiratiile politice ale albanezilor, făcute vizibile prin demonstra- 
tii, nu numai că au provocat tulburări în rândul sârbilor cu orientare 
naționalistă, ci si așa-numiții liberali au recurs la represiune atunci când 
a fost vorba de populaţia majoritară din cea mai săracă zonă din lugos- 
lavia, care nu era considerată a fi de încredere. 

Kosovo a rămas o zonă de tensiune deschisă sau latentă, la fel si Croa- 
tia, care a deţinut o poziţie mult mai importantă în structura Iugoslaviei. 
Politic, societatea croată era mai puţin compactă decât cea albaneză, 
deoarece printre croaţi existau susţinători şi adversari ai unitarismului, 
adică modelul de stat centralizat. Posibilitatea descentralizării și a tran- 
sferului de competenţe la nivel provincial a declanșat o enormă dinamică 
naţională în Croaţia, în care s-a implicat conducerea partidului sub Savka 
Dabčević-Kučar (1923-2009) si Miko Tripalo (1926-1995). Ceea ce s-a 
numit primăvara croată in 1971 începuse în anii '60 ca mișcare cultu- 
ral-politică care a insistat pe independenţa limbii și culturii croate în 
cadrul iugoslav şi a cerut treptat și independenţă politică şi economică. 
Croaţia, care a generat multă valută datorită turismului, trebuit să 
predea statului aproape toate aceste venituri. Cererile politice naționale 
au întâmpinat un sprijin social larg în rândul croaților, dar au ridicat si 
temeri în rândul populaţiei sârbe din Croaţia. 

Iugoslavia părea să se îndrepte către o restructurare a statului în sen- 
sul unei confederaţii libere şi nici măcar dezintegrarea statului nu mai 


324  BALCANII ÎN SECOLUL XX 




















putea fi exclusă. În acest context, forţele centraliste, inclusiv Bakarić, 
conduse de Tito au acționat — conducerile partidelor croat și sârb au fost 
demise, mii de oficiali croaţi si reprezentanţi de elită şi-au pierdut locu- 
rile de muncă, unii au fost închiși și cadre cu aversiune pentru reforme 
s-au impus în republici. 

În nici o ţară din Balcani, 1968 si consecinţele sale nu au provocat 
astfel de şocuri. La sfârşit, a existat noua Constituţie din 1974, care pre- 
vedea o descentralizare extinsă, în care subrepublicile (adică Slovenia, 
Croatia, Bosnia-Hertegovina, Serbia, Muntenegru si Macedonia) si cele 
douä provincii autonome Voivodina si Kosovo si-au format de asemenea 
propriile zone economice, ceea ce a intensificat etnicizarea conflictelor 
pentru resurse economice. Principiul rotației în Prezidiul statului federal 
trebuia să asigure participarea egală a părţilor din ţară cu multe dispa- 
ritäti economice. De fapt, bătrânul șef de stat, care a fost numit președinte 
al partidului pe viaţă, tocmai că împiedicase descompunerea statului. Ar- 
mata şi cadrele centraliste au fost consolidate ca forte centripete. Con- 
stitutia a subliniat pretenţia la conducere a partidului si centralismul 
democratic. Nationalistii şi anarhosindicalistii au fost văzuţi ca opozanți 
ai statului, termen folosit pentru defäimarea social-democratilor şi sindi- 
calistilor. Epurarea extinsă si sfârșitul liberalizării politice au înstrăinat 
însă mulţi oameni de un stat care a fost condus de nomenclatura birocra- 
tică în anii'7o. Statul era ţinut laolaltă de armată si din ce in ce mai mult 
doar simbolic de vârstnicul fondator al statului, Tito, al cărui cult a atins 
un punct culminant, dar a cărui viaţă se apropia de sfârșit, iar asta trezea 
temeri legitime pentru viitor. 

Prin urmare, 1968 în Balcani a fost o expresie a creşterii sentimentelor 
naţionaliste și acestea au dus la o opoziţie față de sistemul de guvernare. 
În România, regimul a canalizat aceste emoţii si le-a folosit pentru sta- 
bilizare și legitimare; în Iugoslavia, revolta naţională a albanezilor si a 
croaților aproape că a prăbușit statul, în timp ce interesul egoist al poli- 
ticii economice a Sloveniei, care în infrastructura politică stătea mai 
presus decât cel federal, a însemnat denuntarea de facto a consensului 
care determinase alinierea economică a regiunilor ţării ca obiectiv al 
statului comunist Iugoslavia. Schimbări naționaliste au avut loc în 
Albania şi Grecia. Şefii de state de peste tot au concentrat mai multă 
putere în mâinile lor, având în vedere natura critică a evoluţiei politice. 
Controlul sporit și întărirea ideologică caracterizează anii ’70 — cu excep- 
tia Greciei, care a ajuns la un contramodel politic stabilizator in 1974 — 
ca democraţie integrată euroatlantic.?? 

1989 - DOAR O JUMĂTATE DE AN EPOCAL ÎN BALCANI 


1989 marchează un moment de cotitură în istoria europeană si cultura 
memoriei. Căderea Zidului Berlinului, sfârșitul paşnic al dictaturilor 
comuniste în RDG, Polonia, Ungaria și Cehoslovacia și, ca urmare, și 
prăbușirea în mare măsură pașnică a Uniunii Sovietice au însemnat 
sfârșitul Războiului Rece. Reunificarea Europei, care fusese împărţită 
de Cortina de Fier timp de 40 de ani, a fost căutată cu hotărâre de statele 
acum postcomuniste din Europa Centrală si de Est si de statele baltice. 
Integrarea în structurile euroatlantice (NATO, UE) a determinat politica 
din următoarele decenii. 

În această perspectivă, 1989 a reprezentat îndreptarea către demo- 
cratie, proprietate privată si economie de piaţă, şi sfârşitul sferei de 
putere comuniste instituite prin violenţă militară si menținute prin 
ameninţare cu violența. Dar această mişcare a afectat oare toată Europa? 
Ca în 1956 si în 1968, Balcanii au mers pe propriul drum. În ciuda dife- 
rentelor dintre țări, care pot părea deosebit de clare în 1989, regiunea 
are asemănări care justifică considerarea acesteia ca unitate de inter- 
pretare. Așadar, în 1989 nu a existat nicăieri nici o schimbare durabilă 
a sistemului. 

În Bulgaria, Jivkov, șeful statului și al partidului, a fost răsturnat la 
10 noiembrie 1989 din cauza eșecului politicilor sale economice și natio- 
nale de către rivalii interni din partid favorabili lui Gorbaciov (Petăr 
Mladenov, 1936-2000; Andrei Lukanov, 1938-1996). Abia atunci, puciștii 
au negociat cu societatea civilă care s-a consolidat într-un timp scurt — 
discuţiile au urmat după schimbarea puterii, în timp ce în Ungaria și 
Polonia au fost înființate mese rotunde înainte de schimbarea politică. 

România a făcut notă discordantă în 1989, deoarece dictatorul Ceau- 
sescu a fost răsturnat violent la sfârșitul lui decembrie 1989 si executat, 
împreună cu soţia sa. Procedurile exacte sunt încă controversate, dar a 
urmat o schimbare de putere în România, deoarece au existat pe de o 
parte adversarii pucisti din interiorul partidului, iar pe de altă parte o 
adevărată revoltă populară împotriva regimului. Ea a fost sângeroasă 
din cauza naturii autocratice a regimului, care nu permisese nici o struc- 
tură intermediară care ar fi putut fi disponibilă pentru procesele de nego- 
ciere în caz de criză. Ca în Bulgaria, puterea a fost preluată tot de cadre 
comuniste din Frontul Salvării Naţionale, condus de Ion Iliescu (născut 
în 1930), un vechi rival intrapartinic al dictatorului mort. Când a început 
un al doilea val de mitinguri democratice în 1990, iar manifestantii au 

cerut excluderea membrilor Partidului Comunist din procesul electoral 
democratic, printre altele, aceștia au fost reprimati violent de o contrare- 
volutie postcomunistă (mineriadele, numite după minerii violenti angajaţi 
de regim in ianuarie/februarie si iunie 1990 și septembrie 1991). 

În Bulgaria şi în România, postcomunistii au deţinut puterea până 
la jumătatea anilor oo. au păstrat vechea guvernare si structurile eco- 
nomice si au evitat reformele. Schimbarea efectivă în România a avut 
loc doar în 1996, în urma alegerilor. În același timp, economia din Bul- 
garia s-a prăbușit, provocând sărăcia în masă. 

Nici în Balcanii de Vest, 1989 nu a reprezentat o schimbare reală. In 
Albania, manifestatiile împotriva regimului nu au început decât la sfär- 
şitul anului 1990 şi abia în primăvara anului 1991 a avut loc schimba- 
rea — sau începutul ei. Confruntările dintre oponenți și susţinătorii 
schimbării au fost adesea sângeroase, ceea ce, spre deosebire de România, 
s-a observat mai greu. Până la mijlocul anilor ’go, cele două partide 
principale, Socialistii postcomunisti si Democraţii, s-au confruntat reci- 
proc într-o competiţie în care nu erau foarte dispuși să facă compromi- 
suri. Prăbușirea sistemelor de speculație (schemele piramidale) a împins 
numeroși oameni în sărăcie în 1997 si a declanșat revolte asemănătoare 
războiului civil si după o vreme o prăbușire a statului, care fusese una 
dintre cele mai rigide guvernări din Europa cu zece ani mai devreme. 

Pentru Iugoslavia, anul 1991 a fost mai important decât 1989, deoa- 
rece în 1991, dezintegrarea statului, care era evidentă din 1988, cauzată 
în esenţă de naționalismul sârb, s-a transformat în război deschis. Acesta 
a fost declanșat de conducerea sârbă, care a încercat să împiedice cu forța 
independenţa Sloveniei si Croaţiei. Iugoslavia a cunoscut o primă rundă 
de războaie devastatoare (1991-1995). La mijlocul anilor ’go, victoria mi- 
litară a Croaţiei şi intervenţiile occidentale i-au pus capăt. În 1989 - si, 
prin urmare, cel puţin o jumătate de an epocal — Iugoslavia a cunoscut 
evoluţii importante: crearea unui bloc de republici condus de Serbia; cres- 
terea tensiunilor in special între Serbia si Slovenia; mobilizarea de masă 
naționalistă în Serbia; ultimele încercări de reformă a politicii economice 
de către guvernul federal iugoslav sub Ante Markovi€ (1924-2011) si 
formarea de noi partide, alături de dezintegrarea Ligii Comuniştilor 
Iugoslaviei. 

În Grecia, prima fază a guvernului PASOK s-a încheiat într-o criză 
serioasă în 1989, cauzată de scandalurile de corupție. Când Grecia ar fi 
trebuit să-și demonstreze capacitatea de a acționa în Balcani, țara a fost 
administrată de guverne de tranziție de scurtă durată. Între 1990 şi 
1993, guvernul slab al lui Konstantinos Mitsotakis (1918-2017) nu a 

reuşit să profite de poziţia politică regională avantajoasă a Greciei ca 
membru al NATO si CEE. În locul unui echilibru cu vecinii dintr-o poziție 
de forţă, Grecia, condusă de forte ultranationaliste, s-a implicat in con- 
flicte cu Albania si Macedonia, care a devenit independentă în 1991. În 
1993, Andreas Papandreu, bătrân și slăbit, a ajuns din nou după alegeri 
la putere, la care a trebuit să renunţe în 1996. 

Această scurtă privire de ansamblu arată că nu 1989, ci 1991 și mij- 
locul anilor oo (1995-1997) sunt puncte de cotitură în Balcani. 1991 este 
punctul de cotitură în Balcanii de Vest, marcat de începutul războaielor 
din Iugoslavia si de căderea regimului în Albania. În partea de est si de 
sud a Balcanilor, pe de altă parte, mijlocul anilor oo este momentul tran- 
zitiei către o integrare euroatlantică mai puternică atât a membrului 
UE si NATO, Grecia, cât si a celor două ţări postcomuniste Bulgaria si 
România, care, după ani de stagnare, au primit guverne necomuniste 
prin alegeri. Grecia a ales drumul politicii reformiste prin prim-minis- 
trul Konstantinos Simitis (născut în 1936) din 1996, care a renunţat și 
la tendinţele antioccidentale ale lui Papandreu. In Bulgaria, din 1997, 
primul guvern necomunist a condus tara către NATO si UE si a încercat, 
să atenueze consecinţele colapsului economic. România, de asemenea 
sub primul guvern necomunist ales, și-a făcut drum spre Vest abia la 
mijlocul anilor ’go. 

Cu toate acestea, pentru Balcanii de Vest, mijlocul anilor ’go nu a 
adus nici un impuls de dezvoltare, dimpotrivă. S-a diferențiat între un 
nord-vest posthabsburgic, care a căutat si a găsit o legătură cu UE si 
NATO pe termen mediu, și un sud-est postotoman, care nici in 2021 nu 
are vreo perspectivă reală de integrare euroatlantică durabilă. Albania 
şi-a revenit doar cu dificultate din implozia statului și s-a transformat 
într-o democraţie cu două partide, în care puterea a fost schimbată prin 
alegeri, dar liderii de partid Sali Berisha (născut în 1944), Fatos Nano 
(născut în 1952) și Edi Rama (născut în 1964) prezentau tendinţe auto- 
ritare. În fosta Iugoslavie, violenţa nu s-a încheiat decât în nord-vest 
odată cu independenţa Sloveniei şi Croaţiei (1991) și a Acordului de la 
Dayton (1995), care a pacificat de formă Bosnia și Herţegovina. În 
sud-est, singura fostă republică iugoslavă care părăsit în mod paşnic 
statul federal (1991) a fost cea a Macedoniei. Pe de altă parte, politica 
de represiune sârbă din Kosovo a declanșat iniţial rezistența pacifistă, 
apoi pe cea armată din partea populaţiei albaneze și s-a încheiat doar 
cu intervenţia NATO (1999). 

Balcanii nu au participat la dinamica pozitivă a Europei Centrale și 
de Est după 1989. 1989 a adus schimbări, dar posibila tranziție demo- 

cratică şi către o piaţă liberă în lugoslavia și România a eşuat din cauza 
rezistenţei violente a forţelor postcomuniste autoritare. În estul Bal- 
canilor, durabilitatea grupurilor de putere comuniste a adus stagnare, 
deteriorarea economiei de stat, sărăcie și marginalizare geopolitică. 
Schimbarea de după 1996 a dus Bulgaria și România în NATO în 2004 
si în UE în 2007. Croatia, dar mai ales Slovenia, abia afectată de räz- 
boaie, s-au detașat si ele de dinamica crizei și au pornit pe drumul spre 
Vest, Slovenia aderând deja la NATO si la UE in 2004. Croaţia, lovită mai 
sever de război, a fost admisă în NATO în 2008 (împreună cu Albania) 
şi în UE în 2014. Tärile care nu aparțineau UE au fost numite Balcanii 
de Vest în limbaj diplomatic. Aderarea Albaniei la NATO și mai recent 
a Muntenegrului (2017) nu a modificat acest lucru. Dezvoltarea obser- 
vată de la mijlocul anilor oo a separat sudul, nordul şi estul Balcanilor 
de Balcanii de Vest, care în esenţă formau nucleul Imperiului Otoman 
in Europa.?! 


CAUZELE PRÄBUSIRII COMUNISMELOR BALCANICE 


Schimbările politico-istorice prezentate aici în retrospectivă au avut 
cauze mai profunde. Acestea explică de ce anii '8o în Balcani au repre- 
zentat o perioadă de criză şi de dezintegrare a sistemului. Legitimitatea 
regimurilor s-a erodat deoarece nu mai erau în măsură să-și îndepli- 
nească promisiunea unei vieţi materiale mai bune, satisfăcând astfel 
pretenţiile pe care guvernele însele le ridicaseră pentru a ajunge la un 
consens tacit cu societăţile respective. Consensul s-a bazat pe capacita- 
tea conducătorilor de a implementa un model de modernizare care a 
îmbunătăţit treptat nivelul de viață și a cumpărat astfel renunţarea la 
participarea politică și la libertăţi. Această modernizare a societăților 
agrare sărace explică si de ce multi oameni - ţăranii care au migrat în 
oraşe — nu s-au opus deschis regimului și nu au făcut-o nici în 1989 in 
țări precum Bulgaria. 

Politica autarhicä din România anilor ’80, care a împins milioane de 
oameni până la marginea sau sub nivelul de subzistență, a subminat 
regimul, în timp ce revendicările consumatorilor finanţate de credite în 
Bulgaria și lugoslavia au limitat potenţialul protestelor și au prevenit 
sărăcia în masă, dar au dus ţările la un pas de faliment. 

Crizele economice au coincis cu o criză a sistemelor de guvernare: h- 
dert carismatici din epoca partizanilor precum Tito (1981) si Hoxha (1985) 
au murit şi s-a dovedit că structurile de putere oficiale și neoficiale pe 

care le-au creat şi adaptat persoanei lor nu au putut supravieţui. Liderii 
din România si Bulgaria aveau o stare de sănătate precară si se izolaserä 
în mare parte de realitatea socială. Regimurile păreau incapabile de 
reformă, fie că refuzau să facă schimbări ca în Albania sau România, fie 
că prin dezbaterile constante despre reformă promovau doar nesiguranţă 
si în cele din urmă cinism ca în Bulgaria, fie că prin suprareglare si 
descentralizare, precum si prin egoism regional destabilizau economia 
de stat și statul, ca în Iugoslavia. 

Oferta ideologică a unei politici de omogenizare nationalizatoare si 
națională nu mai atrăgea. Comunismul ca ideologie își pierduse toată 
credibilitatea. Multe sectoare ale populaţiei s-au distanțat mental de sis- 
temul predominant. Ideologia oficială devenise un ritual gol. Corupţia 
răspândită si ajustarea forţată de represiune au modelat mentalitatea, 
în special în Albania, unde regimul a tinut populaţia în teamă. 

Golul ideologic lăsat de marxismul împietrit a fost umplut de regi- 
muri, sau în special de conducerea sârbă în Iugoslavia, cu un nationa- 
lism care era îndreptat în special împotriva grupărilor postimperiale 
(maghiari, turci, albanezi). Nu degeaba focarele de criză ale țărilor bal- 
canice se aflau în zone postimperiale mixte etnic (Transilvania, Kosovo, 
sudul si estul Bulgariei). Criza economică, criza de legitimitate si natio- 
nalismul sponsorizat de stat au fost strâns legate ca factori. Acesta din 
urmă a fost folosit pentru a mobiliza mase de oameni care, nelinistiti de 
criza economică, au căutat sprijin în identitățile lor nationale si ale 
căror temeri au fost direcționate politic prin incitarea tintitá a amenin- 
țărilor venite din partea unor pretinsi oponenți etnici si mai ales religi- 
osi (în primul rând musulmani) — adesea alte categorii postimperiale. 
Anii '80 au fost o perioadă a mișcărilor populiste, în special în Serbia si 
în Grecia susținută de CEE. Aceste mișcări au avut și o puternică latură 
antioccidentalä şi autoritară. 

Elementele extraregionale au fost de asemenea importante pentru 
Balcanii comuniști, în special politica de reformă a lui Mihail Gorbaciov 
din 1985 si mai ales valul de democratizare din 1989 care a cuprins 
Polonia și Ungaria. Politica sovietică a lăsat fără fundaţii regimul bulgar, 
a obligat România să-și reconsidere poziţia în Pactul de la Varşovia si a 
devalorizat rolul geostrategic al Iugoslaviei. Pe lângă cauzele structurale 
menţionate, la fel ca în cazul oricărei tulburări politice, trebuie să se 
țină seama si de actori si de interesele acestora, în șirul de evenimente 
şi de momente punctuale. 

Eșecul modelelor economice comuniste a zguduit fără îndoială socie- 
tätile afectate, deşi într-o măsură foarte diferită: Albania, Bulgaria si 

România nu s-au îndepărtat de economia planificată. Încercările bulgare 
şi române de a introduce o etapă suplimentară de industrializare în anii 
"oo (in Bulgaria, înființarea unei industrii IT, pe lângă industria petro- 
lieră și farmaceutică) au eşuat. Costurile energiei din cele două crize ale 
petrolului au afectat puternic industriile română și bulgară, cu unităţile 
de producţie supradimensionate și care consumau multă energie. Pe 
lângă importul de energie, strategia industrială a impus și importul de 
materii prime, piese de schimb și tehnologie occidentală costisitoare. 
Calitatea produselor bulgare și românești nu respectau cerinţele pieţei 
mondiale, iar costurile de producţie erau întotdeauna prea mari. Prin 
urmare, industria IT bulgară a fost orientată unilateral către piaţa so- 
vietică (modelul computerului Pravec ca omolog comunist la Macintosh/ 
Apple). România s-a ţinut de gigantismul industrial, şi anume combinate 
imense, suferind de exces de personal și de capacități excesive. Întreprin- 
derile comune cu companiile occidentale nu au oferit compensaţii adec- 
vate. Legea constituirii întreprinderilor, adoptată în Iugoslavia în 1976, 
a împovărat mecanismul de autoadministrare deja stângaci al socialis- 
mului într-o situaţie politică caracterizată de concurenţa economică na- 
tionalä dintre subrepublici si a accelerat atomizarea sistemului economic. 
Ca în Bulgaria, au fost discutate reformele economiei de piaţă, dar nu 
au fost implementate după 1971 din cauza rigidizării politicii interne. 

La sfârșitul anilor ’70, situaţia economică a tuturor ţărilor comuniste 
din Balcani s-a agravat și acestea au ajuns în pragul falimentului de 
stat. Albania izolată a căzut în prăpastia economică fără vreun protector 
financiar. În anii "So populaţia a suferit de lipsuri severe, inclusiv de 
foamete. Interdictia constituțională a împrumuturilor din străinătate a 
împiedicat fluxul materiilor prime. Rezervele valutare au început să se 
termine la începutul anilor ’80 si, în încercarea de a câştiga bani din 
speculaţii neconstitutionale finanţate cu credite, regimul a dus ţara in 
imposibilitate de plată. Lipsa pieselor de schimb si uzura mașinilor în- 
vechite au împiedicat semnificativ producţia industrială. Albania ex- 
porta în principal energie si materii prime, precum crom si cupru. Se știe 
puţin despre comerţul cu arme al regimului. În 1989, tara se confrunta 
cu colapsul industrial. 

Bulgaria a fost stabilizată economic doar prin intervenţia Uniunii 
Sovietice, care i-a furnizat petrol ieftin, pe care Bulgaria l-a vândut la 
preţuri mai mari pe piața mondială. La începutul anilor '80, mai mult 
de 50% din exporturile bulgare în Occident au fost obţinute din astfel 
de reexporturi. România primea împrumuturi motivate din punct de 
vedere geopolitic de la Banca Mondială și Fondul Monetar Internaţional 

încă de la începutul anilor ^70 si se îndatorase foarte tare pentru a-și 
finanța programele industriale și pentru a amortiza cele două șocuri ale 
crizei petrolului (datoria externă era de 3% din PIB în 1976 si de 28% în 
1981), similară fiind si situaţia Bulgariei. Când instituţiile financiare 
internaţionale au legat împrumuturile de îmbunătăţirea situaţiei drep- 
turilor omului în România după Procesul de la Helsinki, regimul de la 
București a decis să ramburseze integral datoria externă printr-o politică 
extremă de autarhie. Astfel, alimentele au fost rationalizate și consumul 
de energie (scăderea temperaturilor de încălzire) al populaţiei a fost re- 
strictionat. Guvernul a promovat-o pe prima ca dietă ştiinţifică, șeful 
statului stabilind el însuși caloriile. Rezultatele au fost malnutritia si 
bolile, ca urmare a unei ierni foarte severe (1984-1985), dar mai ales 
destrămarea consensului tacit între regim și populaţie. Regimul a fost 
capabil să aplice autarhia doar prin aparatul său represiv. Când lipsurile 
au început să afecteze nomenclatura şi aparatul de securitate, sprijinul 
dictatorului s-a stins și printre acești piloni ai puterii. 

În Iugoslavia, problemele economice si nationale au fost strâns imple- 
tite din cauza sistemului constitutional. În anii '8o, criza ţării supraîn- 
datorate a escaladat la hiperinflatie, ceea ce a avut un efect perturbator 
asupra sistemului politic, din ce în ce mai disfunctional după moartea 
lui Tito (1980). Acesta s-a bazat pe rotirea birourilor centrale între su- 
brepublici și cele două provincii autonome (Voivodina și Kosovo). Criza 
economică si instituţională s-a combinat cu tensiunile nationale. În 1981 
au izbucnit revolte în Kosovo, care au fost suprimate violent. Politicienii 
sârbi în special au folosit presupusul separatism albanez pentru mobi- 
lizarea naţională. 

Situaţia ţărilor balcanice comuniste era deja foarte gravă când Gorba- 
ciov a ajuns la cârmă, în 1985, în Uniunea Sovietică. Politica sa de reformă 
contrasta cu evoluţiile din Balcani, unde criza economică și mobilizarea 
naționalistă erau din ce in ce mai legate. Bulgaria a început asimilarea 
violentă a turcilor în 1985. Hoxha a murit în 1985, lăsând în urmă o ţară 
săracă, puternic militarizată, cu o societate traumatizată ai intimidată. 

Politica de reformă sovietică a avut cel mai rapid efect asupra 
Bulgariei, care depindea de ajutorul economic sovietic. Jivkov nu mai 
era capabil să obţină favoarea noului lider sovietic. În 1986 Moscova a 
încetat în mare parte să ofere ajutor economic Bulgariei. În situaţia deja 
dificilă din cauza campaniei de renaștere, regimul a decis să lanseze pro- 
pria sa formă de Perestroika, Perestruvka. Pentru asta a fost angajată 
chiar firma Waterhouse Coopers PWC. O reformă administrativă (nouă 
regiuni în loc de 28 de judeţe), dar mai ales reducerea anunţată a biro- 
cratiei nu au îmbunătăţit situaţia. Introducerea limitată a regulilor 

pieţei şi oportunitatea de a înfiinţa o companie au fost utilizate de către 
persoanele cu cunoștințe, relaţii şi acces la capital. Aceştia au fost in 
principal membri ai Securităţii de Stat care şi-au pus bazele puterii 
economice de după 1989. România, în schimb, s-a opus ferm politicii de 
reformă sovietică. Relaţia personală dintre cei doi lideri de stat ei de 
partid, Gorbaciov si Ceauşescu, a fost una încordată. Prin urmare, Uniu- 
nea Sovietică a promovat adversari intrapartinici împotriva dictatorului 
român. Acest lucru nu era ceva nou, deoarece Moscova încercase să gă- 
sească susţinători în armată și partid din 1969, după devierea lui 
Ceauşescu din Pactul de la Varsovia, în timp ce dictatorul și-a asigurat 
spatele preluând comanda armatei în 1974 și epurând din armată ma- 
ghiarii, evreii si ofiţerii instruiți în Uniunea Sovietică. Spre deosebire 
de Bulgaria, ale cărei legături economice cu Occidentul erau reduse, 
conflictul cu Occidentul și organizaţiile sale financiare au afectat 
România. Prestigiul câştigat după 1968 a scăzut şi în politica externă. 
Regimul era tot mai izolat. În 1989 a încercat să se îndepărteze de poli- 
tica suveranităţii nationale necondiționate si a dorit să utilizeze Pactul 
de la Varșovia pentru a suprima mişcarea de reformă din Polonia. 


DEZINTEGRAREA IUGOSLAVIEI 


În Iugoslavia, Liga comuniștilor iugoslavi s-a dezintegrat în grupuri regio- 
nale de putere în anii '8o, care au fost din ce în ce mai contestate de 
grupurile necomuniste, în special în Slovenia, Croatia si Serbia. In subre- 
publici si de asemenea la nivel federal nu mai existau aproape deloc 
actori politici influenţi care să fi acționat convingător si convinși în ceea 
ce privea statul în ansamblu, în timp ce economia a fost supusă intereselor 
republicilor şi ale unor directori importanţi ai marilor companii. Supri- 
marea curentelor liberale din 1971 a împiedicat dezvoltarea participării 
democratice și discutarea alternativelor politice, dincolo de ideologiile cu- 
noscute ale naţionalismului și comunismului dintr-o societate autoritară. 
Tabuizarea violenței în masă a comuniștilor la sfârșitul celui de-al Doilea 
Război Mondial și ideologizarea sistemului iugoslav de guvernare au 
creat de asemenea tensiuni care au reapărut după o lungă perioadă de 
opresiune și au avut un efect destabilizator. În același timp, comunismul 
si promisiunea sa de modernizare şi-au pierdut forța de coeziune în între- 
gul stat. Acest lucru s-a reflectat în prăbușirea elementelor-cheie ale 
sistemului politic, a autoadministrării muncitorilor, a partidului ei a poli- 
ticii externe nealiniate. 

În acest context a avut loc ascensiunea liderului partidului sârb (din 
1986), Slobodan Miloșevici, care a recunoscut puterea mobilizatoare a 
naţionalismului sârb, în special situaţia presupusului Kosovo sârbese 
oprimat de albanezi, ca instrument de putere și a folosit-o pentru orga- 
nizarea de mitinguri în scopuri politice. Liberalizarea economică şi so- 
cială ca în Europa de Est şi Centrală nu a făcut parte din acest program. 
S-au deschis două opţiuni, pe care Miloşevici le-a urmărit în paralel, în 
funcție de situaţia politică: fie unificarea tuturor sârbilor într-o altă Iu- 
goslavie, care ar fi fost dominată de sârbi, fie un stat naţional sârb pe 
ruinele vechiului stat iugoslav. S-a dovedit decisiv faptul că Miloșevici 
a obţinut patru voturi în 1989 în organismele federale, când susţinătorii 
săi au ajuns la putere în provinciile autonome Voivodina (1988) și Kosovo 
(1989), când regiunile au fost reintegrate în Republica Serbia (1989), ai 
când adepţii săi au ajuns la putere în Muntenegru. Ela sărbătorit aceste 
acţiuni de tip lovitură de stat ca pe o revoluție antibirocratică. Serbia a 
avut o poziţie puternică faţă de celelalte patru unităţi federale (Slovenia, 
Croatia, Bosnia si Herţegovina, Macedonia), mai ales că reprezentanții 
bosniaci şi macedoneni au susţinut deseori blocul sârb. Naționalismul 
sârb a găsit un sprijin substanţial în rândul armatei, a cărei conducere 
era controlată de ofițeri sârbi sau iugoslavi unioniști, si se percepea drept 
paznicul statului si al comunismului, tot pe linia de demarcaţie faţă de 
politica de reformă sovietică. Ministrul apărării Veljko Kadijevic (1925— 
2014, mort în exil în Rusia) a jucat un rol-cheie in dezläntuirea unor 
violenţe astfel motivate. 

Două entităţi culturale centrale, Academia de Științe și Biserica Orto- 
doxă Sârbă, au oferit sprijin ideologic naţionalismului sârb. După dece- 
nii de marginalizare, aceasta din urmă a revenit în centrul politicii și al 
societăţii și s-a ridicat din nou ca autoritate legitimată. Numeroși inte- 
lectuali au susţinut această direcție de acţiune. Elementul de bază al 
propagandei a fost ideea că sârbii ar fi fost întotdeauna victime ale ve- 
cinilor si acum le era ameninţată existenţa. Naționalismul rasist a fost 
îndreptat în special împotriva albanezilor, care au fost acuzaţi de geno- 
cid biologic împotriva sârbilor kosovari. Imaginea inamicului din cel 
de-al Doilea Război Mondial, niciodată revizuită, a fost mobilizată acum 
împotriva croaților si musulmanilor bosniaci. O asemenea agitaţie și 
mobilizare naționalistă de masă nu au avut niciodată omolog în alte 
părţi ale Iugoslaviei. Adunările și grevele albaneze împotriva sfârșitului 
autonomiei Kosovo nu au fost violente. Mai degrabă, violenţa a fost fo- 
losită de statul sârb, care a instalat un sistem de apartheid împotriva 
albanezilor în 1989. Aceștia au fost eliminaţi în mod sistematic din servi- 

ciul public și din economia de stat, liderii lor politici si culturali, reținuți 
şi uneori torturați. Relaţiile Serbiei cu Kosovo au fost urmărite în toată 
tara si, în special în vestul Iugoslaviei, au ridicat îngrijorări cu privire la 
extinderea acestei politici violente. Aceasta a afectat în principal republi- 
cile cu populaţie sârbă, precum Croaţia (12% sârbi) şi Bosnia și Herţegovina 
(31,1% sârbi). Guvernul sârb a mobilizat sârbii bosniaci ei croaţi în con- 
formitate cu politicile lor de psihoză naţională si a slăbit politicienii sârbi 
din aceste republici, care pledau pentru un compromis. 

Rezistenţa împotriva blocului de putere sârb s-a format în special în 
Slovenia. Opoziția sloveno-särbä a modelat între 1987 si 1991 tensiunile 
care au dus la prăbușirea statului. În ce privește conţinutul, conflictul 
a fost determinat de probleme care au însoţit istoria Iugoslaviei comu- 
niste timp de zeci de ani: introducerea elementelor de economie de piaţă, 
descentralizarea si autonomia extinsă a republicilor componente, de- 
mocratizarea politică, cotitura de la dictatura unipartinică și trecerea 
la un sistem multipartinic cu libertate de exprimare. În ianuarie 1990, 
Liga Comuniștilor lugoslaviei s-a dizolvat, deoarece Slovenia şi Croaţia, 
pe de o parte, ai blocul condus de sârbi, pe de altă parte, nu se mai 
puteau înţelege în legătură cu orientarea statului. Croaţia a mers pe o 
nouă linie mult mai târziu decât Slovenia, întrucât dogmaticii unioniști 
care au ajuns la putere în 1971 au fost desconsiderati doar atunci când 
naționalismul sârb a ameninţat Republica Croatia. În 1989 au apărut 
în Iugoslavia alte partide alături de comuniștii în implozie, precum 
Comunitatea Democrată Croată (HDZ) sub Franjo Tudjman (1922-1999), 
Partidul Actiunii Democratice (SDA) sub musulmanul bosniac Alija 
Izetbegović (1925-2003) si, de asemenea, în Bosnia Partidul Democrat 
Sârb (SDS) sub Radovan Karadžić (născut in 1945). În toate cazurile a fost 
vorba de partide organizate pe criterii naţionale etnice. În decembrie 
1989 — când regimurile au căzut din Berlinul de Est până la Bucureşti — 
guvernul slăbit al statului a încercat un program radical de reformă 
economică împotriva forţelor centrifuge, care, pe de o parte, au întărit 
moneda și comerțul exterior, pe de altă parte au provocat închideri si 
disponibilizări extinse. 

Ca în Bulgaria si România, în unele părţi din Iugoslavia au fost de 
asemenea alegeri în 1990, afirmându-se Opoziția Democrată Slovenä 
(Demos) în Slovenia, HDZ în Croaţia şi partidele naţionale etnice în 
Bosnia. Serbia și Croaţia au emis noi constituţii, în care s-au detașat în 
mare parte de comunitatea federală. Conducerea sârbă a optat, evident, 
pentru o restructurare a statului: Slovenia compactă etnic urma să pă- 
răsească federaţia, la fel și Croaţia, dar fără zonele sale de locuire sârbe. 

Acolo, conducerea sârbă a susținut tendinţa de separare a sârbilor din 
regiune, care s-a transformat în acte de violenţă în 1990. În primăvara 
anului 1991, șefii de stat din Serbia şi Croaţia au purtat discuţii despre 
împărțirea Bosniei. Războiul deschis a izbucnit când Slovenia si Croatia 
şi-au anunţat independenţa (25 iunie 1991) si Armata Populară Tugos- 
lavă controlată de sârbi a vrut să împiedice acest lucru. A eşuat rapid 
în Slovenia. În Croaţia, pe de altă parte, războiul a durat până în 1995, 
atacatorii sârbi operând de la Vukovar în estul Slavoniei, distrus în mare 
măsură cu pierderi grele pentru populaţia croată, până la Dubrovnik, în 
sudul Dalmației, si au alungat populaţia croată din zonele pe care le 
pretindeau. Succesele sârbeşti pot fi explicate prin dezarmarea extinsă 
a Croaţiei de către armata populară iugoslavă înainte de începerea lup- 
telor, situaţia Croaţiei fiind exacerbată de un embargo al Naţiunilor 
Unite asupra armelor împotriva întregii Iugoslavii, si de judecarea gre- 
şită a evenimentelor de către președintele croat. 

După un referendum la care populaţia sârbă nu a luat parte, Bosnia 
si Herțegovina şi-a declarat independenţa la 1 martie 1992. Partea sârbă 
a deschis ostilitățile si aici. Crearea unui mare stat balcanic sârbesc 
trebuia pregătită prin fondarea propriilor republici sârbe în Croaţia 
(Republica Sârbă Krajina, 19 decembrie 1991, din 1992 cu părţi din Sla- 
vonia si Baranja, ocupate de Serbia) si Bosnia (Republica Sârbă/Srpska, 
9 ianuarie 1992). Chiar la începutul războiului, unităţile sârbe au acti- 
onat cu o cruzime extremă (genocid, violenţă sexuală extinsă împotriva 
femeilor musulmane și croate) şi au declanșat o fugă în masă a aproxi- 
mativ jumătate din populaţia bosniacă (aproximativ două milioane de 
oameni). Au urmărit obiectivul de a crea zone omogene etnic şi de a 
unifica radical moștenirea imperială a zonelor de așezare foarte mixte; 
distrugerea extensivă a moștenirii culturale otomane a servit și ea aces- 
tui scop. Drept urmare, actorii musulmani si croaţi au început să creeze 
regiuni pure etnic de mai mică anvergură. Conflictul a devenit și mai 
complex când în cadrul războiului a izbucnit un alt război între croați si 
musulmani, întrucât primii doreau să creeze un teritoriu dominat de 
croaţi în vestul Herțegovinei (Republica Croatä Herceg Bosna, procla- 
mată la 28 august 1993). Aproximativ 100.000 de persoane au căzut 
victime de război din Bosnia, două treimi dintre ele fiind musulmani 
bosniaci. Cauzele interne ale prăbuşirii statale au fost descrise în detaliu 
mai sus: Iugoslavia comunistă a cunoscut crize severe în cursul decenii- 
lor, în jurul anului 1960, a anului 1970 şi a anului 1980, care aduseseră 
tara compozită, caracterizată de mari diferente regionale, mai aproape 
de prăbușirea statului. Tranzitia la un stat federal cu tendinţe din ce în 

ce mai confederate s-a împletit cu tendinţe centraliste sau centripete 
într-o manieră dificil de clarificat. Pe de o parte, Constituţia din 1974 a 
pus piatra de temelie a procesului de federalizare, iar, pe de altă parte, 
forțele dogmatice si antireformiste au preluat puterea în republici, care 
în anii '80, după ce Tito a încetat să mai fie o figură simbolică, nu au 
putut oferi țării un model politic credibil. Datorită congruentei zonelor 
politice şi economice menţionate de mai multe ori, luptele de distribuţie 
economică au fost naționalizate si etnicizate. Implozia ideologiei mar- 
xiste a lăsat un gol ideologic pe care doar naționalismul îl putea umple, 
deoarece dictatura comunistă suprimase gândirea democrat-liberală. 
Astfel, nu numai că a promovat gândirea naționalistă în republici — în- 
treaga structură a statului si a societăţii cu ierarhia natiunilor/nationa- 
litätilor/minoritätilor se baza pe o logică naţională —, ci a promovat si 
militarizarea societăţii, însoţită de propagarea imaginilor inamicului. 
Cultul partizanilor și tabuizarea crimelor în masă ale comunismului au 
subminat credibilitatea regimului. Cultul conducătorului din jurul lui 
Tito a promovat gândirea în structuri autoritare si a facilitat munca lide- 
rilor naționaliști de a câştiga o societate dezorientatá din punct de ve- 
dere economic, social si politic prin mobilizarea în masă si prin propriile 
lor forme de venerare a liderilor și organizarea modului de conducere. 
Prăbuşirea economică și inflaţia accentuată au zguduit societatea și au 
înlăturat credibilitatea finală a progresului promis de dictatura comu- 
nistă modernizată. În 1989-1990 nu mai existau forte influente pentru 
susținerea unui stat federal care nu ar fi servit decât dominaţiei unui 
singur grup — în acest caz sârbii. Recentralizarea sub hegemonia sârbă 
sau părăsirea statului — între aceste două extreme nu mai părea a fi o 
cale de mijloc viabilă din punct de vedere politic. 

Dezintegrarea lugoslaviei este evidentă și analitic în comparaţie re- 
gională. Factorii externi, adică situaţia internaţională — politica de re- 
formă sovietică și prăbuşirea regimurilor comuniste — au jucat un rol 
important în răsturnarea dictaturilor in Bulgaria si România. În cazul 
Bulgariei, se poate argumenta chiar că punctul de cotitură a fost declan- 
sat în esenţă de acest lucru, și nu de forţa unei mișcări de opoziţie, care, 
după cum am menţionat, a câștigat impuls numai după sfârșitul erei 
Jivkov. Cât de mult a fost implicată Uniunea Sovietică în lovitura de stat 
împotriva lui Ceaușescu în cadrul partidului rămâne un fapt controver- 
sat. Ungaria, în schimb, pare să fi fost activă cel puţin în Transilvania. 

Cu toate acestea, atunci când Iugoslavia s-a prăbuşit, nu numai sta- 
tele comuniste, ci și lumea occidentală au jucat un rol-cheie. CEE si SUA 
au stat deoparte de zona Pactului de la Varșovia. Cazul lugoslaviei 

nealiniate a fost diferit. Odată cu sfârșitul Războiului Rece, acesta își 
pierduse valoarea strategică pentru Occident. Evaluarea politicilor ame- 
ricane, germane, franceze, britanice şi austriece este încă controversată. 
Serbia si susţinătorii săi, printre care s-au numărat Franţa si Marea 
Britanie pentru o lungă perioadă de timp, erau de părere că au reapărut 
coaliţii din cel de-al Doilea Război Mondial. Germania si Austria ar fi 
sponsorizat Slovenia si Croatia pentru a-şi continua din nou planurile 
de hegemonie în Balcani. De fapt, CEE a fost coplesitä de cea mai mare 
criză militară din Europa de după 1945, iar Statele Unite au lăsat solu- 
tia chestiunii Iugoslaviei în mâinile europenilor pentru o lungă perioadă 
de timp. Înfiinţarea forţelor de protecţie ale Naţiunilor Unite în Croaţia 
şi Bosnia (1992, UNPROFOR) a reînviat un instrument bine-cunoscut în 
Balcani, folosit la sfârșitul Macedoniei otomane și în statul albanez 
emergent în secolul XX. Ca înainte cu aproximativ 80 sau go de ani, acest 
instrument s-a dovedit a fi disfunctional. Forţa de protecţie nu a putut 
împiedica genocidul soldaţilor sârbi împotriva civililor musulmani din 
Srebrenica bosniacă (iulie 1995). 

Războiul de agresiune al sârbilor împotriva Croaţiei si Bosniei a eșuat 
din cauza unor astfel de crime în masă care au izolat Serbia pe plan in- 
ternational si au împărţit tabăra sârbă între liderii celor două autopro- 
clamate republici sârbe din Croatia si Bosnia pe de o parte, si președintele 
sârb pe de altă parte. Statele Unite au preluat frâiele situaţiei, i-au 
înarmat pe croaţi și pe musulmani și au facilitat o ofensivă majoră din 
partea armatei croate în vara anului 1995, care s-a încheiat cu exodul 
în masă a peste 150.000 de sârbi din Croatia și înfrângerea forțelor sârbe 
de către unitățile croate și musulmane. Tot sub egida SUA, în octombrie 
1995 a fost semnat Tratatul de la Dayton, care a instituit împărţirea 
etnică pe piloni a societăţii bosniece (musulmani, din 1993 oficial bosni- 
aci; sârbi; croaţi) în două unităţi teritoriale (Republica Sârbă, Federaţia 
Bosniacocroatä) și care a sancționat de fapt în multe zone expulzările 
efectuate de sârbi. 


Statele succesoare ale Iugoslaviei 


Nici un alt peisaj postimperial nu a fost atât de devastat de violenţă după 
1945, perpetuatá de actorii săi în sensul unicitátii etnice atât in 1941— 
1945, cât și în 1992-1995. Ultimul conflict militar important a vizat si 
un peisaj postimperial în care, in 1998-1999, naționalismul sârb a căutat 
să elimine moştenirea otomană orientală reprezentată de albanezi prin 
relocare, crime și distrugerea bunurilor culturale. Prima intervenție 

militară a Alianţei de Apărare a Atlanticului de Nord, NATO, a împiedi- 
cat Serbia să finalizeze cele mai radicale operaţiuni de deportare împo- 
triva albanezilor din secolul XX. După nouă ani de administrare de către 
Naţiunile Unite, Kosovo a obţinut independenţa de stat în 2008. Până 
în prezent, cele mai multe ţări postotomane din Balcani (Kosovo, Mace- 
donia, Bosnia și Herţegovina) formează o zonă de fragilitate statală si 
de instabilitate geostrategicá.?? 





6. Rezumat 


Scurtul secol XX în Balcani nu s-a încheiat cu prăbușirea bruscă a siste- 
melor comuniste. Mai degrabă se poate spune că acestea s-au scufundat 
lent în estul Balcanilor, în timp ce în vest au implodat violent în războiul 
civil si prăbușirea statală. Anii 1989-1996 nu au constituit un moment 
de cotitură în cursul evenimentelor, ci o scurtă perioadă de tranziţie, la 
sfârșitul căreia s-au format noi structuri statale în Balcanii de Vest, în 
timp ce în est continuitatea directă a guvernării comuniste a fost cel 
puţin temporar întreruptă prin alegerea guvernelor comuniste. 

Privind în urmă la scurtul secol XX, se pune întrebarea cu privire la 
perspectivele și durabilitatea caracterului postimperial. Trebuie remar- 
cat cât de compactă a fost perioada. Liniile de continuitate, până acum 
neglijate, leagă cele două jumătăţi ale acestei povești, care au fost doar 
aparent despărțite clar de anul simbolic 1945. Sistemele politice si so- 
cietätile anterioare preluării puterii de către comuniști nu erau atât 
diferite de puterea comunistă și de structurile sociale de după 1945, așa 
cum se presupunea în general. Statul a intervenit în economie înainte 
de 1945; si înainte de 1945 multe state au urmărit o politică de omoge- 
nizare naţională, care a însemnat adesea nivelare socială; si înainte de 
1945 toate statele și-au marginalizat minoritățile etnice si religioase; si 
înainte de 1945 politica faţă de populaţie s-a radicalizat, folosind instru- 
mente precum asimilarea forțată, relocarea în masă, evacuärile si geno- 
cidul; după 1945 conducerea carismatică și cultul conducătorului nu au 
fost nici ele noi; nici dominația poliţiei si serviciilor secrete; nici struc- 
turile neoficiale de putere din jurul monarhilor și dictatorilor. 

Cu toate acestea, sistemele au diferit semnificativ înainte și după 
1945. Acest lucru privește mai presus de toate calitatea şi intensitatea 
acaparării puterii de către stat, care a pătruns şi în capilarele societă- 
tii aflate sub stăpânirea comunistă. Războiul comuniștilor împotriva 
țăranilor, colectivizarea agriculturii și migraţia în masă de la sate în 

aglomerárile urbane reprezintă probabil adevărata revoluţie a Balcanilor 
în mare parte agrari înainte de 1945. Mobilitatea din Grecia si Iugoslavia 
a căpătat de asemenea noi dimensiuni odată cu migraţia în masă a lu- 
crătorilor în străinătate. În sfârșit, încercarea de a recupera decalaje si, 
prin urmare, o industrializare mai masivă, care a urmat modelul stalinist 
al politicii industriale în toate statele comuniste, a avut si ea o nouă 
calitate, favorizând industria grea față de industria bunurilor de larg 
consum. Cu toate acestea, scurtul secolul XX ca obiect de interpretare în 
Balcani este mult mai compact şi coerent decât se presupune în general. 

Periodizarea este astfel mai puțin determinată de anul 1945. Decisive 
sunt mai degrabă cele două decenii de război (1912-1923, 1939-1949) si 
cele patru decenii de pace externă (1949-1989). Cele două decenii de 
război îndepărtează Balcanii si mari părți din Europa de Est într-o per- 
spectivă paneuropeană de vestul continentului. Scurta perioadă inter- 
belică (1923-1939) abia dacă le-a oferit tinerelor state posibilitatea de 
a se reface economic si social si de a restructura statul și economia, 
schimbate fundamental ca urmare a trasării noilor frontiere. Mai întâi 
în Balcanii de Vest (Albania, Iugoslavia), cel mai târziu în România au 
fost instituite dictaturi regale autoritare. Statul constituţional democra- 
tic a avut o viață scurtă si mereu ameninţată în Balcani între cele două 
decenii de război. Nu s-a putut dezvolta o cultură democratică de nego- 
ciere si un consens social de bază. 

Multe părţi din Balcani au fost devastate de război de două ori, cu cele 
mai grave pierderi de vieţi omenești, dar si în infrastructură, industrie 
si agricultură. O reconstrucţie ordonată nu a putut avea loc decât după 
ce s-a stins violența celui de-al Doilea Război Mondial. Și această recon- 
structie a fost realizată în ţările comuniste sub constrângere, sub teroa- 
rea serviciilor secrete si sub privatiuni enorme, până la foamete. Abia 
în jurul anului 1960 situația materială a societăţilor controlate de co- 
munisti s-a îmbunătăţit temporar. Cine se născuse în aceste țări în jurul 
anului 1900, chiar dacă ajunsese la o vârstă înaintată, nu ar mai fi trăit 
o perioadă așa de îndelungată de stabilitate politică democratică și bu- 
năstare economică. Revoluţia economico-politică trebuia să ridice soci- 
etätile comuniste la nivelul ţărilor industriale dezvoltate, după model 
sovietic. Eforturile şi sacrificiile pe care regimurile le-au cerut oamenilor 
au fost mari. Cu toate acestea, societăţile agrare transformate radical 
nu au devenit competitive la nivel internaţional; nu s-a ajuns niciodată 
la nivelul Europei Centrale si de Est, ca să nu mai vorbim de nivelul 
Europei Occidentale. După 1989, eforturile nerealiste ale regimului s-au 
încheiat cu o prăbușire si o dezindustrializare rapide, prin care ţări 

precum Albania au revenit la momentul de plecare 1912 din punct de 
vedere economic și, retrospectiv, din punctul de vedere al stabilităţii 
politice, distrugând rezultatele unei politici industriale eşuate si demo- 
ralizând societatea. 

Politicile economice greşite ale comunismelor balcanice pot fi explicate 
mai ales prin dogmatismul ideologic al celor aflaţi la putere. Reformele 
nu au avut niciodată o şansă reală in comunismele balcanice din Albania, 
Bulgaria şi România. lugoslavia, pe de altă parte, s-a caracterizat prin 
numeroase experimente de reformă pripite si contradictorii, care nu au 
întărit economia și statul, ci le-au fragmentat si, în final, le-au paralizat. 
Menţinerea puterii a avut întotdeauna prioritate asupra intuitiei cá 
drumul ales ducea într-un punct mort. Nu a existat nicăieri vreo rezis- 
tentä serioasă faţă de liniile de partid. 

Asta a diferențiat Balcanii de sistemele comuniste din Polonia sau 
Ungaria. Modelele culturaliste — precum o „tradiţie a rezistenţei“ polo- 
neze sau maghiare — nu trebuie folosite pentru a explica această dife- 
rentä. O privire asupra burgheziei din Balcani este suficientă: aceasta se 
dezvoltase lent în secolul al XIX-lea, mai ales că scena urbană era do- 
minatä în mare parte de minorități etnice si religioase. Ceea ce a apărut 
în câteva decenii înainte de confiscarea puterii de către comuniști a fost 
distrus fizic în furia violentă din 1944-1945. Lupta de clasă comunistă 
din Balcani a eliminat aproape subtirea pătură burgheză de deasupra 
societăților agrare tradiționale. Nivelarea socială a fost de asemenea 
atât de ușor de realizat în comunism deoarece structura socială de di- 
nainte de 1945 avea o bază atât de largă si era atât de îngustă în seg- 
mentul superior, încât semăna mai mult cu un turn zvelt cu bază întinsă 
decât cu o piramidă. 

Constatarea dogmatismului comunismelor balcanice este importantă: 
analizele pe secțiuni din anii epocali 1956 şi 1968 o evidenţiază. Motivele 
acestui dogmatism sunt o altă discuţie. Mai ales în cea mai mică si mai 
slabă ţară din punct de vedere economic, Albania, dogmatismul si as- 
primea conflictelor intracomuniste cu Iugoslavia, Uniunea Sovietică si 
China au fost cele mai pronunţate. Continuitatea dogmatică, ca prin- 
cipiu de credinţă a regimului, a fost in mod evident deosebit de impor- 
tantă în această țară care nu mai tolera alti zei din 1967 si interzicea 
religiile. Ceea ce frapeazá la comunismele din Albania, Iugoslavia ai 
România este îndemnul la independenţă și la evitarea dependentelor 
majore. Aici intră în joc moştenirea imperială, conştiinţa noutätii și fra- 
gilitätii propriului stat, precum si a suprapunerii imperiale vechi de 
secole. Tocmai din cauza puterii acestor structuri si mentalități imperi- 

ale care au supravieţuit până în perioada comunistă, voinţa politică de 
unificare a fost atât de mare și metodele pentru atingerea acestui obiec- 
tiv atât de violente. 

Analiza vizează acum întrebarea ce poate face un punct de vedere post- 
imperial pentru istoria balcanică din scurtul secol XX. Caracterul postim- 
perial conectează nivelurile imperial, national si regional. Nu înlocuiește 
perspectiva naţională. Evidentiazä însă noi unghiuri. O abordare pos- 
timperială nu are nici o legătură cu nostalgia imperială. Moștenirea 
marilor imperii era prea diferită pentru ca rămăşiţele Austro-Ungariei 
si ale Imperiului Otoman să fie grupate într-o singură categorie de in- 
terpretare sau evaluare. O privire asupra prezenţei nostalgiei imperiale 
de acum este utilă în acest context: în spaţiul postotoman de astăzi, 
politica externă neo-otomană a Turciei urmărește să trezească această 
nostalgie. Există nostalgie habsburgică fără nici o acţiune din partea 
Vienei. Nostalgia, acolo unde există în regiunea habsburgică, nu este 
legată de Austro-Ungaria în ansamblu, pentru că non-maghiarilor nu 
le place să-şi amintească de stăpânirea maghiară represivă dintre 1867 
şi 1918. Pentru românii, croații, bosniacii si sârbii posthabsburgici, even- 
tualul punct de refugiu al memoriei este Viena, si nu Budapesta. 

O abordare postimperială oferă perspective dincolo de granițele de stat 
aparent insurmontabile pentru societăţile în cauză, dar si pentru multi 
cercetători, întrucât accentul se pune pe spaţiile și persoanele care erau 
centrale înainte de 1918, dar ajunseseră la periferie după 1918. Scrierea 
istoriei acestor noi periferii spaţiale şi personale face ca procesele impor- 
tante si, mai presus de toate, continuitätile să fie mai inteligibile. 

În 1918, moştenirea imperială părea copleșitoare în statele naționale. 
Prin urmare, secolul XX în Balcani poate fi citit ca o epocă în care statele 
naţionale au dorit să facă uitate imperiile. Violenţa imensă care a fost 
folosită pentru a realiza acest lucru poate fi explicată prin slăbiciunea 
statelor naţionale care abia începeau să se dezvolte. În acest sens, vio- 
lenta nu trebuie înţeleasă ca o expresie a forței, ci mai degrabă a slăbi- 
ciunii atunci când s-a încercat nivelarea extremă a eterogenitátii etnice 
şi religioase postimperiale până la un stat național omogen etnic. 

Din punctul lor de vedere, statele naţionale au avut succes în multe 
privinţe: societăţile din 1990 cu greu se aseamănă cu cele din 1918. La 
prima vedere, aceasta este o observaţie paneuropeană sau globală și, 
prin urmare, nu foarte specifică. Schimbarea socială radicală prezentată 
mai sus a fost însă mai intensă decât în zonele occidentale ale Europei, 
dar mai puţin extinsă decât în Europa de Est şi Centrală, unde au apă- 
rut societăţi aproape în întregime omogene din punct de vedere etnic la 

sfârșitul celui de-al Doilea Război Mondial, sau decât în Turcia, care 
până la mijlocul anilor ’20 își ucisese, expulzase sau relocase aproape 
toată populaţia creștină. 

În Balcani, care sunt atât de adesea asociaţi cu violenţa, au fost păs- 
trate mult mai multe urme postimperiale, începând cu populaţia mu- 
sulmană din Bosnia până în Bulgaria, care, spre deosebire de creștinii 
anatolieni, există încă. Statele balcanice au exercitat o violență masivă 
împotriva musulmanilor, multi musulmani fiind uciși, expulzați şi forţaţi 
să se relocheze. Spre deosebire de estul fostei regiuni otomane însă, 
această politică nu și-a asumat niciodată caracterul genocidar al politi- 
cii etnice a Junilor Turci. 

Două grupuri postimperiale au fost afectate în special de politicile de 
represiune și exterminare: evreii, care au fost uciși în mare parte în 
Shoah de guvernele respective din România și Croaţia, iar în alte părţi 
ale Balcanilor de Germania nazistă, cu sprijinul autorităţilor locale, și 
germanii, care au pierit ca grup în Iugoslavia în 1945 si zeci de ani au 
fost vânduți de guvernul român. Soarta din urmă au impärtäsit-o cu 
evreii supraviețuitori din România. 

Naționalismul sârb, bulgar și român s-a confruntat constant cu gru- 
puri de populaţie postimperiale, si anume cu albanezi, musulmani bos- 
niaci, maghiari și germani în primul caz; cu turci si pomaci în cel de-al 
doilea caz; cu unguri, germani, evrei şi slavi de est în cel de-al treilea 
caz. Pe de altă parte, Grecia a devenit un stat în mare măsură omogen 
din punct de vedere etnic prin schimb de populaţie cu Turcia. În Albania, 
de asemenea omogenă în mare măsură din punct de vedere etnic, diver- 
sitatea religioasă a fost văzută ca o barieră postimperialä în faţa inte- 
grării. Lupta împotriva acestor grupuri a însoţit statele din Balcani în 
scurtul secol XX. Nu degeaba ungurii din România și turcii din Bulgaria 
joacă un rol atât de important în răsturnarea regimurilor comuniste, 
deoarece în anii '80 ambele grupuri postimperiale au fost sub presiune 
pentru a fi asimilate si își așteptau dispariţia socio-culturală. Această 
politică faţă de naţionalităţi face parte si din moştenirea imperiilor atât 
în regiunile posthabsburgice, cât și în cele postotomane. Chiar înainte 
de 1918, Imperiul Otoman fusese scena unei violenţe nelimitate în sen- 
sul omogenizării etnice. Multi actori politici din Iugoslavia si România 
din anii '30 si '40 erau obișnuiți cu Austro-Ungaria si cu radicalismul 
său verbal faţă de politica naționalităților. 

O privire asupra politicii violente indică un aspect important al vizi- 
unii postimperiale: moștenirea imperială din Balcani poate fi gândită în 
contexte spațiale suplimentare. Ceea ce a fost reunit în state compozite 

postimperiale precum lugoslavia şi România în 1918 urmase de-a lungul 
secolelor o altă logică istorică. Prin urmare, Balcanii postotomani tre- 
buie de asemenea să fie comparati cu regiunea asiatică postotomană, 
adică cu Anatolia si lumea arabă. Chiar și după 1918, conexiunile post- 
otomane au rămas, după cum o dovedeşte migrația musulmanilor bal- 
canici în Turcia sau reţelele panislamice între Balcani și lumea arabă. 
De la construcția statului — kemalismul, de pildă, a funcţionat ca exem- 
plu pentru unele părţi din Balcani — până la unele politici etnice si reli- 
gioase radicale, o perspectivă generală postotomană permite perspective 
importante. Același lucru este valabil si pentru zona posthabsburgică. 
În nordul Iugoslaviei şi în vestul României, legăturile cu Europa Centrală 
şi de Vest s-au menţinut în aceeași măsură ca acelea între Balcanii 
postotomani și Turcia postotomană. 

Vechile graniţe imperiale care au străbătut Balcanii statelor natio- 
nale din secolul XX nu sunt utile doar ca instrument euristic. Pot fi ob- 
servate din Ucraina, trecând prin România, până în Serbia. Orientarea 
către Occident este mai puternică în regiunile posthabsburgice, ceea ce 
se reflectă în rezultatele alegerilor. În Galiţia, Transilvania si Voivodina, 
identificările regionaliste sunt definite prin apartenenţa la monarhia 
dunăreană (dar în ultimele două cazuri nu la regatul centralist al Un- 
gariei dintre 1867 si 1918), iar discursurile interne românești si sârbești 
se referă la vechile graniţe în diferite grade. În fostele zone de frontieră 
habsburgice poate fi atinsă această conştientizare a unei Europe supe- 
rioare, spre deosebire de statele naţionale de bază (sudul României; 
centrul Serbiei). Fenomenul este însă uimitor, deoarece Voivodina și 
România de vest şi-au schimbat semnificativ structura populaţiei după 
1918, astfel încât amintirea monarhiei dunărene s-ar putea să nu fie 
doar legată de descendenţii acelor oameni care au trăit în aceste regiuni 
înainte de 1918. Migraţia internă din părţile mai sărace ale ţării a jucat 
un rol important, din Muntenia si Moldova către vest, din Herţegovina, 
Muntenegru, Kosovo și Serbia propriu-zisă către nord. O parte dintre 
aceşti migranti interni au adoptat, aparent, prestigioasa identificare 
regională pe care aveau să le-o ofere zonele posthabsburgice. 

Proiectul naţional de omogenizare nu a reuşit deci? Dintre statele 
compozite postimperiale ale Europei de Est, Iugoslavia s-a destrămat de 
două ori (1941, 1991). Cehoslovacia nu mai există. Polonia din 1989, ca 
stat etnic compact și obligat să se deplaseze teritorial către vest, nu are 
prea multe legături cu statul multietnic din 1918, care s-a considerat 
moștenitorul modern al Uniunii Polono-Lituaniene. Dintre toate struc- 
turile compozite postimperiale, numai România și-a păstrat oarecum 

câştigurile teritoriale din 1918. Tara avea avantajul că etnicii români 
reprezentau deja peste 70% din populaţie în 1930 si erau un grup com- 
pact, comparativ cu construcţiile ideologice fragile ale iugoslavilor sau 
cehoslovacilor ca naţiuni titulare imaginare. România a fost favorizată 
de așezarea naţiunii titulare si de a celei mai importante minorităţi, 
maghiarii. Aceștia din urmă trăiesc compact în arcul carpatic, înconjurat 
de zone majoritar românești. României i-a reuşit însă cel mai bine dintre 
toate omogenizarea etnică și socială. A fost proiectul principal al ţării, 
dorit atât de legionarii fasciști, cât si de comuniști. Germanii şi evreii au 
dispărut în mare parte din ţară. Doar minoritatea maghiară şi popula- 
ţia romă există în continuare ca grupuri mari. În ciuda tuturor nivelă- 
rilor, nu a fost posibilă suprimarea completă a ideilor regionaliste din 
națiunea titulară, adică a românilor. La 100 de ani de la apariţia sa, 
singurul stat naţional compozit care a supravieţuit în Balcani se află 
într-o criză profundă de sens si de stat, în care interesele regionale sunt 
mai clar articulate. Violenţa proiectului de omogenizare românesc, în 
special împotriva populaţiei evreiești, a fost adesea trecută cu vederea. 
Mult mai multă atenţie a fost acordată celor două războaie din Iugoslavia 
(1941-1945, 1991-95/99), în care naționalismul sârb în special a combä- 
tut și a încercat să distrugă moștenirea politică si socio-culturalä a celor 
două imperii. De cealaltă parte trebuie evidenţiate continuitätile istoriei 
croate ale naţionalismului apărut în monarhia dunăreană, spre politica 
de exterminare a ustasilor. Tot astfel cum naționalismul sârb nu a reu- 
şit să expulzeze sau să distrugă grupuri postimperiale precum bosniacii 
sau albanezii, și încercarea bulgară de a asimila cuprinzător cel mai 
mare grup postimperial, adică pe turci, a fost un eșec. Moștenirea demo- 
grafică a Imperiului Otoman — musulmani imigrati sau din populaţia 
locală convertită — a rezistat acestor politici statale violente. Partial 
eșuat; este și proiectul ateist de omogenizare al albanezilor comuniști — 
nu a putut înlătura religiile, dar acestea au fost marginalizate, în timp 
ce conștiința unei identități naționale și suprareligioase era cu siguranță 
mai puternică în 1990 decât în 1912. 

Matricea postimperială explică multe, dar nu totul. Cu toate acestea, 
Balcanii postimperiali sunt de asemenea o unitate sui generis. Acest 
lucru este clar când introducem în comparaţie o ţară care este rareori 
integrată în mod constant într-o istorie contemporană a Balcanilor: 
Grecia. Aici, comparatia cu ţara din sudul necomunist din regiune evi- 
dentiazä principalele caracteristici ce par să fi fost comune tuturor țărilor 
balcanice după sfârșitul imperiilor. Comparatia arată nu numai în ce 
măsură trebuie privită Grecia ca stat balcanic, ci și că, după 1045, graniţa 

dintre cele două blocuri a determinat dezvoltarea mai puţin decât s-ar 
crede. Schimbările nu au fost atât de radicale după ce Grecia a aderat 
la CEE; în schimb, sfârșitul dictaturii a adus schimbări semnificative. 
Câteva elemente trebuie menţionate aici: influenţa politică a armatei şi 
a serviciilor secrete; preponderența serviciilor secrete si a poliției; struc- 
turile de putere clientelare; conducerea carismaticá; fragilitatea siste- 
mului democratic (boicoturi ale alegerilor), dependenţa economiei faţă 
de stat; patronajul în serviciile publice, care s-au extins considerabil după 
1981; disfunctionalitätile în administrarea statului. O comparaţie a Gre- 
ciei cu statele comuniste din Balcani dezvăluie nu numai contrastele 
dintre blocuri, ci și numeroase asemănări. Grecia poate fi de asemenea 
comparată cu dictaturile militare din sudul Europei, din Spania și 
Portugalia. Nu numai geografic, ci si cultural, Grecia aparţine în primul 
rând Balcanilor. Politica greacă de cucerire din 1912 a întărit integrarea 
Greciei în Balcani. Totuși, compararea comunismelor balcanice cu Grecia 
relevă şi diferenţele: după o primă încercare eșuată initial între 1950 si 
1967, Grecia a reușit să înlăture armata și statul paralel începând cu 
1974 Si să construiască o democraţie in care schimbările de putere au 
fost posibile prin alegeri, blocadele partidelor politice din perioada in- 
terbelică fiind eliminate. Chiar mai mult decât aderarea la NATO, ade- 
rarea la CEE a oferit țării un puternic impuls de dezvoltare și a separat-o 
din punct de vedere economic si din punctul de vedere al nivelului de 
trai de vecinii săi din nord. În termeni de politică economică, Grecia s-a 
bazat mult mai puţin pe industrializarea forţată, ci a făcut trecerea la 
o societate a serviciilor mai devreme decât vecinii săi. Actuala criză eco- 
nomică și socială profundă din Grecia își are rădăcinile în anii '80, când 
Lora nu a luat măsuri durabile pentru a face economia competitivă din- 
colo de sectoare precum turismul și transportul. 

Nu numai numeroasele elemente structurale prezentate în acest vo- 
lum justifică tratarea Balcanilor ca o unitate de interpretare în scurtul 
secol XX. Balcanii au fost folosiţi în mod repetat de către înșiși actorii 
politici din regiune ca o categorie politică pentru a face faţă dezordinii 
postimperiale. Nu în ultimul rând, caracteristicile definitorii ale secolu- 
lui XX includ încercările eşuate de a crea un sistem de ordine postimpe- 
rială intraregionalä bazată pe sloganul Balcanii pentru popoarele 
balcanice. Nici federalismul balcanic comunist și nici balcanismul neco- 
munist nu au reușit să depășească contradicţiile naţionale din regiune, 
deoarece ambele proiecte ascundeau si interese nationale. Incapacitatea 
statelor regionale de a face faţă ele însele moştenirii imperiilor a deschis 
regiunea către o suprapunere imperială reînnoită din afară, pe termen 

scurt de Germania nazistă și pe termen mai lung de Uniunea Sovietică. 
Această suprapunere s-a dovedit la fel de fragilă si dificilă ca stăpânirea 
otomană târzie. Atât aliaţii Germaniei naziste, cât si partenerii Uniunii 
Sovietice s-au dovedit curând a nu fi vasali supuși, ci mai degrabă actori 
cu proprie voinţă, care au încercat să se folosească de marile puteri 
pentru propriile scopuri nationale — fie pentru revizionism teritorial in 
al Doilea Război Mondial, fie pentru dezvoltare industrială după 1945. 
Comportamentul față de marile puteri a fluctuat de la supunerea totală 
temporară la independenţă etapizată si apoi la autarhie și autoizolare. 
Cu toate acestea, este nevoie să fim prudenti în analiză: supunerea com- 
pletă, de exemplu, a Bulgariei în faţa Uniunii Sovietice a servit unor 
obiective destul de egoiste (ajutor economic, deschiderea spre piaţa so- 
vietică). Până în prezent, nu s-a luat suficient în considerare că regimu- 
rile comuniste s-au folosit în relația cu Moscova şi de experienţa de-a 
lungul timpului în tratarea imperiilor atotputernice. Elitele românești 
s-au aflat între Imperiul Otoman, Austria și Rusia timp îndelungat; 
elitele albaneze au împiedicat cu succes defunctul Imperiu Otoman să 
aplice legea imperială, impozitarea şi monopolul violenţei. Prin urmare, 
elitele politice regionale au folosit o altă formă de subversiune și rezis- 
tentä la hegemoniile respective decât Polonia și Ungaria, o rezistență 
care a venit din partea conducătorilor, nu a unei societăţi civile. Poate 
că această încăpățânare a liderilor politici faţă de suzeranii lor a carac- 
terizat regiunea până în zilele noastre. Secolul XX oferă numeroase 
exemple de lideri regionali care au dominat din poziţia de inferioritate 
faţă de partenerii aparent atotputernici: acest lucru este valabil în spe- 
cial pentru Zogu și Hoxha în Albania, pentru Antonescu, Gheorghiu-Dej 
şi Ceaușescu în România si pentru Tito în lugoslavia. Această încăpă- 
tänare din politica externă a fost întotdeauna asociată cu o represiune 
internă dură. Această politică depindea de asemenea de o situaţie în care 
conducătorii balcanici puteau manevra între mai multe puteri protec- 
toare și să le joace pe una împotriva celeilalte. Prin urmare, acest sistem 
s-a prăbușit în cursul relaxării politice globale din anii ’8o. În prezent, 
se confruntă cu un reviriment, deoarece UE, Statele Unite, Rusia, China 
şi Turcia luptă pentru influenţă în regiune. 

Societatea civilă nu s-a putut dezvolta în Balcani în scurtul secol XX. 
Acesta s-a terminat cu epuizarea regiunii — si cu o furie dezläntuitä, care 
s-a transformat si ea în epuizare după ani de violenţă. Regimurile comu- 
niste din regiune au solicitat oamenilor eforturi enorme pentru a atinge 
nivelul economic, social si material din alte părți ale Europei, demon- 
strând astfel superioritatea statului national asupra imperiilor. Statul 

nu a intervenit niciodată atât de mult în viaţa privată și intimă a oame- 
nilor săi ca în deceniile politicii demografice comuniste (în Albania, 
Bulgaria si România). Statului nu îi reveniseră niciodată atâta putere 
si atâtea competenţe. Acesta este probabil motivul pentru care increde- 
rea în instituţiile statului din Balcani a rămas atât de scăzută. Pentru 
că statul a fost un actor violent major. A rămas dominat de aparatele de 
securitate, gestionat de structuri neoficiale care nu erau prevăzute în 
constituţii. Cu toate acestea, mobilitatea socială, impulsionată de comu- 
nismele balcanice, a schimbat până la urmă fundamental regiunea. De 
aici au apărut acele forte ale societăţii civile care au demonstrat în pri- 
măvara anului 2019 împotriva conducătorilor autoritari postcomunisti 
din multe ţări. Comunismul balcanic a dat naștere și naționalismului 
extins, xenofobiei susţinute de stat si aversiunii față de Occident. Până 
la urmă, moștenirea comunismului include și acele elite din conglome- 
ratul partidului (post)comunist şi serviciilor secrete, parţial paramilitare, 
care în 2019 vor domina părţi mari ale unei regiuni care în multe privințe 
nu a depăşit moştenirea imperială — si, de asemenea, moştenirea celor 
care, în scurtul secol XX, voiau să depăşească complet imperiile. 

